
για την έξοδο από τον καπιταλισμό 
στην κατάληψη Φάμπρικα Υφανέτ - Θεσσαλονίκη 26-29 Μα'ίου 2011 


Κάλεσμα για συμμετοχή 

στο σημερινό περιβάλλον της κρίσης παίρνουμε θέσεις μάχης 

Η κρίση είναι η προβολή των ταξικών σχέσεων και συγκρούσεων. 

Η κρίση συγκροτεί το έδαφος που εντείνεται η εκμετάλλευση, η 
προσταγή, η βιοεξουσία. Συγκροτεί το έδαφος που η εργασιακή και 
υπαρξιακή επισφάλεια αποκτά όλο και πιο ηγεμονική μορφή. Η κρί¬ 
ση είναι η διαδικασία που εντείνεται η μονιμότητα της πρωταρχικής 
συσσώρευσης του κεφαλαίου, μέσω των περιφράξεων και της κλοπής 
των κοινωνικών κατακτήσεων. Η κρίση αποτυπώνεται μεταξύ άλλων 
στο κυνηγητό των μεταναστών, στις απολύσεις, στην έμφυλη καταπί¬ 
εση και στην εθνική ενότητα. 

Ταυτόχρονα η κρίση είναι το έδαφος των απεργιών, των πορειών, 
των απαλλοτριώσεων, των αυτομειώσεων, του σαμποτάζ στη παραγω¬ 
γή και κατανάλωση. Η κρίση είναι η άρνηση της υποτίμησης στην ερ¬ 
γασία, η κυκλοφορία των αγώνων, είναι οι πέτρες στους μπάτσους, εί¬ 
ναι η αλληλεγγύη των διαδηλωτών, είναι τα γιαούρτια στους εργατο¬ 
πατέρες, είναι το μίσος για τα αφεντικά. Η κρίση είναι ο τόπος που δο¬ 
κιμάζονται και αναμετριούνται τα όρια και οι δυνατότητες των κινημά¬ 
των του ανταγωνισμού. Για αυτό εμείς λέμε ότι: 

Η κρίση είναι κρίση πειθάρχησης και κοινωνικής ανυποταξίας. 

Είναι η αδυναμία του κεφαλαίου ως κοινωνική σχέση, ως εμπόρευ¬ 
μα να βρει νέα πεδία επέκτασης υλικά και άυλα. Είναι η αποτυχία των 
αφεντικών να καθυποτάξουν και να ελέγξουν στο σύνολό τους την κοι¬ 
νωνική αναπαραγωγή, τις ορατές και αόρατες αρνήσεις. Επομένως για 
την δική τους έξοδο από την κρίση εξαπολύουν τη συνολική τους επίθε¬ 
ση στο μισθό, στην ασφάλιση, στις μεταφορές, στην εκπαίδευση, στην 
υγεία, στην στέγαση, στα τρόφιμα, στην ενέργεια, στο περιβάλλον. 

Σήμερα καλούμαστε να πάρουμε θέση μάχης και επιλέγουμε τον: 

Κομμουνισμό 1 , ως εκείνη την μη εμπορευματική μορφή κοινωνικής 
οργάνωσης και αναπαραγωγής, η οποία στηρίζεται στην ταξική αλ¬ 
ληλεγγύη, σε αυτοθεσμισμένες αντιιεραρχικές κοινότητες αγώνα και 
αποτελεί τη κοινωνική κινηματική κίνηση, το διαγώνιο διάνυσμα που 
συνθέτει, συστήνει και γονιμοποιεί τις ταξικές συγκρούσεις. Επίσης ως 
κομμουνισμό αντιλαμβανόμαστε τη δημιουργία κοινών σχέσεων, δη¬ 
λαδή εκείνη τη κοινωνική διαδικασία που δημιουργεί και αναπαράγει 
τα κοινά 2 και παράλληλα αποπεριφράσει τον κλεμμένο απο το κεφά¬ 
λαιο κοινωνικό πλούτο, καταστρέφονταςτις περιφράξεις που διαχωρί¬ 
ζουν τους προλετάριους από τα μέσα παραγωγής, αναπαραγωγής, δι¬ 
αβίωσης και επικοινωνίας. Ταυτόχρονα ισχυριζόμαστε ότι ο κομμου¬ 
νισμός των κοινών σχέσεων εμπεριέχει την καταστροφή των έμφυλων 
κοινωνικών λειτουργιών, αποσταθεροποιεί το κοινωνικό φύλο και χτί¬ 
ζει δομές κοινωνικής και οικιακής αλληλεγγύης και αναπαραγωγής 
πέρα από το κυρίαρχο μοντέλο οικογενειακών σχέσεων. Αναπόσπα¬ 
στο κομμάτι του κομμουνισμού των κοινών σχέσεων αποτελεί η κατάρ¬ 
γηση των εθνικών αποκλεισμών που ορθώνουν τα κράτη και το κεφά¬ 
λαιο (σύνορα, έλεγχοι, λαθραίοι άνθρωποι, μηχανισμοί και διαδικασί¬ 
ες υποτίμησης του παγκόσμιου προλεταριάτου). Αγώνας για τον κομ¬ 
μουνισμό σημαίνει έμπρακτη αμφισβήτηση του παγκόσμιου καταμερι¬ 
σμού εργασίας που ο καπιταλισμός επιβάλει μέσα από το έλεγχο και 
την παρανομοποίηση των μεταναστευτικών ροών. 

Επιπλέον, θέση μας είναι ότι απέναντι στον πόλεμο, το φασισμό 
και πατριωτισμό ως μορφές του κράτους σε κρίση, καθώς επίσης και 
απέναντι στα διλήμματα των ιδιωτικοποιήσεων του νεοφιλελευθε¬ 
ρισμού ή τις κρατικοποιήσεις του νεοκεϋνσιανισμού και τις αφελείς 
προσδοκίες επιστροφής στο κράτος πρόνοιας, επιλέγουμε την επίθε¬ 
ση σε μισθωτή εργασία, πατριαρχία, ιδιοκτησία και κράτος, και ταυ- 

τόχρονα επιλέγουμε τις αγωνιστικές χειραφετητικές κοινότητες που 
δομούνε τα κοινά και τον κομμουνισμό. 

Ο κομμουνισμός, επίσης αποτελεί για εμάς την κινηματική παρα¬ 
καταθήκη και το ενοποιητικό νήμα κινημάτων, ρευμάτων και εξεγέρ¬ 
σεων με αναρχικά, ελευθεριακά, αυτόνομα και ριζοσπαστικά χαρα¬ 
κτηριστικά ενάντια σε κάθε μορφή εξουσίας. Ενδεικτικά τα παρα¬ 
δείγματα του συμβουλιακού κομμουνισμού στην Γερμανία και των 
αναρχοσυνδικαλιστών ννοόδΐϊεδ στις ΗΠΑ στις αρχές του 20ου αιώ¬ 
να, του αναρχικού ελευθεριακού κομμουνισμού στην Ισπανία και των 
αρχειομαρξιστών στο μεσοπόλεμο, των κινημάτων της αυτονομίας σε 
Γερμανία και Ιταλία τη δεκαετία του ’70, καθώς επίσης και οι χρήσι¬ 
μες εμπειρίες αυτοοργάνωσης στις εξεγερμένες συνελεύσεις της Αρ¬ 
γεντινής και της Τσιάπας μας δίνουν πλούσια παραδείγματα κινημα¬ 
τικών προτάσεων για το πώς εννοούμε τον κομμουνισμό. 

Κρίνουμε ότι σήμερα πρέπει να επανανοηματοδοτηθεί και να μπει 
στο τραπέζι ξανά η σημασία και ο πλούτος των κομμουνισμών ως η κι¬ 
νηματική επιτάχυνση της κρίσης, για την έξοδο από τον καπιταλισμό. 

Καλούμε στο παραπάνω πλαίσιο συντρόφισσες και συντρόφους, 
συλλογικότητες και άτομα που θέτουν τον εαυτό τους στη πλευρά του 
ταξικού - κοινωνικού ανταγωνισμού να τοποθετηθούν πάνω στο ζή¬ 
τημα του κομμουνισμού και της εξόδου από τον καπιταλισμό στο ΙΟ 
Φεστιβάλ-Συνέδριο Κομμουνισμού στην κατάληψη Φάμπρικα Υφα- 
νέτ (Θεσσαλονίκη) στις 26-29 Μαΐου 2011. 

Δομή συνεδρίου - φεστιβάλ 

Η δομή του ίεδί-οοπιηιιιηϊδηιοδ επιθυμούμε να έχει όσο το δυνατό πιο 
άμεση και ενεργή συμμετοχή. Για αυτό πέρα από κεντρικές εκδηλώ¬ 
σεις θέτουμε ως στόχο να οργανώσουμε θεματικά χνοτΓδΙιορ καθ’όλη 
τη διάρκεια των ημερών του συνεδρίου-φεστιβάλ, στα οποία να τοπο¬ 
θετηθούν με οργανωμένες εισηγήσεις άτομα και συλλογικότητες. Οι 
θεματικές ενότητες των \νοιΊ«Ηορ είναι οι εξής: 

Θεματικές Ενότητες 


Κομμουνισμός νδ Καπιταλισμός: Η στιγμή της δομικής κρίσης του καπιτα- 

λισμού, είναι ταυτόχρονα και η στιγμή που εκρύγνεινται και οι δικές μας 
αντιφάσεις. Σήμερα περισσότερο από ποτέ θα ήταν αναμενόμενο ο κομ¬ 
μουνισμός να αποτελούσε μια λύση στα εμφανή αδιέξοδα του συστήμα¬ 
τος. Παρ’ όλα αυτά σήμερα φαντάζει μια μακρινή ουτοπία. Είναι αυτή η 
απόσταση που σήμερα πρέπει να διανύσουμε καθώς η ευπάθεια του κα¬ 
πιταλισμού αφήνει όλο αυτό το χώρο στις πράξεις και τη φαντασία μας. 

1. Αγώνες για τα κοινά και ενάντια σε περιφράξεις 

Το νόημα των κοινών και περιφράξεων και η σύνδεσή τους 
με την κρίση, το φετιχισμό του εμπορεύματος και τη μονιμό¬ 
τητα των διαδικασιών πρωταρχικής συσσώρευσης. 

Κριτική ανάλυση των πολιτικών, μεθόδων, στόχων και 
προοπτικών των κινήσεων και κινημάτων «δεν πληρώνω» σε 
μεταφορές, υγειά, ενέργεια (ριζοσπαστικές επαναστατικές 
ή σοσιαλδημοκρατικές αφομοιωτικές προοπτικές). 

Έμφυλη διάσταση των κοινών και περιφράξεων. Έμφυ- 
λη διάσταση των κοινών, οι περιφράξεις στο σώμα, το φύλο, 
τη σεξουαλικότητα αλλά και η δημιουργία ρωγμών από αντι- 
ταυτοτικά κινήματα. 

Πατριωτισμός, φασισμός, σύνορα, έλεγχοι μεταναστευτι- 
κών ροών ως εδαφικές, εθνοτικές, ταξικές και ταυτοτικές πε¬ 
ριφράξεις. Η κίνηση, οι αγώνες των μεταναστών και η επίθε¬ 
ση στον εθνικό κορμό ως μορφές κοινών σχέσεων για την κα¬ 
τάργηση των φυλετικών, ταξικών και εδαφικών περιφράξεων. 

2. Κρίση & Ταξικοί αγώνες σε χώρους εργασίας 

Αναλυτικές προσεγγίσεις για την κρίση και το χρέος ως αδυ¬ 
ναμία του κεφαλαίου να αναπαραχθεί και να αντιμετωπίσει 
την κοινωνική απειθαρχία. 

Οι επιθέσεις των αφεντικών, η γενίκευση της επισφάλειας 
και ο ρόλος, οι στόχοι οι δυνατότητες και αδυναμίες των αυτόνο¬ 
μων ταξικών εργατικών αγώνων (μελέτη της ταξικής σύνθεσης, 
της προλεταριακής εμπειρίας και της κυκλοφορίας των αγώνων). 

Δομές εργατικής αυτονομίας (σωματεία βάσης, εργατικές 
επιτροπές αλληλεγγύης, εργατικές ομάδες, αυτοοργανωμένα 
ταμεία αλληλεγγύης). 

3. Δομές κομμουνιστικοποίησης και κοινωνικής αναπαρα¬ 
γωγής 

Η μορφή και το θεωρητικό πλαίσιο δικτύων αυτοοργάνωσης 
στην κίνηση για δημιουργία αυτόνομων ταξικών δομών κοι¬ 
νωνικής αναπαραγωγής και κομμουνιστικοποίησης. 

Τα παραδείγματα εγχειρημάτων αντιπραγματισμού, μη 
εμπορευματικών μορφών κοινωνικής αναπαραγωγής, κολε¬ 
κτίβων, αυτοδιαχείρισης των μέσων παραγωγής, αναπαρα¬ 
γωγής και επικοινωνίας. 

Με βάση τις παραπάνω θεματικές ενότητες στείλτε μας τις προ¬ 
τάσεις σας για συμμετοχή στο οοηί3θί@οοηιηιυηΪ5ΐηο8.§Γ, αρχικά σε 
μορφή περίληψης έως τις 20 Απριλίου 2011 και ως ολοκληρωμένες ει¬ 
σηγήσεις έως τις 20 Μαΐου 2011. Στόχος είναι τις ημέρες του συνεδρί¬ 
ου - φεστιβάλ να είναι συγκεντρωμένο το υλικό των εισηγήσεων και 
να διατίθεται κατά τη διάρκεια των εκδηλώσεων και των χνοτίτδΐιορ. 

Η δομή του συνεδρίου - φεστιβάλ θα περιέχει καθημερινά δυο 
κύκλους συζητήσεων (πρωί - απόγευμα) με βάση τις παραπάνω θε¬ 
ματικές ενότητες. Ο κάθε κύκλος συζητήσεων θα διαρκεί 3 ώρες και 
εκεί θα παρουσιάζονται οι εισηγήσεις των ομάδων ή ατόμων οι οποί¬ 
ες προτείνουμε να διαρκούν 20 λεπτά έως μίση ώρα, ώστε να υπάρ¬ 
χει διαθέσιμος χρόνος για συζήτηση. 

Η φιλοξενία, η διαμονή, οι συντροφικές κουζίνες, συναυλίες και 
δρώμενα αποτελούν αυτονόητο μέρος των κοινών στον κομμουνισμό. 

αναμένουμε τις προτάσεις σας 
και ας μη ξεχνάμε, 

«να διαδώσουμε την αναρχία να ζήσουμε τον κομμουνισμό». 

συντροφικά αα/β Ια τα§β 

Θεσσαλονίκη 15 Μαρτίου 2011 
οοηί3θΐ@οοππηιιηϊδπιθ8.οοιη, 

\ν\ν\ν.οοτηιηυηΪ5ΐηοδ.οοιη 

Σημειώσεις 

1. Πολλές κεντρικές έννοιες του πολίτικου μας λεξιλογίου, συμπεριλαμ¬ 
βανομένου του κομμουνισμού έχουν τόσο πολύ καταστραφεί που εί¬ 
ναι σχεδόν άχρηστες. Στη συνηθισμένη του χρήση, ο κομμουνισμός 
έχει καταλήξει να σημαίνει το αντίθετό του, δηλαδή τον ολοκληρω¬ 
τικό κρατικό έλεγχο και την σταλινική ιεραρχία των απολιθωμένων 
κομμουνιστικών κομμάτων. Θα μπορούσαμε φυσικά να εγκαταλεί¬ 
ψουμε αυτόν τον όρο και να εφεύρουμε νέους, αλλά τότε θα αφήναμε 
επίσης πίσω την μεγάλη ιστορία των αγώνων, ονείρων και προσδοκι¬ 
ών που συνδέονται με αυτόν. Ως αναρχικές και αναρχικοί που αντι¬ 
λαμβανόμαστε ότι ο αγώνας του ανθρώπου ενάντια στην εξουσία εί¬ 
ναι ο αγώνας της μνήμης ενάντια στην λήθη, θεωρούμε ότι είναι κα¬ 
λύτερο να παλέψουμε για αυτή την έννοια, του κομμουνισμού, με στό¬ 
χο να αποκαταστήσουμε ή να ανανεώσουμε το νόημά της. 

2. Όταν αναφερόμαστε στα κοινά δεν εννοούμε τα εμπορευματοποι¬ 
ημένα κοινά αγαθά που το κράτος με τη μορφή του δημόσιου εκμε¬ 
ταλλεύεται, ελέγχει, περιφράσσει και εμπορεύεται. Τα κοινά θεω¬ 
ρούμε ότι δεν είναι αυθύπαρκτα, δεν είναι απλώς οι κοινοί πόροι 
(φυσικοί, ενεργειακοί, περιβαλλοντικοί, γενετικοί, πολιτισμικοί), δεν 
υπάρχουν από μόνα τους, αλλά ούτε και διεκδικούνται, με τη μορφή 
των αιτημάτων απέναντι στην εξουσία, παρά μόνο κατασκευάζονται, 
δημιουργούνται, σχηματοποιούνται και αναπαράγονται κάθε φορά 
μέσα από τις διαδικασίες των κοινών σχέσεων, οι οποίες συγκροτού¬ 
νται από κοινότητες αγώνα. 

Συντονιστής: 

Ο στόχος του φεστιβάλ-συνεδρίου ΘοπιπιιιηΚπιοδ είναι να δημιουρ- 
γηθείτο πεδίο επικοινωνίας, κυκλοφορίας και αλληλεγγύης των αγώ¬ 
νων διαφόρων ομάδων του κινήματος. Στο σκεπτικό μας δεν υπάρ¬ 
χει η προοπτική να αποτελέσει το Οοιηηιιιηϊκιηοδ το όχημα για να 
δημιουργηθεί κάποιου είδους σχήμα, ένα ανώτερο επίπεδο οργάνω¬ 
σης. Αυτό το λέμε διότι μπορεί να έχει υπάρξει μια κριτική γύρω από 
αυτό. Συνεπώς, η κυκλοφορία των αγώνων είναι το κεντρικό ζήτημα 
που βάζουμε στην διοργάνωση αυτού του φεστιβάλ. 

Στη σημερινή συζήτηση έχουν ανταποκριθεί στο κάλεσμα και θα 
μιλήσουν το Σωματείο Σερβιτόρων Μαγείρων Θεσσαλονίκης, το Σω¬ 
ματείο Εργαζομένων στα Τηλεφωνικά Κέντρα του ΟΤΕ (ΣΕΤΚΕ- 
ΟΤΕ), η Ε.Σ.Ε. Ιωαννίνων, η Ε.Σ.Ε. Θεσσαλονίκης, καθώς και εκ¬ 
πρόσωποι των τριακοσίων μεταναστών απεργών πείνας. 

1.1 Εισήγηση της συλλογικότητας 03ίέ 1.3 Κ3§θ 

Εμείς, ως Θ&ίε Ε& ΙΕιμο, είμαστε μια ομάδα που ασχολείται με τα ζη¬ 
τήματα της εργασίας και το ρόλο της στην κοινωνική αναπαραγω¬ 
γή. Έχουμε ασχοληθεί στο παρελθόν με διάφορα θέματα, όπως η 
επισφάλεια, και υπάρχει μια προσπάθεια να γίνει ένας τόπος συνά¬ 
ντησης ανέργων, εργαζομένων, μαύρων εργαζομένων κ.λπ. Σε σχέ¬ 
ση με τη δίκιά μας εισήγηση, σε ένα πρώτο σκέλος, θέλουμε να πε¬ 
ριγράφουμε λίγο το πλαίσιο μέσα στο οποίο διεξάγονται οι αγώνες. 
Υπάρχει μια τεράστια επίθεση στην εργασία από την πλευρά των 

αφεντικών και αυτή αφορά το σύνολο των εργαζομένων. Εννοούμε 
ότι η επίθεση απλώνεται από τις επιχειρήσεις, τις μεγάλες βιομηχα¬ 
νίες μέχρι τις μικρομεσαίες, μικρές επιχειρήσεις και είναι σημαντι¬ 
κό για εμάς αυτό να είναι ξεκαθαρισμένο και κατανοητό για να ξε- 
περνιέται αυτή η αντίληψη του μικροαφεντικού το οποίο, «τι να κά¬ 
νει;», στην κρίση αναγκάζεται να κάνει κάποιες περικοπές. Μέσα 
σε αυτήν την τεράστια επίθεση βλέπουμε ότι υπάρχει μια δυσκολία 
να υπάρξουν οργανωμένες απαντήσεις, είτε με τη μορφή αναχώμα¬ 
τος στην επίθεση που δεχόμαστε είτε με μορφές περισσότερο επιθε¬ 
τικές. Σε αυτήν τη διαπίστωση, στην αναντιστοιχία της επίθεσης και 
της οργανωμένης αντεπίθεσης από τα κάτω, βλέπουμε ότι υπάρχουν 
ένα-δύο βασικά ζητήματα τα οποία αφορούν τον αντίπαλο και τις δι¬ 
κές μας αδυναμίες. Ένα ζήτημα είναι οι αδυναμίες οργανωτικού τύ¬ 
που που υπάρχουν από πλευράς μας. Αυτές τις αδυναμίες τις χωρί¬ 
ζουμε σε τρία επίπεδα. 

Ένα είναι ότι βλέπουμε πως ο κλασικός συνδικαλισμός και η όλη 
μορφή του αγώνα στο επίπεδο της εργασίας -όπως αυτή έχει δια¬ 
μορφωθεί αυτή τη στιγμή- μας φαίνεται ότι είναι τελείως άχρηστη 
και προβληματική. Αυτό εντοπίζεται στο γεγονός ότι η μορφή συνδι¬ 
κάτου όπως την είχαμε συνηθίσει, ο παραδοσιακός συνδικαλισμός, 
ως μορφή συνδιαλλαγής με τα αφεντικά και ευρύτερα ως μια οργα¬ 
νωτική δομή που αναπτύχθηκε σε μια συγκεκριμένη ιστορική περίο¬ 
δο, δεν μπορεί να ανταποκριθεί αυτή τη στιγμή στην οργάνωση των 
«από κάτω», ώστε να μπορέσουν να τη χρησιμοποιήσουν για να απα¬ 
ντήσουν. 

Ένα δεύτερο σημείο είναι ο διαμεσολαβητικός χαρακτήρας αυ¬ 
τής της οργάνωσης, η οποία για εμάς είναι ξεκάθαρα εδώ και και¬ 
ρό ξεπουλημένη αλλά πλέον έχει παγιωθεί η θέση της ως ένα κοινω¬ 
νικό αμορτισέρ που απορροφά κάθε σημείο σύγκρουσης. Αυτό φαί¬ 
νεται από τις ασύνδετες απεργίες που καλεί εδώ και καιρό η ΓΣΕΕ. 

Και το τρίτο, για το ξεπέρασμα της έννοιας αυτής του συνδικάτου, 
είναι το επιστέγασμα από τον ίδιο τον καπιταλισμό, σε όλα τα στάδια 
της κοινωνικής αναπαραγωγής, αυτό που ονομάζεται κοινωνικό ερ¬ 
γοστάσιο, όπου η μορφή συνδικάτου αυτήν τη στιγμή δεν μπορεί να 
απαντήσει όπως απαντούσε παλιότερα, πριν από δεκαετίες, στο σύ¬ 
νολο των ζητημάτων. Αυτά εντοπίζονται σε ένα πρώτο επίπεδο. 

Δύο αδυναμίες σε ένα συνολικό επίπεδο. Η μια είναι αυτό που 
λέμε η ταυτότητα του εργάτη, αυτή η συμπαγής ταυτότητα που σαν 
πυλώνας επιτρέπει γύρω του την ανάπτυξη των ανταγωνισμών. Αυτή 
η ταυτότητα για μας ήταν πάντα προβληματική -και θεωρητικά και 
πρακτικά- απλώς βλέπουμε αυτήν τη στιγμή να έχει ξεπεραστεί και 
ως τέτοια. Δεν μπορεί, δηλαδή, να ερμηνεύσει το σύνολο των ζητη¬ 
μάτων κάποιου αγώνα και δεν μπορεί η ταυτότητα του περήφανου 
εργάτη, που αγωνίζεται για να τη βγάλει και οργανώνεται μαζί με 
τους συναδέλφους του για να πάει την κοινωνία κάπου αλλού, αυτή, 
λοιπόν, η ταυτότητα δεν μπορεί να ανταποκριθεί στα ζητήματα που 
έχουν ανοίξει και είναι πολύ πιο πέρα από την εργασία. 

Η δεύτερη ιστορική αδυναμία που βλέπουμε είναι σε σχέση με την 
έννοια του κομμουνισμού. Μέσα σε μια ευρύτερα συνολική διαδικα¬ 
σία παγκόσμια, ο κομμουνισμός ως προοπτική έχει απαξιωθεί κοινω¬ 
νικά και έχει θεωρητικά και ιδεολογικά ηττηθεί μέσα από την ιστο¬ 
ρία με τον κρατικό καπιταλισμό στις πρώην κομμουνιστικές χώρες. 
Οπότε βλέπουμε ότι αυτές οι αδυναμίες οι οποίες είναι πάρα πολύ 
σημαντικές έχουν οδηγήσει αυτήν τη στιγμή σε έναν πολλαπλασια¬ 
σμό του φόβου στο κομμάτι των εργαζομένων. Το αποτέλεσμα που 
βλέπουμε είναι ότι ο καθένας ουσιαστικά προσπαθεί ατομικά να δι¬ 
απραγματευτεί τη θέση του μέσα στη σύγκρουση που υπάρχει. Δεν 
μπορεί να αποτανθεί κάπου και δεν μπορεί να δημιουργήσει εξαρ¬ 
χής αποτελεσματικές ιδέες ή αυτές που υπάρχουν φαίνονται τελείως 
αναποτελεσματικές. Και αυτό έχει σαν αποτέλεσμα να βλέπουμε ότι 
μέσα στους εργασιακούς χώρους θα υπάρχει μια ταύτιση των εργα¬ 
ζομένων με το αφεντικό με εθελούσιες μειώσεις για να σωθεί η επι¬ 
χείρηση και να τη βγάλουν κι αυτοί πέρα. Κι αυτό δημιουργεί ένα τε¬ 
ράστιο κενό αγώνα, ένα τεράστιο κενό στο να πάμε σε μια διαδικα¬ 
σία ανταγωνιστική με τα αφεντικά και το κεφάλαιο. 

Τώρα, κάποια πράγματα σχετικά με το τι μπορεί να βγει και πώς 
βλέπουμε εμείς κάποια ζητήματα σχετικά με τους αγώνες και την 
ανασύνθεση της τάξης των αγωνιζομένων. Βλέπουμε ότι επικρατεί 
μια πολυσύνθετη αδυναμία -εντάξει η ήττα είναι βαριά λέξη- ένα 
μπλοκάρισμα των δυναμικών. Το έργο που απαιτείται να γίνει είναι 
εξίσου πολυσύνθετο και το έργο ως τέτοιο θέλει δουλειά. Η απεργία, 
για παράδειγμα, δεν μπορεί για εμάς να αποτελεί αγώνα ούτε προσ- 

δοκία από μόνη της. Γιατί υπάρχει αυτή η προσδοκία διάχυτη μετά το 
Μάη ότι «θα ζήσουμε έναν εργατικό Δεκέμβρη» και «πότε θα καλέ- 
σει ξανά η ΓΣΕΕ απεργία να βγούμε στους δρόμους να γίνει χαμός, 
να μπούμε στη βουλή» κλπ. Είδαμε ότι όλα αυτά δεν συνέβησαν για¬ 
τί υπάρχει αυτή η πολυσύνθετη ήττα. 

Τώρα πώς βλέπουμε εμείς τις δικές μας απαντήσεις. Ένα πράγμα 
που βάζουμε είναι ότι σε όποιον αγώνα υπάρχει, μικρό η μεγάλο, εί¬ 
ναι σημαντικό να βρισκόμαστε εκεί μέσα και να προσπαθούμε να βά¬ 
λουμε τα δικά μας χαρακτηριστικά. Σε αυτούς τους αγώνες υπάρχουν 
κάποια ζητήματα τα οποία προκύπτουν και τα οποία είναι πρακτικά 
και άμεσα. Για παράδειγμα, σε καταστήματα που σηκώνεται μια κό¬ 
ντρα δεν υπάρχουν από πίσω οι δομές και οι διαδικασίες, όπως ένα 
απεργιακό ταμείο, που θα επιτρέψουν στον αγώνα να έχει μια διάρ¬ 
κεια, να δημιουργούνται την ίδια στιγμή σχέσεις αλληλεγγύης και να 
μπορεί πρακτικά να σταθεί απέναντι στα αφεντικά με επιμονή και 
σθένος. Κάποιες ιδέες που έχουμε σχετικά με αυτό είναι ότι βλέπου¬ 
με τη δυνατότητα να αρχίσουν αυτοί οι αγώνες στο πεδίο της εργα¬ 
σίας να συνδέονται με αγώνες στο κομμάτι της αναπαραγωγής. Δη¬ 
λαδή συνελεύσεις γειτονιάς, συνελεύσεις για τις μεταφορές, για την 
υγεία, κ.λπ. Με κάποιον τρόπο δηλαδή να μπορέσουν να μπουν τα ζη¬ 
τήματα πιο συνολικά και να μπορέσουν π.χ. αυτά τα απεργιακά τα¬ 
μεία των εργαζομένων που υπήρχαν παλιά να συγκροτούνται και σε 
ένα τέτοιο επίπεδο. Αυτό έχει γενικά πολλά θετικά αποτελέσματα: 
ανοίγει το περιεχόμενο του αγώνα όχι μόνο σε ένα εργατικό ζήτημα 
απλά ή σε ένα ζήτημα υποτίμησης της εργασίας αλλά βάζει περιεχό¬ 
μενα πέρα από την εργασία, δίνοντάς μας τη δυνατότητα να αμφισβη¬ 
τήσουμε το ρόλο που μας δίνει το κεφάλαιο ως εργάτες/τριες. Όσο 
κολλάμε πάνω σε αυτό το ρόλο, την ίδια στιγμή ενσωματωνόμαστε σε 
αυτόν. Έτσι, στου αγώνες σχετικά με τις μεταφορές στην Αθήνα, για 
παράδειγμα, είδαμε ότι οι οδηγοί στα αστικά πριμοδοτούσαν με κά¬ 
ποιον τρόπο τους αγώνες των ανθρώπων που σαμποτάραν την πλη¬ 
ρωμή των εισιτηρίων. Για εμάς αυτές οι εμπειρίες είναι πάρα πολύ 
βασικές για να δούμε πώς μπορούν να συνδεθούν τα διαφορετικά 
υποκείμενα, τόσο ατομικά όσο και σε επίπεδο διαδικασιών. Αυτό εί¬ 
ναι ένα σημείο, αυτό της σύνδεσης των αγώνων με την αναπαραγωγή. 

Ένα δεύτερο σημείο σχετικά με τους αγώνες. Εμείς συμμετείχα- 

με σε δυο-τρείς αγώνες τα τελευταία χρόνια στη Θεσσαλονίκη και σε 
αυτούς τους αγώνες μπήκε το ζήτημα του πολιτικού και του κοινωνι¬ 
κού. Βλέπουμε, δηλαδή, ότι σε αγώνες που ξεσπούν στους χώρους ερ¬ 
γασίας, κινητοποιείται αρχικά αντανακλαστικά -και καλώς- ένα κομ¬ 
μάτι πολιτικοποιημένου κόσμου, που ανήκει σε αυτό που μπορούμε 
να ονομάσουμε αντιεξουσία ευρύτερα. Αυτό το γεγονός έχει κάποια 
θετικά, ότι υπάρχει μια προηγούμενη σχέση που μπορεί να στηρίξει 
με συνέπεια αυτούς τους αγώνες, να είναι εκεί κάθε μέρα, να κολ¬ 
λάει αφίσες, έχει συνεπώς και τα εργαλεία να στηρίξει και τον αγώ¬ 
να. Αυτό που βλέπουμε την ίδια στιγμή είναι μια δυσκολία ώστε αυτή 
η διαδικασία των πολιτικοποιημένων που στέκονται σε έναν αγώνα, 
σε ένα χώρο εργασίας να ανοίξει πέρα από τον πολιτικό τους κύκλο. 
Αυτό το είδαμε σε μια σειρά αγώνων, όπως στον αγώνα των εργαζο¬ 
μένων στο εστιατόριο Βαηςιιεί, όπου η ανοιχτή επιτροπή αλληλεγγύ¬ 
ης θα έπρεπε να μην κλείνει την πόρτα σε κοινωνικούς χώρους. Οπό¬ 
τε το ερώτημα που μπαίνει για εμάς είναι με ποιον τρόπο αυτές οι δι¬ 
αδικασίες θα ανοίξουν και θα αρχίσουν να κυκλοφορούν αυτοί οι 
αγώνες. Σχετικά με το άλλο κομμάτι, την αντιστροφή διαδικασία, δη¬ 
λαδή το πώς οι αγώνες ξεκινούν από το κοινωνικό πεδίο, η δίκιά μας 
εμπειρία τουλάχιστον ως ομάδας, λέει ότι είναι πάρα πολύ δύσκο¬ 
λο, σε ένα περιβάλλον που δεν υπάρχει μια διαδικασία πολιτικοποί¬ 
ησης -σε ένα εργασιακό περιβάλλον όπου υπάρχουν σχέσεις κοινω¬ 
νικές, δηλαδή σχέσεις συναδελφικές και μόνο- να οργανωθεί εύκο¬ 
λα αυτός ο αγώνας. Πάρα πολύ εύκολα υπάρχει η πειθαρχία στις κι¬ 
νήσεις των αφεντικών, πάρα πολύ εύκολα υπάρχει πούλημα των συ¬ 
ναδέλφων όταν ο αγώνας φτάνει σε ένα επίπεδο που πρέπει να γίνει 
η αντιπαράθεση. Και δεν το βάζουμε ότι το ένα είναι αντίθετο από 
το άλλο. Είναι οι δύο πόλοι του ίδιου ζητήματος που μας προβλημα¬ 
τίζουν πάρα πολύ. 

Οπότε εν κατακλείδι, υπάρχει σίγουρα η δυσκολία της όλης συγκυ¬ 
ρίας με την κρίση και ταυτόχρονα υπάρχει μία αμφισβήτηση της συν¬ 
δικαλιστικής εκπροσώπησης, η οποία αφήνει ένα κενό για να δράσει 
κόσμος. Μέσα σε αυτό το κενό, εμείς έχουμε δει ότι, στη Θεσσαλονί¬ 
κη που ζούμε και παράγουμε, εμφανίζονται μορφές οργάνωσης «από 
τα κάτω» στους χώρους εργασίας, -γεγονός που δεν υπήρχε παλιότε- 
ρα- το οποίο για μας είναι πολύ θετικό και είναι ένα βήμα παραπέ- 

ρα. Αυτοί οι αγώνες όμως έχουν συγκεκριμένα χαρακτηριστικά και 
χώρους που εμφανίζονται, όπως σε χώρους του επισιτισμού, της επι¬ 
σφάλειας, ενώ αντίθετα σε χώρους όπως, για παράδειγμα, οι βιομη¬ 
χανίες, χώροι περισσότερο μαζικής εργασίας ή πιο μόνιμης εργασί¬ 
ας, εκεί δεν εμφανίζονται. Φυσικά αυτή η σκέψη έχει να κάνει με τα 
υποκείμενα, δηλαδή τα υποκείμενα που δουλεύουν στον επισιτισμό 
έχουν εμπειρίες αγώνα από το Δεκέμβρη κ.λπ., οπότε είναι αναμε¬ 
νόμενο να κάνουν κινήσεις να οργανωθούν. Επομένως το ζητούμε¬ 
νο είναι πώς και με ποιον τρόπο θα έχουμε αυτή τη διεισδυτικότητα 
και την οργάνωση σε αυτούς τους διαφορετικού τύπου χώρους, στους 
λιγότερο επισφαλείς. Αυτή η θετικότητα των αγώνων εμάς μας ενδι¬ 
αφέρει πολύ να κυκλοφορήσει ώστε να δημιουργηθεί κάτι που εμείς 
το ονομάζουμε εργατικό πόλο, για να συνεννοούμαστε μεταξύ μας. 
Δεν είναι κάποιο σχέδιο τρελό, είναι η κυκλοφορία αυτών των παρα¬ 
δειγμάτων. Όχι γύρω από μια ταμπέλα αλλά για να αρχίσει σταδια¬ 
κά αυτό το πράγμα να γίνει διακριτό, η όλη οργάνωσή του να γίνει δι- 
ακριτή, να είναι ξεκάθαρη προς τα έξω έτσι ώστε να μπορέσουμε να 
διεμβολίσουμε άλλους εργατικούς και κοινωνικούς χώρους. 

1.2 Εισήγηση του Σωματείου Σερβιτόρων-Μαγείρων και 
λοιπών εργαζόμενων στον κλάδο του Επισιτισμού Θεσσα¬ 
λονίκης 

Τον τελευταίο καιρό, βουλιάζοντας στα σκοτεινά νερά της κρίσης, 
ολοένα και περισσότεροι άνθρωποι αρχίζουν να νιώθουν ότι επηρε¬ 
άζεται κάθε πτυχή της ζωής τους. Ακούμε για δημόσιο χρέος, λεφτά 
που δεν υπάρχουν, δανεισμούς... Τα βιώνουμε στη ζωή μας ως πάγω¬ 
μα της αγοράς, διαρκώς αυξανόμενη ανεργία, ΙοιΑ-οιιΙ επιχειρήσε¬ 
ων, απολύσεις, μειώσεις προσωπικού, μειώσεις μισθών κ.λπ. Ταυτό¬ 
χρονα εξαπολύεται επίθεση και στην κοινωνική αναπαραγωγή, με τις 
αυξήσεις στα τιμολόγια της ΔΕΗ, τα επιβαλλόμενα αντίτιμα στα νο¬ 
σοκομεία, τα αυξημένα κόμιστρα στις μεταφορές κ.λπ. ενώ την ίδια 
ώρα κράτος και κεφάλαιο «εξοπλίζονται» σε επίπεδο νόμων και κα¬ 
ταστολής. 

Στο γενικότερο κλίμα τρομοκράτησης των εργατών και εργατρι¬ 
ών, πατάνε τα μικρά και μεγάλα αφεντικά και υποτιμούν περαιτέρω 

την εργασία μας. Βασίζονται στις φοβίες που δημιούργησαν, (ανερ¬ 
γία, δύσκολοι καιροί κ.λπ.) για να υλοποιήσουν σιγά-σιγά αυτά για 
τα οποία κλαίγονταν τόσον καιρό. 

Ειδικά στον κλάδο μας υπάρχουν από τα μεγαλύτερα ποσοστά 
μαύρης εργασίας. Επιδόματα, ωράρια, δώρα γίνονται δώρα στα αφε¬ 
ντικά. Ξέρουμε βέβαια ότι και πριν από τη νέα αυτή συνθήκη τα πράγ¬ 
ματα στον κλάδο μας ήταν περίπου τα ίδια. Οι εργοδότες μας δεν πε- 
ρίμεναν την κρίση, τους λύνει όμως τα χέρια για να παίξουν από θέση 
ισχύος το μεταξύ τους ανταγωνιστικό παιχνίδι. Ο χάρτης των ποικί¬ 
λων κοινωνικών σχέσεων συμπληρώνεται από τη μεριά μας με την 
απουσία μιας μαχητικής, διεκδικητικής εργατικής τάξης, που αναδει- 
κνύει ακόμα και άθελά της την απραξία, τον ατομικισμό και τον κα¬ 
νιβαλισμό του καθενός και της καθεμιάς από μας. Η απλοποιημένη 
και γενικευμένη αυτή εικόνα έχει φυσικά άλλες αιχμές και χαρακτη¬ 
ριστικά ανά περίπτωση (π.χ. οι εργάτες και εργάτριες βιώνουν ρατσι¬ 
στικές ή/και σεξιστικές μορφές πίεσης και πολλές φορές τις αναπα¬ 
ράγουν ή τις καλλιεργούν στους χώρους εργασίας), όμως αναγνωρί¬ 
ζεται μια γενική και αδυσώπητη κατεύθυνση υποτίμησης της εργασι¬ 
ακής μας δύναμης, ενώ εξακολουθούμε να είμαστε εμείς που παρά¬ 
γουμε κάθε ευρώ στα ταμεία, κάθε υπηρεσία, κάθε προϊόν. 

Αυτό προφανώς που ενδιαφέρει είναι πώς σε αυτά τα συλλογικά 
προβλήματα θα επιχειρηθούν συλλογικές απαντήσεις από τα κάτω. 
Απαντήσεις στις οποίες να αναδύονται χαρακτηριστικά, μορφές και 
περιεχόμενα που να προάγουν την αδιαμεσολάβητη συνάντηση και 
σύνδεση δρώντων υποκειμένων και να βάζουν ζητήματα, κάνοντας 
κριτική σε μία ή/και περισσότερες πτυχές της καπιταλιστικής συνθή¬ 
κης. Αναγνωρίζοντας τους εαυτούς μας στη μισθωτή σχέση κόσμος 
από τον κλάδο του επισιτισμού στη Θεσσαλονίκη βρέθηκε μαζί, ορ- 
μώμενος από την ανάγκη να συλλογικοποιήσουμε τις αντιστάσεις 
μας. Πιάνοντας το νήμα από παλιότερες απόπειρες αυτοοργάνωσης 
στο συγκεκριμένο κλάδο, αυτός ο κόσμος αποφάσισε να συγκροτη¬ 
θεί σε σωματείο βάσης. 

Γιατί σωματείο βάσης στον επισιτισμό, στη Θεσσαλονίκη, το 2011; 

Σχετικά με αυτό, ο καθένας και η καθεμία έχει διαφορετική αντίλη¬ 
ψη. Ο ρόλος των σωματείων βάσης και το βάρος που δίνεται σε αυτά 

στο πλαίσιο του κοινωνικού ανταγωνισμού, η εργαλειακή-τους-ή-μη 
χρησιμότητα, μια γενικότερη αντίληψη για την εργασία δεν είναι - 
ούτε μπορούν να είναι- δεδομένα εξ ορισμού. Αυτό που είναι κατα¬ 
χτημένο από όλες και όλους -και για αυτό επιλέχτηκε η μορφή ορ¬ 
γάνωσης «σωματείο»- είναι ότι μας δίνει μια ευχέρεια στην παρέμ¬ 
βασή μας στους χώρους εργασίας, έχει ένα θεσμικό κύρος τόσο απέ¬ 
ναντι σε κρατικούς φορείς (Επιθεώρηση Εργασίας, ΙΚΑ, δικαστή¬ 
ρια) όσο και απέναντι σε αφεντικά καθώς και μια κοινωνική αποδο¬ 
χή από μέρους των εργαζομένων. Όσο απαξιωμένο και αν είναι αυτό 
που λέμε «συνδικαλισμός», σε μια εργατική κόντρα όπου τίθεται επι¬ 
τακτικά η ανάγκη για οργάνωση, κάποιος ή κάποια πιο εύκολα σκέ¬ 
φτεται ένα σωματείο παρά μια εργατική συλλογικότητα. Η απόφαση 
δεν είναι μονοσήμαντη ούτε θεωρούμε ότι οι προβληματικές της μορ- 
φής-σωματείο είναι λιγότερες ή πιο εύκολα επιλύσιμες. Αναγνωρίσα¬ 
με το κενό στο κοινωνικό-εργασιακό πεδίο και προσπαθούμε, όπως 
και άλλες συνιστώσες, να συμβάλλουμε στο χτίσιμο αντιστάσεων. 

Από εκεί και πέρα οι διαδικασίες βάσης ήταν φυσικά για μας μο¬ 
νόδρομος. Κινούμαστε με βάση την ενεργή συμμετοχή όλων στη συ¬ 
νέλευση και στις δράσεις και το Δ.Σ. έχει καθαρά τυπικό χαρακτή¬ 
ρα. Και όχι μόνο αυτό. Προσπαθούμε να αναπτύξουμε σχέσεις μέσα 
από μια αγωνιστική καθημερινότητα στους χώρους εργασίας χαλώ¬ 
ντας σε μοιράσματα, σε αποκλεισμούς και σε δράσεις. Προσπαθού¬ 
με, αν και είναι ακόμα νωρίς, να συνδεθούμε με έναν στοιχειώδη τρό¬ 
πο με άλλα αγωνιζόμενα υποκείμενα. 

Όρια του σωματείου βάσης 

Υπάρχουν φυσικά όρια και αδυναμίες αυτής της μορφής, τα οποία 
μπορεί να είναι νομικά, οργανωτικά και πολιτικά (φυσικά οι απαντή¬ 
σεις σε αυτά οφείλουν να είναι πολιτικές). Νομικά όρια προκύπτουν 
λόγω της θεσμικής μορφής ενός τέτοιου μορφώματος, στον τρόπο με 
τον οποίο θα εκφέρουμε το λόγο μας σε μια προκήρυξη ή στο ποιες 
δράσεις θα επιλέξουμε να κάνουμε (π.χ. αφισοκολλήσεις τζαμαρι¬ 
ών). Αυτά τα όρια εμείς επιλέγουμε να τα βάζει η συνέλευση, στο 
τι μπορεί και τι όχι να σηκώσει συλλογικά, και όχι μετακυλίοντας 
την ποινική ευθύνη στο Δ.Σ.. Οργανωτικά όρια προκύπτουν λόγω του 
χρόνου και της δέσμευσης που απαιτεί μια τέτοια διαδικασία βάσης. 

Μπορεί κόσμος με υποχρεώσεις οικογενειακές να συμμετέχει σε πο¬ 
λύωρες συνελεύσεις κάθε βδομάδα; Μπορεί να συνεισφέρει ενέρ¬ 
γεια σε όλες τις δράσεις τους σωματείου; 

Σχετικά με τα πολιτικά όρια. Είναι γεγονός ότι η μορφή σωμα¬ 
τείο σε ένα κατακερματισμένο κλάδο, όπως αυτός του επισιτισμού 
(στον τριτογενή τομέα), με όλη την προσωρινότητα, την επισφάλεια, 
το Πίεδίχίε πολλές φορές (συν την «νύχτα») μπορεί είναι προβλημα¬ 
τική ως προς τη συσπείρωση και την παρέμβαση. Ένα άλλο ζήτημα 
που αφορά τη δομή σωματείο είναι η δομική ίσως τάση για μονόπλευ¬ 
ρη απεύθυνση στον κλάδο που παρεμβαίνει, όπως και η αναπαραγω¬ 
γή των διαχωρισμών των εργαζομένων συχνά και στην ίδια επιχείρη¬ 
ση. Εμείς, τουλάχιστον σε επίπεδο λόγου και συγκρότησης, απευθυ¬ 
νόμαστε σε όλους τους συναδέλφους και σε όλα τα πόστα και επιθυ¬ 
μούμε τη σύνδεση με άλλα αγωνιζόμενα υποκείμενα. Το βάθος, η συ¬ 
νέπεια και το αν τελικά αισθάνεται ο καθένας και η καθεμία ότι μπο¬ 
ρεί να ασχοληθεί με διάφορα άλλα πράγματα και να κάνει μια συ¬ 
νολικότερη κριτική μέσα από μια τέτοια δομή είναι μάλλον το δια- 
κύβευμα αλλά και το όριο στο οποίο προσκρούει αυτή η μορφή. Αν 
και όπως είπαμε αντιλαμβανόμαστε το σωματείο βάσης στον κλάδο 
του επισιτισμού ως εργαλείο για το χτίσιμο σχέσεων και τη δημιουρ¬ 
γία κοινοτήτων αγώνα, δεν απορρίπτουμε -και πολλές φορές συμμε¬ 
τέχουμε κιόλας σε- άλλες μορφές οργάνωσης στους χώρους εργασί¬ 
ας (π.χ. επιτροπές/συνελεύσεις αλληλεγγύης, εργατικές ομάδες) ούτε 
και συνολικά θεωρούμε πως τα σωματεία βάσης είναι μονόδρομος 
(τόσο λόγω αντικειμενικών δυσκολιών, όσο και λόγω διαφορετικών 
πολιτικών επιλογών). 

Σχετικά με την ταξική σύνθεση στον κλάδο του επισιτισμού 

Προσπαθώντας να ανιχνεύσουμε τις παραμέτρους που διαμορφώ¬ 
νουν τη σύνθεση των εργατών και εργατριών στον κλάδο και χωρίς 
να θεωρούμε καθόλου ότι έχουμε το κλειδί εξήγησης των στάσεων ή 
αντιδράσεών τους, μπορούμε να επισημάνουμε κάποια κεντρικά χα¬ 
ρακτηριστικά, σαν αφορμή για παραπέρα συζήτηση. Οι επισημάν¬ 
σεις δεν είναι απόλυτες, απλά αναφέρονται ως τάσεις. 

Παρατηρούμε, λοιπόν, ότι στα τελευταία δεκαπέντε-είκοσι χρό¬ 
νια έχουν αυξηθεί οι θέσεις χαμηλής εξειδίκευσης (και λόγω της κοι- 

νωνικής-ταξικής προέλευσης των εργαζόμενων, αλλά και ως συστη¬ 
ματική προσπάθεια των αφεντικών). Άρα μειώθηκαν οι δυνατότητες 
για αξιοποίηση του «εργασιακού εκβιασμού» από τη μεριά των ερ¬ 
γατών/εργατριών. 

Παρατηρούμε ότι μεγάλο ρόλο στον καταμερισμό εργασίας (άρα 
και στην εργασιακή δύναμή μας που υποτιμάται) παίζουν στοιχεία 
πέρα από τη γνώση ή την εμπειρία στο αντικείμενο της δουλειάς: κοι¬ 
νωνικές δεξιότητες, εμφάνιση, σώμα (κυρίως στις γυναίκες, όπου 
πολλές φορές η φροντισμένη και «ελκυστική» εμφάνιση είναι περί¬ 
που απαιτούμενο προσόν που αγοράζεται και πουλιέται στην πιά¬ 
τσα). 

Παρατηρούμε, ειδικά στο κέντρο της Θεσσαλονίκης, ότι μεγάλος 
όγκος των εργαζόμενων σκέφτεται την εργασία ως «προσωρινή», τις 
απολαβές του ως «έξτρα» και το μέλλον του σίγουρα σε «καλύτερη 
δουλειά κάπου αλλού». Σαν αποτέλεσμα, οι συχνές εναλλαγές χώρων 
εργασίας, η αποφυγή ανοίγματος μετώπων με την εργοδοσία, η -πε¬ 
ρίπου- σιωπή στην παράνομη εκμετάλλευσή, γίνονται κανόνας. 

Παρατηρούμε, όπως και αλλού φυσικά, ότι η αποσυλλογικοποί- 
ηση, η έξαρση του ατομικού συμφέροντος στα όρια της κανιβαλικής 
εκμετάλλευσης του συναδέλφου, η απώλεια εμπιστοσύνης σε συλλο¬ 
γικούς αγώνες και στις κοινότητες αυτών κυριαρχούν και στον κλά¬ 
δο του επισιτισμού. 

Αυτά βέβαια δεν τα βλέπουμε φέτος. Αποτέλεσμα κοινωνικών και 
ιδεολογικών διαδικασιών και κινήσεων σαράντα χρόνια τώρα, στις 
οποίες κινήσεις μεγάλα κοινωνικά κομμάτια, αφού τράφηκαν με φα- 
νταχτερή άνοδο του βιοτικού επιπέδου και εξέθρεψαν ελπίδες για 
καταξιωμένο μέλλον για τους απογόνους τους, προσγειώθηκαν από¬ 
τομα στο σκληρό έδαφος της κρίσης, με το όποιο δίχτυ ασφαλείας 
τρυπημένο από χρόνια δανείων και 1 ϊί 65 ίγ 1 ε. Επόμενο, λοιπόν, η ερ¬ 
γασία στον κλάδο να υποτιμάται πολλές φορές από εμάς τους ίδιους. 

Προσπαθώντας να συμβάλλουμε στην οργάνωση εργατικών αντι¬ 
στάσεων από εμάς και άλλους εργαζόμενους, βλέπουμε επίσης ότι 
εμπειρίες αγώνων, ως παρακαταθήκη, ουσιαστικά δεν υπάρχουν, 
όπως σε άλλους κλάδους (π.χ. δάσκαλοι). Όλα τα παραπάνω όμως, 
όπως και σε κάθε κλάδο, είναι πράγματα που πρέπει να παίρνει κα¬ 
νείς υπόψη ώστε να μπορέσει να προβάλλει αντιστάσεις με κάποια 

συνέχεια στο χρόνο, πέρα από χρήσιμα μεν, μεμονωμένα δε πυροτε¬ 
χνήματα επιτυχιών στην Επιθεώρηση Εργασίας. Είναι για παράδειγ¬ 
μα εύκολη μια γενική απεργία στον κλάδο του επισιτισμού; Τι αντί¬ 
κτυπο θα έχει και πόσος κόσμος θα συμμετάσχει; Είναι το ίδιο με μια 
απεργία λιμενεργατών; Μήπως έχουν περισσότερη σημασία άμεσες 
συγκρούσεις, στοχευμένες (Β&ηηυεί, νώ νώ, Ρϊζζά Ηιιί παλιότερα 
στην Αθήνα) που θα αναδεικνύουν όμως συνολικότερα προβλήμα¬ 
τα του κλάδου και γενικότερα της συνθήκης που όλες και όλοι βιώ- 
νουμε; Επιπλέον, για να κυκλοφορήσει ένας τέτοιος αγώνας, οι στό¬ 
χοι του, ο λόγος του κ.λπ. χρειάζεται πολύ περισσότερο τρέξιμο, προ- 
παγάνδιση (βλ. την περίπτωση του Βίΐηηυοί) από ό,τι μια διεκδίκη¬ 
ση στις μεταφορές, όπου έχει άμεσο υλικό αντίκτυπο (κοινωνική πίε¬ 
ση) και βάζει περισσότερο κόσμο να σκεφτεί πάνω στο γιατί γίνεται 
ο αγώνας αυτός. Τέλος, σε κάθε τέτοιο πεδίο σύγκρουσης υπάρχουν 
ιδιαιτερότητες: π.χ. άλλο τα Οοοάχκ, άλλο η Μπούκα ή το Καφεναί, 
άλλο ο τύπος που έχει σχέση με «νύχτα» κ.λπ. Άρα και τα εργαλεία 
προσέγγισης και αντίστασης οφείλουν να είναι διαφορετικά. Ήδη εί¬ 
ναι, τουλάχιστον από τη μεριά των αφεντικών -αν και σε συγκεντρω¬ 
μένες πιάτσες οι εργοδοσίες δείχνουν να λειτουργούν παρόμοια. Με 
άλλα λόγια, δε μπορεί να υπάρχει συνταγή-πανάκεια για όλα. 

Εξειδικεύοντας, θα θέλαμε να αναφερθούμε στις ιδιαιτερότητες 
κάθε πόστου και στο πώς αυτές δημιουργούν άλλες δυνατότητες για 
σαμποτάζ και αντίσταση αλλά και αδυναμίες συγκρότησης κοινότη¬ 
τας. Υπάρχουν οι τεχνητοί, ιεραρχικοί (ή και έμφυλοι) διαχωρισμοί 
μπαρ και σέρβις αλλά και η δυνατότητα του πακετά να λουφάρει και 
να ορίσει μία αυτονομία στο πώς διαχειρίζεται το χρόνο του εκτός 
μαγαζιού. Υπάρχει η υποτιμημένη εργασία της λάντζας αλλά και η 
δυνατότητα για σαμποτάζ από την τηλεφωνήτρια στο κέντρο. Το ζη¬ 
τούμενο είναι πώς θα βρεθούν όλες και όλοι αυτοί αντιλαμβανόμε- 
νες/οι μια ενότητα συμφερόντων και όρων εκμετάλλευσης, ενώ μπο¬ 
ρεί και να μη συναντιούνται καν στον ίδιο χώρο δουλειάς και να μην 
αντιμετωπίζουν ως σημαντικά τα ίδια προβλήματα. (Για παράδειγ¬ 
μα, όταν στηνόταν η ΣΒΕΟΔ, υπήρχε δυσκολία για ένα κοινό πλαί¬ 
σιο αγώνα μεταξύ ιΐοΐίνοτν και οοιιποτ). 

Σε αυτό το σημείο, δε μπορούμε να μη μιλήσουμε λίγο παραπάνω 
για τη μεταναστευτική υποκειμενικότητα. Σίγουρα δεν είμαστε αυτές 

και αυτοί που θα αναλύσουν τις ροές της μεταναστευτικής εργασίας, 
τις συνέπειες τους και τις σχετικές κινήσεις του κεφαλαίου. Μπορού¬ 
με, όμως, να κάνουμε κάποια σχόλια στο πώς αλλάζει η σύνθεση της 
εκμεταλλευόμενης υποκειμενικότητας με βάση κάποιες παρατηρή¬ 
σεις και εμπειρίες. Οι μετανάστες και οι μετανάστριες κάνουν τις πιο 
υποτιμημένες δουλειές και στον κλάδο του επισιτισμού. Συχνά αόρα¬ 
τοι και από τους ίδιους τους συναδέλφους -και όχι μόνο λόγω της φύ¬ 
σης των πόστων- και συχνά παράνομοι. Πολλές φορές οι ίδιοι οι με¬ 
τανάστες δημιουργούν τα δικά τους δίκτυα αλληλοστήριξης αλλά και 
εκμετάλλευσης και αναπτύσσουν τη δική τους σχέση με τη «νύχτα», 
όπως και το δικό τους ανταγωνιστικό πλούτο, απρόσιτο από άλλα 
υποκείμενα. Οι δυσκολίες στη γλώσσα, οι διαφορές στην κουλτούρα, 
τόσο αγωνιστική (εμπειρία διεκδικήσεων, διαδηλώσεων, άγνοια δι¬ 
καιωμάτων) όσο και κοινωνική (π.χ. πολιτισμικές διαφορές), ο φόβος 
της άδειας παραμονής και ο χωροταξικός διαχωρισμός (διαφορετι¬ 
κές γειτονιές) είναι παράγοντες που δυσχεραίνουν απόπειρες επι¬ 
κοινωνίας και συνάντησης. Μια τέτοια συνάντηση απαιτεί συστημα¬ 
τικότερες και μεθοδικότερες προσεγγίσεις, προσπάθειες που απαι¬ 
τούν χρόνια συνεχούς παρέμβασης και αποφέρουν πρακτικά αποτε¬ 
λέσματα για τον εργάτη-μετανάστη και χτίσιμο σχέσεων μέσα στους 
αγώνες που δεν έχουμε πραγματοποιήσει ως τώρα. 

Σχετικά με τους αγώνες 

Αρχικά, είναι μια πάρα πολύ μεγάλη συζήτηση για να αναπτυχθεί δι¬ 
εξοδικά από εμάς εδώ. Επίσης, μιας και ως τώρα έχουμε ασχοληθεί 
κυρίως με τους αγώνες στο επίπεδο της παραγωγής και της έμμισθης 
εργασίας, για αυτούς μπορούμε να μιλήσουμε. Σίγουρα, λοιπόν, κάθε 
αγώνας έχει τα δικά του χαρακτηριστικά και σε αυτούς μπορούν να 
συνυπάρχουν χαρακτηριστικά ανταγωνιστικά όσο και συντηρητικά. 
Αυτό, βέβαια, δε σημαίνει ότι όλοι οι αγώνες μπορούν να αποτελό¬ 
σουν κομμάτι του κοινωνικού ανταγωνισμού. Επιπλέον πάρα πολλοί 
δεν κυκλοφορούν, χωρίς να μειώνεται έτσι η αξία τους ως ατομικές 
ή συλλογικές αντιστάσεις στους χώρους εργασίας. Θα προτιμούσα¬ 
με εδώ, λοιπόν, να κάνουμε απλά κάποια σχόλια πάνω σε κάποιους 
αγώνες που έχουμε συμμετάσχει ώστε να αποτελόσουν αφορμή προς 
συζήτηση. 

ΒαηηιιεΙ 1 : Είδαμε αυθόρμητη δράση από τα κάτω, μια έκρηξη τα¬ 
ξικής αντίστασης, με αξιοπρόσεκτα χαρακτηριστικά αλληλεγγύης. 
Τουλάχιστον στην αρχή, όταν λειτουργούσε το κατάστημα, έγιναν τα 
πρώτα βήματα για τη δημιουργία κοινότητας αγώνα. 

Είδαμε, από την άλλη, ιδιαίτερα έντονη την επιρροή της διαμεσο- 
λάβησης και στη διεξαγωγή του αγώνα (παραγκώνιση υποκειμένων, 
σύγχυση της στόχευσης και των επιλογών, ευλαβική χρησιμοποίηση 
συγκεκριμένων «αγωνιστικών» εργαλείων) αλλά και στην κατάληξή 
του. 

Από τη μεριά των αγωνιζόμενων εργαζόμενων είχαμε, από ένα 
σημεία και έπειτα, παραίτηση ουσιαστικά από τον αγώνα, τον οποίο 
ανέλαβε να «τραβήξει» η δομή αλληλεγγύης που στήθηκε, με ό,τι ση¬ 
μαίνει αυτό για τα αυτόνομα χαρακτηριστικά του. 

Από τη μεριά του αφεντικού, είδαμε εκτενή χρησιμοποίηση του 
πλούσιου οπλοστασίου της εξουσίας και του κεφαλαίου και ουσιαστι¬ 
κά τη διατήρηση της πρωτοβουλίας των κινήσεων. 

Από τη μεριά των αλληλέγγυων στον αγώνα, είδαμε αυξημένη 
συμμετοχή στο όργανο αλληλεγγύης και προσπάθειες για την κυκλο¬ 
φορία του. Υπήρξαν προσπάθειες για εγκαθίδρυση οριζόντιας λει¬ 
τουργίας και δράσης. 

Από τη μεριά του ευρύτερου ανταγωνιστικού κινήματος είδαμε, 
στην καλύτερη περίπτωση, ευκαιριακή συμμετοχή για λόγους πολιτι¬ 
κής προσόδου. 

Η υπερχρησιμοποίηση της μορφής «επιτροπής αλληλεγγύης» ίσως 
αποτελεί χαρακτηριστικό παράδειγμα για το πώς μπορεί μια δομή 
που παραδοσιακά ήταν όπλο των εργαζόμενων να αποτελέσει, αν όχι 
την αγκύλωση του αγώνα, τουλάχιστον έναν ανασχετικό παράγοντα. 

Επειδή η περίπτωση του Βαητμιεί συγκεντρώνει πολλά ενδιαφέ¬ 
ροντα χαρακτηριστικά (ρόλος και στάση υποκειμένων, ρόλος παρα¬ 
δοσιακού συνδικαλισμού, σχέσεις της εργοδοσίας με κέντρα εξουσί¬ 
ας και άλλα), αξίζει παραπάνω διερεύνηση για να αποκομιστεί κά¬ 
ποια εμπειρία για λογαριασμό του ταξικού ανταγωνισμού. 

Λέσχη ΑΠΘ 2 : Η λέσχη του ΑΠΘ αποτελεί τυπικό παράδειγμα κοινω¬ 
νικής παροχής που αποκόπτεται σταδιακά από τις συνδέσεις της και 

με τον κρατικό παράγοντα και με το κοινωνικό κομμάτι στο οποίο 
παρέχεται. 

Η εργασιακή κατάσταση των εργαζόμενων (εργολαβικοί) και η 
προδιαγεγραμμένη μοίρα της παροχής «σίτιση φοιτητών», σε συνδυ¬ 
ασμό με την έλλειψη στόχευσης-πίεσης (παρά την κατάληψη της Λέ¬ 
σχης), κατέστησαν τον αγώνα εύκολη υπόθεση για τους μηχανισμούς 
σίγασης που αφθονούν από τη μεριά της εξουσίας-εργοδοσίας. Πέρα 
από το βήμα της αρχικής κινητοποίησης, οι εργαζόμενοι/ες δεν προ¬ 
χώρησαν σε χειροπιαστές κινήσεις που θα βοηθούσαν πιθανώς την 
κατάστασή τους. 

Από τη μεριά της εργοδοσίας (σύμπλεγμα Πρυτανείας-Υπ. Παι- 
δείας-εργολάβου), είδαμε υποδειγματικό χειρισμό και απομόνωση 
ουσιαστικά των εργαζομένων στο πλαίσιο του μηχανιστικά κινούμε¬ 
νου συνδικαλιστικού οργάνου τους. Οι μηχανισμοί που λυμαίνονται 
τις -υποτίθεται- δημόσιες παροχές στα πανεπιστήμια, συμπεριλαμ- 
βανόμενης της συνδικαλιστικής ηγεσίας των εργαζόμενων, της πανε¬ 
πιστημιακής αρχής και του εργολαβικού κυκλώματος, δεν επέτρεψαν 
μέχρι τώρα σε εκατόν είκοσι περίπου εργαζόμενους να αναπτύξουν 
αυτόνομα χαρακτηριστικά στον αγώνα τους, ακόμα και στο οριακό 
σημείο που βρίσκονται. 

Από τη μεριά του εξ ορισμού καταναλωτή αυτής της παροχής, εί¬ 
δαμε σχεδόν πλήρη αδιαφορία για τον αγώνα και τα χαρακτηριστικά 
του, πράγμα που ουσιαστικά αποστέρησε τους εργαζόμενους από το 
κύριο μέσο πίεσης που επέλεξαν. 

Αξίζει να σημειωθεί ότι εδώ η μορφή-σωματείο (σίγουρα όχι βά¬ 
σης) λειτούργησε καθαρά ανασχετικά στον αγώνα των μελών του, 
που παρ’ όλα αυτά δεν έκαναν κινήσεις ανεξαρτητοποίησής τους από 
αυτό. 

Μπούκα 3 : Στο συγκεκριμένο εστιατόριο, οι εργαζόμενοι/ες ανέπτυ¬ 
ξαν αυτόνομα και οριζόντια χαρακτηριστικά, υλοποιώντας στην πρά¬ 
ξη τη Συνέλευση Εργαζομένων του καταστήματος και στράφηκαν στο 
Σωματείο Σερβιτόρων Μαγείρων (ΣΣΜ) για την υποβοήθηση της κυ¬ 
κλοφορίας του αγώνα, την οποία σε επίπεδο δημόσιου λόγου επίσης 
είχαν αναλάβει. Προχώρησαν επομένως σε κάποια βήματα παρα¬ 
πάνω από το σημείο μέχρι το οποίο θα μπορούσε να παρέμβει και 

να βοηθήσει η δομή-σωματείο, καθώς έθεσαν ζητήματα αποτίναξης 
της μισθωτής σχέσης (αυτοδιαχείριση μέσων παραγωγής). Η ευνοϊκή 
στάση των θεσμικών φορέων στην περίπτωση αυτή δείχνει ότι, με την 
κατάλληλη κάθε φορά πίεση, μπορούν ακόμα και τώρα να αποτελό¬ 
σουν χρήσιμο εργαλείο για τις εργατικές διεκδικήσεις. 

Σε κάθε περίπτωση, είναι κεντρικό σημείο για το ΣΣΜ η διατή¬ 
ρηση του αγωνιζόμενου υποκειμένου στην πρώτη γραμμή έμπρακτα, 
με τις διάφορες μορφές-δομές να βρίσκονται σε δεύτερο ρόλο. Πρώ¬ 
τα και κύρια για την πολιτική αυτονομία τους και το αδιαμεσολάβητο 
του αγώνα και μετά για να εξασφαλιστεί ο καλύτερος τρόπος χρησι¬ 
μοποίησης των εργαλείων-δομών προς το συμφέρων των εργαζόμε¬ 
νων. Θεωρούμε τις δομές αυτές ως ανοιχτά συστήματα όπου δομού¬ 
νται τα χαρακτηριστικά της εργατικής αυτοσυνείδησης και όπου χτί¬ 
ζεται η πολύτιμη εμπειρία αγώνων και αλληλεγγύης και όχι ως πε¬ 
δία παρέμβασης, όπου κατατίθενται έτοιμα τα χαρακτηριστικά αυτά. 

1.3 Εισήγηση της Συνέλευσης Εργαζομένων στο εστιατόριο 
Μπούκα 

Καλησπέρα. Είμαι από τη συνέλευση εργαζομένων στο εστιατόριο 
Μπούκα. Θα περιγράφω κάποιες καταστάσεις και συνθήκες εργασί¬ 
ας, τουλάχιστον στο δικό μας χώρο εργασίας. Θα ήθελα να θέσω κά¬ 
ποια σημεία από τον δικό μας αγώνα, να περιγράφω τι ισχύει και τι 
όχι, το περιβάλλον εργασίας κ.λπ. Ένα από αυτά είναι και η ιδιαι¬ 
τερότητα του συγκεκριμένου αφεντικού και το πώς αυτό επηρεάζει 
το γεγονός ότι πρέπει να πληρωθούμε, να δώσουμε τους δικούς μας 
αγώνες. Κάπως έτσι έχουμε προσπαθήσει και τα έχουμε περιγρά¬ 
φει στα δημόσια κείμενά μας τα οποία υπάρχουν στο ίηιΐνιτιοίΐώ, στο 
χώρο του σωματείου, αλλά και εδώ. Ένα άλλο σημείο είναι ότι δημι¬ 
ουργήσαμε τη Συνέλευση Εργαζομένων από το σημείο εκείνο που οι 
ατομικές διεκδικήσεις ή οι ατομικές επιλογές στο χώρο της δουλειάς 
δε βρήκαν αποτέλεσμα. Επομένως, συντονίσαμε έτσι κάπως τη συνέ¬ 
λευση προσπαθώντας ο ένας να μπει στο αντικείμενο του άλλου για 
να μπορέσουμε όλοι μαζί τελικά να κερδίσουμε. Ήταν δύσκολη δια¬ 
δικασία, δε θα την έλεγα εύκολη, με πολλές εντάσεις μεταξύ μας -εί¬ 
ναι ανοιχτές διαδικασίες αυτές- παρ’ όλα αυτά μέσα από αυτή τη δι- 

αδικασία βγήκαμε ενωμένοι. Θέλαμε να προτάξουμε προς τα έξω τη 
συλλογική διεκδίκηση αυτών που μας έχουν στερήσει τόσα χρόνια. 
Ένα άλλο θέμα είναι το επίπεδο που κινηθήκαμε εμείς, τόσο νομι¬ 
κά όσο και πολιτικά. Επιλέξαμε να πάμε στην Επιθεώρηση Εργασί¬ 
ας και να κάνουμε επίσχεση εργασίας, ώστε τουλάχιστον να σταμα¬ 
τήσουμε να προσφέρουμε αμισθί τον ιδρώτα μας και τις εργατοώρες 
μας, με δεδομένο ότι για κάποιο διάστημα ήμασταν απλήρωτοι. 

Σε πολιτικό επίπεδο βγάλαμε τρία κείμενα, τα οποία περιγράφουν 
όλες τις συνθήκες εργασίας με βάση το δικό μας σκεπτικό. Η λύση, 
σύμφωνα με το δικό μας σκεπτικό, ήταν η συνδιαχείρηση του εν λόγω 
εστιατορίου η οποία ναυάγησε από την πλευρά της εργοδοσίας. Ως 
μορφή πίεσης, αυτό που κάναμε εμείς ήταν να βγαίνουμε έξω απο το 
εστιατόριο την ώρα της δουλειάς και να κολλάμε αφίσες που δε μπο¬ 
ρούσαν να ξεκολληθούν μετά. Τουλάχιστον αυτό που ειπώθηκε από 
την απέναντι πλευρά είναι ότι το κόλπο έπιασε. Στο επίπεδο της Επιθε¬ 
ώρησης Εργασίας όλοι κινηθήκαμε μαζί, απλά προσπαθήσαμε να τον 
πιέσουμε, ώστε και με την Επιθεώρηση να έχουμε κάποιο αποτέλεσμα. 

Επιπλέον θα πρέπει να συμπληρώσουμε ότι μέσα στη συνέλευ¬ 
ση υπήρξαν διάφορες τάσεις, παρ’ όλα αυτά κινηθήκαμε μαζί. Όσον 
αφορά την Επιθεώρηση Εργασίας, μετά από μια περίοδο έγινε η συ¬ 
νάντηση, υπάρχει πάντα ένας συμβιβασμός. Μετά από κάποιες επα¬ 
φές όμως δεν έχει οριστικοποιηθεί ακόμα τίποτα. 

1.4 Εισήγηση ίου Σωματείου Εργαζομένων στα Τηλεφωνι¬ 
κά Κέντρα ΟΤΕ (ΣΕΤΚΕ-ΟΤΕ) 

Είμαστε από το σωματείο εργαζομένων στον ΟΤΕ (ΣΕΤΚΕ). Θα 
πούμε κάποια πράγματα συνοπτικά και θα γίνει και συζήτηση μετά. 
Είμαστε ένα επιχειρησιακό σωματείο βάσης. Οι εργαζόμενοι ως τη¬ 
λεφωνητές στα τηλεφωνικά κέντρα εξυπηρέτησης του ΟΤΕ είμαστε 
φοιτητές και μερικοί μεταπτυχιακοί, με συμβάσεις ορισμένου χρό¬ 
νου. Συνολικά δουλεύουμε περίπου τριακόσια σαράντα άτομα σε 
τμήματα μεγάλα, διακοσίων ατόμων, και μικρότερα, των τριάντα ως 
εβδομήντα ατόμων. Από αυτούς, σαράντα δύο άτομα είναι μέλη του 
σωματείου. Γενικά, η δουλειά είναι έντονη και τους τελευταίους μή¬ 
νες εντατικοποιείται ακόμα περισσότερο με ανεπαρκείς προσλήψεις, 

με ένταση της αξιολόγησης και επέκταση του χρόνου εργασίας. Κα- 
ταρχάς, είμαστε διπλά εργαζόμενοι. Από τη μία τρέχουμε από αίθου¬ 
σα σε αίθουσα για να προλάβουμε τα μαθήματα στα πανεπιστήμια, 
από την άλλη τρέχουμε για να κάνουμε Ιομίη με ακρίβεια λεπτού. 
Από τη μία μας πηγαίνουν στον προϊστάμενο αν δεν πουλάμε αρκετά 
ή αν δεν κάνουμε αρκετές επισυνδέσεις ή ακόμα και όταν μείνουμε 
λίγο παραπάνω στο διάλειμμα ή αν ξεπεράσουμε για λίγα λεπτά τον 
χρόνο ηοί-Γ630γ, και από την άλλη χάνουμε έτη λόγω κύκλων σπου¬ 
δών ή λόγω μαθημάτων που δεν περνάμε. Από τη μία μας απειλούν 
με συμμορφώσεις, αν δεν τηρούμε με ακρίβεια τα σενάρια κλήσης ή 
αν επιχειρήσουμε να πιούμε έναν καφέ και από την άλλη έχουμε βα¬ 
ρεθεί να μας κόβουν σε μαθήματα. Και όπως ακριβώς θέλουν να δου¬ 
λεύουμε περισσότερο χρόνο με τα ίδια λεφτά, έρχονται στα πανεπι¬ 
στήμια και ανεβάζουν τις βάσεις στο 75% και 80% ή θέλουν να σε 
διώξουν άμα χρωστάς χ αριθμό μαθημάτων. 

Θα σταθούμε σε κάποια σημεία που μας φάνηκαν πιο σημαντι¬ 
κά κατά τη διάρκεια της συζήτησης που κάναμε και για το τι θα πού¬ 
με εδώ πέρα. 

Όσον αφορά τη σύνθεση του κόσμου: οι φοιτητές που είναι στα 
τηλεφωνικά κέντρα του ΟΤΕ είναι γενικά υψηλόβαθμοι, από σχολές 
πρώτης ζήτησης που πλασάρουν το όνειρο της κοινωνικής ανέλιξης, 
αναγνώρισης και καταξίωσης (φοιτητές πολυτεχνείων, νομικής, ια¬ 
τρικής). Θα μπορούσαμε να πούμε ότι κυριαρχεί μια αντίληψη στους 
εργαζόμενους ότι αυτή η κατάσταση είναι προσωρινή, αφού πολλοί 
πιστεύουν ότι μετά από αυτήν την περίοδο και αφού πάρουν το πτυ¬ 
χίο τους θα είναι υψηλόμισθοι και αφεντικά. Ένα άλλο κομμάτι βλέ¬ 
πει την όλη φάση σα χαρτζιλίκι, είναι ευχαριστημένοι άνευ όρων. Κι 
ακόμη, όταν έγινε μια ξεκάθαρη υποτίμηση της εργασιακής μας δύ¬ 
ναμης και μας έβαλαν να δουλεύουμε από τρεισήμισι, τέσσερις ώρες 
με τον ίδιο μισθό, ένα μέρος δε γκρίνιαξε καν, κάποιοι το πήραν χα¬ 
λαρά και με μια οπτική ότι και πάλι τα λεφτά είναι πολλά, πράγμα 
που έρχεται σε πλήρη αντιστοιχία με τις φωνές του τύπου «χάρη μας 
κάνουν που δουλεύουμε». 

Όσον αφορά τη φοιτητική σύνθεση: θα έλεγε κανείς πως υπάρχει 
ένας εναλλακτικός κόσμος που τριγυρνάει σε στέκια, καφενεία, θεα¬ 
τρικές ομάδες κ.λπ. και κουβαλάει και μια εμπειρία από τις φοιτητι- 

κές καταλήψεις του 2006-2007. Παρόλο που όλα αυτά θα μπορούσαν 
υπό συνθήκες να δημιουργήσουν το ερέθισμα, να ριζοσπαστικοποι- 
ηθούν με κάποιον τρόπο οι εργαζόμενοι, έχει φανεί ότι αυτός ο κό¬ 
σμος δεν έχει την ανάγκη να πάει πέρα από ένα ΒΐΙοτπΒΐίνο 1ΐίοδΐγ1ε 
άρνησης. Γενικά, θα λέγαμε ότι δεν αντιλαμβάνονται τους εαυτούς 
τους ως κομμάτι των εκμεταλλευόμενων, αλλά αισθάνονται περαστι¬ 
κοί από άλλη μία εμπειρία και προσπαθούν απλά να περάσει εύκο¬ 
λα το ωράριό τους. 

Εγώ θα αναφερθώ στο πώς έγινε το σωματείο όταν άρχισαν πολ¬ 
λοί απο εμάς να ασχολούνται με αυτό πριν από ένα χρόνο. Σε μια πε¬ 
ρίοδο που υπήρχε μια σχετική εργασιακή ειρήνη, τόσο απο την πλευ¬ 
ρά του ΟΤΕ όσο και από την πλευρά του σωματείου, υπήρχαν δύο 
παρατάξεις μέσα στο σωματείο. Να αναφέρω χαρακτηριστικά ότι 
εκείνη η περίοδος ήταν που μόλις είχε ξεκινήσει η πλευρά του ΟΤΕ 
να κάνει τις πρώτες επιθέσεις, σταματώντας να χορηγεί το επίδομα 
ανθυγιεινής εργασίας -μόνο στο έκτακτο προσωπικό. Υπήρχαν δύο 
παρατάξεις, όπως προείπα, από τη μία πλευρά ήταν η παράταξη του 
ΠΑΜΕ και από την άλλη ήταν κάτι σαν παράταξη, όλοι οι υπόλοιποι 
μαζί, η οποία δεν ήταν ιδιαίτερα ομοιογενής σαν παράταξη, υπήρχε 
όμως μια κοινή συνισταμένη. Αυτό που έκανε το σωματείο εκείνη την 
περίοδο ήταν να αναλώνεται σε μεταξύ-των-εργαζομένων κόντρες 
και σε μικροπολιτικά ζητήματα και, τελικά, να μην περνάει σε καμία 
μορφή δράσης και αγώνα για όλα αυτά που έβλεπε πως ξεκινούσαν 
και έρχονταν. Μεσολάβησε ένας αρκετά μεγάλος αριθμός συνελεύ¬ 
σεων, στις οποίες το μόνο μέλημα από την πλευρά του ΠΑΜΕ ήταν 
να μπλοκάρει τις δραστηριότητες του σωματείου, οποιαδήποτε μορ¬ 
φή δραστηριότητας, με σκοπό να επιτύχει τη διάλυση του σωματείου 
και την προσάρτηση του κόσμου που τότε συνδικαλιζόταν στο ΣΕΤ- 
ΚΕ, στο κλαδικό ΣΕΤΗΠ, το οποίο και μπορούσε να ελέγχει. 

Βλέποντας όμως ότι δε μπορούσαν να μας αφομοιώσουν και ότι 
ήμασταν αποφασισμένοι να δώσουμε έναν αγώνα μέσω αυτού του 
δρόμου, τους διώξαμε, εξαναγκάστηκαν να φύγουν δηλαδή· όμως, 
είχε χαθεί πολύτιμος χρόνος. Κατόπιν αυτού, εμείς τρέχαμε να προ¬ 
λάβουμε αυτόν τον χαμένο χρόνο. Όλες οι αποφάσεις από εκεί και 
ύστερα παίρνονταν από τη γενική συνέλευση, άλλαξε δηλαδή ριζι¬ 
κά ο τρόπος που λειτουργούσε το σωματείο. Το Δ.Σ. είναι καθαρά 

διακοσμητικό. Επίσης, κάνουμε συνελεύσεις και βρισκόμαστε μετα¬ 
ξύ μας κάθε εβδομάδα σχεδόν, ακριβώς επειδή έχουμε πολλά πράγ¬ 
ματα να συζητήσουμε και για τα οποία πρέπει να πάρουμε αποφά¬ 
σεις. Επιπλέον, συναντιόμαστε πάνω στην κοινή καθημερινότητα και, 
με γνώμονα τις ανάγκες μας, ξεκινάμε και συζητάμε πάνω σε ζητή¬ 
ματα της κοινής εκμετάλλευσης που βιώνουμε όλοι μαζί. Όλα αυτά 
βέβαια δεν τα αντιλαμβανόμαστε ξέχωρα από το ευρύτερο κοινωνι¬ 
κό πλαίσιο. Απλώς τα κάνουμε πράξη στο χώρο εργασίας μας, μιλά¬ 
με γι’ αυτά που βιώνουμε χωρίς να προσπαθεί κανένας μας να επιβά¬ 
λει την άποψή του. 

Σχετικά με τον τρόπο που δρούμε, κολλάμε συχνά αφίσες, σχεδόν 
κάθε βδομάδα, με τις οποίες καλούμε σε συνελεύσεις ή σε οποιαδή¬ 
ποτε άλλη δραστηριότητα κάνουμε, με τρικάκια, μοιράζουμε κείμε¬ 
να και παλεύουμε να τα μοιράζουμε και μέσα στους χώρους εργασί¬ 
ας, πράγμα το οποίο απαγορεύεται από τον εσωτερικό κανονισμό. 
Καλούμε σε παραστάσεις διαμαρτυρίας στα γραφεία των προϊστα¬ 
μένων απαιτώντας πολλά πράγματα. Έχουμε καλέσει δύο φόρες μέ¬ 
χρι σήμερα, σε διάρκεια δύο ημερών, στάσεις εργασίας, οι οποίες εί¬ 
χαν αρκετά μεγάλη συμμετοχή. Στη δεύτερη καλούσε και το σωμα¬ 
τείο της Πάτρας. Μια αρκετά σημαντική παράμετρος που θα αναφέ¬ 
ρω είναι ότι στην Πάτρα, στη βραδινή στάση εργασίας οχτώ με δώ¬ 
δεκα, αποφάσισαν όλοι να κάνουν στάση εργασίας με αποτέλεσμα ο 
ΟΤΕ να εξαναγκαστεί να βάλει το βράδυ τους μόνιμους υπαλλήλους 
να δουλέψουν. 

Έχει καλεστεί συγκέντρωση διαμαρτυρίας μαζί με κόσμο αλλη¬ 
λέγγυο στο εξωτερικό του κτιρίου. Κολλάμε στράτσα δημόσια, ξεκά¬ 
θαρα, σε σημεία απέναντι από το κτίριο για να φαίνονται και μέρα 
μεσημέρι ώστε να βλέπουν ακριβώς τι κάνουμε και ποιοι είμαστε. Γε¬ 
νικότερα, επιδιώκουμε να βγάλουμε μια δυναμική και μια αισθητική 
που να ξεπερνά κάποια κλασικά μοτίβα συνδικαλιστικής δεοντολογί¬ 
ας. Τελευταία προσπάθεια ήταν ότι απευθυνθήκαμε στην Επιθεώρη¬ 
ση Εργασίας σχετικά με την αύξηση του χρόνου εργασίας χωρίς πα¬ 
ράλληλη αύξηση του μισθού, από την οποία υπήρξε μια μικρή βοή¬ 
θεια αλλά τίποτα παραπάνω γιατί είναι ξεκάθαρα διαμεσολαβητική 
η λειτουργία της. Τέλος, να αναφέρουμε ότι προσπαθούμε να συνδε¬ 
θούμε και με άλλα τηλεφωνικά κέντρα, όπως της Αθήνας και της Πά- 

τρας, και να οργανώσουμε παράλληλες δράσεις. 

Αυτό που έχουμε πετύχει δεν αποτυπώνεται μόνο στα παρουσι- 
ολόγια, στους πίνακες αναμονών και στο πόσο περιμένει ο κόσμος 
που καλεί, αλλά και στις τσέπες του ΟΤΕ. Παράλληλα, φαίνεται και 
στις σπασμωδικές αντιδράσεις από την πλευρά της εργοδοσίας. Χα¬ 
ρακτηριστικό παράδειγμα είναι ότι στην πρώτη στάση εργασίας μάλ¬ 
λον είχαν τρομάξει αρκετά από τη συμμετοχή και από την περασμέ¬ 
νη συνέλευση στην είσοδο του κτιρίου, με αποτέλεσμα να εμποδίζε¬ 
ται κόσμος του σωματείου, μέλη του σωματείου, να μπουν στο κτί¬ 
ριο -πράγμα που παραβαίνει και τους απλούς νόμους και κανόνες 
της αστικής δημοκρατίας. Επίσης, αυτό που θα θέλαμε να πούμε εί¬ 
ναι ότι εμείς δε νιώθουμε θύματα της τρομοκρατίας που δεχόμαστε 
από την πλευρά του ΟΤΕ, απλώς θεωρούμε ότι ίσα-ίσα την προκα- 
λούμε με τον τρόπο που δρούμε σήμερα. 

Ένα άλλο σημείο που το βρήκαμε σημαντικό και το οποίο νομίζω 
ότι είναι ένα θέμα που απασχολεί πολλούς έτσι κι αλλιώς -αναφέρ¬ 
θηκε και από τους συντρόφους του ΣΣΜ- είναι η μορφή του σωματεί¬ 
ου - μάλλον, το σωματείο ως μορφή οργάνωσης. Προσωπικά μιλώντας 
αλλά και από την κουβέντα που κάναμε με τα παιδιά για την παρου¬ 
σίαση εδώ, συμφωνούμε μάλλον ότι δεν είναι ότι μπήκαμε στο σω¬ 
ματείο από κάποια ιδιαίτερη συνειδητή και ρητή προτίμηση στη μορ¬ 
φή του, αλλά μάλλον προέκυψε κάπως στην πορεία εξαιτίας του ότι 
υπήρχε ήδη, συσπείρωνε κάποιο κόσμο, εξασφάλιζε κάποια ανοικτό- 
τητα, λειτουργούσε χωρίς αποκλεισμούς καθώς το ΣΕΤΚΕ απευθύ¬ 
νεται σε όλους τους εργαζόμενους και τις εργαζόμενες στα τηλεφωνι¬ 
κά κέντρα και γενικότερα είχε μια συνέχεια. Ισχυριζόμαστε δηλαδή 
ότι δε βλέπουμε το σωματείο ως φετίχ ή ως πανάκεια, απλά είναι ένα 
ακόμα εργαλείο αγώνα στο πλαίσιο του κοινωνικού ανταγωνισμού το 
οποίο καλούνται οι εκάστοτε κοινότητες των αγωνιζόμενων να επι- 
λέξουν. Για παράδειγμα, αν ξεπηδούσε κάποια άλλη πρωτοβουλία, 
συμπληρωματική ή χωρίς κάποια σχέση με το σωματείο, σίγουρα θα 
ήμασταν οι πρώτοι που θα τρέχαμε να συνδεθούμε μαζί της. 

Τώρα, θα πούμε σύντομα από την εμπειρία μας κάποια πλεονε¬ 
κτήματα και μειονεκτήματα που είδαμε ότι αναδείχθηκαν μέσα από 
τον αγώνα σε σχέση με τη μορφή του σωματείου. Λοιπόν, στα θετι¬ 
κά είναι το προφανές, ότι με την ίδρυση ενός σωματείου και το πέ- 

ρασμα από το Πρωτοδικείο είσαι νομικά κατοχυρωμένος, δηλαδή μι¬ 
λάς από άλλη θέση τόσο με την εργοδοσία όσο και με τους υπόλοι¬ 
πους που εμπλέκεσαι. Επίσης, όλο αυτό το θεσμικό κομμάτι εξασφα¬ 
λίζει και μια γκάμα αγωνιστικών πρακτικών που υπό άλλες συνθήκες 
δε θα ήταν διαθέσιμες. Μέσα από το σωματείο καταφέραμε να καλέ- 
σουμε στάσεις εργασίας, υπάρχει πάντα η προοπτική της απεργίας, 
υποτίθεται ότι υπάρχει ελεύθερη πρόσβαση στους χώρους εργασίας 
-αν και, όπως είπε και η συναγωνίστρια πριν, στην πράξη εμποδίζε¬ 
ται- για τα μέλη του σωματείου και για την προπαγάνδιση των θέσε- 
ών του. Διευκολύνει την επαφή με άλλους φορείς, όπως είναι η Επι¬ 
θεώρηση Εργασίας, ή τη δικαστική οδό, αν το πράγμα καταλήξει εκεί 
τελικά. Γενικότερα, θα λέγαμε ότι το σωματείο αποτελεί μια δικλεί¬ 
δα ασφαλείας για τους αγωνιζόμενους, ενώ υπάρχει διάχυτη η αίσθη¬ 
ση -δεν ξέρω αν έχει προκύψει στην πράξη τόσο πολύ- ότι ως μορφή 
είναι πιο προσβάσιμη και οικειοποιήσιμη από τον υπόλοιπο κόσμο, 
καθώς υπάρχει όλο αυτό το θεσμικό κομμάτι που είναι κάπως πιο συ¬ 
γκεκριμένο σε σχέση με μια εργατική ομάδα ή μια πρωτοβουλία. 

Από την άλλη, η επιλογή της μορφής-σωματείο δεν είναι χωρίς τι¬ 
μήματα και προβλήματα που έχεις να αντιμετωπίσεις. Εμείς, μέσα 
από την εμπειρία μας, είδαμε ότι πάντα υπάρχει ο κίνδυνος να εγκλω¬ 
βιστείς στη νομιμότητα και στη φετιχοποίησή της μέσα από τη δρά¬ 
ση στο σωματείο καθώς και η δυσκολία, από ένα σημείο και μετά, 
να πας πέρα από το τυπικό σύνταγμα των σχέσεων και να επιλέξεις 
τόσο κινήσεις πιο επιθετικές που να ξεφεύγουν από αυτό όσο και ο 
λόγος σου να είναι πιο αιχμηρός και πιο επιθετικός. Χαρακτηριστικό 
παράδειγμα στις δράσεις που έχουμε επιλέξει ήταν η περίπτωση της 
πιο σημαντικής συγκέντρωσης μετά το περιστατικό με την παρεμπό- 
διση των συνάδελφων, όπου καλέσαμε φυσικά τους συνάδελφους και 
τις συναδέλφισσες στον ΟΤΕ αλλά και αλληλέγγυο κόσμο, ο οποί¬ 
ος ευτυχώς για μας ανταποκρίθηκε πολύ θετικά, αλλά στη συζήτησή 
μας για τα όρια της δράσης ήμασταν όλοι πολύ διατακτικοί και φοβι¬ 
σμένες για το πού αυτή μπορεί να πάει. Ενώ παλιότερα στα φοιτητι¬ 
κά του 2007, όταν δεν υπήρχε ακόμα το σωματείο, είχε γίνει μια πο¬ 
ρεία από διάφορο κόσμο που είχε καταλήξει στον ΟΤΕ -καθώς και 
τότε υπήρχαν κάποιες διενέξεις- και είχε μπει μέσα περνώντας τις 
μπάρες και διαταράσσοντας την κανονικότητα μέσα στα τηλεφωνικά 

κέντρα. Στη συγκεκριμένη περίπτωση που συζητούσαμε για το τι θα 
κάνουμε εμείς, αυτό το αποφύγαμε και γιατί ήταν η πρώτη φορά που 
το κάναμε, αλλά και γιατί μιλούσαμε πλέον ως νομικό πρόσωπο και 
δεν ήμασταν σίγουροι για τις διώξεις που θα μπορούσε αυτό να έχει. 

Γενικά, θα λέγαμε ότι μπαίνεις σε ένα πιο νομικίστικο τριπάκι, 
όπως επίσης αντιμετωπίζεις τον κίνδυνο να αναχθείς εσύ σε προνομι¬ 
ακό συνομιλητή της εργοδοσίας υποκαθιστώντας έτσι τις ίδιες τις επι¬ 
θυμίες και ανάγκες των υπόλοιπων εργαζομένων. Υπάρχει ας πού¬ 
με πάντα, και το έχουν πει και σε εμάς, ο κίνδυνος να εγκαθιδρύο¬ 
νται διαχωρισμοί στους χώρους δουλειάς ανάμεσα σε σένα που είσαι 
στο σωματείο και τους άλλους που δουλεύουν μαζί σου γιατί σε βλέ¬ 
πουν πλέον ως κάτι πέρα και πάνω από αυτούς, γίνεσαι πλέον ο «ει¬ 
δικός» που κατέχει και κάνει και ράνει. Είναι χαρακτηριστικό ότι σε 
πολλές κινήσεις από την πλευρά του ΟΤΕ, η πρώτη αντίδραση του 
κόσμου ήταν να ρωτήσει «και τώρα τι κάνουμε;» ή ακόμα χειρότερα 
«και τώρα τι θα κάνετε;». Δηλαδή, εσωτερίκευε αυτόν το διαχωρισμό 
ο ίδιος και αδυνατούσε να σε δει ως κάποιον που είναι απλά δίπλα 
του και όχι κάτι πέρα από αυτόν. 

Συνοψίζοντας, λοιπόν, μέσα από την εμπειρία μας βλέπουμε ότι 
το σωματείο σε συνθήκες εργασιακής επισφάλειας και συμβάσεων 
ορισμένου χρόνου, όπως αυτές στον ΟΤΕ, έχει ως τώρα σταθεί ένα 
πολύ καλό εργαλείο γιατί, παρά την εναλλαγή του κόσμου, με τις συ¬ 
χνές εισροές και εκροές του εργατικού δυναμικού, είναι μια σταθερή 
δομή, έχει μια συνέχεια και είναι ένα έδαφος πάνω στο οποίο μπο¬ 
ρείς να βρεθείς και να αναπτύξεις έναν αγώνα. Από την άλλη, και 
βλέποντας τις αλλαγές στις συμβάσεις που όλο και μειώνεται ο χρό¬ 
νος τους φτάνοντας να είναι δύο και τρεις μήνες, μάλλον φαίνεται ότι 
σε τέτοιες συνθήκες ακραίας προσωρινότητας λειτουργεί περισσό¬ 
τερο ανασχετικά. Και αυτό γιατί η εναλλαγή του κόσμου σε βγάζει 
νοκ-άουτ, καθώς πρέπει να τρέχεις πίσω από τη γραφειοκρατία, να 
κάνεις τις εκλογές για να αλλάξει το Δ.Σ. ώστε να είσαι καλυμμένος 
κ.λπ., οπότε περισσότερο αναλώνεσαι σε αυτό το κομμάτι και πριν 
προλάβεις να δράσεις, έχεις φύγει. Όπως και να ’χει, εμείς δε θέλου¬ 
με τα πράγματα να τίθενται απόλυτα, επαφίεται στον τρόπο που δια¬ 
χειρίζεται κανείς το σωματείο ως μορφή αγώνα αλλά και στους γενι¬ 
κότερους συσχετισμούς που παίζουν, στην κοινωνική κίνηση που εκ- 



0ΟΜΜΙΙΝΙ5ΜΟ5 


39 


φράζεται στους χώρους δουλειάς όσο και στην κοινωνία γενικότερα. 
Σίγουρα αλλάζουν τα πράγματα, σίγουρα οι μετασχηματισμοί είναι 
βίαιοι, αλλά οι μορφές οργάνωσης, που θα απαντούν στους μετασχη¬ 
ματισμούς αυτούς, μένει να ανακαλυφθούν. Δηλαδή οι ανταγωνισμοί 
υπάρχουν έτσι κι αλλιώς. Είναι στο χέρι μας να βρούμε τις μορφές με 
τις οποίες αυτοί μπορούν να εκφραστούν. 

Επισφάλεια-Κρίση-Αγώνες 

Στο σημείο αυτό αναλύεται το πώς η επισφάλεια στο χώρο εργασί¬ 
ας των τηλεφωνικών κέντρων του ΟΤΕ επηρέασε τη λειτουργία αλλά 
και την ίδια τη δομή του σωματείου, καθώς φέτος η επισφάλεια ήταν 
πιο έντονη από ποτέ. Τι ακριβώς σημαίνει «επισφάλεια» στη δική μας 
περίπτωση; Ενώ οι συμβάσεις εδώ και αρκετά χρόνια ήταν δωδεκά¬ 
μηνες ή στη χειρότερη περίπτωση οχτάμηνες, όσες προσλήψεις έγι¬ 
ναν από το Δεκέμβρη του 2010 και μετά, έγιναν με συμβάσεις τριών 
ή τεσσάρων μηνών. Ο κύριος λόγος που έγινε αυτό από πλευράς ερ¬ 
γοδοσίας είναι ξεκάθαρος. Καταρχάς, υπήρχε το φόβητρο της διαρ¬ 
κούς αξιολόγησης για το οτιδήποτε κάναμε στο χώρο της δουλειάς 
μας (μας πληροφορούσαν με μεγάλη συχνότητα πως το αν θα ξανα- 
προσληφθούμε ή όχι εξαρτάται αποκλειστικά από τις επιδόσεις μας). 
Η κατάσταση αυτή που επικρατούσε (μικρές συμβάσεις -μόνο οι κα¬ 
λοί ανανεώνονται) λειτούργησε για τους περισσότερους ως ανασταλ¬ 
τικός παράγοντας στην ανάπτυξη συνδικαλιστικής δράσης ή στην εκ¬ 
δήλωση κάποιας αντίδρασης απέναντι στην εργοδοσία γενικότερα. 
Πρωτίστως, γιατί ο ανταγωνισμός επέφερε το φόβο για την όποια 
αντίδραση και δευτερευόντως διότι όταν ο χρόνος εργασίας είναι 
τόσο περιορισμένος, δεν προλαβαίνεις να δημιουργήσεις σχέσεις 
με τους συνάδελφούς σου, τέτοιες ώστε να μπεις στη διαδικασία του 
αγώνα. Όταν το διάστημα παραμονής σε μια δουλειά είναι τόσο μι¬ 
κρό, η αδιαφορία είναι λογικό να έρχεται στη συμπεριφορά κάποιου, 
μιας και βλέπει την κατάσταση απλά ως μια «καλή αρπαχτή». Συνει¬ 
δητοποιώντας τα παραπάνω, λοιπόν, μέσα από τη δίκιά μας εμπει¬ 
ρία, προσπαθήσαμε να καταδείξουμε την προσωρινότητα σε όλες τις 
δουλειές. 

Από την άλλη, όμως, παρατηρήθηκε ένα αντίστροφο φαινόμενο. 
Η δεδομένη προσωρινότητα που αντιμετωπίζαμε λειτούργησε θετι- 

κά υπέρ των αποφασισμένων για σύγκρουση με την εργοδοσία, κα¬ 
θώς η συνθήκη αυτή φάνηκε να λειτουργεί ενάντια στη διστακτικότη- 
τα. Τέλος, μέσω της εμπειρίας μας και πάλι, εντοπίσαμε ακόμη ένα 
θετικό όσον αφορά τη βραχύβια παραμονή σε κάποιον εργασιακό 
χώρο. Από δουλειά σε δουλειά κουβαλάμε σχέσεις και εμπειρίες που 
θα μας βοηθήσουν σε επόμενους αγώνες. Τώρα πια ξέρουμε πώς να 
καλέσουμε μια στάση εργασίας. 

Κριτική-Σύνοψη 

Συνοψίζοντας όσα ειπώθηκαν για τη λειτουργία και τη δομή του σω¬ 
ματείου θα επιδιώξουμε να κάνουμε μια αποτίμηση όλης αυτής της 
δουλειάς που έγινε από μέρους μας. 

Ένα μεγάλο ζήτημα για εμάς είναι η συμμετοχή του κόσμου σε 
αυτό το εγχείρημα, που σίγουρα δεν ήταν όσο μαζική θα θέλαμε. 
Ωστόσο, πιστεύουμε πως, μέσω μιας τέτοιας συνδικαλιστικής δράσης 
(αυτοοργανωμένης στο βαθμό του εφικτού και από-τα-κάτω), δημι- 
ουργείται μια κουλτούρα αγώνα ακόμα και σε αυτούς που δεν ενε- 
πλάκησαν, την οποία και θα κουβαλούν σε επόμενους χώρους εργα¬ 
σίας. Μέσω του αγώνα, όχι μόνο κερδίζεις κάποια πράγματα στην 
καθημερινότητα (και που στην τελική μπορεί να μην κερδίσεις και τί¬ 
ποτα το απτό), αλλά αφήνεις μια παρακαταθήκη για τις επόμενες συ¬ 
γκρούσεις με την εκάστοτε εργοδοσία. 

Εξετάζοντας τα παραπάνω βαθύτερα στη σφαίρα του πολιτικού- 
κοινωνικού, αυτό που μας προβληματίζει είναι τα όρια της διεύρυν¬ 
σης στα οποία μπορεί να φτάσει μια τέτοια προσπάθεια. Αφορμή, 
φυσικά, στάθηκε η δυστοκία στο να ανοίξει όλο αυτό και σε κόσμο 
χωρίς ιδιαίτερη πολιτικοποίηση αλλά και η αδράνεια όλου αυτού του 
κομματιού των εργαζομένων φοιτητών που έχει μια τάση προς την 
αποδόμηση της κυρίαρχης κουλτούρας και τον «εναλλακτισμό». 

Συνοψίζοντας, λοιπόν, οι αντιφάσεις μας δεν παύουν ποτέ να υφί- 
στανται αλλά όπως και να έχει σε καιρούς που αισθανόμαστε κάπως 
μουδιασμένοι όλοι, είναι σημαντικό να σπάμε την ειρήνη στους χώ¬ 
ρους δουλειάς και να οξύνουμε τον ανταγωνισμό. 

1.5 Εισήγηση του Φόρουμ Μεταναστών Κρήτης 

Καλησπέρα από εμένα. Είμαι εκπρόσωπος του Φόρουμ Μεταναστών 
Κρήτης. Ευχαριστούμε τη Φάμπρικα Υφανέτ που μας κάλεσε εδώ να 
πούμε τη γνώμη μας για των αγώνα των μεταναστών και πώς αυτός 
βοήθησε την εργατική τάξη. Βρίσκω πολύ σημαντικό να μιλήσω για 
την εμπειρία των τριακοσίων εργατών μεταναστών που κάνανε απερ¬ 
γία πείνας, διακόσιοι πενήντα στην Αθήνα, στην Υπατία και πενήντα 
εδώ, στη Θεσσαλονίκη, στο Εργατικό Κέντρο. Στην αρχή θέλω να μι¬ 
λήσω λίγο για την ιστορία, γιατί αυτοί οι άνθρωποι θέλησαν να κά¬ 
νουν απεργία πείνας και όχι κάτι άλλο, και γιατί διάλεξαν να ζητή¬ 
σουν βοήθεια από μια ομάδα οργάνωσης των μεταναστών, όπως το 
Φόρουμ Μεταναστών Κρήτης, και πώς βοήθησε αυτός ο αγώνας την 
εργατική τάξη. 

Αυτοί οι τριακόσιοι απεργοί πείνας έχουν μια ιστορία πίσω στα 
Χανιά. Έχουν γίνει πολλές κινήσεις, με πρώτη την απεργία πείνας 
πίσω στο 2008. Μετά από αυτόν τον πρώτο αγώνα αποφασίσαμε να 
μπούμε δυναμικά στο κίνημα. Από τότε έχουμε κάνει πολλές διαδη¬ 
λώσεις προς το δημαρχείο στα Χανιά, όπου έχουν φάει πολλά λεφτά, 
είκοσι χιλιάδες ευρώ, προς το αστυνομικό τμήμα μέχρι και γράμματα 
στείλαμε προς το Υπουργείο Εξωτερικών και το Υπουργείο Προστα¬ 
σίας του Πολίτη αλλά δεν πήραμε καμία απάντηση, καμία κυβέρνη¬ 
ση δε δίνει σημασία στην κατάστασή μας. Από εκεί και πέρα, οι με¬ 
τανάστες αποφάσισαν να βάλουν τη ζωή τους σε κίνδυνο, να βάλουν 
την κυβέρνηση να τους ακούσει με το ζόρι και όχι να τους κοροϊδεύει. 
Πριν να ξεκινήσουν, μαζευτήκαν μεταξύ τους, βγάλανε μια επιτροπή 
που ανέλαβε τα πάντα, από οικονομικά μέχρι κάποια σημεία πολιτι¬ 
κά, και μετά ζήτησαν βοήθεια από μια αυτοοργανωμένη ομάδα των 
μεταναστών, από το Φόρουμ Μεταναστών Κρήτης. Γιατί όμως επέλέ- 
ξαν αυτήν την ομάδα και δεν πήγαν σε μια άλλη ομάδα που ασχολεί- 
ται με το μεταναστευτικό; Αυτή η ομάδα που αποτελείται από μετα¬ 
νάστες και Έλληνες με πρώτη γραμμή τους μετανάστες -γιατί το Φό¬ 
ρουμ Μεταναστών Κρήτης βρίσκεται σε κάθε διεκδίκηση των μετα¬ 
ναστών- είναι κάθε μέρα στα νοσοκομεία, στο αστυνομικό μέγαρο, 
βρίσκεται παντού. Νιώθουμε ο ένας δίπλα στον άλλο στην καθημε¬ 
ρινή μας ζωή. Οι μετανάστες που είμαστε σε μια οργάνωση έχουμε 

επαφή με άλλους μετανάστες και προσπαθούμε κι αυτοί να οργανώ¬ 
νονται γιατί μόνο με αυτόν τον τρόπο θα μπορέσουμε να πάρουμε τα 
δικαιώματά μας. Γιατί το Φόρουμ Μεταναστών Κρήτης λειτουργεί με 
δύο χαρακτηριστικά: αυτοοργανωμένα και αντικομματικά. 

Αυτοοργανωμένα γιατί ο μετανάστης μιλάει για τον εαυτό του, για 
τα προβλήματά του, γιατί εδώ και είκοσι χρόνια, από το 1991 που 
ήρθε ο πρώτος Αλβανός στην Ελλάδα, μιλάμε ακόμα για ντόπιους και 
μετανάστες. Τι καταφέραμε; Πολύ λίγα πράγματα, ελάχιστα. Ας βγει 
οποιοσδήποτε στα μέσα μαζικής ενημέρωσης να μιλήσει για τους με¬ 
τανάστες. Πού να καταλάβει; Πού να δει την αλήθεια; Πρέπει να ζει 
το πρόβλημα. Ο μετανάστης που ζει το πρόβλημα ξέρει ποιο είναι το 
καλό φάρμακο και τι αγώνα πρέπει να κάνει για να βρει το δίκιο του. 
Έτσι λοιπόν φτιάχτηκε το Φόρουμ και φάνηκε ότι μόνο με αυτόν τον 
τρόπο οι μετανάστες μπορούμε να φτάσουμε σε αυτά που θέλουμε 
και θα συνεχίσουμε με τον ίδιο τρόπο. 

Αντικομματικά: το Φόρουμ Μεταναστών Κρήτης λειτουργεί αντι¬ 
κομματικά. Δε θέλει κόμματα να ανακατεύονται μέσα στην ομάδα 
των μεταναστών. Δε θέλει κανένα κόμμα να κάνει κουμάντο μέσα 
στην ομάδα των μεταναστών. Γιατί δεν ενδιαφέρει κανέναν από 
εμάς το κόμμα και το μαγαζί του άλλου. Αυτό φάνηκε πιο πολύ με 
την απεργία πείνας στην Υπατία όπου δέκα κομματόσκυλα κατηγο¬ 
ρούσαν τους μετανάστες πως δεν κέρδισαν τίποτα, μας κατηγορού¬ 
σαν ότι κάναμε πίσω. Λέγανε πολλά ψέματα, γιατί τους ενδιέφερε 
μόνο να είναι μαγαζί τους και τίποτα άλλο. Βρίσκουν τον τρόπο πώς 
θα πάνε από τον ένα στον άλλο αγώνα, πώς θα έχουν το κέρδος για 
το μαγαζί τους και όχι για το μεταναστευτικό κίνημα. Γι’ αυτό δε θέ¬ 
λουμε να έχουμε κανένα κόμμα, θέλουμε να αυτοοργανωθούν οι με¬ 
τανάστες για να λύσουν τα δικά τους προβλήματα. 

Φτάνοντας στους αλληλέγγυους που είχαμε έξω από την Υπατία, 
στην Αθήνα και στο Εργατικό Κέντρο, στη Θεσσαλονίκη. Τι έκαναν η 
αλληλέγγυοι που ήταν εκεί πέρα; Οι αλληλέγγυοι ήταν εκεί πέρα για 
να κρατήσουν ανοιχτό τον δρόμο, να δώσουν το χώρο και το χρόνο 
που χρειαζόταν, να καταφέρουν να αποκαλύψουν τους συκοφάντες, 
να χαρούν κι αυτοί στο τέλος με τη δική μας νίκη. Η απεργία πείνας 
δεν ήταν αγώνας για τους μετανάστες, ήταν αγώνας για την εργατι¬ 
κή τάξη. Ήταν αγώνας για όλους τους εργάτες, δεν ήταν αγώνας για 

τριακόσιους ανθρώπους που είναι μετανάστες. Είναι πραγματικότη¬ 
τα πως ο Έλληνας εργάτης δε βλέπει ακόμη το μετανάστη ως εργάτη. 
Αν ανοίξει κανείς την τηλεόραση ή παρακολουθήσει τα μέσα μαζικής 
ενημέρωσης είναι εύκολο να δημιουργηθεί η εντύπωση ότι ο μετανά¬ 
στης παίρνει τη δουλειά του Έλληνα, του παιδιού του, ενώ ο μετανά¬ 
στης δουλεύει μαύρος, χωρίς ένσημα, χωρίς τίποτα. Δουλεύει για τρι¬ 
άντα ευρώ, δώδεκα ώρες. Ο Έλληνας δε θα δούλευε για τόσα λίγα 
λεφτά τόσες ώρες. Γι’ αυτό το αφεντικό θα ψάξει τον μετανάστη που 
θα δουλέψει για τόσα λίγα. Τώρα ξεκινήσαμε με τους τριακόσιους 
απεργούς πείνας, ήταν το πρώτο βήμα και θα συνεχίσουμε μέχρι να 
μη μείνει κανένας μετανάστης παράνομος γιατί κανένας άνθρωπος 
δεν είναι λαθραίος. Μπορεί ο μετανάστης να γίνει νόμιμος. Όταν γί¬ 
νει νόμιμος δε θα παίρνει τόσα λεφτά, δε θα δουλεύει χωρίς ένσημα, 
δε θα δουλεύει μαύρα, θα έχει ίσα δικαιώματα. Το κράτος δε θέλει 
να νομιμοποιήσει τους μετανάστες. Είναι έξυπνο το κράτος και κατα¬ 
λαβαίνει πως, αν οι μετανάστες νομιμοποιηθούν και ενωθούν Έλλη¬ 
νες και ξένοι εργάτες, μετά δε θα μπορεί να σταματήσει την εργατι¬ 
κή τάξη ούτε στον αγώνα, ούτε στο δρόμο, ούτε πουθενά. Αλλά τώρα 
δε μπορούμε να μιλήσουμε για κάτι τέτοιο, όταν δεν υπάρχει αλλη¬ 
λεγγύη στον αγώνα. Όταν το κράτος δε μπορεί να σταματήσει τέ¬ 
τοιους αγώνες, τότε χρησιμοποιεί άλλα μέσα, όπως είναι οι φασίστες 
και τα μέσα μαζικής ενημέρωσης. Για αυτό κάνουν οι φασίστες τόσες 
δράσεις στα Χανιά, γιατί από εκεί ξεκίνησαν οι μετανάστες, γιατί 
από εκεί φοβήθηκαν να μη ξεσηκωθούν οι μετανάστες. Ξεκίνησε από 
τα Χανιά και έφτασε πανελλαδικά. Τώρα οι φασίστες χτυπάνε κάθε 
μέρα. Χτες φασίστες πιάσανε δύο μετανάστες έξω από το σπίτι τους 
στα Χανιά, εκ των οποίων ο ένας ήταν στην Υπατία, στην Αθήνα και 
ο άλλος στο Εργατικό Κέντρο, στη Θεσσαλονίκη, και τους χτυπήσα¬ 
νε. Ο κόσμος ενημερώθηκε αλλά ήταν αργά και δεν τους προλάβαμε. 

Θέλω να πω: βοήθησε ο αγώνας των μεταναστών την εργατική 
τάξη; Νομίζω πως τη βοήθησε πάρα πολύ. 

Τέλος, θέλω να σας κάνω μια μικρή ενημέρωση για το πού έχει 
φτάσει η κατάσταση της συμφωνίας μεταξύ των απεργών πείνας και 
της κυβέρνησης. Όσον αφορά το πρώτο βήμα, έχει ολοκληρωθεί, η 
ανανέωση γίνεται κάθε έξι μήνες χωρίς προβλήματα και απαιτήσεις, 
μπορούν οι μετανάστες να πηγαίνουν στο αντίστοιχο τμήμα και να 

παίρνουν το χαρτί για το επόμενο εξάμηνο και μπορούν με αυτόν 
τον τρόπο να ταξιδέψουν και προς την πατρίδα τους, αλλά πρέπει 
να έχουν κάποιον οικογενειακό λόγο. Το δεύτερο κομμάτι είναι η 
άδεια εργασίας. Χθες ήταν να γίνει μια συνάντηση με τη Νταλάρα, η 
οποία δεν πραγματοποιήθηκε με την πρόφαση ότι έχασαν τις άδειες 
εργασίας και πρέπει ξανά να περάσουν από τα Υπουργεία Εσωτε¬ 
ρικών, Εργασίας και Προστασίας του Πολίτη για τις απαιτούμενες 
υπογραφές, ενώ αυτήν τη στιγμή βρίσκονται στην επιτροπή ελέγχου. 
Σε μια εβδομάδα τουλάχιστον, ειπώθηκε πως θα μας δώσουν τα χαρ¬ 
τιά, αυτό είναι και το δύσκολο κομμάτι. Να δούμε λοιπόν αν μας δώ¬ 
σουν αυτά που μας υποσχέθηκαν αλλιώς θα συνεχίσουμε μέχρι να 
πάρουμε τα χαρτιά. Ευχαριστώ πολύ. 

1.6 Εισήγηση της Ελευθεριακής Συνδικαλιστικής Ενωσης 
(Ε.Σ.Ε.) Θεσσαλονίκης 

Αναρχοσυνδικαλισμός, συνδικαλισμός βάσης ή και τα δύο; 

Η Ε.Σ.Ε. είναι ένωση εργαζομένων που δραστηριοποιείται για την 
προώθηση των αρχών του ελευθεριακού συνδικαλισμού και τη στήρι¬ 
ξη των ακηδεμόνευτων ταξικών-εργατικών αγώνων. 

Ως συλλογικότητα εντάσσουμε τον εαυτό μας στην παράδοση του 
αναρχοσυνδικαλισμού, όπως εκδηλώθηκε στην πράξη στο πλαίσιο 
της ισπανικής επανάστασης. Εντάσσουμε τον εαυτό μας στην παρά¬ 
δοση αυτή, με την έννοια ότι αγωνιζόμαστε για τη διάδοση των αξιών 
που νοηματοδότησαν εκείνη την ιστορική δημιουργία, τις αρχές δη¬ 
λαδή του κοινωνικού αναρχισμού στην ταξική τους διάσταση. 

Στηρίζουμε και συμμετέχουμε στους αυτόνομους εργατικούς αγώ¬ 
νες ενώ θεωρούμε πρόσφορη μορφή οργάνωσης τα σωματεία βάσης 
των εργαζομένων. Ωστόσο εντοπίζουμε μια διαφορά ανάμεσα στη 
δράση των σωματείων αυτών και στην αναρχοσυνδικαλιστική αντί¬ 
ληψη. Ο αναρχοσυνδικαλισμός, πέρα από τη διεκδικητική του όψη, η 
οποία υπηρετείται από αμεσοδημοκρατικά, ταξικά και δυναμικά σω¬ 
ματεία και κρίνεται αναγκαία για την εδώ-και-τώρα βελτίωση των 
όρων ζωής της εργαζόμενης τάξης, έχει και μια επαναστατική πτυ¬ 
χή. Με άλλα λόγια, δεν παγιδεύεται στην αυταπάτη ότι οι εργαζόμε¬ 
νοι μπορούν να διαδραματίσουν τον κοινωνικό και πολιτικό ρόλο που 

οφείλουν να έχουν, χωρίς την ανατροπή του καπιταλισμού και της 
αστικής αντιπροσωπευτικής «δημοκρατίας». 

Ο αναρχοσυνδικαλισμός αγωνίζεται για την κοινωνική ανατροπή 
και έχει να προτείνει ένα μοντέλο οργάνωσης της κοινωνίας. Αντι¬ 
λαμβάνεται την οργάνωση του (τοπικές/κλαδικές ενώσεις και συνο¬ 
μοσπονδίες) ως μοντέλο οικονομικής οργάνωσης μιας μετεπαναστα- 
τικής κοινωνίας. Οποιαδήποτε κοινωνία έχει ανάγκη μια παραγωγι¬ 
κή βάση. Για μας, οι άνθρωποι που παράγουν τον πλούτο για την αυ¬ 
τοσυντήρηση της κοινωνίας είναι οι μόνοι αρμόδιοι να τον διαχειρι¬ 
στούν. 

Πριν φτάσουμε στην μετεπαναστατική περίοδο, είναι αναγκαίο 
να περάσουμε από την επαναστατική. Αποτελεί μεγάλο πειρασμό 
για τους ανθρώπους που έχουν επαναστατικές επιδιώξεις να εμπλα- 
κούν σε μια διαδικασία κατηγοριοποίησης των κοινωνικών ομάδων 
και αναζήτησης επαναστατικού υποκειμένου. Θα προσπαθήσουμε να 
μην μπούμε στον πειρασμό. 

Ως συνδικαλιστική ένωση, το πεδίο απεύθυνσής μας είναι ο κό¬ 
σμος της εργασίας, οι άνθρωποι οι οποίοι υφίστανται την εκμετάλ¬ 
λευση ως εργαζόμενοι με εξαρτημένες σχέσεις εργασίας ή ως (τυ¬ 
πικά ή ουσιαστικά) αυτοαπασχολούμενοι που δεν εκμεταλλεύονται 
την εργασία των άλλων. Αυτές οι ιδιότητες είναι, θεωρούμε, μια αντι¬ 
κειμενική βάση εκκίνησης μιας συζήτησης σχετικά με το ποιοι είναι 
οι κοινωνικοί μας σύμμαχοι. Οι άνθρωποι, δηλαδή, που έχουν αυτήν 
τη θέση στην παραγωγή πληρούν τους υλικούς, πραγματικούς όρους 
ώστε να συστρατευθούν στον αγώνα για κοινωνική ανατροπή. Ωστό¬ 
σο, δεν είμαστε εμείς εκείνοι που θα αποκλείσουμε άε ίιιτε την πιθα¬ 
νότητα άλλες κοινωνικές τάξεις να συστρατευθούν στην επαναστα¬ 
τική υπόθεση. Όταν ξεκινήσει η ταξική σύγκρουση ο καθένας και 
η καθεμία είναι υπεύθυνος/η για την επιλογή στρατοπέδου. Είναι 
υπεύθυνος/η να αποφασίσει αν θα πάει με τους εκμεταλλευόμενους ή 
με τους εκμεταλλευτές, με τους από κάτω ή με τους από πάνω. 

Λίγα λόγια για τα μέσα 

Η Ε.Σ.Ε. είναι συνδικαλιστική ένωση. Αυτό όμως δεν την περιορίζει 
κατ’ ανάγκη στα παραδοσιακά μέσα συνδικαλιστικής πάλης, δηλαδή 
στα θεσμοθετημένα συνδικάτα. Ο λόγος που στηρίζουμε τη δημιουρ- 

γία συνδικάτων βάσης με θεσμικό χαρακτήρα είναι ένας και απλός. 
Ένα θεσμικό σωματείο είναι το μόνο που νομιμοποιείται να κηρύ¬ 
ξει απεργία και η απεργία είναι το κυρίαρχο μέσο πάλης των εργα¬ 
ζομένων. Είναι το μόνο που στερεί από τα αφεντικά αυτό που θέλουν 
από εμάς: την εργασιακή μας δύναμη, την παραγωγική μας ικανότη¬ 
τα. Αδρανοποιεί την παραγωγή και δείχνει με σαφήνεια ότι «δε γυ¬ 
ρίζει γρανάζι χωρίς εμάς» σε όλους τους τομείς της κοινωνικής ζωής. 

Ωστόσο, στους καιρούς της επισφάλειας και των ελαστικών σχέσε¬ 
ων εργασίας, η δημιουργία σωματείων συχνά φαντάζει σενάριο επι¬ 
στημονικής φαντασίας. Γι’ αυτό υπάρχει πλήθος άλλων μέσων αγώνα 
των εργαζομένων, τα οποία είναι αποδεκτά και συχνά ιδιαίτερα απο¬ 
τελεσματικά. Τα περισσότερα από αυτά βασίζονται στην αρχή της τα¬ 
ξικής αλληλεγγύης. Διακλαδική συνεργασία, στήριξη κλαδικών αγώ¬ 
νων, ταμεία αλληλεγγύης, επιτροπές ανέργων/ μελλοντικών εργαζό¬ 
μενων, σαμποτάζ, καταλήψεις εργοστασίων, αποκλεισμοί καταστη¬ 
μάτων. Όλα αυτά είναι θεμιτά και πολλές φορές πιο αποτελεσματικά 
από τα θεσμικά σωματεία, αν αυτά είναι ξεπουλημένα ή ανενεργό. 

Κοντά σε αυτά, αυτονόητη είναι η συμμετοχή των εργαζομένων 
στους κοινωνικούς αγώνες. Ο καπιταλισμός και η πολιτική του έκ¬ 
φραση, η αστική κοινοβουλευτική δημοκρατία, ρίχνουν βαριά τη σκιά 
τους σε όλους τους τομείς της ζωής. Ο αναρχοσυνδικαλισμός δεν εί¬ 
ναι οικονομίστικο μοντέλο αντίληψης της ιστορίας. Η κοινωνική αλ¬ 
λαγή, για να είναι όπως την ονειρευόμαστε, προϋποθέτει την εμπέ¬ 
δωση των ελευθεριακών αξιών, δηλαδή της δικαιοσύνης, της ελευθε¬ 
ρίας, της αλληλεγγύης, της αξιοπρέπειας και του σεβασμού στην αν¬ 
θρώπινη προσωπικότητα. Αξία είναι και ο διαρκής αγώνας ενάντια 
στην καταπίεση και σε οποιοδήποτε αντιδραστικό στοιχείο. Οι κοι¬ 
νωνικοί αγώνες είναι το πεδίο όπου ανθίζουν οι αξίες αυτές. 

Επίσης, για μας η επανάσταση δε θα προκύψει ως ιστορική ανα¬ 
γκαιότητα, ως ακραία εκδήλωση της καπιταλιστικής κρίσης. Οι κοινω¬ 
νίες που οδηγούνται στην εξαθλίωση έχουν την τάση να εξεγείρονται. 
Παρ’ όλα αυτά, οι κοινωνικές αναταραχές και οι εξεγέρσεις δεν οδη¬ 
γούν με μηχανικό τρόπο σε μία κοινωνική επανάσταση, τέτοια που να 
οδηγεί στην χειραφέτηση. Είναι απαραίτητη η διάδοση των ελευθερι- 
ακών ιδεών ώστε ο κοινωνικός ξεσηκωμός να εκβάλει στο επαναστα¬ 
τικό όνειρο και όχι, για παράδειγμα, σ’ έναν ολοκληρωτικό εφιάλτη. 

Αυτή η όψη της ελευθεριακής δράσης, η αξιακή της διάσταση, εί¬ 
ναι -κατά τη γνώμη μας- παραμελημένη. Ο αναρχοσυνδικαλισμός 
(ως κομμάτι της παράδοσης του κοινωνικού αναρχισμού) είναι ανα¬ 
γκαίο να προβάλλει μια επαναστατική ηθική ως αντίλογο στην ηθική 
ασυδοσία του καπιταλισμού και του φασισμού. Και την ηθική αυτή 
θα την προβάλλει μόνο με την ποιότητα της παρουσίας του στο κοι¬ 
νωνικό γίγνεσθαι και όχι με την αυτοπεριθωριοποίηση των εκφρα¬ 
στών του, τον επαναστατικό ηθικισμό και τον ελιτισμό που ενδύεται 
το μανδύα της πολιτικής ορθότητας. 

Παράλληλα, η αντίληψή μας για τους ταξικούς εργατικούς αγώνες 
είναι ότι αυτοί προκύπτουν από την ανάγκη, δεν είναι αποτέλεσμα 
της δράσης υπερπολιτικοποιημένων παραγοντίσκων, οι οποίοι υπα- 
κούουν σε προαποφασισμένα πολιτικά πλαίσια. 

Αξίζει να γίνει αναφορά και στη σημασία που έχει για μας η δι- 
εθνιστική ταξική αλληλεγγύη. Η σημασία που αποδίδουμε στη συ¬ 
νεργασία με συγγενείς οργανώσεις του εξωτερικού απορρέει από την 
αντίληψή μας για το χαρακτήρα της κρίσης και από το γεγονός ότι ανα¬ 
γνωρίζουμε μια κοινή ρίζα στα προβλήματα των εργαζομένων του κό¬ 
σμου. Τον παγκόσμιο καπιταλισμό. Είναι σαφές ότι δε χωράνε στη 
σκέψη μας αντιλήψεις περί εθνικής ενότητας απέναντι στην κρίση. 

Σε σχέση με τα χαρακτηριστικά της οργάνωσης στη Θεσσαλονίκη, 
σημειώνουμε μόνο ότι επιχειρούμε να διατηρούμε έναν ανοιχτό και οι¬ 
κείο χαρακτήρα, χωρίς εξαντλητικές πολιτικές αναλύσεις, οι οποίες θα 
απαιτούσαν ισχυρό θεωρητικό υπόβαθρο. Αυτή η στάση και η δέσμευ¬ 
σή μας στην πράξη, αποκλείει την επιβίωση άτυπων ηγεσιών στο πλαί¬ 
σιο της οργάνωσης και διασφαλίζει ότι δε δημιουργούνται όροι παλιού 
και νέου μέλους ή διαφορετικές ταχύτητες ανάμεσα στα μέλη. 

Οι ίδιες αρχές έχουν ως τώρα καθοδηγήσει και τον τρόπο με τον 
οποίο έχουμε επιλέξει να συμμετέχουμε σε ευρύτερα σχήματα αλλη¬ 
λεγγύης σε εργατικούς αγώνες. Δεν είναι στις προθέσεις μας να τους 
καπηλευτούμε ή να αποκομίσουμε πολιτικά οφέλη. Γι’ αυτόν το λόγο 
στις περιπτώσεις που δημιουργείται κάποια ευρύτερη πρωτοβουλία 
αλληλεγγύης, η Ε.Σ.Ε. Θεσσαλονίκης υιοθετεί μια ιδιότυπη μορφή 
αυτοδιάλυσης, σεβόμενη τις αρχές συγκρότησης των ευρύτερων σχη¬ 
μάτων και με διάθεση να στηριχτούν με μεγαλύτερη αποτελεσματικό- 
τητα οι διαδικασίες και οι αποφάσεις των συνελεύσεων. 

1.7 Εισήγηση της Ελευθεριακής Συνδικαλιστικής Ενωσης 
(Ε.Σ.Ε.) Ιωαννίνων 

Η Ε.Σ.Ε. στα Γιάννενα είναι μία μικρή συλλογικότητα εργαζομέ¬ 
νων διαφόρων κλάδων, από επισφαλείς εργαζόμενους (ντελιβερά- 
δες, φυλλαδιάδες, ανέργους κ.λπ.) μέχρι καθηγητές σε φροντιστήρια 
και οικοδόμους. Δημιουργήθηκε τον Αύγουστο του 2009. Καταλυτι¬ 
κής σημασίας ήταν η περίοδος που αναπτύχθηκαν οι κινήσεις αλλη¬ 
λεγγύης στην Κ.Κούνεβα, που ενίσχυσαν τη διάθεση για να ανοίξει η 
συζήτηση για το πώς παρεμβαίνουμε στους χώρους εργασίας και για 
το τι πρέπει να γίνει ώστε να αλλάξει το ερημικό τοπίο των αντιστά¬ 
σεων στη δουλειά. 

Η αδυναμία των πολιτικών και συνδικαλιστικών γραφειοκρατιών 
να συγχρωτιστούν με την όποια δυναμική διεκδικήσεων που προκύ¬ 
πτει ήταν και είναι προφανής. Ο επίσημος συνδικαλισμός, απαξιω- 
μένος ακόμη και από τους προλετάριους που αναζητούν κάποιο τρό¬ 
πο να διεκδικήσουν, έχει καταστεί απολύτως κρατικοκομματικός και 
εξαντλεί τη δραστηριότητά του στην καταστολή κάθε απόπειρας ανε¬ 
ξάρτητης εργατικής παρέμβασης. Για αυτό το λόγο επιλέξαμε τη δι¬ 
άδοση της πρότασής μας, είτε στους χώρους όπου εργαζόμαστε είτε 
σε άλλους χώρους δουλειάς, για έναν διαφορετικό συνδικαλισμό που 
να έχει ως βάση την αυτοοργάνωση και την ακηδεμόνευτη δράση των 
εργαζομένων, θεωρώντας ότι με αυτό ως δεδομένο γεννιούνται οι 
προϋποθέσεις -χωρίς ούτε καν αυτό να είναι νομοτέλεια- για τη νι¬ 
κηφόρα έκβαση των αγώνων. Έχει όμως νόημα να μιλάμε σήμερα, σε 
καιρούς «κρίσης», σε καιρούς ακραίας επίθεσης του κεφαλαίου, για 
παρέμβαση στους χώρους εργασίας; 

Η κρίση είναι μία αναδιαρθρωτική διαδικασία του κεφαλαίου και 
επομένως όλων των κοινωνικών σχέσεων, συμπεριλαμβανομένων και 
των εργασιακών. Βασική τάση της καπιταλιστικής παραγωγής είναι η 
μεγιστοποίηση της εργασίας. Η υπεραξία είναι η διαφορά ανάμεσα 
στην αξία του μισθού και στην αξία του συνολικού έργου που παρά¬ 
γει ο εργαζόμενος. Ευνόητο, ότι ο εργαζόμενος αμείβεται λιγότερο 
από αυτό που παράγει. Η διαφορά είναι η υπεραξία την οποία καρ¬ 
πώνεται ο κάτοχος των μέσων παραγωγής. Στη φάση της παραγωγής 
έχουμε την απόσπαση της υπεραξίας, στη δε φάση της κατανάλωσης 

η υπεραξία μετατρέπεται σε κέρδος. Η μεγιστοποίηση της υπεραξίας 
επιτυγχάνεται με δύο τρόπους: 

α) Με την υποτίμηση της τιμής του εμπορεύματος-εργασία άμε¬ 
σα (μισθολογικά) και έμμεσα (μέσω της κοινωνικής ασφάλισης). Στο 
πλαίσιο αυτό εντάσσεται η μείωση των μισθών, η κατάργηση των συλ¬ 
λογικών συμβάσεων και η μετατροπή τους σε ατομικές, καθώς και οι 
αντιασφαλιστικοί νόμοι. 

β) Με τη χρήση της τεχνολογίας -η ανάπτυξη της οποίας αποτε¬ 
λούσε πάντα ένα από τα ισχυρά όπλα των αφεντικών σε κάθε ταξική 
επίθεση προς τον προλεταριάτο- η οποία αποσκοπεί είτε στην υπο¬ 
κατάσταση εργατικού δυναμικού είτε στην αύξηση της αξίας του πα- 
ραγόμενου έργου από τον εργαζόμενο, ο μισθός του οποίου μειώνε¬ 
ται ή στην καλύτερη παραμένει σταθερός. 

Αυτή η τάση μεγιστοποίησης της υπεραξίας έχει επίπτωση, από τη 
μία, τη διόγκωση της άνισης κατανομής των εισοδημάτων ανάμεσα 
στους μισθούς και στα κέρδη καθώς και τη διεύρυνση, από την άλλη, 
του κενού ανάμεσα στην παραγωγή και στην κατανάλωση. Αυτό συμ¬ 
βαίνει γιατί έχουμε πληθώρα παραχθέντων εμπορευμάτων, τα οποία 
όμως τα συρρικνωμένα εργατικά εισοδήματα αδυνατούν να κατανα¬ 
λώσουν. Και η κατανάλωση στον καπιταλισμό έχει καίρια σημασία 
γιατί μετατρέπει την κλεμμένη υπεραξία σε χρήμα. Επομένως, όσο 
φθηναίνει [η αξία της εργασιακής δύναμης] τόσο αυξάνεται η υπερα¬ 
ξία που καρπώνεται το κεφάλαιο. 

Με αφορμή, λοιπόν, την κρίση, ενισχύονται και κυριαρχούν νέες 
φιγούρες εργαζομένων, αλλάζοντας φυσικά και την ταξική σύνθεση. 
Δεν είναι πλέον ο εργοστασιακός εργάτης που περνούσε οχτώ ώρες 
την ημέρα επί έντεκα μήνες επί τριάντα πέντε χρόνια στην ίδια φά¬ 
μπρικα και το αντάλλασσε αυτό με τη «σιγουριά» του σταθερού μι¬ 
σθού. Σήμερα, αλλάζει δουλειά ή απλώς μένει άνεργος κάθε χρόνο ή 
κάθε έξι μήνες, δουλεύει όταν κι αν τον χρειάζεται το αφεντικό και 
συνήθως δεν έχει ούτε σύμβαση. Σπάνια δουλεύει σε γραμμή παρα¬ 
γωγής μαζί με πολλούς συναδέλφους του, ακόμα πιο σπάνια γνωρίζει 
τι παράγει και με ποιον σκοπό. Το χρόνο εργασίας που «εξοικονο¬ 
μεί» είναι υποχρεωμένος/η να τον καταναλώσει (κυριολεκτικά ή με¬ 
ταφορικά) όπου το κεφάλαιο θέλει και το διαχειρίζεται όλο και λιγό¬ 
τερο για τον εαυτό του/της. 

Αν, λοιπόν, σε αυτήν την επίθεση που διαπερνά κάθε έκφανση της 
ζωής δε στήσουμε τώρα αναχώματα, πότε θα το κάνουμε; Είναι γε¬ 
γονός πως οι άνθρωποι που διαπνέονταν από ελευθεριακές ιδέες δεν 
προσέγγιζαν για πολλά χρόνια το υπόλοιπο προλεταριάτο, εκκινώ¬ 
ντας από τη βάση να μην το υποκαταστήσουν, αφήνοντας τους επαγ- 
γελματίες συνδικαλιστές και το κράτος να αλωνίζουν. 

Σήμερα είναι πιο αναγκαίο από ποτέ να παρέμβουμε παντού όπου 
εργάζονται και δρουν οι προλετάριοι. Είναι αναγκαίο να προωθού¬ 
με την άμεση δράση και την αυτοοργάνωση μέσα και έξω από τους 
χώρους δουλειάς. Να παλεύουμε να γίνουν οι γενικές συνελεύσεις το 
μοναδικό κέντρο λήψης αποφάσεων χωρίς πολιτική ή συνδικαλιστική 
διαμεσολάβηση. Να οξύνουμε την αντιπαράθεση με την εργοδοσία, 
το κεφάλαιο και το κράτος. Ενάντια στη μίζερη λογική του συμβι¬ 
βασμού και της ηττοπάθειας, αντιπαραθέτοντας επιθετικές διεκδική¬ 
σεις. Να υπερβούμε τις δομές των σημερινών σωματείων προσπαθώ¬ 
ντας να μεταφέρουμε το βάρος της προλεταριακής δράσης έξω από 
τα θεσμικά πλαίσια, εκεί που πραγματώνεται η ταξική αντιπαράθεση 
στη δουλειά, στη γειτονιά και στο δρόμο. Και αυτό γιατί δεν τρέφου¬ 
με την αυταπάτη ότι οι κατακτήσεις του προλεταριάτου κερδίζονται 
ή χάνονται μόνο στον χώρο δουλειάς αλλά σε κάθε κοινωνικό πεδίο. 

Με όλα αυτά ως δεδομένα οφείλουμε να επεξεργαστούμε ακόμα 
περισσότερο: 

• Την ενίσχυση της αλληλεγγύης μεταξύ των εργαζομένων. 

• Την υποστήριξη των υπαρχόντων αλλά και το πλήθεμα των 
υποδομών που κινούνται μέσα σε αυτοδιαχειριστική, αντιιεραρχική 
και αντικαπιταλιστική λογική, είτε είναι μέσα αντιπληροφόρησης, τυ¬ 
πογραφεία, κολεκτίβες, δίκτυα ανταλλαγής, καταλήψεις και στέκια. 

• Την απαρέγκλιτη αντίθεσή μας στη δημιουργία της όποιας 
γραφειοκρατίας και τον πόλεμο στους θεσμούς. Οι αρχές της αυτοορ¬ 
γάνωσης, της οριζοντιότητας και της ακηδεμόνευτης δράσης αποτε¬ 
λούν την πραγματική αντιπρόταση που καταργεί όπου εφαρμόζεται, 
τα κυρίαρχα οργανωτικά μοντέλα στη σημερινή κατάσταση πραγμά¬ 
των. Γι’ αυτό οι δομές δε μπορούν να είναι διαχωρισμένες από την 
καθημερινότητα των αγώνων, γιατί τροφοδοτούνται και μαθαίνουν 
από αυτούς. Και δε μπορούν παρά να είναι ο καθρέφτης της κοινωνί¬ 
ας που επιθυμούμε και παλεύουμε να δημιουργήσουμε. 

• Την επιμονή στην εναντίωση στον καπιταλισμό και τις σχέ¬ 
σεις του συνολικά. Κάθε διεκδίκηση, μικρότερη ή μεγαλύτερη, δε γί¬ 
νεται να πηγαίνει ξέχωρα από την καταστροφή αυτού του βάρβαρου 
συστήματος. 

Αν ήμασταν μία φορά υπέρ της ανατροπής του καπιταλισμού όταν 
αυτός βρισκόταν σε «άνθιση», ή όταν η κρίση του δεν ήταν τόσο έκ- 
δηλη και ακραία, είμαστε εκατό φορές υπέρ της ανατροπής τώρα. 

1.8 Συζήτηση 

Συντονιστής: 

Λοιπόν, ευχαριστούμε πάρα πολύ τους συντρόφους και τις συντρό- 
φισσες από το σωματείο Σερβιτόρων Μαγείρων, από το Σωματείο 
Εργαζομένων στα τηλεφωνικά κέντρα του ΟΤΕ, από το Φόρουμ Με¬ 
ταναστών Κρήτης, από τη Συνέλευση Εργαζομένων στη Μπούκα, 
από την Ε.Σ.Ε. Θεσσαλονίκης και την Ε.Σ.Ε. Ιωαννίνων. Τώρα θα 
θέλαμε να ακολουθήσει συζήτηση, να τοποθετηθεί κόσμος που ενδε¬ 
χομένως συμμετέχει και σε άλλες εργατικές συλλογικότητες ή σωμα¬ 
τεία, και όχι μόνο, αν θέλει να απευθύνει ερωτήσεις σχετικά με πράγ¬ 
ματα τα οποία έχουν ήδη ειπωθεί αλλά και να κάνει ολοκληρωμένες 
τοποθετήσεις, τόσο σε σχέση με το ζήτημα της εργασίας όσο και να 
θέσει άλλες συνδέσεις, οι οποίες ενδεχομένως δεν έχουν ειπωθεί έως 
τώρα. Σημασία έχει πως οι αγώνες, οι εμπειρίες, τα βιώματα θα πρέ¬ 
πει να κυκλοφορούν. 

Σχόλιο 1: 

Μιας και δε μιλάει κανείς, δυο πραγματάκια ως παρατηρήσεις. Ένα 
ερώτημά μου σε σχέση με αυτό που μπήκε και από τα παιδιά από τον 
ΟΤΕ και από τα παιδιά από το Σωματείο Σερβιτόρων Μαγείρων σε 
σχέση με τα νομικά όρια που στενεύουν την δράση τους. Αυτά οφεί¬ 
λονται κυρίως στο γεγονός ότι δεν υπάρχει μια ανακύκλωση του κό¬ 
σμου και όχι τόσο στη μορφή του την ίδια. Πρακτικά, χωρίς αυτό να 
έχει ιδιαίτερες ομοιότητες, και οι σύλλογοι φοιτητών τυπικά είναι νο¬ 
μικές μορφές. Αλλά επειδή έχουμε αναπτύξει έναν πλούτο, μέσω των 
αγώνων, και ξέρει και η ίδια η εξουσία ότι οι πρακτικές που ανα¬ 
πτύσσονται μέσα απο εκεί ουδέ μία σχέση έχουν με τα Δ.Σ. ή μ’ αυ- 

τούς που είναι εκλεγμένοι, δεν πλήττονται ως τέτοιοι, δηλαδή μηνύ¬ 
σεις και τέτοια, θα έχουνε παρακαταθήκη αγώνα. Μια σκέψη, λοι¬ 
πόν, μήπως αυτό οφείλεται εντέλει σε κάτι τέτοιο. 

Ένα δεύτερο σημείο, σημαντικό σε σχέση με αυτή τη συζήτηση 
για τα υποκείμενα: οι εργάτες που διεξάγουν έναν αγώνα και οι αλ¬ 
ληλέγγυοι, πώς συνδέονται αυτοί οι δυο; Με κοινές διαδικασίες; Χώ¬ 
ρια; Ποιος πρέπει να έχει τον πρώτο λόγο; Νομίζω ότι είναι λάθος 
να καταλήξουμε σε κάποια φόρμα. Τι εννοώ: πολλές φορές το ζη¬ 
τούμενο είναι η αυτονομία του αγώνα, με την έννοια να βρεθεί πραγ¬ 
ματικά στα χέρια των αγωνιζόμενων. Αλλά το πώς θα εξασφαλιστεί 
αυτό κάθε φορά εξαρτάται από πολλούς παράγοντες. Δηλαδή, για 
παράδειγμα, στην απεργία πείνας των τριακοσίων μεταναστών, το 
να έχουν ανοιχτή συνέλευση οι απεργοί πείνας ήταν κάτι που πήγε 
πραγματικά τον αιώνα μπροστά, διότι οι αλληλέγγυοι αποτελούνταν 
από ένα φάσμα ανθρώπων διαπλεκόμενων σε αρκετά μεγάλο βαθμό 
με τη διαμεσολάβηση, ενώ η ίδια η δομή, η ίδια η οργάνωση των με¬ 
ταναστών απεργών πείνας ήταν μια μορφή που είχε εξασφαλίσει στο 
εσωτερικό της και μια εμπειρία αγώνων και μια ισότιμη μορφή οργά¬ 
νωσης. Οπότε εξασφαλιζόταν έτσι. Σε άλλες περιπτώσεις, στον αγώ¬ 
να των εργαζομένων της Λέσχης του ΑΠΘ, για παράδειγμα, ακριβώς 
το ανάποδο ήταν εκείνο που έδινε μια σχετική αυτονομία στον αγώ¬ 
να. Δηλαδή οι ίδιοι εργαζόμενοι δεν είχαν μεγάλη εμπειρία αγώνα, 
μπήκανε οι συνδικαλιστές, οι διαμεσολαβητές οι δικοί τους να τους 
χειριστούν, να τους «άγουν» και να τους «φέρουν». Αυτό που βοήθη¬ 
σε στον αγώνα ήταν ότι εμείς, κάποιοι φοιτητές, βρεθήκαμε σε κοι¬ 
νή διαδικασία με τους εργαζόμενους, στην ίδια τους τη γενική συνέ¬ 
λευση και προσπαθούσαμε εκεί πέρα να χτυπήσουμε τους επίσημους 
συνδικαλιστές. Παρέχοντας μια εμπειρία αγώνων και γνωρίζοντας 
λίγο καλύτερα τους γραφειοκράτες, δοκιμάσαμε να τους χτυπήσουμε 
εμείς σε ένα πρώτο βαθμό και από εκεί και πέρα, βλέποντας και οι 
εργαζόμενοι αυτό το πράγμα, να πάρουν στα χέρια τους οι ίδιοι τον 
αγώνα. Μάλιστα αυτό συνέβαλε ώστε να συνδικαλιστούν τελικά οι 
ίδιοι, με αποτέλεσμα να αναπαράγουν το προηγούμενο μοντέλο 4 , δη¬ 
λαδή είπαν να φύγουν οι φοιτητές, να φύγουν οι «μεν», να φύγουν οι 
«δε», γιατί ακριβώς είχαν πλέον μια εμπειρία αγώνα και ήθελαν πλέ¬ 
ον οι ίδιοι να επιτεθούν στη λογική της διαμεσολάβησης. Θέλω να πω 

ότι πρέπει να δούμε πότε η επιτροπή αλληλεγγύης βοηθάει και πότε 
όχι, πότε πρέπει να είναι κοινές οι διαδικασίες. Όταν είναι εξασφα¬ 
λισμένο ότι μέσα στις διαδικασίες των αγωνιζόμενων υπάρχουν σε 
ένα βαθμό άνθρωποι που μπορούν και έχουν την εμπειρία να εκτε¬ 
θούν άμεσα στην γραφειοκρατία και τον κυνισμό του αγώνα τότε εν¬ 
δεχομένως δεν έχει νόημα να έχουμε κοινές διαδικασίες. Όταν δεν 
υπάρχει αυτό, είναι πολύ σημαντικό να εξασφαλίζεται ότι θα υπάρ¬ 
ξει ένας τρόπος να διεξαχθεί αυτή η επίθεση απέναντι στη διαμεσο- 
λάβηση. Και όχι για να γίνουν κάποιοι οι ειδικοί της επίθεσης ενάντι- 
α-στη-διαμεσολάβηση αλλά ώσπου να γίνει ένα πρώτο βήμα, προκει- 
μένου αυτό να ανοίξει και να διαχυθεί μια εμπειρία. 

Αυτά τα δύο. Και μπαίνει κι ένα ζήτημα, εντάξει δεν είναι γενι¬ 
κό ζήτημα, οι δύο κατηγορίες: ταξικοί αγώνες σήμερα/αναπαραγω- 
γή αύριο. Πώς μπορούν να συνδεθούν οι εργάτες που διεξάγουν έναν 
αγώνα σε διάφορα σημεία με τα υποκείμενα που χρησιμοποιούν την 
υπηρεσία; Πώς θα μπορούσαν οι εργαζόμενοι του σωματείου στον 
ΟΤΕ να συνδεθούν με τους χρήστες του ΟΤΕ, να βάλουν κάποια ζη¬ 
τήματα; 

Σχόλιο 2: 

Υπάρχει μια προβληματική για το ότι ο εργάτης δεν έχει συνείδηση 
εργάτη. Δηλαδή πρόσφατα, σε μια βιντεοπροβολή κάτω στη Λάρισα, 
παίχτηκε ένα βιντεάκι που νομίζω φτιάχτηκε με αφορμή τις απαλλο¬ 
τριώσεις στα σούπερ-μάρκετ από μια συλλογικότητα εδώ στη Θεσσα¬ 
λονίκη, που δείχνει, όταν φεύγουν τα παιδιά από το σούπερ-μάρκετ, 
τους κυνηγάν οι εργαζόμενοι και μια κοπέλα δείχνει και φωνάζει λες 
και της έχουν κλέψει το δικό της σπίτι, τη δική της περιουσία. Οπό¬ 
τε ουσιαστικά υπάρχει η προβληματική ότι ο εργαζόμενος δεν έχει 
συνείδηση εργάτη. Επίσης είναι πολύ σημαντικό να έχουμε στόχους 
αλλά είναι εξίσου σημαντικό -έως και σημαντικότερο- να καταλά¬ 
βουμε σε ποιο σημείο είμαστε και από εκεί που είμαστε πώς θα φτά¬ 
σουμε εκεί που θέλουμε. Ουσιαστικά, ανεξαρτήτως αν συμφωνούμε 
ή διαφωνούμε με το στόχο που βάζουμε, έχει πολύ μεγάλη αξία να 
συζητήσουμε πάνω στο πώς θα γίνει αυτή η διαδρομή που θα επιλέ- 
ξουμε. Και αυτό ισχύει όχι μόνο στον συνδικαλισμό, ισχύει και στο 
οικονομικό, ισχύει και στο πολιτικό. Ουσιαστικά πρόκειται για «το 

πώς θα φτάσουμε». Γιατί πολλές φορές είτε στις παρέες μας είτε στις 
συνελεύσεις μπαίνουμε σε ένα τριπάκι να συζητήσουμε ποιο πολιτι¬ 
κό σύστημα είναι καλύτερο, ποιο οικονομικό σύστημα είναι καλύτε¬ 
ρο και ξεχνάμε πως δεν είμαστε μια λευκή σελίδα που απλά θα επι- 
λέξουμε πού να γράψουμε. Είμαστε μια γραμμένη σελίδα που θέλου¬ 
με να σβήσουμε αυτά και να γράψουμε άλλα. Άρα «το πώς», η δια¬ 
δρομή, είναι πάρα πολύ σημαντική. 

[...] Επίσης μερικές φορές όταν είσαι μακριά από έναν χώρο και 
προσπαθείς να αγωνιστείς γι’ αυτόν ή όταν είσαι μακριά από ένα 
χώρο και μαθαίνεις πράγματα, είτε είσαι αγωνιζόμενος είτε αλλη¬ 
λέγγυος, έχει σημασία τι διαμορφώνεις στο μυαλό σου γι’ αυτό. Ας 
πούμε για τη Μπούκα σκέφτηκα όσο μιλούσες και όσο μαθαίνου¬ 
με από την ημέρα που άνοιξε μέχρι που διαβάσαμε κάποια κείμε¬ 
να στο ίντερνετ, σκέφτηκα το εξής: Ότι δυστυχώς μερικές φορές το 
Πίεδίχΐβ πατάει στους πελάτες. Δηλαδή μαθαίνουμε ότι κάποιοι σύ¬ 
ντροφοι δουλεύουν κάπου και αυτό πολλές φορές λειτουργεί ως δια¬ 
φήμιση. Ουσιαστικά, πολλές φορές εγκλωβιζόμαστε, είτε ως κόσμος 
δραστήριος, είτε ως κόσμος πολιτικοποιημένος, είτε ως κίνημα. Αυτό 
το πράγμα μπαίνει στην εκκλησία του καπιταλισμού. Αυτό πρέπει να 
το προσέξουμε πάρα πολύ γιατί κάποιος μπορεί να το εκμεταλλευτεί 
πολύ εύκολα αυτό, να «κονομάει» από τις φάτσες μας. 

Επίσης, επειδή τόσο τον αγώνα στην Μπούκα όσο και τον αγώνα 
των τριακοσίων απεργών πείνας, κάποιοι που είμαστε στην περιφέ¬ 
ρεια τον ζήσαμε από απόσταση, προσπαθώντας να έχουμε μια αλλη¬ 
λεγγύη όσο μπορούσαμε. Όταν τελείωσε, όλοι ευχαριστηθήκαμε που 
νικήσαν οι τριακόσιοι. Όμως μετά, μέσα από διάφορα κείμενα από 
κάτω [από την Αθήνα], είδαμε ότι οι αλληλέγγυοι πήραν αποστάσεις, 
Τελικά το ερώτημα είναι νικήσαν οι αλληλέγγυοι; 

Σχόλιο από την Ε.Σ.Ε. Ιωαννίνων 

Δυο πράγματα θέλω να πω. 

Πρώτο: πριν δέκα χρόνια, αν έβγαινε μια αφίσα που έβαζε την 
λέξη «ταξικό» ή «προλεταριάτο», στην καλύτερη περίπτωση θα έλε¬ 
γαν «τι είναι αυτοί;». Τώρα μάλλον διαβάσαμε λίγο περισσότερο - 
και καλώς κάνουμε- και ερχόμαστε σήμερα εδώ πέρα να συζητήσου¬ 
με. Μπορεί αυτό που κάνουμε τώρα να μην αφήσει κάτι. Αλλά ήδη 

μόνο και μόνο που βρισκόμαστε, είναι κάτι πολύ σημαντικό, δηλαδή 
να το κρατήσουμε αυτό και το επόμενο όταν θα γίνει, ώστε να ανα¬ 
δείξουμε νέες δυναμικές, μπας και καταφέρουμε αυτό που έχουμε 
μέχρι στιγμής να το συνθέσουμε. 

Δεύτερο: «σωματείο» ή «εργατική ομάδα»;. Εγώ νομίζω ότι αυτά 
δε πηγαίνουν χώρια, πηγαίνουν συμπληρωματικά. Υπάρχει το πα¬ 
ράδειγμα του Συλλόγου Υπαλλήλων Βιβλίου Χάρτου της Αθήνας, 
το οποίο ως Σωματείο αναφέρεται σε πάρα πολύ μεγάλο κομμάτι 
των εργαζομένων στο χώρο του βιβλίου στην Αθήνα και εάν το δει 
ένας εργάτης θα σκεφτεί ότι δε χρειάζεται μια εργατική ομάδα. Κι 
όμως, μια εργατική ομάδα χρειαζόταν-αναφέρομαι στο Βιβλιοφρι- 
κάριο- ακόμα κι αν δεν καταφέρει ποτέ να καλέσει μια άγρια απερ¬ 
γία και κάθε φορά πηγαίνει και στηρίζει την απεργία του Σωματείου, 
το οποίο παρεμπιπτόντως μπορεί να έχει και Ναρίτες. Γιατί φτιάχτη¬ 
καν και τα δυο; Γιατί έδειξε η εμπειρία, ότι ο ένας, ο Βιβλιοφρικάρι- 
ος, αν πήγαινε να κάνει μπροστά στον Παττάκη ή στον Ελευθερουδά- 
κη έναν αποκλεισμό θα υπήρχε ένα ζήτημα στο πώς θα τους αντιμε¬ 
τώπιζαν, δε θα τους άφηναν να μπουν μέσα, ενώ αν πάει ένα Σωμα¬ 
τείο δε θα είχαν πρόβλημα. Από την άλλη, το Σωματείο δε μπορούσε 
να πάει να γεμίσει την τζαμαρία με αφίσες που να λένε για το αφε¬ 
ντικό που έβαλε χέρι στην εργάτρια. Κάπως χωρίς προγραμματισμό, 
κάπως χωρίς σχέδιο, αυτά τα πράγματα λειτουργούν συμπληρωματι¬ 
κά. Αναφέρθηκε και εδώ πέρα πολλές φορές πώς θα πέσει ο καπιτα¬ 
λισμός. Ας το προσεγγίσουμε από πολλά μονοπάτια για να τους κά¬ 
νουμε να τα χάσουν κιόλας, να μην ξέρουν από πού τους ερχόμαστε. 

Σχόλιο από το Οοίβ Ιο Κα§β: 

Θέλω να βάλω ένα ερώτημα πιο γενικό, πάνω στην εμπειρία που έχει 
πολύς κόσμος εδώ πέρα. Ένα κομμάτι της δράσης στους χώρους ερ¬ 
γασίας, γνωρίζουμε όλοι ότι απαιτεί δουλειά μυρμηγκιού, πολύ μορι¬ 
ακή διαδικασία, που θα δημιουργήσει περιθώρια συζήτησης και συ¬ 
νύπαρξης. 

Προφανώς, είναι και θέμα της επόμενης συζήτησης, ζούμε σε μια 
περίοδο που η επίθεση έχει ενταθεί από την μεριά των αφεντικών και 
μας έχει μπει και ως πολιτικά υποκείμενα μια θέση που θα πρέπει να 
δούμεπι κάνουμε τώρα, άμεσα, σε μια κατάσταση «εκτάκτου ανά- 

γκης»; Μπήκε στην πρώτη εισήγηση, ότι υπήρχε μια διάθεση του κό¬ 
σμου να κατεβαίνει στις γενικές απεργίες που τις καλεί η ΓΣΕΕ, αλλά 
να κατεβαίνει συντονισμένα. Αυτό είχε βέβαια προηγηθεί στην Αθή¬ 
να και σε άλλες πόλεις μετά τον Δεκέμβρη του 2008 και, γύρω από 
τις κινήσεις αλληλεγγύης στην Κωνσταντίνα Κούνεβα, είχε συγκρο¬ 
τηθεί μια κατάσταση στον δρόμο που άνθρωποι που θέλανε να κι¬ 
νηθούν πιο αυτοοργανωμένα, πιο αυτόνομα, διεκδικούσαν να έχουν 
τον χώρο τους στις διαδηλώσεις. Στη Θεσσαλονίκη, αυτό το πράγμα 
πήγε να ξεκινήσει με έναν τρόπο αλλά δε φάνηκε να προχωράει, συ¬ 
γκεκριμένα να έχει μια λογική από πίσω. Δηλαδή μπορεί στη μία πο¬ 
ρεία κόσμος να κατέβαινε μαζί, στη άλλη να μη το επέλεγε αυτό και 
γενικά πάντα υπήρχε ένα παλαντζάρισμα ανάμεσα στο «να κατεβώ 
με τους συντρόφους από την πολιτική ομάδα;», «να πάω με το κοινω¬ 
νικό κομμάτι;», «να πάω με το σωματείο;», «να πάω με τους φοιτη¬ 
τές;». Είναι ένα ερώτημα που μπαίνει διαρκώς, ούτε από τη μία έχει 
απαντηθεί σαφώς ούτε από την άλλη. Αυτό εγώ κάπως θέλω να βάλω. 

Απέναντι σε αυτό που συμβαίνει τώρα, υπάρχει η ανάγκη της πιο 
κοινωνικής παρέμβασης, να βρεθείς στο δρόμο. Όλα αυτά τα σωμα¬ 
τεία βάσης, οι πρωτοβουλίες εργαζομένων, πώς το βλέπουν αυτό το 
πράγμα; Αξίζει μια τέτοια συνάντηση μέσα από ένα κοινωνικό χα¬ 
ρακτήρα; Αν ναι, πώς αυτό συμβαίνει στο δρόμο; Δηλαδή βλέπεις 
ότι κατεβαίνουν αυτόνομα μπλοκ, αλλά παίρνουν μαζί τους και μία 
άλλη κουλτούρα που προέρχεται από τους δικούς τους χώρους, η 
οποία μπορεί να βάζει ένα χαρακτήρα πιο ριζοσπαστικό, αλλά από 
την άλλη μπορεί να αποκλείει, να μην κατορθώνει να τραβήξει έναν 
άλλο κόσμο. Βλέπουμε στην Αθήνα και πρόσφατα στη Θεσσαλονίκη 
ότι, ακόμα και αν κατέβεις με ένα κοινωνικό χαρακτήρα, η καταστο¬ 
λή θα πέσει πάνω σου, επειδή πηγαίνεις με τα χαρακτηριστικά που 
παίρνεις μαζί σου. 

Είναι κάποια διλήμματα, στα οποία δεν υπάρχει συγκεκριμένη το¬ 
ποθέτηση, ο καθένας πειραματίζεται μέχρι στιγμής. Βέβαια το άλλο 
είναι, όπως ειπώθηκε στην αρχή, ότι αυτές οι απεργίες είχαν ένα κοι¬ 
νωνικό χαρακτήρα, συνέβησαν και διάφορα άσχημα πράγματα, με 
επίκεντρο την 5η Μάη του 2010 και όλα αυτά που συνέβησαν στην 
Αθήνα. Υπάρχει, λοιπόν, ένα ερώτημα, άμα αυτός ο πιο «αυτόνομος 
πόλος», αυτός ο κόσμος που οργανώνεται κοινωνικά με άλλα χαρα- 

κτηριστικά, μπορεί να τραβήξει την ιατορία μόνος του και να συνδε¬ 
θεί με άλλες κινήσεις στο κομμάτι της αναπαραγωγής, αλλά και να 
καταφέρει στο δρόμο, πάνω στη συγκυρία, να τραβάει μπροστά χω¬ 
ρίς να εξαρτάται από τα καλέσματα της ΓΣΕΕ. 

Σχόλιο 3: 

Γεια σας από τον Βόλο. Δεν εκπροσωπώ κάποια ομάδα, παρ’ όλα 
αυτά, ανήκω σε μια συνέλευση, την «Ανεξάρτητη Εργατική Συνέλευ¬ 
ση Εργατικού Κέντρου» καθώς και σε ένα αυτοδιαχειριζόμενο στέκι 
στο Πολυτεχνείο του Βόλου. 

Έχω ακούσει τόση ώρα για την «ταξικότητα» και το «υποκείμε¬ 
νο» και δεν ξέρω ποια είναι η τάξη μου για να την προδώσω ή να 
την υπερασπιστώ, δεν ξέρω ποιο είναι αυτό το υποκείμενο, αν είναι 
επαναστατικό ή πώς να βρω το σύμμαχό μου. Δεν ξέρω γιατί έχου¬ 
με όλοι αυτό το άγχος και το έχω και εγώ για να είμαι εδώ αυτή τη 
στιγμή, να ερμηνεύσουμε τον κόσμο, πώς θα τον αλλάξουμε, πώς θα 
τον επαναστατικοποιήσουμε και χρησιμοποιούμε σε όλες μας τις ει¬ 
σηγήσεις και τις ερμηνείες μας μεγάλες αφηγήσεις, παλιά εργαλεία. 
Μήπως πάμε να κάνουμε μια νεκρανάσταση ενός πεθαμένου, που εί¬ 
ναι και κάτι το εχθρικό; Και όταν λέω μια νεκρανάσταση ενός πεθα¬ 
μένου, γιατί να συμμετέχω σε μια οργάνωση, σε ένα κίνημα, σε έναν 
αποκλειστικό τρόπο παραγωγής ή κάποια σωματεία βάσης ή κά¬ 
ποια πρωτοβάθμια σωματεία και να υπερασπιστώ την εργατική τάξη; 
Όταν την ίδια στιγμή έχει φανεί πολύ καλά ότι οι επιλογές μας και ο 
τρόπος λειτουργίας αυτού του καινούργιου -η αυτοδιαχείριση, η αυ¬ 
τοοργάνωση, η διάχυση της προσωπικότητας, η λογική του να στα¬ 
ματήσεις να εκμεταλλεύεσαι ή μάλλον του να σταματήσεις όσο μπο¬ 
ρείς τον καπιταλισμό, να σπάσεις την αναπαραγωγή των κυρίαρχων 
δομών- ίσως είναι αυτό που θα μπορέσει να διαχυθεί στην «εχθρική 
κοινωνία», γιατί τουλάχιστον εγώ την ονομάζω «εχθρική κοινωνία». 
Οι εργάτες κάνανε πογκρόμ, αυτοί προδίδουν την τάξη και, δεν ξέρω 
πραγματικά, μήπως θα πρέπει να κάνουμε και μια κριτική στο ποια 
είναι αυτή η τάξη. Εντέλει, στην εργασία δε θα κάνουμε ποτέ κριτική; 
Θα την αφήσουμε για πάντα στο απυρόβλητο; Αυτήν την «εργατοσύ- 
νη» θα πρέπει να την κουβαλάμε για πάντα μαζί μας; Έχουμε χίλια 
πράγματα να πούμε. Τώρα θα μου πεις: «τι λες και τι κάνεις τελικά»; 

Νομίζω ούτε ένα βήμα πίσω και, όπως προκύπτει από τα παραδείγ¬ 
ματα που ανέφεραν όλοι οι σύντροφοι από τις προηγούμενες συλλο- 
γικότητες, νομίζω ότι η αλληλεγγύη ανέδειξε πράγματα και η αλλη¬ 
λεγγύη έδωσε ελπίδα. Τώρα όσον αναφορά νίκες ή ήττες, νομίζω ότι 
δεν υπάρχουν νίκες στον καπιταλισμό, νομίζω υπάρχει λόγος να δώ¬ 
σουμε ξανά νόημα στη λέξη «κομμουνισμός» και να μην την αφήσου- 
με στους καπιταλιστές να τη διασύρουν, γιατί για αυτό αγωνιζόμα¬ 
στε. Και νομίζω ότι πρέπει να βάλουμε ως στόχευση -τουλάχιστον 
για μένα- το «επαναστατικό» και όχι το «ταξικό». Δηλαδή μια χαρά 
ξέρει κανείς τη συνείδηση του αλλά ποτέ δε θα μπορέσει να βάλει το 
ταξικό του πρόταγμα εντέλει. 

Σχόλιο Α από το Σωματείο Σερβιτόρων Μαγείρων Θεσσαλονίκης 

Ένα μικρό σχόλιο πάνω στα τελευταία, δεν απαντάω ακριβώς, για¬ 
τί απαντήσεις δεν παίζουν. Νομίζω ότι δεν είναι ακριβώς το ζητούμε¬ 
νο να δει κάποιος ποιο είναι ακριβώς «το Υποκείμενο» και μάλιστα 
ποιο υποκείμενο είναι πιο κεντρικό αυτήν την περίοδο. Εγώ προσω¬ 
πικά αισθάνομαι ότι εγώ είμαι ο επόμενος στόχος. Επομένως, εφό¬ 
σον αισθάνομαι ότι είμαι ο επόμενος στόχος ψάχνω να βρω με οποιο- 
δήποτε τρόπο και προσπαθώ να μπορέσω να κρατήσω πέντε εστί¬ 
ες αντίστασης και να δημιουργήσω και δύο καινούργιες. Τώρα ποιοι 
τρόποι, ποια εργαλεία, αν θα μπλέξω το πολιτικό με το κοινωνικό και 
το επαναστατικό, σίγουρα είναι υπό συζήτηση και κάθε φορά ψά¬ 
χνω πάνω στην τάξη και την εμπειρία, γιατί δεν υπάρχουν και άλλες 
συνταγές. Αλλά δε νομίζω ότι, διαλέγοντας ανάμεσα στην εργατική 
ομάδα, στη συλλογικότητα, στην επιτροπή αλληλεγγύης, στο σωμα¬ 
τείο βάσης ή σε οτιδήποτε άλλο, ψάχνω να βρω επαναστατικά υπο¬ 
κείμενα. Επιλέγω τα επιμέρους για διαφορετικούς λόγους. Δηλαδή, 
για μένα, το θετικό είναι ότι η δημιουργία κάποιων σωματείων βάσης 
έχει να κάνει κυρίως με ότι τους δίνει πέντε πατήματα στην ήδη υπο- 
τιμημένη αγορά εργασίας και τους δίνει δύο τρόπους να μπορέσουν 
να παρέμβουν με τον έναν ή τον άλλο τρόπο στη δουλειά. Το επανα¬ 
λαμβάνω, πρώτα από όλα δε ψάχνω να βρω το επαναστατικό υποκεί¬ 
μενο, ψάχνω να βρω το συνάδελφό μου, ο οποίος συνάδελφός μου πι¬ 
θανόν να μη μου μιλήσει κιόλας, δηλαδή πολύ πιο ακραία συνθήκη 
και πολύ πιο έντονη πίεση, και δεν είναι μόνο η πίεση της εργασίας, 

είναι η όλη συνθήκη. 

Ένα άλλο ερώτημα για το πώς μπορούν να βρεθούν, να χρησιμο¬ 
ποιήσω και εγώ τον όρο, τα διάφορα «υποκείμενα» στο δρόμο. Προ¬ 
σωπικά μιλώντας, νομίζω ότι ξεκάθαρα ο κόσμος έχει χαθεί γενικό¬ 
τερα, αλλά τουλάχιστον αυτό μας δείχνει το τελευταίο διάστημα η κα¬ 
τάσταση και στη Θεσσαλονίκη και στην Αθήνα. Άρα το αν θα επιλέ- 
ξω να κατέβω με τη δική μου πολιτική ταυτότητα, αν θα επιλέξω να 
κατεβώ στο δρόμο με την κοινωνική μου ταυτότητα, αν θα επιλέξω να 
κατέβω με κάποια από τις ταυτότητες που έχω, έχει λιγότερη σημα¬ 
σία από το τι συνέχεια και συνέπεια θα δείξω πριν το δρόμο και μετά 
το δρόμο. Έχει πολύ περισσότερη σημασία για μένα να μιλήσω για 
την απεργία ως μέρα απεργίας και σε αυτήν τη μέρα να βάλω και όλα 
μου τα χαρακτηριστικά, παρά να διεκδικήσω εκείνο το δίωρο που θα 
έρθει ο κόσμος. 

Σχόλιο 4: 

Να πω λιγάκι δυο λόγια και εγώ. Πριν τρία τέσσερα χρόνια ήμουν 
πάλι σε μια συζήτηση, πάλι εδώ, και τα ζητήματα σε σχέση με τη μορ¬ 
φή, τη δομή, το δίλημμα ήταν το ίδιο: αν φτιάχνουμε σωματεία ή αν 
κάνουμε αυτόνομες εργατικές ομάδες βάσης. Υπάρχουν και κάποια 
καινούργια ερωτήματα σήμερα, πώς μπορούν να συνδεθούν με τους 
κοινωνικούς χώρους αυτοί οι αγώνες και πώς μπορούν να συνδεθούν 
με τους μετανάστες. 

Όσον αφορά το πρώτο ζήτημα, τη δομή που πρέπει να έχουν οι 
αγώνες στους χώρους εργασίας, συνεχίζω να επιμένω ότι η μορφή 
σωματείο είναι μια εχθρική μορφή και ως τέτοια θα πρέπει να την 
αντιμετωπίζουμε. Λέγοντας εχθρική, θεωρώ εχθρική και την Επιθεώ¬ 
ρηση Εργασίας, θεωρώ εχθρικό και το ΙΚΑ. Μπορεί να καταφύγου¬ 
με και στο ΙΚΑ και στην Επιθεώρηση Εργασίας προκειμένου να υπε¬ 
ρασπιστούμε ένα ευρύτερο αγώνα, γνωρίζοντας -όπως πολύ καλά 
είπε και το σωματείο των εργαζομένων στον ΟΤΕ- όλα τα προβλή¬ 
ματα που η προσφυγή σε μια εχθρική μορφή έχει. Μπορεί να το κά¬ 
νουμε, αναγνωρίζοντας τους κινδύνους, προκειμένου να έχουμε με¬ 
γαλύτερο όφελος, προκειμένου ένας άλλος αγώνας να μπορέσει να 
πάρει μπρος, αλλά κατά αυτόν και μόνο τον τρόπο. Για όλους τους 
άλλους λόγους που ακούστηκαν σήμερα το σωματείο δεν έχει νόημα. 

Δεν έχουμε ελλείψεις από σωματεία, έχουμε ελλείψεις από αγώνες, 
από πρωτοβάθμιους αυτόνομους αγώνες. 

Δύο επιχειρήματα: Το ένα είναι ότι, από όλη τη συζήτηση που 
ακούστηκε, τα σωματεία προσέφεραν μια-δυο στάσεις εργασίας στον 
ΟΤΕ και τη δυνατότητα στους σερβιτόρους-μαγείρους να πάνε στο 
ΙΚΑ και στην Επιθεώρηση Εργασίας, πιθανά και σε κάποια δικα¬ 
στήρια με μια πιο επίσημη παρουσία. Η δίκιά μου εμπειρία λέει ότι 
οι στάσεις εργασίας λίγα πράγματα μπορούν να καταφέρουν, πιο ση¬ 
μαντικό είναι -ακούστηκε και προηγουμένως- κατευθείαν κάλεσμα 
σε μονοήμερη ή διήμερη απεργία. Τέτοιες απεργίες μπορούν να κα¬ 
λούν τα σωματεία αλλά μικρό αποτέλεσμα μπορούν να έχουν αν δεν 
υπάρχει ένας αγώνας. Η παρουσία στην Επιθεώρηση Εργασίας όλοι 
γνωρίζουμε ότι ελάχιστα πράγματα μπορεί να προσφέρει -μετά από 
δυο-τρία χρόνια μια θετική μαρτυρία στο δικαστήριο. Αυτός είναι ο 
ρόλος της Επιθεώρησης Εργασίας, να κερδίσεις στο δικαστήριο μετά 
από δυο-τρία χρόνια, να πάρει κανένα τηλέφωνο, να κάνει μια παρα¬ 
τήρηση στον εργοδότη, ως εκεί, δεν έχει τον ρόλο που είχε παλιότε- 
ρα. Στο ΙΚΑ ισχύουν τα αντίστοιχα. Αν θα κολληθούν τα ένσημα ή αν 
θα κάνει μια προσφυγή το ΙΚΑ το ίδιο για τα ένσημα και πάλι όμως 
τα δικά του θα πει. Συνεπώς, η προσφορά είναι λίγη, πολύ συγκεκρι¬ 
μένη, σε πολύ συγκεκριμένα σημεία και θα πρέπει πάντα να ζυγίζε¬ 
ται ποια είναι τα οφέλη σε σχέση με το κίνδυνο να φτιάξεις ή να προ- 
σφύγεις σε ένα σωματείο. Τους κινδύνους του σωματείου τους ξέρου¬ 
με όλοι, ακούστηκαν από τους περισσότερους εδώ πέρα, εκτός από 
το σωματείο του ΟΤΕ. Όλοι ξέρουμε ότι το 99 % των σωματείων που 
υπάρχουν είναι εχθρικά σωματεία, σωματεία διαμεσολάβησης και η 
μορφή σωματείο είναι τέτοιου τύπου, είναι μία μορφή ξεκάθαρη, πιο 
εύκολα σε πλησιάζει κάποιος αν είσαι στο σωματείο, σε πλησιάζει 
γιατί είσαι αυτό, χρησιμοποιείς τη μορφή που θέλει, της μεσολάβη¬ 
σης, πρέπει να μεσολαβείτε διαρκώς. 

Να πω αντίθετα ότι η πιο μεγάλη εργατική οργάνωση που υπάρχει 
στην Ελλάδα, το ΠΑΜΕ -αν δεν κάνω λάθος- δεν έχει νομική μορ¬ 
φή. Δε χρειάζεται το ΠΑΜΕ νομική υπόσταση για να κάνει όλα αυτά 
που κάνει. 

Να πω επίσης ότι ο πιο σημαντικός εργατικός αγώνας της τελευ¬ 
ταίας χρονιάς, ο αγώνας των μεταναστών, δε χρειάστηκε κανένα σω- 

ματείο για να γίνει. Ο μεγαλύτερος σε συμμετοχή αγώνας. Ο μεγαλύ¬ 
τερος σε νίκη αγώνας δε χρειάστηκε κανένα σωματείο και αυτό είναι 
ένα παράδειγμα για να καταλάβουμε όλοι ότι αυτό που λείπει είναι 
το να βρεθούμε, να συναντηθούμε. Και επίσης, να ξεκινήσουμε τους 
δικούς μας αγώνες, να μην περιμένουμε τον αγώνα των άλλων. Το 
Ο&ίε Ια Κ.3§ε, είχε μια τέτοια η εισήγηση κάπως, να είμαστε αλληλέγ¬ 
γυοι σε αγώνες άλλων. Αυτό που θα πρέπει κάνουμε είναι να δούμε 
στη δίκιά μας τη δουλειά, στο δικό μας το χώρο τι παίζει, να κάνου¬ 
με μια κίνηση από εδώ, μια κίνηση από εκεί, να πάει λίγο παρά πέρα, 
να φτιαχτεί ένας αγώνας, να συναντηθούμε με άλλους ανθρώπους. 

Όσον αφορά τη σύνδεση με το κοινωνικό, εμείς ως εργαζόμενοι 
στη βιομηχανία της υγείας συμμετείχαμε σε ένα συντονιστικό με επι¬ 
τροπές κατοίκων Άνω Πόλης, από την Τούμπα, τη Φάμπρικα Υφα- 
νέτ, υπήρχε ένα συντονιστικό εργαζόμενων, ομάδων από κοινωνι¬ 
κούς χώρους, χώρους γειτονιάς κ.λπ., το οποίο έγινε μια κορυφή εκεί 
όπου χρειάζονται να συνδεθούν οι συλλογικότητες. Οι συλλογικότη- 
τες, εντάξει, είναι εύκολο. 

Συνήθως βέβαια, κατά τη γνώμη μου, οι κοινωνικές οργανώσεις, 
οι κοινωνικοί χώροι συνεύρεσης μπορούν να συμπεριλάβουν από μό¬ 
νοι τους αυτούς τους αγώνες. Δηλαδή, για παράδειγμα, η συνέλευ¬ 
ση αγώνα Άνω Πόλης έδωσε έναν αγώνα για εργασιακά ζητήματα. 
Υπήρξε ένας τέτοιος αγώνας. Δε χρειάζεται δηλαδή να είσαι σωμα¬ 
τείο ή να είσαι εργασιακή συλλογικότητα για να υπερασπιστείς έναν 
απολυμένο. Μπορείς να είσαι εκεί πέρα, να είναι τριάντα άτομα και 
να μην είναι κανένας από αυτούς εργαζόμενος σε αυτήν τη δουλειά. 
Και όσον αφορά τους μετανάστες, το σημαντικότερο από όλα, αυτό 
που είναι καινούριο τον τελευταίο χρόνο και θα πρέπει να μείνει σε 
όλους μας, είναι ότι θα πρέπει πολύ πιο δυναμικά όλοι να κοιτάξουμε 
στον χώρο δουλειάς μας, στον κοινωνικό μας χώρο, πώς θα πλησιά¬ 
σουμε αυτούς τους μετανάστες που υπάρχουν. Είναι δύσκολο να πλη- 
σιαστούν. Υπάρχει η απόσταση στις γλώσσες, η απόσταση στις συνή¬ 
θειες, η απόσταση στη νομιμότητα, που είπε και ο συναγωνιστής από 
το φόρουμ, και αυτά όλα εμείς οφείλουμε να τα ξεπεράσουμε. Είναι 
πολύ πιο δύσκολο για τους μετανάστες να πλησιάσουν τον ντόπιο, εί¬ 
ναι φοβισμένοι, είναι σε ξένο χώρο. Εμείς οφείλουμε να ξεπεράσου¬ 
με όλες τις δυσκολίες που υπάρχουν, να τις ξεπεράσουμε και επιτέ- 

λους κάποια ατιγμή να δούμε στις συλλογικότητες μας να υπάρχου¬ 
νε και μετανάστες. 

Σχόλιο Β από το Σωματείο Σερβιτόρων Μαγείρων Θεσσαλονίκης 

Θεωρώ ότι τα όρια του σωματείου τα ορίζεις εσύ. Όπως η εργατι¬ 
κή τάξη δεν υπάρχει αλλά συμβαίνει, έτσι και το σωματείο δεν υπάρ¬ 
χει αλλά συμβαίνει. Στις δικές μας συνελεύσεις έχουμε αντιμετωπίσει 
καταστάσεις στις οποίες έχουμε επιλέξει πολλές φορές να μη βγούμε 
ως σωματείο αλλά να χρησιμοποιήσουμε τις μεταξύ μας συλλογικές 
σχέσεις, για να κάνουμε πράγματα έξω από τα όρια ενός σωματείου. 
Έχουμε επιλέξει να συνδεθούμε με άλλα κομμάτια, όπως το συντονι¬ 
στικό των γιατρών, και δεν ήταν εμπόδιο το σωματείο σε αυτό. Δηλα¬ 
δή δεν μπαίνει πάντα η εργατική μας ταυτότητα μπροστά. Χρησιμο¬ 
ποιούμε βέβαια κάποιες φορές την ταυτότητα της εργάτριας και του 
εργάτη. Το σημαντικό για μένα είναι να χτίζεις σχέσεις. Και θεωρώ 
ότι το να χτίζεις σχέσεις γίνεται και μέσω των σωματείων, γίνεται και 
μέσα από άλλες συλλογικότητες. 

Σχόλιο Γ από το Σωματείο Σερβιτόρων Μαγείρων Θεσσαλονίκης 

Επίσης, επειδή το κριτήριο της διαμεσολάβησης και στη δουλειά μας 
και στην Επιθεώρηση Εργασίας, όπως αναφέρθηκε, είναι το κομβικό 
ζήτημα που αντιμετωπίζουμε και προσπαθούμε να σπάσουμε: αν έρ¬ 
θει κάποιος άνθρωπος, συνάδελφος δικός μας, να μας πει «σωματείο 
κάνε τη δουλειά μου», θα του πούμε:«η Επιθεώρηση Εργασίας είναι 
στην Προξένου Κορόμηλά, το τηλέφωνο του δικηγόρου είναι αυτό, 
πήγαινε, κάνε τη δουλειά σου». Αν θέλει ένας εργαζόμενος να κά¬ 
νει πέντε πράγματα μαζί μας, να καθίσει μαζί μας και να καθίσουμε 
εμείς μαζί του, τότε είναι χρήσιμο το σωματείο. Δηλαδή, τη συνθήκη 
της διαμεσολάβησης δεν την ορίζει θεσμικά η μορφή σωματείο, την 
ορίζει ο στόχος που θέλεις να έχεις και ο τρόπος που θέλεις να κινεί¬ 
σαι κάθε μέρα και στην παρέμβαση σου και στη δουλειά. Το τελευ¬ 
ταίο είναι ότι η μορφή σωματείο έχει θεσμικό περιεχόμενο αλλά για 
να μπορέσεις στη ακραία συνθήκη υποτίμησης που ζούμε, όπου ο κα¬ 
θένας και η καθεμιά υποτιμά έμπρακτα τη ίδια τη δουλειά του και δε 
βλέπει μια γενική συνθήκη υποτίμησης εργασίας, όταν δουλεύει για 
τρία ευρώ μαύρα, τότε το σωματείο δεν είναι μια μορφή εχθρική σε 

αυτόν, αλλά η μορφή σωματείο είναι μια μορφή που θα μπορέσει να 
κάνει πέντε πράγματα. 

Σχόλιο 5: 

Ένα μικρό σχόλιο. Νομίζω ότι δεν είναι τα ράσα που κάνουν τον 
παπά, δεν είναι οι μορφές που κάνουν τον αγώνα. Το ζήτημα μας 
είναι η δημιουργία κοινοτήτων αγώνα και το ποια μορφή θα πάρει 
εξαρτάται από το τι εξυπηρετεί κάθε φορά την εξέλιξη του αγώνα. 
Συμφωνώ με αυτό που προκρίνει ο σύντροφος από τα Γιάννενα, ότι 
μπορούν να δρουν αλληλοσυμπληρωματικά διάφορα σωματεία κ.λπ., 
το βλέπω και εγώ σε μια τέτοια κατεύθυνση. Προς αυτήν την κατεύ¬ 
θυνση, λοιπόν, νομίζω ότι πρέπει να μετατοπιστεί το ερώτημα. Δεν 
είναι τόσο η μορφή αγώνα. Βλέπω δηλαδή ότι το βασικό ζήτημα εί¬ 
ναι πώς θα δημιουργήσεις ένα πεδίο σχετικά ουδέτερο, στο οποίο 
να μπορέσει να βρεθεί ένας συνάδελφος, εργαζόμενος, που βρίσκε¬ 
ται στον ίδιο χώρο δουλειάς με σένα, στο οποίο να μη φοβηθεί και 
το οποίο να μην έχει τόσο υψηλά μίνιμουμ, ώστε να αισθανθεί ξέ¬ 
νος εκεί μέσα. Δεν έχω γενικά πολλές εμπειρίες εργατικών αγώνων, 
εμπειρίες αγώνων σε άλλους χώρους εκτός από τα σχολεία και τα πα¬ 
νεπιστήμια. Το ερώτημα είναι ότι εμείς από τη μια χρειαζόμαστε κά¬ 
πως συμπαγείς συλλογικότητες, από την άλλη χρειαζόμαστε μορφές 
οργάνωσης τέτοιες, που να είναι σχετικά ουδέτερες και να επιτρέ¬ 
πουν σε κόσμο να έρθει και ουσιαστικά να στήσει έναν αγώνα. Αυ¬ 
τές οι μορφές, θα είναι του τύπου γενικής συνέλευσης. Το τι σημαίνει 
γενική συνέλευση μέσα στην επισφάλεια είναι ένα περίεργο πράγ¬ 
μα: γενική συνέλευση των δέκα ατόμων, γενική συνέλευση ενός μα¬ 
γαζιού του επισιτισμού, γενική συνέλευση ενός κλάδου... Αλλά θέλω 
να πω ότι το βασικό ζήτημα είναι αυτό, ότι πρέπει να κοιτάξουμε πώς 
θα φτιάξουμε αυτά τα πεδία συνάντησης, τα οποία να είναι σχετικά 
ουδέτερα. Αυτό είναι το ζήτημα και από εκεί και πέρα τι μορφή θα 
πάρει αυτό είναι ο ίδιος ο αγώνας που θα το δείξει στην εξέλιξη του 
και αυτή είναι μια συζήτηση που κρατάει από παλιά μέσα στο κίνημα. 

Υπερασπίζομαι αυτό εντέλει: να ξεκινήσεις να φτιάξεις τον αγώ¬ 
να, να γεννηθεί ο αγώνας και το τι μορφή θα πάρει είναι προϊόν, στη 
συνέχεια φαίνεται. Το παράδειγμα των μεταναστών είναι ένα τέτοιο 
παράδειγμα. 

Σχόλιο από το Σωματείο Εργαζομένων στα τηλεφωνικά κέντρα του 
ΟΤΕ 

Συμφωνώ κι εγώ με τα τελευταία που είπε μόλις ο συναγωνιστής. Μι¬ 
λήσαμε κι εμείς στην εισήγηση μας για τα προβλήματα και τα ζητήμα¬ 
τα που ανακύπτουν από τη μορφή-σωματείο. Το να μιλάμε, ωστόσο, 
κάπως έτσι απόλυτα για το σωματείο καταλήγει σε μια αντεστραμμέ- 
νη φετιχοποίηση της μορφής. Μιλάμε τόσο πολύ για τη μορφή και την 
καταδικάζουμε και αφήνουμε, με αυτόν τον τρόπο, απ’ έξω όλα τα 
περιεχόμενα. Είναι θεμιτό να το βλέπουμε κριτικά αλλά το να λέμε 
ότι δε συμβαίνουν αγώνες ίσως να έχει να κάνει με το γενικότερο 
επίπεδο των ανταγωνισμών αυτή τη στιγμή και όχι με το γεγονός πως 
τα σωματεία δεν επιτρέπουν σε αυτούς να αναπτυχθούν. Αυτό το ση¬ 
μείο όσον αφορά το σωματείο. Θα ήθελα να πω και τέσσερα σύντο¬ 
μα σημεία, κάτι σαν σχόλια, για μια τοποθέτηση που έγινε λίγο νω¬ 
ρίτερα. 

Το ότι κάποιοι ανακαλύπτουν τώρα τον κοινωνικό-ταξικό αντα¬ 
γωνισμό δε σημαίνει πως έπαψε ποτέ να υπάρχει. 

Η τάξη δεν είναι κάτι που μπορείς να προδώσεις, γιατί πολύ απλά 
δεν πρόκειται για κάτι που υπάρχει από μόνο του. Η τάξη είναι δια¬ 
δικασία, συμβαίνει από αυτούς που αγωνίζονται. 

Το επαναστατικό υποκείμενο είναι το υποκείμενο που κάνει την 
επανάσταση. 

Και τελικά, εγώ είμαι πολύ περίεργος να μάθω πώς ένα επανα¬ 
στατικό υποκείμενο μπορεί να περνάει ξυστά από τα πεδία της εκ¬ 
μετάλλευσης και της κυριαρχίας και από πού αντλεί αυτή την επα¬ 
ναστατική συνείδηση και τις επιλογές που το κάνουν επαναστατικό. 

1.9 Σημειώσεις 

1. Το Βαηςοεί είναι ένα ακόμα κάτεργο της βιομηχανίας του επισιτι¬ 
σμού στη Θεσσαλονίκη. Οι εργαζόμενοι σε αυτό ξεκίνησαν την κινη¬ 
τοποίηση τους τον Απρίλιο του 2010 με αφορμή την εντεινόμενη εκ¬ 
μετάλλευσή τους και την καταστρατήγηση της εργατικής νομοθεσί¬ 
ας από μεριάς του αφεντικού (μειωμένα ένσημα, μη καταβολή δώ¬ 
ρων και υπερωριών κ.α.). Το αφεντικό απάντησε με την απόλυση 

ενός από αυτούς. Οι πρώτες κινητοποιήσεις ακολούθησαν την τακτι¬ 
κή της συνεχούς παρουσίας με την μορφή μικρών διαδηλώσεων έξω 
από το μαγαζί, με στόχο την παρεμπόδιση της λειτουργίας του. Κύριο 
αίτημα ήταν η επαναπρόσληψη του απολυμένου Β.Κ. και η καταβο¬ 
λή όλων των δεδουλευμένων των υπόλοιπων εργαζομένων. Σε αυτές 
τις δράσεις συμμετείχαν και άλλοι εργαζόμενοι/ες ενώ συγκροτήθη¬ 
κε επιτροπή αλληλεγγύης. Το αφεντικό κινήθηκε επιθετικά απειλώ- 
ντας όσους συμμετείχαν στις κινητοποιήσεις με απόλυση και πραγμα¬ 
τοποιώντας λοκ-άουτ που κράτησε από τις 15 Μάΐου έως το Σεπτέμ¬ 
βριο. Παρ’ όλα αυτά οι κινητοποιήσεις συνεχίστηκαν καθ’ όλη τη δι¬ 
άρκεια του καλοκαιριού (παραστάσεις διαμαρτυρίας σε άλλα μαγα¬ 
ζιά του εν λόγω αφεντικού, συναυλίες αλληλεγγύης στους εργαζομέ¬ 
νους κ.α.). Όταν ξανάνοιξε το ΒίπκμιοΙ ξανάρχισαν και οι καθημε¬ 
ρινές συγκεντρώσεις από εργαζόμενους/ες και αλληλέγγυους/ες έξω 
από το μαγαζί. Το αφεντικό απάντησε με μηνύσεις ενώ μέσα από τη 
διαδικασία του αυτόφωρου εργαζόμενοι και αλληλέγγυοι σύρθηκαν 
σε δίκες εκφοβισμού. Τελικά ο αγώνας έληξε με έναν συμβιβασμό με 
την εργοδοσία, αφού τα αρχικά αιτήματα έπαψαν να έχουν ρεαλιστι¬ 
κή βάση και πραγματική υποστήριξη ακόμα και από κάποιους από 
τους εργαζόμενους - Σ.τ.Ε. 

2. Ο αγώνας των εργαζομένων της λέσχης του ΑΠΘ έλαβε χώρα το Μάη 
του 2011. Με πρόσχημα τις περικοπές της χρηματοδότησης, η πρυτα¬ 
νεία επεδίωξε να μετατρέψει τις δωδεκάμηνες συμβάσεις των εργο¬ 
λαβικών εργαζομένων σε οκτάμηνες χωρίς παράλληλα να δεσμεύε¬ 
ται για την ανανέωση όλων των συμβάσεων και για την επόμενη χρο¬ 
νιά, όπως συνέβαινε μέχρι τότε. Με αφορμή αυτό και κάποιες φήμες 
για επικείμενη πλήρη ιδιωτικοποίηση -ανάθεση της σίτισης των φοι¬ 
τητών σε εταιρία ςαίεπη§- οι εργαζόμενοι απήργησαν και έκαναν 
κατάληψη στη λέσχη για περίπου μια εβδομάδα. Κόσμος από αυτόνο¬ 
μα σχήματα βρέθηκε -αν και όχι ιδιαίτερα μαζικά- στις συνελεύσεις 
τοιν εργαζομένων και βοήθησε στο να προωθηθούν κάποια χαρακτη¬ 
ριστικά αδιαμεσολάβητης λειτουργίας. Επιπλέον έγιναν και κάποιες 
κοινές δράσεις με τους εργαζόμενους κυρίως με στόχο την αντιπλη- 
ροφόρηση. Το αποτέλεσμα του αγώνα ήταν σχετικά θετικό. Οι συμ¬ 
βάσεις παρέμειναν δωδεκάμηνες αλλά όχι χωρίς κάποιες απώλει¬ 
ες. Πρώτον περικόπηκαν τα επιδόματα για εκτός έδρας εργασία που 

έπαιρναν οι εργαζόμενοι κατά τους θερινούς μήνες που δουλεύουν 
στις πανεπιστημιακές κατασκηνώσεις, αφετέρου τους ανατέθηκαν 
επιπλέον καθήκοντα για να εξοικονομηθούν πόροι από αλλού (π.χ. η 
λέσχη ανέλαβε και τους μπουφέδες για τις διαλέξεις του πανεπιστη¬ 
μίου). - Σ.τ.Ε. 

3. Στην περίπτωση του μαγειρείου «Μπούκα» οι εργαζόμενοι, έπειτα 
από μια περίοδο διαρκούς υποτίμησης της εργασίας τους με πρό¬ 
σχημα την κρίση, προχώρησαν στις 11 Μάρτη του 2011 σε καταγγε¬ 
λία στην επιθειόρηση εργασίας για να διεκδικήσουν τα δεδουλευμέ¬ 
να τους και παράλληλα ξεκίνησαν επίσχεση εργασίας. Ταυτόχρονα 
γνωστοποίησαν το ζήτημα με κείμενα και αφίσες. Η εργοδοσία προ- 
σχώρησε σε λοκ-άουτ ώστε να πιεστούν οικονομικά οι εργαζόμενοι. 
Η επίσχεση έληξε μετά την αποδοχή της απόλυσης από την μεριά των 
εργαζομένων, αφήνοντας ανοιχτό το ζήτημα της καταβολής των δε¬ 
δουλευμένων - Σ.τ.Ε. 

4. Εννοεί το μοντέλο που ακολουθήθηκε και στην απεργία πείνας των 
τριακοσίων μεταναστών: χωριστή συνέλευση των ίδιων των απεργών 
πείνας και παράλληλη κοινή συνέλευση με τον αλληλέγγυο κόσμο - 
Σ.τ.Ε. 

Συντονιστής: 

Καλωσήρθατε στη δεύτερη συζήτηση στο πλαίσιο του φεστιβάλ 
Ο)πιηιιιηΐΜΤιοίί. Το θέμα μας είναι η κρίση και θα πω δυο πράγματα 
για το γιατί επιλέξαμε να βάλουμε αυτό το θέμα προς συζήτηση ως 
Οαίε Ε3 Κτιμε. Γενικά, οι συζητήσεις που γίνονται πάνω σε αυτό το 
ζήτημα ανάγουν το θέμα στη σφαίρα της οικονομίας, που μυστικοποι- 
εί ουσιαστικά την πραγματική διάσταση του ζητήματος. Με λίγα λό¬ 
για, εμείς θεωρούμε ότι η κρίση είναι ζήτημα του ταξικού και κοινω¬ 
νικού ανταγωνισμού και η κρίση τελικά είναι κρίση πειθάρχησης, εί¬ 
ναι κρίση εργατικής ανυποταξίας στον τομέα της παραγωγής και κοι¬ 
νωνικής ανυποταξίας στον τομέα της αναπαραγωγής. Είναι οι πορεί¬ 
ες, είναι οι απεργίες, είναι οι απαλλοτριώσεις, είναι τα σαμποτάζ που 
γίνονται στον τομέα της παραγωγής και της κατανάλωσης, και είναι 
γενικότερα η επίθεση την οποία βιώνουμε τον τελευταίο καιρό και 
στην οποία καλούμαστε να πάρουμε θέση. Πριν περάσουμε στο κομ¬ 
μάτι της συζήτησης, θα γίνουν κάποιες εισηγήσεις από την κατάληψη 
Φάμπρικα Υφανέτ, από τέως μέλη του Συνδικάτου Σαλταδόρων από 
τη Θεσσαλονίκη καθώς και από τον λΥεπτετ Βοηείείά, που είναι κα¬ 
θηγητής Πολιτικών Επιστημών στο πανεπιστήμιο του ΥοιΈ Να ξεκι¬ 
νήσουμε, λοιπόν, από τη Φάμπρικα Υφανέτ. 

2.1 Εισήγηση της κατάληψης Φάμπρικα Υφανέτ 

Η σημερινή συζήτηση καλέστηκε με σκοπό να γίνει μια προσπάθεια 
προσέγγισης της σημερινής κρίσης του καπιταλισμού και μια προ- 

απάθεια., μέσα από την κατάθεση διαφόρων σκεπτικών, να αντιλη- 
φθούμε τις αιτίες της αλλά και να διερευνήσουμε τις δυνατότητες που 
έχουμε ώστε να επιτύχουμε την έξοδο, όχι μόνο από την κρίση, αλλά 
από τον ίδιο τον καπιταλισμό. 

Η ανάγκη μας να ασχοληθούμε με το ζήτημα της κρίσης και να 
μιλήσουμε γι’ αυτό προέκυψε από το γεγονός ότι τα τελευταία πε¬ 
ρίπου τρία χρόνια βιώνουμε, με το ξέσπασμα της τελευταίας φάσης 
της καπιταλιστικής κρίσης, μια πρωτοφανή επίθεση σε όλες τις πτυ¬ 
χές της ζωής μας αλλά και βομβαρδιζόμαστε καθημερινά από πλη¬ 
ροφορίες, απόψεις και αναλύσεις επί αναλύσεων που προσπαθούν 
να εξηγήσουν τις αιτίες της και να πείθουν γι’ αυτές. Αυτές οι ανα¬ 
λύσεις περιλαμβάνουν αναφορές σε επιθέσεις ξένων κέντρων ενά¬ 
ντια στην Ελλάδα και σε κακούς κερδοσκόπους που εκμεταλλεύο¬ 
νται την κατάσταση της χώρας, οπτικές που εστιάζουν στην κακοδια¬ 
χείριση, ακόμα και απόψεις που λένε ότι φταίμε εμείς που υπήρξαμε 
άπληστοι. Ο κυρίαρχος λόγος για την κρίση προσπαθεί με κάθε τρό¬ 
πο να αποφύγει να μιλήσει για την κρίση ως αυτό που είναι: μια κρίση 
των κοινωνικών-ταξικών σχέσεων. Σε μια πρώτη φάση, λοιπόν, μπαί¬ 
νει επιτακτικά το ζήτημα της κατανόησης και της απομυστικοποίη- 
σης της σημερινής συγκυρίας. Ωστόσο, για μας το ζήτημα δεν τελειώ¬ 
νει εκεί. Μελετώντας την κρίση του καπιταλισμού, δε μας ενδιαφέρει 
απλά μια αντικειμενική ερμηνεία -όσο μπορεί κάτι τέτοιο να υπάρ¬ 
ξει- αλλά μια ανάλυσή της από τη σκοπιά των κοινωνικών-ταξικών 
ανταγωνισμών που μπορεί να χρησιμεύσει ως εργαλείο αγώνα, ακρι¬ 
βώς στην προσπάθεια μας να τους οξύνουμε. Η θεωρία της κρίσης, 
λοιπόν, δεν είναι ένα οικονομίστικο θέμα, αλλά ένα θέμα βαθύτα¬ 
τα πολιτικό. Αφορά το πώς αντιλαμβανόμαστε αυτό τον κόσμο και 
τη θέση μας μέσα σε αυτόν, αφορά τη σημασία των αγώνων και τους 
τρόπους που τους αντιμετωπίζουμε, αφορά τελικά τις ίδιες τις ζωές 
μας και τους τρόπους που επιλέγουμε να κινηθούμε μέσα σε μια συ¬ 
γκυρία που λέγεται καπιταλιστική κρίση. 

Για εμάς, η κρίση, όπως και αν εμφανίζεται σήμερα, όποιες μορ¬ 
φές και αν παίρνει, είναι στην πραγματικότητα μια κρίση αναπαρα¬ 
γωγής της καπιταλιστικής σχέσης. Είναι η αδυναμία του κεφαλαίου 
να εκμεταλλευτεί τη ζωντανή εργασία στο βαθμό που θα του εξασφά¬ 
λιζε μια απρόσκοπτη συσσώρευση και ένα σταθερό ή αυξανόμενο 

ποσοστό κέρδους. Και αυτή η αδυναμία προκύπτει από την ανυποτα¬ 
ξία των εκμεταλλευόμενων ενάντια στην εκμετάλλευση και την υπο¬ 
τίμησή τους, η οποία και θέτει το σύστημα σε κρίση. Πιστεύουμε δη¬ 
λαδή ότι εμείς είμαστε η κρίση, με την έννοια ότι είμαστε εμείς αυ¬ 
τοί και αυτές που μέσα από τις αρνήσεις μας και μέσα από τους αγώ¬ 
νες μας -είτε αυτοί εκφράζονται ρητά και μαζικά είτε περισσότερο 
αθόρυβα σε μοριακό επίπεδο- αρνούμαστε την περαιτέρω υπαγωγή 
μας σε αυτό το εκμεταλλευτικό σύστημα και μπλοκάρουμε την ομα¬ 
λή αναπαραγωγή του. Αυτό με μια πρώτη σκέψη φαίνεται αντιφατι¬ 
κό και δύσκολο να το σκεφτούμε, τη στιγμή που δεχόμαστε αυτή την 
επίθεση από την πλευρά των αφεντικών, ωστόσο είναι βασικό να το 
αντιληφθούμε μέσα στο συνολικό κοινωνικό-ιστορικό του πλαίσιο. 

Η σημερινή κρίση είναι η τελευταία και σίγουρα η πιο οξεία φάση 
μιας κρίσης του καπιταλισμού που κλείνει σχεδόν τέσσερις δεκαετί¬ 
ες. Χοντρικά, η έναρξή της τοποθετείται στη δεκαετία του ’70, μετά 
δηλαδή από τους μεγάλους αγώνες που ξέσπασαν παγκόσμια και συ¬ 
νοψίζονται ως το «παγκόσμιο ’68». Έκτοτε, τα αφεντικά έχουν προ¬ 
σπαθήσει με διάφορους τρόπους να απαντήσουν στην κρίση αυτή χω¬ 
ρίς όμως ποτέ να καταφέρουν να την επιλύσουν. Η περίοδος από τη 
δεκαετία του ’70 μέχρι και σήμερα, γνωστή ως νεοφιλελευθερισμός, 
παρότι έχει ως βασικό της χαρακτηριστικό την επίθεση στην εργασία 
μέσα από μια σειρά άμεσων και έμμεσων στρατηγικών, φάνηκε τελι¬ 
κά ότι δεν έχει κατορθώσει να ξεπεράσει την κρίση, παρά μόνο να 
την αναβάλει μέχρι και σήμερα που ξέσπασε βίαια και εμφανίστηκε 
με πολύ χαρακτηριστικό τρόπο. Μπορεί να εμφανίστηκε ως χρημα¬ 
τοπιστωτική κρίση αλλά ουσιαστικά ήταν αποτέλεσμα του γεγονότος 
ότι το κεφάλαιο διέφυγε στη χρηματοπιστωτική σφαίρα γλιτώνοντας 
προσωρινά από τη σφαίρα της παραγωγής. Με αυτόν τον τρόπο μπο¬ 
ρούσε να αυτοαξιοποιείται άμεσα, ελπίζοντας στη μελλοντική υποτί¬ 
μηση της εργατικής τάξης και στην υπόσχεση από τη μεριά της ότι θα 
δουλέψει αρκετά ώστε να ξεπληρώσει αυτά που κατανάλωνε μέσω 
της πίστωσης. Αυτή η τακτική, όπως αποδείχτηκε τελικά, απέτυχε πα¬ 
ταγωδώς για άλλη μια φορά, με την κρίση που ξέσπασε το 2007. Η 
εργασία, μέσα από τη συσσώρευση αγώνων και την κατάκτηση ενός 
ιστορικού επιπέδου αναγκών, φάνηκε απρόθυμη να δεχτεί την περαι¬ 
τέρω υποτίμησή της. 

Βλέπουμε, λοιπόν, συνολικά πως στην προσπάθεια του να αναπτυ¬ 
χθεί, το κεφάλαιο γεννά συνεχώς ανταγωνιστικές δυνάμεις. Αυτούς 
τους ανταγωνισμούς δεν τους αντιλαμβανόμαστε ως κάτι δομικό στον 
καπιταλισμό που υπάρχει ούτως ή άλλως αλλά ως κάτι που δημιουρ- 
γείται από τη δύναμη, τη φαντασία και τη δημιουργικότητα των εκ¬ 
μεταλλευόμενων. Υπάρχει μια πραγματικότητα: Το κεφάλαιο για να 
μπορεί να αναπτύσσεται πρέπει να ελέγχει το σύνολο των κοινωνι¬ 
κών σχέσεων και να τις οργανώνει με βάση την εργασία, αφού εξαρ- 
τάται από αυτήν και από την άντληση υπεραξίας από τους εργαζό¬ 
μενους. Έτσι, η εργασία γίνεται αναπόσπαστο κομμάτι της ανάπτυ¬ 
ξης του κεφαλαίου. Όσο το κεφάλαιο χρειάζεται να επενδύει σε αυ¬ 
τήν για να επεκταθεί, άλλο τόσο χρειάζεται να την υποτιμήσει κά¬ 
ποια στιγμή για να πάρει πίσω αυτά που έδωσε και για να αντλήσει 
από αυτήν όσο το δυνατόν μεγαλύτερο κέρδος. Παράλληλα, η επέ¬ 
κταση σε νέα πεδία είναι κάτι ζωτικό για την επιβεβαίωση και τη δι¬ 
ατήρηση της καπιταλιστικής προσταγής. Οι νέες περιφράξεις σε πό¬ 
ρους και σχέσεις, η εκμετάλλευση της αναπαραγωγικής εργασίας, η 
αποικιοποίηση από το κεφάλαιο ολοένα περισσότερων σφαιρών έξω 
από την παραγωγή -διαδικασία η οποία έχει περιγράφει ως κοινωνι¬ 
κό εργοστάσιο- είναι όλα τρόποι διεύρυνσης της διαδικασίας της κα¬ 
πιταλιστικής συσσώρευσης. 

Από την άλλη, μέσα σε αυτό το σύστημα κοινωνικής οργάνωσης 
οι άνθρωποι πάντα αγωνίζονταν είτε για μια καλύτερη θέση είτε για 
να ξεφύγουν από τα όρια που θέτει αυτή η επιβολή, διεκδικώντας λι¬ 
γότερο εργασιακό χρόνο και περισσότερο χρόνο για αυτοαξιοποίηση, 
μεγαλύτερους μισθούς κ.λπ. Άλλοτε περισσότερο και άλλοτε λιγότε¬ 
ρο συνειδητά. Είναι αυτή η δραστηριότητα που τελικά θέτει σε κρίση 
την αναπαραγωγή της καπιταλιστικής σχέσης. Λέμε, δηλαδή, ότι ο τα¬ 
ξικός ανταγωνισμός είναι ένα θεμελιώδες στοιχείο του καπιταλισμού 
και μάλιστα ότι όσο ο καπιταλισμός θα επεκτείνεται σε διάφορα πεδία 
της ζωής τόσο και ο ανταγωνισμός θα βαθαίνει, άρα και η κρίση. Ειπω¬ 
μένο αλλιώς, η διαδικασία διευρυμένης αναπαραγωγής του κεφαλαί¬ 
ου ως σχέση φαίνεται να είναι και η διαδικασία διευρυμένης αναπα¬ 
ραγωγής των ανταγωνισμών που διατρέχουν τη σχέση αυτή. Αυτό δεν 
το λέμε με μια διάθεση να προβλέψουμε την εξέλιξη της ιστορίας αλλά 
για να καταλάβουμε ότι είναι σημαντικό ο αγώνας μας να είναι ευρύ- 

τερος, να ξεπερνάει τη σφαίρα της παραγωγής και να κυκλοφορεί σε 
όλα τα πεδία που έχουν γίνει αντικείμενο αξιοποίησης. 

Όλα τα παραπάνω έχουν φυσικά και πρακτικό αντίκρυσμα στον 
τρόπο που αντιλαμβανόμαστε τη σημερινή συνθήκη και επιλέγουμε 
να κινηθούμε μέσα σε αυτή. Για παράδειγμα, τους τελευταίους μήνες 
υπάρχει στο κέντρο της συζήτησης, είτε από την πλευρά της κυριαρ¬ 
χίας είτε από την πλευρά κομματιών του ευρύτερου χώρου της αμφι¬ 
σβήτησης, η φιλολογία του δημόσιου χρέους. Δεν αρνούμαστε ότι το 
δημόσιο χρέος έχει μια συγκεκριμένη θέση μέσα στη σύγχρονη καπι¬ 
ταλιστική συσσώρευση, όπως άλλωστε συνολικά η μορφή-κράτος. Το 
χρέος των κρατών έχει χρησιμοποιηθεί ως ένα ακόμη πεδίο καπιτα¬ 
λιστικής επέκτασης τα τελευταία χρόνια, συνεισφέροντας στην αξιο¬ 
ποίηση των κεφαλαίων που λιμνάζουν λόγω της κρίσης εκμεταλλευ- 
σιμότητας της εργασίας. Παράλληλα, έχει λειτουργήσει -και σήμε¬ 
ρα αυτό είναι πιο χαρακτηριστικό από ποτέ- ως ένας μοχλός πρω¬ 
ταρχικής συσσώρευσης, κοινωνικοποιώντας το κόστος του δανεισμού 
και μεταφέροντας ουσιαστικά πλούτο από την εργασία στο κεφάλαιο 
(π.χ. αυξάνοντας τη φορολογία, περικόπτοντας κοινωνικές παροχές, 
μειώνοντας μισθούς στο δημόσιο τομέα κ.α.). Ωστόσο, η εμμονή στο 
ζήτημα αυτό κρύβει από μπροστά μας όλο τον πλούτο των ανταγωνι¬ 
σμών και των δυνατοτήτων που αναφέραμε και νωρίτερα. Η εμμονή 
στο χρέος ρηχαίνει την κριτική μας στον καπιταλισμό και την κάνει 
πιο μερική, αφού αναπαράγει τις κυρίαρχες ιδεολογίες και εθνικο¬ 
ποιεί το ζήτημα της κρίσης, λες και είναι κάτι που μας αφορά όλους 
ως κράτος ή ως έθνος με τον ίδιο τρόπο. Λες και έχουμε τα ίδια συμ¬ 
φέροντα με τα αφεντικά μας. 

Ακόμα χειρότερα, η εμμονή στο χρέος έχει ενσωματώσει την ήττα. 
Μπορεί η κρίση από τη μια να αποτελεί την ευκαιρία για μια πιο βί¬ 
αιη αναδιάρθρωση από τη μεριά του κεφαλαίου, μπορεί όμως ταυ¬ 
τόχρονα να αναδείξει νέες δυνατότητες για το ξεπέρασμα αυτού του 
κόσμου. Αυτή η ιδεολογία της ήττας φαίνεται πολύ καλά στην πολυ- 
ειπωμένη διατύπωση της εποχής, το «να μην πληρώσουμε την κρί¬ 
ση τους». Πρώτα απ’ όλα, είναι ξεκάθαρο πως δεν υπάρχει κάποια 
κρίση τους, δεν υπάρχει κάποια κρίση του κεφαλαίου που να μην εί¬ 
ναι ταυτόχρονα κρίση και του άλλου πόλου της κεφαλαιακής σχέ¬ 
σης, δηλαδή της εργασίας. Αλλά πέρα από αυτό, η φράση αυτή υπο- 

νοεί μάλλον ένα αίτημα για επιστροφή στην προηγούμενη κατάστα¬ 
ση, πριν την κρίση. Είναι σαν να ζητάς από τον καπιταλισμό να βρει 
λύσεις ώστε να μπορεί να συνεχίσει να αναπαράγεται με υγιή τρόπο. 
Για εμάς, η επιστροφή αυτή (στο κράτος πρόνοιας; σε ένα κεϋνσια- 
νού τύπου μοντέλο; σε μια υγιή καπιταλιστική αναπαραγωγή;) δεν εί¬ 
ναι ούτε επιθυμητή αλλά ούτε και δυνατή. 

Η αναδιάρθρωση πρέπει να μπλοκαριστεί, αυτό είναι σίγουρο. Η 
εντεινόμενη υποτίμηση των ζωών μας οφείλει να απαντηθεί. Ωστόσο, 
οι αγώνες που αναπτύσσονται και θα αναπτυχθούν ενάντια στις νέες 
περιφράξεις, ενάντια στη λιτότητα και τη συνολική επίθεση των αφε¬ 
ντικών, δεν πρέπει να γίνουν αντιληπτοί ως αίτημα για επιστροφή, 
αλλά ως αυτό που είναι: ως άρνηση της βαθύτερης καθυπόταξης των 
ζωών μας, ως διεκδίκηση για περισσότερο χρόνο έξω από την επιβο¬ 
λή της εργασίας, για περισσότερο χώρο για τη δική μας αυτοαξιοποί- 
ηση. Ακριβώς εκεί είναι που πρέπει να βαδίσουμε έτσι ώστε οι αγώ¬ 
νες μας και η κυκλοφορία τους όχι μόνο να σταματήσουν την επιχει- 
ρούμενη αναδιάρθρωση αλλά και να καταφέρουν να δουν πέρα από 
αυτή. Οι κοινότητες που θα συγκροτηθούν πρέπει να τολμήσουν το 
αυτονόητο: την άρνηση απέναντι στην προσπάθεια του κεφαλαίου να 
ρουφήξει ακόμη περισσότερα ώστε να συνεχίσει να αναπαράγεται, 
την όξυνση της σημερινής κρίσης μέχρι την καταστροφή αυτού του 
ανεπιθύμητου κόσμου. 

2.2 Εισήγηση από τέως μέλη του Συνδικάτου Σαλταδόρων 

Γεια χαρά και από εμένα. Είμαστε τέως μέλη του Συνδικάτου Σαλ¬ 
ταδόρων, το οποίο ήταν μια αυτόνομη αντιεξουσιαστική ομάδα που 
υπήρξε για μια πενταετία περίπου στη Θεσσαλονίκη έως το 2003, που 
βγήκε η μπροσούρα με γενικό τίτλο «Κρίση» και έπειτα -για διάφο¬ 
ρους λόγους- διαλύθηκε. 

Το 2003 βγήκε η μπροσούρα με γενικό τίτλο «Κρίση». Το 2003 στην 
Ελλάδα ήταν η χρονιά του κινήματος ενάντια στην παγκοσμιοποίηση, 
με τις διαδηλώσεις του Ιούνη του 2003 στη Θεσσαλονίκη. Ήταν μια 
εποχή στην οποία είδαμε μεγάλα κομμάτια του μπλοκ της κυριαρχίας 
να κατεβαίνουν και να διαδηλώνουν ενάντια στην παγκοσμιοποίηση. 

Μια ανάλυση που είχαμε και εμείς μέχρι λίγο πριν το 2003 ήταν 

ότι η κυρίαρχη-μοναδική μορφή του κεφαλαίου είναι ο νεοφιλελευ¬ 
θερισμός, που με τις πολιτικές του ελέγχει τα πάντα. Αυτή η ανάλυσή 
μας μπήκε σε... κρίση. 

Ήδη βέβαια είχε μπει σε κρίση η θεωρία του νεοφιλελευθερι¬ 
σμού ως κυρίαρχης μορφής από αναλύσεις συντρόφων που έβαζαν 
ότι ο καπιταλισμός έχει τελειώσει με τη μορφή του νεοφιλελευθερι¬ 
σμού και έχει περάσει στην κατάσταση εδαφικοποίησής του. Περνά¬ 
με πια, σύμφωνα με αυτές τις αναλύσεις, σε ιμπεριαλιστικούς αντα¬ 
γωνισμούς και πολέμους. Έτσι, ως «Συνδικάτο» ασχοληθήκαμε για 
μια διετία περίπου, από το 2001 ως το 2003, με το να μελετήσουμε το 
ζήτημα της κρίσης και σε ποια φάση της βρισκόμαστε. 

Με μια πρώτη ματιά, με την ανάλυση που έκαναν τα παιδιά στην 
Υφανέτ συμφωνούμε σε πολλά σημεία. 

Στα σίγουρα εμείς λέμε ότι η κρίση είναι κρίση εκμεταλλευσιμό- 
τητας, είναι κρίση αδυναμίας του κεφαλαίου να εκμεταλλευτεί παρα¬ 
γωγικά την εργατική τάξη και στα σίγουρα βάζουμε και εμείς ως κε¬ 
ντρική συνιστώσα, υπεύθυνη για την αδυναμία παραγωγικής εκμε¬ 
τάλλευσης της εργατικής τάξης, την εργατική ανταρσία που ξεκίνη¬ 
σε από τη δεκαετία του 'δθ. Την εργατική ανταρσία που αρνήθηκε 
να συναινέσει στο σχέδιο διαχείρισης που είχε ο καπιταλισμός εκεί¬ 
νη την εποχή. Ως σχέδιο διαχείρισης, αντιλαμβανόμαστε την τριπολι- 
κή μορφή κράτος-συνδικάτα-κεφάλαιο, όπου η αύξηση του κοινωνι¬ 
κού εισοδήματος πήγαινε παράλληλα με την αύξηση της παραγωγι¬ 
κότητας της εργασίας, έτσι ώστε το σύστημα να ρυθμίζει την παραγω¬ 
γή και την κατανάλωσή του. 

Εδώ να κάνω ένα διάλειμμα και να πω ότι από την αρχή της ανά¬ 
λυσής μας θεωρούμε τον καπιταλισμό ένα παράλογο σύστημα, ένα σύ¬ 
στημα στο οποίο, μεταξύ των άλλων, κεντρικός παραλογισμός είναι ότι 
η παραγωγή και κατανάλωση είναι δύο πράγματα που δε συνδέονται 
με κανέναν εσωτερικό τρόπο. Δεν αποφασίζουν οι κοινότητες με βάση 
τις ανάγκες τους, τα σχέδιά τους, τι θέλουν να παραχθεί ώστε να βά¬ 
ζουν μπροστά τις διαδικασίες παραγωγής τους. Το τι θα παραχθεί απο- 
φασίζεται από μακριά, με γνώμονα το κέρδος, με γνώμονα όχι το τι 
μπορεί να επιθυμεί ή να χρειάζεται η κοινωνία, αλλά το πώς θα κατα¬ 
φέρει ο καπιταλιστής να αφανίσει τους αντιπάλους του μέσα στην αγο¬ 
ρά, με αποτέλεσμα το σύστημα αυτό πολύ συχνά να γεννάει κρίσεις. 

Οι κρίσεις αυτές βέβαια απαντήθηκαν με διάφορους τρόπους από 
το κεφάλαιο. Για μεγάλα διαστήματα απαντήθηκαν με κρατικούς μη¬ 
χανισμούς ρύθμισης που συντόνιζαν την παραγωγή με την κατανάλω¬ 
ση, μέσω της γενικής παρέμβασης του κράτους. Είδαμε αυτόν τον κα¬ 
πιταλιστικό κόσμο, τον τριπολικό κόσμο κράτος-κεφάλαιο-εργασία 
να βρίσκονται σε μια συμφωνία για να κινηθεί ομαλά το σύστημα. 
Μια συμφωνία που, όπως είδαμε, την αρνήθηκε η εργατική ανταρ¬ 
σία. Βέβαια την ίδια στιγμή, αυτό το σχέδιο ρύθμισης είναι ένα εθνι¬ 
κό σχέδιο και δυνάμεις του κεφαλαίου μπλοκάρονται μέσα σε αυτό 
το σχέδιο, ασφυκτιούν και θέλουν να βγουν σε μεγαλύτερες αγορές, 
θέλουν να σπάσουν τα εθνικά πλαίσια. Γι’ αυτό υπάρχει ένα κομμάτι, 
κατά τη γνώμη μας, αντικειμενικό στην κρίση, έξω απο την εργατική 
εξέγερση και την εργατική ανταρσία. 

Εν πάση περιπτώσει, η κρίση είναι αυτό που βλέπουμε όλοι, η 
απάντηση στη κρίση είναι η καπιταλιστική εκκαθάριση: το πλεονά- 
ζον κεφάλαιο και η πλεονάζουσα εργασία να εκκαθαριστεί, να φύγει 
απο την μέση. Αυτό άλλωστε αποπειράθηκε να γίνει. Βέβαια, μπρο¬ 
στά του αυτό το σχέδιο συναντάει προβλήματα. 

Δεν είναι μόνο τα προβλήματα της σύγκρουσης κεφαλαίου-εργασίας 
που δεν αφήνουν τις εκκαθαρίσεις να πραγματωθούν. Με αυτό εννο¬ 
ούμε ότι υπάρχουν και συγκρούσεις κομματιών του κεφαλαίου, κομ- 
ματιών του τραπεζιτικού κεφαλαίου που βρίσκεται σε στενή σχέση με 
κομμάτια του βιομηχανικού κεφαλαίου που δεν είναι διατεθειμένα να 
αφήσουν π.χ. τη μεγάλη αυτοκινητοβιομηχανία τους να κλείσει. Τρο¬ 
φοδοτούν με πιστώσεις τη βιομηχανία έτσι ώστε ένα κεφάλαιο που πε¬ 
ρισσεύει και πρέπει να εκκαθαριστεί να συνεχίζει την ύπαρξη του και 
να τη μεγαλώνει. Αντίστοιχα και άλλες αυτοκινητοβιομηχανίες ακο¬ 
λουθούν τον ίδιο κύκλο και έτσι το πρόβλημα διογκώνεται. 

Δεν είναι μόνο στο χρηματοπιστωτικό η διόγκωση, είναι υπαρκτή 
και στην πραγματική οικονομία μια διόγκωση. Πρόκειται για την πα¬ 
ραγωγή πολύ περισσότερων πραγμάτων από ό,τι μπορούν να κατα¬ 
ναλωθούν μέσω του μισθού. 

Από εκεί και πέρα, έξω από το διεθνοποιημένο κεφάλαιο, υπάρ¬ 
χουν και εδαφικοποιημένα κεφάλαια. Μη ξεχνάμε στις οικονομίες 
της Ευρώπης τις συμφωνίες προστασίας αγροτικών προϊόντων που 
ισχύουν ακόμα και ίσχυαν πολύ περισσότερο τα προηγούμενα χρό- 

νια, την προστασία της βιομηχανίας χάλυβα στην Πενσυλβάνια, διά¬ 
φορες χώρες με καθόλου μα καθόλου ισοσκελισμένους προϋπολογι¬ 
σμούς, δηλαδή έδαφος που προσπαθεί να προφυλάξει κομμάτια του 
κεφαλαίου και αντίστοιχα της εργασίας. Η εργασία που δεν κάθεται 
να εκκαθαριστεί ήσυχα -γιατί εκτός από πλεονάζον κεφάλαιο υπάρ¬ 
χει και πλεονάζουσα μισθωτή εργασία- εξεγείρεται ή μάλλον άλλοτε 
εξεγείρεται και άλλοτε δουλεύει μέσα απο τις μεσολαβήσεις της (όταν 
αναφερόμαστε σε μεσολαβήσεις έχουμε στο νου μας τόσο τη συνδι¬ 
καλιστική όσο και τις πολιτικές μεσολαβήσεις). Έτσι, βλέπουμε αυτό 
που συνέβη το 2003: κάποια κομμάτια να καταθέτουν ένα σχέδιο ξε¬ 
περάσματος της κρίσης, ένα σχέδιο κρατικής προστασίας. Αντίστοιχα 
το διεθνοποιημένο κεφάλαιο συνεχίζει την ύπαρξή του καταθέτοντας 
ένα σχέδιο εκκαθάρισης του πλεονάζοντος κεφαλαίου. 

Το σχέδιο της εθνικής ή υπερεθνικής προστασίας των κεφαλαίων 
από την πλευρά του οδηγεί σε προστασία του κεφαλαίου με δασμούς, 
σε προστασία του κεφαλαίου με επιδοτήσεις και σε σύγκρουση μετα¬ 
ξύ κεφαλαίων διαφορετικών χωρών. Προκύπτει έτσι μία κατάσταση 
ιμπεριαλιστικών συγκρούσεων, αντίστοιχη με αυτή που οδήγησε στον 
Β’ Παγκόσμιο Πόλεμο. 

Η άλλη λύση, η νεοφιλελεύθερη εκκαθάριση, οδηγεί σε μια γενι- 
κευμένη βαρβαρότητα. Είναι οι δύο λύσεις που υπάρχουν μέσα στο 
κεφάλαιο και προσπαθούν να απαντήσουν στο πρόβλημα. Αυτές οι 
λύσεις επαναλαμβάνω δεν είναι μόνες τους, έχουν και τις κοινωνικές 
τους συμμαχίες, τον κόσμο που τις στηρίζει και μεσολαβήσεις πολιτι¬ 
κές που παρουσιάζουν πολιτικά προγράμματα. 

Αυτά στο γενικό. Τώρα, βλέπουμε μπροστά, είμαστε μάλλον σε 
μια περίοδο που τα ζητήματα της κρίσης μπαίνουν καυτά σε μεγά¬ 
λα κομμάτια του κόσμου και μπαίνουν με όρους επιβίωσης. Το επό¬ 
μενο διάστημα βλέπουμε μπροστά μας να αναπτύσσονται αγώνες. 
Και μέσα στην εργασία και έξω, σε επίπεδο κοινοτήτων, κοινωνι¬ 
κών αγώνων. Θα αναπτύσσονται αγώνες που θα βάλουν τα ζητήμα¬ 
τα της επιβίωσης. Μέσα σε αυτούς τους αγώνες θα υπάρξουν κομμά¬ 
τια, όπως τα βλέπουμε ήδη να υπάρχουν, που θα θέλουν να βγάλουν 
μπροστά διαταξικές συμμαχίες. Συμμαχίες των κομματιών του κεφα¬ 
λαίου που επιχειρείται να εκκαθαριστούν ή θίγονται από την εκκα¬ 
θάριση με τον αγώνα κομματιών της εργατικής τάξης. Να δημιουρ- 

γήσουν δηλαδή συσσωματώσεις όπου αφεντικά και δούλοι θα υπε¬ 
ρασπίζονται από κοινού απέναντι σε άλλα αφεντικά και δούλους την 
κατάστασή τους. 

Από την πλευρά μας, να πούμε ότι βλέπουμε τη συμμετοχή μας σε 
αγώνες για την επιβίωση μέσα και έξω από την εργασία. Μέσα σε 
αυτούς τους αγώνες θα πρέπει αυτές οι τάσεις να αντιμετωπιστούν. 
Θα πρέπει η αυτόνομη οργάνωση μας και η συνάντηση μας να γίνε¬ 
ται στην βάση της καταστροφής αυτού του κόσμου και της δημιουρ¬ 
γίας ενός άλλου κόσμου που δε θα οργανώνεται από το εμπόρευ- 
μα-μισθωτή εργασία, αλλά που θα οργανώνεται από τις ίδιες τις κοι¬ 
νότητες των ανθρώπων, αλλά αυτό νομίζω πως είναι και το ζήτημα 
της συζήτησης. 

2.3 Εισήγηση του \Λ/θ γπθγ ΒοηθίσΙεΙ 

Μεταφραστής: 

Θέλω να πω πριν ξεκινήσουμε ότι, στο πνεύμα το γενικότερο του συ¬ 
νεδρίου, εδώ πέρα εισάγουμε και τον όρο του οοτητηοη ΐτειη$1ηΐϊη§ 
[κοινή μετάφραση]. Επειδή εγώ δε μπορώ να παρακολουθήσω σε ευ¬ 
θεία μετάφραση την πυκνή δομή της σκέψης, έχουμε και τη βοήθεια, 
οπότε θα είναι συλλογική και η μετάφραση. 

λΥετηετ Βοηείείά: 

Είμαι ο λΥετηετ Βοηείείά και δε μιλάω καθόλου ελληνικά, οπότε θα 
χρειαστώ μετάφραση. Θέλω να ξεκινήσω την ομιλία μου με δύο προ¬ 
οίμια. Το πρώτο είναι μια φράση του Μαρξ από το Κεφάλαιο. Πάει 
κάπως έτσι: 

«Το να είναι κανείς παραγωγικός εργάτης δεν είναι ευτύχημα, 
αλλά ατύχημα» 1 

Το δεύτερο περιγράφει το νόημα της κριτικής της πολιτικής οικο¬ 
νομίας. Δεν πρόκειται για μια κριτική της αστικής οικονομίας υπέρ 
μιας σοσιαλιστικής οικονομίας. Δεν πρόκειται απλώς για μια κριτι¬ 
κή της ιδιοσυστασίας της Κλασικής Πολιτικής Οικονομίας. Πρόκει¬ 
ται για μια κριτική του τρόπου που εμείς, ως κοινωνία, οργανώνου¬ 
με τη διαβίωσή μας, τη ζωή μας, το μεταβολισμό μας μέσω της ανταλ¬ 
λαγής με τη φύση. Πώς οργανώνουμε την ανταλλαγή μας με τη φύση; 

Πώς οργανώνουμε τη διαβίωσή μας; Πώς οργανώνουμε τη ζωή μας 
και την κοινωνική μας αναπαραγωγή; Αυτό είναι το νόημα του ζητή¬ 
ματος της κριτικής της πολιτικής οικονομίας στον Μαρξ. 

Μια όψη της κριτικής είναι το ζήτημα της αναγκαιότητας. Κάποια 
πράγματα είναι απλά αναγκαία ώστε ο καπιταλισμός να επαναοργα- 
νώσει το μεταβολισμό με τη φύση. Η αναγκαιότητα σημαίνει εδώ την 
αναγκαιότητα της κρίσης· δεν πρόκειται για κάποιο ατύχημα. Ανα¬ 
γκαιότητα σημαίνει επίσης πως το χρήμα δημιουργεί χρήμα από μόνο 
του. Ο χρηματοπιστωτικός καπιταλισμός ανήκει σε αυτό το σύστημα. 
Άρα, λοιπόν, η κρίση δεν είναι ένα άτυχες γεγονός. Η χρηματιστικο- 
ποίηση δεν είναι ενα ατυχές γεγονός. Αυτά τα δύο πράγματα είναι οι 
αναγκαιότητες που προκύπτουν από τον τρόπο μας να οργανώνουμε 
τη διαβίωσή μας. Με αυτή την έννοια, το κεφάλαιο είναι απλώς ένα 
όνομα. Είναι ένα όνομα για μια καθορισμένα οργανωμένη κοινωνία. 
Για έναν καθορισμένα οργανωμένο τρόπο διαβίωσης. 

Και τώρα θα επιστρέφω σύντομα στο θέμα της κρίσης. Και ο τίτ¬ 
λος αυτού του μέρους της ομιλίας είναι ο εξής: «Αυτοί που θέλουν 
να μιλήσουν για την κρίση, αλλά να σιωπήσουν για τον καπιταλισμό, 
ας το βουλώσουν καλύτερα». Όταν εξετάζουμε τη σκοπιά των ορ¬ 
θόδοξων ή δογματικών διανοούμενων της αριστερός που βρίσκονται 
στο πανεπιστήμιο, όλη τους η ζωή συνίσταται στην πρόβλεψη του ερ¬ 
χομού της καπιταλιστικής κρίσης, και όταν η κρίση συμβαίνει, είναι 
όλοι τους τελείως έκπληκτοι. Και προτείνουν τρόπους για την επίλυ¬ 
σή της, έτσι ώστε όλα να ομαλοποιηθούν ξανά. Ούτως ώστε να μπο¬ 
ρούν να ξεκινήσουν ξανά την πρόγνωση μιας νέας κρίσης. Άρα, λοι¬ 
πόν, ποιες είναι οι ορθόδοξες απαντήσεις στην κρίση; Ένα μέρος 
αφορά την κριτική του χρηματοπιστωτικού καπιταλισμού. Αυτός ο 
καπιταλισμός, λένε, δεν παράγει πράγματα. Δεν παρέχει απασχόλη¬ 
ση στους εργάτες. Λένε ότι το χρήμα πρέπει να προστάζει την παρα¬ 
γωγή και δε θα έπρεπε να επιτρέπεται να επενδύεται στον εαυτό του. 

Αυτό που προτείνεται είναι η κριτική της χρηματοπιστωτικής συσ¬ 
σώρευσης για χάρη της παραγωγικής συσσώρευσης. Αυτό που φαίνε¬ 
ται, λοιπόν, να λέει αυτή η άποψη είναι ότι η κριτική του χρηματοπι¬ 
στωτικού καπιταλισμού είναι μια κριτική υπέρ της παραγωγικής εκ¬ 
μετάλλευσης της εργασίας. Μια τέτοια παραδοχή υποθέτω πως χρει¬ 
άζεται μεσολάβηση. Και η μεσολάβηση αυτή είναι το κράτος. Πρέ- 

πει, λοιπόν, να το καταλάβουμε [το κράτος]. Έτσι ώστε όλοι να έχουν 
απασχόληση. Το χρήμα δε θα δημιουργεί χρήμα αλλά ο εργάτης θα 
παράγει αξία και υπεραξία. Αυτό το ονομάζουν σοσιαλισμό. Εγώ το 
ονομάζω μαζί με τον Μαρξ κάπως αλλιώς. Χρησιμοποιώ μια φράση 
από το πρώιμο έργο του: «Κακομοίρα σκυλιά! Θέλουν να σας μετα¬ 
χειριστούν σαν ανθρώπους! 2 ». Τι κριτική ασκούμε στον καπιταλισμό 
όταν επιβεβαιώνεται και γίνεται αποδεκτή η εκμετάλλευση; Τι εί¬ 
δους κριτική στον καπιταλισμό είναι αυτή; Τι κριτική είναι αυτή που 
στηρίζεται στο κράτος ως τη μεσολάβηση που θα ρίξει πάλι το χρήμα 
στην παραγωγική απασχόληση; 

Στο φόντο των εξεγέρσεων στη Βόρεια Αφρική, διάβασα τον απο¬ 
λογισμό του Μαρξ για την επανάσταση του 1848 στη Γαλλία. Χρη¬ 
σιμοποιεί μια πολύ ωραία φράση για να χαρακτηρίσει αυτού του εί¬ 
δους την προσπάθεια να επιλυθούν οι αντιφάσεις της καπιταλιστικής 
συσσώρευσης υπέρ του κεφαλαίου. Την αποκαλεί το Κόμμα της Τά¬ 
ξης. Όπως το ΚΚΕ στην Ελλάδα. Αλλά το ζήτημα του Κόμματος της 
Τάξης στην κριτική του καπιταλισμού στους καιρούς της κρίσης εί¬ 
ναι ένα σοβαρό ζήτημα. Ό,τι ακούμε είναι ένα «όχι στις περικοπές». 
Όχι περικοπές, όχι περικοπές, όχι περικοπές. Ποια κριτική ασκείται 
όταν λέει κάποιος «όχι περικοπές»; Θέλουμε να επιστρέφουμε στο 
χθες, σε ένα καπιταλισμό προ περικοπών; Περικοπές, περικοπές, πε¬ 
ρικοπές, αυτό είναι το λεξιλόγιο της εποχής μας· όχι στις περικοπές. 
Η κριτική του καπιταλισμού ως τρόπου διαβίωσης, της καπιταλιστι¬ 
κής μορφής ως ενός καθορισμένου τρόπου διαβίωσης, εμφανίζεται 
ως δευτερεύουσα. Ένας καπιταλισμός χωρίς περικοπές, ένας ωφέλι¬ 
μος καπιταλισμός, ένας καπιταλισμός καλός για τους εργάτες, αυτό 
φαίνεται να είναι το αίτημα. 

Εσείς τι απαιτείτε; Τι θέλετε; Υποθέτω πως η δυσκολία να συλλά- 
βουμε τον κομμουνισμό, την ανθρώπινη χειραφέτηση, έχει να κάνει 
με τον ιδιαίτερο χαρακτήρα του κομμουνισμού. [Ο κομμουνισμός] δεν 
έχει σε τίποτα να κάνει με το κυνήγι του κέρδους, δεν έχει να κάνει 
με την οικονομική αξία, δεν έχει να κάνει με την αναγωγή της ανθρώ¬ 
πινης ύπαρξης σε οικονομικό μέτρο ή πόρο. Δεν έχει να κάνει με την 
ιδέα της εξουσίας, την κατάκτηση και τη διατήρηση της εξουσίας. Επο¬ 
μένως, η ιδέα του κομμουνισμού είναι δύσκολη γιατί αρθρώνει ένα αί¬ 
τημα που αντιδιαστέλλεται με την πραγματικότητά μας. Μια πράγματι- 

κότητα που καθορίζεται από το κέρδος. Μια πραγματικότητα που κα¬ 
θορίζεται από την οικονομική αξία. Μια πραγματικότητα που καθο¬ 
ρίζεται από την αναγωγή της ανθρώπινης ζωής σε οικονομικό πόρο. 
Μια πραγματικότητα που καθορίζεται από τον ανταγωνισμό για πολι¬ 
τική εξουσία. Όχι από την κριτική της εξουσίας [δεν καθορίζεται από 
αυτή]. Όχι από την κριτική του κέρδους. Όχι από την κριτική της οικο¬ 
νομικής αξίας. Εμείς τι απαιτούμε; Απαιτούμε μικρότερες περικοπές; 
Για τι αγωνιζόμαστε; Αγωνιζόμαστε για τη μείωση της ανεργίας και 
για καλύτερους μισθούς. Καλύτερους όρους εργασίας. Και θέλουμε να 
υπερασπιστούμε τα επίπεδα των μισθών και τους όρους εργασίας. Όχι 
επειδή είμαστε καπιταλιστές· θέλουμε να ζήσουμε. Το σύνδεσμό μας 
με την κοινωνία τον κουβαλάμε στις τσέπες μας. Η ζωή μας καθορίζε¬ 
ται από την αποτελεσματική ροή της εργάσιμης μέρας. 

Για τι άλλο αγωνίζεται η εργατική τάξη; Κατά πρώτο λόγο, αγω¬ 
νίζεται ενάντια σε κάτι. Ενάντια στον καπιταλιστικό πλούτο που στη¬ 
ρίζεται στην άντληση υπεραξίας και σε όλες αυτές τις καταστροφι¬ 
κές προσπάθειες να συσσωρεύσει επιπλέον μονάδες εργάσιμου χρό¬ 
νου. Έτσι, τελικά αυτό ενάντια στο οποίο αγωνίζεται είναι αυτό γα 
το οποίο αγωνίζεται. Είναι ο αγώνας ενάντια στην αναγωγή κάποιου 
σε ένα σκέτο «κουφάρι του χρόνου» 3 . Είναι ο αγώνας ενάντια σε μια 
ζωή που ουσιαστικά αποτελείται από χρόνο εργασίας. Είναι, τελικά, 
ένας αγώνας για χρόνο ζωής, για χρόνο, για εκπαίδευση, για γνώση, 
για ένδυση, για ζεστασιά, τρυφερότητα, αγάπη, στέγαση. Είναι ο αγώ¬ 
νας ενάντια στην αναγωγή της ύπαρξης κάποιου σε απλό χρόνο εργα¬ 
σίας, είναι ένας αγώνας για ζωή. Και αυτός ο αγώνας είναι συνεχής. 

Και τότε ξαφνικά μοιάζει λες και το λεγόμενο ΙπιΠο-όοννη είίεοί 4 
πράγματι εκδηλώνει τον ίδιο τον εαυτό του. Και τότε «η κοινωνία 
ξαφνικά βρίσκεται πάλι πίσω σε κατάσταση στιγμιαίας βαρβαρότη¬ 
τας. Θα έλεγε κανείς ότι ένας λιμός, ένας γενικός καταστροφικός 
πόλεμος της έκοψε όλα τα μέσα ύπαρξης. Η βιομηχανία, το εμπό¬ 
ριο φαίνονται εκμηδενισμένα. Και γιατί; Γιατί η κοινωνία έχει πάρα 
πολύ πολιτισμό, πάρα πολλά μέσα ύπαρξης, πάρα πολλή βιομηχανία, 
πάρα πολύ εμπόριο» 5 . Μοιάζει πως η παραγωγική δύναμη της εργα¬ 
σίας έχει παράξει τόσα πολλά που δε μπορεί να συντηρηθεί εντός 
των ορίων της κερδοφορίας. Και πώς αντιμετωπίζει η αστική κοινω¬ 
νία αυτήν την αντίφαση; Μέσω της καταστροφής, του λιμού, του πο- 

λέμου, της κρίσης, καθώς και μέσω της αναγκαστικής καταστροφής 
βιομηχανικής ισχύος [ϊηάιικίπ&Ι αιριιαίν]. Επίσης, με την κατάκτηση 
νέων αγορών, την κατάκτηση νέων εργατών σε διάφορα σημεία του 
πλανήτη και με την ακόμα πιο εντατική εκμετάλλευση των υπαρχό¬ 
ντων [εργατών]. Τα παραπάνω ήταν αποσπάσματα από το Μανιφέ¬ 
στο του Κομμουνιστικού Κόμματος. 

Αυτό που λένε τα παραπάνω αποσπάσματα είναι πως ο πλούτος 
που παράχθηκε από την εργασία γίνεται υπερβολικός για να ανταπε- 
ξέλθει απέναντι του η αστική κοινωνία, η οποία βασίζεται στο κέρ¬ 
δος, μόνο στο κέρδος. Η υπερβολική βιομηχανία δε σημαίνει και 
υπερπαραγωγή από πράγματα που χρειαζόμαστε για να ζήσουμε. 
Σημαίνει υπερπαραγωγή αξίας που δε μπορεί να μετασχηματιστεί σε 
κέρδος. Η έννοια της ανάγκης δεν υπεισέρχεται σε αυτήν την εξίσω¬ 
ση. Είναι μια ύστερη σκέψη που χρησιμοποιείται προς υπεράσπιση 
του συστήματος που βασίζεται αποκλειστικά στο κέρδος. Και το κρά¬ 
τος είναι η πολιτική μορφή αυτού που έχω μέχρι τώρα περιγράφει. 
Δεν είναι κάποιος ουδέτερος μεσολαβητής έξω από αυτό το πράγμα, 
που μπορεί εξίσου να λειτουργήσει με έναν καπιταλιστικό ή κομμου¬ 
νιστικό τρόπο, ανάλογα με το ποιος το διαχειρίζεται. Το κράτος απο¬ 
τελεί την πολιτική μορφή του τρόπου που έχουμε να οργανώνουμε τη 
διαβίωσή μας. Όπως εξήγησα και πριν, ο κομμουνισμός είναι ένα δύ¬ 
σκολο πράγμα. Δε βασίζεται στην κατάληψη της εξουσίας, βασίζεται 
στην καταστροφή της εξουσίας. 

Και τώρα φτάνουμε στο συμπέρασμά μου από αυτά τα τρία πρώ¬ 
τα μέρη. 

Το πρώτο είναι ένα εδάφιο από την κριτική του Μαρξ στη Φιλο¬ 
σοφία της Αθλιότητας 6 . Προσθέτω και εγώ κάτι σε αυτό: «Η ιστορία 
(όπως και τα έθνη ή το κεφάλαιο) δεν κάνει τίποτα, δεν κατέχει κα¬ 
νένα τεράστιο πλούτο, δε διεξάγει κανένα αγώνα. Αντίθετα! Ο άν¬ 
θρωπος, ο πραγματικός ζωντανός άνθρωπος, είναι που τα κάνει όλα, 
κατέχει και αγωνίζεται. Δεν είναι η ιστορία -σάμπως αυτή να ήταν 
ένα ιδιόρρυθμο πρόσωπο- που μεταχειρίζεται τον άνθρωπο για να 
πραγματοποιήσει τους σκοπούς της. Η ιστορία δεν είναι άλλο παρά 
η δραστηριότητα του ανθρώπου που επιδιώκει τους σκοπούς του». 7 
Ποιοι είναι οι δικοί μας σκοποί; Η κριτική της χρηματιστικοποίησης 
υπέρ της παραγωγικής συσσώρευσης-εκμετάλλευσης; Η κριτική των 

περικοπών για το ότι είναι άδικες; Η κριτική του νεοφιλελεύθερου 
κράτους υπέρ του κεϋνσιανού κράτους; Ποιοι είναι οι σκοποί μας; Η 
ιστορία δε γράφει ιστορία. Οι άνθρωποι τη γράφουν. Εσείς τι ιστο¬ 
ρία θέλετε να γράψετε; Την ιστορία της τάξης [οτάετ] ή μια ιστορία 
που κάνει την υπέρβαση πέρα από αυτή; Με την κριτική του καπιτα¬ 
λισμού σε τι επιθυμείτε να καταφάσκετε; Όταν κάνετε κριτική στον 
ιμπεριαλισμό επιθυμείτε την κατάφαση στο δικό σας έθνος; Όταν 
κάνετε κριτική στο χρηματοπιστωτικό σύστημα επιθυμείτε την κατά¬ 
φαση στην εκμετάλλευση; Τι ιστορία θέλετε να γράψετε; 

Και τώρα, το τελευταίο μου σημείο. Πόσος συνολικός χρόνος 
εργασίας χρειάστηκε το 2010 για να παράξουμε την ίδια ποσότη¬ 
τα εμπορευμάτων με το 2000, δηλαδή δέκα χρόνια πριν; 80%; 50%; 
20%; Εγώ προσωπικά δεν το ξέρω. Αλλά οπωσδήποτε τώρα χρειά¬ 
στηκε λιγότερος από τότε. Μήπως εμείς δουλεύουμε λιγότερο; Μή¬ 
πως η δουλειά μας έχει γίνει λιγότερο εντατική; Έχουμε μήπως κερ¬ 
δίσει χρόνο για τον εαυτό μας; Ή μήπως οι προσπάθειες να μας συ¬ 
μπιέσουν και να αυξήσουν το χρόνο εργασίας μας έχουν εντατικοποι- 
ηθεί; Πόσοι πλεονάζοντες πληθυσμοί υπάρχουν; Και πόσος πλούτος 
υπάρχει; Πόσοι άνεργοι υπάρχουν; Και όλα αυτά στο φόντο της υπέ¬ 
ρ εκμετάλλευσης όσων βρίσκονται στην εργασία. Λένε ότι ο χρόνος 
είναι χρήμα. Έχουν δίκιο. Αυτός είναι ο τρόπος με τον οποίο έχου¬ 
με οργανώσει τη διαβίωσή μας: ο χρόνος να είναι χρήμα. Αλλά σε 
ένα κόσμο όπου ο χρόνος είναι χρήμα, δεν είμαστε τίποτα άλλο παρά 
κουφάρια του χρόνου. Ο χρόνος της κομμούνας, ο χρόνος που έρχε¬ 
ται σε αντίθεση με τη δημοκρατική ατομικότητα, δεν είναι ο χρόνος 
του χρήματος. Ανήκουν σε δύο διαφορετικούς κόσμους. Οπότε θέτω 
ξανά το ερώτημα. Εσείς τι ιστορία θέλετε να γράψετε; Το χρόνο του 
χρήματος ή το χρόνο της κομμούνας; 

Σας ευχαριστώ πολύ. 

2.4 Συζήτηση 

Σχόλιο 1: 

Πριν κάνω μερικά σχόλια, θα ήθελα να ρωτήσω τον λΥεπτετ για το 
περιεχόμενο της κριτικής του πάνω στον υπαρκτό σοσιαλισμό. 

\¥εΓηβΓ ΒοηεΓβΙά: 

Μου ζητήθηκε να κάνω μία σύντομη κριτική του υπαρκτού σοσια¬ 
λισμού. Νομίζω ότι η κριτική εμπεριέχεται ήδη στην ονομασία που 
αυτά τα συστήματα έδιναν στον εαυτό τους: «πραγματικά υπαρκτός 
σοσιαλισμός». Σαν να προσπαθούσαν να πείθουν τους ίδιους τους 
τους εαυτούς ότι υφίστανται, για αυτό και η ίδια τους η ονομασία, 
«υπαρκτός σοσιαλισμός». Η εξέγερση των εργατών στην ανατολική 
Γερμανία το 1953 είναι το καλύτερο σημείο της ιστορίας της πρώην 
ανατολικής Γερμανίας. Και αυτά είναι το μόνο που θέλω να πω σε 
σχέση με τον υπαρκτό, πραγματικά υπαρκτό, σοσιαλισμό. 

Σχόλιο 1 (συνέχεια): 

Ό,τι ειπώθηκε ήταν, κατά τη γνώμη μου, εν μέρει σωστό και εν μέρει 
λάθος. Επομένως, δεν είναι καθόλου εύκολο να κάνει κανείς μια κριτι¬ 
κή στη συζήτηση. Θα προσπαθήσω, όμως, να πω τουλάχιστον δύο-τρία 
σημεία που νομίζω ότι είναι σημαντικά, αρχίζοντας από το τελευταίο. 
«Υπαρκτός σοσιαλισμός» δεν ονομάστηκε από τους ίδιους, ονομάστη¬ 
κε κατ’ οικονομία από τον κόσμο γενικά και δεν εννοούσε ότι είναι ο 
σοσιαλισμός που υπάρχει, άρα υπάρχει. Δεν είναι σοσιαλισμός αλλά 
περίπου ήταν σαν να λέει: «αυτός είναι ο σοσιαλισμός που μας βρίσκε¬ 
ται, αυτόν έχουμε, τι να κάνουμε, καλός δεν είναι». Άρα δεν ήταν μία 
αλαζονική έκφραση από τη μεριά του ίδιου του σοσιαλισμού. Άλλωστε 
οι ίδιοι δεν το χρησιμοποίησαν. Αυτό είναι το ένα. 

Το δεύτερο είναι ότι πράγματι η ιστορία αποτελείται από τις πρά¬ 
ξεις των ανθρώπων. Το αντικείμενο της ιστορίας είναι οι πράξεις των 
ανθρώπων. Αλλά το περίεργο είναι ότι η ιστορία δε βγαίνει ποτέ μα 
ποτέ εκεί που θέλουν οι άνθρωποι να τη βγάλουν. Αυτό το λέει ακό¬ 
μη και ο Ένγκελς και εν πάση περιπτώσει το παρατηρούμε και εμείς. 
Προφανώς, κανένα από τα εκλογικά πρόσωπα -μεγάλα και μικρά- ή 
από τις μάζες ακόμη-ακόμη δεν επιβεβαιώθηκαν άρα η εξέλιξη της 
ιστορίας δεν κύλησε εκεί που νομίζαμε ότι θα κυλήσει. Για να μη μι¬ 
λήσουμε για τον Χίτλερ που είχε ένα πάρα πολύ καλό σχέδιο για το 
πώς θα κατακτήσει τον κόσμο. Δεν τα κατάφερε. Για να μη μιλήσουμε 
για τη Σοβιετική Ένωση που είχε ένα εξαιρετικά καλό σχέδιο για το 
πού θα πάει. Δεν πήγε εκεί που ήθελε. Και για να μη μιλήσουμε και 
για τις δικές μας πράξεις οι οποίες ουδέποτε καταλήγουν εκεί που 

θέλουμε. Επομένως, δεν υπάρχει θέμα τι ιστορία θέλουμε να κάνου¬ 
με, αλλά υπάρχει ένα θέμα να δούμε πού πάει αυτή η ιστορία των αν¬ 
θρώπων. Ένα ακόμη σημείο στο οποίο θα ήθελα να στρέψω την κρι¬ 
τική μου είναι η μεταχείριση που συνηθίζετε να επιφυλάσσετε για το 
παρελθόν. Το παρελθόν είναι σωστό κάθε μέρα που περνάει να το 
κοιτάμε, να το ερμηνεύουμε διαφορετικά και να το ξανασκεφτόμα¬ 
στε. Να ξανασκεφτόμαστε γιατί τα πράγματα γίνανε όπως γίνανε, με 
αυτή την έννοια. Αλλά δεν είναι λογικό να το απορρίπτουμε, διότι εί¬ 
ναι παρελθόν, είτε το απορρίψουμε είτε δεν το απορρίψουμε, αυτό 
υπάρχει εκεί και μας κοιτάει και μας βγάζει τη γλώσσα. 

Το τρίτο πράγμα που θέλω να πω είναι για την κρίση και είναι το 
εξής: η κρίση είναι κρίση ενός πράγματος. Αν είναι κρίση του καπιτα¬ 
λισμού, αυτό τι θα πει; Ότι είναι κρίση των καπιταλιστών; Τότε θα πέ¬ 
σουμε στο σύνθημα «πληρώστε εσείς την κρίση και εμείς θα σας αφή- 
σουμε ήσυχους». Δεν είναι. Η κρίση είναι κρίση των σχέσεων -πολύ 
ωραία το λέτε- αλλά των σχέσεων του συστήματος. Υπάρχει ένα θέμα: 
ότι είμαστε μέσα σε ένα σύστημα σχέσεων και δε θα μπορούσαμε, δυ¬ 
στυχώς ή ευτυχώς, στην οργανωμένη κοινωνία που βρισκόμαστε αυτή 
τη στιγμή, να μην υπάρχει ένα σύστημα. Η κρίση, λοιπόν, είναι κρίση 
αυτού του συστήματος. Και κρίση συνεχής αυτού του συστήματος και 
κρίση του συστήματος από τότε που υπήρξε σύστημα. Από την πρώτη 
στιγμή της ύπαρξης της οργανωμένης κοινωνίας, η κοινωνία προχώρη¬ 
σε μέχρι σήμερα επειδή ακριβώς ήταν υπό μία διαρκή κρίση. Τι σημαί¬ 
νει αυτό; Ότι το σύστημα παλιώνει και πρέπει να το αλλάζουμε. Η κρί¬ 
ση είναι κρίση του συστήματος, των κοινωνικών σχέσεων στις οποίες 
βρισκόμαστε μέσα και δε μπορούμε να βγούμε. Ως προς το οικονομικό 
μέρος της κρίσης κ.λπ., είναι πολύ μεγάλη κουβέντα. Υπάρχει, όμως, 
και ένα πολύ γνωστό τσιτάτο του Μαρξ που λέει κάτι πολύ απλό. Λέει 
ότι κάποια στιγμή οι εργάτες θα πρέπει να πάψουν να διεκδικούν ένα 
δίκαιο μισθό και μια δίκαιη εργάσιμη μέρα και να γράψουν στη ση¬ 
μαία τους «κάτω η μισθωτή εργασία». 

Υπάρχει, λοιπόν, ένα ερώτημα. Δεν έφτασαν οι συνθήκες της κοι¬ 
νωνίας να γράψουν οι εργάτες στη σημαία τους το σύνθημα «κάτω 
η μισθωτή εργασία»; Είναι ηλίου φαεινότερο ότι αυτή η στιγμή έχει 
φτάσει και έχει περάσει, και η κρίση είναι ακριβώς επικίνδυνη γιατί 
οι συνθήκες που έχει δημιουργήσει αυτός ο κακός καπιταλισμός είναι 

τόσο βαθιά μέσα στην επόμενη κοινωνία, που πια έχει γίνει επικίν¬ 
δυνο να μένει ακόμα αυτό το σύστημα. Και αυτό είναι κάτι που πρέ¬ 
πει να το έχουμε πάρα πολύ στο μυαλό μας, διότι η κατάσταση που 
έχει δημιουργήσει ο καπιταλισμός είναι αυτήν τη στιγμή τόσο επικίν¬ 
δυνη, διότι πράγματι μπορεί να υπάρξει ένα οοΐΐ&ρκιικ, ένα κραχ του 
καπιταλισμού, του συστήματος, και να βρεθούμε, π.χ η Ελλάδα, πολύ 
απλά να έχουμε αβγά, πατάτες και δεν ξέρω τι άλλο για δύο εκατομ¬ 
μύρια ανθρώπους τη στιγμή που είμαστε δέκα εκατομμύρια. Αυτό δεν 
πιστεύω ότι θα μας πιέσει αλλά για να μη συμβεί, θα πρέπει να αρ¬ 
χίσουμε να σκεφτόμαστε πιο σοβαρά τις σχέσεις μας. Διότι αν το σύ¬ 
στημα κοινωνικών σχέσεων -και με αυτό τελειώνω- δε μπορούμε να 
το αλλάξουμε με το «έτσι θέλω», σίγουρα μπορούμε να αλλάξουμε 
με το «έτσι θέλω» τις σχέσεις τις δικές μας, μπορούμε να επιβάλουμε 
τις σχέσεις μας μεταξύ μας με το «έτσι θέλω». Και αυτό είναι το πρό¬ 
βλημα που έχουμε αυτήν τη στιγμή ως κοινωνία. Δεν είναι να καταγ¬ 
γέλλουμε τις σχέσεις του καπιταλισμού που ήδη βρίσκονται σε κρί¬ 
ση αλλά να φτιάξουμε σχέσεις σαν αυτές που θέλουμε εδώ και τώρα, 
σήμερα, πράγματι χωρίς να αλλάξουμε τίποτα γενικότερα, και μέσα 
από αυτήν την αλλαγή -βεβαίως καθόλου εύκολα- να αλλάξουμε και 
την κοινωνία. Αυτά. 

Σχόλιο 2: 

Καταρχάς 8οττγ, δε μπορώ να μιλάω σε τόσο πολύ κόσμο, οπότε αν 
δεν ακούει κάποιος ας με συγχωρεί. Λοιπόν, θέλω να ξεκινήσω από 
την πρώτη εισήγηση που έγινε από την Υφανέτ. 

Το πρώτο σημείο αφορά συγκεκριμένες έννοιες που χρησιμοποι¬ 
ήθηκαν και μάλιστα η πρώτη, που έχει να κάνει με την έξοδο από τον 
καπιταλισμό, εμφανίζεται και ως κεντρική για το φεστιβάλ αυτό. Η 
ερώτηση είναι: τι εννοούμε με την έννοια «έξοδος» από τον καπιτα¬ 
λισμό; Αυτό συνδέεται με τη χρήση μιας γνωστής έννοιας, της αυτοα- 
ξιοποίησης, και ταυτόχρονα [συνδέεται] με το ότι ειπώθηκε ότι πρέπει 
να προσπαθήσουμε να αρνηθούμε τη βαθύτερη καθυπόταξή μας. Θα 
ήθελα κάποιες διευκρινήσεις από τους εισηγητές για αυτές τις έννοι¬ 
ες. Η έξοδος, ας πούμε, από τον καπιταλισμό δεν εξηγείται, αναφέρε- 
ται λίγο. Και θα πω και τη δική μου γνώμη -για να μη χρειάζεται να 
ξανατοποθετηθώ στη συνέχεια ή ό,τιδήποτε άλλο- ότι έξοδος από τον 

καπιταλισμό δεν υπάρχει. Υπάρχει κατάργηση του καπιταλισμού, κα¬ 
τάργηση των κοινωνικών σχέσεων που δημιουργούμε σήμερα. Αυτοα- 
ξιοποίηση κατά την προσωπική μου γνώμη δεν υπάρχει. Δεν υπάρχει 
εργατική τάξη χωρίς καπιταλιστική τάξη. Θα έλεγα, λοιπόν, ότι η κα¬ 
τάργηση του κεφαλαίου δεν είναι έξοδος από το κεφάλαιο, είναι κα¬ 
τάργηση και των δύο τάξεων του κεφαλαίου. Δεν μπορεί να βγει η ερ¬ 
γατική τάξη μέσα από το κεφάλαιο και να απελευθερωθεί. 

Η δεύτερη ερώτηση που θέλω να κάνω είναι σχετικά με κάτι που 
θεωρώ ότι μέσα στην εισήγηση ήταν κάπως αντιφατικό. Για την κρίση 
του κεφαλαίου ελέχθη ότι είναι μία κρίση που διαρκεί εδώ και σαρά¬ 
ντα χρόνια, ξεκινάει δηλαδή ουσιαστικά από αυτό που έχει λεχθεί ή 
ονομαστεί γενικότερα Επανάσταση του ’68 και φτάνει μέχρι σήμερα. 
Ότι είναι μία συνεχής κρίση δηλαδή. Κάτι που πέρα από το ότι λογι¬ 
κά φαίνεται ως αντίφαση-εν-τοις-όροις, θα ήθελα να εξηγηθεί περισ¬ 
σότερο: τι σημαίνει να είναι κάτι συνεχώς σε κρίση. Ελέχθη ότι αυτή 
η συνεχής κρίση προκύπτει από τη συσσώρευση αγώνων, από το γε¬ 
γονός ότι υπήρχε συνεχώς μία ανταρσία της εργατικής τάξης αυτά τα 
σαράντα χρόνια που έκανε την κρίση να γίνεται ολοένα και χειρότε¬ 
ρη. Και στο τέλος ειπώθηκε ότι η κρίση, όμως, δεν είναι κρίση του κε¬ 
φαλαίου -η σημερινή που ζούμε- αλλά είναι ταυτόχρονα κρίση και 
του κεφαλαίου και της εργατικής τάξης. Δηλαδή και της καπιταλιστι¬ 
κής και της εργατικής τάξης. 

Κατά τη γνώμη μου, αυτά τα δύο πράγματα δε συνάδουν μεταξύ 
τους. Και αυτό γίνεται γιατί με αυτόν τον τρόπο ανάλυσης αγνοείται 
ένα βασικό γεγονός, ότι οι καπιταλιστικές σχέσεις, το κεφάλαιο, εί¬ 
ναι ένα σύνολο αντιφατικών σχέσεων. Είναι μία αντίφαση. Στην ει¬ 
σήγηση του τέως Συνδικάτου Σαλταδόρων προστέθηκε ότι, πέρα από 
την εργατική ανταρσία, υπάρχει και το αντικειμενικό, ένα αντικειμε¬ 
νικό κομμάτι που εξηγεί την κρίση. Άρα, λοιπόν, εμπλουτίστηκε το 
υποκειμενικό κομμάτι, που είναι η εργατική ανταρσία, με το αντικει¬ 
μενικό κομμάτι, την οικονομική κρίση του καπιταλισμού. Εδώ ακρι¬ 
βώς χρειάζεται, κατά τη γνώμη μου, να ξεπεραστεί αυτός ο τρόπος 
αντίληψης, ότι δεν είναι διαχωρισμένο το υποκειμενικό και το αντι¬ 
κειμενικό. Είναι οι δύο όψεις της αντιφατικής καπιταλιστικής σχέσης 
που, μέσα από την ιστορική της εξέλιξη, παράγει την επανάσταση, 
που φυσικά την κάνει το προλεταριάτο ως υποκείμενο. Επίσης, κατά 



88 ΠΡΟΣΕΓΓΙΣΕΙΣ ΓΙΑ ΤΗΝ ΚΡΙΣΗ 


τη γνώμη μου, δε γίνεται να είναι το κοινωνικό σύστημα επί σαρά¬ 
ντα χρόνια σε κρίση. Χρειάζεται να γίνει μια περιοδολόγηση. Η κρί¬ 
ση ξεκινάει στις αρχές της δεκαετίας του “70, γίνεται η αναδιάρθρω¬ 
ση, ανεβαίνει το ποσοστό του κέρδους, υπάρχει επέκταση της παρα¬ 
γωγής και στη συνέχεια ξαναγεννιέται η υπερσυσσώρευση -ακριβώς 
επειδή είναι αντιφατική η σχέση- και φτάνουμε στην τωρινή κρίση. 

Τέλος, με τα περισσότερα πράγματα που είπε ο λΥετηετ συμφω¬ 
νώ, εκτός από ένα που το θεωρώ ιδιαίτερα σημαντικό. Αυτό είναι ότι 
αναφερόταν γενικά, και στο κείμενο που υπάρχει μέσα στο βιβλίο του 
-είναι η κεντρική ιδέα του, νομίζω-, στην ανθρωπότητα. Ο καπιταλι¬ 
σμός είναι ο τρόπος επιβίωσης που εμείς οι άνθρωποι έχουμε φτάσει 
να έχουμε σήμερα. Έκανε κριτική στην εγελιανή ιστορική αντίληψη, 
που όσο μένουμε στην κριτική της ιστορικής αντίληψης στα πλαίσια της 
εγελιανής ανάλυσης είναι σωστό, δηλαδή ότι η ιστορία δεν είναι ουσία, 
δεν είναι κάτι που παράγεται μόνο του. Αλλά από εκεί μέχρι να φτά¬ 
νουμε στο ότι υπάρχει γενικώς η ανθρωπότητα, η ανθρωπινότητα ως 
ουσία, και ότι αυτή η ανθρωπινότητα είναι που υπάρχει και μένει να 
αποκαλυφθεί με την επανάσταση του προλεταριάτου, νομίζω ότι στην 
ουσία έτσι παίρνει κανείς τη θέση που είχε ο Μαρξ στα πρώτα χρόνια 
του έργου του και παύει με αυτόν τον τρόπο τελικά [...] Παρά το γε¬ 
γονός ότι δεν αμφισβητώ καθόλου αυτά που είπε ο λΥετηετ, αυτό που 
ανέφερε ως κομμουνισμό είναι όντως κατάργηση της εργασίας, κατάρ¬ 
γηση του χρήματος, κατάργηση της αξίας, σε όλα αυτά συμφωνώ, θεω¬ 
ρώ ότι τίθεται ένα θέμα ανάλυσης της ιστορίας όχι ως αντίφασης ανά¬ 
μεσα στις τάξεις, αλλά ως αντίφασης ανάμεσα σε μία ανθρώπινη ου¬ 
σία και σε αυτό που υπάρχει σήμερα από τον καπιταλισμό. Δηλαδή 
ότι, ενώ γίνεται κριτική σε μία ουσιοκρατική εγελιανή αντίληψη, στην 
πραγματικότητα ξαναπέφτει σε μία ουσιοκρατική αντίληψη μεταξύ του 
ανθρώπινου και του μη ανθρώπινου. Αυτά. Καλή συνέχεια. 

Σχόλιο του \Υεπΐ6Γ ΒοηεΓεΙιΙ: 

Ξεκινώντας με την πρώτη ερώτηση, είπες σε ένα σημείο ότι δεν είναι 
η κριτική του καπιταλισμού κριτική της κρίσης του κεφαλαίου, αλλά 
της κρίσης του συστήματος, του καπιταλιστικού συστήματος. Δεν εί¬ 
μαι πολύ σίγουρος ότι καταλαβαίνω τη διάκριση. Η ιδέα της εναλλα¬ 
κτικής του «Σοσιαλισμός ή Βαρβαρότητα» συσχέτιζε τον καπιτάλι- 

σμό με τη βαρβαρότητα και η βαρβαρότητα θα ήταν η αναγκαία συ¬ 
νέπεια του καπιταλισμού, αν αυτός δε γινόταν δυνατό να ανακοπεί. 
Ο σοσιαλισμός δε γινόταν αντιληπτός ως σχετιζόμενος με τον καπι¬ 
ταλισμό [τεΐαόνε ίο ο&ρΐίειίϊδπι], ούτε ως ανταγωνιστικός προς τον κα¬ 
πιταλισμό [οοτηρείίίϊνε ννϊίΐι ο&ρϊίαΐϊδίη] αλλά ως η εναλλακτική λύση 
προς αυτόν [ίδβ αΐίετη&ίϊνε ίο εειρΐίειΙϊ^ητ |. Το ερώτημα «σοσιαλισμός 
ή βαρβαρότητα» είναι το πώς σταματάμε τη βαρβαρότητα και παράλ¬ 
ληλα με τον ίδιο τρόπο δημιουργούμε την εναλλακτική λύση. Αυτή εί¬ 
ναι μία ερώτηση που κανείς δεν μπορεί να απαντήσει. Είναι το ίδιο 
ερώτημα με το ποια ιστορία θέλουμε να γράψουμε. 

Ζούμε σε ένα κοινωνικό σύστημα όπου είμαστε οι προσωποποιή¬ 
σεις της οικονομικής αξίας, της κατάκτησης της εξουσίας και της δια¬ 
τήρησής της. Είναι πολύ δύσκολο ακόμα και το να σκεφτούμε τη χει¬ 
ραφέτηση ως συνέπεια αυτής της προσωποποίησης της οικονομικής 
αξίας. Την ίδια στιγμή υπάρχουν εκλάμψεις εναλλακτικών διεξόδων, 
ξαφνικές ρωγμές στον ορίζοντα, αβέβαιες εξεγέρσεις. Τις γιορτά¬ 
ζουμε. Η Παρισινή Κομμούνα του 1871, οι εξεγέρσεις του 1848-1850, 
η Κροστάνδη του 1921, η Βαρκελώνη του 1936, το Βερολίνο του 1953 
και τόσες άλλες μέχρι και τις μέρες μας. Εναλλακτικές, εκλάμψεις, 
πιθανότητες, όχι η οικονομική αξία. Όχι η κατάκτηση της εξουσίας. 
Τίποτα δεν ήταν τόσο αυθόρμητο σαν να προέκυψε από το τίποτα. 
Καθετί από τα παραπάνω προέκυψε από ένα μακρύ κύκλο αγώνων. 
Η λέξη «αυθόρμητος» σε αυτό το πλαίσιο χρησιμοποιείται εξ ονόμα¬ 
τος μας από το Κόμμα της Τάξης. Γι’ αυτόν τον λόγο γιορτάζουμε αυ¬ 
τές τις εκλάμψεις εναλλακτικών. 

Το παρελθόν και το παρόν είναι όλα όσα έχουμε. Δε γνωρίζουμε 
το μέλλον. Το μέλλον δεν είναι μια προέκταση του παρόντος. Τουλά¬ 
χιστον όχι το μέλλον που εμείς θέλουμε. Τι κάνουμε, λοιπόν, για να 
φτάσουμε στο μέλλον, σε αυτό που δεν ξέρουμε; Πρέπει να σταματή¬ 
σουμε το παρόν. Να σταματήσουμε τους σκοτωμούς, να σταματήσου¬ 
με την εκμετάλλευση, να σταματήσουμε τη μιζέρια, να σταματήσου¬ 
με την αναξιοπρέπεια. Ποια είναι αυτή η αναξιοπρέπεια που επικα¬ 
λούμαστε; Όχι μια [παροντική] αναξιοπρέπεια χωρίς την αναξιοπρέ- 
πεια [η οποία δε θα υπάρχει] σε κάποιο μέλλον, αλλά το παρελθόν ως 
ένα παρελθόν αναξιοπρέπειας και το παρόν μας ως μέρος αυτού του 
παρελθόντος. Η ιστορία δεν εξελίσσεται προς ένα θαυμάσιο μέλλον. 

Το μόνο που μπορούμε να κάνουμε είναι να κατανοήσουμε τους προ¬ 
ηγούμενους αγώνες ενάντια στην αναξιοπρέπεια ως δικούς μας αγώ¬ 
νες ενάντια στην αναξιοπρεπεια. Το μόνο που μπορούμε να κατα¬ 
λάβουμε είναι οι παρελθοντικές προσπάθειες ως εναλλακτικές στις 
υπάρχουσες σχέσεις εξουσίας και οικονομικής αξίας. Επίσης και ως 
όπλο που διαθέτουμε και που μας διαφοροποιεί, μας ξεχωρίζει από 
το σύστημα εξουσίας. 

Το να σταματήσουμε το παρόν δε σημαίνει ότι καθόμαστε και 
περιμένουμε ένα διαφορετικό μέλλον. Σημαίνει ότι πρέπει εδώ και 
τώρα να προσπαθήσουμε να το ανταγωνιστούμε και να προχωρήσου¬ 
με σε πειραματισμούς. Με βάση τις εναλλακτικές μας μορφές. Είναι 
αυτό το οποίο ονομάζουμε σήμερα οοιηηιοηδ. Το αν θα λειτουργή¬ 
σει ή όχι δεν το γνωρίζουμε. Δε γνωρίζουμε τη λύση. Την πράττουμε. 
Με τους αγώνες μας σήμερα. Που σημαίνει ότι πρέπει να σταματή¬ 
σουμε το παρόν, προκειμένου να απελευθερώσουμε ένα διαφορετικό 
μέλλον. Το παρελθόν μας δίνει δύναμη επειδή βλέπουμε θάρρος σε 
αυτό. Βλέπουμε ειλικρίνεια στο παρελθόν. Βλέπουμε τους προγόνους 
μας [οιιτ ίοτείΒΛοτκ &ηά ίοτετηοίΤεΓκ] να αγωνίζονται για ένα διαφο¬ 
ρετικό μέλλον. Δεν είμαστε μόνοι. Δεν εφεύραμε εμείς τους αγώνες. 
Δεν εφεύραμε την ιδέα του κομμουνισμού. Δουλεύουμε με βάση την 
ιδέα του κομμουνισμού ως κάτι που δόθηκε σε εμάς από αυτούς που 
αγωνίστηκαν και δε φτιάξαμε εμείς αυτή την ιστορία. 

Πρέπει να συμφιλιώσουμε τους αγώνες μας με τους αγώνες του 
παρελθόντος. Να συνειδητοποιήσουμε ότι οι αγώνες που δίνουμε σή¬ 
μερα δεν είναι κενοί αλλά αγώνες που θα συνεχιστούν και πραγματι¬ 
κά συνεχίζονται· και εμείς είμαστε μέρος τους και θέλουμε να σταμα¬ 
τήσουμε την ιστορία, να σταματήσουμε το παρόν. Με αυτό τον τρόπο 
θα δικαιώσουμε τους αγώνες που έχουν δοθεί, αυτή θα είναι η επιτυ¬ 
χία μας: νατό σταματήσουμε. Ένα παρόν που, σύμφωνα με την πραγ¬ 
ματική του ύπαρξη, ενέχει την πιθανότητα της εξέλιξής του, της επέ¬ 
κτασής του, σε βαρβαρότητα. Να το σταματήσουμε. Η εναλλακτική 
λύση είναι δυνατό να λάβει χώρα. Ο αγώνας για τον κομμουνισμό δεν 
είναι μία μετάβαση. Είναι το σταμάτημα της ιστορίας. Το σταμάτημα 
της εκμετάλλευσης και της αναξιοπρέπειας. 

Και τώρα θα απαντήσω σύντομα στη δεύτερη ερώτηση: Δεν έχω 
κάποια αντίληψη για την ανθρωπότητα ως κάτι σταθερό και αμετά- 

βλητο. Έχεις δίκιο να το αντικρούεις αυτό, γιατί αν αφεθεί χωρίς 
κριτική οδηγεί σε διαχωρισμό ανάμεσα στο σύστημα και το βιόκο- 
σμο. Υπάρχει μόνο ένας κόσμος. Μπορεί να εμφανίζεται ως κόσμος 
του συστήματος, αλλά είναι επίσης και δικός μας κόσμος. Ένας κό¬ 
σμος στον οποίο εξαφανιζόμαστε και εμφανιζόμαστε ξανά ως τιμή, 
αξία, κέρδος. Όταν λέω ανθρωπότητα, η ανθρωπότητα η ίδια είναι 
ένα κοινωνικό δημιούργημα, μια κοινωνική μορφή. Αυτό που είμαστε 
είναι δική μας δημιουργία, δεν είναι βιολογικά καθορισμένο αλλά 
ένα κοινωνικό δημιούργημα με τη γενική έννοια. Γι’ αυτό αναφέρθη¬ 
κα στο απόσπασμα με τα «κακομοίρα σκυλιά», που λέει ότι η ιστο¬ 
ρία δεν κατέχει πλούτο, η ιστορία δε σκοτώνει, η ιστορία δεν κατα¬ 
κτά. Ο άνθρωπος τα κάνειή...] Σε αυτό το απόσπασμα υπάρχει η ιδέα 
του ανταγωνισμού και της αιματοχυσίας. Όχι η ιδέα του ανθρώπου 
ως αθώου υποκειμένου. 

Σχόλιο Α από τέως μέλος του Συνδικάτο Σαλταδόρων: 

Δεν κατάλαβα μάλλον πολύ καλά την κριτική που μας έκανε ο σύ¬ 
ντροφος Μ. Θα απαντήσω σε αυτό που κατάλαβα. Λέω ότι η πτώση 
του ποσοστού κέρδους, η υποτίμηση, η αναδιάρθρωση που αποκα- 
θιστά το ποσοστό κέρδους, όλα αυτά είναι μια αντικειμενική πραγ¬ 
ματικότητα που θα βρει απέναντι της η εργατική τάξη. Δεν ισχυρί¬ 
ζομαι ότι η πτώση του ποσοστού κέρδους είναι ένας αντικειμενικός 
νόμος που καθορίζει τα πράγματα. Είναι, όμως, κάτι που πρέπει να 
βρει απέναντι της η εργατική τάξη όταν αγωνίζεται, αυτό λέω. Και 
ότι μπορούμε, [εξετάζοντας] την εσωτερική δυναμική του κεφαλαίου, 
να εντοπίσουμε στα προηγούμενα κάποια από τα προβλήματα που θα 
βρίσκουμε μπροστά μας. Έτσι κάπως τα βλέπω τα πράγματα. 

Σχόλιο Β από τέως μέλος του Συνδικάτο Σαλταδόρων: 

Να πω λιγάκι και εγώ. Στο σημείο της εισήγησης όπου αναφερθή¬ 
καμε στις αντικειμενικές παραμέτρους της κρίσης, δεν εννοούσαμε 
-όσον αφορά το κείμενο της μπροσούρας- ότι τα αίτια της κρίσης 
ήταν αντικειμενικά. Εννοούσαμε ότι, στη συγκεκριμένη στιγμή, [εκ¬ 
φράζονταν] οι αντικειμενικές αδυναμίες του κεφαλαίου να απαντή¬ 
σει σε αυτήν την κρίση και ότι στη συγκεκριμένη περίοδο υπήρχε μια 
έντονη διεθνοποίηση του κεφαλαίου παράλληλα με μία προσπάθεια 

κρατικής πολιτικής. Μέσα σε αυτήν την αντίφαση, τα πιο δυναμικά 
κομμάτια του κεφαλαίου ασφυκτιούσαν από τους περιορισμούς, από 
την πολιτική του προηγούμενου μοντέλου να απαντήσει στον κοινω¬ 
νικό ανταγωνισμό και αυτό οδήγησε σε μια αντίφαση μέσα στο ίδιο 
το κεφάλαιο, μια αντικειμενική αντίφαση να απαντήσει με το προη¬ 
γούμενο μοντέλο στον κοινωνικό ανταγωνισμό. Αυτό ήταν το αντικει¬ 
μενικό σκέλος, η αντικειμενική αδυναμία να απαντήσει. Και όχι ότι 
ήταν αντικειμενικά τα αίτια της κρίσης. Και αυτό έχει μια ιδιαίτερη 
σημασία -αυτό το μέρος της συζήτησης δεν έχει αναπτυχθεί πολύ, εί¬ 
ναι και τόσο μεγάλο το θέμα- το γεγονός ότι το ίδιο το κεφάλαιο αδυ¬ 
νατεί σχεδόν αντικειμενικά να ξαναγυρίσει σε προηγούμενο μοντέ¬ 
λο, στο μοντέλο του κράτους πρόνοιας. Θα πρέπει να απαντήσει σε 
αυτό το πράγμα, πώς γίνεται, δηλαδή, να συνυπάρχει διεθνοποιημέ- 
νο κεφάλαιο με κεφάλαιο κρατικοποιημένο. 

Σχόλιο 3: 

Εγώ είναι δύο σημεία που θέλω να θέσω, επειδή νομίζω ότι η συ¬ 
ζήτηση έχει τη θεματική της γύρω από την κρίση και έχει μια σημα¬ 
σία να εξετάζουμε και την κοινωνική διάσταση και την προβολή της 
αυτή μέσα στην πραγματικότητα που ζούμε. Θα πω σύντομα δύο-τρία 
πράγματα. Πρώτον, παρότι είναι όντως θεμελιώδης η αντίφαση και η 
σύγκρουση μεταξύ κεφαλαίου και εργασίας -και νομίζω ότι αναγνω¬ 
ρίζεται από όλους και όλες-, εγώ τουλάχιστον δεν ανήκω στους αν¬ 
θρώπους που θεωρούν ότι αυτή η θεμελιώδης σύγκρουση είναι και η 
βασική σύγκρουση μέσα στον κοινωνικό σχηματισμό. Έχω, τέλος πά¬ 
ντων, άλλα αναλυτικά εργαλεία που κοιτάνε περισσότερο στη βάση 
της εξουσίας, των εξουσιαζόμενων και των εξουσιαστών. Ούτε θεω¬ 
ρώ ότι οι διάφορες άλλες δομές και μορφές καταπίεσης και εκμετάλ¬ 
λευσης που οργανώνονται κοινωνικά από την πατριαρχία, από τους 
έμφυλους διαχωρισμούς, τη διάκριση με βάση τη σεξουαλικότητα, την 
οργάνωση του ρατσισμού αλλά και της αποικιοκρατίας, ότι όλες αυ¬ 
τές είναι υπαγόμενες ή παραγόμενες από τη βασική σύγκρουση κε- 
φαλαίου-εργασίας. [Η τελευταία] είναι θεμελιώδης όσο εξίσου θεμε¬ 
λιώδη είναι και τα υπόλοιπα. Δε θα κάνουμε -συμφωνώ και εγώ- μια 
συζήτηση πάνω στο πώς αντιλαμβανόμαστε το δίκτυο και το πλέγμα 
των σχέσεων εξουσίας, εκμετάλλευσης και επιβολής μέσα στην κοι- 

νωνία. Το λέω απλώς για να υπάρχει, τόσο γενικά και αόριστα, μια 
εικόνα ότι μιλάω από μια διαφορετική λίγο οπτική γωνία. 

Όσον αφορά στο ζήτημα της κρίσης, θεωρώ ότι ορθώς ειπώθηκε 
ότι από τα τέλη της δεκαετίας του ’60 μέχρι σήμερα δεν υπάρχει μια 
σταθερή, γραμμική διαδρομή κρίσης του καπιταλιστικού συστήματος. 
Υπάρχουν περίοδοι και διαστήματα που διανύει, τα οποία δε χαρα¬ 
κτηρίζονται από κοινά χαρακτηριστικά, και σίγουρα δεν πρόκειται 
για ένα ολόκληρο χρονικό διάστημα όπου γενικώς σταθερά ο καπι¬ 
ταλισμός μετακυλίει το φαινόμενο της κρίσης και προσπαθεί να την 
αποφύγει μεταφέροντάς την όλο πιο μετά. Μάλλον, αν το εξετάζαμε 
με αυτό τον τρόπο, θα έπρεπε με τον ίδιο τρόπο να εξετάσουμε όλη 
την ιστορία του καπιταλισμού. Επιπλέον, υπάρχει ένα εργαλείο που 
χρησιμοποιούν πάρα πολύ οι μαρξιστές, κατά κύριο λόγο, που είναι 
το μέσο ποσοστό κέρδους. Και αυτό είναι πολύ αμφισβητήσιμο και 
μάλλον αποτελεί το εργαλείο από το οποίο μπορείς να κρίνεις ότι, 
όντως, τη στιγμή που έχεις απόλυτη εκτόξευση της παραγωγής υπε¬ 
ραξίας, παρόλο που δεν έχει ανέβει το μέσο ποσοστό κέρδους, τελι¬ 
κά αυτό μπορεί να συνηγορεί υπέρ μιας στην πραγματικότητα σταθε¬ 
ρής και διαρκούς κρίσης. Γιατί είναι το βασικό εργαλείο που ερμη¬ 
νεύεται η διαδικασία της διαρκούς κρίσης. 

Περνώντας τώρα σε αυτό που, εμένα προσωπικά, με ενδιαφέρει 
πάρα πολύ και με απασχολεί γιατί ερχόμαστε και από μια πραγματι¬ 
κότητα πολύ δύσκολη, των τελευταίων ημερών κάτω από τον αθηναϊ¬ 
κό χώρο. Εγώ νομίζω ότι το εργαλείο που εισήγαγε ουσιαστικά με δυ¬ 
ναμικούς όρους τη δεκαετία ήδη του ’70 η εργατική αυτονομία, που 
έθεσε τον υποκειμενικό παράγοντα στο επίκεντρο της ερμηνείας τόσο 
του κοινωνικού ανταγωνισμού όσο και της κρίσης του συστήματος, θα 
πρέπει να το καταλάβουμε όχι μόνο σαν ένα εργαλείο ανάλυσης αλλά 
ταυτόχρονα και σαν εργαλείο αγώνα. Δηλαδή αν σε μια συγκεκριμέ¬ 
νη ιστορική περίοδο, σε μια περιοχή του πλανήτη αποτέλεσε το βασικό 
τρόπο για να μπορέσει να διεξαχθεί και μάλιστα με οξύτατους όρους 
ο κοινωνικός και ταξικός ανταγωνισμός, δε θα πρέπει να κάνουμε το 
σφάλμα -το οποίο κατά τη γνώμη μου γίνεται, γενικότερα από την αυ¬ 
τονομία του σήμερα- να παραβαίνει εξόφθαλμα πράγματα που συμ¬ 
βαίνουν ταυτόχρονα και από τις δύο συγκρουόμενες και αντιμαχόμε- 
νες πλευρές (που μάλιστα πολλές φορές η μία είναι υπαγόμενη της άλ- 

λης) μέσα από τη διαρκή αναγνώριση των ζητημάτων, ακόμα και της 
καπιταλιστικής κρίσης, μέσα από την όξυνση της εργατικής ανταρσίας 
και του ταξικού ανταγωνισμού από την πλευρά των από-κάτω. Κατά τη 
γνώμη μου, αυτό που διεξάγεται σε πλανητική κλίμακα τα τελευταία 
χρόνια δε συνηγορεί σε μια τέτοια ανάλυση. Είναι δηλαδή μάλλον ως 
ένα βαθμό ερμηνευμένο ή φτάνουμε στο σημείο να το κατασκευάζου¬ 
με, χωρίς να βλέπουμε ότι αυτό που συμβαίνει είναι μια σύνθετη κίνη¬ 
ση, δηλαδή συμφωνώ με την προηγούμενη τοποθέτηση, η οποία εξελίσ¬ 
σεται σε συνδυασμό, είναι μια σύνθετη σχέση. 

Αυτό [το τελευταίο σημείο] εξηγεί και το γιατί, ενώ βρισκόμαστε 
σε περιβάλλον κρίσης, υπάρχει η σημερινή κατάσταση, μας βοηθάει 
να καταλάβουμε λίγο αυτό που νομίζω ότι συμβαίνει αυτή τη στιγμή 
κοινωνικά. Ενώ θεωρητικά θα είχαμε κάποιους αυτοματισμούς, ας 
πούμε αν το σκεφτούμε λίγο πιο μηχανικά, που θα παρήγαγαν μεγα¬ 
λύτερους βαθμούς ριζοσπαστικοποίησης μέσα σε μια κοινωνία, μάλ¬ 
λον αυτό που συμβαίνει είναι ότι συμβαίνουν πολλά φαινόμενα ταυ¬ 
τόχρονα στην ελληνική κοινωνία. Δηλαδή αυτή τη στιγμή έχουμε με¬ 
γάλες βαθμίδες φόβου που εξαπλώνεται σε κάποια τμήματα του πλη¬ 
θυσμού και μεγάλη συσπείρωση των ανθρώπων προς τον εαυτό τους, 
προς τα μέσα, δηλαδή να κλειστούν. Συνάμα, αυτό το κλείσιμο προς 
τα μέσα φέρνει και μία συσπείρωση προς ένα δεσμό που είναι πολύ 
ριζικός στον ελληνικό σχηματισμό, που είναι η οικογένεια. Αυτό 
που φαντάζομαι θα εξετάζεται σε όλη τη διάρκεια του τριημέρου, τα 
οοπιπίοπη (δηλαδή η παραγωγή κοινών τόπων, κοινών πεδίων, κοι¬ 
νών σχέσεων, τελοσπάντων ό,τι μπορεί να είναι κοινό), νομίζω ότι θα 
έχει να συναντήσει το πεδίο της σχέσης που παράγεται από το θεσμό 
της οικογένειας και αυτό που αυτή αντιπροσωπεύει κοινωνικά. 

Την ίδια στιγμή, ενώ όσον αφορά τα ζητήματα των αγώνων και της 
ριζοσπαστικοποίησης υπάρχουν διάφορες μορφοποιήσεις και διάφο¬ 
ρα πράγματα που εξελίσσονται (άλλες φορές πιο σταθερά και άλλες 
φορές πιο προσωρινά, πιο αντιφατικά ή πιο ξεκάθαρα), είναι εμφα¬ 
νές ότι υπάρχει μια έντονη όξυνση του ρατσισμού κοινωνικά και συ¬ 
νεπώς έχει κοινωνική διεισδυτικότητα το πρόταγμα του να στραφούν 
οι χαμηλές τάξεις η μία εναντίον της άλλης, να αναθερμανθεί ένας 
πόλεμος στο εσωτερικό των από-κάτω στην κοινωνία. Αυτό προφα¬ 
νώς κατά τη γνώμη μου έχει και δομική σχέση με το σύστημα. Επει- 

δή μάλλον ακόμα ατην παρούσα φάση δε φαίνεται ότι μπορούμε να 
δολοφονηθούμε μαζικά από το σύστημα -βε'βαια ήδη κάποιοι δολο¬ 
φονούνται μαζικά, γίνονται πογκρόμ, αλλά ακόμα φαίνεται ότι δεν 
υπάρχουν εκείνες οι σχέσεις που ικανοποιούν το να πραγματοποιη¬ 
θεί ένας εκτεταμένος πόλεμος μεταξύ των καπιταλιστικών κέντρων, 
πρέπει να βρεθεί κάποιος άλλος τρόπος εξόντωσης ακόμα και για 
αυτό που κατά την άποψή μου υπάρχει περισσευούμενο. Και δεν εί¬ 
ναι μόνο τα μη ανταγωνιστικά κεφάλαια που θα εκκαθαριστούν κά¬ 
ποια στιγμή, θα εκκαθαριστούν και ολόκληρα προλεταριακά τμήμα¬ 
τα, δηλαδή θα υπάρξει πολλή περισσευούμενη εργασία. 

Αυτή η περισσευούμενη εργασία θεσμικά θα μπορεί να αντιμετω¬ 
πίζεται προφανώς με στρατόπεδα συγκέντρωσης, δηλαδή με χώρους 
περίφραξης και οποιουδήποτε είδους φυλάκισης αυτών που θα εί¬ 
ναι πιο χαμηλά στην κοινωνική πυραμίδα, αλλά προφανώς εξυπηρε¬ 
τεί και μια συνθήκη κοινωνικά. Δηλαδή ότι δίνει τη δυνατότητα, δί¬ 
νει το πεδίο, να μπορέσει να υπάρχει μια διαφορετική τροφοδότηση 
από την πλευρά της κυριαρχίας απέναντι μας, να υπάρχει μια επιθε¬ 
τικότητα σε εκείνους που φαίνεται ότι θα είναι οι πρώτοι που θα πρέ¬ 
πει να αποβληθούν από αυτό το πράγμα, με την έννοια ότι θα αποτε¬ 
λούν ένα μη αξιοποιήσιμο, άχρηστο ίσως, εμπόρευμα με τη μορφή ερ¬ 
γασίας. Νομίζω ότι το πιο βαθύ σημείο αυτή τη στιγμή της αντίδρασης 
του καπιταλισμού δεν είναι ότι υποτιμά την εργασία, αλλά ότι όσο και 
να την υποτιμήσει δεν μπορεί να την επανενσωματώσει. Ότι υπάρχει 
ένα τεράστιο ζήτημα αποκλεισμού τεράστιων τμημάτων. 

Μάλλον θα πρέπει να είμαστε ιδιαίτερα ανήσυχοι [για το γεγο¬ 
νός] ότι δεν αποτελεί απλώς μια διαφορετική εναλλακτική του συστή¬ 
ματος αυτό που συζητάμε, ότι μπορεί να οξυνθεί έντονα η παρούσα 
κατάσταση του κοινωνικού εκφασισμού και τα λοιπά, αλλά μάλλον 
ότι αυτά αποτελούν μια πραγματική αντίρροπη δύναμη την ίδια στιγ¬ 
μή που θα υπάρχουν ασφαλώς και φαινόμενα κοινωνικής ριζοσπα- 
στικοποίησης. Και γι’ αυτόν ίσως το λόγο, πέρα από το να μοιραστώ 
κάποιες σκέψεις και κάποιες ανησυχίες γι’ αυτά που βλέπω να προ¬ 
βάλλονται στο ίδιο το κοινωνικό πεδίο, νομίζω ότι υπάρχει ένα πάρα 
πολύ μεγάλο ζήτημα που ακούει στο γεγονός ότι περάσαν αρκετά 
χρόνια που υπήρχε διαρκώς ένα ζήτημα αντίρροπο, ανάμεσα στις - 
δεν ξέρω τώρα πώς να τις ονομάσω τις σχολές σκέψης-, ανάμεσα τε- 

λοσπάντων στον επαναστατισμό και στον εναλλακτισμό. Δηλαδή τη 
λογική της συγκρουσιακής του δρόμου από τη μία απέναντι στην οι¬ 
κονομική και πολιτική εξουσία με σκοπό την ανατροπή του καθεστώ¬ 
τος, του συστήματος, και από την άλλη το πώς διαμορφώνουμε δυνα¬ 
τότητες να ζούμε στο εδώ και τώρα αυτό που θέλουμε αλλά και όλο 
αυτό το προταγματικό ότι, άμα αυτό μεγαλώσει, θα μπορέσει να φέ¬ 
ρει τον κοινωνικό μετασχηματισμό. 

Νομίζω ότι ίσως βρισκόμαστε ακριβώς στην ιστορική συγκυρία 
-και μας βοηθάει και η εμπειρία από πριν, δηλαδή η ιστορία του πα¬ 
ρελθόντος, αλλά και το θέτει σαν επιτακτικό η εποχή μας- να σκε- 
φτοΰμε ότι μάλλον η σύνθεση αυτών είναι η μόνη δυνατότητα να μπο¬ 
ρέσουμε να προχωρήσουμε προς τα εμπρός. Δηλαδή ότι οι δυνατότη¬ 
τες της αντίστασης και της σύγκρουσης με αυτά που ολοένα και πιο 
επιθετικά εφαρμόζονται πάνω μας, αλλά και η δυνατότητα να φτιά¬ 
ξουμε έστω και με αντιφατικούς και μικρογραφικούς όρους μικρές 
κοινότητες που, έστω, μπορεί να μη μπορούν να απαντήσουν στα πά¬ 
ντα, αλλά να δίνουν κάποιες πρώτες δυνατότητες χωρίς να αποκό- 
βονται από το κομμάτι του αγώνα (δηλαδή η πραγματικότητα νέων 
κοινοτισμών θα δίνει τη δυνατότητα η αντίσταση να πηγαίνει με την 
αλληλεγγύη, με την αυτοοργάνωση και με μορφώματα κοινοτιστικών 
δομών καθημερινής ζωής), όλα αυτά θα μπορούν να πηγαίνουν σε 
σύνθεση και σε συνδυασμό. Και όλα αυτά δοκιμασμένα σε ανοιχτό 
κοινωνικό πεδίο. Πιστεύω ότι η εποχή δεν απαιτεί πλέον ομάδες πα¬ 
ρέμβασης, αλλά απαιτεί τη δημιουργία κοινωνικών δομών και υποδο¬ 
μών όπου θα δοκιμαστούν διάφορα πράγματα έστω και με υψηλούς 
βαθμούς αντίφασης και δυσκολίας. Να μπορέσουν δηλαδή να δήμι¬ 
ου ργηθούν ιδιαίτερα ανοιχτά κοινωνικά πεδία και οι τόποι που να 
μπορούν να διασταυρωθούν. Να βρεθούμε μεταξύ μας, έστω και με 
αντιφατικούς όρους, και σίγουρα κάπως να βρεθούν τα βασικά χαρα¬ 
κτηριστικά. Νομίζω εν τέλει ότι τίθεται ένα ζήτημα του πώς θα μπο¬ 
ρούσε ίσως να εξεταστεί από κοινωνικής σκοπιάς και με μια κοινωνι¬ 
κή προοπτική το ζήτημα της κρίσης και τα ζητήματα του αγώνα. 

Σχόλιο 4: 

Γεια χαρά. Ήταν πολύ ενδιαφέρουσες και οι τρεις ομιλίες που άκου- 
σα. Ήθελα με αφορμή αυτές να θίξω κάποια ζητήματα που μπορεί να 

δημιουργούσαν παρανοήσεις σχετικά με την κρίση και τους αγώνες 
σήμερα. Το πρώτο είναι αν ο κομμουνισμός τίθεται ως ένα αφηρημέ- 
νο ιδεώδες το οποίο πρέπει να επιλέξουμε και να αρνηθούμε τον κα¬ 
πιταλισμό, δηλαδή σαν ένα σταυροδρόμι μεταξύ της αρετής και της 
κακίας. Μας τέθηκε πολύ συχνά αυτό το δίλημμα: «εσείς τι θα επι- 
λέξετε;». Το θέμα είναι ότι ο μαρξισμός δεν είδε ποτέ τον κομμου¬ 
νισμό σαν μια τέτοια επιλογή -αυτή ήταν η κριτική στον Προυντονι- 
σμό- και το θέμα είναι πώς θα επιδιώξουμε την κοινωνική απελευθέ¬ 
ρωση μέσα από την αστική κοινωνία. Έξω από αυτή, αν θεωρήσου¬ 
με τους εαυτούς μας έξω από αυτή, το πολύ να κατορθώσουμε ένα 
χτύπημα σε μια πλευρά της και όχι την ολοκληρωτική κατάργησή της. 

Μία άλλη πιθανή παρεξήγηση -γιατί φυσικά ήταν μικρές οι ομι¬ 
λίες, δεν πιστεύω ότι κατέθεσαν όλοι ολοκληρωμένες απόψεις- ήταν 
ότι μπορούμε να δούμε την κριτική στην κρίση και στον καπιταλι¬ 
σμό από τη σκοπιά της εργασίας, ενώ το θέμα είναι να κάνουμε κρι¬ 
τική στην ίδια την εργασία. Αυτό έχει να κάνει και με μία αφηρημένη 
σύλληψη της ταξικής πάλης, δηλαδή από τη μία είμαστε εμείς που [κά¬ 
ποιοι] μας εκμεταλλεύονται και από την άλλη είναι αυτοί που μας εκ¬ 
μεταλλεύονται. Το ιδιαίτερο χαρακτηριστικό της καπιταλιστικής κοι¬ 
νωνίας δεν είναι ότι είναι ταξική. Κάθε εγγράμματη κοινωνία που τυ¬ 
χαίνει να γνωρίζουμε είναι εκμεταλλευτική και ταξική. Η ιδιαιτερότη¬ 
τα του καπιταλισμού είναι ότι όλες οι τάξεις υπάγονται στη δυναμική 
του κεφαλαίου. Γι’ αυτό πρώτη φορά μπορεί να δημιουργηθεί και μία 
μη ταξική κοινωνία. Εδώ δηλαδή το θέμα είναι να δούμε πώς το προ¬ 
λεταριάτο δεν αρνείται απλά την αστική κοινωνία αλλά συγχρόνως 
την ανασυγκροτεί, καταφάσκει, οπότε αν δούμε την κριτική στην κρί¬ 
ση και τον καπιταλισμό από τη σκοπιά της εργασίας μπορούμε απλά 
να επαναφέρουμε μία νέα μορφή καπιταλισμού. Όπως έγινε πολύ συ¬ 
χνά με τα αφηρημένα επαναστατικά κινήματα του παρελθόντος. 

Και το άλλο πολύ ενδιαφέρον, ίσως λίγο προκλητικό, είναι ότι και 
η ίδια η ανάπτυξη του κεφαλαίου παραπέμπει και στην κατάργησή 
του. Δηλαδή και η ίδια η αστική κοινωνία γεννά δυνατότητες για την 
ανατροπή της. Αυτό σημαίνει ότι, στον καπιταλισμό, είναι πολύ ση¬ 
μαντικό ότι δημιουργήθηκε για πρώτη φορά ένα ιστορικό σύμπτωμα 
του κεφαλαίου που είναι η ίδια η αριστερά. Δηλαδή η σημασία των 
ιδεολογικών ζητημάτων: η ιστορική συνείδηση που θέλει να συλλά- 

βει την αστική κοινωνία στη διαδικασία, στην προοπτική του αυτο- 
μετασχηματισμού της. Το αντίθετο, αυτό που προήγαγε η μία από τις 
παρεμβάσεις, είναι ότι και μόνο η εργασία έτσι όπως υπάρχει, μπο¬ 
ρεί να παραπέμψει στο ξεπέρασμα της αστικής κοινωνίας. Όχι! Το 
ξεπέρασμά της πρέπει να είναι όχι απλά η κατάργησή της αλλά και 
η πραγμάτωσή της. Γι’ αυτό και βλέπουμε κάποιους χαρακτηρισμούς 
του Μαρξ όπως «δεν καταργούμε, αλλά πραγματώνουμε την ιδιοκτη¬ 
σία», «δεν καταργούμε απλά, αλλά πραγματώνουμε τη φιλοσοφία» 
και διάφορα άλλα συμπτώματα του κεφαλαίου. 

Για την κρίση, επίσης, κάτι σημαντικό που θέλω να πω είναι ότι 
η κριτική του Μαρξ δεν είναι κριτική των οικονομικών δομών του 
καπιταλισμού, ήταν η κριτική της πολιτικής οικονομίας. Πώς δηλαδή 
η αστική κοινωνία αυτοανάγεται συνεχώς στην οικονομική σφαίρα. 
Δεν είναι να βρούμε τι στα αλήθεια συμβαίνει στην οικονομική βάση 
της κοινωνίας και να το αποκαλύψουμε. Αυτή είναι η βασική ψευδαί¬ 
σθηση αυτής της κρίσης, ότι πιάσαμε τον ταύρο από τα κέρατα. Το 
θέμα είναι να γίνει κριτική σε αυτή τη συνεχή αναγωγή της αστικής 
κοινωνίας στην οικονομία και να καταλάβουμε ότι η κρίση της αστι¬ 
κής κοινωνίας είναι η κρίση που θα πραγματώσει τα αστικά ιδεώδη 
που η ίδια η αστική επανάσταση έθετε και αποδείκνυε η παλιά καλή 
εκμετάλλευση. Και κάτι τελευταίο για μια παρατήρηση, νομίζω ότι εί¬ 
ναι σημαντικό στην κρίση να τη δούμε ως κρίση στη δυναμική του κε¬ 
φαλαίου και όχι στα ζητήματα εξουσίας, φύλου κ.λπ. μόνο, γιατί αν 
τα δούμε μόνο έτσι μπορεί να είναι απλά ζητήματα προλεταριοποίη¬ 
σης καταπιεσμένων ομάδων και όχι πώς αυτές οι καταπιεσμένες ομά¬ 
δες μπορούν να παραπέμψουν πέρα από το κεφάλαιο. Αυτή είναι η 
προβληματική. 

[Στο σημείο αυτό μεσολαβεί η τοποθέτηση ενός συντρόφου, του 
οποίου όμως δυστυχώς το σχόλιο δεν έγινε δυνατό να απομαγνητο¬ 
φωνηθεί, λόγω τεχνικών προβλημάτων κατά την ηχογράφηση.] 

Σχόλιο Α από την κατάληψη Φάμπρικα Υφανέτ: 

Λοιπόν, εγώ θα ήθελα να κάνω μια μικρή επισήμανση σε σχέση με 
αυτό που έχει ειπωθεί από διάφορο κόσμο σχετικά με τον τίτλο του 
φεστιβάλ-συνεδρίου «για την έξοδο από τον καπιταλισμό» και βέ- 

βαια [σε σχέση με] αυτό που πηγαίνει πακέτο, τον κομμουνισμό, και 
σχετικά με το γιατί έχει χρησιμοποιηθεί η λέξη έξοδος, ενώ θα μπο¬ 
ρούσε να έχει χρησιμοποιηθεί η λέξη καταστροφή, ανατροπή, αντί¬ 
σταση ή τελοσπάντων κάποια άλλη λέξη. Φυσικά, σε καμία περίπτω¬ 
ση δε θεωρούμε ότι έχουμε βρει τις λέξεις και έχουμε κατακτήσει 
τα νοήματα. Είμαστε σε μια διαδικασία. Αυτήν ακριβώς τη διαδικα¬ 
σία -μιλώντας και λίγο πιο προσωπικά- πιστεύω πως εμπεριέχει η 
έννοια της εξόδου. Η έννοια της εξόδου έχει μέσα της την έννοια 
της «οδού» και του «εκτός της οδού». Δηλαδή τι σημαίνει «εκτός της 
οδού του καπιταλισμού»; Σημαίνει ότι ο καπιταλισμός, δηλαδή η σχέ¬ 
ση κεφάλαιο, η σχέση δηλαδή που διαχωρίζει τους ανθρώπους από 
τα μέσα παραγωγής-αναπαραγωγής, διαβίωσης, επικοινωνίας κ.λπ., 
αυτός ο δρόμος του διαχωρισμού πώς μπορεί να αλλάξει; Αυτή η αλ¬ 
λαγή εννοείται ότι εμπεριέχει την καταστροφή. Η καταστροφή όμως 
από μόνη της δεν αρκεί. Χρειάζεται μια διαδικασία για να σχημα¬ 
τοποιήσεις κάτι άλλο. Αυτό το άλλο είναι που αναζητούμε. Τον κομ¬ 
μουνισμό δηλαδή; Τι θα πει κομμουνισμός; Τόσες φορές το έθεσε 
το ερώτημα ο Βοηείείά. Αυτός ο διαχωρισμός, λοιπόν, πώς αλλάζει; 
Πώς επανενώνεσαι, πώς ανακτάς τελικά τον κοινωνικό πλούτο, τον 
οποίο έχει παράξει η κοινωνική συνεργασία; 

Αυτή η κοινωνική συνεργασία διαρκώς υπάρχει, είτε μέσα στον 
χώρο εργασίας είτε εκτός. Αυτή, λοιπόν, η κοινωνική συνεργασία 
μπορεί να λειτουργεί προς όφελος της σχέσης-κεφάλαιο. Πώς μπο¬ 
ρούμε, λοιπόν, αυτήν την κοινωνική συνεργασία να τη βγάλουμε από 
αυτήν την οδό; Προφανώς πρέπει να καταστρέφεις, προφανώς πρέ¬ 
πει να επιτεθείς, προφανώς πρέπει να μισήσεις τα αφεντικά, προφα¬ 
νώς, προφανώς, προφανώς. Ωστόσο, πρέπει να βάλεις τελικά και τις 
δικές σου επιθυμητές σχέσεις. Χαρακτηριστικότατο παράδειγμα το 
πώς, μέσα σε ένα χώρο εργασίας, η κοινωνική συνεργασία μπορεί να 
λειτουργεί προς όφελος της σχέσης-κεφάλαιο. Αλλά εάν οι ίδιοι, τα 
ίδια τα υποκείμενα, οι ίδιοι οι εργαζόμενοι μέσα από κάποια διαδι¬ 
κασία χειραφετηθούν και φτιάξουν μια εργατική ομάδα, ένα σωμα¬ 
τείο, μια διαδικασία αγώνα, αυτό νομίζω είναι που αναζητούμε, δη¬ 
λαδή πώς αυτή η κοινωνική συνεργασία θα γίνει αυτό το σταμάτημα 
της ιστορίας που περιέγραψε και ο Βοηείείά και πώς θα μπορέσου¬ 
με να χτίσουμε κάτι άλλο. Αυτό φυσικά περνάει μέσα από χειραφε- 

τητικές κοινότητες αγώνα, οι οποίες θα δομήσουν σχέσεις και κομ¬ 
μουνισμούς στην καθημερινότητα μας. Διότι δε σημαίνει ότι αν κα¬ 
ταστρέφεις τον καπιταλισμό θα πάψουν να υπάρχουν μια σειρά από 
άλλα ζητήματα -θα μπορούσαμε να αναφέρουμε χαρακτηριστικά την 
πατριαρχία και πολλά ακόμη. Έτσι, λοιπόν, νομίζουμε ότι η έξοδος 
ίσως να μην είναι και η πιο σωστή λέξη αλλά μάλλον εμπεριέχει έναν 
πλούτο, τον πλούτο των διαδικασιών. Με έναν τρόπο είναι μια δια- 
νυσματική έννοια που δείχνει κάποιο πέρασμα. Ενδεχομένως, έχει 
κάποια ελλείμματα αλλά σημασία έχει όχι απλώς να ανακαλύπτουμε 
καινούριες λέξεις αλλά τα περιεχόμενα τα οποία βάζουμε. 

Σχόλιο Β από την κατάληψη Φάμπρικα Υφανέτ: 

Και κάτι ακόμα σε σχέση με ένα δεύτερο ζήτημα που μπήκε, για το 
αν η κρίση της δεκαετίας του ’70 ξεπεράστηκε ή όχι. Η δίκιά μας 
άποψη λέει ότι η κρίση της δεκαετίας του ι 70 δεν επιλύθηκε, ανα¬ 
βλήθηκε. Και αυτό είναι διαφορετικό πράγμα: να αναβάλεις από το 
να επιλύεις. Γι’ αυτό θεωρούμε ότι στην εργατική αταξία -όπως μπο¬ 
ρεί να ονομάσει κανείς όλη την ιστορία των δεκαετιών του ’60 και 
του ’70- το κεφάλαιο δε μπόρεσε να απαντήσει εντείνοντας την εκ¬ 
μετάλλευση στη ζωντανή εργασία. Προσπάθησε, αντίθετα, χρησιμο¬ 
ποιώντας το πιστωτικό σύστημα -χρησιμοποιούσε πολύ αυτόν το μο¬ 
χλό-, να αναβάλει για τον εαυτό του αυτήν την αδυναμία εκμετάλλευ¬ 
σης στο μέλλον, δίνοντας δάνεια και λέγοντας ότι «σου δίνω δάνειο 
για να λειτουργήσεις μέχρι να ρολάρει η σχέση», με την προσδοκία 
από την πλευρά του ότι θα μπορέσει μελλοντικά να εντείνει το βαθ¬ 
μό της εκμετάλλευσης για να μπορέσει να επιστρέφει η εκμετάλλευ¬ 
ση στη ζωντανή εργασία. Ένα δεύτερο σημείο είναι ότι εμείς δε μι¬ 
λάμε για αντίφαση του καπιταλισμού αλλά για αντιθέσεις μέσα στον 
καπιταλισμό. 

Σχόλιο 5: 

Λοιπόν, εγώ θα ξεκινήσω την τοποθέτησή μου προσπαθώντας να ερ¬ 
μηνεύσω το βασικό στοιχείο ανάγνωσης της σχέσης το οποίο έχει να 
κάνει με το βαθμό εκμετάλλευσης. Η ανυπακοή της εργατικής τάξης 
ήταν αυτή η οποία οδήγησε τον καπιταλισμό σε αυτήν την κρίση άρα 
μιλάμε για μια κρίση με μαρξικούς όρους υπερσυσσώρευσης. Άρα 

πολιτικά σκεπτόμενος, νομίζω ότι το πεδίο του προτάγματός μας θα 
έπρεπε να είναι η ανατροπή και τα σημάδια του καιρού δείχνουν ότι 
η ανατροπή είναι κοντά, το εργατικό κίνημα θα μπορέσει να ανατρέ¬ 
ψει την κατάσταση. Για μένα η εκτίμηση την οποία κάνουμε σε πρώ¬ 
το χρόνο είναι αυτή η οποία δε βρίσκει την πολιτική μας στόχευση, 
και όσο πιο έξω πέφτουμε στο επίπεδο της εκτίμησης τόσο πιο έξω 
πέφτουμε στο πεδίο της στόχευσης. Δε μπορώ να αντιληφθώ ούτε τη 
θέση ότι τα πάντα είναι εργασία ούτε τη θέση ότι τα πάντα είναι κε¬ 
φάλαιο. Και εγώ αναγνωρίζω την ύπαρξη αντίφασης και όχι αντίθε¬ 
σης, αλλά μια αντίφαση η οποία ορίζεται ενδοφυώς στη σχέση κεφα- 
λαίου-εργασίας. Το κεφάλαιο και η εργασία ορίζονται το ένα μέσα 
από το άλλο και συγκροτούν τη σχέση τους ως όλον. Άρα αυτό, χωρίς 
να μπαίνω σε μια λογική κατάρρευσης του καπιταλισμού, νομίζω ότι 
οδηγεί ως ενδοφυής τάση σε μια αντίληψη για τον καπιταλισμό της 
καταστροφής, όχι τελεολογικά αλλά σε μια φάση όπως το έβαζε και 
ο Μαρξ, ας πούμε, η οποία τείνει στο άπειρο. Προφανώς και ανατρέ- 
πεται καμιά φορά μόνος του ο καπιταλισμός, απλά αυτό μας δίνει νο¬ 
μίζω τη δυνατότητα να αποκωδικοποιήσουμε τις εγγενείς αντιφάσεις 
τις οποίες ο ίδιος ο καπιταλισμός φέρει ως καπιταλιστικός τρόπος 
παραγωγής και όχι ως σύστημα. Η μισθωτή εργασία λόγου χάρη στον 
καπιταλισμό, επειδή δε μπορεί να λειτουργήσει ως ένας άλλος συντε¬ 
λεστής παραγωγής όπως οι άλλοι συντελεστές στην παραγωγή, επει¬ 
δή από τη φύση της αντιστέκεται στο κεφάλαιο, δημιουργεί μονίμως 
αυτές τις τριβές. Άλλωστε την κρίση υπερσυσσώρευσης του κεφαλαί¬ 
ου μπορούμε τη δούμε εξετάζοντας το πώς δημιουργείται ο υπερπλη¬ 
θυσμός εργατικού δυναμικού. 

Άρα θα έλεγα ότι για να αναγνωρίσουμε την ταξικότητα του καπι¬ 
ταλισμού και να την αναγνώσουμε στο επίπεδο του ιστού, της παρα¬ 
γωγικότητας, της εκμετάλλευσης, ως αυτό το οποίο είναι το πιο πασι¬ 
φανές, νομίζω ότι θα πρέπει να ανατρέξουμε λίγα βήματα πιο πίσω, 
προκειμένου να μπορέσουμε να διαπιστώσουμε τι πραγματικά συμ¬ 
βαίνει. Και σίγουρα μέσα σε όλο αυτό το πράγμα η πολιτική οικονο¬ 
μία και τα μαρξικά εργαλεία είναι μόνο ένα μέρος από το σύνολο των 
εργαλείων που μπορούμε να χρησιμοποιήσουμε. Στο δικό μου σκε¬ 
πτικό η κρίση η σημερινή δε μπορεί να ειδωθεί ως μια παρατεταμέ- 
νη, ως μια αναβλημένη κρίση από τη δεκαετία του ’70. Και αυτό για- 

τί, ακόμη και με όλα τα επίπεδα αφαίρεσης που γίνονται προκειμέ- 
νου να προσομοιάσουν με τις μεταβλητές που βάζει ο Μαρξ σε κάτι 
το ποσοτικό, φαίνεται ότι όντως υπάρχει μια ανάκαμψη του ποσο¬ 
στού κέρδους. Το για ποιο λόγο αυτή η ανάκαμψη του ποσοστού κέρ¬ 
δους πάλι καταλήγει σε πρόβλημα είναι το αντικείμενο της κουβέ¬ 
ντας, μιας κουβέντας που συνεχίζεται τόσο εδώ μέσα όσο και έξω. 

Σχετικά με την πολιτική σε ένα πιο διευρυμένο επίπεδο -μιας και 
το κεφάλαιο το αντιμετωπίζουμε ως συνολικό κεφάλαιο- νομίζω ότι 
η αναγωγή πρέπει να γίνει σε παγκόσμιο επίπεδο, δηλαδή εφόσον η 
παγκόσμια κρίση επιδρά στη Γαλλία, στη Γερμανία, στην Αμερική, 
στην Ελλάδα, είναι κάτι το διαφορετικό. Άρα νομίζω ότι αν και μπο¬ 
ρούμε να διαγνώσουμε σε έναν πρώτο χρόνο ποια είναι τα βέλη αι¬ 
τιότητας που οδηγούν στην κρίση, όταν ερχόμαστε στο επίπεδο της 
ελληνικής πραγματικότητας νομίζω ότι και πάλι επαναπροσδιορίζο¬ 
νται. Δηλαδή και στο επίπεδο της Ελλάδας, δε νομίζω ότι ήταν η έλ¬ 
λειψη του βαθμού εκμετάλλευσης αυτή που οδήγησε τον ελληνικό κα¬ 
πιταλισμό σε κρίση. Ούτε οι υψηλοί μισθοί της Ελλάδας και η χαμηλή 
παραγωγικότητα. Αυτή η σχέση, ακόμα και αν υπήρχε, δε μπορεί να 
εξηγήσει γιατί ο ελληνικός καπιταλισμός και ο ελληνικός κοινωνικός 
σχηματισμός, όταν υπάρχει μια παγκόσμια κρίση, φθάνει στα πρόθυ¬ 
ρα χρεοκοπίας όπως το 1893, το 1932, πάλι την περίοδο των δεκαετι¬ 
ών ’70-’80 αλλά και σήμερα. 

[Το τελευταίο κομμάτι της συζήτησης δεν ήταν δυνατό να απομα¬ 
γνητοφωνηθεί εξαιτίας της κακής ποιότητας ήχου] 

2.5 Σημειώσεις 

1. Μαρξ, Καρλ, (1978), Το Κεφάλαιο, Τόμος Πριότος, Σύγχρονη Εποχή 

2. Μαρξ, Καρλ, (1978), Κριτική της Εγελιανής Φιλοσοφίας του Κράτους 
και του Δικαίου, Παπαζήσης 

3. «Ο χρόνος είναι το παν, ο άνθρωπος δεν είναι πια τίποτα. Είναι το 
πολύ-πολύ το κουφάρι του χρόνου». (Μαρξ, Καρλ. Η αθλιότητα της 
Φιλοσοφίας.) 

4. Οικονομικός όρος που δηλώνει τη διάχυση των οικονομικών οφελών 
από πάνω προς τα κάτω. Πρόκειται δηλαδή για μια πολιτική που φρο- 

ντίζει να πλουτίσουν κάποιες μικρές ομάδες πληθυσμού στην κορυ¬ 
φή της κοινωνικής πυραμίδας, ώστε, όταν αυτές χορτάσουν, ο πλού¬ 
τος που θα ξεχειλίσει να διαχυθεί στις αμέσως κατώτερες βαθμίδες 
κ.ο.κ. - Σ.τ.Ε. 

5. Μαρξ, Καρλ - Ένγκελς, Φρίντριχ, (1994), Μανιφέστο του Κομμουνι¬ 
στικού Κόμματος, Σύγχρονη Εποχή 

6. Στην πραγματικότητα το εν λόγω εδάφιο βρίσκεται στο πρώτο κοινό 
έργο τοιν Μαρξ και Ένγκελς, Η Αγία Οικογένεια, Η Κριτική της κρι¬ 
τικής, το οποίο συνέγραψαν το 1844. Το βιβλίο αυτό ήταν μια επίθεση 
στους Νεαρούς Εγελιανούς, οι οποίοι έχαιραν εκτίμησης στους ακα¬ 
δημαϊκούς κύκλους της εποχής. Η Φιλοσοφία της Αθλιότητας γρά¬ 
φτηκε από τον Προυντόν το 1846 και η κριτική του Μαρξ σε αυτήν 
ήρθε λίγους μήνες μετά με την Αθλιότητα της Φιλοσοφίας - Σ.τ.Ε. 

7. Μαρξ, Καρλ, (χ.χ.ε), Η Αγία Οικογένεια ή η Κριτική της Κριτικής, 
Αναγνωστίδης 

Συντονίστρια: 

Καλησπέρα σε όλους και όλες. Καλωσήρθατε σήμερα στο Φεστιβαλ- 
Συνέδριο Οοτηπιιιηϊδηιοκ. Σήμερα η μέρα είναι αφιερωμένη στους 
αγώνες στην αναπαραγωγή. Καθώς επίσης και στο ζήτημα περί κοι¬ 
νών και περκρράξεων, που είναι το δεύτερο μέρος των εκδηλώσεων. 
Θα ξεκινήσουμε με παρουσιάσεις αγώνων στο χώρο της υγείας, κα¬ 
θώς επίσης και στις μεταφορές. Κωδικοποιούμε κάπως αυτούς τους 
αγώνες ως αγώνες στο χώρο της αναπαραγωγής, δηλαδή όχι μέσα 
στο χώρο εργασίας απαραίτητα, αλλά στους χώρους όπου καλύπτου¬ 
με κάποιες ανάγκες μας ως εργαζόμενοι/ες και γενικότερα ως άν¬ 
θρωποι. Χώροι που άπτονται του πώς ζούμε, πώς εργαζόμαστε, πώς 
μετακινούμαστε, τι υγεία έχουμε κ.λπ. μέσα στο συγκεκριμένο καπι¬ 
ταλιστικό σύστημα, όπως το γνωρίζουμε σήμερα. Είναι γεγονός πως 
εδώ και αρκετές δεκαετίες όλο και περισσότερες σφαίρες της ανα¬ 
παραγωγής εντάσσονται μέσα στον κύκλο της εμπορευματοποίησης. 
Ένα ζήτημα είναι το πώς, εν μέσω κρίσης, σε αυτούς τους χώρους, 
εντείνεται αυτή η επίθεση. Παράλληλα, εμφανίζονται αγώνες με διά¬ 
φορα χαρακτηριστικά, όπως το πανελλαδικά γνωστό κίνημα «Δεν 
Πληρώνω», που μας έχει απασχολήσει με κριτικό τρόπο ως αντίλη¬ 
ψη, μέχρι μικρότερες κινήσεις στα νοσοκομεία, στις μετακινήσεις και 
σε διάφορους άλλους τομείς. Ακολουθεί η εισήγηση της Συνέλευσης 
για την Υγεία από την κατάληψη Π.Ι.Κ.Π.Α. Πετραλώνων (Αθήνα). 

3.1 Εισήγηση της Συνέλευσης για την Υγεία (κατάληψη 
Π.Ι.Κ.Π.Α. Πετραλώνων) 

Ανοίγοντας το ζήτημα της υγείας, υπάρχουν πάρα πολλά πράγματα 
που μπορούν να ειπωθούν. Πάρα πολλά περιεχόμενα και νοήματα 
για να ξεδιπλωθούν. Η αλήθεια είναι πως προσωπικά είχα ένα δι¬ 
σταγμό. Στην Αθήνα, αυτή την περίοδο, γράφουμε κείμενα και στή¬ 
νουμε εκδηλώσεις αναφορικά με το ζήτημα της υγείας, δε θα κάνου¬ 
με αυτό το πράγμα σήμερα εδώ. Είχα προσωπικά ένα δισταγμό με 
τι ακριβώς να ξεκινήσω. Θα προσπαθήσω στην αρχή να περιγρά¬ 
φω πώς ακριβώς χτίστηκε το σύστημα υγείας και κυρίως τι αλλαγές 
πραγματοποιούνται αυτή τη στιγμή και τι σημαίνουν αυτές οι αλλα¬ 
γές κοινωνικά και μετά να μιλήσω για το δικό μας τμήμα και τη δίκιά 
μας πορεία μέσα στην απόπειρά μας άρθρωσης αντιστάσεων απένα¬ 
ντι σε ό,τι υπάρχει και απέναντι σε ό,τι έρχεται. Γιατί τελικά είναι 
μια κίνηση η οποία εκβάλει μέσα σε συνολικότερα πολιτικά περιεχό¬ 
μενα, νοήματα και αγώνες αυτής της περιόδου. Αυτό είναι που ανα¬ 
ζητούμε και εμείς και αυτού του είδους τις πράξεις προσπαθούμε να 
ξεδιπλώσουμε. 

Ξεκινώντας, ένα από τα πρώτα πράγματα, όταν ερχόμαστε σε 
επαφή με συνελεύσεις από γειτονιές της Αθήνας θέτοντας το ζήτημα 
της υγείας για να στήσουμε εκδηλώσεις και να προχωρήσουμε σε συ¬ 
γκεκριμένες δράσεις που να έχουν στοχοθεσία και προοπτική, όπως 
οι καταλήψεις στα ταμεία των νοσοκομείων, το πρώτο πράγμα που 
ερχόταν ως ίεεάόαοΓ από τις συλλογικότητες των συντρόφων είναι 
ότι πραγματικά το ζήτημα της υγείας μας είναι άγνωστο και ότι θα θέ¬ 
λαμε να πιάσουμε το νήμα εξαρχής, με εκδηλώσεις αντιπληροφόρη- 
σης και μετά σιγά-σιγά να προχωρήσουμε. Τελικά, η πραγματικότη¬ 
τα είναι ότι ολόκληρη η ιστορία για την υγεία συνιστά όντως ένα δι¬ 
αχωρισμένο πεδίο ελεγχόμενο από το κράτος, παρόλο που η αναφο¬ 
ρά βρίσκεται πάνω στα δικά μας σώματα. Ενώ ολόκληρο το σύστημα 
υγείας χτίζεται πάνω στα σώματα τα δικά μας, στη δίκιά μας αγωνία, 
στο δικό μας πόνο, στο δικό μας θάνατο, τελικά συνιστά ένα απόλυτο 
πεδίο ετερονομίας. Μια κατάσταση διαμεσολαβημένη, που ποτέ δεν 
επικοινωνήθηκε κοινωνικά, ποτέ δεν αφέθηκε το περιθώριο σε κα¬ 
μία κίνηση από τα κάτω να βάλει κοινωνικά περιεχόμενα. Όσες φο- 

ρές υπήρξαν εξαιρέσεις, αυτές οι εξαιρέσεις γεννήθηκαν μέσα από 
το χώρο της υγείας και δεν ήρθαν απέξω. 

Μιλώντας για το σύστημα υγείας να πούμε πολύ γρήγορα κάποια 
πράγματα. Ουσιαστικά το πεδίο αναφοράς, το οποίο εμείς δεν το 
υπερασπιζόμαστε, είναι το Ε.Σ.Υ., το οποίο δημιουργείται το 1983. 
Πριν από αυτό συναντάμε τα ίδια χαρακτηριστικά με αυτά που εμφα¬ 
νίζονται μέσα στο περιβάλλον της κρίσης. Ένα χάος από ανεξάρτη¬ 
τα νοσοκομεία, άθλιες εργασιακές συνθήκες. Υπήρχαν νοσοκομεία 
ΧΥΤΑ, για τα επείγοντα υπήρχαν μόνο τέσσερα νοσοκομεία στα 
οποία μπορούσες να καταφύγεις. Οι γιατροί ζούσαν ένα εργασιακό 
Γκουαντάναμο, ήταν υποχρεωμένοι να βλέπουν μέχρι και τετρακό- 
σιους ασθενείς στην εφημερία τους. Φυσικά κανείς δεν εξυπηρετού¬ 
νταν. Κάθε νοσοκομείο είχε την δίκιά του ξεχωριστή σύμβαση με κά¬ 
ποιο ή κάποια από τα ασφαλιστικά ταμεία. Γενικά ήταν ένας μύλος. 

Το Ε.Σ.Υ. συνιστά μία τομή. Κάτι που πρέπει να ειπωθεί είναι ότι 
ο τομέας της υγείας και της ασφάλισης από τη μια μεριά και ο τομέας 
της εκπαίδευσης από την άλλη είναι εκείνα τα κύρια πεδία δραστη- 
ριοποίησης του κράτους μέσα από τα οποία παράγεται η κοινωνική 
συναίνεση απέναντι του. Δηλαδή υγεία και ασφάλιση από τη μία, εκ¬ 
παίδευση από την άλλη, είναι τα προνομιακά πεδία τα οποία έχει κα¬ 
ταλάβει το κράτος στο όνομα της κοινωνίας, τα οργανώνει στο όνομα 
της κοινωνίας και τελικά από αυτά ξεπηδούν οι επιμέρους αρνήσεις 
και καταφάσεις. Είναι σημαντικά για την κοινωνία αυτά τα πεδία για 
την παραγωγή ευρύτερων συγκρούσεων και καταφάσεων. Το Ε.Σ.Υ. 
συνιστά κάτι τελείως καινούργιο σε σχέση με τη χαοτική πραγματικό¬ 
τητα του παρελθόντος. Για πρώτη φορά έχουμε ένα ενιαίο οργανωμέ¬ 
νο σύστημα υγείας. Καθιερώνεται η καθολική ασφαλιστική κάλυψη, 
κάτι πρωτοφανές. Παρόλο που δε ψηφίστηκε τότε, ήταν πολύ σημα¬ 
ντικό για την εποχή. Άφησε τεράστιες τρύπες που πολλές από αυτές 
είναι άμεσα κατανοητές στην καθημερινότητά μας. Ένα παράδειγ¬ 
μα η μαιευτική. Κάθε γυναίκα που θέλει να γεννήσει ξέρει ότι ουσι¬ 
αστικά είναι όμηρος του ιδιωτικού τομέα της υγείας. Στην πραγματι¬ 
κότητα δεν έχει κάλυψη στο δημόσιο σύστημα. Ή η οδοντιατρική. Οι 
περισσότεροι από εμάς κατευθυνόμαστε στον ιδιωτικό τομέα για να 
φτιάξουμε τα δόντια μας. Αλλά ακόμα και πολύ πιο βασικοί τομείς 
που παράγουν πόνο, όπως η ψυχική ασθένεια, που το Ε.Σ.Υ. αφή- 

νει τεράστια τρύπα σε αυτό. Όταν βγαίνει στον αφρό η όλη ιστορία 
της Λερού, τότε είναι που επιχειρείται η ψυχιατρική μεταρρύθμιση, η 
οποία πραγματοποιήθηκε με ένα μισοανάπειρο τρόπο για να αρχίσει 
να αποδομείται πάρα πολύ γρήγορα. 

Εν πάση περιπτώσει την πραγματικότητα των χώρων υγείας την 
γνωρίζουμε. Δεν υπάρχει αγωγή υγείας, συμβουλευτική ιατρική, 
πρωτοβάθμια περίθαλψη. Και κυρίως, είναι ένα σύστημα το οποίο 
στην πρώτη σημαντική επαφή μαζί του γνωρίζουμε ότι είναι βαθιά 
ιδιωτικοποιημένο. Το φακελάκι ζει και βασιλεύει. Στην πραγματι¬ 
κότητα δεν είναι μόνο το φακελάκι. Είναι ένας ολόκληρος μηχανι¬ 
σμός, ο οποίος από τα μέσα έχει αλώσει το σύστημα υγείας και το 
έχει ιδιωτικοποιήσει. Υπάρχει ένα μεγάλο ποσοστό γιατρών -όχι γε¬ 
νικά υγειονομικών, παρόλο που υπάρχουν και άλλες βαθμίδες υγει¬ 
ονομικού προσωπικού που εμπλέκονται και συμμετέχουν σε αυτή τη 
μηχανή- που λυμαίνονται το σύστημα. Αλλά ίσως το κυρίαρχο πολιτι¬ 
κό χαρακτηριστικό είναι άλλο. Παράγεται μια εκτενής βάση πυραμί¬ 
δας μέσα στην οποία οι γιατροί, με μίζες και φακελάκια, οργανώνουν 
την ιδιωτικοποίηση του συστήματος υγείας. Αυτό επιβάλλει κεντρικά 
στην κορυφή της πυραμίδας, που είναι το κράτος, τη μεταφορά δισε¬ 
κατομμυρίων ευρώ προς τις φαρμακευτικές εταιρίες και τις πολυεθνι¬ 
κές ιατροτεχνικού εξοπλισμού. Όταν διαβάζουμε στις εφημερίδες ότι 
το δημόσιο πληρώνει πολύ ακριβά το κοστολόγιο στα φάρμακα και τον 
εξοπλισμό, τα ποσά είναι αμύθητα. Όσοι δουλεύουν μέσα στο σύστημα 
υγείας ξέρουν πολύ καλά ότι στην πραγματικότητα το δημόσιο σύστη¬ 
μα υγείας πληρώνει με βάση τιμοκατάλογο που έχει ορίσει το ίδιο το 
υπουργείο, πέντε έως και είκοσι φορές παραπάνω το κόστος του κάθε 
υλικού. Ουσιαστικά έχουμε ένα σύστημα διάτρητο. Ακόμα και στην οι¬ 
κονομική του λειτουργία, έχει σημασία γιατί εκεί πάει να επιτεθεί το 
κράτος. Από τη μία έχουμε ένα μεγάλο πλήθος διεφθαρμένων υγειονο¬ 
μικών που χρησιμοποιούν το σύστημα υγείας για τον προσωπικό τους 
πλουτισμό και από την άλλη, στην κορυφή, έχουμε μια νομότυπη κατα- 
λήστευση γιγαντιαίων ποσών από τους κοινωνικούς πόρους. 

Αυτά είναι σημαντικά γιατί αυτή τη στιγμή ουσιαστικά το κράτος 
μέσα σε κατάσταση κρίσης επιχειρεί να τα αναδείξει με τον τρόπο 
που αυτό θέλει. Προβάλλοντας εκείνες τις πτυχές που το ίδιο επιθυ¬ 
μεί ουσιαστικά, εν μέσω μιας κατάστασης βαθιάς αναδιοργάνωσης 

του συστήματος. Όχι απλά αναδιοργάνωση αλλά αποδιοργάνωση. 
Αυτή τη στιγμή το σύστημα αναπροσανατολίζεται επιθετικά απέναντι 
στην κοινωνία. Αποκλείει ολόκληρα κομμάτια του πληθυσμού, γίνε¬ 
ται αδιάφορο και επιθετικό απέναντι στην κοινωνική πραγματικότη¬ 
τα που παράγει η κρίση. Δε ξέρω τι να πρωτοπώ. Μπορώ να μιλήσω 
για τους μετανάστες. Για μας, στη δίκιά μας ανάλυση, αποτελούν ένα 
βασικό σημείο αναφοράς σε σχέση με τους πληθυσμούς που βρίσκο¬ 
νται σε κατάσταση αποκλεισμού και εξαίρεσης, ουσιαστικά περιγρα- 
φόμενοι ως ο καινούριος εσωτερικός εχθρός. Είναι χαρακτηριστική 
η φρασεολογία του Λοβέρδου για τους «μετανάστες που κοστίζουν 
πάρα πολλά στο σύστημα υγείας», πράγμα το οποίο είναι μούφα και 
έχει πάρα πολλά σημεία που μπορείς να το αποδομήσεις. Να πω πα¬ 
ρενθετικά -χωρίς να το αναλύσω- ότι στην πραγματικότητα οι μετα¬ 
νάστες σε μεγάλο βαθμό συνεισφέρουν στα ασφαλιστικά ταμεία χω¬ 
ρίς να έχουν ανταπόδοση από αυτά. Αλλά αυτό είναι μια άλλη ιστο¬ 
ρία, ίσως στην εισήγηση να το αναφέρουμε μετά, στο τι συμβαίνει 
στην πραγματικότητα. 

Στις καταλήψεις που κάνουμε στα νοσοκομεία είναι εμφανές σε 
εμάς ότι ένα τμήμα των υγειονομικών έχει ενσωματώσει τη φρασεο¬ 
λογία και την ιδεολογία-αντίληψη του υπουργείου. Δηλαδή οι ίδιοι οι 
υγειονομικοί έχουν βάλει τον εαυτό τους σε μια κατάσταση ότι κιν¬ 
δυνεύουμε, ότι γίνονται όντως σπατάλες στο σύστημα υγείας και τε¬ 
λικά αυτό καταλήγει σε επιθετικότητα στους ασθενείς που προσφεύ¬ 
γουν σε αυτό. Και υπάρχει μια ολοένα και διευρυνόμενη κατηγορία 
ανθρώπων οι οποίοι βρίσκονται σε άμεση κοινωνική ανάγκη, οι οποί¬ 
οι μπορεί να είναι άνεργοι, άστεγοι ή με μια παντελώς λεηλατημέ¬ 
νη ζωή ή χωρίς ασφαλιστική κάλυψη, το σύστημα είναι στραμμένο 
πολύ επιθετικά απέναντι τους. Καταρχάς, ενώ θεωρητικά θα έπρε¬ 
πε να υπάρχει -σε ένα μεγάλο κομμάτι τουλάχιστον όσων έχουν χαρ¬ 
τιά ή όσων έχουν ελληνική υπηκοότητα- η δυνατότητα της έκδοσης 
ενός βιβλιάριου ανασφάλιστου, αυτό που είναι γνωστό ως βιβλιάριο 
απορίας, αυτό δε συμβαίνει. Κανονικά θα έπρεπε να το κάνει η ίδια 
η κοινωνική υπηρεσία του νοσοκομείου. Προσέξτε να δείτε τι γίνε¬ 
ται. Πάει ένας ανασφάλιστος στο νοσοκομείο, υποχρεούται να πλη¬ 
ρώσει. Πέρα από τα πέντε ευρώ στα τακτικά ιατρεία, μιλάμε για τις 
εξετάσεις που πρέπει να κάνει στα επείγοντα ή, στην περίπτωση της 

νοσηλείας, για τα νοσήλια που κοστίζουν ογδόντα οκτώ ευρώ τη μέρα. 
Μπορεί να μαζευτεί ανάλογα με το τι έχει ο άνθρωπος ένα πολύ με¬ 
γάλο ποσό. Κανονικά, στις περιπτώσεις που κάποιος δεν έχει ασφά¬ 
λιση θα πρέπει η κοινωνική υπηρεσία του νοσοκομείου να ασχολείται 
με την περίπτωση και να δει πώς μπορεί να εκδώσει για αυτόν τον άν¬ 
θρωπο ένα βιβλιάριο ασφάλισης. Δε γίνεται τίποτα από όλα αυτά. Αν 
μιλήσετε με κοινωνικούς λειτουργούς θα σας πουν ότι αυτήν τη στιγ¬ 
μή ακόμα και σε κόσμο που δικαιούται με τα χίλια ένα βιβλιάριο απο¬ 
ρίας, απανωτές εγκύκλιοι δίνουν οδηγίες που λένε «δυσκολέψτε τα», 
«μην τα βγάζετε αυτά τα βιβλιάρια». Στην πραγματικότητα, δηλαδή, 
υπάρχει μια κατάσταση στην οποία αποκλείεσαι. 

Να το δούμε και λίγο παρακάτω σε νοήματα που και εμείς δεν 
έχουμε προλάβει να τα ξεδιπλώσουμε ακόμα αλλά είναι πολύ σημα¬ 
ντικά σε αυτήν την κατεύθυνση. Ας υποθέσουμε πως είμαι ανασφάλι¬ 
στος και πηγαίνω στο νοσοκομείο, έχω να κάνω μια σειρά εξετάσε¬ 
ων και έρχεται στο τέλος ένας λογαριασμός με ένα χ ποσό. Με βάση 
τα στοιχεία της ταυτότητας μου, αν εγώ δεν έχω να πληρώσω, αυτό 
θα καταλογιστεί ως απαίτηση στην εφορία. Αυτό σημαίνει πως αν δεν 
έχω να πληρώσω, το σύστημα των κοινωνικών παροχών έτσι όπως ορ¬ 
γανώνεται, με πετάει έξω. Δε μπορώ να έχω επίδομα ανεργίας, δε 
μπορώ να έχω φορολογική ενημερότητα, δε μπορώ να επιδείξω φο¬ 
ρολογική ενημερότητα για άνοιγμα τραπεζικών λογαριασμών μισθο¬ 
δοσίας -τους οποίους ζητούν οι εργοδότες- άρα, δε μπορώ να πιάσω 
δουλειά, δεν μπορώ να ξεκινήσω ελεύθερο επάγγελμα. Υπάρχει ένας 
εντεινόμένος αυταρχισμός και νοήματα τα οποία δεν τα έχουμε πιά- 
σει ακόμα, τα οποία ξεδιπλώνονται σε όλα τα σημεία της ζωής μας. 
Δεν ξέρω τι να πρωτοπώ. Θα μπορούσα να διανθίσω αυτήν την αφή¬ 
γηση με πραγματικές ιστορίες τρέλας, παράνοιας πόνου και θανάτου. 
Υπάρχουν πάρα πολλές που μπορεί κάποιος να πει. 

Ας κρατήσουμε ορισμένα πράγματα που είναι σημαντικά. Εμείς 
ξεκινήσαμε να ασχολούμαστε από το καλοκαίρι που μας πέρασε [κα¬ 
λοκαίρι του 2010] όταν ακούσαμε τα πρώτα μέτρα του υπουργείου 
πάνω στην κρίση και τι σκοπεύει να κάνει. Θεωρήσαμε ότι είναι πολύ 
σημαντικά τα ζητήματα. Ζητήματα αποδόμησης ουσιαστικά του δη¬ 
μόσιου συστήματος υγείας και επανασυγκρότησής του ως μηχανής 
που παράγει χρήματα και κέρδη αποκλείοντας κόσμο. Στην πορεία, 

όσο περνούν οι μήνες, όσο συλλέγουμε στοιχεία και παρακολουθού¬ 
με την κίνηση της ιστορίας, η κατάσταση φαίνεται να γίνεται ολοένα 
και χειρότερη και οι τελευταίες ανακοινώσεις -για τις οποίες εγώ εί¬ 
μαι πεπεισμένος ότι σε κάποιους μήνες από τώρα θα ξεκινήσουν να 
γίνονται πράξη- μιλούν για απώλεια του ενός τρίτου των νοσοκομει¬ 
ακών κλινών. Δηλαδή, από τις τριάντα έξι χιλιάδες κλίνες που υπάρ¬ 
χουν αυτήν τη στιγμή στη χώρα, οι τουλάχιστον δέκα χιλιάδες θα πε- 
ρικοπούν. Το καταλαβαίνουμε πολύ καλά αυτό όταν έχουμε ένα δικό 
μας άνθρωπο που πάει να κάνει εγχείρηση. Η αναμονή μπορεί να εί¬ 
ναι μήνες ολόκληροι. Αν αφαιρέσεις το ένα τρίτο των κλινών της χώ¬ 
ρας μπορείτε να καταλάβετε τι ακριβώς παράγεται στο τέλος. Υπάρ¬ 
χουν άλλα σημεία τα οποία είναι πολύ χειρότερα. Είναι φοβερό να 
είσαι καρκινοπαθής και να χρειάζεσαι ακτινοθεραπεία. Πηγαίνεις 
στο νοσοκομείο, σε κανένα νοσοκομείο δεν υπάρχει άμεσος τρόπος 
να σου κάνουν ακτινοθεραπεία, η αναμονή είναι ως και επτά με οκτώ 
μήνες. Αναγκαστικά θα πρέπει να επιλέξεις να πας στον ιδιωτικό το¬ 
μέα. Δεν καλύπτει το ταμείο σου, όποια ασφάλιση και να έχεις, την 
προσφυγή στον ιδιωτικό τομέα, παρόλο που το νοσοκομείο σου λέει 
ότι μπορεί να σε καλύψει μετά από μήνες. Και τα έξοδα μπορεί να εί¬ 
ναι ακόμα και τεσσεράμισι χιλιάδες ευρώ ανά μήνα. Όταν μιλάμε για 
καρκίνο φυσικά η αναμονή μηνών δεν είναι κάτι το οποίο παίζεται. 
Περιγράφουμε σημεία της πραγματικότητας αυτήν τη στιγμή. 

Τέλος πάντων. Έχουμε αρκετούς υγειονομικούς εδώ πέρα και 
από Θεσσαλονίκη και από Αθήνα ίσως κάποια στιγμή θελήσουν να 
μιλήσουν για την εμπειρία τους. Είναι μια συζήτηση που είναι άπει¬ 
ρη πάντως. 

Να αναφέρω και μία άλλη χαρακτηριστική περίπτωση, μια από 
τις ιστορίες που δείχνει απλά την έκταση του προβλήματος. Το ΚΑΤ 
στην Αθήνα είναι ένα νοσοκομείο που έχει αναφορά σε όλη τη χώρα. 
Είναι πασίγνωστο για το φακελάκι και τις μίζες που παίρνουν οι για¬ 
τροί, όλοι οι γιατροί, χωρίς εξαιρέσεις. Υπάρχει εκεί μια συγκεκρι¬ 
μένη φιγούρα ενός ορθοπαιδικού χειρουργού, ο οποίος κάτω από μια 
αριστερή αντίληψη δε θέλει [να χρηματίζεται]. Επέλεξε να γίνει για¬ 
τρός ως επιλογή ζωής. Θέλει να κάνει χειρουργεία για να εξυπηρε¬ 
τεί τον κόσμο, αυτό επέλεξε στη ζωή του ως νοηματοδότηση και ως 
πραγματικότητα. Έχει όμως ένα πρόβλημα: οι αναισθησιολόγοι του 

ζητάνε εκατόν πενήντα ευρώ φακελάκι για να του στήσουν το χει¬ 
ρουργείο αλλιώς του δημιουργούν προσκόμματα. Ο άνθρωπος ανα¬ 
γκάζεται να παίρνει μίζες από τα χειρουργικά υλικά ώστε να μπορεί 
να πληρώνει τους αναισθησιολόγους. Είναι μία μόνο από τις ιστορίες 
τρέλας και παράνοιας του συστήματος. Δείχνει την έκταση των προ¬ 
βλημάτων που υπάρχουν. 

Ας μιλήσουμε τώρα για το κινηματικό περιεχόμενο της πραγμα¬ 
τικότητας που εμείς προσπαθούμε να οικοδομήσουμε και τις αντι¬ 
στάσεις που μπορούμε να ξετυλίξουμε. Η Συνέλευση για την Υγεία 
συγκροτήθηκε στην εξέγερση του Δεκέμβρη του 2008. Ξεκίνησε 
από το κάλεσμα δύο γιατρών μέσα στη συνέλευση της κατειλημμέ¬ 
νης Α.Σ.Ο.Ε.Ε. στο οποίο ανταποκρίθηκε κόσμος. Ακολούθησαν μή¬ 
νες συζητήσεων. Ο κόσμος που συγκεντρώθηκε είχε πολύ διαφορετι¬ 
κές αναφορές και αυτό υπήρξε κάτι που μας ταλάνισε ως συνέλευση 
και μας ταλανίζει έως και σήμερα. Στην πραγματικότητα πολλές δια¬ 
φορετικές αντιλήψεις συζητιούνται στο εσωτερικό μας, παρόλο που 
στην πορεία έχουν παραχθεί κοινά νοήματα και περιεχόμενα. Εξα¬ 
κολουθεί να υπάρχει μια διαφορετικότητα η οποία συνιστά και πλού¬ 
το βέβαια. Την άνοιξη του 2009, μαζί με μια σειρά από συλλογικότη- 
τες, προχωρήσαμε σε δύο καταλήψεις ταμείων στην Αθήνα. Αυτό έγι¬ 
νε παράλληλα και με αντίστοιχη κίνηση στη Θεσσαλονίκη χωρίς συ¬ 
νεννόηση με τους συντρόφους, έγιναν απλά παράλληλα. Η μία στον 
Ερυθρό Σταυρό και η άλλη στο νοσοκομείο της Νέας Ιωνίας. Παρό¬ 
λο που δεν ήταν κάτι σημαντικό ως κινήσεις, αν και συμμετείχαν δε¬ 
κάδες σύντροφοι και συντρόφισσες, είχαν μεγάλη αποδοχή. Το κυ- 
ριότερο που άφησαν πίσω τους, εμείς κρίνουμε, σε παραλληλία με 
τις άλλες πόλεις, ήταν μια παρακαταθήκη. Παλιότερα οι αγώνες των 
υγειονομικών είχαν άλλη μορφή. Οι εργαζόμενοι διεκδικούσαν τις 
εφημερίες τους, έβγαιναν μπροστά στη μπάρα του νοσοκομείου, έρ¬ 
χονταν τα ασθενοφόρα του ΕΚΑΒ και έκαναν επιτόπου μια διαλογή 
περιστατικών: αυτός πεθαίνει-βάλτον μέσα, εσύ δεν πεθαίνεις-το νο¬ 
σοκομείο είναι κλειστό. Επειδή ασκήθηκε κριτική και στο εσωτερικό 
των νοσοκομείων για αυτό και προτάθηκε κάτι διαφορετικό (κλείσε 
τα ταμεία π.χ. και δες με άλλο περιεχόμενο τους αγώνες που θες να 
ξεδιπλώσεις), αυτή τη στιγμή έχει κατακτηθεί, ως συνείδηση και ως 
πάγια τακτική ενός πολύ μεγαλύτερου κομματιού των υγειονομικών, 

όταν κινητοποιούνται να κλείνουν το ταμείο. Μια άλλη αντίληψη δη¬ 
λαδή μέσα στους αγώνες τους. 

Το Μάρτη του 2009, μαζί με τη λαϊκή συνέλευση των Πετραλώ- 
νων, του Θησείου, του Κουκακίου και του Φιλοπάππου, προχωρή¬ 
σαμε στην κατάληψη του εγκαταλελειμμένου Π.Ι.Κ.Π.Α. Πετραλώ- 
νων. Η λογική ήταν να στεγαστεί εκεί η λαϊκή συνέλευση και από τη 
μεριά μας να λειτουργήσουμε ένα κοινωνικό ιατρείο. Το κοινωνικό 
ιατρείο για μας εξακολουθεί να είναι πρόταγμα ακόμα και σήμερα 
αν και επιχειρούμε να του δώσουμε μια τελείως διαφορετική μορφή. 
Λειτούργησε πολύ επιτακτικά σε κάποιες περιπτώσεις, απέτυχε τε¬ 
λείως σε κάποιες άλλες. Αυτό που φανταστήκαμε για τα Πετράλωνα 
ήταν μια δομή η οποία να βρίσκεται σε άμεση επαφή με την τοπική 
συνθήκη και να συνιστά μια πραγματικότητα μέσω της οποίας συζη¬ 
τάς και χτίζεις αυτό που λέμε κοινωνικό ιατρείο μαζί με όλο τον κό¬ 
σμο. Στο πρώτο κάλεσμα που έγινε, ήρθε μια πλημμύρα λαού, είχαν 
μαζευτεί εβδομήντα άτομα από τη γειτονιά, υπήρχε όμως ένα πράγμα 
που ήταν για μας ανυπέρβλητο. Ο κόσμος ζητούσε από εμάς έτοιμα 
πακέτα λύσεων. Ουσιαστικά ερχόταν να ακούσει τι είχες να του προ¬ 
τείνεις και να του προσφέρεις έτοιμο εσύ. Απούσιαζε μία αντίληψη 
που θα έλεγε ότι και εμείς το δοκιμάζουμε τώρα και πως μαζί θέλου¬ 
με να ανακαλύψουμε τι σημαίνει ένα κοινωνικό ιατρείο και πώς το 
στήνουμε. Ή πως επιδιώκουμε να καταργήσουμε τους διαχωρισμούς 
μεταξύ υγειονομικών και ασθενών που συνιστούν ένα καθεστώς ανυ¬ 
πέρβλητης ετερονομίας και μια εξουσία της ιατρικής πάνω στα σώ¬ 
ματα και τις ζωές. Αυτά ήταν εκτός συζήτησης εκείνη τη στιγμή. Αυτό 
ήταν το χειρότερο πρόβλημα που αντιμετωπίσαμε και θα συνεχίσου- 
με να αντιμετωπίζουμε στο μέλλον. Στην πραγματικότητα αυτό για το 
οποίο η κοινωνία αγωνιά και ψάχνει να το βρει είναι η έτοιμη λύση. 
Αν η δίκιά σου αντίληψη αγώνα είναι πως δεν έχεις να προσφέρεις 
έτοιμες λύσεις, και να έχεις δε θα ήθελες να τις προσφέρεις έτοι¬ 
μες αλλά θα ήθελες να τις ανακαλύψουμε και να τις φτιάξουμε μαζί, 
εκεί συναντάς ένα πρώτο εμπόδιο που είναι αρκετά σημαντικό. Εν 
πάση περιπτώσει, το κοινωνικό ιατρείο λειτούργησε και απευθύνθη¬ 
καν σε αυτό αρκετοί σύντροφοι και συντρόφισσες και στην πορεία 
άρχισε αυτό να ξετυλίγεται γύρω από το περιβάλλον του, σε φίλους, 
γνωστούς και συγγενείς. Έχουν περάσει πάνω από εκατόν πενήντα 

άτομα ως τώρα. Ορισμένα περιστατικά ήταν πάρα πολύ δύσκολα και 
πάρα πολύ σύνθετα. 

Αυτό που στην πραγματικότητα στέφθηκε με μεγάλη επιτυχία, 
κάτι που εμείς δεν το είχαμε φανταστεί, ήταν το ότι ερχόταν κόσμος 
με μικρά ή και σοβαρά προβλήματα υγείας, ο οποίος ουσιαστικά ζη¬ 
τούσε οδηγίες πλοήγησης μέσα στο σύστημα υγείας. Ήθελε δηλα¬ 
δή, απέναντι σε ό,τι συναντούσε (αδιαφορία, άρνηση, φακελάκι), να 
μπορέσει να βρει μια λύση. Αυτό δόθηκε. Κάθε περίπτωση ήταν και 
διαφορετική. Για παράδειγμα ερχόταν κάποια γυναίκα με ένα ου¬ 
ρολογικό πρόβλημα, η οποία έτρεχε για χρόνια από γιατρό σε για¬ 
τρό και δεν μπορούσε να το λύσει. Αυτό που μπορούσες να προτεί¬ 
νεις εσύ, έχοντας μια γνώση φυσικά του χάρτη της Αθήνας, ήταν η 
πρόταση συγκεκριμένου ουρολογικού τμήματος κάποιου νοσοκομεί¬ 
ου όπου οι γιατροί είναι καλοί και προσεκτικοί και επίσης δεν παίρ¬ 
νουν και φακελάκι. Αυτό είχε λειτουργήσει. 

Ένα πράγμα που έχει μείνει ανοιχτό, που αφορά συνολικά την 
τοπική συνθήκη στα Πετράλωνα και που εμπλέκει το σύνολο των 
συλλογικοτήτων που δραστηριοποιούνται στην περιοχή -περιοχή με 
έντονη δράση και συμμετοχή ήδη από το 2001- είναι να ξανασυνδέ- 
σουμε τις διαφορετικές συνελεύσεις επανοηματοδοτώντας και το τι 
κάνουμε από την αρχή. 

Θα μιλήσω λίγο για τις διαφωνίες στο εσωτερικό μας, διαφωνίες 
οι οποίες δεν έχουν ακόμα επιλυθεί. Αναφορικά με το πόσο σημαντι¬ 
κό είναι να παρεμβαίνεις στο εργασιακό περιβάλλον των υγειονομι¬ 
κών και σε σχέση με τα εργασιακά τους προβλήματα, οι θέσεις και οι 
στάσεις των συντρόφων που υπήρχαν στο εσωτερικό μας ήταν πάρα 
πολύ διαφορετικές. Υπήρχαν σύντροφοι που το θεωρούσαν πολύ ση¬ 
μαντικό, γιατί η συνδικαλιστική δράση είναι αναπόσπαστο κομμάτι 
της όλης κίνησής μας ίσως και το κυριότερο, και σύντροφοι οι οποί¬ 
οι θεωρούσαν πως ο εργατικός συνδικαλισμός συνιστά ένα απόλυ¬ 
το πεδίο ετερονομίας, εκείνο το συντεχνιακό κομμάτι που είχε εξο¬ 
ρίσει το κομμάτι της υγείας όχι μόνο από όλη την κοινωνία αλλά και 
από τους υπόλοιπους υγειονομικούς που δεν είναι γιατροί. Διαφωνί¬ 
ες επίσης προέκυψαν πάνω στις ευθύνες που αναλαμβάνει ένα κοι¬ 
νωνικό ιατρείο. 

Στο τελικό στάδιο, από το καλοκαίρι που πέρασε μέχρι σήμερα 



0ΟΜΜΙΙΝΙ5ΜΟ5 117 


[καλοκαίρι του 2011], μπήκαμε σε μια κίνηση που θέλαμε να είναι 
επιθετική αναφορικά με το σχεδίασμά του υπουργείου και τα μέτρα 
που λαμβάνει. Καθίσαμε να γράψουμε ένα κείμενο το οποίο προέκυ- 
ψε αρκετά εκτενές και συνεχίζει να γράφεται. Είναι μια μπροσούρα 
η οποία δεν έχει φτάσει εδώ και η οποία έχει βγει ήδη σε πρώτη και 
δεύτερη έκδοση και αυτές τις μέρες ετοιμάζεται η τρίτη και θα ακο¬ 
λουθήσει και τέταρτη. Έχουμε πάρα πολλά πράγματα να πούμε και 
επειδή είναι σημαντικό να παρεμβαίνουμε, δεν προλαβαίνουμε να 
τα αναπτύξουμε. Απευθυνθήκαμε στο σύνολο των συνελεύσεων στις 
γειτονιές της Αθήνας και στα αντιεξουσιαστικά στέκια που υπήρχαν 
σε μια λογική να στηθούν εκδηλώσεις αντιπληροφόρησης, αναφορι¬ 
κά με την πραγματικότητα την οποία ξεδιπλώνει η εξουσία αλλά επί¬ 
σης και με συνολικότερα ζητήματα που προκύπτουν πάνω στο θέμα 
της υγείας: τα σώματα, την ιατρική εξουσία, ακόμα και την έμφυλη 
διάσταση της. Στην πραγματικότητα, όταν αντιλαμβάνεσαι την υγεία 
ως κοινωνικό περιεχόμενο και ζήτημα οι διαστάσεις είναι άπειρες. 

Αυτό που βάζουμε ως κεντρικό σε σχέση με την τρέχουσα περί¬ 
οδο, είναι ότι αυτή τη στιγμή το σύστημα αναδιαρθρώνεται επιθετι¬ 
κά προκειμένου να πετάξει ολόκληρους πληθυσμούς έξω από αυτό. 
Ουσιαστικά οργανώνει τον πόνο και το θάνατο σε μια βάση πολύ 
πιο εκτενή από ότι στο παρελθόν. Αυτή η διαδικασία βρίσκεται ακό¬ 
μα σε εξέλιξη. Προχωρήσαμε ιδιαίτερα με τις συνελεύσεις των τεσ¬ 
σάρων γειτονιών της δυτικής Αθήνας, δηλαδή Πασαμοντάνια στον 
Κορυδαλλό, Ρεσάλτο στο Κερατσίνι, Θερσίτης στο Ίλιον και Σινιά- 
λο στο Αιγάλεω. Μαζί τους συγκροτήθηκε μια συνέλευση η οποία σε 
κάποια περίοδό της συμπεριλάμβανε και εργαζόμενους από το Γενι¬ 
κό Κρατικό Νοσοκομείο της Νίκαιας, οι οποίοι είναι αριστεροί και 
η οποία έκανε κατάληψη των ταμείων του Νοσοκομείου της Νίκαιας 
σε μια εφημερία και πρόσφατα κάναμε κατάληψη των ταμείων της 
Αγίας Βαρβάρας. Οι κινήσεις ήταν πιο εκτενείς από ότι στο παρελ¬ 
θόν. Βλέπουμε ότι με τη βοήθεια και των συλλογικοτήτων, όχι απλά 
επιτυγχάνεται η κατάληψη αλλά μοιράζεται και κείμενο σε όλη τη 
γύρω περιοχή. Υπάρχει κόσμος που βγαίνει πρωινά στις λαϊκές και 
μοιράζει, μηχανάκια που περνούν από τις πλατείες και με ντουντού¬ 
κες και κείμενα ενημερώνουν τον κόσμο όπως επίσης και στο μετρό. 
Αυτά συμβαίνουν ταυτόχρονα με την κατάληψη. Ο στόχος όλων μας, 

το κοινό πρόταγμα δηλαδή, είναι οι κοινές συνελεύσεις υγειονομι¬ 
κών και ασθενών. 

Το σημείο που θέλουμε να φτάσουμε είναι το πώς θα μπορέσουμε 
να κάνουμε μια κατάληψη σε ένα νοσοκομείο και να καλέσουμε τον 
κόσμο ο οποίος νοσηλεύεται και τους συγγενείς του, είτε στα επεί¬ 
γοντα είτε στα τακτικά, και να κάνουμε μια ανοιχτή συνέλευση μέσα 
στο αμφιθέατρο του νοσοκομείου και να προχωρήσουμε ίσως και σε 
πράξεις. Αυτά όμως δεν είναι αυτονόητα. Δηλαδή πολύ εύκολα μπο¬ 
ρείς να πας μέσα στις κλινικές, στους θαλάμους με τα κρεβάτια, να 
συζητήσεις με τον κόσμο πάνω στα προβλήματά του, να μοιράσεις 
κείμενα, δεν είναι καθόλου αυτονόητο για τον κόσμο όμως ότι θα τον 
καλέσεις, ειδικά για ένα ζήτημα που το αισθάνεται απροσπέλαστο 
και νιώθει παραδομένος απέναντι του. Τα σκεπτικά όλων μας είναι 
πώς θα μπορέσουμε να επαναλάβουμε αυτές τις κινήσεις με αφισο¬ 
κόλληση στις γειτονιές, δηλαδή με προετοιμασία και με ανοιχτό κά¬ 
λεσμα της γύρω κοινωνίας των γειτονιών. Γενικά τα νοσοκομεία της 
Αθήνας, εκτός από τα κεντρικά, όλα έχουν ως πεδίο αναφοράς τις 
γειτονιές μέσα στις οποίες έχουν εγκατασταθεί. Η λογική είναι να 
καταφέρουμε, μέσα από προγραμματισμένο ραντεβού, προετοιμα¬ 
σμένο, να καλέσουμε αυτόν τον κόσμο μέσα στο αμφιθέατρο του νο¬ 
σοκομείου σε μια συνέλευση που καλείς και τους υγειονομικούς για 
να μιλήσουμε για τα προβλήματα που δημιουργούνται. 

Ας πω κάτι τελευταίο, από τη στιγμή που υπάρχουν και εδώ στη 
Θεσσαλονίκη εμπειρίες που θέλουν να ειπωθούν και θα θέλαμε πολύ 
να τις ακούσουμε. Συναντάμε στις κινήσεις που κάνουμε μια αυξημέ¬ 
νη επιθετικότητα από ένα τμήμα των υγειονομικών, ένα τμήμα τους 
έχει ενσωματώσει τη λογική και τη φρασεολογία της εξουσίας. Ακό¬ 
μα δε βγαίνει τόσο έντονα, υπάρχουν ένα εκατομμύρια επιχειρήμα¬ 
τα να τους απαντήσεις, συνιστά παρόλα αυτά μια συσσωρευμένη επι¬ 
θετικότητα που δεν υπήρχε στο παρελθόν. Το νοσοκομείο αρχίζει να 
γίνεται πιο αφιλόξενο όχι μόνο πλέον ως δομή αλλά και ως εγκόλπω- 
ση αυτής της τάσης από τους ανθρώπους που το απαρτίζουν. Αν εί¬ 
ναι να κλείσουμε με ένα πράγμα είναι ότι τελικά το ζήτημα της υγεί¬ 
ας ουσιαστικά έμεινε κλειστό απέναντι στην κοινωνία για δεκαετίες 
ολόκληρες. Παρακολουθούσαμε όλοι από μακριά μια διελκυστίνδα 
στην οποία από τη μια μεριά ήταν το κράτος και από την άλλη οι για- 

τροί, με τους συλλόγους τους, τους φορείς τους, της εργασιακές τους 
ενώσεις και ούτω καθεξής, μια αντιπαράθεση που όλους τους άλλους 
τους άφηνε απέξω. Τελικά έχει παραχθεί ένα πεδίο αδιαφορίας από 
τη μια και από την άλλη αδυναμία. Αυτό πρέπει να σπάσει. Τα όσα 
συμβαίνουν αυτήν τη στιγμή είναι απίστευτα. Το ζητούμενο είναι το 
πώς θα μπορούσαν να ξεδιπλωθούν αγώνες οι οποίοι θα επανατοπο- 
θετήσουν τα πάντα σε μια διαφορετική βάση. 

Μέσα σε αυτήν την κατεύθυνση, πέρα από τις επιθετικές κινήσεις 
απέναντι στο σύστημα, από τη δική μας μεριά είναι και η δική μας 
απόφαση να επανεκκινήσουμε με τελείως διαφορετικούς όρους το 
κοινωνικό ιατρείο από το Σεπτέμβρη στα Πετράλωνα και ταυτόχρο¬ 
να να δημιουργηθεί κοινωνικό ιατρείο στο χώρο του Σινιάλου και του 
Ρεσάλτο. Με καλέσματα στη γειτονιά. Θεωρούμε πως κάτι τέτοιο συ- 
νιστά κομμάτι των απαντήσεων που ψάχνουμε και ένα αναγκαίο μο¬ 
νοπάτι που πρέπει να διαβείς προς την κατεύθυνση μιας αντιθέσμι- 
σης. Νομίζω ότι μιλάω πάρα πολλή ώρα αλλά δεν έχω πει και τίποτα. 
Υπάρχουν άπειρα πράγματα να ειπωθούν. Θα ήταν σημαντικό ίσως 
αυτή τη στιγμή να μας μιλήσουν και οι εργαζόμενοι/ες στη βιομηχα¬ 
νία της υγείας για τα πράγματα που έχουν κάνει. Κάποιοι από αυ¬ 
τούς ήταν σε μια εμπειρία την οποία εμείς κρίνουμε ως ιδιαίτερα ση¬ 
μαντική, ίσως από τις πιο σημαντικές που υπήρξαν ποτέ στους κοι¬ 
νωνικούς και πολιτικούς αγώνες. Την κινητοποίηση στο Ζαγκλιβέρι. 
Και από ό,τι είδα, και από τα κείμενα από την Τούμπα και από την 
Άνω Πόλη, ασχολείται κι άλλος κόσμος με το ζήτημα της υγείας. Να 
πω κάτι που μπορεί να μην αφορά ίσως αυτή τη συνέλευση: θα μας 
ενδιέφερε ίσως με αυτόν τον κόσμο ο οποίος έχει ήδη κινητοποιηθεί 
να συζητήσουμε και ίσως να μπορέσουμε να στήσουμε μια εκδήλωση 
μαζί τους στη Θεσσαλονίκη από το φθινόπωρο. Αυτά. 

3.2 Συζήτηση 

Σχόλιο από ΗεοΙΙΙι \¥οιΊίεΓ8 (Θεσσαλονίκη): 

Γεια χαρά, Δημήτρης λέγομαι και δουλεύω τα τελευταία δεκαοχτώ 
χρόνια στο Ε.Σ.Υ. Μας ενημέρωσαν για την πρόταση της συζήτησης 
στο τέλος του Απρίλη. Συμμετέχω σε μια διαδικασία, τους Ηεαίίΐι 
\ΥοΑοτχ-εργαζόμενοι/ες στη βιομηχανία της περίθαλψης και πα- 

ράλληλα στο συντονιστικό ενάντια στην εμπορευματοποίηση της πε¬ 
ρίθαλψης. Μας ειδοποίησαν οι διοργανωτές [του Θοτηιηιιηϊκπιοκ] στα 
τέλη του Απρίλη. Δεν επιτεύχθηκε από τις διαδικασίες μας να καθί¬ 
σουμε να μιλήσουμε συλλογικά και να επεξεργαστούμε μια εισήγη¬ 
ση για εδώ μέσα, είχαμε ήδη πράγματα που έτρεχαν, κάποιες παρεμ¬ 
βάσεις στο Λαγκαδά εκείνο το διάστημα και καθόλου δυνατότητα να 
καθίσουμε από κοινού να επεξεργαστούμε, οπότε τα λίγα πράγματα 
που θα πω δεν αντανακλούν αναγκαστικά και τους υπόλοιπους. Βέ¬ 
βαια εδώ είναι οι υπόλοιποι ο καθένας μπορεί να μιλήσει στη συνέ¬ 
χεια, να προσθέσει, να αφαιρέσει. 

Πρώτο ζήτημα. Ως Ηοώίΐι ΝΥογΚογχ έχουμε σχηματιστεί την τελευ¬ 
ταία τριετία περίπου, μέσα στους αγώνες που εκείνο το διάστημα δό¬ 
θηκαν για το ρεπό. Για να καταλάβετε μέσα στους υγειονομικούς, 
στους γιατρούς υπήρχε μια κατάσταση του τύπου τελείωνες εφημε¬ 
ρία και την άλλη μέρα το πρωί δούλευες. Δηλαδή από το πρωί μέ¬ 
χρι την άλλη μέρα το μεσημέρι. Για μια σειρά από λόγους και με μια 
σειρά από τρόπους, με πολλές και έντονες παρεμβάσεις στην περι¬ 
οχή της Θεσσαλονίκης από την πλευρά όλης της συλλογικοποίησης, 
μπήκε το θέμα του ρεπό, μπήκε μέσα στις συνελεύσεις των υγειονο¬ 
μικών. Μπήκε στη συνέχεια με παρεμβάσεις, με διαλύσεις πειθαρχι¬ 
κών. Μπήκε έμπρακτα, με αποτέλεσμα να κατακτηθεί από ένα μεγά¬ 
λο κομμάτι των υγειονομικών της Θεσσαλονίκης και θεσμικά. Αντί¬ 
στοιχα, ήταν ένα αγώνας που συνεχίστηκε με τους αγροτικούς της Λέ¬ 
σβου, που αντίστοιχα ένα εργασιακό τους δικαίωμα καταπατούνταν 
από τη διοίκηση. Και στη Χαλκιδική σηκώθηκε ένας τέτοιος αγώνας 
και παρεμβήκαμε με αρκετούς τρόπους. Ως μια εργατική συλλογικό- 
τητα, λοιπόν, είχαμε βάλει το ζήτημα του ρεπό. 

Καταρχήν να πω πως δεν ήταν στη λογική μας να είμαστε μια ια¬ 
τρική συλλογικότητα, αλλά μια συλλογικότητα εργαζομένων στη βι¬ 
ομηχανία της περίθαλψης. Δεν τα καταφέραμε να ανοίξουμε τόσο. 
Κάποια στιγμή συμμετείχε στη διαδικασία και μια οδοντογιατρός, 
δεν τα καταφέραμε να ανοίξουμε και σε άλλες κατηγορίες, ανεξάρ¬ 
τητα από τη θέλησή μας. 

Ωστόσο, η θέλησή μας δεν ήταν να παρεμβαίνουμε μόνο για ζη¬ 
τήματα εργασιακών σχέσεων μέσα στο περιβάλλον της περίθαλψης. 
Ήταν ένα από τα πράγματα που μας συγκρότησαν αλλά δεν ήταν 

μόνο αυτό. Την ίδια στιγμή, βέβαια, αντιλαμβανόμαστε πως αυτό που 
βλέπουμε δεν είναι μόνο το ζήτημα των εργασιακών σχέσεων. Βάλα¬ 
με από την αρχή σαν κεντρικό στη σύνθεσή μας το στοιχείο της πρό¬ 
σβασης στις υπηρεσίες της περίθαλψης και των προσκομμάτων που 
συναντάει κάποιος όταν δοκιμάζει να χρησιμοποιήσει τις υπηρεσίες 
αυτές. Σε αυτά τα πλαίσια και μέσα στα γεγονότα εκεί λίγο μετά το 
Δεκέμβρη του 2008, στο πλαίσιο ενός παράλληλου αγώνα που ανα¬ 
πτυσσόταν από τους υγειονομικούς, τότε παρεμβήκαμε με το κλείσι¬ 
μο των ταμείων του Νοσοκομείου Α.Χ.Ε.Π.Α. 

Εδώ να κάνω μια μικρή παρένθεση: η πραγματικότητα στην Αθή¬ 
να σε σχέση με την πραγματικότητα στη Θεσσαλονίκη διαφέρει σε 
πάρα πολλά σημεία στην περίθαλψη. Στη Θεσσαλονίκη λόγου χάρη 
δεν πληρώνει κανείς στην εφημερία μέχρι τώρα. Ουδέποτε πλήρω¬ 
νε κανείς, δεν υπήρχε ζήτημα να παρέμβεις για να μην πληρώνει ο 
κόσμος. Αυτό που συνέβη σε πολλές από τις δικές σας παρεμβάσεις 
στην Αθήνα, στη Θεσσαλονίκη δε συμβαίνει. Εν πάση περιπτώσει, 
σε εκείνη τη δράση κλείσαμε τα εξωτερικά ιατρεία του Α.Χ.Ε.Π.Α. 
Ήταν μια γερή κόντρα γιατί είχαμε μπει σε μια λογική του τι θα γίνει 
αν η εργοδοσία κηρύξει λοκ-άουτ. Ότι από τη στιγμή που εσείς κό¬ 
βεται τα ταμεία εγώ δεν κάνω τις εξετάσεις. Κατέβηκε ο διοικητής, 
μας απείλησε, άκουσε ό,τι ήταν να ακούσει. Καταφέραμε τελικά τα 
εξωτερικά ιατρεία εκείνη τη μέρα να δουλέψουν χωρίς ο κόσμος να 
πληρώσει. Αυτή, ξαναλέω, ήταν μια παρέμβαση που τη στήριξαν δι¬ 
άφορες συλλογικοποιήσεις του αυτόνομου αντιεξουσιαστικού χώρου 
όπως επίσης και κινήσεις γειτονιάς. 

Να πω επίσης ότι στη συνέχεια μπήκαμε σε μια διαδικασία, για 
αυτά τα ζητήματα που είχαν ξεκινήσει εκείνον τον καιρό μετά το κι¬ 
νημάτων υγειονομικών, να μπουν ζητήματα που να μην αφορούν μόνο 
τα εργασιακά τους, να μπουν ζητήματα που να αφορούν το θέμα της 
πρόσβασης στην περίθαλψη των ανασφάλιστων, τις πόρτες που τρώ¬ 
ει ο κόσμος από το φακελάκι, τις πόρτες που τρώει ο κόσμος από τις 
ελλείψεις υποδομών και προσωπικού. Τα καταφέραμε σε ένα βαθ¬ 
μό. Εκείνο το διάστημα είχαμε ρίξει και μια τρόπων τινά «γραμμή», 
κοινές συνελεύσεις αγώνα ασθενών και υγειονομικών για τα ζητήμα¬ 
τα της περίθαλψης. Προσπαθήσαμε το δουλέψαμε όσο μπορούσαμε, 
βγάλαμε κάποιες αφίσες, τις κολλήσαμε, προσπαθήσαμε με συνελεύ- 

σεις σε σχέση με αυτό. Ήταν μια κίνηση που σαμποταρίστηκε από 
τους υγειονομικούς που κινητοποιούνταν εκείνο το διάστημα. 

Από εκεί και μετά, ως Ηεαίίΐι λνοιΤετκ δουλέψαμε στο ζήτημα του 
1535 1 . Όσοι εμπλέκεστε με υγειονομικά θα ξέρετε ότι είναι ένα τη- 
λέφωνο-βασανιστήριο, στην ουσία έχει πετάξει αρκετούς ανθρώπους 
έξω από την πρόσβαση στο σύστημα. Πρέπει να πάρεις ένα αυτόματο 
τηλέφωνο που συνεννόηση δε βγαίνει, εμείς δε μπορούμε να βγάλου¬ 
με συνεννόηση με αυτό το τηλέφωνο, πόσο μάλλον ένας ασθενής που 
είναι μετανάστης. Κάναμε κάποιες παρεμβάσεις σε σχέση με αυτό, 
βγάλαμε κάποια αυτοκόλλητα, είναι στους πάγκους, μπορείτε να τα 
δείτε. Έγινε μια αρκετά καλή καμπάνια αλλά δεν το σπάσαμε, ωστό¬ 
σο το καταγγείλαμε ανοιχτά και μεγάλο κομμάτι του κόσμου επικρό¬ 
τησε αυτή την κίνηση. Ότι είναι μια ξεφτίλα αυτή η ιστορία είναι πλέ¬ 
ον καθολική αντίληψη στους υγειονομικούς. 

Από εκεί και πέρα είχαμε πει ότι το ζήτημα της πρόσβασης είναι 
ένα κεντρικό μας ζήτημα. Τότε ξεκινάει το ζήτημα του πεντάευρου 
στα νοσοκομεία και τα κέντρα υγείας όπου πρέπει να πληρώσεις πέ¬ 
ντε ευρώ για να σε δει ο γιατρός στα τακτικά και εξωτερικά ιατρεία, 
όχι στα επείγοντα. Στα επείγοντα μόνο κάτι άθλιοι διοικητές προ¬ 
σπαθούν να τα περάσουν. Τα πέντε ευρώ αποτέλεσαν ένα διακύβευ- 
μα. Αναδείχθηκαν αγώνες σε πολλά μέρη της Ελλάδας σε σχέση με 
αυτό. Από το Πλωμάρι μέχρι το Ζαγκλιβέρι όπου το μέτρο σχεδόν 
έσπασε τελείως. [Το Κέντρο Υγείας Ζαγκλιβερίου] εισπράττει περί¬ 
που είκοσι πέντε ευρώ την εβδομάδα, κυρίως από γιατρούς που δεν 
έχουν καταλάβει ότι δουλεύουν σε κέντρο υγείας. Οι υπόλοιποι για¬ 
τροί δε δέχονται τα πέντε ευρώ. Αντίστοιχα κάναμε κάποιες παρεμ¬ 
βάσεις το τελευταίο διάστημα στο κέντρο υγείας Λαγκαδά. Πήγα¬ 
με στη λαϊκή αγορά εκεί, μοιράσαμε κείμενα δυο φορές, ήρθαμε σε 
επαφή με τον κόσμο και στη συνέχεια την τρίτη εβδομάδα πήγαμε να 
κλείσουμε τα ταμεία. Μιλήσαμε με το προσωπικό, μιλήσαμε με τον 
κόσμο, το σπάσαμε το πεντάευρο στο Λαγκαδά. Μέσα από τις κινή¬ 
σεις που είχαμε κάνει όλο αυτό το διάστημα αναγκάστηκε το υπουρ¬ 
γείο να υποχωρήσει. Αλλά τι συνέβαινε, το υπουργείο υποχωρούσε, 
έβγαζε εγκυκλίους που έλεγαν ότι το πεντάευρο δεν το πληρώνουν 
τα χρόνια περιστατικά, αλλά οι διοικήσεις κρύβανε τις εγκυκλίους 
και υλοποιούσαν τα εισπρακτικά μέτρα. Όπου μπορούσαν και τους 

έπαιρνε και δε διεκδικούσε ένας κόσμος να εφαρμοστεί αυτό που 
είχε κατατεθεί με μία εγκύκλιο. Αυτό είχε ως αποτέλεσμα οι εγκύκλι¬ 
οι να έχουν βγει, να μην πρέπει να πληρώνουν τα χρόνια περιστατι¬ 
κά, και να πληρώνουν σχεδόν τελικά σε ένα μεγάλο κομμάτι των κέ¬ 
ντρων υγείας και των νοσοκομείων σε όλη την Ελλάδα. Στο Κέντρο 
Υγείας Λαγκαδά κάναμε μια παρέμβαση με το Συντονιστικό Ενάντια 
στην Εμπορευματοποίηση της Υγείας με αποτέλεσμα να τα καταφέ¬ 
ρουμε και να σπάσει αυτό το μέτρο. 

Το συντονιστικό αυτό το καλέσαμε ως ί ΙοηΙιΗ \ΥοιΊ< 0 τχ. Καλέστη¬ 
καν ομάδες γειτονιάς, ομάδες που είχανε μπει σε μια λογική τοπι¬ 
κής ανταγωνιστικής αντικυριαρχικής δράσης, ελπίζοντας ότι το ζήτη¬ 
μα της πρόσβασης στην περίθαλψη τους αφορούσε ως ομάδες με χα¬ 
ρακτηριστικά αντικυριαρχικής δουλειάς σε ζητήματα καθημερινότη¬ 
τας. Και όντως συναντηθήκαμε σε αυτό το επίπεδο με τα παιδία από 
την Υφανέτ, με τα παιδιά από την Άνω Πόλη, με τα παιδιά από το 
Βερτίσκο και εμείς ως εργαζόμενοι στη βιομηχανία της περίθαλψης. 
Φτιάχτηκε μια διαδικασία που έβγαλε αυτήν την πορτοκαλί αφίσα η 
οποία κολλήθηκε μαζικά σε διάφορα νοσοκομεία αλλά και σε άλλα 
σημεία της πόλης. Γίνανε μαζικά μοιράσματα από αυτές τις συλλο- 
γικοποιήσεις στις λαϊκές αγορές της κάθε γειτονιάς, στην Άνω Πόλη 
ξέρουμε όλους τους πάγκους έναν-έναν, αντίστοιχα στις λαϊκές στην 
Τούμπα πήγαιναν τα παιδία από την Υφανέτ, στο Λαγκαδά όπως εί¬ 
παμε και πριν. Έγινε αρκετά γερή καμπάνια σε σχέση με αυτό. Κά¬ 
ναμε πολλές παρεμβάσεις στο Ιπποκράτειο νοσοκομείο, στην ουσία 
εκεί πήγαμε και σπάσαμε τους σεκιουριτάδες και το γνωστό τρα- 
μπουκισμό τους. Οι διοικήσεις έχουν πει πως το μόνο που χωράει 
στα νοσοκομεία είναι η εμπορική αφίσα και οι αφίσες συνεδρίων 
με αποτέλεσμα ό,τι παρεμβάσεις δοκιμάζαμε να κάνουμε με προπα¬ 
γανδιστικό υλικό με το που φεύγαμε από το νοσοκομείο εξαφανίζο¬ 
νταν όλα. Οργανώσαμε λοιπόν δυο παρεμβάσεις στο Ιπποκράτειο 
νοσοκομείο, κατεβήκαμε γύρω στα σαράντα άτομα, με τους κουβά¬ 
δες μας, με τις γλουτολίνες μας, με τα σπρέι μας, με τα στένσιλ μας, 
και υπάρχουν και κάποιες φωτογραφίες εκεί στο πάγκο, είπαμε ότι 
αυτό το πράγμα δεν μπορεί να συμβαίνει. Μοιράσαμε τα κείμενά 
μας, κάναμε μια χοντρή φασαρία για το ζήτημα των σεκιουριτάδων, 
κολλήσαμε τα αυτοκόλλητα μας στα τζάμια που ακόμα υπάρχουν κά- 

ποια από αυτά, κάναμε τα στένσιλ μας και κατάλαβαν ότι τα νοσοκο¬ 
μεία δεν ανήκουν στους σεκιουριτάδες και στις διοικήσεις τους, του¬ 
λάχιστον σε αυτό το επίπεδο. 

Από κει και μετά, είναι φανερό πως όπου δίνονται αγώνες, υπάρ¬ 
χουν και νίκες. Όπου δε δίνονται αγώνες και θεωρείς το μνημόνιο ως 
οδοστρωτήρα που περνάει κ.λπ. προφανώς και δε γίνεται τίποτα και 
περνάνε όλα. Τώρα, για να κάνω και εγώ μια παρατήρηση, μέσα από 
αυτές τις παρεμβάσεις αλλά και μέσα από τους χώρους δουλειάς ήρ¬ 
θαμε σε επαφή με τους υγειονομικούς. Τους υγειονομικούς που ένα 
μεγάλο κομμάτι τους κάνει πλάτη στα μέτρα. Και κάνει πλάτη στα 
μέτρα για διάφορους λόγους. Ένας λόγος είναι για να φύγει η πολ¬ 
λή δουλειά από τα νοσοκομεία. Μάλιστα η «βρώμικη» δουλειά. Τα 
φτωχαδάκια. Να μπορέσουν, δηλαδή, τα νοσοκομεία να γλιτώσουν 
ένα κομμάτι του όχλου τους διώχνοντας τη φτώχεια μέσα από αυτά. 
Κάποιοι βάζουν πλάτη για αυτό το λόγο. Ένα άλλο κομμάτι του κό¬ 
σμου βάζει πλάτη στις διοικήσεις γιατί αν αρχίσει το νοσοκομείο να 
εισπράττει και να φέρνει έσοδα τότε πιθανότατα η εκκαθάριση που 
θα κάνει στο προσωπικό θα είναι πιο ήπια από αυτή που θα κάνει σε 
ένα τμήμα που δεν του φέρνει δεκάρα ή τουλάχιστον αυτό νομίζει ο 
εργαζόμενος. Επίσης υπάρχει ένα κομμάτι των γιατρών στελεχοποι- 
ημένο. Ένα κομμάτι κομματικό που βάζει πλάτη στα μέτρα. Δηλαδή 
δεν είναι η κατάσταση τύπου, το μνημόνιο, ο φιλελευθερισμός και το 
κακό κράτος από τη μία και η καλή η κοινωνία και οι εργαζόμενοι 
που είναι κόντρα σε αυτά τα πράγματα από την άλλη. Κάθε άλλο. Γε¬ 
νικά, υπάρχει μια πάρα πολύ μικρή μειονότητα εργαζομένων η οποία 
έχει πάρει θέση σε αυτόν τον κοινωνικό-ταξικό ανταγωνισμό. Ανοι¬ 
χτή θέση από την πλευρά των πληβείων, από την μεριά των εκμεταλ- 
λευομένων. Από την πλευρά των κυριαρχούμενων. Αυτοί οι άνθρω¬ 
ποι όπου υπάρχουν είναι σημαντικοί. Γιατί ακριβώς δείχνουνε ποια 
είναι η πραγματικότητα μέσα σε αυτές τις δομές και πως μπορεί αυτή 
η πραγματικότητα να χτυπηθεί. 

Υπάρχουν διάφορα ζητήματα μπροστά μας. Θέλω να πω για μια 
κριτική που ασκήσαμε κάποια στιγμή σε σχέση με τις επιλογές που 
είχαν γίνει, αλλά θα είναι μια δίκιά μου γνώμη, οπότε ας μιλήσει κα¬ 
λύτερα πρώτα και ο υπόλοιπος κόσμος. 

Σχόλιο 1: 

Εγώ δεν είμαι εργαζόμενος στο χώρο της υγείας ωστόσο άκουσα με 
προσοχή τις εισηγήσεις, ήταν κατατοπιστικές και συμβάλλουν πι¬ 
στεύω σε αυτό που λέμε επικοινωνία των περιεχομένων σε τέτοιες 
δημόσιες συζητήσεις. Εντέλει αναπτύσσονται πολλοί αγώνες σε διά¬ 
φορα πεδία και είναι δύσκολο ο κόσμος να τις παρακολουθήσει του¬ 
λάχιστον στην ολότητά τους. Θέλω λίγο να σταθώ στην εισήγηση από 
το Π.ΙΚ.Π.Α. και να κάνω μια ερώτηση-διευκρίνιση. Συμφωνώ με τη 
θέση αυτή που λέει ότι η ασφάλιση, η υγεία και η εκπαίδευση είναι 
προνομιακά πεδία μέσα από τα οποία το κράτος αντλεί τη συναίνε¬ 
ση στο πρόσωπό του. Ξεκινώντας από αυτό, θα ήθελα να γίνει μια δι¬ 
ευκρίνιση όσον αφορά το πρόταγμα που λέει «κοινές συνελεύσεις 
ασθενών και υγειονομικών». Ποιο είναι το πολιτικό σκεπτικό που 
το παρακολουθεί; Αν θεωρείτε ότι είναι γόνιμό σε αυτή την περίο¬ 
δο να μπει σαν πρόταγμα και αν είναι υλοποιήσιμο και αν αυτό το 
πράγμα πρέπει να προετοιμαστεί με κάποιον άλλο τρόπο. Και πώς 
να απαντήσεις σε αυτόν τον κόσμο που είναι στο νοσοκομείο ή και 
στην εκπαίδευση και αναπτύσσει μια σχέση χρηστική με αυτούς τους 
θεσμούς κοινωνικής αναπαραγωγής και όπως φάνηκε από την εμπει¬ 
ρία σας θέλει έτοιμες λύσεις στο τώρα. Πώς απευθύνεσαι σε κόσμο 
που βρίσκεται στο νοσοκομείο γιατί κινδυνεύει η ζωή του ή η ζωή 
κάποιου συγγενικού του προσώπου; Τέλος ποιο πολιτικό πρόταγμα 
παρακολουθεί το ζητούμενο των κοινών συνελεύσεων ασθενών και 
υγειονομικών γιατί, χωρίς να το υποτιμώ, δε θα το έλεγα επιπόλαιο 
αλλά κάπως πρωτάκουστο. 

Σχόλιο 2: 

Να απευθύνω δύο ερωτήματα και στις δυο συνελεύσεις που έχει τε¬ 
θεί το ζήτημα: πώς έρχονται σε επαφή οι εργαζόμενοι με τους ασθε¬ 
νείς και μέσα από τις συνελεύσεις κατοίκων και τέλος πάντων με 
αυτό που ονομάζεται κοινότητες αγώνα; Πώς ακριβώς προσεγγί¬ 
ζεις αυτές τις κοινότητες από τη στιγμή που, παραδείγματος χάριν, οι 
ασθενείς βλέπουν τον εαυτό τους συνήθως σε μία κατάσταση μη μόνι¬ 
μη, δηλαδή μία παροδική κατάσταση. Δεν ταυτίζονται δηλαδή με μία 
ταυτότητα του ασθενή. Δεύτερον, από τη στιγμή που νιώθουμε κιόλας 
μία σχέση κάπως εξάρτησης και ενδεχομένως και εξουσίας απέναντι 

στους υγειονομικούς και τους γιατρούς, πώς θεωρείτε ότι μπορούν να 
δομηθούν αυτές οι κοινότητες αγώνα; 

Σχόλιο Α από τη Συνέλευση για την Υγεία: 

Είναι εύκολη και δύσκολη απάντηση. Με την έννοια ότι πηγαίνεις 
και κάνεις κατάληψη στα ταμεία του Γενικού Κρατικού Νοσοκομεί¬ 
ου Νίκαιας ή διοργανώνεις μια σειρά παρεμβάσεων στο νοσοκομείο. 
Ένα από τα πράγματα που μπορείς να ανακαλύψεις στο συγκεκρι¬ 
μένο νοσοκομείο είναι ότι με βάση τα απρόσμενα κρύα που έβγα¬ 
λε η Άνοιξη δεν υπήρχε πετρέλαιο θέρμανσης. Οι άνθρωποι το βρά¬ 
δυ κρύωναν. Είναι ένα μικρό πρόβλημα σχετικά. Άλλο παράδειγμα 
όπως το Σωτηρία, έχεις μια σειρά ανεπτυγμένες πνευμονολογικές 
κλινικές και οι ίδιοι οι γιατροί βρίσκονται σε μια κατάσταση εξέγερ¬ 
σης γιατί δεν έχουν βασικά πνευμονολογικά φάρμακα που χρειάζο¬ 
νται. Στην πραγματικότητα σε κάθε νοσοκομείο, δηλαδή με την κα¬ 
τάσταση που έχει δημιουργηθεί, υπάρχει μια σειρά από προβλήματα 
μικρότερης ή μεγαλύτερης έκτασης πάνω στα οποία μπορείς να συ- 
γκαλέσεις συνέλευση μάλιστα με συγκεκριμένη πρόταση, ότι αυτή τη 
στιγμή με βάση τις ελλείψεις που εμφανίζονται παντού σε ένα εκτε¬ 
νέστατο πεδίο, το οποίο μπορεί να είναι διαφορετικό σε κάθε νοσο¬ 
κομείο αλλά έχει πολλά κοινά, και να προτείνεις να καταληφθούν τα 
γραφεία της διοίκησης και να απαιτηθεί να καλυφθούν οι ελλείψεις. 
Φάρμακα, πετρέλαιο, οτιδήποτε άλλο. Αυτές είναι ιδέες που επεξερ¬ 
γαζόμαστε και πάνω σε αυτές κινούμαστε. Και μάλιστα θα μπορούσε 
η συνέλευση που γίνεται εκείνη τη στιγμή να βγάλει μια ανακοίνωση 
στο ίντερνετ και να καλέσει εκείνη τη στιγμή μια πορεία που να πάει 
γύρω από το νοσοκομείο στη γειτονιά και μια τακτική συνέλευση η 
οποία θα γίνει κάποιες μέρες αργότερα επίσης με μία πορεία. Αυτές 
είναι ιδέες που μπορούν να πραγματοποιηθούν. 

Βέβαια το μεγάλο πρόβλημα που υπάρχει είναι πως ο πληθυσμός 
των νοσοκομείων είναι νομαδικός. Αν μιλάμε για κοινές συνελεύσεις 
γιατρών-ασθενών μπορούν να γίνουν πάνω σε αυτή τη βάση, έχεις 
να αντιμετωπίσεις αυτή τη νομαδικότητα. Αυτό που ζητάμε είναι να 
γίνονται συνελεύσεις που να αναδεικνύουν τα κοινωνικά περιεχό¬ 
μενα και να αναζητούν λύσεις τόσο συγκρουσιακό όσο και σε επί¬ 
πεδο αντιθέσμισης. Μας φαίνεται πιο δόκιμο να καλούνται τέτοιες 

συνελεύσεις από τις συνελεύσεις γειτονιάς. Αν εξαιρέσει κανείς τα 
κεντρικά νοσοκομεία κάθε πόλης, υπάρχουν νοσοκομεία που είναι 
εγκατεστημένα σε συγκεκριμένες γειτονιές που τις έχουν ως σημείο 
αναφοράς. Εκεί η δουλειά που μπορεί να ξεδιπλωθεί και τα καλέ¬ 
σματα που μπορεί να γίνουνε για τη συγκρότηση μιας επιθετικής κί¬ 
νησης είναι πολύ διαφορετικά. Αυτοί είναι οι προσανατολισμοί μας. 
Υπάρχουν ιδέες, προτάσεις και η θέληση να πειραματιστούμε πάνω 
σε αυτά. 

Σχόλιο Β από τη Συνέλευση για την Υγεία: 

Να πω και κάτι τελευταίο. Τι σημαίνει «συγκροτώ αυτοοργανωμέ- 
να κοινωνικά ιατρεία»; Διαβάσαμε από το ίντερνετ για τη συγκρότη¬ 
ση ενός κοινωνικού ιατρείου στη Σαλονίκη, εδώ πέρα. Δεν είμαστε 
καλά ενήμεροι για αυτήν την κίνηση, μάλλον τα δικά μας σκεπτικά εί¬ 
ναι πολύ διαφορετικά για ένα κοινωνικό ιατρείο. Φαίνεται ότι η κί¬ 
νηση για τη συγκρότηση ενός κοινωνικού ιατρείου στη Σαλονίκη έχει 
θεσμική απεύθυνση και αναφορά. Μιλάω προσωπικά τώρα. Εμένα 
μου φαίνεται σαν να πηγαίνεις σε μια θάλασσα προβλημάτων και να 
βγάζεις σιγά-σιγά το νερό με ένα κουταλάκι. Ουσιαστικά αυτό που 
πρέπει να δεις είναι τελείως διαφορετικό: ένα κοινωνικό ιατρείο το 
οποίο επιχειρεί να ξετυλίξει ένα πείραμα αυτοοργάνωσης, το οποίο 
αντιλαμβάνεται τον εαυτό του σε μια κατάσταση αντιθέσμισης και 
το οποίο συγκροτεί επίσης τον εαυτό του επιθετικά απέναντι στο σύ¬ 
στημα. Δηλαδή θεωρώ ότι αν αυτά τα τρία ιατρεία, (στα Πετράλω- 
να, στο Αιγάλεω και στο Κερατσίνι) συγκροτηθούν και λειτουργή¬ 
σουν μέσα στη χρονιά που έρχεται, ταυτόχρονα θα γίνουν και σημεία 
επιθετικής αναφοράς απέναντι στον πόνο και το θάνατο που παρά¬ 
γει το σύστημα. Δε θα είναι αμοιβάδες κλεισμένες στον εαυτό τους, 
μέσα από όπου παράγεται μια κάποια συλλογική κοινωνική ιατρική 
και αυτό δείχνει κάποια λύση. Δε δίνεις έτσι καμιά λύση απέναντι 
σε δομές που δε μπορείς να έχεις και τις μονοπωλεί το κράτος, όπως 
τα δευτεροβάθμια και τριτοβάθμια νοσοκομεία. Θεωρώ πως αυτές 
οι δομές πάρα πολύ γρήγορα θα θελήσουν και θα αναγκαστούν κιό¬ 
λας να στραφούν επιθετικά, να βγάλουν ένα λόγο που είναι πολύ πιο 
πλούσιος από το συντεχνιακό λόγο που βγάζανε οι υγειονομικοί μέ¬ 
χρι σήμερα και να κατορθώσουν να οργανώσουν ένα κοινωνικό έλεγ- 

χο πάνω στα νοσοκομεία. Όλα αυτά πάντως είναι σκέψεις, επιθυμί¬ 
ες και προτάσεις. Ίσως είμαστε έτοιμοι να τις ξεδιπλώσουμε στους 
μήνες που έρχονται αλλά στην πραγματικότητα δεν έχουν δοκιμαστεί 
και είναι σημαντικό ότι ακόμα και σήμερα μπορούν να επικοινωνη- 
θούν, έστω σε ένα πεδίο προβληματισμών, περίσκεψης και προταγ- 
μάτων για το μέλλον. 

Σχόλιο 3: 

Τώρα πάνω στην ίδια ερώτηση: έχεις μια εικόνα, οι ασθενείς δεν εί¬ 
ναι μόνο οι νοσηλευόμενοι, υπάρχουν και οι χρόνιοι πάσχοντες, τα¬ 
κτικά εξωτερικά ιατρεία, κόσμος με σταθερά προβλήματα, που βιώ- 
νουν την εγκατάλειψη, τη διάλυση των υποδομών, κάποιοι μάλιστα 
είναι και θεσμικά οργανωμένοι σε συλλόγους κ.λπ. Δε μιλάμε για 
όσους είναι ελεγχόμενοι, ενταγμένοι στις ιεραρχίες και στην υποτα¬ 
γή αλλά υπάρχουν χρόνιοι πάσχοντες. Ένα ζήτημα. 

Και εμείς αναφερόμαστε σε επίπεδο κοινοτήτων γειτονιάς για να 
γίνει εύκολη η συνάντηση. Υπάρχουν κομμάτια του πληθυσμού που 
ασχολούνται κυρίως με τη φροντίδα, συνήθως από τον καταμερισμό 
της κοινωνικής εργασίας είναι γυναίκες που είναι πυλώνες της φρο¬ 
ντίδας, συνήθως μιας ηλικίας, είναι συγκεκριμένες φιγούρες. Αυτές 
είναι που πλαισιώνουν κάποιες φορές τους αγώνες για να γίνει μια 
κατάσταση, για να προχωρήσουν κάποια πράματα και είναι η σύνδε¬ 
ση σου με τον κοινωνικό αγώνα. Δηλαδή είναι μέσα από τη φροντί¬ 
δα του ηλικιωμένου, του παιδιού, την οποία την έχει αναλάβει η γυ¬ 
ναίκα κάποιας ηλικίας, η οποία βλέπει την εγκατάλειψη, θέλει κάτι 
να κάνει με αυτό και μπορεί να σε πλαισιώσει σε διαδικασίες αγώνα. 

Σχόλιο 4: 

Να σε ρωτήσω κάτι; Είπες πριν ότι σας σαμποτάρανε οι υγειονομικοί 
στην προσπάθεια σας. Σας σαμποτάρανε, με ποιο τρόπο; 

Σχόλιο Α από ΗωιΙΐΓι λΥοτΤεΓκ: 

Με ποιον από όλους εννοείς; 

Σχόλιο 4 (συνέχεια): 

Με ενδιαφέρει να τους ακούσω όλους. 

Σχόλιο Α από Ηβίΐΐΐΐι ΥΥογΚογκ (συνέχεια): 

Κοίταξε να δεις, βάζουνε πλάτη με χίλιους τρόπους στα μέτρα. Από 
όταν κλείνεις τα ταμεία και πηγαίνουν και λένε κουβέντες «και τι 
σε νοιάζει, και ποιος είσαι εσύ, γιατί το κάνεις αυτό, γιατί κάνεις 
το άλλο» μέχρι «και πίκρα τι να κάνουμε, και εγώ έχω πληρώσει και 
τι τους φέρνεις τους βρομιάρηδες στις παρεμβάσεις», φέρνουν τους 
σεκιουριτάδες, στησίματα, πειθαρχικά, ό,τι θες να σου λέω για ώρα 
αλλά μπορούν να σου μιλήσουν και άλλοι. 

Τι να πεις, ήταν ένας υγειονομικός στο Λαγκαδά στην τελευταία 
παρέμβαση που είχαμε πάει... «Κοιτάξτε να δείτε», τους είπαμε, 
«κλείνουν τα ταμεία, θα δουλέψει [το Κέντρο Υγείας]». Αναγκάστη¬ 
κε και ο διοικητής του νοσοκομείου -που την επόμενη μέρα μάλιστα 
ανακάλεσε και το μέτρο της πληρωμής- να πει ότι, εντάξει, θα δουλέ¬ 
ψουν όλοι. Ήτανε ένα καθίκι μέσα, παρ’ όλη τη διαταγή του διοικη¬ 
τή να μην εισπράττει, παρότι ο κόσμος πήγαινε να πάρει με τα χαρ¬ 
τιά του πίσω τα λεφτά του, ο οποίος έλεγε ότι «όχι όποιος θέλει να 
μπει εδώ, θα πληρώσει». Δηλαδή η πλάτη, στην κρίση πάνω, «η πλά¬ 
τη» στην εργοδοσία είναι γενική, και γενικά μέσα στους εργαζόμε¬ 
νους η ταύτιση με τα συμφέροντα της επιχείρησης είναι πολύ συχνή. 
Σε όλους τους εργαζόμενους, από το δΐιρεπτωτίίεΐ μέχρι... Δε νομί¬ 
ζω ότι κομίζω γλαύκας, αυτό είναι κάτι που συμβαίνει παντού. Να 
μην έχουμε αυτές τις αγαθές ψευδαισθήσεις της κοινωνίας και του 
κράτους, των δύο κομματιών σε ανταγωνισμό που είναι σε ένα διαρ¬ 
κή πόλεμο κ.λπ. Είναι πυραμίδες στήριξης επιλογών συγκεκριμένων. 

Σχόλιο 5: 

Μια μικρή παρατήρηση, χειρότερη εμπειρία δεν είναι αυτή. Είναι 
όταν, πηγαίνοντας στο νοσοκομείο, έρχονται περιχαρείς γιατροί, 
υγειονομικοί και μας λένε: «μπράβο παιδιά μαζί σας, πάρα πολύ 
καλά κάνετε» και μετά προσθέτουν -φυσικά σε κάνουνε έξω φρε- 
νών- «αυτά όμως για τους Έλληνες, τους ξένους πρέπει να τους πε- 
τάξουμε έξω». Εκεί γίνεται πόλεμος. Δηλαδή αυτή η φιγούρα που έρ¬ 
χεται και σου λέει ενθουσιασμένος «τι καλά που κάνετε, δίκιο έχε¬ 
τε αλλά μόνο για τους Έλληνες», στην Αθήνα δηλαδή υπάρχει ένας 
εδραιωμένος κοινωνικός φασισμός, ο οποίος πραγματικά προελαύ¬ 
νει. Έχεις την επανασυγκρότηση της υγείας με πολύ συγκεκριμένα 

χαρακτηριστικά, δηλαδή ο άλλος το ορίζει πλέον μέσω της εθνικής 
ταυτότητας. Έχει απολέσει ακόμα και την ικανότητα να αντιληφθεί 
ότι η υγεία, η περίθαλψη δε μπορεί να κάνει διάκριση ανάμεσα σε 
ράτσα, φυλή, εθνικότητα ή οτιδήποτε άλλο. Κάθε ανθρώπινη ύπαρξη 
ούτως ή άλλως είναι ισότιμη και πολύ περισσότερο πάνω στην αγω¬ 
νία του πόνου και του θανάτου. Εμένα τουλάχιστον προσωπικά με 
κάνει και εξεγείρομαι. Κάθε φορά που σου απευθύνουν αυτό το πρά¬ 
μα ακολουθούν καταστάσεις σοκ. Αλλά αυτό είναι το χειρότερο: δεν 
είναι αυτός που σου κάνει τον πόλεμο αλλά αυτός που είναι μαζί σου 
που σου βάζει μετά το ρατσιστικό. 

Σχόλιο 6: 

Δυο πραγματάκια. Το ένα είναι μια ερώτηση για το κοινωνικό ια¬ 
τρείο. Υπάρχουν ποικίλες μορφές περιφράξεων που εμποδίζουν την 
ανάπτυξη της αυτονομίας μιας τέτοιας κίνησης. Υποθέτω ότι μπο¬ 
ρεί να υπάρξουν διάφορα εμπόδια από το κράτος το ίδιο. Δηλαδή 
το κράτος θα σου πει με τι υγειονομικές προδιαγραφές και τι προδι¬ 
αγραφές καθαριότητας λειτουργεί ένα τέτοιο ιατρείο. Μέχρι τα τα¬ 
μεία και το πώς θα συνταγογραφήσεις σε ένα τέτοιο ιατρείο. Μέχρι 
τον ιατρικό σύλλογο που μπορεί να λέει ότι παρέχεις υπηρεσίες κό¬ 
ντρα στις πιστοποιήσεις και στις άδειες άσκησης επαγγέλματος κ.λπ. 
Θέλω, λοιπόν, να ρωτήσω αν υπάρχουν τέτοιες εμπειρίες καθώς και 
το πώς αντιμετωπίστηκαν για να λειτουργήσει. Η μια ερώτηση είναι 
αυτή. 

Μια άλλη ενδιαφέρουσα παρατήρηση και ερώτηση παράλληλα. 
[Υπάρχει] από τη μία η λογική της κεντρικής πολιτικής σκηνής: οι κε¬ 
ντρικές πολιτικές και τι θα κάνουμε όταν περνάει ένα μέτρο, θα πι¬ 
έσουμε το υπουργείο, θα κάνουμε μια πορεία που θα πάει απέξω, 
θα σταθεί εκεί, γενικά μια κεντρική πολιτική αντιπαράθεση. Φαίνε¬ 
ται [από την άλλη] μια λογική που έρχεται σε κόντρα με ακριβώς αυ¬ 
τήν τη λογική της κεντρικής πολιτικής σκηνής και της αντιπαράθεσης, 
μέσα από αυτές τις εμπειρίες και όχι μόνο τις εμπειρίες της υγείας, 
αυτό ισχύει και στα πανεπιστήμια. Για παράδειγμα, τα νομοσχέδια 
της εντατικοποίησης εφαρμόζονται διαφορετικά από σχολή σε σχο¬ 
λή, [ανάλογα με] το επίπεδο αντιστάσεων και την παράδοση αγώνων 
που υπάρχουν. Δηλαδή από σχολή σε σχολή, από πανεπιστήμιο σε 

πανεπιστήμιο, από πανεπιστήμιο σε ΤΕΙ, παίζουν πάρα πολλά. Φαί¬ 
νεται, λοιπόν, ότι αυτές οι επιθέσεις μπορούν να αναχαιτιστούν χω¬ 
ρίς να φτάσεις απαραίτητα σε αυτό το κεντρικό πολιτικό επίπεδο. Να 
σταματούν εδώ, να σταματούν εκεί και να μη σου προβάλλονται επι¬ 
χειρήματα του στιλ «παιδιά είναι νόμος. Είμαστε υποχρεωμένοι να 
τον εφαρμόσουμε κ.λπ.». Αυτό έχει ενδιαφέρον σαν συμπέρασμα και 
έχει σχέση με το τι σχέσεις και διαδικασίες πολεμούν κατά τόπους. 
Επίσης έχει ενδιαφέρον από τις εμπειρίες μας αν αυτό συναντά και 
ένα όριο εντέλει. Αν, δηλαδή, από ένα σημείο και μετά πρέπει να πας 
σε μια κεντρική πολιτική αντιπαράθεση ή αν όλο αυτό είναι μια μυθο¬ 
πλασία στο σύνολο του, η οποία παράγεται και προωθείται από την 
αριστερά για λόγους ψηφοθηρικούς εντέλει. Ότι να αλλάξει η κε¬ 
ντρική πολιτική κ.λπ. 

Σχόλιο Γ από τη Συνέλευση για την Υγεία: 

Για το πρώτο κομμάτι της ερώτησης, γιατί το δεύτερο δεν το κατάλα¬ 
βα, αν θέλεις να το διευκρινήσεις λίγο για να στο απαντήσουμε και 
αυτό. Για το πρώτο κομμάτι της ερώτησης, το κοινωνικό ιατρείο εί¬ 
ναι μια αντιθέσμιση, δεν έχει έρθει ποτέ σε επαφή με τις κρατικές δο¬ 
μές, δεν είναι ένα ιατρείο που βάλαμε μια ταμπέλα και λέει κοινω¬ 
νικό ιατρείο για να έρθει ο ιατρικός σύλλογος να μας κλείσει επειδή 
δεν έχουμε άδεια ή τουλάχιστον, μέχρι στιγμής ας πούμε, σε επίπεδο 
καταστολής δεν υπάρχουν κινήσεις που να έρθουν εναντίον, δεν έχει 
υπάρξει τέτοιο ζήτημα ούτε από το κράτος, ούτε από τους ιατρικούς 
συλλόγους κ.λ.π. Από εκεί και πέρα, ότι κάπου παρατυπείς κ.λπ., το 
κομμάτι το τυπικό για τη συνταγογράφηση που ρώτησες, ακόμα και 
για χειρουργικές επεμβάσεις που έχουν χρειαστεί ας πούμε, επειδή 
οι περισσότεροι είμαστε εργαζόμενοι στα δημόσια νοσοκομεία έτσι 
και αλλιώς, στην πραγματικότητα αυτό που κάνουμε είναι ας πούμε 
ότι χρησιμοποιούμε τις δομές του κράτους για να εξυπηρετούμε αυ¬ 
τές τις καταστάσεις. Αλλά γίνεται αυτό χωρίς να χρειάζεται ο άλλος 
να μπει στη διαδικασία να πάει στο νοσοκομείο χωρίς να ξέρει κανέ- 
ναν, να περιμένει, όλα αυτά. Μπορούμε να το ρυθμίζουμε χρησιμο¬ 
ποιώντας τις δομές του κράτους τώρα για το δεύτερο... 

Σχόλιο 6 (συνεχεία): 

Να πω δυο λόγια για το δεύτερο. Θα περίμενε κανείς ότι αυτό που 
συμβαίνει, π.χ. το «πήγαμε στο Λαγκαδά και την άλλη μέρα έσπασε 
το μέτρο», «πήγαμε στο τάδε κέντρο υγείας και έσπασε το μέτρο», 
θεωρητικά και σύμφωνα με την αριστερή αφήγηση και προσέγγιση 
των αγώνων, αυτό δε θα μπορούσε να συμβεί. Και όμως βλέπουμε ότι 
συμβαίνει. Θα αντιμετώπιζες μια συμπεριφορά του στιλ «παιδιά εί¬ 
ναι οδηγία από τα πάνω, τα παράπονα σας στο υπουργείο, τα παρά¬ 
πονα στη διεύθυνση, πηγαίνετε στο υπουργείο». Ένα τέτοιο, κατάλα¬ 
βες; Αλλά βλέπουμε ότι αυτό στην πράξη δε συμβαίνει, ότι σπάνε τα 
μέτρα κ.λπ. Και λέω αν έχει ενδιαφέρον να αναζητήσουμε ποια όρια 
έχει, αν τα έχει, και αν μπορείς να αντιπαρατεθείς συνολικά με αυτή 
την πολιτική σε αυτήν τη λογική. 

Σχόλιο Δ από τη Συνέλευση για την Υγεία (συνέχεια): 

Αυτό είναι ένα ζήτημα που, εντάξει, εμείς δε μπορούμε να το απαντή¬ 
σουμε, με την έννοια ότι έχουμε μία απάντηση έτοιμη. Προφανώς αυτό 
δείχνει η εμπειρία του Λαγκαδά και η εμπειρία από το Γενικό Κρατικό 
της Νίκαιας. Εκεί υπάρχουν αρκετοί εργαζόμενοι, κυρίως του αριστε¬ 
ρού χώρου, που έχουν κάνει αρκετές τέτοιες κινήσεις. Για παράδειγμα 
όταν πήγε να μπει το πεντάευρο στα επείγοντα, αυτό δεν ίσχυσε πάνω 
από μια μέρα, έσπασε την άλλη μέρα. Δηλαδή όντως μπορεί να σπάσει 
σε τοπικό επίπεδο, δεν είναι κεντρικό. Τώρα ως προς το κομμάτι αυτό 
που λες, μπορεί να γίνει ό,τι έγινε και στα διόδια: να βγει και να σου 
πει ότι όποιος το κάνει θα πέφτει τσεκούρι, τριακόσια ευρώ πρόστιμο 
επειδή δεν πληρώσεις το πεντάευρο. Η κυριαρχία οργανώνεται απέ¬ 
ναντι σε αυτά πάντα, δε θα κάνεις κινήσεις που μένουν για πάντα ανα¬ 
πάντητες. Τώρα, αυτό από προσωπική άποψη. Βλέπουμε από τις αντί¬ 
στοιχες κινήσεις στα διόδια ότι δε βλέπεις τώρα κατά μόνας να σηκώ¬ 
νει κανείς τη μπάρα, πέρα από τις κινήσεις που κάνει το «Δεν Πληρώ¬ 
νω» οργανωμένα, γιατί έπεσε η καταστολή και φοβάται ο άλλος να το 
κάνει. Εμείς γενικά και ως άποψη θεωρούμε άλλο πράμα την υγεία και 
άλλο την περίθαλψη. Αυτό για το οποίο μιλάμε τώρα είναι η περίθαλ¬ 
ψη, η υγεία είναι η καθημερινότητα που ζούμε. Προς το παρόν, λοιπόν, 
στο κομμάτι της περίθαλψης δεν έχει φανεί κάποια κίνηση του κράτους 
να καταστείλει τις κινήσεις που μέχρι τώρα έχουν γίνει. 

Σχόλιο 7: 

Γεια σας, εγώ είμαι από την Υφανέτ, δεν έχουμε κάποια έτοιμη ει¬ 
σήγηση, θα μιλήσω προσωπικά για τη συμμετοχή μας στο συντονιστι¬ 
κό για την υγεία εδώ στη Θεσσαλονίκη. Κάπως όπως τα είπε και ο 
Δ., κάναμε συντονισμένες κινήσεις σε νοσοκομεία, όπως το Ιπποκρά- 
τειο και το ΑΧΕΠΑ, δηλαδή νοσοκομεία που είναι κοντά στα στέ¬ 
κια μας, το Ιπποκράτειο είναι εδώ δίπλα. Για όσους δε γνωρίζουν, εί¬ 
ναι ένα από τα μεγαλύτερα στη Θεσσαλονίκη με τρεις χιλιάδες ερ- 
γαζόμενους/ες. Εμείς είχαμε τη λογική ότι το ζήτημα με το πεντάευ- 
ρο είναι ένα ζήτημα για το οποίο μπορείς να παρέμβεις τοπικά, πρώ¬ 
τα στο επίπεδο της ενημέρωσης, να ενημερώσεις κόσμο τι αντιστά¬ 
σεις μπορεί να σηκώσει, τι κόντρες μπορεί να τραβήξει. Κάναμε κά¬ 
πως δουλειά μυρμηγκιού, συντονισμένα πηγαίναμε όλοι μαζί μοιρά¬ 
ζαμε κείμενα ο καθένας από το στέκι του, τραβήξαμε και διάφορες 
κόντρες με σεκιούριτι, στην αρχή κοιτούσανε τη φάση που θα πάει με 
τις αφισοκολλήσεις. Την άλλη μέρα κατέβαιναν οι αφίσες κατευθεί¬ 
αν με οδηγίες του διοικητή του νοσοκομείου. Εντέλει τα καταφέρα¬ 
με ότι οι αφίσες θα μένουν και δεν είναι θέμα καθαριότητας αλλά εί¬ 
ναι ένα κοινωνικό ζήτημα και το βάζουμε για να ενημερώνουμε τον 
κόσμο και εσείς είστε απέναντι μας. Πήγαμε και στο Λαγκάδα, που 
ήταν επιτυχημένη η κίνηση αυτή, δηλαδή προσπαθήσαμε από τη μια 
να ενημερώσουμε τον κόσμο στη λαϊκή αγορά για να μη σκάσουμε 
σαν κομήτες εκεί πέρα και από την άλλη μετά από 2 εβδομάδες ξα- 
ναπήγαμε με ένα πανό εκεί για να κλείσουμε τα ταμεία. Νομίζω ότι 
ήταν σημαντικό για μικρότερα κέντρα υγείας που δεν είναι μέσα στην 
πόλη και οι κοινωνικές αντιστάσεις δεν έχουν τόση σύνδεση με την 
πόλη, που παίζει ένα άλλος τρόπος επικοινωνίας μεταξύ των αγωνι- 
ζομένων, το θεωρήσαμε κάπως καλό να τραβηχτεί και εκεί μια κό¬ 
ντρα για να μην κινούμαστε μόνο στην πόλη. Κατά τα άλλα στο επίπε¬ 
δο της οργάνωσης, στο επίπεδο της γειτονιάς κυρίως κινηθήκαμε στο 
επίπεδο της ενημέρωσης, προσπαθήσαμε κάποιος κόσμος να ανοί¬ 
ξουμε μια συζήτηση. Μέχρι τώρα δεν το καταφέραμε λόγω του ότι 
τρέχανε και άλλα γεγονότα και αυτό το παραμελήσαμε. 

Ως προσωπική άποψη πιστεύω, και για το παιδί που ρώτησε από 
απέναντι, ότι πιο νέος κόσμος δε μπορεί να συνειδητοποιήσει τον 
εαυτό του -αυτό το βλέπουμε και στους εργασιακούς χώρους με την 

ασφάλιση-, δεν καταλαβαίνει ότι οποιαδήποτε στιγμή μπορεί να νο¬ 
σήσει και ότι λόγω ηλικίας το θεωρεί κάτι μακριά από αυτόν, δηλαδή 
ότι το πολΰ-πολύ να πάθει κανένα ατύχημα για μερικούς μήνες, ούτε 
έχει κάποια χρόνια πάθηση... Ο περισσότερος κόσμος, για να μη το 
γενικεύω, τόσο εδώ όσο και στη συνέλευση μας δεν έτρεξε όπως ήταν 
να τρέξει επειδή ο κόσμος δε το αντιλαμβάνεται ως τέτοια ζήτημα. 
Όντως ο καθένας και η καθεμία από μας δεν πάει τόσο συχνά στο 
νοσοκομείο και δεν έχει και αυτές τις εικόνες και αυτές τις εμπειρί¬ 
ες ή δεν κινείται σε αυτούς τους χώρους εργασίας, του φαίνεται λίγο 
μακριά από αυτόν. 

Όπως το βλέπω εγώ τα νοσοκομεία είναι ένας τρόπος διαχείρι¬ 
σης από τον καπιταλισμό ή από το κράτος, ένας χώρος για κετνϊοε των 
εργαζόμενων. Πας εκεί όταν αρρωσταίνεις, όταν νοσείς ή αρρωστή- 
σεις, για να σε φτιάξουν για να ξαναεπιστρέψεις στη δουλειά. Δηλα¬ 
δή ούτως η άλλως μέσω του κράτους πρόνοιας -όσο υπήρξε τουλάχι¬ 
στον τα προηγούμενα χρόνια- αυτή ήταν η λογική του και όχι τόσο να 
προσφέρει υπηρεσίες ή κάτι τέτοιο. Είχε δηλαδή αυτό [το ρόλο] της 
ενσωμάτωσης αλλά και της διατήρησης του πληθυσμού σε μια κατά¬ 
σταση παραγωγικότητας. 

Από την εισήγηση που κάνανε τα παιδιά από την κατάληψη 
Π.Ι.Κ.Π.Α. Πετραλώνων, νομίζω ότι δεν είναι αλήθεια ότι δεν υπήρ¬ 
χε τα προηγούμενα χρόνια σύνδεση των υγειονομικών με άλλους κλά¬ 
δους. Και εδώ, από την ιστορία του εργοστασίου της Υφανέτ, όταν 
ήταν να κλείσει τη δεκαετία του ’70, υπάρχουν φωτογραφίες αλλά 
και κείμενα -επειδή έπαιζε και πιο πολλή αλληλεγγύη μεταξύ διαφο¬ 
ρετικών κλάδων εργασίας- όπου νοσηλεύτριες στην Αθήνα που, είτε 
ήταν εκπαιδευόμενες, είτε εργάζονταν σε κάποια νοσοκομεία, έδει¬ 
χναν αλληλεγγύη προς τους εργαζόμενους/ες της Υφανέτ που κάνανε 
απεργία πείνας. Δηλαδή στο παρελθόν έχουν υπάρξει τέτοια παρα¬ 
δείγματα. Όπως και επίσης και στο 5ΡΚ 2 , στη Χαϊδελβέργη, υπήρχε 
σύνδεση ασθενών με τους γιατρούς στη ψυχιατρική κλινική. Είχε γί¬ 
νει και εξέγερση που είχε κατασταλεί βίαια. Υπάρχουν τέτοια φωτει¬ 
νά παραδείγματα από το παρελθόν από όπου μπορούμε να αντλού¬ 
με εμπειρίες και να σκεφτόμαστε προς τέτοιες κατευθύνσεις. Σπάνι¬ 
ες περιπτώσεις αλλά υπάρχουν. 

Σε ένα γενικότερο αλλά και σε τοπικό επίπεδο, αν μπορεί να γί- 

νεται ένας αγώνας, καλό είναι να αντιπληροφορούμε τον κόσμο και 
σε επίπεδο συνελεύσεων και σε επίπεδο εκδηλώσεων και να καλείς 
κόσμο να δράσεις μαζί πάνω σε μία κοινή βάση και με κάποια περιε¬ 
χόμενα. Συμφωνώ με τον Δ. ότι βάζεις μικρά ζητήματα της καθημερι¬ 
νότητας από όπου μπορεί να ξεκινήσει ένας αγώνας, να απειθαρχή¬ 
σει σε κάποιο σημείο της καθημερινότητας του/της και να οργανωθεί 
εκεί. Αυτό είναι πολύ θετικό για εμένα. Επίσης, είναι πολύ κουραστι¬ 
κή αυτή η δουλειά του μυρμηγκιού, να πηγαίνεις το πρωί, όταν υπάρ¬ 
χουν εφημερίες και να μοιράζεις αλλά όλα αυτά τα πράματα θέλου¬ 
νε μια συνέπεια και απαιτούν χρόνο και κόπο. Από την άλλη δομές 
όπως ένα κοινωνικό ιατρείο ή οποιαδήποτε τέτοια δομή που απαι¬ 
τεί και συνέπεια και σοβαρότητα, είναι τουλάχιστον για μένα δύ¬ 
σκολο να έτρεχα κάτι τέτοιο, και λόγω άλλων προτεραιοτήτων αλλά 
και [επειδή] νομίζω ότι χρειάζεται άλλο κόσμο που να είναι σε άλλη 
φάση της ζωής του, πιο κατασταλαγμένο σε ένα άλλο επίπεδο καθη¬ 
μερινότητας. 

Επίσης, μια κριτική για το κοινωνικό ιατρείο. Το θεωρώ θετικό, 
αν συμβαίνει κάπου ένας αγώνας ή τελοσπάντων μέσα σε στέκια, σε 
μέρη που ο κόσμος κοινωνικοποιείται και πολιτικοποιείται, να μπο¬ 
ρούν να υπάρχουν τέτοιες δομές, μαζί και με άλλα πράγματα που κά¬ 
νουμε σε άλλους τομείς. Έτσι δεν παρέχεις μόνο μια κοινωνική υπη¬ 
ρεσία, αλλά τέλος πάντων βάζεις και ένα περιεχόμενο της σύνδεσης 
μιας δομής με ένα αγώνα, όπου κάποιος θα απευθυνθεί αλλά θα επι¬ 
στρέφει κιόλας. Να συνδεθεί, να συγκροτηθεί, να μπορεί να συλλογι- 
κοποιηθεί και να σταθεί στα πόδια του σε ένα τέτοιο επίπεδο. Γιατί 
διαφορετικά αν αυτό το πράγμα είναι σκέτο, άμα γίνεται μόνο αυτό 
χωρίς τα υπόλοιπα, μπορεί να κλείνεις και τρύπες τις οποίες αφήνει 
το κράτος. Βοηθάς κόσμο κ.λπ. αλλά αν δεν μπαίνουν τα ζητήματα 
από την άλλη; Δεν ξέρω. Είναι αυτό το δίλημμα. 

Επίσης, θεωρώ σημαντικό σε όλους αυτούς τους αγώνες που έχουν 
να κάνουν με την αναπαραγωγή, και στον τομέα της υγείας και στον 
τομέα των μεταφορών, η πιο σημαντική σύνδεση που μπορεί να γίνει 
είναι να σπάσουν οι ταυτότητες μέσα στον αγώνα. Γιατί αλλιώς δε γί¬ 
νεται μέσα στην ομαλότητα της καθημερινότητας να σπάσουν οι ταυ¬ 
τότητες από τη μία του εργαζόμενου, του ανθρώπου που παρέχει μια 
κοινωνική υπηρεσία και από την άλλη (στον τομέα της υγείας) του 

ασθενή ή (στον τομέα της μεταφοράς) του καταναλωτή. Στον τομέα 
των μεταφορών, όταν δινόταν ακόμη ο αγώνας, έγινε προσπάθεια να 
γίνουν τέτοιες συνδέσεις, τόσο από τους εργαζόμενους όσο και από 
κόσμο από τις γειτονιές. Όταν συνδέεται αυτός ο κόσμος και τρέ¬ 
χει μαζί [είναι σημαντικό] να μπορέσουν να σπάσουν αυτές οι ταυτό¬ 
τητες και να μπουν σε ένα άλλο επίπεδο. Αυτό είναι το πιο σημαντι¬ 
κό σημείο ενός αγώνα, να κάνει αυτή την πολύ σημαντική σύνδεση. 
Γιατί κατά τα άλλα, αν δε μπορεί να σπάσει αυτό το πράγμα μέσα σε 
έναν αγώνα, συνεχίζει ο καθένας την ταυτότητα του, επικοινωνεί μέ¬ 
χρι εκεί και δε μπορεί να αντεπεξέλθει παρακάτω. Αυτά. 

Σχόλιο 8: 

Λοιπόν, να πω και εγώ δυο πράγματα που θέλω να πω από ώρα. Συμ¬ 
μετέχω καταρχάς και στην εργατική συλλογικότητα [ ΙοιιΙΐΗ λνοιΤετκ- 
εργαζόμενοι/ες στη βιομηχανία της περίθαλψης και στην Ανοιχτή Συ¬ 
νέλευση Αγώνα Άνω Πόλης που έχει πλαισιώσει από φέτος το Συντο¬ 
νιστικό Ενάντια στην Εμπορευματοποίηση της Υγείας. Να σημειώσω 
ότι υπήρχε στο μετάδεκεμβριανό κλίμα ένα άτυπο συντονιστικό μετα¬ 
ξύ όλων των συλλογικοτήτων, υπήρχε μια ορμή και μια όρεξη να γί¬ 
νουν πράγματα, έπεφτε ένα σήμα, πηγαίναμε κάναμε την παρέμβαση 
στο Α.Χ.Ε.Π.Α., με απλές συνεννοήσεις. Ή μετά, με τον 1535 απευ¬ 
θυνθήκαμε σε συλλογικότητες στη βάση των τοπικών δράσεων ενάντια 
σε αυτό το μέτρο, το νούμερο 1535, συμμετείχαν και η Υφανέτ και η 
Άνω Πόλη και βοήθησαν αρκετά. Τώρα ήθελα να βάλω λίγο μια εμπει¬ 
ρία από το κομμάτι της παρέμβασης στο χώρο της δουλειάς, το συνδι¬ 
καλισμό και δεν ξέρω αν θέλω να απαντήσω λίγο και σε ένα προηγού¬ 
μενο προβληματισμό του παιδιού που μιλούσε για κεντρικό πολιτικό. 

Σε μας η όλη ιστορία, είχαμε μια προτεραιότητα να παρεμβαίνου¬ 
με στις συνελεύσεις του σωματείου των γιατρών βασικά γιατί κοι¬ 
νές συνελεύσεις εργαζομένων δεν υπήρχαν, τουλάχιστον στα νοσο¬ 
κομεία βγαίνοντας -όπως είπε και ο Δ.- από μια περίοδο εκτετα¬ 
μένων κινητοποιήσεων όχι μόνο για το οικονομικό αλλά και για τις 
ώρες δουλειάς, για το ρεπό κ.λπ. Τότε πραγματικά γινόντουσαν κοι¬ 
νές συνελεύσεις και θεωρούσαμε ότι είχε νόημα να μπούμε σε αυτήν 
την ιστορία. Και να παρεμβαίνουμε σε γενικές συνελεύσεις συναδέλ¬ 
φων, βλέποντας το ότι έμπαιναν ζητήματα και πραγματικά βαλτώναν 

από συνδικαλιστές. Ζητήματα που αφορούσαν και τους φοιτητές ια¬ 
τρικής ή ζητήματα για την ειδικότητα που βαλτώναν από τους επίση¬ 
μους συνδικαλιστές, ενώ βάζαμε και ζητήματα με χρήστες και πρό¬ 
σβαση στο σύστημα υγείας και αυτά βαλτώναν. Ουσιαστικά προέκυ- 
ψε και η πρώτη παρέμβαση στο Α.Χ.Ε.Π.Α. -παρότι είχαμε κάποια 
κριτική- σαν μια προταγματική δράση που έδειχνε πως και οι εργα¬ 
ζόμενοι στο χώρο της υγείας μπορούν να βάζουνε ζητήματα σε χρή¬ 
στες των υπηρεσιών για τα λεφτά που πρέπει να πληρώνουν κ.λπ. Κά¬ 
πως έτσι προέκυψε η πρώτη αυτή παρέμβαση που στηρίχτηκε από 
όλες τις συλλογικότητες που είπα. 

Στη συνέχεια, και στη Θεσσαλονίκη τουλάχιστον, παρότι όλοι δε 
δουλεύουμε στη Θεσσαλονίκη, έχουμε ένα σταθερό χώρο αναφοράς, 
προσπαθούμε να παρεμβαίνουμε σε αυτές τις συνελεύσεις. Από τη 
στιγμή, λοιπόν, που κάθισε ο αγώνας, ό,τι προσπαθούσε να σηκωθεί, 
είδαμε να σαμποτάρετε κανονικά από τα σωματεία εδώ των γιατρών. 
Το μόνο που έχει προκύψει στον ιατρικό συνδικαλισμό είναι ένας 
δευτεροβάθμιος συνδικαλισμός, κάποιοι αριστεροί στο δευτεροβάθ¬ 
μιο συνδικαλισμό -το σωματείο της ΟΕΝΓΕ 3 , ίσως να το έχετε ακου¬ 
στά- οι οποίοι νομίζω ότι έχουνε οικειοποιηθεί πρακτικές σαν τις δι¬ 
κές μας. Τελοσπάντων, έχουν ρίξει σύρμα δωρεάν ημερών στα νο¬ 
σοκομεία που ουσιαστικά είναι μόνο μια ρητορεία, κάνουν κάποιες 
ανακοινώσεις από τα μίντια και τις εφημερίδες , μιλάνε για τον κό¬ 
σμο, πολλοί παραπλανιούνται κιόλας, πηγαίνουν στα νοσοκομεία και 
νομίζουν ότι θα είναι δωρεάν. Στην ουσία, αν δεν υπάρχουν αγωνιζό- 
μενοι που να κλείνουν τα ταμεία και να έρχονται σε τέτοιες αντιπα¬ 
ραθέσεις που ήρθαμε και εμείς για να εξυπηρετούνται και οι ασθε¬ 
νείς, δε γίνεται τίποτα. Ουσιαστικά η ΟΕΝΓΕ κάνει αυτό τον αγώνα 
της κεντρικής πολιτικής βγάζοντας μόνο ανακοινώσεις, μιλώντας μι- 
ντιακά, προσπαθώντας να βάλει και μια πολιτική ενάντια στο μνημό¬ 
νιο γενικά, και τα κατά τόπους σωματεία σε κάθε νομό χαντακώνουν 
ό,τι πάει να σηκωθεί. Όχι ότι πάνε να σηκωθούν και φοβερά πράγ¬ 
ματα. Αυτή η ερμηνεία ότι γιατροί και υγειονομικοί βάζουν πλάτη 
στα μέτρα με την έννοια να μην καταρρεύσει το Ε.Σ.Υ., να μη χάσου¬ 
με τη θεσούλα μας, τελοσπάντων να μείνουμε στα πόστα μας, νομίζω 
ότι είναι αρκετά κυρίαρχη και αρκετά απογοητευτική. 

Τώρα εγώ ήθελα να πω για αυτές τις παρεμβάσεις που κάναμε. 

Από την αρχή είχαμε κάποια κριτική, κάποιο φόβο, παρ’ όλα αυτά 
φέτος κινηθήκαμε αρκετά. Προφανώς ο απολογισμός δεν έχει γίνει 
από όλες τις συλλογικότητες, δεν έχει γίνει από το συντονιστικό, δεν 
έχει γίνει από τους ί ΙοηΙιΗ \ΥογΙ<οτη. Αυτή είναι μια δική μου εκτί¬ 
μηση, προσωπική: έχουμε ένα πρόβλημα όταν παρεμβαίνουμε στα 
νοσοκομεία με αυτόν τον τρόπο. Ουσιαστικά είμαστε πυροτεχνήμα¬ 
τα, θεωρώ δηλαδή ότι μπορεί να καταντήσει και ένας στείρος ακτι¬ 
βισμός, γιατί πραγματικά δεν ερχόμαστε σε σύνδεση. Πρέπει να λά¬ 
βουμε υπόψη μας και τη νομαδική φύση των ασθενών, κάτι που ακού¬ 
στηκε, αλλά πρέπει να λάβουμε υπόψη μας και τη νομαδική φύση 
τη δίκιά μας. Πραγματικά εκεί πέρα μαζευόμαστε κάποιες συλλογι¬ 
κότητες, πηγαίνουμε κάνουμε μια παρέμβαση, ακούμε πολλά μπρά¬ 
βο, έχουμε πει πολλές φορές ότι αυτό είναι το κίνημα του «μπράβο, 
μπράβο παιδιά». Το ίδιο και στο Λαγκαδά. Έγινε πολύ καλά, μοι¬ 
ράσαμε στις λαϊκές, ετοιμάσαμε το κλίμα, «μπράβο, μπράβο παιδιά, 
θα έρθουμε στο Κέντρο Υγείας». Στο Κέντρο Υγείας έγινε μια γερή 
παρέμβαση αλλά ήμασταν ουσιαστικά μόνο εμείς. Βάζουμε κεντρικά 
σαν προβληματισμό και σαν στόχο να συνδεθούμε με τους χρήστες. 
Νομίζω όμως ότι με τέτοιου είδους παρεμβάσεις αυτό για μένα δε 
βγαίνει ακριβώς, τουλάχιστον εδώ στη Θεσσαλονίκη. Νομίζω ότι εί¬ 
ναι δύσκολα, γι’ αυτό το έχουμε βάλει και σαν προτεραιότητα. Νομί¬ 
ζω ότι από τους αγώνες και τους πιο κοντινούς που ακούστηκαν, από 
τους λίγους αγώνες που το έχουν πετύχει, είναι ο αγώνας στο Ζαγκλι- 
βέρι. Βέβαια αυτοί οι αγώνες στο Ζαγκλιβέρι και στη Γερακαρού εί¬ 
χαν ένα προνομιακό πεδίο, ήταν αγώνες στην πρωτοβάθμια φροντί¬ 
δα, αγώνες που ήταν σε χωριά που υπήρχε σχέση πραγματική, μα¬ 
κροχρόνια, που μπορούσες να ριζώσεις ας πούμε. Είναι αγώνες συ¬ 
νεπείς αλλά και με πολλές συνέπειες επίσης, που τρέχουνε ακόμα 
και τώρα. Εκεί δηλαδή ήταν ένα παράδειγμα που μας έδειξε ότι μπο¬ 
ρεί να γίνει και ίσως με βάση αυτόν τον μπούσουλα σκεφτόμαστε ότι 
η σύνδεση με τους χρήστες μπορεί να περάσει μέσα από τοπικές συ¬ 
νελεύσεις αγώνα, συνελεύσεις γειτονιών. Και έτσι αυτό έχουμε προ¬ 
σπαθήσει να βάλουμε σαν προτεραιότητα μέσα από τα συντονιστι¬ 
κά. Αηλαδή η Υφανέτ, στο βαθμό που ασχολείται με τοπική δράση 
και τοπική παρέμβαση και η Άνω Πόλη, που σχεδόν αποκλειστικά με 
αυτό ασχολείται, καθώς και κάποιες άλλες συλλογικότητες που βέ- 

βαια για υποκειμενικούς λόγους δε μπόρεσαν να συμμετάσχουν. Στο 
συντονιστικό τελοσπάντων η κατεύθυνση μας και η ελπίδα μας είναι, 
δουλεύοντας σιγά-σιγά -γιατί πραγματικά δεν έχουμε καταφέρει να 
συνδεθούμε πέρα από το θεαματικό ακτιβίστικο επίπεδο με ασθενείς 
και χρήστες υπηρεσιών- να γίνει αυτό και στο επόμενο διάστημα. 

Τώρα για τα κοινωνικά ιατρεία θα συμφωνήσω περίπου σε αυτά 
που είπε και ο προηγούμενος. Να προσθέσω κάτι ακόμα: εμείς τα 
κοινωνικά ιατρεία, αρκετοί από μας, θεωρούμε ότι πρώτον είναι 
πάρα πολύ δύσκολο να στήσεις ένα ιατρείο. Τουλάχιστον να κάνει 
την ιατρική επιπέδου που ξέρουμε είναι πολυδάπανο, είναι σχεδόν 
αδύνατο να στηθούν ιατρεία που να κάνουν τέτοια πράγματα. Για 
μας μπαίνει ένα ζήτημα ακριβώς κλεισίματος τρυπών και εθελοντι- 
κής εργασίας σε μεγάλο βαθμό, αν θες να το λειτουργήσεις σωστά. 
Επίσης ένα τρίτο ζήτημα που το έχουμε δει πολύ στις γειτονιές -νομί¬ 
ζω είναι και κομβικό για το ζήτημα της υγείας- είναι ότι έχουμε ένα 
φόβο, ας πούμε, ότι θα σε πλησιάσει ο ασθενής διατηρώντας τη σχέ¬ 
ση του αδύνατου προς το δυνατό, που δε θα μπορέσεις να ανατρέ¬ 
ψεις. Αυτή η σχέση είναι πραγματικά περίεργη. Νομίζω ότι κάθε άν¬ 
θρωπος που έρχεται σε επαφή με μια εξουσιαστική δομή είναι έκτων 
πραγμάτων αδύνατος αλλά ο άρρωστος έχει δύο φορές ένα φορτίο 
πάνω του που τον κάνει να μην μπορεί να αντιδράσει. Το ακούμε συ¬ 
νέχεια στη δουλειά μας: «να δώσω το πεντάευρο, να μου φερθεί καλά 
ο γιατρός, να μη με διώξει, να κάνω τη δουλειά μου». Εν πάση περι- 
πτώσει φοβόμαστε ένα πράγμα: ότι θα έρθει στο κοινωνικό ιατρείο, 
όχι γιατί ντε και καλά θέλει να ασχοληθεί με τη γειτονιά, με τα ζητή¬ 
ματα που μας καίνε, να μπει σε κοινότητες αγώνα αλλά να μπει είτε 
σαν αδύναμος είτε πολλές φορές -αν δεν υπάρχει κοινότητα αγώ¬ 
να, αν δεν υπάρχει κόσμος στο δρόμο που να κάνει πράγματα- μπο¬ 
ρεί να έρθει και σαν καταναλωτής, «είδα φως και μπήκα» ,«να δού¬ 
με λίγο και τη χοληστερίνη μου», «εντάξει συμπαθητικά φαίνονται τα 
παιδιά» κ.λπ. Δηλαδή για μένα ένα κοινωνικό ιατρείο έχει πραγματι¬ 
κά νόημα μόνο αν στις γειτονιές ανοίγουν γεροί αγώνες και ως δομή 
αυτών των αγώνων. Αυτά. 

Σχόλιο 9: 

Γεια σας, είμαι οδοντίατρος στο Εθνικό Σύστημα Υγείας εδώ και εί- 

κοσι τέσσερα χρόνια. Δουλεύω σε νοσοκομείο, δηλαδή ασκώ δευτε¬ 
ροβάθμια περίθαλψη. Η πορεία μου αυτά τα χρόνια ήταν πάρα πολύ 
δύσκολη και μοναχική. Το λέω αυτό όχι για να μιλήσω για τον εαυτό 
μου αλλά [για να δείξω] πόσο μεγάλο κόπο έκανα σε όλη αυτή τη δι¬ 
αδικασία. Για να μπορέσει αυτό το ιατρείο να παρέχει υπηρεσίες σε 
ειδικές κατηγορίες, σε πολλές ομάδες ασθενών. Το λέω αυτό ξεκινώ¬ 
ντας από το ότι η αντίληψη μου όταν μπήκα στο Ε.Σ.Υ. ήταν η εξής: 
μπήκα για να προσφέρω, παίζοντας ένα ρόλο κοινωνικό. Δικτυωμέ- 
νη με ένα πλαίσιο και ένα δίκτυο ανθρώπων, αυτή ήταν η ανάγκη μου. 
Έφυγα με εννιά χρόνια, κλείνοντας ένα ιατρείο σε δράση, επειδή δεν 
άντεχα τους τέσσερις τοίχους και τη μοναχικότητα της εργασίας μου. 
Και τη σχέση μου με τον ασθενή μου, ως αυτός που πληρώνει και ως 
αυτός που παρέχει έργο και πληρώνεται. Αυτό ήταν κάτι καταστροφι¬ 
κό, δεν το άντεχα. Έλεγα θα πάω εκεί και έστω θα είναι ένας, θα συ¬ 
νομιλήσω με έναν. Θα είναι δύο, θα μπορέσω να ανοίξω διόδους. 

Όταν μπήκα μέσα είδα πόσο βαθιά άκαμπτο και βαθύτατα ιεραρ¬ 
χημένο είναι το σύστημα. Οι άνθρωποι και με εσωτερικές περιφρά¬ 
ξεις, αυτή η ιεράρχηση δημιουργεί φοβερές εσωτερικές περιφρά¬ 
ξεις, οι οποίες είναι αδιαπέραστες. Κοινές συνελεύσεις γιατρών και 
υπολοίπου προσωπικού έγιναν ελάχιστες φορές στο νοσοκομείο όλα 
αυτά τα χρόνια που έζησα και δούλεψα εκεί πέρα και παράλληλα ο 
καθένας είχε μια ταυτότητα και ένα ρόλο ο οποίος ήταν αδιαπέρα¬ 
στος από τον άλλο, δεν ήμασταν συνεργάτες. Ήμασταν ο γιατρός και 
η νοσοκόμα, ο διοικητικός και η καθαρίστρια, και αυτό το βαθύτα¬ 
τα ιεραρχημένο σύστημα λειτουργούσε, αποφορτιζόταν πάνω στον 
ασθενή. Το πρώτο διάστημα ήμουν με το ένα πόδι να φύγω ή να γυρί¬ 
σω ας πούμε, συναγωνίστηκα με τις αντοχές μου για να υπάρξω και 
με αυτή την εμμονή και το ψώνιο να μπορώ να συνυπάρξω σαν κοι¬ 
νωνικό ον μέσα σε αυτή τη ζωή και αυτόν τον τόπο. Μέσα από αυτή 
τη διαδικασία κάτι έκανα, κατάφερα να λειτουργήσει το ιατρείο για 
ειδικά άτομα, να ασχοληθώ με ειδικές ομάδες ασθενών με ένα τρό¬ 
πο, όμως μοναχικό, ο οποίος εμποδιζόταν. Δηλαδή, μόνο η προσω¬ 
πική μου αντοχή με έκανε να αντέξω, να συντηρηθούν οι ομάδες και 
να παγιωθούν, δηλαδή οι ομάδες των μεταναστών, των ειδικών ατό¬ 
μων, των τοξικομανών, οι οποίες πλέον είναι σταθερές συνεργασί¬ 
ες με το ιατρείο μας και για αυτό αισθάνομαι μια περηφάνια. Αλλά 

αυτό ήταν μοναχικό και αγωνιώδες. Θέλω να πω πως μέσα σε αυτή 
τη διαδικασία είχα, κατάφερα να το διεμβολίσω με μικρές συμμαχί- 
ες ας πούμε, με κάποια νοσηλεύτρια που με καταλάβαινε, με κάποια 
καθαρίστρια που μου χαμογελούσε, με ένα διοικητικό υπάλληλο που 
μου έλεγε «εντάξει, μπράβο σου». Αλλά παρ’ όλα αυτά το σύστημα 
δε μπορείς να το πυροδοτήσεις, συνολικότερα δηλαδή δεν αισθάνθη- 
κα ότι έκανα και τίποτα, έκανα ένα μικρούλικο πράγμα. Άντεξα δη¬ 
λαδή. Το μόνο που κατάφερα ήταν να αντέξω όλα αυτά τα χρόνια. Το 
σύστημα δε μπόρεσα να το διεμβολίσω καθόλου, ούτε εγώ ούτε με μι¬ 
κρές συμμαχίες που είχα, γιατί είναι αδιαπέραστο, είναι σκληρό. Πέ¬ 
ραν του -να σας πω- ότι με μικρές συμμαχίες καταφέρναμε να μην 
στέλνουμε ασθενείς να πληρώνουμε, και τα προηγούμενα χρόνια για¬ 
τί δεν ήταν μόνο το πεντάευρο, ήταν και οι εργασίες που γίνονταν. 

Το τελευταίο διάστημα όμως μέσα από την προσωπική ανασφά¬ 
λεια και των εργαζομένων, βλέπω έτσι μια μεγαλύτερη συναίνεση 
στο να το καταφέρουμε να μην πληρώσει ο ασθενής. Είναι ένα προ¬ 
σωπικό κατόρθωμα κάθε φορά που λέμε «δε θα τον στείλουμε αυ¬ 
τόν να πληρώσει, δε θα τον στείλουμε τον άλλο», δεν το γράφουμε 
παρόλο που μας έχουν βάλει ένα σύστημα όπου πρέπει να γράφου¬ 
με τα πάντα και να τα κοστολογούμε όλα. Μέχρι πόσες ακτινογραφί¬ 
ες θα κάνουμε, μας βάζουν να τις αριθμούμε για να έχουμε το αντί- 
κρυσμα, αν θα μας ξαναδώσουν ακτινογραφίες. Αλλά βλέπω ότι αρ¬ 
χίζουν και σπάνε μικρά πράγματα στο κατώτερο προσωπικό. Στο κα¬ 
τώτερο προσωπικό μέσα στην ιεράρχηση εννοώντας, όχι ότι εγώ το 
θεωρώ κατώτερο. Μέσα από τις μικρές συμμαχίες που μπορεί να έχω 
με τη νοσηλεύτρια ή με την υπάλληλο των εξωτερικών ιατρείων. Με 
τους νέους γιατρούς εκεί είναι μια οδύνη. Η οδύνη μου είναι οι νέοι 
γιατροί. Πολλές φορές στο αμφιθέατρο είπα «που είσαστε ρε παι¬ 
διά;». Οι νέοι γιατροί δε μπορούν, είναι και αυτοί τόσο καθηλωμέ¬ 
νοι και γρανάζια αυτού του ιεραρχημένου συστήματος που το μόνο 
που τους νοιάζει είναι πώς θα βγάλουν την ειδικότητα. Σκυμμένο το 
κεφάλι στο διευθυντή τους. Προσκυνημένοι όλοι τους. Είναι γιατί δε 
βλέπουν καμία ελπίδα; είναι γιατί δε μπορούν να φανταστούν τον 
εαυτό τους μέσα σε αυτό το σύστημα; Δεν ξέρω αν αναρωτιούνται, 
πού μπορούν να φανταστούν τον εαυτό τους. 

Με αυτή τη λογική αισθάνομαι, βλέπω, μερικά ψήγματα τριγύρω, 

απειροελάχιστα, μικρών συναινέσεων. Με ένα-δυο ανθρώπους απο¬ 
φάσισα να συμμετέχω στην πρωτοβουλία και στη συνέλευση του κοι¬ 
νωνικού ιατρείου [αλληλεγγύης Θεσσαλονίκης]. Χωρίς να έχω μεγά¬ 
λες προσδοκίες, θεωρώντας ότι δε μπορώ να κάνω και τίποτα άλλο. 
Πραγματικά ως υγειονομικός και ως κοινωνικό πλάσμα πρέπει να 
πάω σε μία άλλη συλλογικοτητα η οποία κάτι προσπαθεί. Δε ξέρω αν 
θα τα καταφέρει. Πάνω σε αυτό που λένε οι φίλοι ότι πρέπει να έχεις 
σύνδεση με την κοινωνία, ότι δεν είναι υπόθεση συμπόνιας, είναι 
υπόθεση συμπόνιας. Οι μεγαλύτεροι κοινωνικοί αγώνες έγιναν για 
λόγους συμπόνιας. Και η δική μου προσδοκία στο κοινωνικό ιατρείο 
και στη συνέλευση του, δεν ξέρω αν θα τα καταφέρει, δεν ξέρω αν 
η δική μου η φωνή μπορεί να είναι αρκετά ικανή, γιατί δεν είναι και 
πολύ δυνατή η φωνή μου σε αυτές τις περιπτώσεις, δε μου είναι πολύ 
εύκολες αυτού του είδους οι αντιθέσεις. Η δίκιά μου η προσδοκία, 
λοιπόν, είναι ότι ενδεχόμενα, γι’ αυτό πάω, για ένα «μήπως» ανοί¬ 
γω το παράθυρο. Δε θέλω να εκθρονιστώ από τα παραθύρια ακό¬ 
μη, για το «μήπως» αυτό, λοιπόν, θα πάω εκεί. Θα είμαι παρούσα, αν 
μπορώ να πω το λόγο μου και αν μπορώ να αναπτύξω αυτή τη σχέση 
που τόσα χρόνια προσπαθούσα να αναπτύξω με τους ασθενείς μου, 
να λέω κύριο τον τσιγγάνο. Και να τον καθίζω στην καρέκλα μου και 
η μεγαλύτερη μου προσπάθεια είναι να φεύγει αξιοπρεπής από αυ¬ 
τήν την καρέκλα. Αν αυτό το πράγμα το πετύχουμε στο κοινωνικό ια¬ 
τρείο, ενδεχόμενα αυτό το παγιωμένο, ιεραρχημένο και άκαμπτο σύ¬ 
στημα μέσα από αυτή τη διαδικασία που δεν πιστεύω ότι είναι τίπο¬ 
τα άλλο, μόνο ένα δείγμα γραφής μπορεί να είναι. Μέσα από αυτή 
τη δυναμική, ενδεχόμενα και προσδοκία μου είναι αυτό το παράθυ¬ 
ρο να συνδεθεί με την κοινωνία και να πυροδοτήσει κάτι. Αυτή είναι 
η μόνη μου προσδοκία, δεν έχω άλλη. Αλλά δεν ξέρω και τι άλλο να 
κάνω. Αυτά. 

Σχόλιο Ε από τη Συνέλευση για την Υγεία: 

Να πω δυο κουβέντες. Τουλάχιστον όπως το αντιλαμβανόμαστε εμείς, 
παιδιά συμβαίνει το εξής αυτή τη στιγμή: η εκκλησία στο Βόλο π.χ. 
δίνει σε διάφορες περιοχές της Ελλάδας, λέει θα κάνουνε κοινωνικό 
ιατρείο. Όταν εμείς λέμε ότι έχουμε σαν πρόταση και σαν πρόταγμα 
το κοινωνικό ιατρείο δεν εννοούμε τίποτα από όλα αυτά. Δεν εννοού- 

με ένα κοινωνικό ιατρείο το οποίο θεσμικά στήνεται, θεσμικά χρημα¬ 
τοδοτείται, αντιλαμβάνεται τον εαυτό του ως μια απόπειρα να κλεί¬ 
σει τρύπες. Όλα αυτά δεν είναι στην αντίληψη μας. Ένα κοινωνικό 
ιατρείο, καταρχήν συγκροτείται σε πολλές διαφορετικές βάσεις. Συ¬ 
γκροτείται πάνω στην ανάγκη να παρέχει μία γνώση, μία συμβουλή, 
μία αντίληψη και μία αγωγή υγείας. Συγκροτείται πάνω στη δυνατό¬ 
τητα να προσανατολίσει τον κόσμο που έχει ένα πρόβλημα, έχοντας 
βέβαια την ευκολία ότι έχεις στο εσωτερικό μιας συλλογικότητας για¬ 
τρούς που εργάζονται μέσα στο δημόσιο σύστημα υγείας. Έτσι μόνο 
μπορούν να το διεμβολίσουν. Συγκροτείται στη βάση ότι πάρα πολύ 
εύκολα και σε πάρα πολύ μεγάλο βαθμό, οι άνθρωποι που προσφεύ¬ 
γουν σε ένα χώρο υγείας συναντούν την αδιαφορία ή την απαίτηση 
για πληρωμή. Όλα αυτά είναι ένα πεδίο πάλης και ένα σημείο που 
επίσης μπορεί να προσφέρει ένα κοινωνικό ιατρείο. Πάνω από όλα 
όμως ένα κοινωνικό ιατρείο είναι κάτι που συγκροτείται κοινωνικά 
και όχι από κάποιους γνωστούς. Η ορολογία π.χ. η οποία είναι και 
αρκετά εκτενής για «χρήστες υπηρεσιών υγείας» είναι ορολογία της 
εξουσίας, εμείς δε τη χρησιμοποιούμε ποτέ. Είναι μάλιστα μια ορο¬ 
λογία που γεννήθηκε πάνω στο μετασχηματισμό του βρετανικού συ¬ 
στήματος υγείας επί θατσερισμού. Ονομάζουν τις δομές υγείας και 
τους χώρους υγείας «υπηρεσίες παροχής υγείας» και τους ασθενείς 
«χρήστες υπηρεσιών υγείας». Αυτό δεν υπάρχει εδώ, αυτό αντανα¬ 
κλάται παντού. Αντανακλάται π.χ. στο πως λειτουργεί ένα κοινωνικό 
ιατρείο από μας όταν έρχεται κάποιος ή κάποια που έχει ένα πρόβλη¬ 
μα. Δεν υπάρχει, ναι είναι διακριτό. Από τη μια μπορεί να υπάρχει 
μια γνώση πάνω στο αντικείμενο και από την άλλη ένας άνθρωπος να 
αφήνεται εκείνη τη στιγμή στα χέρια σου. Δεν είναι όμως έτσι. Αυτό 
που γίνεται είναι ότι ξετυλίγεται μια βεντάλια λύσεων πάνω στο πρό¬ 
βλημα που παρουσιάζει αυτός ο άνθρωπος, του εξηγείται ποιες δυνα¬ 
τότητες και ποια προβλήματα εμφανίζει η κάθε λύση. Και ο ίδιος κα¬ 
λείται να απαντήσει, να επιλέξει τι θέλει να κάνει. 

Αυτό αντανακλάται και στη διαδικασία που κάνουμε και εμείς οι 
ίδιοι. Αν εγώ πάθω κάτι και μου συστήσουν χειρουργείο, είναι σοβα¬ 
ρό και μπορεί να μου προκαλέσει ταλαιπωρία. Εμείς οι ίδιοι τι κά¬ 
νουμε; Επιλέγουμε έναν, δύο, τρεις, καμιά φορά και πέντε γιατρούς 
που πηγαίνουμε, προσπαθώντας να συλλέξουμε γνώση και να επιλέ- 

ξουμε ακούγοντας διαφορετικά πράγματα, το κάνουμε και εμείς οι 
ίδιοι. Εμείς το αποτρέπουμε αυτό. Εμείς λέμε ότι κοινωνικό ιατρείο 
σημαίνει κάθε φορά ότι απέναντι σε αυτό δεν είναι ο ειδικός που θα 
σου προσφέρει τη γνώση. Ο άνθρωπος που έχει τη γνώση σου ξετυ¬ 
λίγει αυτά που έχει να σου πει αλλά σε καλεί εσένα να επιλέξεις το 
τι θέλεις να κάνεις. Ούτως η άλλως είναι πάρα πολλά και τα ιατρικά 
προβλήματα και θέματα τα οποία δεν επιδέχονται μιας μονοδιάστα¬ 
της αντιμετώπισης. Αυτό είναι ένα χαρακτηριστικό. 

Δεύτερον εγώ συμφωνώ φυσικά με τη συντροφίσσα, εμείς συμφω¬ 
νούμε με τη συντρόφισσα, δε μπορεί το κοινωνικό ιατρείο να γίνεται 
για να παρέχει έτσι απέναντι στην ανημποριά και σε ανήμπορους αν¬ 
θρώπους υπηρεσίες υγείας. Φυσικά και γίνεται μέσα στο πλαίσιο κοι¬ 
νωνικών αγώνων, βαθύτατα πολιτικών και συγκρουσιακών αντιλήψε¬ 
ων απέναντι στο υπάρχον. Και επίσης το κοινωνικό ιατρείο συγκρο¬ 
τείται σαφέστατα όπως συγκροτείται, αντιλαμβανόμενο τον εαυτό 
του μέσα σε ένα ολόκληρο πλέγμα αντιστάσεων που ξεκινά από την 
κοινωνική άρνηση πληρωμών μέχρι το σχεδίασμά κινήσεων επιθετι¬ 
κών προς το σύστημα. Προφανώς μπορεί να υπάρχει μόνο εκεί όπου 
υπάρχουν συνελεύσεις γειτονιάς, οργανωμένες από τα κάτω, αδιαμε- 
σολάβητες, οι οποίες προσπαθούν σε όλους τους τομείς της καθημε¬ 
ρινότητας και τη πραγματικότητας να οργανώσουν αρνήσεις και κι¬ 
νηματικές καταφάσεις. Μόνο έτσι μπορεί να υπάρξει ένα κοινωνικό 
ιατρείο. Και επίσης στο τέλος συγκροτείται, δε συνιστά μια αμοιβά¬ 
δα που κλείνεται στον εαυτό της με κανένα τρόπο. 

Να μιλήσω για τη δίκιά μου εμπειρία, είναι πολύ μικρή ιστορία 
και σημαντική που με έκανε να μπω και σε αυτή τη συνέλευση για την 
υγεία, γιατί εγώ δεν είμαι υγειονομικός, ούτε γιατρός. Λίγους μήνες 
πριν την εξέγερση του Δεκέμβρη δούλευα σε μία εταιρία και μια συ¬ 
νάδελφος, η οποία ήταν από τη Νίκαια, άρχισε να μου εξιστορεί μια 
ιστορία του πατέρα της. Ο άνθρωπος είχε καρδιολογικό πρόβλημα 
χρειαζόταν επέμβαση, πήγε σε γιατρό σε δημόσιο νοσοκομείο, στην 
περιοχή του Πειραιά και της δυτικής Αθήνας και ο γιατρός του είπε: 
«κοίταξε να δεις, χρειάζεσαι επέμβαση αλλά εγώ θέλω τριακόσια χι¬ 
λιάρικα» τότε. Ήτανε μια παλιά ιστορία και το ποσό ήταν μεγάλο. 
Απαντάει ο άνθρωπος που ήτανε από τα Καμίνια και δεν είχε αυτό 
το ποσό: «γιατρέ, δεν τα έχω». Και η απάντηση ήταν έτσι όπως σας 

τη μεταφέρω, και εμένα έτσι μου μεταφέρθηκε: «τότε θα πεθάνεις». 
Εγώ αντιλαμβάνομαι αυτές τις κοινωνικές αντιθεσμίσεις που θέλου¬ 
με να φτιάξουμε ως ιδιαίτερα επιθετικές. Αντιλαμβάνομαι δηλαδή 
αυτό που λέμε κοινωνικό ιατρείο, όπως και τις συνελεύσεις γειτο¬ 
νιάς, όπως και γενικά το σύνολο των αντιθεσμίσεων, ότι είναι και χώ¬ 
ροι αυτοάμυνας όπου οι άνθρωποι έρχονται για να βρουν πολλά πε¬ 
ρισσότερα πράγματα και στην περίπτωση που μπαίνουν με τόσο δρα¬ 
ματικό και δριμύ τρόπο αγωνίες ακόμα και του θανάτου, μπορούν 
να λειτουργήσουν επιθετικά. Δηλαδή θα μπορούσε να έρθει κάποιος 
μέσα σε αυτές τις δομές και εμείς να οργανώσουμε μια ολόκληρη κί¬ 
νηση απέναντι σε αυτό το καθίκι και αυτή τη δομή που οργανώνει το 
θάνατο. Και φυσικά θα τους αναγκάζαμε πέρα από το ότι θα πετάγα¬ 
με τον μαλάκα έξω, έξω από το δημόσιο σύστημα υγείας, δηλαδή θα 
χτίζαμε ολόκληρη ιστορία αν είχαμε αυτές τις δομές και τη δυνατότη¬ 
τα οι άνθρωποι να απευθύνονται εκεί. Θα αναγκάζαμε ολόκληρο το 
νοσοκομεία να σκύψει πάνω από αυτόν τον άνθρωπο και να λύσει το 
πρόβλημα. Και μετά θα βγάζαμε και μια αφίσα και θα την κολλούσα¬ 
με σε ολόκληρη την περιοχή, θα μοιράζαμε και ένα κείμενο σε όλη τη 
γειτονιά εξηγώντας το τι έγινε. Αυτά συνιστούν κοινωνικές και πολι¬ 
τικές πρακτικές που αντιστοιχούν σε ένα κοινωνικό ιατρείο. Όλα τα 
άλλα είναι φιλανθρωπία. Όταν εμείς μιλάμε για κοινωνικό ιατρείο, 
μιλάμε με αυτές τις έννοιες για κοινωνικό ιατρείο, όλα τα άλλα είναι 
βλακείες που κάνουν οι οργανωμένοι θεσμοί τις εξουσίας. 

Από εκεί και πέρα υπάρχει και κάποιος κόσμος που παγιδεύεται 
και νομίζω ότι όσο έχω παρακολουθήσει το Κοινωνικό Ιατρείο Αλ¬ 
ληλεγγύης στη Θεσσαλονίκη νομίζω ότι αυτό είναι, παγιδεύεται έτσι 
όπως το περιέγραψε και η γυναίκα απέναντι πάνω σε μια ιστορία 
φιλανθρωπίας. Καμία φιλανθρωπία, δε μπορείς να παίρνεις το κου¬ 
ταλάκι και να αδειάσεις τη θάλασσα. Όταν έχεις απέναντι σου μια 
δομή που έτσι και αλλιώς παράγει σε μαζική κλίμακα όλον αυτόν τον 
πόνο, δε μπορείς να πεις ότι από τα δέκα χιλιάδες περιστατικά εγώ 
θα προσπαθήσω να σώσω δύο. Και; Είναι ίσως πολύ προτιμότερο και 
πολύ αποτελεσματικότερο να επιτεθείς κοινωνικά και πολιτικά σε 
αυτή τη δομή. Ίσως τότε πραγματικά να την αναγκάσεις να υποχω¬ 
ρήσει σε σημαντικό βαθμό. Και να πω και τη γνώμη μου, εγώ δε νο¬ 
μίζω πως το σύστημα είναι ανίκητο. Πιστεύω ότι η δίκιά μας απραξία 

το κάνει ανίκητο. Θεωρώ ότι όπου πραγματικά ξετυλίχτηκαν αγώ¬ 
νες και δράσεις, όπου υπήρχε συνέπεια και συνέχεια και υπήρχε και 
μια πολική και κοινωνική αντίληψη η οποία ήθελε να συγκρουστεί, 
ναι πραγματικά πήγαμε βήματα μπροστά και το σύστημα υποχώρησε. 

Σχόλιο 10: 

Όσον αφορά τα κοινωνικά ιατρεία, θα συμφωνήσω και εγώ με αυτό 
που είπε η Μ. Να προσθέσω μόνο ότι θα αντιλαμβανόμουνα το νόη¬ 
μα ενός κοινωνικού ιατρείου και όσον αφορά το περιεχόμενο του, αν 
θα είχε δηλαδή να προσφέρει μια διαφορετικού είδους ιατρική. Μια 
άλλη ιατρική που θα προέκυπτε μέσα από την κριτική που κάνουμε 
στην κυρίαρχη, κοινή ιατρική. Εκεί θα είχε νόημα, από τη στιγμή που 
και τα κοινωνικά ιατρεία για τα οποία συζητάμε, πράττουν την κοινή 
και την κυρίαρχη ιατρική νομίζω ότι χάνουν κάτι ακόμα από το νόημα 
τους. Για να γίνω πιο συγκεκριμένος, το κοινωνικό ιατρείο της Θεσ¬ 
σαλονίκης στο οποίο και από όσο βλέπουμε συμμετέχουν και ο πρό¬ 
εδρος της ΕΝΙΘ -ο πρώην εν πάση περιπτώσει- και επίλεκτα μέλη 
της Ομοσπονδίας Ενώσεων Νοσοκομειακών Γιατρών. Κατά τη γνώ¬ 
μη μου όλον αυτόν τον κόπο θα άξιζε να το δώσουν για να στηρίξουν 
το ιατρείο στον Άγιο Δημήτριο. Να έρθουν, να χτυπήσουν μια φορά 
το χέρι στο τραπέζι του διοικητή και να του πούνε: «σε αυτό το ια¬ 
τρείο θα φέρεις και άλλους τρεις οδοντιάτρους. Θα είσαι σε άμεση 
σύνδεση με τον ΟΚΑΝΑ, θα τους φέρνεις αμέσως με λεωφορειάκι να 
κάνουν τα δόντια τους» κ.λπ.. Όλη αυτή η ενέργεια θα μπορούσε να 
φέρει κάτι αποτελεσματικό στη δίκιά σου τη ματιά. Με τη δίκιά σου 
τη ματιά ας πούμε. Δημιουργούνται διάφοροι προβληματισμοί, τι θα 
εξυπηρετήσει; Είναι δυνατόν η συνδικαλιστική ηγεσία του νομού να 
λέει ότι φτιάχνουμε κάτι άλλο από το Ε.Σ.Υ.; Είναι κάπως παράξενο 
αυτό. Και δε θέλω να πω κάτι για τις δικές σου τις διαθέσεις, μιλάω 
για τις διαθέσεις αυτών. Λοιπόν, τώρα, όσον αφορά το κοινωνικό ια¬ 
τρείο από τα Πετράλωνα. Μιλάτε για αντιθέσμιση και το μόνο που 
καταλαβαίνω είναι ότι η ομάδα αγώνα, από όσα είπατε δηλαδή αυτό 
βγαίνει, διευκολύνει κάποιους να έχουνε μια πρόσβαση στο Ε.Σ.Υ. 
Εντάξει, πείτε το έτσι... Πες κάτι αν θες, δεν έχω πρόβλημα. 


Σχόλιο ΣΤ από τη Συνέλευση για την Υγεία: 

Να πούμε λίγο για το πώς λειτουργεί το κοινωνικό ιατρείο, γιατί θε¬ 
ωρώ πως δεν έχει γίνει και αρκετά κατανοητό από τα όσο ειπώθηκαν 
μέχρι τώρα. Προφανώς, επειδή ακούστηκε πριν και από τη συντρό- 
φισσα, προφανώς δε λειτουργεί με τους όρους που λειτουργεί αυτό 
εδώ στη Θεσσαλονίκη που είναι θεσμικό, γιατί θα χρειαζόταν τρομε¬ 
ρούς πόρους και ανθρώπινους και οικονομικούς. Κυρίως λειτουργεί 
ως συμβουλευτικός χώρος υγείας. 

Πάνω στο κομμάτι αυτό για το πώς γκρεμίζουμε την εξουσιαστι¬ 
κή αντίληψη του πώς ασκείται μέχρι σήμερα η ιατρική. Όλα αυτά 
δεν τα λέω, βέβαια, με την έννοια να σας πω ότι εμείς έχουμε βρει τη 
λύση και κάντε το και εσείς έτσι. Τσα-ίσα που και εμείς έχουμε βρει 
πάρα πολλά προβλήματα από την αρχή λειτουργίας αυτού του πράγ¬ 
ματος και ακόμα επεξεργαζόμαστε το πώς ακριβώς θα λειτουργήσει 
και πως θα μπορέσει να ανοιχτεί καλύτερα στον κόσμο. Η πρακτική 
μας και η αντίληψη μας είναι [επικεντρωμένη] στη συνέλευση στην 
οποία συμμετέχουν και υγειονομικοί και μη υγειονομικοί και που γε¬ 
νικά μπαίνει στον προβληματισμό της υπό αμφισβήτηση και το σύστη¬ 
μα της ιατρικής αυτής της Δυτικής. Αυτός που απευθύνεται στο κοι¬ 
νωνικό ιατρείο, δεν απευθύνεται στον ειδικό, ας πούμε που είναι ο 
παθολόγος, ο ορθοπαιδικός ή ο οποιοσδήποτε, αλλά σε όλη τη συνέ¬ 
λευση και εκφέρουν γνώμη όλοι, υγειονομικοί και μη. Όλη η συνέ¬ 
λευση τοποθετείται πάνω στο πρόβλημα του από εμπειρίες, από ό,τι 
έχει να πει και να συμβάλει ο καθένας πάνω σε αυτό το πρόβλημα 
που μας εκθέτει αυτός που απευθύνεται σε μας. 

Τώρα, ως προς την αποτελεσματικότητα όλου αυτού του πράγμα¬ 
τος. Η αλήθεια είναι ότι με την τοπική συνθήκη, δε συνδέθηκε ιδι¬ 
αίτερα με τα Πετράλωνα, δεν έχει έρθει ιδιαίτερα κόσμος, κάτοικοι 
της περιοχής, να απευθυνθεί σε εμάς. Κυρίως μέχρι στιγμής ο κόσμος 
που έχει απευθυνθεί σε εμάς είναι σύντροφοι από τις συλλογικότητες 
της Αθήνας. Αλλά και σε αυτό το επίπεδο, φαίνεται να υπάρχει μια 
καλή λειτουργία. Απλά όλα αυτά λίγο διευκρινιστικά γιατί από ότι 
φαίνεται δεν είχε γίνει κατανοητό τι ακριβώς γίνεται. 

Σχόλιο Ζ από τη Συνέλευση για την Υγεία: 

Επίσης, δεν το θεωρούμε πετυχημένο ως πείραμα και το είπαμε ότι 
θέλουμε να επανεκκινήσουμε όλη την ιστορία του κοινωνικού ιατρεί- 

ου εξαρχής, από το φθινόπωρο. Δε θεωρούμε ότι αυτό που κάναμε 
στα Πετράλωνα με το κοινωνικό ιατρείο ήταν επιτυχημένο με οποιο- 
δήποτε τρόπο. Θεωρούμε όμως ότι ήταν ένα πείραμα από το οποίο 
έπρεπε να περάσουμε. Μας έβαλε σε πολλά ερωτήματα για το πώς 
θα έπρεπε να λειτουργεί ένα κοινωνικό ιατρείο, ακόμα και σε πιο ει¬ 
δικά ερωτήματα, γιατί συζητάμε αυτήν τη στιγμή για τη συγκρότη¬ 
ση ενός ιατρείου διαδηλώσεων. Σε έναν άλλο χώρο. Δηλαδή αυτό: 
θεωρούμε τον πειραματισμό που εξελίχθηκε αυτήν την περίοδο στο 
κοινωνικό ιατρείο στα Πετράλωνα μη επιτυχημένο, αλλά απαραίτη¬ 
το προς την αναζήτηση άλλων προταγμάτων. Δεν πάμε να υπερασπι¬ 
στούμε δηλαδή αυτό που κάνουμε. 

Σχόλιο 11: 

Και εγώ δεν πρόκειται να πω άλλα τότε. Να πω και εγώ τη γνώμη μου 
συνολικά για το ζήτημα που συζητάμε εδώ. Σε σχέση με τις διάφορες 
περιφράξεις στο χώρο των μεταφορών, της περίθαλψης, της παιδεί¬ 
ας... Το ζήτημα προφανώς τίθεται στη συζήτηση καθώς όλοι βλέπουμε 
ότι νέες περιφράξεις εμφανίζονται. Και στα πλαίσια της κρίσης πολύ 
περισσότερο. Με αποτέλεσμα να υπάρχει μια ελπίδα από όλους, με 
βάση και κοινωνικές αναφορές, ότι θα ξεπηδήσουν κοινωνικοί αγώ¬ 
νες μέσα στους οποίους θα μπορέσουμε να υπάρξουμε, ώστε να δώ¬ 
σουμε τα ανατρεπτικά περιεχόμενα. Και το διάχυτο ερώτημα μέσα 
στη συζήτηση είναι όχι μόνο για το κοινωνικό ιατρείο αλλά και για το 
πώς θα έχουμε κοινές συνελεύσεις αγώνα εργαζόμενοι με τους χρή¬ 
στες, είτε είναι μεταφορές, είτε περίθαλψη, πώς θα ξεπηδήσουν αυ¬ 
τοί οι αγώνες, πώς θα ξεκινήσουν. Αυτό ήταν το διάχυτο ερώτημα. 

Εγώ ήθελα να πω ότι φυσικά αυτό που νομίζω ότι προκύπτει από 
τη συζήτηση είναι ότι δεν υπάρχει μια συνταγή, δεν υπάρχουν μα¬ 
γικές συνταγές. Δεν μπορούμε δηλαδή να περιμένουμε να βγει από 
καμία συζήτηση ένας τυφλοσούρτης που θα λέει ότι πήρες τρία κιλά 
υπομονή, έξι κιλά αφίσες και γλουτολίνη και βγήκε αυτή η ιστορία. 
Δύο τρία πραγματάκια, όμως, που προκύπτουν από την εμπειρία μας 
στη Θεσσαλονίκη, είναι σίγουρα η δουλειά του μυρμηγκιού, ότι θα 
πρέπει διαρκώς να είσαι εκεί, θα πρέπει να ανοίξεις τον αγώνα, να 
σχηματίζεις κοινές συνελεύσεις αγώνα και πάνω σε αυτό να κάνεις 
τη δουλειά του μυρμηγκιού. Ότι αναδεικνύεις τις περιφράξεις, εί- 

σαι εκεί όπου υπάρχουν, προσπαθείς να τις σπάσεις. Πολύ σημαντι¬ 
κές είναι οι κοινές συνελεύσεις αγώνα των εργαζόμενων με τους χρή¬ 
στες όπως είδαμε, είναι πολύ σημαντικό να υπάρχουν όπου υπάρ¬ 
χουν. Μπορούν να δοθούν μόνο κοινωνικοί αγώνες ή μόνο εργατι¬ 
κοί αγώνες. Και οι δύο έχουνε κοντά ποδάρια συνήθως. Ανασχετι- 
κοί αγώνες και οι μόνο εργατικοί και οι μόνο κοινωνικοί. Οι κοινω¬ 
νικοί, κατά τη γνώμη μου, έχουν περισσότερες ελπίδες να συμπερι- 
λάβουν και κάποιους εργαζόμενους μέσα. Οπότε ενέχουν λιγότερους 
κινδύνους. Οι εργατικοί ενέχουν τον κίνδυνο, προκειμένου να είναι 
νικηφόροι και με ταξικούς όρους και με οικονομικούς όρους, μπο¬ 
ρούν να σταθούν κατά των καταναλωτών των υπηρεσιών ή των προϊ¬ 
όντων. Οι κοινοί αγώνες αποτρέπουν αυτά τα προβλήματα και δίνουν 
μια πολύ μεγάλη δυναμική. Επίσης, κάποια στοιχεία, οι εργαζόμενοι 
γνωρίζουν πάρα πολλά στοιχεία, γνωρίζουν από τα μέσα τις αντιθέ¬ 
σεις, τις αντιφάσεις του συστήματος, τα ευαίσθητα σημεία. Μπορούν 
να πουν τα μυστικά στις κοινότητες και αυτές να στοχεύσουν πιο εύ¬ 
κολα τους αγώνες. 

Αυτά είναι κάποια από τα στοιχεία που έχουνε προκύψει από τους 
αγώνες, τα οποία θα πρέπει να υπάρχουν και βέβαια θέλει υπομονή. 
Επίσης, ένα στοιχείο το οποίο ειπώθηκε και προηγουμένως, ότι δε θα 
πρέπει να μετατραπούμε σε αυτό το κομμάτι, όπως το κίνημα των διο¬ 
δίων, που ανοίγανε τα διόδια για να περάσει ο κόσμος. Είδαμε όμως 
και πολύ γερούς αγώνες -πάλι από τα διόδια το παράδειγμα- όπου 
οι ίδιες οι κοινότητες, στα χωριά, που τα αφορούσαν άμεσα τα διό¬ 
δια επειδή δεν είχαν πρόσβαση μέσα από άλλους παράλληλους δρό¬ 
μους, να πηγαίνουν και να κλείνουν τα διόδια. Τέτοιους αγώνες πρέ¬ 
πει να στήνουμε. Εμείς την πατήσαμε εν μέρει στο Λαγκαδά όπου, 
αν και το είχαμε στο νου μας και πήγαμε δύο φορές πριν για να βρε¬ 
θούμε με έναν κόσμο, την ημέρα της κινητοποίησης ήμασταν μόνοι. 
Έχουμε κάνει μια συζήτηση, θα κάνουμε και άλλες, παρ’ όλα αυτά 
δε θα πρέπει να μετατραπούμε στους Ρομπέν των Δασών, στους Ρο- 
μπέν των Κέντρων Υγείας. 

3.3 Σημειώσεις 


1. Η «Γραμμή Υγείας-1535» ήταν ένα εμπορικό πακέτο του ΟΤΕ που 

έδινε τη δυνατότητα στους ασθενείς να κλείσουν τηλεφωνικά ιατρικά 
ραντεβού σε δημόσια νοσοκομεία. Για ένα διάστημα υπήρξε ο μονα¬ 
δικός τρόπος μέσω του οποίου μπορούσε κανείς/μια να κανονίσει να 
εξεταστεί από γιατρό, αφού οι αντίστοιχες γραμματείες αρνούνταν 
να εξυπηρετήσουν ακόμη και όσους/ες ασθενείς προσπαθούσαν να 
κλείσουν κάποιο ραντεβού με τη φυσική τους παρουσία. Το σύστη¬ 
μα του 1535 βασιζόταν στη χρήση τεχνολογίας αναγνώρισης ομιλίας 
και ως εκ τούτου ήταν απόλυτα αυτοματοποιημένο, γεγονός που έβα¬ 
ζε επιπλέον φραγμούς πρόσβασης στις δομές περίθαλψης σε μεγάλες 
κατηγορίες ασθενών. Μετανάστες που δεν είχαν τη «σωστή» προφο¬ 
ρά ή δεν κατανοούσαν «επαρκώς» τη γλώσσα, ηλικιωμένοι ασθενείς, 
άτομα με προβλήματα ακοής, λόγου και άρθρωσης έβρισκαν μπρο¬ 
στά τους έναν ακόμη αποκλεισμό από το σύστημα υγείας. - Σ.τ.Ε. 

2. Η Σοσιαλιστική Κοινότητα Ασθενών (δοζίώίκΐίκοΐιοκ ΡίΐΙίοηΙοηΚοΙΙοΚίίν- 
δ.Ρ.Κ.) ιδρύθηκε το Φεβρουάριο του 1970 στη Χαϊδελβέργη από εξή¬ 
ντα περίπου ψυχιατρικούς ασθενείς και τους γιατρούς τους. Με κε¬ 
ντρικό τους σύνθημα «να μετατρέψουμε την αρρώστια σε όπλο», η 
συλλογικότητα άσκησε δριμεία και αποφασιστική κριτική στο θεσμό 
της ψυχιατρικής και το καπιταλιστικό σύστημα. Για το δΡΚ η ψυχι¬ 
κή ασθένεια δημιουργείται από τον καπιταλισμό αλλά είναι συγχρό¬ 
νως μια συνεχής διαμαρτυρία ενάντια στην καπιταλιστική βία. Είναι 
η βιωμένη εμπειρία των καπιταλιστικών αντιθέσεων, η προϋπόθεση 
και το αποτέλεσμα των καπιταλιστικών σχέσεων, η μόνη δυνατή μορ¬ 
φή ζωής στον καπιταλισμό. Αντίθετα, η υγεία είναι μια αστική μορφή 
διαχείρισης του κοινωνικού ανταγωνισμού, μια φασιστική χίμαιρα 
(«υγιής σημαίνει επίσης εκμεταλλεύσιμος»). Η εμπειρία της Σοσια¬ 
λιστικής Κοινότητας Ασθενών διάρκεσε δύο χρόνια, περιέλαβε έναν 
πλούτο παρεμβάσεων (εκδόσεις εντύπων, διοργάνωση κύκλων αυ¬ 
τομόρφωσης, διεκδικητικούς αγώνες για τη βελτίωση της θέσης των 
ασθενών, καταλήψεις, απεργίες πείνας), οδήγησε σε σύγκρουση με 
την κατεστημένη πανεπιστημιακή, ιατρική και πολιτική εξουσία και 
τερματίστηκε βίαια με το ξέσπασμα της κρατικής καταστολής που κα¬ 
τέληξε στη φυλάκιση επτά μελών και τη διάλυση της κοινότητας τον 
Ιούλιο του 1971. Τη στιγμή της αυτοδιάλυσής του, το δΡΚ αριθμούσε 
γύροι στα πεντακόσια μέλη. - Σ.τ.Ε. 

3. Ομοσπονδία Ενώσεων Νοσοκομειακών Γιατρών Ελλάδος 
(Ο.Ε.Ν.Γ.Ε.). Πρόκειται για το δευτεροβάθμιο, πανελλαδικό, κλαδι¬ 
κό συνδικαλιστικό όργανο των νοσοκομειακών γιατρών. 

4.1 Εισήγηση της Κατάληψης Κτήματος Πρακοκούλου 
Ομιλητής Α 

Καλησπέρα σε όλους και όλες. Είμαστε από την συλλογικότητα της 
κατάληψης Πραποπούλου από την Αθήνα. Θέλουμε να καταθέσου¬ 
με κάποιες σκέψεις και εμπειρίες, από τη συμμετοχή μας τους τελευ¬ 
ταίους μήνες, στους αγώνες για τα Μέσα Μαζικής Μεταφοράς. Για 
να οριοθετήσουμε την κίνησή μας, θα πάω λίγο πίσω στο χρόνο, περί¬ 
που ένα χρόνο, όταν ξεκίνησε όλη αυτή η ιστορία της κρίσης. Αναφέ- 
ρομαι στη δημόσια παραδοχή από πλευράς των οικονομικών και πο¬ 
λιτικών αφεντικών αυτού του τόπου, ότι η κρίση η οποία έχει υπερ- 
τονισθεί είναι μια οικονομική ασφυξιοδιάσταση. Εμείς, ήδη από και¬ 
ρό, σε όλες τις αναλύσεις μας και στην κουβέντα μας, εντοπίζαμε και 
άλλες διαστάσεις, μια κοινωνική και μια πολιτιστική ασφυξιοδιάστα- 
ση της κρίσης του συστήματος. Υπήρξε, λοιπόν, τότε μεταξύ μας ένας 
προβληματισμός για το πώς θα μπορούσαμε να σταθούμε σε αυτήν τη 
νέα συνθήκη, η οποία είχε να κάνει με ένα νέο κύκλο επίθεσης από 
την πλευρά των κυρίαρχων, των από πάνω: την υπαγωγή της χώρας 
στο Δ.Ν.Τ. και μια σειρά από μέτρα, τα οποία είδαμε να μπαίνουν το 
επόμενο διάστημα. 

Είδαμε τα Μέσα Μαζικής Μεταφοράς σαν ένα πεδίο παρέμβα¬ 
σης, όπως και άλλα, και αποφασίσαμε να παρέμβουμε εκεί πέρα για 
διάφορους λόγους. Πρώτα από όλα, ήταν η καθημερινότητα που εί¬ 
χαν πολλοί από εμάς με τα Μέσα Μαζικής Μεταφοράς, αφού οι πιο 
πολλοί μετακινούμαστε για να πάμε στις δουλειές, στις σχολές, οπό¬ 
τε αποτελούσε ένα κομμάτι της καθημερινότητάς μας. Ένα άλλο κομ- 

μάτι ήταν το ότι έτσι όπως είναι δομημένη η ζωή στη μητρόπολη -με 
καθορισμένους χρόνους, τόπους κ.λπ.- βλέπαμε το παράλογο αυτό 
πράγμα, ότι δηλαδή ξοδεύουμε πάρα πολλές ώρες της ημέρας ασφυ- 
ξιομετακινούμενοι. Θέλουμε κάποιες ώρες να μετακινηθούμε μέσα 
στην πόλη, οι οποίες είναι ένας κενός χρόνος. Θελήσαμε να σπάσου¬ 
με αυτή την κανονικότητα και να παρέμβουμε εκεί με κάποιο λόγο. 

Ομιλητής Β 

Καλησπέρα και από μένα. Εγώ θέλω να πω κάποια πράγματα για 
τις ελεύθερες μετακινήσεις και για το πώς μπήκε ως πρόταγμα από 
εμάς. Σαν εγχείρημα επιλέξαμε τις ελεύθερες μετακινήσεις για όλες 
και για όλους με αφορμή την αύξηση της τιμής του εισιτηρίου και 
τον αγώνα των εργαζομένων ενάντια στην υποτίμηση της εργασίας 
τους, αρνούμενοι να παρακολουθήσουμε την εμπορευματοποίηση 
κάθε πτυχής της ζωής μας και συγκεκριμένα [την εμπορευματοποίη¬ 
ση] των αναγκών μας για μετακίνηση από και προς τους χώρους ερ¬ 
γασίας, διασκέδασης και κάθε άλλης δραστηριότητας. Θεωρούμε τα 
Μ.Μ.Μ. ένα κοινωνικό αγαθό το οποίο θα πρέπει να είναι προσβά- 
σιμο σε όλους χωρίς κανένα κοινωνικό διαχωρισμό π.χ. ταξικό, φυ¬ 
λετικό, ηλικιακό (κυρίως με τους ηλικιωμένους). Προσπαθήσαμε στο 
τώρα να επανοικειοποιηθούμε αυτό το αγαθό, ξεπερνώντας τις περι¬ 
φράξεις που δημιουργεί η εμπορευματοποίηση από τους κυρίαρχους, 
η οποία εφαρμόζεται σε κάθε κοινωνικό αγαθό όπως το ρεύμα, το 
νερό, η υγεία. Ως βάση αυτού του προτάγματος επιλέξαμε την άρνη¬ 
ση πληρωμών. Αυτά από μένα. 

Ομιλήτρια Γ 

Στο λόγο και στη δράση μας, πλάι στο πρόταγμα των ελεύθερων με¬ 
τακινήσεων, βάλαμε και το ζήτημα της άρνησης πληρωμών. Η άρνη¬ 
ση πληρωμών για μας ξεκινούσε από την κατεύθυνση του ξεπερά¬ 
σματος της αντίληψης της κυριαρχίας ότι, οι βιώσιμοι πόροι πρέπει 
να ιδιωτικοποιούνται και να υπόκεινται σε κάποια κρατική διαχείρι¬ 
ση. Με την άρνηση πληρωμών έμπαινε από τη μία για εμάς το ζήτημα 
της οικονομικής διάσωσης των εκμεταλλευόμενων, ιδιαίτερα σε μία 
περίοδο κρίσης, της οικονομικής διάσωσης ουσιαστικά στην οργανω¬ 
μένη προσπάθεια των από πάνω να ενταθούν οι πολιτικές της αφαί- 

μαξης. Από την άλλη μεριά, έμπαινε για εμάς το ζήτημα της έμπρα¬ 
κτης παύσης της λειτουργίας της αξίας σε ένα κοινωνικό αγαθό όπως 
τα Μ.Μ.Μ. και της ταυτόχρονης προσπάθειας ανασύστασης -αλλά 
και επανανοηματοδότησης- της αξίας του συγκεκριμένου κοινωνι¬ 
κού αγαθού, σε αντίθεση με μία κεφαλαιακή θεώρηση και μέτρηση 
των πραγμάτων. Η άρνηση πληρωμών αποτελεί ουσιαστικά για μας 
μία πρόταση να πάρουμε τη ζωή μας στα χέρια μας και να την αναπα¬ 
ράγουμε εμείς οι ίδιοι, ξεπερνώντας τους αποκλεισμούς και ένα κα¬ 
θεστώς, ας πούμε, εξαίρεσης που θέλουν να μας περάσουν. 

Εξαρχής θεωρήσαμε πολύ σημαντική την εμπλοκή μας στο συ¬ 
γκεκριμένο πεδίο των Μ.Μ.Μ. με λόγο και με δράση, αξιολογώντας 
το ως ένα πολύ γόνιμο και επικίνδυνο πεδίο. Αφενός ένα πεδίο συ¬ 
νάντησης με άλλα κοινωνικά κομμάτια που θέλουν να αντισταθούν, 
σπάζοντας την όποια περιθωριοποίηση και αφετέρου ως ένα πεδίο 
στο οποίο και εμείς θελήσαμε να σπάσουμε τους διαχωρισμούς. Όλοι 
θυμόμαστε την καθεστωτική φιλολογία στα Μέσα Μαζικής Ενημέ¬ 
ρωσης για τις απεργίες των εργαζομένων στα Μ.Μ.Μ., όσον αφορά 
το γεγονός ότι περιορίζουν τους υπόλοιπους εργαζομένους και έρχο¬ 
νται σε αντίθεση με τα δικά τους συμφέροντα. Εμείς θέλαμε, λοιπόν, 
στην πράξη να σπάσουμε αυτή τη φιλολογία που έλεγε ότι τα συμφέ¬ 
ροντα των από κάτω αλληλοαναιρούνται. Από την άλλη, αξιολογή¬ 
σαμε αυτό το πεδίο ως επικίνδυνο, μέσω της μαχητικής υπεράσπισης 
των κοινών αγαθών που ουσιαστικά έβαζε στην πράξη την υπεράσπι¬ 
ση και πραγμάτωση της αλληλεγγύης με εν δυνάμει συλλογικές δο¬ 
μές. Επίσης, ο αγώνας αυτός ουσιαστικά, μέσω της άρνησης πληρω¬ 
μών, στόχευε για μας σε μία έμπρακτη απορρύθμιση των θεσμών και 
δομών του κράτους που θέλουν να ελέγξουν τη δίκιά μας ζωή. Από 
την άλλη, πλάι στα υπόλοιπα προτάγματά μας, βάλαμε και αυτό του 
σαμποτάζ των ακυρωτικών μηχανημάτων που είχε και αυτό με τη σει¬ 
ρά του ένα υλικό και συμβολικό αποτέλεσμα στους από πάνω, ακρι¬ 
βώς επειδή υπήρχαν και οικονομικές απώλειες αλλά και επειδή έκα¬ 
νε πιο έντονη την πίεση που ασκούσαμε εμείς. 

Απολογιστικά, εμείς στη συμμετοχή μας σε αυτόν τον αγώνα εί¬ 
δαμε ότι τα προτάγματα των ελεύθερων μετακινήσεων αλλά και της 
άρνησης πληρωμών διαχύθηκαν στον κοινωνικό ιστό καθώς και ότι 
θα αποτελέσουν μια πολύτιμη παρακαταθήκη και για άλλους αγώ- 

νες που ξεσπούν ή θα ξεσπάσουν σε άλλα πεδία υπεράσπισης κοι¬ 
νωνικών αγαθών, όπως στο ζήτημα της υγείας, της εκπαίδευσης και 
σε άλλα. Συγκεκριμένα όμως, στο πεδίο των Μ.Μ.Μ. συζητήθηκε, 
από εμάς τουλάχιστον, η προβληματική του ότι μπορεί θεωρητικά να 
υπήρξε διάχυση αλλά, στο επίπεδο της πρακτικής υπεράσπισης από 
άλλα κοινωνικά κομμάτια και της οικειοποίησής αυτής της πρακτι¬ 
κής, τα πράγματα δεν ήταν ακριβώς έτσι όπως τα περιμέναμε. 

Ομιλητής Δ 

Να πω και εγώ δυο λόγια. Λοιπόν, από την πρώτη στιγμή που ξεκι¬ 
νήσαμε να ασχολούμαστε με το ζήτημα των Μ.Μ.Μ., είδαμε ότι όλη 
η αναδιάρθρωση που έγινε στα Μ.Μ.Μ. αφορούσε και τους επιβά¬ 
τες και τους εργαζόμενους σε αυτά. Οπότε η αλλαγή στους όρους 
μετακίνησης, δηλαδή η αύξηση του εισιτηρίου, η μείωση δρομολο¬ 
γίων αλλά και η κατάργηση ολόκληρων γραμμών -τουλάχιστον για 
την Αθήνα- πήγαινε μαζί με μια επίθεση στους εργασιακούς όρους 
των εργαζομένων, των οδηγών. Οπότε εμείς, από τη μεριά μας του¬ 
λάχιστον, θέταμε συνέχεια το ζήτημα ότι οι αγώνες θα πρέπει να εί¬ 
ναι κοινοί. Προσπαθούσαμε να βρούμε πεδίο σύνδεσης των δύο κοι¬ 
νωνικών ομάδων, να αναδείξουμε το ζήτημα συνολικά, κάτι που μας 
άνοιγε πολλούς ορίζοντες για να θέσουμε ζητήματα γενικότερα, να 
φτάσουμε ακόμα και στο πώς οργανώνεται μια κοινωνία, ας πούμε 
τί μετακινήσεις θέλουμε, ποιος αποφασίζει για αυτές, πού θα πηγαί¬ 
νουν τα Μ.Μ.Μ.. Δυστυχώς, στην επαφή με τους οδηγούς το κυρι- 
ότερο που είδαμε ήταν -εκτός από την απογοήτευση προς τα συν¬ 
δικαλιστικά τους όργανα, που ήταν διάχυτη- το αδιέξοδο του δικού 
τους αγώνα, παρόλο που ήταν ένας πολύ μαχητικός αγώνας. Για πολύ 
καιρό, σε απεργίες αρκετά δυναμικές και απέναντι στον πόλεμο από 
τα Μ.Μ.Ε., μεμονωμένοι μόνο μπόρεσαν να θέσουν αιτήματα, όπως 
αυτό της μη αύξησης του εισιτηρίου ή να απαιτήσουν να μην πληρώ¬ 
νει κανείς. Δηλαδή από τη μεριά τους τέθηκε ελάχιστα αυτό το ζή¬ 
τημα. Επίσης, είχαμε διάφορα παράδοξα, του τύπου ένα απόγευμα 
να κάνουμε παρέμβαση στο Χαλάνδρι και να βρίσκουμε ελεγκτές, 
να τους διαπομπεύουμε και να τους ακολουθούμε μέχρι να σταματή¬ 
σουν τη δουλειά τους και την άλλη μέρα να τους βρίσκουμε στην πο¬ 
ρεία στο δρόμο δίπλα μας. 

Να πω και για την καταστολή μερικά πράγματα. Όλο το ρεύμα 
στον αγώνα των Μ.Μ.Μ. και στον αγώνα με αφορμή την αύξηση του 
εισιτηρίου που έβαλε το ζήτημα των ελεύθερων μετακινήσεων, δέχτη¬ 
κε καταστολή σε όλα τα επίπεδα εκτός του δικαστικού, δηλαδή δεν 
υπήρχε καμιά δικαστική απόφαση ενάντια σε κάτι τέτοιο. Κυρίαρχο 
είναι ότι τα Μ.Μ.Ε. ενεργοποίησαν όλους τους κοινωνικούς αυτομα¬ 
τισμούς με ό,τι μπορούσανε. Φιλολογία περί τζαμπατζήδων και ότι 
αυτοί φταίνε για την κατάντια της κατάστασης στα λεωφορεία. Φυσι¬ 
κά πάρθηκαν μέτρα. Ας πούμε, σε όποια λεωφορεία γίνεται παρέμ¬ 
βαση με μόνιμη βλάβη στα ακυρωτικά μηχανήματα, αυτά [τα λεω¬ 
φορεία] αποσύρονται ώστε να στρέψουν το υπόλοιπο επιβατικό κοι¬ 
νό, που είχε αρχίσει και επικροτούσε τέτοιες ενέργειες, εναντίον των 
πρώτων υποκειμένων. Όταν ξεπεράστηκαντα όρια, εννοώ όταν απο¬ 
φασίσαμε σε κάποια παρέμβαση ότι κόβουμε τα καλώδια στα ακυ¬ 
ρωτικά ή τα γεμίζουμε με κόλλες έτσι ώστε να μην μπορούν να χρη¬ 
σιμοποιηθούν για όλη τη διάρκεια της υπόλοιπης μέρας, η καταστολή 
από τη μεριά της αστυνομίας ήταν άμεση. Σε λιγότερο από μισή ώρα 
μαζεύτηκαν γύρω μας υπεράριθμοι μπάτσοι, περισσότεροι από εμάς. 
Ευτυχώς, με κάποια αντανακλαστικά μπορέσαμε και ξεφύγαμε. Πά¬ 
ντως, τελικά είδαμε ότι με την παρουσία μας δεν μπορέσαμε να υπο¬ 
στηρίξουμε μία τέτοια πράξη, δηλαδή ναι μεν μπορούσε να γίνει ένα 
σαμποτάζ στη ζούλα αλλά με την παρουσία μας δεν γινόταν, δηλα¬ 
δή θα έπρεπε να σηκώσουμε μετά δικαστικό αγώνα, κάποιες ποινι¬ 
κές διώξεις. Το κερασάκι στην τούρτα ήταν η νομοθεσία με την οποία 
έγινε ποινικό αδίκημα το να μην έχεις εισιτήριο καθώς, και το νέο 
σώμα ελεγκτών. Όλο αυτό φόβισε τον κόσμο. 

Τελικά, σαν ένα συμπέρασμα γενικότερο, γιατί δεν βλέπουμε πλέ¬ 
ον αυτόν τον αγώνα κάτω στην Αθήνα να συνεχίζεται, είναι ότι όλα 
αυτά συνέβαλαν στο να μην μπορέσει ο υπόλοιπος κόσμος να οικειο- 
ποιηθεί ένα τέτοιο πρόταγμα των ελεύθερων μετακινήσεων, δηλαδή 
να πει ότι «δε με ενδιαφέρει ποιος θα πληρώσει για να έχουμε λεω¬ 
φορεία, δε χρησιμοποιώ τα λεωφορεία για πλάκα αλλά τα έχω για να 
μετακινηθώ σε αυτό το μόρφωμα που λέγεται πόλη, είτε για να πάω 
στη δουλειά μου, είτε οπουδήποτε». Και τελοσπάντων, δε μπόρεσε ο 
κόσμος να αγκαλιάσει συνολικά ένα τέτοιο πρόταγμα και να πει ότι 
«δε χτυπάμε εισιτήρια ποτέ, δε βγάζουμε κάρτες, δεν, δεν δεν...κά- 

ντε ότι γουστάρετε και διώξτε μας όλους μαζί». Αυτό δεν έγινε, πα- 
ρότι εγώ θεωρώ ότι ήταν πολύ πρόσφορο το έδαφος και με αφορμή 
το υπόλοιπο σκηνικό της κρίσης και της αδυναμίας των ανθρώπων να 
ανταποκριθούν σε βασικούς τομείς της επιβίωσης. Και όσον αφορά 
το πρόταγμα το ίδιο ήταν, θα έλεγα, το πιο ριζοσπαστικό που θα μπο¬ 
ρούσε να γίνει σε αυτόν τον τομέα, πέραν του να τεθεί κάποιο ζήτη¬ 
μα, πιο μετά χρονικά, για αυτοδιαχείριση των Μ.Μ.Μ. Κάποια πράγ¬ 
ματα που συζητήθηκαν μεν αλλά δεν μπήκαν ποτέ. Και κάτι ακόμα 
που είναι υπό συζήτηση: μια παρακαταθήκη που άφησε ο αγώνας αυ¬ 
τός κάτω στην Αθήνα είναι η δικτύωση μεταξύ των συλλογικοτήτων 
που έτρεξαν για όλα αυτά τα πράγματα για αρκετό καιρό, η οποία 
βέβαια σταμάτησε όταν άρχισε το κίνημα να πέφτει. Έκανε και μια 
προσπάθεια να μιλήσει ως δικτύωση, αυτή καθαυτή, για άλλα ζητή¬ 
ματα όπως αυτό της Κερατέας. Δεν ευοδώθηκε αλλά επιφυλασσόμα¬ 
στε για το μέλλον. 

4.2 Εισήγηση της Ανοιχτής Συνέλευσης Κατοίκων Αγ. Πα¬ 
ρασκευής 

Καλησπέρα και από μένα. Ευχαριστούμε για την πρόσκληση. Είμα¬ 
στε από την ανοιχτή συνέλευση κατοίκων Αγίας Παρασκευής. Πριν 
μοιραστούμε και εμείς τις εμπειρίες μας για τον αγώνα σχετικά με τα 
Μ.Μ.Μ. θα ήθελα να πω κάποια πράγματα για τη συνέλευση, προκει- 
μένου να κατανοήσουμε λίγο το πώς σκεφτήκαμε και το πώς ανοίξα¬ 
με τον αγώνα, το πώς το συζητήσαμε και εμείς μέσα μας γιατί είμαστε 
μια ετερόκλητη συνέλευση, δηλαδή στη συνέλευσή μας δεν μπορούμε 
να πούμε ότι συμμετέχουν παραδοσιακά αντιεξουσιαστές και αναρ¬ 
χικοί. Είναι μια ετερόκλητη συνέλευση με πολύ κόσμο στην οποία 
υπάρχει πραγματικά μία διαρκής κίνηση. Η συνέλευση, αν γνωρί¬ 
ζετε, δημιουργήθηκε μετά την εξέγερση του Δεκέμβρη με αφορμή 
ένα κτήμα στην Αγ. Παρασκευή, το κτήμα Σιστοβάρη, το οποίο εί¬ 
ναι υπό καταπάτηση από έναν εργολάβο και με αφορμή μία δίκη η 
οποία έτρεχε, αποφασίσαμε να το κυνηγήσουμε το θέμα. Καλέσαμε 
μια πρωτοβουλία κατοίκων, καλέσαμε μία λαϊκή συνέλευση και από 
εκεί ξεκίνησε η συνέλευση κατοίκων Αγ. Παρασκευής. Η συνέλευση 
πορεύτηκε κατά τη διάρκεια του πρώτου χρόνου με μία κεντρική ιδέα 

ότι ο δημόσιος χώρος για εμάς είναι αδιαπραγμάτευτος, δηλαδή δεν 
μπορούμε σε μία πόλη να παραδίδουμε σε κανέναν τοπικό εκφραστή 
του κεφαλαίου τους δημόσιους χώρους και όχι μόνο με την έννοια του 
ελεύθερου χώρου, αλλά συνολικότερα με την έννοια των κοινών. Η 
συνέλευση πορεύτηκε με αυτήν την κεντρική ιδέα, κατά την διάρκεια 
του χρόνου ασχολήθηκε με αρκετά ζητήματα, με κυριότερο τα κτή¬ 
ματα που είναι υπό καταπάτηση, όπως της Αγ. Παρασκευής, με τον 
Υμηττό, που ήταν τότε το σχέδιο να γίνουν αυτοκινητόδρομοι κ.λπ.. 
Καταπιάστηκε και με άλλα ζητήματα των ελεύθερων χώρων αλλά δεν 
είναι της παρούσης. 

Για να καταλάβουμε λίγο το πολιτικό σκεπτικό, στις 18 Ιουνίου 
2010 πραγματοποιήθηκε στην Αγ. Παρασκευή μία ανοιχτή δημόσια 
καλεσμένη εκδήλωση με τίτλο «Ή το χρέος ή εμείς». Αυτή η ανοι¬ 
χτή εκδήλωση, που συνδυάσθηκε με μία προβολή, ήταν για εμάς μία 
στροφή της κατεύθυνσής μας. Δηλαδή μπορούμε να πούμε ότι και επί¬ 
σημα μπήκε στην πολιτική μας ατζέντα, στη θεματολογία μας, το θέμα 
της κρίσης. Μέχρι τότε κουβεντιάζαμε για την επικαιρότητα, για το 
Δ.Ν.Τ., για τα νέα μέτρα που ήταν να μας επιβάλουν, για όλη την πα¬ 
ραφιλολογία περί κρίσεως κ.λπ. αλλά, δεν είχαμε βάλει ως θέμα αυ¬ 
τήν καθαυτήν την οικονομική κρίση και τις συνέπειες στην καθημε- 
ρινότητά μας. Οπότε, αφού μπήκε στη θεματολογία μας, μπήκε και 
στις εβδομαδιαίες συνελεύσεις μας, κουβεντιάστηκε αναλυτικά και 
το προχωρήσαμε με σκοπό, όχι να βγάλουμε μία σούπερ-σπουδαία 
πολιτική ανάλυση για την κρίση ή να πάρουμε θέση για διάφορα ζη¬ 
τήματα που έμπαιναν και μπαίνουν ακόμα στην επικαιρότητα την οι¬ 
κονομική, -οικονομίστικα ζητήματα του τύπου: τι θα γίνει με τη δραχ¬ 
μή ή με την έξοδο μας από την Ο.Ν.Ε. ή με μια επερχόμενη χρεοκο¬ 
πία-γιατί έμπαιναν αυτά από κάποιους συμμετέχοντες, κάποιους κά- 
τοικους. Οι συζητήσεις μας για την κρίση, μας έβγαλαν στο συμπέρα¬ 
σμα ότι αυτό που μας αναλογεί ως συνέλευση κατοίκων είναι να κά¬ 
νουμε δύο πράγματα: το πρώτο πράγμα είναι να αποδομήσουμε τον 
κυρίαρχο λόγο περί κρίσης και ουσιαστικά να επιτεθούμε σε όλη αυ¬ 
τήν την τρομολαγνεία των Μ.Μ.Ε. ότι βουλιάζουμε, ότι χανόμαστε, 
ότι θα χρεοκοπήσουμε, ότι θα χαθούμε, ότι θα καταστραφούμε, ότι 
άμα δεν συναινέσουμε στα οικονομικά μέτρα που έρχονται θα μας 
πάρει όλους και θα μας σηκώσει, ότι αν δε συναινέσουμε στο δύσκο- 

λο και σωτήριο έργο της κυβέρνησης για να γυρίσουμε στην ανάπτυ¬ 
ξη θα καούμε και τα σχετικά. Θεωρήσαμε σημαντικό δηλαδή να επι¬ 
τεθούμε σε αυτό το ζήτημα και όσο πιο απλά μπορούμε να το θέσου¬ 
με στη γειτονιά μας, ότι εμείς πολύ απλά δεν τα φάγαμε μαζί, δε δώ¬ 
σαμε πενήντα δις σε τράπεζες κ.λπ.. Επίσης, πάνω σε αυτό το ζήτημα 
θεωρήσαμε ότι επειδή, όπως είπα και πριν, η συνέλευση είναι ετερό¬ 
κλητη και οι κουβέντες που γινόντουσαν για την κρίση ήταν εβδομα¬ 
διαίες, υπήρχαν και τοποθετήσεις του στυλ «εντάξει, φταίμε...», «εί¬ 
μαστε και εμείς μέσα σε όλο αυτό, στις σχέσεις μας και τη ζωή που 
κάναμε», οπότε θεωρήσαμε πιο σημαντικό να επιτεθούμε και στην 
εκστρατεία, όπως το θέσαμε, της μαζικής ενοχοποίησης των συνειδή¬ 
σεων μας. Ότι δηλαδή δε φταίμε, όπως λέει ο Πάγκαλος. Για το μόνο 
που φταίμε είναι ότι πιστέψαμε σε ένα σύστημα το οποίο είχε χρεο¬ 
κοπήσει πολύ πιο πριν, όχι οικονομικά αλλά ως σύστημα αξιών και 
σχέσεων. Αυτό θεωρήσαμε σημαντικό και το βγάλαμε σε κάθε κείμε¬ 
νό μας και στο λόγο μας. 

Το δεύτερο πράγμα που θεωρήσαμε ότι αναλογεί σε μία συνέλευ¬ 
ση κατοίκων είναι η υπεράσπιση των κοινωνικών κατακτήσεων. Δη¬ 
λαδή, σε μία περίοδο που το κοινωνικό κράτος υποχωρεί και το μόνο 
που μας υπόσχονται είναι πέντε μπάτσους πάνω από το κεφάλι του 
καθενός και καμία κοινωνική πρόνοια, θεωρήσαμε σημαντικό να θέ¬ 
σουμε το ζήτημα των κοινωνικών αγαθών και των κοινωνικών υπηρε¬ 
σιών γενικά, αλλά και συγκεκριμένα στην πόλη. Με αυτό το σκεπτι¬ 
κό, μεταφέραμε την κεντρική ιδέα της συνέλευσης, δηλαδή την ιδέα 
ότι ο δημόσιος χώρος και τα κοινά για μας είναι αδιαπραγμάτευτα. 
Σαν πρώτη φάση θεωρήσαμε ότι πρέπει να υπερασπιστούμε ό,τι μας 
έχει παραχωρηθεί. Σαν δεύτερο πιο μακροπρόθεσμο σχέδιο έμπαι¬ 
νε ότι, όπου δεν υπάρχει κοινωνική υπηρεσία είμαστε εμείς εδώ για 
να την αντικαταστήσουμε, όσο δύσκολο και αν ακούγεται. Όλα αυτά 
μας οδήγησαν σε διάφορες συζητήσεις για τις κοινωνικές υπηρεσίες 
στην πόλη, για το πώς ο κόσμος θα αρχίσει να δυσκολεύεται στις ζωές 
του, ότι θα πρέπει να συνθέσουμε από την αρχή τη γειτονιά ως κοινό¬ 
τητα ζωής σε μια άλλη βάση. Σε μια βάση που έλεγε ότι το σύστημα 
χρεοκόπησε πολύ πιο πριν χρεοκοπήσει οικονομικά και ότι πρέπει 
να συνθέσουμε τη γειτονιά με βάση τις αξίες της άμεσης δημοκρατί¬ 
ας, της αλληλεγγύης, της ισοτιμίας κ.λπ.. Μέσα σε όλα αυτά αρχίσαμε 

να κουβεντιάζουμε για τις υπηρεσίες της πόλης, για τα δημοτικά ια¬ 
τρεία, τους δημοτικούς σταθμούς και επειδή ήταν και η επικαιρότητα 
τέτοια με την αναδιάρθρωση στα Μ.Μ.Μ., είχαν αρχίσει και οι αγώ¬ 
νες των οδηγών, υπήρχε ένα κλίμα «να κάνουμε κάτι ρε παιδιά, πρέ¬ 
πει να οργανωθούμε σε αυτά που έρχονται». Ακόμα, συζητήσαμε ότι 
σαν πεδίο τα Μ.Μ.Μ. είναι πρόσφορο, ότι μπορούμε και εμείς να πα- 
ρέμβουμε, ότι πρέπει να παρέμβουμε και στην πόλη μας, θεωρήσαμε 
λοιπόν ότι πρέπει να αρχίσουμε να το κουβεντιάζουμε και βέβαια ξέ¬ 
ραμε ότι αυτή η διαδικασία δεν θα είναι καθόλου εύκολη. 

Αρχίσαμε να κουβεντιάζουμε το ζήτημα της αναδιάρθρωσης των 
Μ.Μ.Μ.. Λέγανε κάποιοι από εμάς, «τι θα γίνει τώρα, πώς θα πλη¬ 
ρώνουμε τα λεωφορεία, πώς θα πάει η κατάσταση, ποιά είναι η θέση 
μας, δηλαδή εμείς τί λέμε, να αυτοδιαχειριστούμε τα λεωφορεία, να 
τα πληρώνει ο δήμος, εμείς τί άποψη έχουμε πάνω σε όλα αυτά, ποιά 
είναι η θέση μας για τις συντεχνίες που αγωνίζονται;». Θα το ξανα- 
πώ γιατί όντως είμαστε μια συνέλευση ετερόκλητη και υπήρχαν τέ¬ 
τοια ζητήματα, έμπαιναν από κόσμο που συμμετείχε και μπαίναμε 
και εμείς σε μια προπαγάνδα των μέσων μαζικής ενημέρωσης ότι οι 
οδηγοί είναι πασόκοι ότι είναι και αυτή μια συντεχνία (Π.Α.Σ.Κ.Ε.). 
Προσπαθήσαμε όσο μπορούμε σαν συνέλευση να ξεπεράσουμε αυτά 
τα προβλήματα. Προσπαθήσαμε να βρούμε μία κοινή λύση, ότι αυτό 
που γίνεται δεν έχει να κάνει μόνο με τους εργαζόμενους αλλά έχει 
να κάνει και με μας, τους επιβάτες. Είναι ένα συνολικό θέμα και ό,τι 
χτυπάνε τώρα είναι μια αρχή και μία συνέχεια για τα υπόλοιπα κοι¬ 
νωνικά πεδία. Θα χτυπήσουν την υγεία, την παιδεία, την ενέργεια, το 
νερό κ.λπ.. Οπότε εμείς κουβεντιάσαμε το ζήτημα των Μ.Μ.Μ.. Σε 
αυτό που καταλήξαμε είναι: πρώτον, ότι ο δημόσιος χαρακτήρας εί¬ 
ναι για εμάς αδιαπραγμάτευτος. Δε γίνεται σε μία πόλη να πληρώ¬ 
νουμε υπέρογκα εισιτήρια ή να πληρώνουμε κιόλας για να μεταφερό¬ 
μαστε στη δουλειά μας. Δε γίνεται να μειώνονται τα δρομολόγια και 
να αναγκαζόμαστε να παίρνουμε ταξί για να πηγαίνουμε στις σχο¬ 
λές μας και στις δουλειές μας. Δε γίνεται να δεχθούμε μία υποτίμη¬ 
ση καθημερινής ανάγκης, καθημερινού κοινωνικού αναγκαίου αγα¬ 
θού. Όλα αυτά, μαζί με τις απεργίες των εργαζομένων και τη γενι¬ 
κότερη ένταση που υπήρχε, είχανε τεθεί και στις συνελεύσεις γειτο¬ 
νιάς. Αρχίσαμε λοιπόν και εμείς, γράψαμε ένα πρώτο κείμενο, προ- 

σπαθούσαμε να επικοινωνήσουμε τον λόγο μας με τη γειτονιά και να 
κάνουμε κάποιες παρεμβάσεις. Μας έγινε και εμάς βίωμα. Αυτό που 
προσπαθήσαμε να κάνουμε ήταν να μεταφέρουμε αυτό το κλίμα της 
έντασης, που υπήρχε στην Αθήνα γενικότερα, στην Αγ. Παρασκευή. 
Για αυτόν το λόγο, προσπαθούσαμε να παρεμβαίνουμε σταθερά και 
συχνά. Βρήκαμε μια σταθερή μέρα, κάθε Παρασκευή, για τρεις μή¬ 
νες κάναμε συνεχώς παρεμβάσεις, μπαίναμε σε λεωφορεία, ακυρώ¬ 
ναμε τα μηχανήματα, μοιράζαμε κείμενα, μιλάγαμε με τον κόσμο, 
συμμετείχαμε σε συντονισμένες δράσεις, πηγαίναμε στο μετρό και 
κάναμε αντίστοιχες δράσεις εκεί πέρα. Το συνεχίσαμε όσο μπορού¬ 
σαμε μέχρι το κίνημα να εκτονωθεί και να σταματήσουμε και εμείς 
με τη σειρά μας. 

Βγάλαμε κάποιες διαπιστώσεις που θέλουμε να μοιραστούμε, κά¬ 
ποια συμπεράσματα που νομίζω θα βοηθήσουν. Κάποια θετικά, κα- 
ταρχάς. Είδαμε ότι ο κόσμος έχει μία διάθεση να μη δεχθεί μια υποτί¬ 
μηση που θα του κάνει την καθημερινότητα πιο δύσκολη. Εμείς μπαί¬ 
ναμε στα λεωφορεία, μιλάγαμε με κόσμο, δεν ήταν πολύ εύκολο 
αυτό. Υπήρχαν κάποιες στάνταρ ερωτήσεις: «ποιος θα πληρώνει τα 
λεωφορεία, και πως θα γίνει η φάση τώρα και που θα βρει τα λεφτά 
το κράτος κ.λπ.». Προσπαθούσαμε να βάλουμε τον κόσμο σε μια δι¬ 
αδικασία να σκεφτεί ότι είναι κοινωνικά αγαθά αλλά δεν τα δια¬ 
πραγματευόμαστε, (δηλαδή τα έξοδα που δίνουν στους μπάτσους 
και στο στρατό, αυτά που τρώνε καθημερινά;) μπορούμε να τα δι- 
εκδικήσουμε. Προσπαθήσαμε να κάνουμε κατανοητό ότι πρέπει να 
αγωνιστούμε για τα Μ.Μ.Μ.. Αυτό που διαπιστώσαμε ήταν ότι ο κό¬ 
σμος έχει αποξενωθεί τόσο ώστε να μην σχηματίζει ο ίδιος δίκτυα 
αλληλοβοήθειας και αλληλεγγύης για να δράσει. Δηλαδή, μπαίνα¬ 
με σε λεωφορεία και μας λέγανε «μπράβο παιδιά, θα είστε και την 
επόμενη Παρασκευή εδώ;», «θα είμαστε». Αυτό έχει ένα καλό και 
ένα κακό. Το καλό είναι το κεκτημένο ότι κάποιοι στην πόλη κά¬ 
νουν σταθερές παρεμβάσεις και μπορεί ο κόσμος να μετακινείται 
δωρεάν. Το κακό είναι ότι υπάρχει κλασικά μια λογική ανάθεσης, 
που για να συμμετέχει ο κόσμος θέλει σταθερή παρέμβαση και δου¬ 
λειά. Αυτό είναι ζήτημα αιώνιο και όχι δικό μας πρόβλημα. Είδαμε 
ότι τον κόσμο τον κυριεύει ο φόβος, είδαμε δηλαδή ότι του λέγαμε 
για τους ελεγκτές, ότι πρέπει να αντιμετωπίζουμε συλλογικά τους 

ελέγχους και δίναμε χαρακτηριστικά παραδείγματα της δικιάς μας 
καθημερινότητας. Πολλοί από εμάς π.χ. είμαστε φοιτητές και κατε¬ 
βαίνουμε σε ομάδες στις σχολές ή κατεβαίνουμε όλοι μαζί στις πο¬ 
ρείες, αντιμετωπίζουμε συλλογικά τους ελέγχους, είμαστε σε επι¬ 
κοινωνία άμα γίνει κανένα σκηνικό να είμαστε όλοι μαζί, το παλεύ¬ 
ουμε. Όλα αυτά ο κόσμος τα δεχότανε αλλά δεν έμπαινε στην δια¬ 
δικασία να πει μόνος του ότι «τώρα παίρνω την ζωή μου στα χέρια 
μου και δεν πληρώνω» ή δεν έμπαινε σε διαδικασία να το κοινοποι¬ 
ήσει και να το επικοινωνήσει με τους γύρω του για να φτιάξει ένα 
δίκτυο. Για όλους αυτούς τους λόγους σε συνδυασμό θεωρούμε ότι 
το κίνημα δε νίκησε. Είναι βέβαια πάντα σχετικό, το αν ένα κίνημα 
νικάει ή αν χάνει. Αν μιλήσουμε με βάση τα αιτήματα του κινήμα¬ 
τος, δηλαδή το να παρθούν πίσω τα αυξημένα εισιτήρια ή να παρ- 
θούν πίσω οι μειώσεις των μισθών των εργαζομένων, να μην επινο¬ 
ηθούν άγονες γραμμές, ναι, το κίνημα έχασε. Παρ’ όλα αυτά, εμείς 
βλέπουμε ότι αυτό που πετύχαμε σαν μέρος του ευρύτερου κινήμα¬ 
τος «δεν πληρώνω» είναι ότι αφήσαμε μια παρακαταθήκη στον κό¬ 
σμο, ότι κάποιοι είναι διατεθειμένοι να οργανωθούν σε δίκτυα αλ¬ 
ληλεγγύης και αλληλοβοήθειας και αυτά τα δίκτυα είναι πραγματι¬ 
κοί δεσμοί της ζωής μας. Δείξαμε ότι κάποιοι είναι έτοιμοι να αντι¬ 
μετωπίσουν συλλογικά τους ελέγχους. Γιατί είχαμε ένα περιστατι¬ 
κό, μια μέρα πετύχαμε κάποιους ελεγκτές τους πήραμε τα μπλο- 
κάκια, είχε μαζευτεί κόσμος, γούσταρε, τα παιδιά είχαν μπει στη 
φάση, δεν έβγαζαν την ουρά τους απέξω και λέγανε «θα έρθουμε 
μαζί σας στο τμήμα να τρέξουμε τους ελεγκτές». Άφησε και μια πα¬ 
ρακαταθήκη π.χ. να δίνει κανείς πιο συχνά το εισιτήριό του στον 
επόμενο. Εμείς το βλέπουμε καθημερινά, πολύς κόσμος δίνει το ει¬ 
σιτήριό του. Μπορεί να φοβάται να μην κόψει εισιτήριο, αλλά πο¬ 
λύς κόσμος δίνει το εισιτήριό του. 

Θεωρούμε ότι αυτό το κίνημα αιτηματικά έχασε γιατί: πρώτον, δεν 
υπήρξε ανταπόκριση από τον κόσμο της εργασίας, δηλαδή τα πρωτο¬ 
βάθμια σωματεία δεν έβγαλαν μια κοινή γραμμή που να λέει ότι στη¬ 
ρίζουμε τον αγώνα των επιβατών, στηρίζουμε τις πρακτικές αυτομεί¬ 
ωσης, στηρίζουμε τις πρακτικές σαμποτάζ στα λεωφορεία. Ένα σω¬ 
ματείο του οποίου οι εργαζόμενοι μετακινούνται καθημερινά με τα 
Μ.Μ.Μ., κατ’ εμάς έπρεπε να βγάλει μια κοινή γραμμή που να λέει 

ότι «συμφωνούμε με τις πρακτικές του κινήματος». Αυτό είναι το ένα. 
Το δεύτερο, είναι ότι γενικά με την κρίση ο κόσμος αρχίζει και κλεί- 
νεται, αποξενώνεται, αρχίζει και φοβάται περισσότερο, δεν εμπι¬ 
στεύεται τίποτα. Αυτό φάνηκε και στον αγώνα. Πολλά άτομα συμμε¬ 
τείχαμε οργανωμένα στο κίνημα. Μόνοι μας και εμείς θα δυσκολευ¬ 
όμασταν να μπαίναμε στα Μ.Μ.Μ. χωρίς εισιτήρια. Αηλαδή υπήρχε 
μια ένταση. Με τον καιρό το κατακτήσαμε όσοι μπαίνουμε τώρα χω¬ 
ρίς εισιτήριο. Ήταν μια δύσκολη απόφαση, μια δύσκολη κατάσταση. 
Πόσο μάλλον ένα κομμάτι της κοινωνίας, το οποίο δεν έχει μια δικτύ¬ 
ωση και μια κινηματική εμπειρία. Ένα τρίτο σημείο, είναι ότι εκφυ¬ 
λίστηκε ο αγώνας των εργαζομένων στα ίδια τα Μ.Μ.Μ. με τις ηγεσί¬ 
ες της Π.Α.Σ.Κ.Ε. και της Δ.Α.Κ.Ε.. Παρόλο που βγήκαν κάποια άτυ¬ 
πα καλέσματα για στήριξη του αγώνα, δεν υπήρχε και από εκεί μια 
έντονη διάθεση των εργαζομένων να στηρίξουν έμπρακτα των αγώνα 
των επιβατών. Θα το δούμε και ιστορικά αυτό σε αντίστοιχα παρα¬ 
δείγματα σε άλλες χώρες, σε άλλες εποχές ότι εκεί προχώρησαν για¬ 
τί συνδέθηκαν οι αγώνες των εργαζομένων και των καταναλωτών των 
υπηρεσιών, που αυτό για μας είναι κομβικό σημείο. Και ένα τελευ¬ 
ταίο, είναι το ζήτημα του νομοσχεδίου του Ρέππα και της καταστολής. 
Τελικά, φάνηκε ότι δεν είχαμε αναπτύξει αρκετά δυνατά δίκτυα και 
αρκετά δυνατό συντονισμό, ώστε να αντιμετωπίσουμε τους εξονυχι¬ 
στικούς ελέγχους και όλα αυτά που ειπώθηκαν προηγουμένως, τα μι¬ 
κρά πραγματάκια τα οποία δεν είναι και τόσο μικρά, π.χ. θέλει μεγά¬ 
λο κουράγιο να είναι μέσα στο λεωφορείο πέντε άτομα και να πουν 
ότι ξεκίνα το λεωφορείο, δεν πληρώνουμε και σταματάμε τα ακυρω¬ 
τικά μηχανήματα. 

Παρ’ όλα αυτά, θεωρούμε ότι ο αγώνας αυτός άφησε μια πολύ 
σπουδαία κινηματική παρακαταθήκη, σπουδαία δίκτυα, άφησε σχέ¬ 
σεις, άφησε επικοινωνία, αποτυπώθηκε στη συλλογική μνήμη, κά¬ 
ποιες πρακτικές αποτυπώθηκαν στην κοινωνία και αυτές βγαί¬ 
νουν προς τα έξω και σήμερα, άσχετα που δεν υπάρχει το κίνημα. 
Εμείς τώρα είμαστε σε μια κατάσταση επανανοηματοδότησης των 
Μ.Μ.Μ., επανακαθορισμού της κουβέντας μας. Σταματήσαμε και 
εμείς γιατί θεωρήσαμε ότι είμαστε μόνοι μας, ότι έχει εξασθενίσει 
λίγο η κατάσταση. Και είμαστε σε μία φάση όπου ξανακουβεντιά- 
ζουμε πώς μπορούμε, τουλάχιστον στην πόλη μας, να συνεχίσου με 

αυτόν τον αγώνα, να πάμε στη δημοτική αρχή και να απαιτήσουμε 
δωρεάν συγκοινωνία, να ξαναρχίσουμε τις παρεμβάσεις. Ακούγο- 
νται διάφορες προτάσεις στις συνελεύσεις μας από κόσμο και ευελ- 
πιστούμε κάποια στιγμή η προσπάθειά μας να αποτυπωθεί πιο έντο¬ 
να. Δηλαδή υπήρχαν και στιγμές που ερχόμασταν από τις παρεμβά¬ 
σεις μετά στις συνελεύσεις και λέγαμε ότι ο κόσμος δε γουστάρει, 
δεν ασχολείται, αδιαφορεί παρόλο που ακούγαμε και καλά λόγια. 
Θέλαμε το κάτι παραπάνω. Θέλαμε τη διαφορά. Κάπως έτσι κινη¬ 
θήκαμε εμείς στο κίνημα. Κάναμε και κάποια πράγματα για τα διό¬ 
δια, συντονιστήκαμε στις επιτροπές, ανοίξαμε διόδια, κάναμε αφι¬ 
σοκολλήσεις στην πόλη, κάναμε και μια εκδήλωση που πήγε αρκετά 
καλά -πριν δύο χρόνια ίσως να μη γινόταν αυτό. Φάνηκε ότι η σκέ¬ 
ψη έχει προχωρήσει, ειδικά σε μια περιοχή όπως η Αγ. Παρασκευή 
που πέρα από το κέντρο δεν υπήρχε απολύτως τίποτα ή υπήρχαν κά¬ 
ποιες παρεμβάσεις σχηματικές αλλά γενικά λίγα πράγματα. Κάναμε 
και μια εκδήλωση που πήγε πάρα πολύ καλά, είχε πολύ κόσμο και 
ακούστηκαν πολύ ενδιαφέροντα πράγματα από τον κόσμο, τους κα¬ 
τοίκους. Αυτά από εμάς. 

4.3 Εισήγηση ατιό το Θερσίτη-Χώρο Ραδιουργίας και Ανα¬ 
τροπής 

Καλησπέρα και από εμάς από τον Θερσίτη. Να σας ευχαριστήσουμε 
όλους για την παρουσία σας και τους διοργανωτές για την πρόσκλη¬ 
ση. Θα προσπαθήσω τώρα να συμπυκνώσω κάποιες εμπειρίες και την 
πολιτική στόχευση του αγώνα που κάναμε για το ζήτημα των μετακι¬ 
νήσεων χωρίς αντίτιμο. Πριν από περίπου ένα χρόνο, ξεκινήσαμε και 
εμείς να συζητάμε τη δυνατότητα για παρεμβάσεις σε τοπικό επίπεδο 
στα Μ.Μ.Μ., οριοθετώντας ουσιαστικά κάποιους στόχους και προο¬ 
πτικές αυτού του αγώνα. Σαν πρώτο, θα μπορούσαμε να αναφέρουμε 
τη διάχυση ανατρεπτικού και αντιεξουσιαστικού λόγου για το ζήτη¬ 
μα των μετακινήσεων στις γειτονιές μας, την προσπάθεια δημιουργί¬ 
ας κοινοτήτων και κουλτούρας αγώνα σε ένα όσο πιο διευρυμένο κοι¬ 
νωνικό πεδίο. Μπορέσαμε να αντεπεξέλθουμε και να επαναφέρου¬ 
με στο προσκήνιο λέξεις όπως ισότητα, αλληλεγγύη, αλληλοβοήθεια, 
αυτοοργάνωση και προφανώς το άπλωμα ακόμα περισσότερο του λό- 

γου μας για γενικευμένη κοινωνική ανυπακοή στην εποχή της κρίσης. 

Μια κριτική που θα μπορούσαμε να κάνουμε στον εαυτό μας, είναι 
η ελλιπής σχέση που αναπτύξαμε με τους εργαζόμενους στα Μ.Μ.Μ. 
Αν και ήταν στους στόχους μας, τελικά δεν καταφέραμε να έρθουμε 
σε ιδιαίτερη επαφή, εκτός από ελάχιστες εξαιρέσεις. Και μια ακόμη, 
είναι ότι δεν καταφέραμε να συστήσουμε κάτι πέρα από την συλλογι- 
κότητά μας στη γειτονιά για το ζήτημα των μεταφορών. Θεωρήσαμε 
ότι θα ήταν υπέρβαση των κοινωνικών δυνατοτήτων να κάνουμε κά¬ 
λεσμα για δημιουργία μιας επιτροπής ή πρωτοβουλίας κατοίκων στις 
γειτονιές μας. 

Από κει και πέρα οι μέθοδοι που χρησιμοποιήσαμε στον αγώνα εί¬ 
ναι λίγο πολύ γνωστές. Αρχικά, κινηθήκαμε με ακάλεστες παρεμβά¬ 
σεις σε λεωφορεία των γειτονιών, ώρες που κατά βάση μετακινού¬ 
νται εργαζόμενοι από και προς τις δουλειές τους, μοιράζαμε κείμε¬ 
να και καταστρέφαμε τα ακυρωτικά μηχανήματα. Θέλω να σταθώ 
λίγο σε αυτό. Αυτό το μέσο αγώνα το σταματήσαμε από ένα σημείο 
και μετά, όταν πλέον πήραν εντολή οι οδηγοί των λεωφορείων να τα 
επιστρέφουν για επισκευή, κάτι το οποίο σήμαινε ότι χάνονταν δύο 
ή τρία δρομολόγια από κάποιες γραμμές που είχαν καταστραφεί τα 
ακυρωτικά. Κάτι το οποίο θεωρήσαμε ότι θα μας γυρίσει μπούμε¬ 
ρανγκ κοινωνικά γιατί ο κόσμος θα ταλαιπωρούνταν πάρα πολύ με 
την αναμονή. Στη συνέχεια, εκδώσαμε μία αφίσα λόγων και θέσε¬ 
ων για τις μεταφορές χωρίς αντίτιμο την οποία κολλήσαμε, σε εκα¬ 
τοντάδες κομμάτια, στις περιοχές μας και σαν το μαξιμάρισμα της 
δράσης μας και των παρεμβάσεων μας καλέσαμε σε ανοιχτή παρέμ¬ 
βαση στην πλατεία Αγ. Αναργύρων με μικροφωνική και ταυτόχρο¬ 
νη δράση σε διερχόμενα λεωφορεία. Μία παρέμβαση όμως, η οποία 
δεν ενισχύθηκε ιδιαίτερα από κομμάτια της εκεί κοινωνίας αλλά κυ¬ 
ρίως από ανθρώπους που είναι κοντινοί και λίγο πολύ γνωστοί στις 
διαδικασίες μας. Ένα άλλο σημείο για την παρέμβαση, την ανοιχτά 
καλεσμένη παρέμβαση, ήταν η σχετικά μεγάλη κινητοποίηση των 
μπάτσων του αστυνομικού τμήματος, κάτι το οποίο για τις συνοικί¬ 
ες αποτελεί γεγονός και είναι ένα δείγμα για μας της πόλωσης της 
πραγματικότητας που διαμορφώνεται στη συγκυρία που διανύουμε. 
Τέλος, συμμετείχαμε στον συντονισμό συνελεύσεων και συλλογικο- 
τήτων για τις δράσεις στα Μ.Μ.Μ. Συνδιαμορφώσαμε και συμμετεί- 

χαμέ σε όλες τις παρεμβάσεις, ακάλεστες και καλεσμένες. 

Τώρα λίγα λόγια για την πολιτική στόχευση των κινήσεων μας. 
Ήταν ουσιαστικά μια απόπειρα δημιουργίας κοινοτήτων αγώνα 
σε ένα ακόμα πεδίο της κοινωνικής πραγματικότητας και εκφοράς 
άκρως ανατρεπτικού λόγου, με κεντρικό πολιτικό στόχο το άνοιγμα 
στο μεγαλύτερο κοινωνικό κομμάτι, της πρότασης για γενικευμένη 
κοινωνική ανυπακοή και ολική άρνηση πληρωμών. Κάτι το οποίο για 
μας έχει ιδιαίτερη σημασία καθώς θεωρούμε ότι, μέσα από αυτές τις 
διαδικασίες αγώνα, δημιουργείται συνεχώς ένα πεδίο πόλωσης και 
επανακαθορισμού των κοινωνικών αγαθών και της διαχείρισης τους. 

Και τώρα μια σημείωση γενικά για το κίνημα «Δεν Πληρώνω». 
Εμείς αποστασιοποιηθήκαμε από αυτήν την έννοια γενικά. Θεωρή¬ 
σαμε ότι είναι ένα κομμάτι της αριστερός και του αριστερισμού, αρ¬ 
κετά ρεφορμιστικό, και δεν επιλέξαμε τις παρεμβάσεις μας να τις βά¬ 
ζουμε κάτω από αυτήν την ομπρέλα. Προφανώς, δε βρέθηκε κανένα 
πεδίο συνάντησης με αυτά τα κομμάτια της αριστερός, τα οποία κατά 
βάση κάνανε θεσμικό αγώνα βασιζόμενα, κυρίως σε νομικά πλαίσια 
και νομικά τερτίπια. Κλειστήκανε σε μια αιτηματολογία χωρίς κανέ¬ 
να πολιτικό στόχο και περιεχόμενο, όπως για παράδειγμα τα αιτήμα¬ 
τα που έβγαιναν κατά καιρούς για δωρεάν μεταφορές σε συγκεκρι¬ 
μένες κοινωνικές ομάδες, όπως οι άνεργοι ή οι ηλικιωμένοι. Κάτι το 
οποίο προφανώς δεν έγινε ποτέ πράξη. 

Τελειώνοντας, για τη δεκτικότητα του κόσμου και την ανταπόκρι¬ 
ση στις δράσεις μας: η δεκτικότητα είναι φανερή, ωσότου η κυρίαρ¬ 
χη προπαγάνδα για τζαμπατζήδες κατάφερε να αντιστρέφει το κλί¬ 
μα μέχρι ένα βαθμό και να δημιουργήσει μια κατάσταση κοινωνικού 
φόβου και ανασφάλειας στον κόσμο. Από εκεί και πέρα, είδαμε τον 
κόσμο πολύ περισσότερο να είναι αδιάφορος αλλά και επιφυλακτι¬ 
κός κατά τη διάρκεια των παρεμβάσεών μας και να βάζει περισσότε¬ 
ρα ερωτήματα για το «τι θα γίνει;», «ποιος θα τα πληρώσει τελικά τα 
λεωφορεία;», «πώς θα μετακινούμαστε;». 

Τελειώνοντας, ο αγώνας μας αυτός, που διήρκησε κοντά ένα χρό¬ 
νο, είχε συγκεκριμένα χαρακτηριστικά και προτάγματα σε όλη αυτή 
τη διάρκεια. Δοκιμάστηκαν και θα συνεχίζουν να δοκιμάζονται τόσο 
στις γειτονιές μας όσο και ευρύτερα και μέχρι στιγμής τον απολογι¬ 
σμό τον κρίνουμε θετικό. 

4.4 Συζήτηση 

Σχόλιο 1: 

Το ζήτημα με τους μετανάστες, αν μπήκε ποτέ, πώς το αντιμετώπιζαν 
οι εκάστοτε επιβάτες; Εδώ, στη Θεσσαλονίκη, σε κάποιες μικρές πα¬ 
ρεμβάσεις που έγιναν, υπήρξε ένα «καλά κάνετε», αλλά επειδή έτυ- 
χε εκείνη την περίοδο να λαμβάνει χώρα η απεργία πείνας των με¬ 
ταναστών και να μοιράζουμε παράλληλα και τα δύο κείμενα, με το 
που μοιραζόταν και το κείμενο για τους μετανάστες υπήρχε αρνητι- 
κότητα. Άλλαζε το κλίμα κατευθείαν. Και στην Αθήνα μπορεί να ήταν 
ακόμα χειρότερα. Από την άλλη πλευρά όμως, δεδομένου ότι αυτό το 
κομμάτι [οι μετανάστες] ούτως ή άλλως και λόγω πραγματικότητας 
δεν πληρώνει τόσο πολύ εισιτήρια, επιδιώχθηκε να υπάρξουν συνδέ¬ 
σεις μέσα από αυτόν τον αγώνα για τις μετακινήσεις. 

Σχόλιο 2: 

Να απαντήσω σε αυτό. Βλέπουμε στα Μ.Μ.Μ. στην Αθήνα μια τα¬ 
ξική διαφοροποίηση. Κάποιοι όντως στο σήμερα, στο τώρα -και όχι 
γενικά στη συγκυρία ή στην επόμενη περίοδο- δεν έχουνε να πλη¬ 
ρώσουνε το εισιτήριο και πολύ σωστά [ειπώθηκε], είναι οι μετανά¬ 
στες, είναι σαφές αυτό. Αυτή η διαφοροποίηση έχει να κάνει με το 
μετρό και με τα λεωφορεία. Είναι εμφανής η διαφορά, δεν ξέρω αν 
και οι υπόλοιποι σύντροφοι από την Αθήνα μπορούν να αποτυπώ¬ 
σουν και αυτοί την εμπειρία τους, ότι στα λεωφορεία οι μετανάστες 
είναι πολύ περισσότεροι από ότι στο μετρό λόγω και του περιβάλλο¬ 
ντος ελέγχου και αποστείρωσης που υπάρχει στο μετρό, βασικά κυ¬ 
ρίως αυτού. Δηλαδή, η πιθανότητα ελέγχου σε ένα λεωφορείο είναι 
ίσως μικρότερη σε σχέση με το μετρό. Εμείς στο Χαλάνδρι μετά από 
κάποια περίοδο, όταν όντως αυτό το είδαμε μπροστά μας, μη μπορώ¬ 
ντας να επικοινωνήσουμε τα κείμενα με αυτό το κομμάτι παρά μόνο 
προφορικά και μέσω της άμεσης επαφής στο λεωφορείο, μπήκαμε σε 
μια διαδικασία μετάφρασης κάποιων κομματιών του κειμένου. Τελι¬ 
κά, δεν προχώρησε αυτή η κίνηση. Από εκεί και πέρα όμως, να έχου¬ 
με υπόψιν ότι, αν είχαμε τέτοια αντιμετώπιση από τον κλασικό Έλλη¬ 
να που δεν έχει μπει στη διαδικασία της ανυπακοής που αναφέρθη- 

κε πριν, ας φανταστούμε ένα μετανάστη, τι υπέρβαση θα ήταν για αυ¬ 
τόν όταν εμείς μπαίναμε μέσα στα Μ.Μ.Μ., που ούτως ή άλλως φαι¬ 
νόταν σαν κίνηση λίγο πυροτέχνημα, καθώς ίσχυε για τον επιβάτη ότι 
«και αύριο εγώ θα είμαι μόνος μου εδώ να πάω στη δουλειά μου και 
εσείς καλά κάνετε και αυτά που λέτε καλά είναι», συνεπώς σκεφτεί- 
τε, σε αυτό το πλαίσιο, πόσο δύσκολο ήτανε να ζητάμε ή να προσπα¬ 
θούμε να συνδεθούμε με κοινότητες μεταναστών κ.λπ.. Ήταν αρκετά 
δύσκολο αυτό το εγχείρημα, αν και για μας ήταν αρκετά σημαντικό. 

Σχόλιο 3: 

Δύο πραγματάκια σε σχέση με το τελευταίο κομμάτι της ερώτησης 
που αφορούσε τη διασύνδεση με τους μετανάστες. Σε κάποιες πα¬ 
ρεμβάσεις που κάναμε στο κέντρο της Αθήνας -εγώ συμμετέχω μέσω 
της κατάληψης Πατησίων και Σκαραμαγκά- προσπαθήσαμε και με¬ 
ταφράσαμε ένα κείμενο και στα αγγλικά, το οποίο το μοιράζαμε σε 
κάθε παρέμβαση προσπαθώντας να επικοινωνήσουμε τα περιεχόμε¬ 
να και τον τρόπο δράσης με τους μετανάστες. Εγώ έχω μια αίσθηση 
ότι ήταν πάρα πολύ δεκτικοί και στο λόγο και στο τι προσπαθούσα¬ 
με να κάνουμε σε σχέση με αυτό, από εκεί και πέρα υπήρχαν όλα τα 
φαινόμενα τα οποία τα βλέπαμε και στους Έλληνες και στους ντό¬ 
πιους, δηλαδή αυτό το ζήτημα της εξατομίκευσης, της αδυναμίας απέ¬ 
ναντι στους ελεγκτές σε νομικό επίπεδο κ.λπ.. Παρ’ όλα αυτά, νομίζω 
ότι είναι μια καλή προσπάθεια διασύνδεσης και επικοινωνίας σε όλα 
τα επίπεδα ως γενικό πρόταγμα για το αναρχικό-αντίεξουσιαστικό 
κίνημα στην Αθήνα, ότι οι κοινοί αγώνες ντόπιων και μεταναστών εί¬ 
ναι ένα πράγμα το οποίο το εισάγεις και το προσπαθείς σε οποιοδή- 
ποτε επίπεδο της καθημερινής ζωής. 

Πιάνοντας λίγο πιο πριν, θα ήθελα να πω και δυο πράγματα γε¬ 
νικά για το ζήτημα. Θα γυρίσω και εγώ το χρόνο λίγο προς τα πίσω, 
προσπαθώντας να εξηγήσω τι ήταν αυτό και πώς συλλογικά το συζη¬ 
τήσαμε και τι ήταν όλη αυτή η διαδικασία σε σχέση με τους συγκε¬ 
κριμένους αγώνες. Συζητώντας για το τί είναι κρίση, ποιά πεδία αφο¬ 
ρά και πώς τοποθετούμαστε απέναντι σε αυτό το φαινόμενο, υπήρ¬ 
χε από αρκετά νωρίς διάθεση να συλλογικοποιήσουμε τις αρνήσεις 
μας και να δημιουργήσουμε μια κουλτούρα και μια διαδικασία αγώ¬ 
να. Αυτό εγώ το εκφράζω ως κίνημα κοινωνικής στάσης πληρωμών, 

το οποίο είχε ξεκινήσει και εκφραζόταν ήδη απέναντι στην πληρωμή 
στα διόδια και προφανώς στην πόλη, εκφράστηκε ή προσπάθησε να 
εκφραστεί στα Μέσα Μαζικής Μεταφοράς. Αυτό, στο δικό μου μυα¬ 
λό, δεν έχει να κάνει απαραίτητα με την αύξηση της τιμής του εισι¬ 
τηρίου αλλά έχει να κάνει με το να βάλουμε το ζήτημα ότι, εφόσον 
υπάρχει αυτή η χρονική περίοδος τρομακτικής επίθεσης από το κρά¬ 
τος και το κεφάλαιο στην πλάτη των καταπιεσμένων, μια περίοδο κρί¬ 
σης, αν κάτι μπορούμε να κάνουμε ως απάντηση σε αυτό πρωτόλεια 
στο σήμερα είναι να δημιουργήσουμε τους όρους άρνησής του, μη δε¬ 
χόμενοι να πληρώσουμε το οτιδήποτε απέναντι σε αυτό. Προφανώς 
και τα Μέσα Μαζικής Μεταφοράς εδράζονται σε αυτήν την ανάλυ¬ 
ση. Από εκεί και πέρα, για μένα στο ζήτημα του αγώνα για τα Μέσα 
Μαζικής Μεταφοράς κομβικό ρόλο στο να αναστραφούν τα πράγμα¬ 
τα έπαιξαν διάφορα πράγματα αλλά κυριότερο ήταν ίσως το γεγο¬ 
νός ότι κατά τη διάρκεια της απεργίας των εργαζόμενων στις συγκοι¬ 
νωνίες δεν καταφέραμε ή δεν κατάφεραν και οι ίδιοι οι εργαζόμενοι 
να ανοίξουν τα περιεχόμενά τους. Περιορίστηκαν, δηλαδή, μάλλον 
σε κάποιες αυστηρά συντεχνιακές διεκδικήσεις χωρίς να βάζουν αι¬ 
τήματα έστω κοινωνικού χαρακτήρα όσον αφορά το αντίτιμο ή τους 
ελεγκτές. Παρ’ όλα αυτά, θεωρώ ότι και στο επίπεδο των διοδίων, 
που όταν ξεκίνησε δε συμμετείχαμε, δεν το παρακολουθούσαμε -ως 
αναρχικός χώρος εννοώ- είδαμε ότι έστω και με τις αντιφάσεις του, 
δηλαδή έστω ότι πατούσε στην αρχή σε ένα νομικό κενό, στη συνέ¬ 
χεια πολύς κόσμος το ακολούθησε και συνεχίζει να το ακολουθεί και 
σήμερα απειθαρχώντας και μην πληρώνοντας τα διόδια. Αλλά και 
στα Μέσα Μαζικής Μεταφοράς ίσχυε μια ανάλογη κατάσταση όπου 
τουλάχιστον μέχρι να ξεκινήσει όλη αυτή η επίθεση από τα Μ.Μ.Ε. 
και να ενταθεί, να οδηγηθεί σε ποινική παράβαση η μη πληρωμή ει¬ 
σιτηρίου, πολύς κόσμος ήταν ιδιαίτερα δεκτικός. Σε αυτό το σημείο 
πρέπει να συνυπολογίζουμε πάντα και την κίνηση των μηχανισμών, 
π.χ. ενώ έχουμε κάνει ήδη αρκετές παρεμβάσεις είτε καλεσμένες είτε 
μη καλεσμένες, όταν ξεκίνησε η απεργία πείνας των μεταναστών που 
είχε υπάρξει όλη αυτή η επίθεση από την πλευρά των Μ.Μ.Ε. απένα¬ 
ντι στον αγώνα των μεταναστών, αυτόματα την επόμενη μέρα που πή¬ 
γαμε να κάνουμε παρέμβαση για τα Μέσα Μαζικής Μεταφοράς εί¬ 
δαμε ότι είχαν ενεργοποιηθεί συντηρητικά αντανακλαστικά από την 



0ΟΜΜΙΙΝΙ5ΜΟ5 171 


πλευρά του κόσμου. Ενώ τις προηγούμενες φορές ήταν πάρα πολύ 
δεκτικός ο κόσμος, εκείνη τη μέρα ήτανε του στυλ: «μας ενοχλείτε» 
και «τι να κάνουμε τώρα» και «τι μας λέτε». Υπήρχε αυτό το φαινό¬ 
μενο, το οποίο βέβαια ήταν προσωρινό. 

Σχόλιο 4: 

Εγώ θα προσθέσω μόνο δυο πράγματα απο μια διαφορετική περιο¬ 
χή της Αθήνας, από τους δήμους του Πειραιά, δηλαδή από Πέραμα, 
Κερατσίνι, Νίκαια, Κορυδαλλό και Πειραιά. Εμείς καταρχάς έχουμε 
μια λίγο διαφορετική άποψη από αυτά που ακούστηκαν μέχρι στιγ¬ 
μής σε σχέση με τους οδηγούς. Καταρχάς, αυτή τη στιγμή στη συνέ¬ 
λευση που έχουμε στις περιοχές συμμετέχουν δύο από τους οδηγούς, 
με τους οποίους ήρθαμε σε επαφή και συνδέθηκαν οι ίδιοι, εκείνοι 
έκαναν την κίνηση, γνωρίζοντας ότι υπάρχει η συνέλευση και ότι ήδη 
δραστηριοποιούνταν σε αυτό το μέτωπο. Προφανώς δεν ήταν άνθρω¬ 
ποι απολιτικοί, ήταν άνθρωποι ανοιχτόμυαλοι και μάλιστα με ριζο¬ 
σπαστικές αντιλήψεις, χωρίς να είναι ενταγμένοι σε κανένα χώρο πο¬ 
λιτικό, είτε της αριστερός είτε αντιεξουσιαστικό, ωστόσο με πολύ φι¬ 
λικές αντιλήψεις. Προφανώς, κάποιοι τέτοιοι άνθρωποι θα ερχόντου¬ 
σαν. Αυτοί οι άνθρωποι κάνανε δύο πράγματα που είχανε σημασία. 
Πρώτον, παρόλο που αποτελούσαν ένα μικρό κομμάτι, το οποίο με¬ 
ταξύ τους προσπαθούσε να συλλογικοποιηθεί και να διαμορφώσει 
στο μέτρο του δυνατού μια κοινή αντίληψη, επιχείρησαν, έθεσαν και 
μάλιστα σε κάποια στιγμή κατάφεραν να περάσει από τη γενική συ¬ 
νέλευση των οδηγών στα λεωφορεία το να υπάρξουν συνελεύσεις και 
επιτροπές εργαζομένων σε κάθε αμαξοστάσιο, δηλαδή να μην υπό- 
κειται ο αγώνας τους στη συνδικαλιστική ηγεσία, την οποία θεωρού¬ 
σαν έτσι κι αλλιώς ότι τα γεγονότα την είχαν ξεπεράσει καθώς και ότι 
ήταν βέβαιο ότι θα ξεπουλήσει τον αγώνα. Δεν εννοώ ότι το θεωρού¬ 
σαν μόνο οι συγκεκριμένοι που πήραν αυτές τις πρωτοβουλίες, είχε 
αρχίσει να είναι βαθιά πεποίθηση σε μεγάλο αριθμό εργαζομένων. 

Εντωμεταξύ, όλα αυτά τώρα από τους ανθρώπους που βρίσκονται 
και μέσα σε αυτούς τους χώρους δουλειάς, τους τελευταίους μαζικούς 
χώρους δουλειάς, δηλαδή εκεί που συναντιούνται εκατοντάδες εργα¬ 
ζόμενοι μαζί, μιας και οι μεγάλοι χώροι δουλειάς, ας πούμε με βιομη¬ 
χανική υποδομή έτσι κι αλλιώς, ήτανε λίγοι στην Ελλάδα και πολλοί 

λιγότεροι σήμερα. Όλοι αυτοί οι χώροι αντιστοιχούν με κάποιον τρό¬ 
πο σε διαφορετικού είδους προσπάθειες ταξικής οργάνωσης από ό,τι 
υπάρχουν σήμερα, δηλαδή σήμερα έχουμε πολύ πιο διάχυτες πραγ¬ 
ματικότητες που προσπαθούνε να συγκροτηθούνε σε κάποιες στιγ¬ 
μές συλλογικοποίησης μέσα στους χώρους δουλειάς, όπως οι οουπετ, 
νέες φιγούρες δηλαδή μέσα στους χώρους δουλειάς. Εκεί έχουμε κά¬ 
ποιες πιο παραδοσιακές μορφές οργάνωσης και μορφές εργασίας. 
Λοιπόν, να έχουμε υπόψη μας ότι η πραξικοπηματική αλλαγή της 
ηγεσίας στον Ο.Α.Σ.Α., στην Ε.ΘΕ.Λ. που έγινε στο εσωτερικό της 
Π.Α.Σ.Κ.Ε., άλλαξε δηλαδή η ίδια η Π.Α.Σ.Κ.Ε., ήταν γιατί κρίθηκε 
ότι η προηγούμενη ηγεσία δεν μπορούσε να ελέγξει επαρκώς τα φαι¬ 
νόμενα αυτά που είχαν δημιουργηθεί στο εσωτερικό των εργαζομέ¬ 
νων. Είναι μια ιστορία αρκετά αφανής γιατί οι ίδιοι δεν έχουν τους 
επικοινωνιακούς μηχανισμούς να το βγάλουν προς τα έξω, αλλά δι- 
εξαγόταν μια υπόγεια μάχη μέσα στις γραμμές των εργαζομένων η 
οποία είχε τη σημασία της. Κατά τη γνώμη μου, έχει κάποια χρόνια 
να εμφανιστεί αυτό το φαινόμενο, παρ’ ότι κουβαλάει όλο το βαθμό 
προβλημάτων, δυσκολιών και εξαιρετικών αντιφάσεων. Έχει υπάρ¬ 
ξει ένα μακρύ διάστημα που έχουν καθοριστεί τα πάντα από την τα¬ 
φόπλακα των συνδικαλιστικών ηγεσιών, από την επιχειρούμενη απο¬ 
πολιτικοποίηση του κόσμου και γενικότερα μέσα στην κοινωνία, αυτό 
το πρότυπο καταναλωτή που είχαμε εδώ και είκοσι χρόνια, όπου αρ¬ 
κεί να παίρνεις πλαστικό χρήμα, να αγοράζεις και να υποθηκεύεις το 
μέλλον σου και δώστα όλα τα υπόλοιπα, να συναινέσεις στον καπι¬ 
ταλισμό. Προφανώς αυτή τη στιγμή, υπάρχει ένας μεγάλος κλυδωνι- 
σμός σε αυτό το πράγμα κοινωνικά γιατί είναι τελείως διαφορετικές 
οι συνθήκες. Αυτό ως πρώτο σημείο. 

Ακόμα και τη στιγμή που αυτοί πήραν πάντως μια τέτοια απόφα¬ 
ση, δηλαδή να δημιουργήσουν συνελεύσεις στα αμαξοστάσια και επι¬ 
τροπές αγώνα εκεί, υπήρχαν δυο πράγματα. Πρώτον, αρκετός κόσμος 
μετά από αυτή την απόφαση, που την πήραν όλοι μαζί στη γενική συ¬ 
νέλευση, δεν καταλάβαινε τι σημαίνει συνέλευση στα αμαξοστάσιο, 
τι σημαίνει επιτροπή αγώνα, δηλαδή ρωτούσανε ποιος θα είναι ο εκ¬ 
πρόσωπος του θεσμικού φορέα, του συνδικάτου μας. Ήταν ένα πράγ¬ 
μα πρωτόγνωρο και για τους ίδιους τους εργαζόμενους. Το δεύτερο 
ήταν ότι αυτή η απόφαση στην πράξη καταργήθηκε απο το καταστα- 

τικό που έχει το συνδικάτο και μπορεί να την καταργήσει. Αυτό δεν 
προβλέπεται, ότι δηλαδή η γενική συνέλευση μπορεί να οργανώσει 
καινούργια δομή οργάνωσης των εργαζομένων πέρα από το συνδικά¬ 
το, οπότε απλώς αυτό στην πράξη δεν εφαρμόστηκε ποτέ, με την έν¬ 
νοια ότι την υπονόμευσε και την σαμπόταρε και το ίδιο το συνδικάτο. 

Πάντως, είναι αλήθεια ότι [κινηθήκαμε] μέσα από πεδία σχέσε¬ 
ων, τα οποία και βασίζονται από τη μια στην αλληλεγγύη, στην ειλι¬ 
κρίνεια και στην αμοιβαιότητα, από την άλλη σε ειλικρινείς και ξεκά¬ 
θαρες σχέσεις, που από τη μια δεν υπακούουν σε ιδεολογικές αγκυ¬ 
λώσεις αλλά από την άλλη δεν είναι άγνωστο ποιος είναι ο ένας και 
ποιος είναι ο άλλος. Εμείς τουλάχιστον, πέρα από το ότι αυτοί οι δύο 
άνθρωποι συμμετέχουνε σε αυτήν τη συνέλευση που έχουμε στις πε¬ 
ριοχές, δεν έχουν κανένα απολύτως κόλλημα να παίρνουν ακόμα και 
υλικό το οποίο δεν είναι αχαρακτήριστο. Εμείς δηλαδή επειδή είμα¬ 
στε ένα υποσύνολο αυτής της συνέλευσης και έχουμε το στέκι Ρεσάλ¬ 
το στο Κερατσίνι, παίρνουν ακόμα και την εφημερίδα και την μοιρά¬ 
ζουν στο αμαξοστάσιο, απο δική τους διάθεση και επιλογή στη βάση 
ότι «εντάξει, διάφορα έντυπα μοιράζονται, γιατί να μη μοιράζεται 
και αυτό». Αυτό για το πώς οργανώνεται η ιστορία και σε ένα πεδίο 
σχέσεων. Δηλαδή το ζήτημα δεν είναι εάν αυτοί παίρνουν και μοιρά¬ 
ζουνε αναρχικό υλικό στο αμαξοστάσιο, αυτό είναι δικός μας καη¬ 
μός, αδιάφορο στην πράξη. Το λέω αυτό από την πλευρά, ότι υπήρ¬ 
χαν και αυτά τα δείγματα και, όπως ειπώθηκε και πιο πριν, εμείς στη 
συνέλευσή μας έτσι όπως την έχουμε, απολογιστήκαμε, μιας και κά¬ 
ναμε παρόμοιες συναντήσεις με τους άλλους και σε συντονισμό με τις 
προσπάθειες όλες αυτές που γινόντουσαν στο Λεκανοπέδιο Αττικής. 

Αυτό που κρίναμε ήταν ότι ο πιο κομβικός παράγοντας που ουσια¬ 
στικά υποχώρησαν οι κινήσεις οι δικές μας, ήταν ότι έκλεισε ο κύκλος 
του αγώνα των εργαζομένων. Δηλαδή, στην πραγματικότητα, ενώ το 
ζήτημα και σε εμάς είχε μπει ως συνέλευση, από τη στιγμή που δρο¬ 
μολογήθηκε η είσοδος μας στην τρόικα, στα προγράμματα του μνη¬ 
μονίου κ.λπ., αποφασίσαμε ότι είμαστε μέσα στις γειτονιές για να δη- 
μιουργηθούν υποδομές αυτοοργάνωσης, αντίστασης και αλληλοβο¬ 
ήθειας με πολλές μορφές. Από το να υπάρχουν συλλογικές κουζίνες 
μέχρι χαριστικά παζάρια, μέχρι να υπάρξουν εστίες αντίστασης ή να 
δούμε διάφορα άλλα ζητήματα που δεν μπορούμε μέχρι στιγμής να 

τα ακουμπήσουμε, όπως είναι το πώς θα καταφέρουμε να δημιουρ¬ 
γήσουμε πάλι υποδομές που χρειαζόμαστε, τη συνεργασία των εργα¬ 
ζομένων για να προφυλάξουμε τα πιο φτωχά νοικοκυριά από τα να 
μην τους κόβουνε το ρεύμα, για να μπορούν μετά με συνελεύσεις γει¬ 
τονιάς αυτά τα πράγματα να υποστηρίζονται. Αυτοί είναι σημαντικοί 
προσανατολισμοί. Όπως και άλλοι σύντροφοι από τις περιοχές του 
Πειραιά και της Δυτικής Αττικής, ήδη έχουμε προχωρήσει σε κινή¬ 
σεις στα νοσοκομεία για την ελεύθερη πρόσβαση στα εξωτερικά ια¬ 
τρεία και στις εφημερίες και θα συνεχιστούν αυτές οι κινήσεις. Αλλά 
σίγουρα το ζητούμενο είναι πώς μπορούν να δημιουργούνται προτά¬ 
σεις, ερείσματα και κοινοί τόποι συνάντησης ανθρώπων μέσα στις 
γειτονιές, στο πλαίσιο της κοινωνικής ανυπακοής και μιας ευρύτερης 
αντίληψης της κοινωνικής στάσης πληρωμών. Όχι μόνο για την αυτα- 
ξία που έχει από μόνη της η κοινωνική ανυπακοή και η στάση πλη¬ 
ρωμών για να συλλογικοποιείσαι και να αγωνίζεσαι αλλά και γιατί 
αυτές οι κινήσεις αποτελούν πεδία διαμόρφωσης συνείδησης και ευ¬ 
ρύτερου προσανατολισμού. Γιατί ακόμα και να καταφέρουμε να κό¬ 
ψουμε το εισιτήριο στα λεωφορεία δε θα σωθούμε μάλλον, αλλά εί¬ 
ναι μια σημαντική στιγμή αντιπαράθεσης στην οποία κάτι κερδίζεται. 

Είναι αλήθεια ότι η όλη εγρήγορση, η ζέση και ο μεγάλος συντο¬ 
νισμός στην Αθήνα δημιουργήθηκε καθόσον μπήκε μπροστά η βάση 
των εργαζομένων. Σύντροφοι που μας κάλεσαν απο τη συνέλευση Βύ- 
ρωνα-Καισαριανής-Παγκρατίου, όταν το έπραξαν αυτό ήταν η στιγ¬ 
μή της αναδιάρθρωσης, δηλαδή εκεί που άρχισε να ανακοινώνεται 
ότι προχωράμε σε αναδιάρθρωση. Νομίζω ότι διάφοροι είχαμε δο¬ 
κιμάσει μικρής κλίμακας παρεμβάσεις και η στιγμή του να προταθεί 
ένας συντονισμός και να το δούμε ζεστά, να πράξουμε πάνω σε αυτό 
το μέτωπο και νατό επιχειρήσουμε ήταν σωστός, διότι όντως λειτουρ¬ 
γούσε πλέον ως λοκομοτίβα και ο ίδιος ο αγώνας των εργαζομένων. 

Καταληκτικά, νομίζω ότι σε αυτόν τον αγώνα έχουμε συναντήσει 
πράγματα που έχουμε συναντήσει και σε άλλους. Πρώτον, τα ριζώ¬ 
ματα της αυτοοργάνωσης μέσα στην ελληνική κοινωνία είναι παρά 
πολύ φτωχά, δηλαδή σημαίνει ότι είναι πάρα πολύ ανεπτυγμένη η λο¬ 
γική της ανάθεσης, ο κόσμος σε διάφορες περιπτώσεις έλεγε «μπρά¬ 
βο, παιδιά» ή «σας ευχαριστούμε». Πράγμα το οποίο καταλαβαίνου¬ 
με ότι είναι προβληματικό, δε δημιουργείται διάδραση και πραγμα- 

τική σχέση, σίγουρα αφήνει ένα αποτύπωμα, αλλά σίγουρα αφήνει 
πολλά ερωτηματικά, δηλαδή πώς ακριβώς θα καταφέρουμε πραγμα¬ 
τικά να μπει ο κόσμος με συμμετοχικούς όρους μέσα σε κάτι. Νομί¬ 
ζω ότι σε αρκετές στιγμές το ίδιο έχει βιωθεί και από ανθρώπους που 
δρούσαν στο άνοιγμα διοδίων. Εκεί περνούσε αρκετός κόσμος και 
υπήρχε αυτή η κουλτούρα του «ευχαριστούμε παιδιά». Δεύτερο πρό¬ 
βλημα είναι ότι σίγουρα αυτές οι προσπάθειες πρέπει να καταφέ¬ 
ρουν να εντάσσονται αναπόφευκτα σε κάποιες ευρύτερες προσπά¬ 
θειες. Γιατί υπήρχε κόσμος, ο οποίος ήταν από αυτούς που ήταν πολύ 
θετικοί σε αυτό που γινότανε και το ερώτημα που βάζανε ήταν: και 
εάν δηλαδή καταφέρουμε αυτή τη στιγμή και οργανωθούμε και το πε- 
τύχουμε αυτό, όχι να μειώσουμε το εισιτήριο αλλά να μετακινούμα¬ 
στε χωρίς εισιτήριο, παιδιά εδώ μας ισοπεδώνουνε, τι θα γίνει; Δηλα¬ 
δή ότι φαινόταν κάτι σημαντικό αλλά πολύ λίγο απέναντι σε αυτό που 
συμβαίνει. Αλήθεια είναι, γιατί και εμάς μας φαίνεται έτσι. Μπαίνα¬ 
νε πραγματικά ζητήματα, δηλαδή πέρα από το εάν κάποιος αγανα¬ 
κτούσε και έλεγε «άντε ρε τους αλήτες», οι άλλοι το παρακολουθού¬ 
σαν λίγο προβληματισμένοι, έβαζαν κάποια ζητήματα που εγώ νομί¬ 
ζω ότι είναι ακριβώς τα ίδια που απασχολούν και εμάς, δηλαδή αν¬ 
θρώπους που μπορεί να είμαστε συλλογικοποιημένοι, πολιτικοποιη¬ 
μένοι κ.λπ.. Και νομίζω ότι στην πραγματικότητα, επειδή αυτό πάει 
λίγο χέρι-χέρι, αναπόφευκτα οι ανοιχτές κοινωνικές υποδομές αυτο¬ 
οργάνωσης που δημιουργούνται, επειδή τώρα μιλάμε και σε επίπε- 
δο-κλίμακα γειτονιάς, είναι ουσιαστικά ο κοινός τόπος που μπορεί 
να λειτουργήσει και σαν ορμητήριο για να αναλαμβάνονται διάφο¬ 
ρες παρεμφερείς δράσεις αλλά και σαν επιστροφή, για να μπορεί δη¬ 
λαδή κάποιος, αν μέσα σε όλο αυτό το κλίμα θέλει να συλλογικοποι- 
ηθεί, να αγωνιστεί αλλά και να αναζητήσει διαφορετικούς τρόπους 
λειτουργίας, σκέψης και αξιών για τον ίδιο, να υπάρχουν αυτά τα ση¬ 
μεία αναφοράς για να μπορεί να διασταυρωθεί. 

Να το πω εγώ με τα δικά μου λόγια για να μη κουράζω άλλο. Νο¬ 
μίζω ότι ξεκάθαρα το υπέδειξε ο Δεκέμβρης αλλά το απαιτεί αυτήν 
τη στιγμή η συγκυρία της βαθύτατης καπιταλιστικής κρίσης: περνάμε 
από ένα διαφορετικό μοντέλο. Νομίζω ότι αφορά και την αριστερά 
και τον αναρχικό-αντιεξουσιαστικό χώρο με τελείως διαφορετικούς 
όρους γιατί έχουν διαφορετικές συγκροτήσεις, πάντως είναι η εποχή 

που αυτό που λέγαμε κοινωνική παρέμβαση τελειώνει. Δεν υπάρχει 
το πεδίο της κοινωνικής παρέμβασης αυτήν τη στιγμή, αυτό αφορού¬ 
σε την εποχή που δεν υπήρχαν κοινωνικοί αγώνες, δεν υπήρχε αγα¬ 
νάκτηση έντονη στον κόσμο, υπήρχαν περιορισμένης κλίμακας δυσα¬ 
ρέσκειες, ένα πράγμα πιο τακτοποιημένο. Τώρα που τα πάντα σαρώ¬ 
νονται και δημιουργείται τεράστια κοινωνική ρευστότητα, με όλα τα 
σενάρια ανοιχτά -διότι αυτό βιώνουμε εμείς στην Αθήνα- είναι από 
τα πραγματικά σενάρια που θα τρέχουν παράλληλα με τους αγώνες. 
Ο εκφασισμός ενός τμήματος, η αύξηση του ρατσισμού, η ξενοφοβία 
θα συμβαίνουν ταυτόχρονα με τη ριζοσπαστικοποΐηση, δε θα συμ¬ 
βαίνουν σε αντίθεση, ή το ένα ή το άλλο. Μαζί θα τρέχουνε, όπως 
και ο φόβος, η συντηρητικοποίηση ενός κομματιού της κοινωνίας, οι 
άνθρωποι θα κρύβονται στο καβούκι τους, όλα μαζί θα συμβαίνουν. 
Αλλά αυτή τη στιγμή, μάλλον αυτό που συμβαίνει είναι πώς θα δη- 
μιουργηθούν κοινοί τόποι με δυνατότητες συμμετοχής, στη βάση της 
αυτοοργάνωσης, της αλληλεγγύης και της αντιπαράθεσης με την πο¬ 
λιτική και οικονομική εξουσία, με τον καπιταλισμό και την πολιτι¬ 
κή του έκφραση. Αν δεν μπορέσουμε να μπούμε σε αυτό το παιχνίδι, 
να το δοκιμάσουμε καταρχάς γιατί είναι πρωτόγνωρο και για εμάς 
σε έναν βαθμό, νομίζω ότι ούτε τα φαινόμενα της στάσης πληρωμών 
είτε σαν ευρύτερη ατζέντα είτε σαν συγκεκριμένα στα Μέσα Μαζι¬ 
κών Μεταφορών θα μπορέσουν να προχωρήσουν. Πρέπει να δήμι¬ 
ου ργηθούν τα πεδία κοινωνικού συμμετοχικού κόμβου που θα συνα¬ 
ντιούνται άνθρωποι να δοκιμάσουν διαφορετικά πράγματα, να αντι- 
σταθούνε, να συμπράξουνε, να εντοπίσουνε τα πεδία αντίφασης που 
αυτό θα έχει. Πρέπει να αποφασίσουμε να βουτήξουμε σε αυτά τα 
νερά ή διαφορετικά αν θελήσουμε μόνο, σαν πιο οργανωμένοι σχη¬ 
ματισμοί, να βάζουμε πιο συγκροτημένα ερεθίσματα και να περιμέ¬ 
νουμε μήπως το πάρουν κάποιοι άλλοι να το κάνουν, αυτό είναι πολύ 
δύσκολο κατά την προσωπική μου εκτίμηση. 

Σχόλιο 5: 

Εγώ θα πιαστώ από το τελευταίο που ακούστηκε, για τους κοινούς 
τόπους. Συμμετέχω στην Ανοιχτή Συνέλευση Πετραλώνων-Θησείου- 
Κουκακίου, η οποία έχει συγκροτηθεί πρόσφατα σε σχέση με τον 
αγώνα των Μέσων Μαζικής Μεταφοράς αλλά και με διάφορους 

αγώνες γενικώς στην περιοχή. Έχει συγκροτηθεί σε διάφορες συ¬ 
γκυρίες και σε σχέση με αγώνες για το λόφο του Φιλοπάππου, σε σχέ¬ 
ση με αγώνες ενάντια στα μαγαζιά στην περιοχή και σε σχέση με διά¬ 
φορους αγώνες κάθε φορά με διαφορετικό περιεχόμενο, κάθε φορά 
και λίγο διαφορετικός κόσμος. Είχε κινητοποιηθεί και μετά την εξέ¬ 
γερση του Δεκέμβρη και με την Κούνεβα που ήταν από τα Πετράλω- 
να. Η λαϊκή συνέλευση συνάντησε μια αδυναμία ως διαδικασία τον 
Ιούλιο-Αύγουστο που συγκροτήθηκε ξανά σε σχέση με την κρίση γε¬ 
νικά, όπου ακριβώς υπήρχε αυτή η αγωνία που δεν ξέρει κανείς τι να 
κάνει, υπήρχε ένας χώρος, ερχόταν κόσμος που εξέφραζε την αγω¬ 
νία του, αλλά δεν υπήρχε κανένας τρόπος να πιαστεί κάπως αυτό το 
πράγμα. Αυτό που χρειάστηκε τελικά για να κινητοποιήσει τον κόσμο 
απέναντι στην κρίση, απέναντι σε αυτά που συνέβαιναν ήταν ένα πε¬ 
δίο αναφοράς, δηλαδή το πεδίο αναφοράς της κοινωνίας γενικώς και 
της κρίσης ήταν ένα πεδίο που δεν μπορούσε να πιαστεί. Όταν εμφα¬ 
νίσθηκε ένα πεδίο το οποίο ήταν συγκεκριμένο, ήταν τα Μέσα μαζι¬ 
κής Μεταφοράς, τότε μπόρεσε και συγκροτήθηκε αυτή η κοινότητα 
αγώνα, η οποία μπορούσε να δράσει, έβγαζε ένα συγκεκριμένο λόγο 
και μπόρεσε να παρέμβει στην γειτονιά. 

Νομίζω ότι είναι και μια διαδικασία που ταυτόχρονα συνέβη και 
σε άλλες γειτονιές και φάνηκε γιατί ακριβώς συγκροτήθηκαν και με 
την ευκαιρία του συντονισμού αλλά και γενικότερα για το θέμα της 
παρέμβασης, κοινότητες αγώνα μέσω ανοιχτών συνελεύσεων ή συνε¬ 
λεύσεων γειτονιών ή όπως αλλιώς λεγόντουσαν σε διάφορες γειτο¬ 
νιές. Γιατί ακριβώς ένιωσε κι άλλος κόσμος που δραστηριοποιούνταν 
με διάφορους τρόπους, είτε σε στέκια είτε σε καταλήψεις μέσα σε δι¬ 
άφορες περιοχές, την ανάγκη ακριβώς να παρέμβει με έναν τέτοιο 
τρόπο, δηλαδή γύρω από ένα κοινό πεδίο αγώνα να φτιάξει μια κοι¬ 
νότητα αγώνα, το οποίο είναι μια διαφορετική δομή από αυτό που εν¬ 
δεχομένως προσπαθούσε τόσο καιρό ακόμα και κόσμος που παρεμ¬ 
βαίνει στις γειτονιές χρόνια. Αυτό είναι ένα σημείο στο οποίο πρέ¬ 
πει να σταθούμε. 

Ένα άλλο σημείο στο οποίο νομίζω πρέπει να σταθούμε είναι η 
διαφορά με το «Δεν Πληρώνω» και αυτό το κίνημα. Η διασύνδεση 
μιας άρνησης του εισιτηρίου για τα Μέσα Μαζικής Μεταφοράς μόνο 
με την κρίση ή μόνο με μια διάσταση της άρνησης πληρωμών. Αυτό 

που ειπωνόταν παράλληλα με αυτό το πράγμα ήταν και το ζήτημα του 
ελέγχου πάνω ακριβώς σε ένα τέτοιο κοινωνικό αγαθό. Δηλαδή η το¬ 
ποθέτηση ότι οι μεταφορές δεν είναι εμπόρευμα αλλά είναι κοινωνι¬ 
κή ανάγκη δεν έθετε απλώς το ζήτημα ότι εμείς «δεν πληρώνουμε την 
κρίση σας», αλλά ένα ζήτημα ότι έχουμε ένα λόγο να διεκδικούμε και 
ήταν γενικώς μια κίνηση επιθετική και όχι απλώς μια κίνηση αμυντι¬ 
κή, ότι «δε θέλουμε να πληρώσουμε την κρίση τους». Ήταν κίνηση 
επιθετική, η οποία αναλήφθηκε ακριβώς από κοινότητες αγώνα, από 
τοπικές συνελεύσεις γειτονιών το οποίο ήταν σημαντικό. 

Ένα άλλο σημείο ήταν ο συντονισμός των διαφόρων γειτονιών, 
συνελεύσεων ακόμα και στεκιών και καταλήψεων. Ο συντονισμός 
αυτός, όπως μεταφέρθηκε από άλλον κόσμο σε διάφορες γειτονιές, 
τους έδωσε μια ώθηση να μπορούν να κινούνται ως συνελεύσεις έχο¬ 
ντας μια αίσθηση ότι κινούνται παράλληλα με διάφορο άλλο κόσμο, 
το οποίο, στις παρεμβάσεις που κάναμε, σήμαινε ότι ενώ δρούσαμε 
τοπικά σαν μια συνέλευση γειτονιάς, η οποία δρα στα Πετράλωνα ή 
στο σταθμό του Φιξ, μεταδίδαμε ότι συγκροτούμαστε τοπικά αλλά 
λειτουργούμε και μαζί με άλλες γειτονιές σε άλλες περιοχές, το οποίο 
έδινε μια διαφορετική διάσταση στο πώς εκλάμβανε ο υπόλοιπος κό¬ 
σμος αυτόν τον αγώνα, δηλαδή καταλάβαινε ότι υπάρχει μια διαφο¬ 
ρετική κίνηση στις γειτονιές. 

Σε σχέση με το πώς αυτό που κάνουμε θα το οικειοποιηθεί ο κό¬ 
σμος ουσιαστικά -που ήταν και μια αγωνία που είχαμε- δηλαδή πώς 
δε θα μπούμε σε μια λογική που απελευθερώνουμε μηχανήματα και 
περνάει απλώς ο κόσμος και μας ευχαριστεί, όπως αναφέρθηκε, 
αλλά πώς ο κόσμος θα το οικειοποιηθεί αυτό: ακριβώς πάνω σε αυ¬ 
τήν την αγωνία είχε δημιουργηθεί μια διάσταση ως προς το αν αυ¬ 
τός ο κόσμος ήθελε να συγκροτηθεί γύρω από την τοπική κοινότη¬ 
τα αγώνα για να μπορέσει να δράσει ή αν αυτό ακριβώς που κάνου¬ 
με θα έπρεπε να είναι τόσο οικειοποιήσιμο που να το κάνει ο καθέ¬ 
νας. Τελικά, αυτό είναι ένα ψευτοδίλημμα. Ουσιαστικά αυτός ο οποί¬ 
ος θα προχωρούσε στο να μην πληρώνει εισιτήριο, κάποια στιγμή θα 
μπορούσε να έρθει και να συγκροτηθεί μέσα σε αυτήν την κοινότητα 
αγώνα, το οποίο ήταν και ένα ζητούμενο. 


Σχόλιο 6: 

Εγώ θα ήθελα να θέσω δύο θέματα. Το πρώτο, θα ξεκινήσω από τα 
διόδια και από το κίνημα «Δεν Πληρώνω», όπως το παρακολούθη¬ 
σα και έβλεπα την πορεία και την εξέλιξή του από την αρχή. Να τονί¬ 
σω πρώτα πως πολλές φορές μας πιάνει μια πρεμούρα προκείμενου 
να ορίσουμε το πλαίσιο μέσα στο οποίο θέλουμε να κινηθούμε και το 
οποίο σίγουρα δεν μπορεί να είναι ενωτικό. Προσπαθώντας να κρα¬ 
τήσουμε το συνολικό πλαίσιο δε βλέπουμε το πώς σιγά-σιγά η κίνη¬ 
ση η συγκεκριμένη αποκτάει στην πορεία του χρόνου τα συνολικά της 
χαρακτηριστικά. Παρακολουθώντας τα κείμενα των επιτροπών διο¬ 
δίων, τις συνελεύσεις τους που ξεκίναγαν με το ότι «δε θέλουμε διό¬ 
δια εδώ» και έμπαινε το ερώτημα «ωραία, να πάνε αλλού;», πουθενά 
λοιπόν τα διόδια. Είναι μόνο το ζήτημα των διοδίων; Πως σιγά-σιγά 
ανοίγανε περιεχόμενα γιατί προφανώς το ενωτικό εντάσσει το συ¬ 
νολικό. Διέγραφαν μια πορεία, η οποία δεν είχε -προφανώς για συ¬ 
γκεκριμένους πολιτικούς λόγους, κυρίως στην αρχή- ένα συνολικότε¬ 
ρο πλαίσιο, απλά το πλαίσιο αυτό διανθιζόταν στην πορεία. Το δεύ¬ 
τερο έχει να κάνει με το πώς στην πορεία οι κινήσεις αυτές βασιζό¬ 
ντουσαν και βασίζονται ακόμα σε ένα νομικό κενό το οποίο υπάρ¬ 
χει αναφορικά με τα διόδια, το οποίο όμως καλλιεργούσε και καλλι¬ 
εργεί μια κουλτούρα αγώνα. Ότι ναι μεν στην αρχή που κινούμαστε 
ενάντια στα διόδια που είναι παράνομα, ενάντια σε όλες τις εταιρεί¬ 
ες, υπήρχε η δυνατότητα να ξεφύγουμε ανοίγοντας απλά την μπάρα, 
πώς μετά επεμβαίνει η τροπολογία του Ρέππα και βρίσκει ένα άλλο 
νομικό πλαίσιο προκείμενου να ξεφεύγουμε. Ωστόσο φαινότανε ότι 
μέσα από τις διαδικασίες αυτές καλλιεργείται μια κουλτούρα αγώνα 
και αυτό νομίζω ήταν το θετικό στην όλη ιστορία. 

Αυτός ο πρόλογος απλά για να τονίσουμε ότι και η χρονική διάρ¬ 
κεια της καλλιέργειας αυτού του πράγματος, ακόμα και σε αυτό το 
μερικό που έχει να κάνει με τα διόδια το οποίο έχει όλα τα αρνητικά, 
δεν κράτησε μόνο τρεις μήνες αλλά κρατάει δυο με δυόμισι χρόνια 
και ακόμα συνεχίζει. Άρα νομίζω ότι είναι λίγο επισφαλές να βιαζό¬ 
μαστε να βγάλουμε συμπεράσματα για μια τρίμηνη παρουσία. Δεύ¬ 
τερον, το θετικό στην όλη ιστορία και η παρακαταθήκη που μένει, εί¬ 
ναι αυτή η κουλτούρα αγώνα, η οποία έρχεται να επαναπροσδιορίσει 
τους όρους του δικαίου του αγώνα με έναν τελείως διαφορετικό τρό¬ 
πο. Αυτό είναι νομίζω και το όριο στην παρέμβαση στα Μέσα Μα- 

ζικής Μεταφοράς, καθότι και με όρους νομικούς δε μπορούσε εξαρ¬ 
χής να σηκωθεί από το επιβατικό κοινό το βάρος μια τέτοιας κίνησης. 
Αυτό και για να μην απογοητευόμαστε και καλλιεργούμε μια λογι¬ 
κή ηττοπάθειας αλλά και για να μπορούμε να βλέπουμε την κουλτού¬ 
ρα αγώνων, η οποία λείπει, η οποία καλλιεργείται και η οποία θέλει 
το δικό της συγκεκριμένο χρονικό διάστημα προκείμενου να ριζωθεί 
και να συνεχίσει να αναπτύσσεται. 

Σχόλιο 7: 

Ειπώθηκε καμπόσες φορές ότι ο αγώνας για τα διόδια βασίστηκε 
πάνω σε ένα νομικό κενό και αυτό διευκόλυνε πολύ κόσμο να συμ- 
μετάσχει και ότι φυσικά το δικό μας το πρόταγμα δεν θα πρέπει να 
είναι το νομικό κενό, διότι όταν το κλείσουν το νομικό κενό σε κάθε 
αγώνα, αυτός θα δυσκολευτεί να προχωρήσει, όπως και συνέβη και 
περιγράφτηκε και στην περίπτωση των μεταφορών. Δηλαδή ανοί¬ 
γει μια κουβέντα με ποιο τρόπο προσεγγίζουμε τα ζητήματα, δηλα¬ 
δή πόσο βαθιά πάμε να βρούμε τις πραγματικές αιτίες. Δηλαδή σί¬ 
γουρα όλο αυτό θα πρέπει να συμπεριλαμβάνει, και φαντάζομαι ότι 
εσωτερικά οι συλλογικότητες που ανέπτυξαν τέτοιες μορφές αγώνα 
το αντιμετώπισαν, το ζήτημα του πόσο σημαντική είναι η μεταφορά 
μέσα στον καπιταλισμό. Πόσο σημαντικό ήταν για τα αφεντικά να δι- 
ασυνδεθεί ο τόπος κατοικίας με τον τόπο εργασίας και τον τόπο κα¬ 
τανάλωσης. Σε ένα μοντέλο κεϋνσιανού κρατικού σχεδίου πόσο ση¬ 
μαντικό είναι όλα αυτά να έχουν έναν απόλυτο έλεγχο και ότι φυσι¬ 
κά έχοντας μια υποχώρηση αυτού που λέγεται κράτος πρόνοιας, κρά¬ 
τος με την κεϋνσιανή ρύθμιση, πώς αυτά τα πράγματα φυσικά χάνο¬ 
νται, τί μετεξελίξεις συμβαίνουν και πού ακριβώς έρχεται να πατή¬ 
σει η δίκιά μας η αντίδραση-αντίσταση για να μπορούμε να απαντά¬ 
με στα διάφορα ερωτήματα τα οποία τίθενται. Όπως για παράδειγ¬ 
μα ακούστηκε, «ωραία και ποιος θα πληρώνει;», όπως για παράδειγ¬ 
μα ακούστηκε «ωραία και εάν το καταφέρουμε αυτό, που πάμε;». Δη¬ 
λαδή υπάρχει η προϋπόθεση μιας ανάλυσης για να μπορέσουμε να 
απαντάμε σε αυτά τα ζητήματα. Φυσικά, οι συνθήκες δεν είναι πα¬ 
ντού οι ίδιες. Στις μικρές πόλεις τα αστικά είναι ιδιωτικές επιχειρή¬ 
σεις, ουσιαστικά είναι ανώνυμες εταιρείες που έχουνε κάνει οι ιδιο¬ 
κτήτες των αστικών κι εάν παλαιότερα δεν υπήρχαν αυτές οι εταιρεί- 

ες, είναι γιατί το μέγεθος μιας πόλης, καλή ώρα στα Γιάννενα, δε δι¬ 
καιολογούσε να υπάρχουν τέτοιες εταιρείες. Παλαιότερα η μεταφο¬ 
ρά από και προς το χώρο εργασίας δε συνέβαινε με τα αστικά, κά¬ 
ποιες εταιρείες είχαν, κάτι σακαράκες λεωφορεία που κυκλοφορούν 
στην πόλη, είχαν λοιπόν το ιδιωτικό λεωφορείο που έπαιρνε τους ερ¬ 
γαζόμενους και τους πήγαινε. Βέβαια, όταν υπήρξε μια μεγέθυνση 
στις πόλεις, αναγκαστικά αναπτύχθηκε και αυτός ο κλάδος. 

Από την άλλη, υπήρχαν και άλλου είδους φαινόμενα που και αυτά 
θα πρέπει να τα λάβουμε υπόψη για τις παρεμβάσεις σε διαφορετικά 
περιβάλλοντα. Χαρακτηριστικά, γνωρίζω παράδειγμα που επιχείρη¬ 
ση με εκατόν είκοσι εργαζόμενους σκεφτόταν πως θα έρχονται όλοι 
αυτοί οι άνθρωποι στη δουλειά και στο ερώτημα γιατί δε βάζει ο ερ¬ 
γοδότης ένα λεωφορείο, όπως μπορεί να έχει μια άλλη επιχείρηση, η 
απάντηση απο τη μεριά της εργοδοσίας ήταν ότι «καλά, σιγά μη πά¬ 
ρουμε εμείς την ευθύνη για ένα τέτοιο πράγμα, πηγαίνετε και κάνετε 
μόνοι σας διαπραγμάτευση με τα αστικά να βάζουν ένα λεωφορείο 
που θα έχει μπροστά πινακίδα «αγκαζέ» να έρχεται το πρωί να σας 
φέρνει και το μεσημέρι να σας διώχνει και να πληρώνετε εσείς απο 
την τσέπη σας το εισιτήριο». Βέβαια, το επίπεδο της ανάλυσης που 
ανέφερα πιο πριν, που πρέπει να δούμε πόσο σημαντικό είναι για τον 
καπιταλισμό και την κερδοφορία το έργο της μεταφοράς ήρθαν και 
το απάντησαν τα ίδια τα αφεντικά στην πόλη μου, δηλαδή στο ερώ¬ 
τημα «και ποιος θα πληρώνει;». Αν εμείς καταφέρουμε να βγάλου¬ 
με μπροστά ότι με το να μεταφερόμαστε στη δουλειά ή στην κατανά¬ 
λωση κάποιοι βγάζουν κέρδος, αυτό είναι πολύ σημαντικό. Σας λέω 
στην πόλη μου το έκαναν τα ίδια τα αφεντικά, έχει ανοίξει το ΙΚΕΑ 
στα Γιάννενα, το οποίο είναι δώδεκα χιλιόμετρα εκτός πόλης και το 
αστικό που πηγαίνει στα ΙΚΕΑ είναι τζάμπα. Όλοι εκεί πέρα μπο¬ 
ρούν να κατανοήσουν ότι αφού θα πας ως καταναλωτής, δηλαδή θα 
παράξεις ένα κέρδος για τα αφεντικά, δικαιολογείται το αφεντικό 
να επωμίζεται αυτό το κέρδος, αλλά από τη στιγμή που στην αντίλη¬ 
ψη του κόσμου δεν είναι κατοχυρωμένο ότι όταν πάμε εμείς και δου¬ 
λεύουμε παράγουμε τα κέρδη του αφεντικού είναι προφανές ότι αυ¬ 
τοί οι άνθρωποι δε θα καταλάβουν σε καμία των περιπτώσεων εάν 
δεν πάμε εμείς εκεί πέρα να πιέσουμε για αυτό το ζήτημα, να το ανα¬ 
δείξουμε, ότι μέσω της εργασίας πάλι εμείς παράγουμε τα κέρδη των 



182 ΑΓΩΝΕΣ ΣΧΕΤΙΚΑ ΜΕ ΤΙΣ ΜΕΤΑΦΟΡΕΣ 


αφεντικών. 

Κάτι ακόμα, πιο πολύ πληροφοριακά, σε σχέση με τα όρια που 
μπορούν να φτάσουνε οι αντιλήψεις που είναι ριζωμένες στο ιδιαίτε¬ 
ρο κοινωνικό περιβάλλον, οι οποίες είναι αρκετά ιδεοληπτικές. Στα 
Γιάννενα δεν έχει ξεκινήσει κάποια ιδιαίτερα μεγάλη προσπάθεια 
για τα Μέσα Μαζικής Μεταφοράς. Μια προσπάθεια η οποία έγινε 
απο άτομα που αναφέρονται στο ΣΥ.ΡΙΖ.Α. και περισσότερο σε κό¬ 
σμο απο την εξωκοινοβουλευτική αριστερά στο πλαίσιο ενός μιμη¬ 
τισμού, να φέρουμε το «δε πληρώνω» και στην πόλη, σε μια αρνη¬ 
σικυρία ότι «να όπου να ’ναι αυτές τις μέρες θα γινόταν οι αυξήσεις 
στα εισιτήρια πανελλαδικώς», σε ένα επίπεδο προσωπικών σχέσε¬ 
ων -γιατί όπως ξέρετε σε μικρές πόλεις οι αντιθέσεις αμβλύνονται 
λόγο των προσωπικών γνωριμιών- ξεκίνησαν να κάνουν κάποιες πα¬ 
ρεμβάσεις. Μια παρέμβαση, που έτυχε να είμαι μπροστά, ήταν στο 
πανεπιστήμιο από φοιτητές. Ο οδηγός, που ήταν και ο ιδιοκτήτης του 
λεωφορείου, με το που πήγε κόσμος να κλείσει το λεωφορείο λέει 
«χέστηκα, κλείνω εγώ την πόρτα και δεν σας κατεβάζω κάτω», λοκ- 
άουτ δηλαδή, δίκιά μου είναι η επιχείρηση. Η αριστερή κουλτούρα 
έλεγε «γιατί να μην είναι κρατικά τα λεωφορεία, για να μπορώ να 
κάνω αυτά που κάνουν στην Αθήνα», δηλαδή δεν προσπάθησαν να 
προσαρμόσουν τον αγώνα στις ιδιαίτερες τοπικές συνθήκες. Από την 
άλλη, υπήρχαν και βαλβίδες εκτόνωσης από τους ίδιους τους λεωφο- 
ρειατζήδες, που είναι οι ιδιοκτήτες των λεωφορείων. Τα εισιτήρια 
στα Γιάννενα είναι πανάκριβα, έχει ένα ευρώ το φοιτητικό για μια 
απλή διαδρομή. Υπήρχε, λοιπόν, η περίπτωση να ανεβαίνει ο σταθ¬ 
μάρχης απο το σταθμαρχείο με το αμάξι του, να λέει στο λεωφορει- 
ατζή, να κλείνουν το μάτι, «ωραία, κατέβασέ τους αυτούς κάτω, άντε 
να γεμίσουνε ακόμα ένα δεύτερο λεωφορείο αυτοί που αντιδρούν, 
τελειώσαμε, θα μας ξαναδούν μετά απο δέκα μήνες». Εντάξει είχαν 
χάσει εκατόν πενήντα εισιτήρια αλλά αυτό δεν ήταν πρόβλημα για 
αυτούς, διότι δεν συνεχιζόταν η όλη παρέμβαση και κινητοποίηση. 

Σχόλιο από την Κατάληψη Κτήματος Πραποπούλου 

Συγγνώμη που ξαναμιλάω, θέλω να προσθέσω κάποια πράγματα, για 
αυτά που ακούστηκαν από το σύντροφο. Όντως, όπως αναφέρθηκε 
και πριν, τα αφεντικά δεν πήραν καμία θέση απέναντι σε αυτό που 

λέγεται μετακίνηση, αναγκαία μετακίνηση, που σε μητροπόλεις όπως 
η Αθήνα σημαίνει δυο ώρες μετακίνησης, η οποία είναι απλήρωτη 
φυσικά, και σφύριξαν αδιάφοροι απέναντι σε αυτό το πράγμα. Δη¬ 
λαδή, σαν συνθηματικό που μπήκε τότε ότι μια αύξηση σαράντα τοις 
εκατό στα εισιτήρια στα Μέσα Μαζικής Μεταφοράς είναι προκλη¬ 
τική καθώς όχι μόνο δεν υπάρχει αντίστοιχη αύξηση σε μισθούς, συ¬ 
ντάξεις, επιδόματα αλλά μόνο περικοπές και απολύσεις. Αυτό ήτα- 
νε μια λογική στάση των αφεντικών. Από την άλλη βέβαια, έγινε μια 
κριτική στα συνδικάτα και στα σωματεία που ίσως σε άλλες περι¬ 
όδους και σε άλλες χώρες λειτούργησαν διαφορετικά, εντάσσοντας 
δηλαδή τη μετακίνηση όντως σαν κομμάτι της μισθωτής σκλαβιάς. Το 
λιγότερο για μένα που θα έπρεπε να μπει ως αίτημα που δεν μπήκε 
καν απο την αριστερά, η οποία αρκέστηκε να παλεύει και να επικα¬ 
λείται τον Αντρέα που είχε φτηνό το εισιτήριο το πρωί για να πηγαί¬ 
νουν οι εργάτες στα εργοστάσια, θα ήταν ότι: «τέλος, δεν πληρώνου¬ 
με τη μετακίνησή μας από και προς την εργασία, αυτό δε θα μεταφερ¬ 
θεί στους απο κάτω, θα μεταφερθεί στους από πάνω». 

Το άλλο που ακούστηκε, ότι αυτό το πεδίο ίσως να ήταν «λίγο» 
σε σχέση με την καθημερινότητα και τα οικονομικά βάρη που πιθα¬ 
νόν να έχει αυτή τη στιγμή μια οικογένεια ή γενικά οι άνθρωποι στην 
Ελλάδα. Για εμάς στην κατάληψη Πραποπούλου, αυτή η αύξηση που 
στην αρχή πριν περάσει το νομοσχέδιο ακουγόταν ότι μπορεί να φτά¬ 
σει και στο 1.80 ευρώ το εισιτήριο, βέβαια το πιο πιθανό ήτανε να 
ακουστεί ώστε μετά να παρουσιάσουν το 1.40 ως μέση λύση, έβγαι¬ 
νε ένα άθροισμα για τις μετακινήσεις γύρω στα διακόσια ευρώ το 
μήνα, το οποίο το βάλαμε και στα κείμενά μας. Για κάποιους αποτε¬ 
λεί ήδη το ένα τρίτο ή το ένα τέταρτο του μισθού, της σύνταξης, του 
επιδόματος ανεργίας ή που δεν έχουν καθόλου για να επιβαρυνθούν 
με αυτό το κόστος. Οπότε, ούτε τα σαράντα ευρώ της κάρτας, που και 
αυτό συναντούσαμε διότι πολύς κόσμος κινείται μέσω μηνιαίας κάρ¬ 
τας, δεν είναι αμελητέο ποσό, για μένα πλέον τίποτα δεν είναι αμελη¬ 
τέο, όλα συνδέονται, όπως η τιμή της βενζίνης συνδέεται και έχει να 
κάνει με την μετακίνηση πάλι σε σχέση με τη δουλειά. 

Ένα αρκετά σημαντικό πράγμα ήταν ότι ο συντονισμός που έγινε 
στην Αττική, πολλές φορές όντως έγινε επικίνδυνος και τα σαμποτάζ 
ήταν αποτελεσματικά, εμφανίστηκαν δημοσιεύματα μετά απο παρεμ- 

βάσεις που μιλούσαν για εκατόν εξήντα χιλιάδες ευρώ ζημίες το σαβ¬ 
βατοκύριακο σε ακυρωτικά μηχανήματα. Βέβαια αυτό λειτουργούσε 
εκείνη την ώρα δείχνοντας σε εμάς ένα αποτέλεσμα, από την άλλη ως 
μια κίνηση του να επακολουθήσουν όσα είπε ο Ρέππας για «τζαμπα¬ 
τζήδες» και για «αντικοινωνική συμπεριφορά» όσων δεν πληρώνουν, 
μεταφέροντας τον ανταγωνισμό στους από κάτω, δηλαδή αυτός που 
δεν πληρώνει επιβαρύνει το διπλανό του, που κάθεται στην διπλανή 
θέση να πληρώνει για αυτόν το εισιτήριο, εκβιάζοντας τη συναίνεση 
ως κεντρική πολιτική αυτή τη στιγμή. 

Ένα άλλο σημείο είναι αυτό με τους εργαζόμενους. Εμείς στο Χα¬ 
λάνδρι, στην Πραποπούλου, επιδιώξαμε να έρθουμε σε επαφή πέρα 
από τα λεωφορεία και με άλλους χώρους εργασίας. Το βάλαμε ως 
στόχο αλλά η ίδια η πραγματικότητα και η καθημερινότητα η δίκιά 
μας, επειδή δουλεύαμε τα πρωινά και άλλοι ήταν μαθητές ή φοιτητές 
καθιστούσε κάπως δύσκολη μια μαζική παρέμβαση στα αμαξοστά¬ 
σια, αλλά όχι μόνο αυτό, και οι ώρες οι πρωινές που θα μπορούσαμε 
να συνδεθούμε ίσως καλύτερα με κάποια κομμάτια όντως που θα κι¬ 
νούνταν προς την εργασία. Οι απογευματινές παρεμβάσεις δυστυχώς 
μπορούμε να πούμε ότι κυρίως αφορούσαν κόσμο που είτε επέστρε¬ 
φε αργά από τη δουλειά είτε ήταν στη μετακίνηση για να καταναλώ¬ 
σει, να κοινωνικοποιηθεί γενικότερα. 

Παρ’ όλα αυτά, αυτό που βλέπω είναι ότι υπήρξε μια ρήξη και σε 
σχέση με το θέμα των ελεγκτών, γιατί για εμάς και σαν κίνημα και 
σαν συντονισμός μπήκε από την αρχή ότι ο ρόλος των ελεγκτών είναι 
απόλυτα εχθρικός σε εμάς, κάτι βέβαια που ήταν ήδη αντίφαση με το 
πρόταγμα που βάζαμε «κοινοί αγώνες επιβατών-εργαζομένων». Δη¬ 
λαδή από την πλευρά των εργαζομένων ήταν όντως και οι ελεγκτές, 
που εμείς θυμάμαι και στη Σκαραμαγκά και στη Νομική σε κάποιες 
κουβέντες είχαμε ταχθεί σίγουρα κατά αυτού του σώματος και με ένα 
παραπάνω λόγο που έλεγε ότι το πενήντα τις εκατό από τα πρόστι¬ 
μα το καρπώνονταν, πήγαινε στην τσέπη των ελεγκτών, οπότε θεω¬ 
ρήσαμε ότι δεν υπάρχει κανένα πεδίο κοινού αγώνα μαζί τους. Αυτό, 
όμως, στο εσωτερικό τους πιστεύω ότι έπαιξε μεγάλο ρόλο. Ένα πα¬ 
ράδειγμα ήταν όταν μπήκαμε σε ένα λεωφορείο, δώσαμε κείμενα 
στον οδηγό και αυτός αρχικά ήτανε του στυλ «μπράβο παιδιά που 
μας στηρίζεται» και όταν πήρε μια απάντηση ότι «και εσείς πρέπει να 

σταθείτε απέναντι στους ελέγχους και στα πρόστιμα» τότε αντέδρασε 
και είπε «άμα λέει τέτοια δεν τα θέλω, γιατί εγώ είμαι και ελεγκτής». 
Υπήρχε αυτή η αντίφαση που ήταν σημαντική. 

Από εκεί και πέρα για το «Δεν Πληρώνω», όντως η κριτική που 
γίνεται για τους νομικούς ελιγμούς που τους εκμεταλλευόταν και εκ¬ 
μεταλλεύεται ακόμα, ίσως το έκανε να φθίνει. Από εκεί και πέρα, 
όντως έβαλε κόσμο σε μια διαδικασία ανυπακοής και άμεσης δρά¬ 
σης και σίγουρα επηρέασε τις κινήσεις στα Μέσα Μαζικής Μεταφο¬ 
ράς. Δηλαδή μπήκαμε και εμείς σε ένα τριπάκι πώς θα συμβουλεύου¬ 
με τον κόσμο για τα δικαιώματα που έχει απέναντι στον ελεγκτή ως 
το λιγότερο που μπορούσαμε να κάνουμε. Δηλαδή κάποιες συμβου¬ 
λές του τύπου ότι δεν είναι υποχρεωμένοι να δίνουν τα στοιχεία τους 
παρά μόνο στους μπάτσους, ότι δεν μπορεί ο ελεγκτής να μας εμπο¬ 
δίσει να βγούμε από το λεωφορείο και ότι αποτελεί παράνομη παρα¬ 
κράτηση κ.λπ.. Νομίζω ότι κάπως και εμείς εγκλωβιστήκαμε σε αυτό 
το πράγμα. 

Ένα άλλο σημείο είναι το ταξικό που σε αυτές τις κινήσεις, είτε 
το κίνημα «Δεν Πληρώνω», είτε στα διόδια, είτε στα Μέσα Μαζι¬ 
κής Μεταφοράς, αφέθηκε λίγο παραπέρα μπορώ να πω, χάριν ίσως 
μιας ευρύτερης κοινωνικής αποδοχής του αγώνα. Δηλαδή στα διόδια 
δε νομίζω ότι ανοίγανε σε ένα ντεσεβό και σε μια μερσεντές κλείνα¬ 
νε την μπάρα ή στα μετρό και στα λεωφορεία δεν έμπαινε το θέμα 
αν είναι αφεντικό κάποιος ή εργάτης. Προφανώς και δε θα γινότα¬ 
νε αυτό αλλά αυτή η κατάσταση ίσως οδηγεί σε μια αποπολιτικοποίη¬ 
ση, σε μια απαξίωση γενικά της πολιτικής, του πολιτικού συστήματος 
που ζούμε και που οδηγεί σε κινήσεις που έχουν μια μαζικότητα αλλά 
οδηγείται στους αγανακτισμένους στο Λευκό Πύργο, στο Σύνταγμα, 
τα οποία καλά είναι, αλλά είναι θολό το μέλλον τους, καθώς δεν αμ¬ 
φισβητείται η ευρύτερη ομαλότητα. 

Όλα αυτά μπαίνουν για εμάς σε ένα πλαίσιο αυτομείωσης ως η κί¬ 
νηση των από κάτω να αντισταθούν στην επίθεση που δέχονται από 
το κράτος και τα αφεντικά και έχει να κάνει σίγουρα με τα κοινά 
αγαθά και ό,τι αποτελεί παρακαταθήκη και ας είναι λίγο το εισιτήριο 
για την καθημερινότητα του ατόμου. Αποτελούν όμως παρακαταθή¬ 
κες για να συνεχίσουμε και στα άλλα κομμάτια που έχουν ήδη ανοί¬ 
ξει όπως της υγείας, της Δ.Ε.Η. και της ανυπακοής στις πληρωμές των 

κοινών αναγκών, κοινών αγαθών όπως τις έχει πει το κάθε κομμά¬ 
τι του κινήματος. Και καλό είναι η αλληλεγγύη που αναπτύχθηκε και 
προτάχθηκε γενικότερα να συνεχιστεί, για κόσμο που έχει επιβαρυν¬ 
θεί ή θα έχει στη συνέχεια δικαστήρια. 

Σχόλιο 8: 

Να πω και εγώ κάποια πράγματα επί τροχάδην, καταλαβαίνω ότι 
βιαζόμαστε. Εγώ θα μιλήσω για την εμπειρία μου μέσα απο τη συ¬ 
νέλευση κατοίκων Βύρωνα-Καισαριανής-Παγκρατίου, από εκεί συμ¬ 
μετείχα στον αγώνα. Καταρχάς να πω ότι εκφράζω την υποκειμενική 
μου εμπειρία μέσα απο τη συνέλευση. Το πρώτο είναι το εξής, ακού¬ 
στηκε πριν ότι ο κόσμος χειροκροτούσε, ήθελε, γούσταρε κ.λπ.. Θε¬ 
ωρώ ότι μια απλή φιγούρα ήταν αυτή. Νομίζω ότι η δεύτερη και πιο 
σημαντική φιγούρα επιβατών στις κινήσεις μας ήταν αυτή που έλεγε 
«γιατί αναφέρεσαι σε μένα, εγώ το κάνω ήδη» δηλαδή «εγώ, ήδη δεν 
πληρώνω εισιτήριο, ήδη αρνούμαι», χωρίς να υποστηρίζω ότι μπορεί 
αυτοί να πλήρωναν ή να μην πλήρωναν, το σίγουρο είναι ότι υπάρχει 
κόσμος, ο οποίος ούτως η άλλως και πριν απο αυτόν τον αγώνα δεν 
πλήρωνε εισιτήρια, όπως ειπώθηκε και πιο πριν το παράδειγμα των 
μεταναστών, το οποίο τουλάχιστον στην Αθήνα είναι μεγάλο κομμά¬ 
τι του επιβατικού κοινού, ειδικότερα στα λεωφορεία και στα τρόλεϊ. 
Υπάρχει ένα άλλο κομμάτι το οποίο είναι η νεολαία, οι φοιτητές, ένα 
κοινωνικό κομμάτι το οποίο γενικά είναι κινητικό, το οποίο είτε δεν 
πληρώνει είτε ξεχνάει να πληρώσει. Αν τα αθροίσουμε μαζί με ένα 
κομμάτι εργαζομένων το οποίο καθημερινά δεν τη βγάζει και ανα¬ 
γκάζεται να μην πληρώσει ή επιλέγει να μην πληρώσει νομίζω ότι αυ¬ 
τός ο αγώνας, έτσι όπως άνοιξε, άνοιξε σε ένα πραγματικό έδαφος, 
ότι πραγματικά ένα μεγάλο κομμάτι του επιβατικού κοινού δεν πλη¬ 
ρώνει εισιτήρια. Νομίζω ότι όσοι ξεκίνησαν μέσα από τις συνελεύ¬ 
σεις, καθώς και εμείς, κυρίως πάνω σε αυτό το δεδομένο βασιστή¬ 
καμε. Υπάρχει ένα διακύβευμα που λέει ότι θα αυξηθεί το εισιτή¬ 
ριο, θα αλλάξουν οι συνθήκες μετακίνησης προς το χειρότερο, πα¬ 
ρόλα αυτά, υπάρχει ένα μεγάλο κοινωνικό κομμάτι που δεν πληρώ¬ 
νει και εδώ υπάρχει μια όσμωση η οποία μπορεί να πάει τα πράγμα¬ 
τα προς μια ενδιαφέρουσα κατάσταση. Εμπειρικά -κυρίως μέσα από 
την εμπειρία μιλάω, όχι κάποιο θεωρητικό απόσταγμα- εμείς ξεκινή- 

σαμε από μια απλή ιδέα που λέει ότι θα μπορούσαμε να παραφρά¬ 
σουμε το αυτοκόλλητο που βλέπουμε μέσα στα λεωφορεία και στα 
τρόλεϊ το οποίο λέει στο επιβατικό κοινό ότι θα πρέπει να πληρώνει 
εισιτήριο ότι «δεν πρέπει να κάνεις το ένα, δεν πρέπει να κάνεις το 
άλλο», βγάλαμε ένα αυτοκόλλητο, κλεμμένη ήταν η ιδέα να πω την 
αλήθεια, σε πολλά αντίτυπα, να το κολλάμε σε στάσεις, να το κολλά¬ 
με στα Μ.Μ.Μ. με τα οποία οι ίδιοι μετακινούμαστε. Πλάι σε αυτό 
είδαμε ότι υπάρχει κάποια κινητοποίηση και μέσα στην τρελή χαρά 
είπαμε ότι μπορούμε να πάρουμε αυτά τα αυτοκόλλητα και να πάμε 
να βρούμε και άλλα εγχειρήματα στις γειτονιές της Αθήνας να τα δώ¬ 
σουμε, να τα μοιράσουμε και είναι μια καλή ευκαιρία σαν μια πρώ¬ 
τη γνωριμία με άλλα εγχειρήματα. Από τη στιγμή που και εμείς είμα¬ 
στε απότοκο του Δεκέμβρη, δεν είμαστε παρθενογένεση, υπήρχαν 
κεκτημένες σχέσεις και εμπειρίες, ήταν μια ευκαιρία και για εμάς 
μέσα από αυτό να γνωριστούμε και με άλλα μορφώματα. Πήγαμε σε 
συνελεύσεις γειτονιών, σε αντιεξουσιαστικά στέκια, σε καταλήψεις, 
μας ενδιέφερε κυρίως να γνωρίσουμε ανθρώπους που φανταζόμαστε 
ότι μέσα σε αυτό που θέλουμε εμείς να κάνουμε, να κινητοποιηθού¬ 
με για αυτόν τον αγώνα, ότι θα έχουν τη θέληση να κινηθούν, να δρα¬ 
στηριοποιηθούν, δε βάλαμε κάποιο ιδιαίτερο πολιτικό πλαίσιο για το 
πού απευθυνόμαστε και το πού όχι. Πάνω σε αυτήν τη βάση καλέσα- 
με και σε ένα συντονισμό όλα αυτά τα εγχειρήματα, ώστε να δούμε τι 
μπορούμε να κάνουμε από κοινού. Αναφέρθηκε εδώ τι έκανε αυτός 
ο συντονισμός. Επί τροχάδην να πω ότι αυτό που κυρίως έκανε ήταν 
να βάζει ραντεβού κυρίως για ημέρες δράσης, π.χ. μια ημέρα, την Πέ¬ 
μπτη, βγαίνουμε όλοι στις γειτονιές, κυρίως στις γειτονιές μας, μπαί¬ 
νουμε σε λεωφορεία, σε μετρό, κάνουμε ό,τι νομίζουμε, μπλοκάρου- 
με, σαμποτάρουμε, μοιράζουμε, κολλάμε, μιλάμε με τον κόσμο. Αυτό 
είχε φτάσει σε ένα πολύ διευρυμένο επίπεδο, όπου σχεδόν σε κάθε 
γειτονιά, στην οποία υπήρχε ένα μόρφωμα κοινωνικοπολιτικό, έκανε 
μια δράση πάνω στο ζήτημα των Μέσων Μαζικής Μεταφοράς. Ακό¬ 
μα και εκεί που δεν υπήρχαν μορφώματα ή που είχαν πέσει σε μια 
αδράνεια, είτε δόθηκε η ώθηση να ξαναπάρουν μπρος, είτε δημιουρ- 
γήθηκαν εκ νέου κάποιες συνελεύσεις ή θεματικές για το ζήτημα των 
Μέσων Μαζικής Μεταφοράς. 

Εμάς, η συνέλευση μας αυτό που έκανε εξαρχής, που το έχει και 

σαν τίτλο στο πρώτο και στο δεύτερο κείμενό της, δεν έβγαλε παρα¬ 
πάνω, πάνω-πάνω είχε την επικεφαλίδα «εργαζόμενοι και επιβάτες 
όλων των Μ.Μ.Μ. ενωθείτε». Εμείς αυτό που κάναμε ήταν κινητο¬ 
ποιήσεις, είτε στα λεωφορεία των τριών γειτονιών που δραστηριο¬ 
ποιούμαστε, είτε πηγαίναμε στο πιο κοντινό σταθμό του μετρό, που 
είναι ο Ευαγγελισμός, και μπλοκάραμε τα ακυρωτικά και τα εκδο- 
τήρια, και καλούσαμε τον κόσμο να μην ακυρώνει τα εισιτήρια. Δεν 
προβήκαμε σε καταστροφή μηχανημάτων για διάφορους λόγους, για¬ 
τί είμαστε μια συνέλευση κατοίκων και δεν ήταν είτε κοινά αποδεκτό 
είτε υποστηρίξιμο εκατό τις εκατό από όλους. Επίσης, όσον αφορά το 
κομμάτι των εργαζομένων, αυτό που κάναμε ήταν ότι στις δικές μας 
κινήσεις, δηλαδή εκεί που ήμασταν, ξέραμε ότι θα βρούμε εργαζόμε¬ 
νους είτε αυτοί θα ήταν μηχανοδηγοί είτε ήταν στα εκδοτήρια του με¬ 
τρό και μοιράζαμε κείμενα εκεί. Για εμάς αυτό ήταν το μόνο πεδίο 
που επιλέξαμε συνειδητά να έρθουμε κοντά με τους εργαζόμενους, 
ήταν το πεδίο που εμπεριείχε και εμάς. Μία προσπάθεια που κάναμε 
εκτός «πεδίου», να βρεθούμε με εργαζόμενους, ήταν σε μια συγκέ¬ 
ντρωσή τους σε μια εικοσιτετράωρη απεργία, όπου πήγαμε να μοι¬ 
ράσουμε το κείμενό μας. Το κείμενό μας χαρακτήριζε τους ελεγκτές 
ως «παράσιτα» και αυτό μας δημιούργησε πολύ μεγάλο πρόβλημα με 
κάποιους απο αυτούς, στα όρια του τραμπουκισμού και έτσι πήραμε 
ένα μάθημα να αναγνωρίζουμε το «πεδίο» που παρεμβαίνουμε. 

Επίσης, αυτό το οποίο προτάσσαμε ήταν η άρνηση πληρωμής. Το 
πρόταγμά μας κυρίως ήταν η περιγραφή αυτού του οποίου κάναμε, 
δεν καταφέραμε να βρούμε ένα σύνθημα, ένα πρόταγμα το οποίο 
να περιέγραφε κάτι άλλο το οποίο φανταζόμαστε ή ονειρευόμαστε. 
Αυτό το οποίο βάζαμε μπροστά ήταν αυτό το οποίο ήδη κάναμε, δη¬ 
λαδή συλλογικά αρνούμαστε να πληρώσουμε για τις καθημερινές μας 
μετακινήσεις με διάφορα σκεπτικά: από το ότι επιβαρύνει το καθη¬ 
μερινό μας εισόδημα μέχρι το ότι είναι ένας τρόπος να αντισταθού- 
με μέσα σε όλον αυτόν τον κυκεώνα μέτρων που μας βομβαρδίζουν. 
Υπήρχαν διάφορες εκφάνσεις στη συνέλευσή μας του γιατί καταλή¬ 
ξαμε να λέμε δεν πληρώνουμε στα Μ.Μ.Μ., δεν πληρώνουμε για τις 
καθημερινές μας μετακινήσεις. Το μόνο θεωρητικό περιεχόμενο που 
συνδιαμορφώσαμε για να χαρακτηρίσουμε αυτό το οποίο κάναμε και 
αυτό το οποίο θέλαμε, ήταν αυτό που λέγαμε ότι «διεκδικούμε δωρε- 

άν μεταφορές για όλους και για όλες» και ότι «θεωρούμε τις μεταφο¬ 
ρές ένα κοινωνικό αγαθό». Το πρώτο κομμάτι του δωρεάν ήταν ότι 
αυτό το οποίο κάναμε ήταν ότι διεκδικούσαμε να μεταφερόμαστε δω¬ 
ρεάν στο εδώ και στο τώρα, χωρίς να υπερβαίνει αυτό την καθημερι¬ 
νή μας δραστηριότητα, δεν είχαμε σκεφτεί κάτι άλλο πέρα από αυτό. 
Όσον αφορά το περί κοινωνικού αγαθού μπήκε στη κουβέντα μας 
και απλώς καταλήξαμε να λέμε ότι, η καθημερινή μετακίνηση, είτε 
σαν εκβιασμός είτε σαν επιλογή, είναι κάτι που πρέπει να προφυλά- 
ξουμε και να μην εμπορευματοποιηθεί περαιτέρω. Και πάνω σε αυτό 
το κομμάτι προσπαθήσαμε να εντάξουμε όλες αυτές τις πράξεις ανυ¬ 
πακοής. Μέσα από τον συντονισμό και την επαφή που είχαμε με άλ¬ 
λες συλλογικότητες, μας μπήκε το ζήτημα γιατί εμείς δε λέμε «ελεύ¬ 
θερες μετακινήσεις»; Δεν το σκεφτήκαμε ιδιαίτερα, μια συναγωνί- 
στρια είπε σε κάποια στιγμή: γιατί να μη λέμε «ελευθερία μη μετακί¬ 
νησης» μέσα στη μητρόπολη και να λέμε «ελευθερία μετακίνησης»; 
Και κάπως έτσι προχώρησε η κουβέντα μας. 

Συντονίστρια: 

Γεια σας! Η συζήτηση που θα ακολουθήσει έχει ως θέμα «προσεγγί¬ 
σεις για τα κοινά και ενάντια στις περιφράξεις». Πριν ξεκινήσουν οι 
εισηγήσεις, θα θέλαμε να πούμε δυο λόγια, ως Οαίε 1 η Κη§ 6, για το 
πώς αντιλαμβανόμαστε την έννοια των κοινών. Αντιλαμβανόμαστε 
τα κοινά, όχι ως τα εμπορευματοποιημένα κοινά αγαθά που το κρά¬ 
τος με τη μορφή του δημόσιου εκμεταλλεύεται, ελέγχει, περιφράσσει 
και εμπορεύεται. Τα κοινά θεωρούμε ότι δεν είναι αυθύπαρκτα, δεν 
είναι απλώς οι κοινοί πόροι (φυσικοί, ενεργειακοί, περιβαλλοντικοί, 
γενετικοί, πολιτισμικοί), δεν υπάρχουν από μόνα τους, αλλά ούτε και 
διεκδικούνται, με τη μορφή των αιτημάτων απέναντι στην εξουσία, 
όπως δεν αναπαραγόμαστε με τη μορφή αιτημάτων. Τα κοινά κατα¬ 
σκευάζονται, ανακτώνται και αναπαράγονται κάθε φορά μέσα από 
τις σχέσεις και τις διαδικασίες που τα συστήνουν. Τα κοινά συγκρο¬ 
τούνται από χειραφετικές κοινότητες αγώνα. 

Ως περιφράξεις ορίζουμε τη διαδικασία διαχωρισμού των μέσων 
παραγωγής, αναπαραγωγής, διαβίωσης και επικοινωνίας από τους 
προλετάριους μέσω της μονιμότητας της πρωταρχικής συσσώρευσης. 
Αντιλαμβανόμαστε τις περιφράξεις σε υλικές και άυλες σφαίρες. 
Βλέπουμε την διπλή κίνηση του καπιταλισμού: από τη μια τις περι¬ 
φράξεις και από την άλλη την εξάρτησή του από μορφές εμπορευμα- 
τικής συνεργασίας και αναπαραγωγής, κάποιες από τις οποίες αξι- 
οποιούνται προς όφελος του κεφαλαίου μετατρέποντας τα κοινά σε 
αλλοιωμένα κοινά. Θεωρούμε ότι η διαδικασία και οι σχέσεις που 
δημιουργούν τα κοινά καταστρέφουν τους διαχωρισμούς με βάση το 

φύλο, τη φυλή και την τάξη και συνθέτουν τον κομμουνισμό των κοι¬ 
νών. 

Στο σημείο αυτό θα ακολουθήσουν οι εισηγήσεις από τη Φάμπρι¬ 
κα Υφανέτ, από το Μωβ Καφενείο και τον Μαβδΐπιο άε Αη§ε1ϊδ. 

5.1 Εισήγηση της κατάληψης Φάμπρικα Υφανέτ 

Πρώτος ομιλητής 

Γεια σας, θα ξεκινήσουμε λέγοντας κάποια πράγματα σε σχέση με 
το ενεργειακό ζήτημα, όπως το έχουμε προσεγγίσει. Ασχολούμαστε 
εντατικά με αυτό το θέμα από το φθινόπωρο, τα κείμενα στα οποία 
καταλήξαμε βρίσκονται στο περιοδικό Ρ3θίοτγ. Επίσης, τους τελευ¬ 
ταίους μήνες έχουμε εμπλακεί σε μια ιστορία συντονισμού, για την 
οποία θα πω δυο λόγια αργότερα. 

Για το ενεργειακό ζήτημα θα ξεκινήσω λέγοντας κάποια βασι¬ 
κά θεωρητικά εργαλεία, τα οποία χρησιμοποιήσαμε για την ανάλυ¬ 
ση του θέματος. Ένα πρώτο εργαλείο είναι η κριτική στον «αποκα- 
λυπτισμό». Με τον «αποκαλυπτισμό» εννοούμε μια ευρύτατα διαδε¬ 
δομένη άποψη, η οποία υπάρχει σε ντοκιμαντέρ, σε διάφορα κείμε¬ 
να στο διαδίκτυο αλλά επίσης βλέπουμε ότι την ενστερνίζονται ακό¬ 
μα και συγγενείς ομάδες, ακόμα και στον αντιεξουσιαστικό χώρο, 
είτε έχουν να κάνουν και με προβληματισμούς κοινωνικής οικολο¬ 
γίας. Αυτές οι απόψεις βλέπουν το ενεργειακό ζήτημα, ως ένα ζήτη¬ 
μα για το οποίο το θέμα είναι ότι το τέλος του πετρελαίου πλησιάζει 
και προσεγγίζουν αυτό το θέμα ως ένα θέμα που λύνεται βλέποντας 
μια μαθηματική καμπύλη, η οποία δείχνει ότι κάποια στιγμή, είτε έχει 
φτάσει είτε είναι το 2012 ή το 2015 ή αργότερα, το πετρέλαιο θα τε¬ 
λειώσει και ξαφνικά θα έρθει το τέλος του καπιταλισμού ή θα κλη¬ 
θούμε όλοι να αλλάξουμε τρόπο ζωής και να έρθουν τα πάνω κάτω. 
Αυτή είναι μια άποψη ευρέως διαδομένη, αφορά και τη ητώηκίτεΗΐη 
οικολογία, πάνω στην οποία ασκούμε κριτική. 

Πιστεύουμε ότι το θέμα της ενέργειας δεν είναι ένα θέμα, το οποίο 
είναι σαν να ρουφιέται από μια μαύρη τρυπά ενός ενεργοβόρου πο¬ 
λιτισμού, ο οποίος είναι κάτι έξω από εμάς. Βλέπουμε τον καπιτα¬ 
λισμό ως μια κοινωνική σχέση και επομένως διεκδικούμε μια οπτι¬ 
κή, η οποία φωτίζει αυτή τη σχέση, φωτίζει το πώς στην παραγωγή, 

διανομή και κατανάλωση ενέργειας υπάρχουν κινήματα και υπάρ¬ 
χουν συνθήκες που καθορίζουν την όποια εξάντληση του πετρελαίου, 
την όποια ενεργειακή μετάβαση από το καθεστώς που βρισκόμαστε 
τώρα στο επόμενο. Μιλώντας για κινήματα μιλάμε για κινήσεις ενά¬ 
ντια σε απαλλοτριώσεις γης, που συμβαίνουν σε διάφορα σημεία του 
κόσμου, μιλάμε για αγώνες εργατών που δουλεύουνε στον ενεργεια¬ 
κό τομέα στη μια του ή στην άλλη του μορφή και θεωρούμε ότι είναι 
σημαντικό να το βάλουμε αυτό σαν σημείο γιατί συχνά παραγνωρί¬ 
ζεται, είναι μια οπτική πολύ μειοψηφική, στην οποία θέλουμε να δώ¬ 
σουμε ένα έδαφος. Αυτό το συνδέουμε μιλώντας για την ενεργειακή 
κρίση, μάλλον ασκώντας κριτική στον ίδιο τον ορισμό της ενεργεια¬ 
κής κρίσης, πιστεύοντας ότι αυτό το οποίο συμβαίνει δεν είναι από 
μόνο του μια ενεργειακή κρίση αλλά μια εργασιακή-ενεργειακή κρί¬ 
ση, με την έννοια ότι, όσο προχωράει μια κατάσταση στην οποία οι 
πόροι γίνονται όλο και πιο ακριβοί ή λιγότερο διαθέσιμοι ή διανεμη¬ 
μένοι με περισσότερο άδικο τρόπο, θα μπορούσε να πει κανείς ότι η 
απόκριση του κεφαλαίου είναι ουσιαστικά η υποτίμηση της εργασίας. 

Βλέπουμε επομένως μια σύνδεση ενέργειας και εργασίας, τις 
βλέπουμε δηλαδή μαζί και ορίζουμε αυτήν την κρίση ως εργασιακή- 
ενεργειακή κρίση. Και αυτό έχει να κάνει με μια ιστορία στην οποία 
βλέπουμε ότι οποτεδήποτε ιστορικά συνέβησαν ενεργειακές μεταβά¬ 
σεις -από το κάρβουνο στο πετρέλαιο, και τώρα από το πετρέλαιο 
στο κάτι άλλο που δεν ξέρουμε τι θα είναι αυτό ακόμα- αυτό έχει να 
κάνει με κοινωνικές διαστάσεις, έχει να κάνει επίσης με τα οικολογι¬ 
κά όρια του πλανήτη και έχει να κάνει με έναν συνδυασμό παραγό¬ 
ντων, οι οποίοι είναι κάτι διαφορετικό από αυτήν τη μαθηματική λο¬ 
γική, η οποία είναι ευρύτατα διαδεδομένη από τα μέσα μαζικής ενη¬ 
μέρωσης, που μας διατυμπανίζουν ότι έτσι απλά κάποια στιγμή το πε¬ 
τρέλαιο θα τελειώσει και όλα θα αλλάξουν. Επομένως, μιλάμε για 
μια ενεργειακή μετάβαση, η οποία επηρεάζεται από τα ίδια τα κοι¬ 
νωνικά κινήματα που αναπτύσσονται μέσα σε αυτήν. 

Όσον αφορά αυτήν την οπτική, ένα τρίτο σημείο, στο οποίο δίνου¬ 
με ιδιαίτερη έμφαση, είναι αυτό της πράσινης ανάπτυξης. Η πράσι¬ 
νη ανάπτυξη βλέπουμε ότι είναι ένας τρόπος με τον οποίο ο καπιτα¬ 
λισμός προσπαθεί να διαιωνίσει την ύπαρξή του. Είναι ένας τρόπος, 
αν το δούμε από την πλευρά της συσσώρευσης, ο οποίος προσπαθεί 

να δημιουργήσει μέσα από τα προβλήματα που ο ίδιος παράγει νέ¬ 
ους κύκλους υπερσυσσώρευσης, όπως για παράδειγμα με το εμπό¬ 
ριο ρύπων, προσπαθεί, για να το πω απλά, να βγάλει χρήματα από 
τη ρύπανση. Ή, από την άλλη πλευρά, προσπαθεί να οικειοποιηθεί 
μια κοινωνική επιθυμία μιας πιο οικολογικής ζωής, καλύτερων συν¬ 
θηκών ζωής και να τα βάλει όλα αυτά μαζί μέσα στο ίδιο πλαίσιο της 
εκμετάλλευσης που υπήρχε και θα υπάρχει, αν θα υπάρχει, τα επόμε¬ 
να χρόνια στην εξέλιξή του. Αυτή η προσπάθεια γίνεται πιο εμφανής 
όσο περνάει ο καιρός, το πώς προχωράει δηλαδή μαζί με την καπιτα¬ 
λιστική αναδιάρθρωση. Βλέπουμε στα κανάλια να μιλάνε για την οι¬ 
κολογική οδήγηση ως μια λύση στην αύξηση των τιμών της βενζίνης, 
βλέπουμε ότι η αναδιάρθρωση στον ενεργειακό τομέα συνοδεύεται 
με την υποτίμηση του λιγνίτη και με τη δημιουργία της αγοράς ανανε¬ 
ώσιμων πηγών ενέργειας και την προώθηση φωτοβολταϊκών, οι τρά¬ 
πεζες επιδοτούν τα φωτοβολταϊκά και είναι μαγαζιά τα οποία τρέ- 
χουνε μέσα σε περίοδο κρίσης ενώ κανείς δε θα το περίμενε, τι δου¬ 
λειά έχουνε τα φωτοβολταϊκά σε μια τέτοια υπόθεση. Όμως δεν είναι 
περίεργο, γιατί η πράσινη ανάπτυξη λειτουργεί ακριβώς με αυτόν τον 
τρόπο. Οπότε βρίσκουμε ένα σημαντικό λόγο ως προς αυτό, δημιουρ¬ 
γούμε ένα πάτημα και μιλάμε μέσα από αυτήν την οπτική γωνία για 
την αναδιάρθρωση του ενεργειακού τομέα και με αυτήν την έννοια 
προσεγγίζουμε την αναδιάρθρωση στη Δ.Ε.Η.. Μιλάμε ουσιαστικά 
για μια συνολική αναδιάρθρωση του ενεργειακού τομέα και όχι απλά 
για μια ιδιωτικοποίηση, γιατί οι αλλαγές οι οποίες συμβαίνουν στον 
ενεργειακό τομέα συμβαίνουν ήδη, δε θα συμβούν μόνο εξαιτίας της 
αλλαγής των αφεντικών της Δ.Ε.Η., αλλά συνδέουμε το ζήτημα και 
με τις αλλαγές στην τιμολόγηση και με τα κοψίματα του ρεύματος, τα 
οποία ήδη συμβαίνουν, το συνδέουμε με το επίπεδο του κοινωνικού 
ανταγωνισμού, λέμε ότι όλα αυτά πηγαίνουν μαζί. 

Έτσι λοιπόν, θέτοντας κάπως γρήγορα το θεωρητικό υπόβαθρο 
στο οποίο κινούμαστε, τον τελευταίο καιρό έχουμε εμπλακεί σε μια 
ιστορία συντονισμού με συλλογικότητες οι οποίες δραστηριοποιού¬ 
νται σε τοπικό επίπεδο, σε γειτονιές. Ξεκινήσαμε κάνοντας κάποιες 
παρεμβάσεις στις Δ.Ε.Η. Αγίου Δημητρίου και Παπαναστασίου και 
συνεχίσαμε πριν λίγο καιρό καλώντας σε ανοιχτές συζητήσεις σε 
πλατείες, μια στην Τούμπα στον Άγιο Θεράποντα και μια στην Άνω 

Πόλη στο Κουλέ Καφέ, όπου σε αυτές επιδίωξή μας είναι το κοινωνι¬ 
κό άνοιγμα του ζητήματος. Τα κείμενα, τις αφίσες, τις παρουσιάσεις 
μπορείτε να τα δείτε στο 6ηετ§γί1ΐ688@\νοπ1ρΓ688.οοιη για να πάρετε 
μια ιδέα για το πώς προσεγγίζουμε το ζήτημα και επίσης να πω για 
όσους μένουν στην Άνω Πόλη και θέλουν να εμπλακούν, να δουν πως 
προσεγγίζουμε το ζήτημα, είναι ουσιαστικά μια συνέχεια της ανοι¬ 
χτής συζήτησης του Σαββάτου, θα λάβει χώρα αύριο στις 12.00 στη 
πλατεία Κουλέ Καφέ, πάνω από την Ολυμπιάδος για να συνεχίσει 
μια διαδικασία συγκρότησης επιτροπής κατοίκων. Τα ζητήματα από 
τα οποία ουσιαστικά ξεκινάμε είναι τα εξής: αυξημένα τιμολόγια, κο¬ 
ψίματα ρεύματος, μιλάμε δηλαδή για θέματα που έχουν να κάνουν με 
τον παράγοντα της επιβίωσης. Γι’ αυτό άλλωστε, ασκώντας μια κριτι¬ 
κή σε κινήσεις «Δεν Πληρώνω», επιλέξαμε να βάλουμε ως σύνθημα 
το «Δεν Τη Βγάζω», το οποίο συνδέεται πιο πολύ με ζητήματα επι¬ 
βίωσης συνολικά και -μέσα από μια διαδικασία η οποία είναι πολλά 
υποσχόμενη- επιδιώκουμε να ανοίξουμε το θέμα, το ενεργειακό, ως 
έναν τόπο σύνδεσης των τοπικών και ταξικών κοινοτήτων που ανα¬ 
δύονται μέσα στη διαδικασία της κρίσης και αναζητούμε την εμπλο¬ 
κή μας. 

Ο X. θα συνεχίσει βάζοντας το θεωρητικό πλαίσιο των προτάσεων 
που θέλουμε να βάλουμε σε ένα κοινωνικό επίπεδο και έχουν να κά¬ 
νουν με την αποπερίφραξη των ενεργειακών κοινών. 

Δεύτερος Ομιλητής 

Η ενασχόληση με το ζήτημα της ενέργειας μας έφερε σε επαφή με τις 
έννοιες των «περιφράξεων» και των «κοινών», τις οποίες θεωρούμε 
κομβικές ως μεθοδολογικά ερμηνευτικά εργαλεία, τόσο για το θέμα 
της ενέργειας όσο και ευρύτερα, καθώς ιδιαίτερα στο σημερινό περι¬ 
βάλλον της κρίσης, θεωρούμε ότι θα πρέπει να τεθεί με επιτακτικό τρό¬ 
πο ο απεγκλωβισμός από τα κυρίαρχα διλήμματα κράτος ή αγορά, νε¬ 
οφιλελευθερισμός ή νεοκεϋνσιανισμός, ιδιωτικοποιήσεις ή επιστροφή 
στο κράτος πρόνοιας. Τα κοινά και οι περιφράξεις θεωρούμε ότι απο¬ 
τελούν δυο αλληλένδετες έννοιες που αντανακλούν τους κοινωνικούς 
και ταξικούς ανταγωνισμούς και υποδηλώνουν με μια πρώτη ανάγνω¬ 
ση τη συμμετοχή ή την απαγόρευση των κοινωνιών από την πρόσβα- 
ση, χρήση, ανάκτηση ή διαχείριση υλικών ή άυλων πόρων, όπως λ.χ. η 

ενεργειακή-εργασιακή κρίση, για την οποία μίλησε πριν ο Δ., διαμορ¬ 
φώνεται και εδαφικοποιείται από τις ανταγωνιστικές σχέσεις πάνω 
στην κατοχή, διαχείριση και χρήση των ενεργειακών κοινών. 

Καταρχάς, με μια πρώτη ανάγνωση, θα έβλεπε κανείς, ότι η σφαί¬ 
ρα των κοινών αποτελεί το πεδίο ενός διαρκούς παγκόσμιου ταξικού 
πολέμου, που περιλαμβάνει τις συγκρούσεις και διαμάχες για τον 
έλεγχο γύρω από τα λεγάμενα φυσικά ή παγκόσμια κοινά (αέρας, θά¬ 
λασσες, ποτάμια, λίμνες, δάση), τα λεγάμενα κοινωφελή κοινά (υπο¬ 
δομές μεταφορών, τηλεπικοινωνίες, εκπαίδευση, υγεία), τα πολιτι¬ 
σμικά κοινά (γνώση, επιστήμες,) τα περιβαλλοντικά κοινά (ποιότητα 
του αέρα, πανίδα, χλωρίδα), τα αστικά κοινά (ελεύθεροι χώροι, πρά¬ 
σινο, κοινόχρηστοι-κοινωφελείς χώροι), τα γενετικά κοινά (γονίδια), 
τα ενεργειακά κοινά (φυσικοί, ενεργειακοί πόροι), τα τηλεπικοινω¬ 
νιακά κοινά (το ηλεκτρομαγνητικό φάσμα), τα πληροφοριακά κοινά 
(διαδίκτυο, ανοιχτό και ελεύθερο λογισμικό). 

Ωστόσο, με μια δεύτερη ανάγνωση, βλέπουμε ότι αυτό το εύρος 
της σφαίρας των κοινών καθορίζεται τόσο από τα πεδία και τις μορ¬ 
φές της κοινωνικής αυτοθέσμισης και αυτοοργάνωσης, όσο και από 
τις μορφές της καπιταλιστικής πρωταρχικής συσσώρευσης και της μο- 
νιμότητάς της. Θα τα εξηγήσουμε αυτά παρακάτω. 

Θεωρούμε ότι τα χαρακτηριστικά, οι ορισμοί και οι τύποι των κοι¬ 
νών καθορίζονται κάθε φορά από τους κοινωνικούς αγώνες και τα 
επίπεδα του κοινωνικού και ταξικού ανταγωνισμού. Η διαμάχη, λοι¬ 
πόν, για τα κοινά βλέπουμε πως εκφράζεται από δύο βασικά μπλοκ 
προσεγγίσεων. Από τη μια, το μπλοκ που θα λέγαμε ότι υποστηρί¬ 
ζει, μελετά και εφαρμόζει τις περιφράξεις και από την άλλη, η τάση 
για τον κομμουνισμό των κοινών. Όσον αφορά το πρώτο μπλοκ, αυτό 
έχει τρεις προσεγγίσεις: Η μια, είναι η νεοφιλελεύθερη προσέγγιση, 
η οποία βασίζεται στη θεωρία 1 που λέει ότι όταν ένας κοινός πόρος 
είναι ελεύθερος για πρόσβαση τότε μπορεί ο καθένας να τον χρησι¬ 
μοποιήσει και αυτό θα φέρει σαν αποτέλεσμα την καταστροφή του, 
επομένως ως απάντηση προτείνεται η ιδιωτικοποίηση και η περίφρα- 
ξή του ώστε να υπάρχει οικονομικά αποδοτικότερη εκμετάλλευσή 
του, άρα τα κοινά θα πρέπει να ιδιωτικοποιηθούν. Η δεύτερη προ¬ 
σέγγιση είναι η κεϋνσιανή και νεοκεϋνσιανή και υποστηρίζει ότι τα 
κοινά θα πρέπει να βρίσκονται κάτω από τον κρατικό έλεγχο. Πρό- 

κειται για τις θεωρίες της κρατικής ρύθμισης, οι οποίες αντιλαμβά¬ 
νονται τις κοινωνίες ως κάτι το οποίο δε μπορεί να αυτοοργανωθεί, 
να αυτορυθμιστεί και επομένως θα πρέπει να υπάρχει μια εξωτερι¬ 
κή δύναμη η οποία θα επιβάλλει τους κανόνες, δηλαδή ένας Λεβιά¬ 
θαν κατά Χομπς. Τέλος, μια τρίτη προσέγγιση που υποστηρίζει τις 
περιφράξεις και είναι ιδιαίτερα επικίνδυνη ειδικά στους καιρούς της 
κρίσης είναι η λεγάμενη προσέγγιση της συλλογικής δράσης, η οποία 
ναι μεν αντιτίθεται στις ιδιωτικοποιήσεις και στην κρατική διαχεί¬ 
ριση και θέλει να υπάρχει συμμετοχή των κοινωνιών στη διαχείρι¬ 
ση των κοινών, ωστόσο και αυτή αντιλαμβάνεται τα κοινά με εμπο¬ 
ρικούς όρους, ως οικονομικούς δηλαδή πόρους τους οποίους θα πρέ¬ 
πει να τους εκμεταλλευτούμε με όσο το δυνατό αποδοτικότερους οι¬ 
κονομικά τρόπους, άρα μιλάμε και πάλι για ένα είδος περιφράξεων 
στο οποίο απλώς θα υπάρχουν κάποια μέλη τα οποία θα έχουν ελευ¬ 
θερία πρόσβασης και στους υπόλοιπους θα απαγορεύεται η πρόσβα¬ 
ση στους πόρους. Ενδεικτικά να πούμε, ότι η βασικότερη εκφραστής 
αυτής της προσέγγισης είναι η Οκίτοτη, η οποία πέρυσι πήρε και το 
Νόμπελ Οικονομίας. 

Εμείς τώρα βλέπουμε πολύ κριτικά όλες αυτές τις προσεγγίσεις 
και θεωρούμε ότι θα πρέπει να μιλήσουμε για τον κομμουνισμό των 
κοινών. Θα πρέπει δηλαδή να διαχωριστούμε από το δίλημμα: ιδιωτι¬ 
κή ή κρατική διαχείριση των κοινών και να αναγνωρίσουμε στα κοι¬ 
νά χαρακτηριστικά που βασίζονται κυρίως στη δυναμική των κοινω¬ 
νικών σχέσεων και φυσικά να κατακρίνουμε τις λογικές που περιο¬ 
ρίζουν το ζήτημα των κοινών αποκλειστικά και μόνο στους πόρους. 
Δηλαδή την ποροκεντρική προσέγγιση τη θεωρούμε πάρα πολύ φτω¬ 
χή και επικίνδυνη. Σύμφωνα, λοιπόν, με την προσέγγιση για τον κομ¬ 
μουνισμό των κοινών, τα κοινά εμπεριέχουν τρία στοιχεία. Το πρώτο, 
είναι σίγουρα κάποιοι πόροι. Το δεύτερο, και πολύ πιο σημαντικό εί¬ 
ναι οι κοινότητες, οι οποίες θα πρέπει να διαχειρίζονται αυτούς τους 
πόρους και όταν λέμε κοινότητες εννοούμε χειραφετικές κοινότητες 
και θα το εξηγήσουμε αυτό αργότερα. Το τρίτο, είναι οι σχέσεις ή οι 
διαδικασίες που δημιουργούν αυτά τα κοινά, το λεγόμενο στα αγγλι¬ 
κά «οοιυπΊοπίπο», για αυτά θα μιλήσει παρακάτω και ο άε Αη^εΐϊκ πιο 
αναλυτικά. Τα άτομα, επομένως, που δημιουργούν αυτές τις κοινότη¬ 
τες μέσα από αυτές τις σχέσεις στην αγγλική ορολογία ονομάζονται 

«οοιηηιοηεΓΚ» λ.χ. ενεργειακοί οοπιττιοπεγκ. Τι θα πει δηλαδή αυτό; 
Θα πει μια κοινότητα η οποία δε βλέπει διαχωρισμούς στους παρα¬ 
γωγούς και στους χρήστες της ενέργειας, αλλά με όρους χειραφέτη¬ 
σης η διαχείριση, η εξόρυξη των ορυκτών υλικών και η κατανάλωση 
γίνονται με συλλογικούς όρους, αυτοοργανωμένα και βέβαια βάζο¬ 
ντας και την κατεύθυνση του να θες να επιτεθείς και να αποπεριφρά- 
ξεις από το κράτος ή από τους ιδιώτες τα ενεργειακά κοινά. Η έννοια 
του οοηιηιοηίπμ, των σχέσεων και διαδικασιών που δημιουργούν τα 
κοινά, είναι μια ιδιαίτερη λέξη και πολύ σημαντική λέξη-κλειδί για 
την έννοια των κοινών. Θα λέγαμε ότι είναι ακριβώς αυτή η διαδι¬ 
κασία που συστήνει, συνθέτει, συντάσσει και τελικά είναι αυτή που 
θα μπορέσει να υποστηρίξει και να περιφρουρήσει τα κοινά, δηλα¬ 
δή με έναν τρόπο αποτελεί τον καταλύτη μέσω του οποίου συστήνο¬ 
ντας συνθέτονται και συντάσσονται τα ποιοτικά στοιχεία, δηλαδή οι 
αξίες, οι εμπειρίες, οι γνώσεις, τα συναισθήματα, οι κανόνες, οι κώ¬ 
δικες που μπορούν να συγκροτήσουν, να παράγουν και να αναπα¬ 
ράγουν τα κοινά. Τέλος, όσον αφορά τους πόρους, η έννοια του πό¬ 
ρου σήμερα είναι εντελώς αφομοιωμένη, όταν μιλάμε για πόρους μι¬ 
λάμε για οικονομικούς πόρους, για εθνικούς πόρους κ.λπ.. Πάντως, 
η σημασία της είναι αρκετά πιο περίπλοκη, βγαίνει από το ρήμα «πε- 
ράω», το πέρασμα, δηλαδή η ένωση, η δυνατότητα, η διαδικασία που 
μπορείς να περάσεις από ένα σημείο σε ένα άλλο, π.χ. από τη θά¬ 
λασσα στη στεριά, ο πόρος είναι το λιμάνι, από το σώμα μας προς 
τα έξω, είναι οι «ανθρώπινοι πόροι», ακόμα και η λέξη του «έμπο¬ 
ρα»: ήταν αυτός που έβρισκε τα περάσματα και αποκτούσε μέσω αυ¬ 
τού την «εμπειρία» και όχι τόσο τη συσσώρευση πλούτου. Αυτή ήταν 
η αρχική σημασία, μετά βέβαια μεταστράφηκε και έγινε «οικονομι¬ 
κοί πόροι». Όπως επίσης και η λέξη «πόρνη»: είναι η γυναίκα που τη 
μεταφέρουν ως δούλη και αυτή από την οποία «περνάνε» οι άντρες. 

Με βάση αυτόν τον τριπλό ορισμό των κοινών, δηλαδή πόροι, σχέ¬ 
σεις και κοινότητες θα λέγαμε αυτό που ειπώθηκε αρχικά και από το 
Θ&ίε Ιά Κ.3§6, ότι τα κοινά δεν είναι αυθύπαρκτα, δεν υπάρχει αυτό 
που λέμε «πάρκο, δασός, ποτάμι», αυτά δεν είναι κοινά από μόνα 
τους. Εμείς τα κάνουμε κοινά, οι σχέσεις τα κάνουν κοινά και μόνο 
οι σχέσεις μπορούν και να τα διατηρήσουν. Ταυτόχρονα, με αυτόν 
τον τρόπο προσέγγισης δε μπορείς και να τα απαιτήσεις τα κοινά, δε 

μπορείς να τα διεκδικήσεις από τον κυρίαρχο, αλλά τα κατακτάς, τα 
αποκτάς και μέσα από αυτήν τη σχέση είναι που κατοχυρώνεσαι, λ.χ. 
μια κατάληψη, ας πούμε εδώ την Υφανέτ, την καταλαμβάνεις, δεν την 
απαιτείς από κάποιον, την καταλαμβάνεις και την κατοχυρώνεις κοι¬ 
νωνικά ως κοινωνική σχέση. 

Κλείνοντας σιγά-σιγά, για να προχωρήσει και το Μωβ Καφενείο, 
να πούμε το εξής: ο καπιταλισμός βλέπει τα κοινά και τα αντιμετωπί¬ 
ζει με δύο διαδικασίες: η μια είναι η περίφραξη και η άλλη είναι η αλ¬ 
λοίωση, τα αλλοιωμένα κοινά. Η περίφραξη έχει διπλό χαρακτήρα ση¬ 
μαίνει απαγόρευση πρόσβασης και ταυτόχρονα για αυτούς που είναι 
μέσα στην περίφραξη σημαίνει εγκλεισμός και αυτό είναι σημαντικό 
να το έχουμε κατά νου. Φυσικά, η ιστορία των περιφράξεων πάει πολύ 
παλιά, από τη μετάβαση από τον μεσαίωνα στον καπιταλισμό με τις δι¬ 
αδικασίες της πρωταρχικής συσσώρευσης, δηλαδή την απόσπαση από 
τους ανθρώπους της εποχής εκείνης των κοινών κοινοτικών γαιών που 
είχαν, δηλαδή οι οοπιπιοπογη της εποχής εκείνης χάσανε τα μέσα πα¬ 
ραγωγής και αναπαραγωγής και αναγκάσθηκαν να μεταναστεύσουν 
στα αστικά κέντρα, να προλεταριοποιηθούν και να εξαρτώνται πλέον 
από τη μισθωτή σχέση εργασίας. Αυτό βλέπουμε όμως, ότι είναι μια δι¬ 
αρκής διαδικασία, δεν είναι απλώς ένα προκαπιταλιστικό φαινόμενο, 
υπάρχει μια μονιμότητα σε αυτήν τη διαδικασία, η οποία συμβαίνει δι¬ 
αρκώς και στις μέρες μας και αποτελεί το συστατικό στοιχείο της σχέ¬ 
σης κεφάλαιο, δηλαδή του διαχωρισμού των ανθρώπων από τα μέσα 
παραγωγής, αναπαραγωγής, διαβίωσης κ.λπ.. Αυτή η σχέση, μέσα στη 
συγκυρία της κρίσης, εντείνεται και βαθαίνει, δηλαδή αυξάνονται οι 
περιφράξεις και οι ήδη υπάρχουσες εντείνονται. Δίπλα, όμως, στις πε¬ 
ριφράξεις υπάρχει και η έννοια των αλλοιωμένων κοινών, δηλαδή η 
σχέση κεφάλαιο, ο καπιταλισμός, έχει ανάγκη σε μεγάλο βαθμό και τα 
μη εμπορευματοποιημένα κοινά, τα οποία τα αξιοποιεί προς όφελος 
του λ.χ. οι οικογενειακές σχέσεις: δεν είναι ζήτημα εάν τις θεωρούμε 
θετικές ή αρνητικές, ωστόσο σαν σχέσεις υπάρχουν χωρίς να διαμεσο- 
λαβούνται από το χρήμα. Αυτές οι σχέσεις μπορούν να λειτουργήσουν 
προς όφελος του κεφαλαίου, αναλυτικότερα θα μιλήσει για τα αλλοιω¬ 
μένα κοινά ο Μ385Ϊιηο άε Αη§ε1Ϊ5. 

Κλείνοντας, εμείς προτείνουμε ότι έχει μεγάλη σημασία να εστι¬ 
άζουμε σε αυτές τις διαδικασίες, σε αυτές τις σχέσεις, στις σχέσεις 

του «οοηιιτιοηίημ», στις σχέσεις που δημιουργούν τα κοινά, να τις βα¬ 
θαίνουμε όσο πιο πολύ γίνεται, διότι ο πυρήνας της σκέψης μας εί¬ 
ναι ότι πρέπει να μελετήσουμε τη δική μας δύναμη, διότι εμείς λέμε 
ότι «εμείς είμαστε που γράφουμε την ιστορία, εμείς είμαστε αυτοί 
που παράγουμε τον κοινωνικό πλούτο, είναι η κοινωνική συνεργα¬ 
σία που παράγει τον κοινωνικό πλούτο και το κεφάλαιο έρχεται να 
απαντήσει σε αυτή την κοινωνική συνεργασία». Μάλιστα, εδώ έχει 
πολύ μεγάλη σημασία να δούμε τη λέξη αντίσταση, η οποία περιέχει 
το «αντί-» και τη «στάση». Έως τον μεσαίωνα όταν γίνονταν εξεγέρ¬ 
σεις συνήθως λέγανε ότι γίνεται στάση και η απάντηση της κυριαρ¬ 
χίας του αυτοκράτορα ήταν η αντίσταση. Βέβαια αυτό μεταστράφη¬ 
κε, υπάρχουν λόγοι που μεταστράφηκε, οι λόγοι είναι η λενινιστική 
παράδοση, των κομμουνιστικών κομμάτων γενικότερα, η οποία λέει 
ότι πρέπει να είσαι «κάτω», να σε πατά μια μπότα, να είσαι «οι από 
κάτω», που πάρα πολύ συχνά συνηθίζουμε να λέμε και υπάρχουν κά¬ 
ποιοι «από πάνω», οι οποίοι σε πατάνε με μια μπότα και υπάρχει και 
αλλοτρίωση και επομένως, τελικά, πώς θα αλλάξει αυτό, πώς θα εξε- 
γερθείς; Εδώ θεωρούμε ότι υπάρχει μια προβληματική, σε αυτήν τη 
διάσταση «από τα πάνω» και «από τα κάτω», μάλλον δεν πρέπει να 
είναι έτσι τα πράγματα, δηλαδή δεν είμαστε «από τα κάτω», ενδε¬ 
χομένως οι «από κάτω» κάποια στιγμή να θέλουν να γίνουν οι «από 
πάνω», δηλαδή να πάρουν την εξουσία. Σημασία έχει ότι είναι πιο 
γόνιμο να σκεφτόμαστε ότι τουλάχιστον κινούμαστε παράλληλα, του¬ 
λάχιστον υπάρχει μια διανυσματική διάσταση η οποία διαπερνά τις 
σχέσεις εξουσίας, τις καταστρέφει και γονιμοποιεί χειραφετικές σχέ¬ 
σεις μέσα από κοινότητες αγώνα και εδώ είναι το σημαντικό. Επο¬ 
μένως, το σημείο κλειδί είναι πώς η κοινωνική συνεργασία, αυτές οι 
σχέσεις, το οοιτιιυοπίπο δε θα λειτουργεί προς όφελος του κεφαλαίου 
και πώς θα μπορέσει μέσα από σχέσεις χειραφέτησης, μέσα από κοι¬ 
νότητες αγώνα, να λειτουργήσει προς την καταστροφή του καπιταλι¬ 
σμού και την έξοδο, όπως επισημάναμε και στη χθεσινή κουβέντα. 

5.2 Εισήγηση της συλλογικότητας Μωβ Καφενείο 

Καλησπέρα και από τη συνέλευση του Μωβ Καφενείου. Επιλέξαμε 
σήμερα να μιλήσουμε για το ρόλο που μπορεί να παίξει το ζήτημα 

των φύλων και της σεξουαλικότητας στη διαμόρφωση των κοινών και 
πώς αποτυπώνεται η έμφυλη διάσταση στις περιφράξεις. 

Η εμφυλη διάσταση των περιφράξεων είναι τόσο παλιά όσο και 
οι ίδιες οι περιφράξεις. Οι περιφράξεις αποτελούν ένα κομμάτι της 
ιστορίας που επιβλήθηκε βίαια και άλλαξε παγκοσμίως τις συνθή¬ 
κες ζωής των πληθυσμών. Οι περιφράξεις τον δέκατο τέταρτο αιώνα 
( περίφραξη των κοινών γαιών και περίφραξη στη μετακίνηση) συ¬ 
νοδεύτηκαν από άλλες «περιφράξεις», όπως την περίφραξη της ια¬ 
τρικής γνώσης από τον αγροτικό πληθυσμό και την περίφραξη του 
ελέγχου της αναπαραγωγής από τις κοινότητες. Κομμάτι της επιβο¬ 
λής των περιφράξεων και κατάλυσης των κοινών αποτέλεσε το κυνή¬ 
γι και οι δίκες των μαγισσών που έφτασαν στο αποκορύφωμά τους 
στα τέλη του δέκατου έκτου αιώνα. Το κυνήγι και οι δίκες των μαγισ- 
σών αποτέλεσαν μέθοδο φυσικής εξόντωσης των ανεξάρτητων γυναι¬ 
κών και αποτελεσματικό μηχανισμό καθυπόταξης εκείνων των κομ- 
ματιώντου αγροτικού πληθυσμού (γυναικείου και αντρικού) που εξε¬ 
γείρονταν. Βοήθησαν στην απαλλοτρίωση της λαϊκής ιατρικής γνώ¬ 
σης και την εγκαθίδρυση της ιατρικής ως επίσημης κερδοφόρας επι¬ 
στήμης ασκούμενης αποκλειστικά από άντρες. Συνετέλεσαν στο χτί¬ 
σιμο μιας ιστορικής παρακαταθήκης κατασταλτικών μηχανισμών στο 
γυναικείο σώμα και στη μετατροπή του σώματος αυτού σε αποκλει¬ 
στικά αναπαραγωγικού, ποινικοποιώντας τη μη αναπαραγωγική σε¬ 
ξουαλικότητα και δημιουργώντας νέα έμφυλα στερεότυπα. Τα στερε¬ 
ότυπα αυτά έθεσαν πια τις βάσεις για την άμισθη γυναικεία οικιακή 
εργασία και την ανάδυση της πυρηνικής οικογένειας ως οικονομικής 
και κοινωνικής μονάδας μέσα στον καπιταλισμό. 

Από την ανάδυση του καπιταλισμού μέχρι και σήμερα, οι περι¬ 
φράξεις αποτελούν τη διαρκή βία που μας ξεριζώνει από τα μέσα δι¬ 
αβίωσής μας, μας αποσπά από τις κοινωνικές μας σχέσεις και μας 
στερεί τον έλεγχο πάνω στις ζωές μας, για να μας παραδώσει στην 
καπιταλιστική σχέση. Είναι η δύναμη που μας διαχωρίζει από την 
ίδια μας τη δραστηριότητα για να μας την ξανασερβίρει ως παραγω¬ 
γή και κατανάλωση εμπορευμάτων. Είναι η καπιταλιστική στρατηγι¬ 
κή που μας κλέβει τον κόσμο ως συλλογική δημιουργία, για να μας 
τον επιστρέφει ως πράγμα, ως αντικείμενο, ως εμπόρευμα. Οι περι¬ 
φράξεις είναι η απαραίτητη προϋπόθεση της συσσώρευσης, η υπό- 

γεια συνθήκη της ίδιας της ύπαρξης του κεφαλαίου, η συνεχής βία 
που εγγυάται την επιβίωση της καπιταλιστικής σχέσης. 

Με δεδομένη αυτήν την αντίληψη για τα κοινά και τις περιφρά¬ 
ξεις -αντίληψη που άλλωστε ευελπιστούμε ότι μοιραζόμαστε με αρ¬ 
κετούς από εσάς- θα προχωρήσουμε στη διατύπωση μιας κριτικής 
που φιλοδοξεί να φωτίσει την έμφυλη διάσταση των περιφράξεων 
αλλά και ζητήματα έμφυλων αποκλεισμών από τα κοινά. Μέσα και 
δίπλα στις καπιταλιστικές περιφράξεις, αναγνωρίζουμε διαδικασί¬ 
ες, μηχανισμούς και λόγους που ενισχύουν τους έμφυλους διαχωρι¬ 
σμούς. Διακρίνουμε πρακτικές και στρατηγικές εξουσίας που ισχυ¬ 
ροποιούν την ετεροκανονικότητα και μας εγκλωβίζουν σε σεξουα¬ 
λικές και έμφυλες ταυτότητες. Αντιλαμβανόμαστε τις έμφυλες περι¬ 
φράξεις ως εκείνη τη διαρκή βία, άλλοτε υπόγεια και άλλοτε κραυγα¬ 
λέα, που μας αποσπά από τους πολλαπλούς μας τρόπους ύπαρξης και 
συνάντησης και μας επιβάλλει τη βίωση του κόσμου και των εαυτών 
μας μόνο μέσα από παγιωμένες, φυσικοποιημένες κατηγορίες. Μπο¬ 
ρούμε να συμμετέχουμε στην κοινωνική ζωή μόνο ως ακατάπαυστα 
αυτοεπιβεβαιούμενες αρρενωπότητες, ως εύθραυστες θηλυκότητες, 
ως αναπαραγωγικές μηχανές στην υπηρεσία της δημογραφικής πο¬ 
λιτικής του έθνους, ως άμισθες, άοκνες εργάτριες για την αναπαρα¬ 
γωγή της εργασιακής δύναμης. Όποια πτυχή της ζωής μας δε χωρά¬ 
ει σε αυτές τις κατηγορίες αποκλείεται από τη δημόσια σφαίρα, εξο¬ 
βελίζεται από τα κοινά. 

Παρουσιάζει εξαιρετικό ενδιαφέρον για εμάς ο τρόπος με τον 
οποίο τα φύλα κατασκευάζουν και κατασκευάζονται στο χώρο και 
ειδικότερα στη δημόσια σφαίρα (έναν τόπο από τον οποίο αντλούν 
πολλά τα σημερινά κοινά). Θα μπορούσαμε με βεβαιότητα να ισχυ¬ 
ριστούμε πως τα παγιωμένα αντιθετικά δίπολα της νεωτερικότητας 
(δημόσιο/ιδιωτικό, γυναίκα/άντρας) δεν υπάρχουν πια ως τέτοια. Για 
παράδειγμα, η παραδοσιακά εκτοπισμένη στην ιδιωτική σφαίρα γυ¬ 
ναίκα κατέλαβε τη θέση της στο δημόσιο χώρο μέσω της κατανάλω¬ 
σης και της εργασίας. Υπάρχουν, όμως, διαφορετικοί χώροι στους 
οποίους τοποθετούνται πολιτισμικά τα φύλα. 

Η σχέση φύλου και κοινού-δημόσιου χώρου μπορεί να ειδωθεί όχι 
μόνο μέσω της απουσίας αλλά και μέσω μιας «υπό όρους» παρουσί¬ 
ας των φύλων σε αυτόν. Η παραδοσιακά εκτοπισμένη στην ιδιωτι- 

κή σφαίρα γυναίκα παρουσιάζεται στον «ελεύθερο» δημόσιο χώρο 
μέσω του σώματός της, το οποίο μετατρεπεται σε «κοινό πόρο», σε 
δημόσιο τόπο. Σημειώνουμε δύο παραδείγματα σε σχέση με τη σε¬ 
ξουαλικότητα και την αναπαραγωγή. Μέσω της πορνείας η γυναί¬ 
κα, ως «κοινή γυναίκα»-πόρνη, καλείται να ικανοποιήσει το αντρι¬ 
κό σώμα στο δημόσιο αστικό χώρο. Παράλληλα, ως μηχανή αναπα¬ 
ραγωγής, αντιμετωπίζεται ως πεδίο δημόσιας δράσης. Οι λειτουργί¬ 
ες του γυναικείου σώματος γίνονται από ιατρική, νομική και διοικη¬ 
τική άποψη δημόσιες σε ό,τι αφορά την αναπαραγωγική διαδικασία, 
δηλαδή σε ό,τι αφορά την κύηση, τον τοκετό και τη γέννα που επι- 
τελούνται σε δημόσια νοσοκομεία. Οι έμφυλα κατανεμημένοι ρόλοι 
της οικιακής εργασίας και της κοινωνικής αναπαραγωγής, αλλά και 
η επιτακτική μητρότητα αποτελούν θεμέλιο λίθο του καπιταλισμού, 
της παραγωγής και της αναπαραγωγής, της ιεραρχικής οργάνωσης 
του κοινωνικού σώματος. Σε αυτήν τη συνθήκη, οι γυναίκες αντιμε¬ 
τωπίζονται και χρησιμοποιούνται ως κοινό αγαθό ή ως κοινός πό¬ 
ρος πλούτου και υπηρεσιών, που μπορεί να περιφράσσεται και να 
εμπορευματοποιείται. Δηλαδή, στις κοινωνίες των περιφράξεων, οι 
γυναίκες όχι μόνο διαχωρίζονται από τους πόρους και τα μέσα πα¬ 
ραγωγής και αναπαραγωγής (αυτό σημαίνει περίφραξη) αλλά και οι 
ίδιες αντιμετωπίζονται ως πόροι, δηλαδή πραγμοποιούνται. Έχει ση¬ 
μασία, λοιπόν, για μας να προσεγγίσουμε την έννοια των κοινών με 
τέτοιον τρόπο που δε θα επιτρέπει την πρόσληψη σωμάτων, ταυτοτή¬ 
των και λειτουργιών ως κοινούς πόρους, ως δημόσια πεδία πρόσβα¬ 
σης ή περίφραξης. 

Επιχειρήσαμε να δούμε την έμφυλη διάσταση των κοινών μέσα 
από το παράδειγμα του αστικού χώρου. Συχνά οι σχέσεις φύλου και 
χώρου ορίζονται (και) μέσα από αφηγήσεις αποκλεισμών και περι- 
φράξεων. Τέτοιες αφηγήσεις θα επιχειρήσουμε και εδώ εξετάζοντας 
μέσα από παραδείγματα τη σχέση του φύλου με τον δημόσιο-κοινό 
αστικό χώρο. 

Παράδειγμα Ιο 

Το Υπουργείο Προστασίας του Πολίτη έχει αναρτήσει στο κϊίε της 
Ελληνικής αστυνομίας τον «Οδηγό του πολίτη». Ένα εγχειρίδιο με 
χρήσιμες συμβουλές για θέματα ναρκωτικών, κλοπών, οδικής ασφά- 

λείας κ.α. Σε αυτές διαβάζουμε ειδικές συμβουλές για γυναίκες. Μα¬ 
θαίνουμε, λοιπόν, πως πρέπει να μένουμε μακριά από σοκάκια ή στε¬ 
νούς δρόμους. Να μη μπαίνουμε σε ασανσέρ με αγνώστους. Να μη 
δεχόμαστε κεράσματα από αγνώστους και αν αφήσουμε το ποτό μας 
αφύλακτο, ακόμα και για μισό λεπτό, να μη διανοηθούμε να ξανα- 
πιούμε από αυτό. Μετά τη δύση του ηλίου, εάν είναι απαραίτητο να 
μετακινηθούμε με τα πόδια σε σκοτεινές περιοχές, να φροντίσου¬ 
με να είμαστε ιδιαίτερα προσεκτικές. Να βαδίζουμε στην εσωτερική 
πλευρά του τοίχου, κρατώντας την τσάντα πάντα κλειστή. Πάντα κά¬ 
ποιος γνωστός να γνωρίζει πού ακριβώς είμαστε. 

Οι γυναίκες στις μέρες μας, λοιπόν, χρειάζονται ιδιαίτερες κα¬ 
τευθύνσεις για τον τρόπο με τον οποίο θα βαδίζουν, θα συναναστρέ¬ 
φονται, θα κυκλοφορούν. Γιατί η εποχή μας είναι δύσκολη κι η πόλη 
ένα επικίνδυνο μέρος για μια κοπέλα να ζει. Αν μια γυναίκα ξέ- 
χασε ότι ανά πάσα στιγμή μπορεί να γίνει θύμα βιασμού ή κλοπής, 
ότι πρέπει να έχει τα μάτια της δεκατέσσερα στα σκοτεινά δρομά¬ 
κια, να φοβάται και να συνοδεύεται πάντα από κάποιον που είναι 
άντρας αρκετά ώστε να την προστατέψει, οι οδηγίες του υπουργεί¬ 
ου της το ξαναθυμίζουν. Μέσα από αυτές τις οδηγίες βλέπουμε έναν 
ακόμα μηχανισμό πειθάρχησης και ελέγχου των γυναικών. Μια υπα¬ 
γόρευση των χώρων και του ωραρίου που μπορούν να κυκλοφορούν. 
Εμπεδώνεται η ανασφάλεια και ο φόβος μέχρι να ενσωματωθούν 
και να εσωτερικευθούν πλήρως οι εντολές από τα υποκείμενα. Η 
γυναίκα γίνεται ορατή στο δημόσιο χώρο με όρους θυματοποίησης, 
αδυναμίας, κατωτερότητας. 

Η παραγωγή ενός τέτοιου λόγου ορίζει τα κέντρα των αστικών πό¬ 
λεων ως τόπους με έντονη εγκληματικότητα και καθιστά σχεδόν βέ¬ 
βαιη μια επίθεση, ιδιαίτερα κατά τις βραδινές ώρες. Ποιον όμως, θέ¬ 
λει να προστατεύσει το Υπουργείο Προστασίας του Πολίτη από αυτές 
τις επιθέσεις; Ποιος αναγνωρίζεται, τελικά, ως πολίτης; Η έννοια του 
πολίτη παράγεται μέσα από το διαχωρισμό του πληθυσμού σε Έλλη¬ 
νες και μετανάστες, αποκλείοντας όσους δεν ανήκουν στα φυσικο- 
ποιημένα όρια του έθνους-κράτους. Σε αυτήν τη διαδικασία παράγε- 
ται άλλες φορές ρητά και άλλες υπόρρητα το υποκείμενο μετανάστης 
ως εχθρός και απειλητικός άλλος. Δε θα αμφισβητήσουμε το γεγονός 
πως αρκετοί χώροι της πόλης έχουν γίνει όχι μόνο αφιλόξενοι αλλά 

και επικίνδυνοι. Η βία αυτή, όμως, εμφανίζεται ως γνώρισμα των με¬ 
ταναστών και όχι ως απόρροια των καπιταλιστικών σχέσεων που γεν¬ 
νούν ανισότητες, φτώχεια και εξαθλίωση. Η κατασκευή αυτού του 
«κοινού» προβλήματος με όρους έκτακτης ανάγκης, η αίσθηση της 
κοινής απειλής, εγκαλεί τη συναισθηματική συμμετοχή των Ελλήνων 
πολιτών ώστε να αντιμετωπισθεί συλλογικά. Η συναίνεση έχει επι¬ 
τευχθεί. Επομένως οι κρατικές πολιτικές, οι συλλήψεις, οι σκούπες, 
το καθεστώς αστυνόμευσης και οι αναπλάσεις περιοχών φαντάζουν 
ως η μόνη επιλογή για τη διατήρηση της δημόσιας ασφάλειας. Ταυ¬ 
τόχρονα, συμβάλλει στην αναπαραγωγή ρατσιστικού λόγου και νομι¬ 
μοποιεί βίαιες επιθέσεις και πρακτικές αυτοδικίας κατά των μετανα¬ 
στών, που έρχονται να καλύψουν την όποια αδυναμία περιφρούρη¬ 
σης αυτής της φαντασιακής κοινότητας του έθνους από τις κρατικές 
πολιτικές. Η συνθήκη αυτή, υποκρύπτει και ηθελημένα αγνοείτο πώς 
εκφράζεται η πατριαρχική συνθήκη από τους Έλληνες άντρες: τους 
βιασμούς μεταναστριών, ντόπιων και τουριστριών, την υποτιμημένη 
γυναικεία εργασία, το ίτ&ίίϊο1ιϊη§. Ταυτόχρονα, αποσιωπά αμέτρητα 
περιστατικά ενδοοικογενειακής βίας, κρυμμένα κάπου στη σφαίρα 
του ιδιωτικού, αλλά και τις πολλαπλές μορφές καταπίεσης (για παρά¬ 
δειγμα η ενδοοικογενειακή ή σεξουαλικοποιημένη βία βιώνεται δια¬ 
φορετικά από μία μετανάστρια). 

Παράλληλα, η οριοθέτηση του πολιτικού σώματος περικλείει 
άπειρες εσωτερικές ιεραρχήσεις στην κορυφή των οποίων τοποθετεί¬ 
ται ο Έλληνας, ετεροσεξουαλικός, οικογενειάρχης άνδρας. Η ιδιότη¬ 
τα του πολίτη αποδίδεται στις γυναίκες υπό προϋποθέσεις, η βασικό¬ 
τερη των οποίων είναι η μητρότητα. Οι γυναίκες εντάσσονται στο έμ- 
φυλο σώμα του έθνους ως μάνες, αδελφές, σύζυγοι, ως ετεροφυλόφι¬ 
λες δηλαδή γυναίκες που επιτελούν το φύλο τους και ανταποκρίνο- 
νται στο πρόταγμα της εθνικής αναπαραγωγής. Ως τέτοιες χρήζουν 
προστασίας από τους άνδρες ομοεθνείς τους. Το ιδεώδες της αναπα¬ 
ραγωγής και η υλοποίηση του ή μη, παρέχει κοινωνική αναγνώριση 
στο υποκείμενο ως κανονικό, ενώ εκτοπίζει στην επικράτεια του αδι¬ 
ανόητου και του αβίωτου κάθε μη αναπαραγωγική σεξουαλικότητα. 

Ένα τέτοιο συμβουλευτικό εγχειρίδιο δε θα μπορούσε να απευ¬ 
θύνεται σε ομοφυλόφιλους με σκοπό να τους προστατεύσει από τις 
συχνές σεξιστικές επιθέσεις βίας, της οποίας είναι αποδέκτες, από τη 

στιγμή που δεν αναγνωρίζονται ως τέτοια υποκείμενα μέσα στο πο¬ 
λιτικό σώμα. Η ένταξη τους σε αυτό γίνεται με περιορισμούς. Η εν¬ 
σωμάτωση εθνικών προτύπων, η υπεράσπιση των κοινών συμφερό¬ 
ντων αποτελεί αναγκαία προϋπόθεση για την ένταξη με όρους νομι¬ 
μότητας αποκλείοντας την ίδια στιγμή ίτ&ηκ, μιιν και λεσβίες, μετανά- 
στες/τριες αλλά και όσες και όσους αντιτίθενται σε αυτήν τη βίαιη δι¬ 
αδικασία πολιτισμικής αναγνωρισιμότητας. Όταν η βία απευθύνεται 
σε αυτούς, δε νοείται ως εγκληματικότητα αλλά μάλιστα εμφανίζεται 
φυσικοποιη μένη. 

Παράδειγμα 2ο 

Το Μάιο του 2010 κάποιοι από εμάς συμμετείχαμε σε μία δράση στο 
πλαίσιο ενός φεστιβάλ για την ομοφοβία. Η δράση αυτή είχε ως στό¬ 
χο τη διερεύνηση του δημόσιου χώρου ως προς την ορατότητα της 
ομοφυλοφιλίας. Σε αυτήν τη δράση χωριστήκαμε σε δύο ομάδες των 
δέκα ατόμων. Ένα γκέι ζευγάρι, το οποίο θα συμπεριφερόταν όπως 
συμπεριφέρονται τα στρέητ ζευγάρια στο δημόσιο χώρο, (εναγκα¬ 
λισμοί και φιλιά) έκανε βόλτα σε κεντρικά σημεία της πόλης. Όσο 
εμείς επιτελούσαμε το γκέι ερωτευμένο ζευγάρι, οι υπόλοιποι της 
ομάδας παρακολουθούσαν τις αντιδράσεις των ανθρώπων τριγύρω 
μας. Στο δρόμο συναντήσαμε οικογένειες με παιδιά, όπου οι γονείς 
έκρυβαν τα παιδιά από τη θέαση ενός ομόφυλου φιλιού. Νέοι άντρες 
και γυναίκες έβριζαν ή χλεύαζαν. Από όπου κι αν περνούσαμε, ουσι¬ 
αστικά ήμασταν το γεγονός που παραβίαζε τον ετεροφυλόφιλο χώρο. 

Μεγαλώνοντας ως ομοφυλόφιλος μαθαίνεις από το σχολείο και 
την οικογένεια μέχρι την τηλεόραση και την εθνική προπαγάνδα, ότι 
εάν γίνεις ορατός ως προς την ομοφυλοφιλία σου στο δημόσιο χώρο, 
κινδυνεύεις από λεκτική ή ακόμα και σωματική βία. Αυτό δε συμ¬ 
βαίνει γιατί πάντα, σε οποιοδήποτε σημείο του δημόσιου χώρου, θα 
υπάρχει κάποιος που θα μπορεί να σου επιτεθεί, αλλά επειδή η ετε¬ 
ροφυλοφιλία έχει φυσικοποιηθεί στο δημόσιο χώρο με αποτέλεσμα 
οτιδήποτε δεν περιλαμβάνεται σε αυτή να αποκλείεται. 

Παρ’ όλα αυτά, στη Θεσσαλονίκη, όπως και σε άλλες μεγάλες πό¬ 
λεις, έχουν δημιουργηθεί χώροι-μαγαζιά που απευθύνονται σε ομο- 
φυλόφιλους/ες και τρανς, εξυπηρετώντας τις ανάγκες κοινωνικοποί¬ 
ησης τους. Αυτά τα ΤΟΒΤ. μέρη δεν είναι απλά μέρη μιας κοινό- 

τητας, είναι εμπορευματοποιημένα μέρη που είναι μερικώς προσβά- 
σιμα σε όσους/ες μπορούν να αντεπεξέλθουν στις οικονομικές, εν- 
δυματολογικές και πολιτισμικές απαιτήσεις τους. Ουσιαστικά αυτά 
τα μέρη είναι από τις ελάχιστες περιπτώσεις χρόνου και τόπου όπου 
υπάρχει ασφάλεια. 

Αντιλαμβανόμαστε το δημόσιο χώρο ως περιφραγμένο κοινό που 
περιέχει και πάντα ετεροκανονικές έμφυλες εκφράσεις (γκομενο¬ 
κουβέντες, δημόσια εκδήλωση οικειότητας, φλερτ, καμάκι, ερωτική 
αναζήτηση, κοινωνικό σχολιασμό κ.λπ.). Αυτή η μη θεσμικά θεσπι¬ 
σμένη περίφραξη θεωρείται τόσο δεδομένη από τους ετεροφυλόφι¬ 
λους ώστε να μην αντιλαμβάνονται καν την ύπαρξη και τη χρησιμό¬ 
τητα της. Αντίθετα, είναι τόσο επώδυνα αντιληπτή από τους ομοφυ¬ 
λόφιλους ώστε, πέρα από την συναίσθηση του φράκτη ή τη συγκρό¬ 
τηση «δικών τους» χώρων, έχουν αναπτυχθεί στρατηγικές επίθε- 
σης-διάρρηξήςτου. Η περιπλάνηση στην πόλη που αναφέραμε παρα¬ 
πάνω μπορεί να διαβαστεί ως μια τέτοια στρατηγική. 

Η μετάβαση από τον ιδιωτικό σου χώρο στο δημόσιο και από εκεί 
στον ημιδημόσιο/ημιιδιωτικό που απευθύνεται στην «ιδιαιτερότητα» 
σου (μίΐν βατ κ.λπ.), κάνει ακόμα πιο έντονη την αίσθηση των περι- 
φράξεων που διαχωρίζουν αυτούς τους χώρους. Αν πάρουμε για πα¬ 
ράδειγμα τις επιτελέσεις ενός σώματος, βλέπουμε ότι στον ιδιωτικό 
χώρο μπορεί η καθεμία να κάνει ό,τι θέλει (ο καθένας κάνει ο,τι θέ¬ 
λει στο κρεβάτι του κ.λπ.). Βγαίνοντας από τον ιδιωτικό και διασχί¬ 
ζοντας το δημόσιο χώρο αυτή η «ελευθερία» περιορίζεται στο ότι 
ένα ανδρικό σώμα πρέπει να είναι αρρενωπό και αντίστοιχα, ένα γυ¬ 
ναικείο (πρέπει να είναι) θηλυκό. Φτάνοντας στον ημιδημόσιο χώρο 
(§3γ 03τ), αφού πληρώσεις την είσοδο ή το ακριβό ποτό σου, μπορείς 
να επιστρέφεις σε αρκετές από τις επιτελέσεις που έχασες όταν απο¬ 
χωρίστηκες τον ασφαλή ιδιωτικό σου χώρο. 

Επίλογος 

Απέναντι στη διαρκή διαδικασία «πρωταρχικής» συσσώρευσης, απέ¬ 
ναντι στις διαρκώς ανανεούμενες περιφράξεις σχηματίζονται κοι¬ 
νότητες αγώνα που μέσα από την πράξη τους ανασυστήνουν, υπε¬ 
ρασπίζονται και διευρύνουν τα κοινά. Αναγνωρίζουμε τα κοινά ως 
τις στιγμές και τους τόπους, όπου οι άνθρωποι επανασυνδέονται ως 

δρώντα υποκείμενα και επιβεβαιώνουν ότι είναι κάτι πάνω και πέρα 
από αυτό που τους θέλει το κεφάλαιο να είναι. Συχνά όμως, μέσα 
στην ίδια την κίνηση συγκρότησης των κοινών, επανεμφανίζονται λό¬ 
γοι και περιεχόμενα που ορθώνουν εκ νέου αποκλεισμούς, διαχω¬ 
ρισμούς και ανισότητες, υποσκάπτοντας ουσιαστικά την ίδια την έν¬ 
νοια της κοινότητας που επιδιώκουν να δημιουργήσουν. Έτσι, οι πε¬ 
ριφράξεις ξαναστήνονται, αυτή τη φορά στο εσωτερικό της κίνησης 
που επιθυμεί να τις γκρεμίσει. Στην τοποθέτησή μας επικεντρωθήκα¬ 
με στον έμφυλο χαρακτήρα αυτών των περιφράξεων, χωρίς να αγνο¬ 
ούμε την ύπαρξη άλλων υποκειμενικοτήτων που αποκλείονται από 
τα κοινά. 

Δεν αντιμετωπίζουμε τις έμφυλες περιφράξεις μόνο με οικονομι¬ 
κούς όρους και για αυτό στεκόμαστε κριτικά απέναντι στους προτει- 
νόμενους αγώνες για οικιακό μισθό ή στην ανάγκη να αναλάβουν οι 
γυναίκες ηγετικό ρόλο στην κολλεκτιβοποίηση της αναπαραγωγικής 
εργασίας, στην προσπάθεια να ανακτήσουμε ή να δημιουργήσουμε 
τα κοινά. Όσο δεν αμφισβητείται ο έμφυλος ρόλος των γυναικών και 
η έμφυλη ιεραρχική διάκριση των κοινοτήτων δε νοούνται σχέσεις 
που να δημιουργούν ή να ανακτούν τα κοινά. 

Το πώς οι άνθρωποι ορίζουν τους χώρους τους, πώς τους βιώνουν 
και εντέλει τους κατασκευάζουν είναι πολύ σημαντικό στην κατασκευή 
ταυτοτήτων. Αν, λοιπόν, εδώ προσπαθήσουμε να ορίσουμε έναν νέο 
«κοινό» τόπο, τότε αυτός ο ορισμός θα περνά σίγουρα και μέσα από 
την επαναδιαπραγμάτευση των παγιωμένων ταυτοτήτων. Η θέσπιση/ 
κατασκευή ενός χώρου, έστω και φαντασιακή, δε μπορεί παρά να έχει 
εγγενές συστατικό της μια διαφορετική πρόσληψη των φύλων. 

Συντονίστρια: 

Στη συνέχεια θα τοποθετηθεί ο Μ&δδϊιηο ϋε Αη§ε1ϊδ και θα ακολου¬ 
θήσει συζήτηση, ερωτήσεις και τοποθετήσεις. Θα θέλαμε να πούμε 
ότι αύριο, πριν τις εισηγήσεις που ξεκινούν στις 16:00, προτείνουμε 
κατά τις 13:00 να γίνει μια ανοικτή, δημόσια συνέντευξη πάνω στο ζή¬ 
τημα των κοινών και των περιφράξεων με τον Μαδδίηιο ϋε Αη§ε1ϊδ. 

5.3 Εισήγηση Μ3$5ίιπο ϋθ Απ§θΙί$ 

Θα ήθελα να ξεκινήσω από το τέλος. Κομμουνισμός. Ο Μαρξ όρισε 
τον κομμουνισμό ως «την πραγματική κίνηση που καταργεί τη σημε¬ 
ρινή κατάσταση πραγμάτων» 2 . Τι σημαίνει αυτό το πράγμα; Καταρ- 
χάς η έννοια της κίνησης εμπεριέχει την αλλαγή, τη διαδικασία και 
ίσως μια κοινωνική δύναμη που προκαλεί αυτήν την αλλαγή. Το δεύ¬ 
τερο ζήτημα είναι το ζήτημα του πραγματικού, της πραγματικής κί¬ 
νησης. Μιλάμε για μία πραγματική κίνηση που καταργεί τη σημερι¬ 
νή κατάσταση πραγμάτων. Το πραγματικό λοιπόν εξ’ ορισμού είναι 
αντιδιαμετρικά αντίθετο από το ιδεαλιστικό, το ιδανικό. Ο κομμουνι¬ 
σμός δεν είναι μία κίνηση συγκεκριμένων και παγιωμένων ιδεών, αρ¬ 
χών και αξιών τις οποίες πρέπει να προσκυνάμε στις εκάστοτε συν¬ 
θήκες. Αντίθετα, αυτές οι ιδέες, αυτές οι αξίες, πρέπει να είναι ρι¬ 
ζωμένες μέσα στην πραγματικότητα της πρακτικής. Για να το πω σύ¬ 
ντομα, για μένα το πραγματικό είναι αυτό που ο Μαρξ έχει αποκαλέ- 
σει: «η ζωή και οι διαδικασίες της ζωής». Ο κομμουνισμός, λοιπόν, εί¬ 
ναι η κίνηση της αναπαραγωγής της ζωής με την πολύ ευρεία έννοια. 
Μια αναπαραγωγή της ζωής η οποία μπορεί να καταργήσει τη σημε¬ 
ρινή κατάσταση πραγμάτων. Μία κατάσταση πραγμάτων, που όπως 
ξέρουμε και έχουμε αναλύσει, προωθείται από το κεφάλαιο προκει- 
μένου να οργανώσει τη ζωή σύμφωνα με τα δικά του συμφέροντα. Τη 
δική του ανάγκη αυτοσυντήρησης και τη δική του θέληση να αναπα¬ 
ράγει συνεχώς τον εαυτό του διαμέσου της συσσώρευσης και με όλες 
τις συνέπειες που έχει αυτό. Έτσι, λοιπόν, σύμφωνα με αυτή την κα¬ 
τανόηση του παραπάνω αποφθέγματος του Μαρξ, έχουμε παράλλη¬ 
λα μία θετική ανάγνωση του κομμουνισμού ως αναπαραγωγής της 
ζωής και μία αρνητική, που είναι η κατάργηση του κεφαλαίου και 
αυτά τα δύο ταυτόχρονα. 

Και για να προχωρήσω, θα πάω από τον Μαρξ πολλά χρόνια 
μπροστά, στους Ζαπατίστας, στα τέλη της δεκαετίας του '90. Επικα¬ 
λούμαι την περίφημη ρήση των Ζαπατίστας που λέει ότι: «Μιλάμε για 
ένα “όχι” και πολλά “ναι”». Τα πολλά «ναι» είναι η ανάπτυξη πολ¬ 
λών δυνάμεων-για. Δυνάμεις τις οποίες χρειαζόμαστε για να αναπα¬ 
ράγουμε τη ζωή ανεξάρτητα από το κεφάλαιο. Ως μια συνθήκη ώστε 
να καταφέρουμε να ξεφορτωθούμε την εξουσία που επιβάλλεται σε 

εμάς [εξουσία-επί] ? Για μένα η κυτταρική μορφή, ο βασικός πυρή¬ 
νας αυτής της -ταυτόχρονα θετικής και αρνητικής- κίνησης, η θεμελι¬ 
ώδης κοινωνική μορφή που είναι υπεύθυνη για την εγκαθίδρυση της 
ζωής και μέσω αυτής για την κατάργηση του κεφαλαίου, είναι αυτό 
που ονομάζουμε τα κοινά. 

Τα κοινά υπάρχουν, αν το σκεφτούμε, σε πολλές πτυχές της κοι¬ 
νωνικής μας ζωής αλλά είναι αφανή σε εμάς. Δε μπορούμε να τα δού¬ 
με. Γιατί πολλές φορές τα παίρνουμε σαν κάτι που είναι δεδομένο, γι’ 
αυτό και δεν τα βλέπουμε. Αλλά η ύπαρξή τους γίνεται άμεσα ορα¬ 
τή ακριβώς όταν τα χάνουμε. Δηλαδή όταν το κεφάλαιο προσπαθεί 
να τα περιφράξει, ακριβώς εκείνη τη στιγμή συνειδητοποιούμε πόσο 
οι ζωές μας εξαρτώνται από αυτά. Σε διαφορετικές ιστορικές στιγ¬ 
μές, σε διαφορετικά κοινωνικά και γεωγραφικά συμφραζόμενα, ένα 
σωρό τέτοια κοινά όπως το νερό, η γη, η ατμόσφαιρα, η γνώση, οι γε¬ 
νικές συνθήκες αναπαραγωγής, όπως η φροντίδα των παιδιών ή η 
φροντίδα των ηλικιωμένων, περιφράσσονται διαρκώς. Η ιστορία του 
κεφαλαίου, όπως τη ξέρουμε, είναι μια ιστορία περιφράξεων. 

Αυτό που ο Μαρξ ονόμασε «πρωταρχική» ή «αρχική συσσώρευ¬ 
ση», αναφερόμενος στις περιφράξεις αυτές, γνωρίζουμε πλέον ότι δε 
συνέβη μόνο μία φορά, πριν τον καπιταλισμό, όπως θα το ήθελε η ορ¬ 
θόδοξη μαρξιστική ανάγνωση του Μαρξ. Αλλά είναι μία επαναλαμ¬ 
βανόμενη συνθήκη, η οποία και είναι αναγκαία για την αναπαραγω¬ 
γή του ίδιου του καπιταλισμού. Οι περιφράξεις και η [εκάστοτε] πρω¬ 
ταρχική συσσώρευση, όπως έγραψε ο ίδιος ο Μαρξ, είναι η διαδικα¬ 
σία διαχωρισμού των ανθρώπων από τα μέσα παράγωγης αλλά με την 
ευρεία έννοια, τα μέσα της ζωής, τα μέσα της ίδιας μας της ύπαρξης. 
Κατά συνέπεια, πρόκειται για την προϋπόθεση που επιτρέπει στο κε¬ 
φάλαιο να ελέγχει τη ζωή των ανθρώπων. Στις λιγοστές αναφορές 
του σε ένα διαφορετικό τρόπο κοινωνικής οργάνωσης, ο Μαρξ χρη¬ 
σιμοποίησε τον όρο «κοινωνία ελεύθερα συνασπιζόμενων παραγω¬ 
γών» [&55θθϊ&ίϊοη οί ίτεε ρτοάιιεεΓδ], για να περιγράφει την εγγύτη¬ 
τα, την ενότητα των ελεύθερων παραγωγών με τα μέσα παραγωγής 
και επομένως το ξεπέρασμα του διαχωρισμού. Όλες οι βασικές κα¬ 
τηγορίες που γνωρίζουμε ότι έχει χρησιμοποιήσει ο Μαρξ ως κριτική 
του καπιταλισμού, δηλαδή η αλλοτρίωση, ο φετιχισμός και η εκμετάλ¬ 
λευση, είναι όλες ριζωμένες μέσα σε αυτόν τον διαχωρισμό. Τα τε- 

λευταία τριάντα χρόνια, στην εποχή του νεοφιλελευθερισμού, είδαμε 
μια συνεχή και εντεινόμενη τέτοια διαδικασία διαχωρισμού και πε- 
ριφράξεων, τόσο στο Βορρά όσο και στο Νότο, με πληθώρα μέσων, 
όπως τα Προγράμματα Δομικής Προσαρμογής, τα δικαιώματα του 
κεφαλαίου, τις απαλλοτριώσεις γης και τώρα την αρπαγή γαιών ως 
αποτέλεσμα της παρούσας παγκόσμιας κρίσης. 

Αυτή η αφάνεια των κοινών, το ότι δεν τα υπολογίζουμε και δεν 
τα αξιολογούμε ως απαραίτητες προϋποθέσεις της ύπαρξής μας, 
μας αποτρέπει από το να αντιληφθούμε στρατηγικά τις συνθήκες 
της ίδιας μας της δύναμης. Δηλαδή να τους δώσουμε μια νέα αξία. 
Μια αξία που θα είναι υπέρ μας, που θα τη χρησιμοποιήσουμε εμείς. 
Θέλω να μιλήσω λίγο προβοκατόρικα τώρα και να φέρω το παρά¬ 
δειγμα αυτού του κατειλημμένου εργοστασίου, αυτών των υπέροχων 
19.000τ.μ. που έχετε εδώ πέρα και επισκέφτηκα χτες. Μπαίνοντας 
σε αυτόν τον χώρο -και θα χρησιμοποιήσω έναν όρο που είναι ιδι¬ 
αίτερα προσφιλής στους καπιταλιστές- είδα πολλές ευκαιρίες. Αλλά 
προφανώς όχι με όρους κέρδους και συσσώρευσης κεφαλαίου. Βλέ¬ 
πω συνεργεία ποδηλάτων και άλλα εργαστήρια, στούντιο για ταινίες 
και μουσική, παιδικούς σταθμούς, συλλογικούς λαχανόκηπους, μπο¬ 
ρώ να δω μια κοινότητα ζωντανή που περιλαμβάνει ιδεολογικά δια¬ 
φορετικούς ανθρώπους. Μια κοσμοπολίτικη κοινότητα αλλά μια κοι¬ 
νότητα που παρ’ όλα αυτά μπορεί να κατέχει την αναπαραγωγή της 
ίδιας της ζωής. Αυτή είναι, λοιπόν, η προβοκατόρική ερώτησή μου 
και είμαι σίγουρος ότι υπάρχουν πολλές καλές απαντήσεις αλλά, ως 
εξωτερικός, 4 θέλω να ρωτήσω: γιατί δεν υπάρχουν πολλά-πολλά παι¬ 
διά εδώ μέσα; Πού είναι οι ηλικιωμένοι; Πού είναι οι χώροι συνά¬ 
ντησης με άλλες κοινότητες; Και το τελικό ερώτημα στο οποίο πάντα 
επανέρχεται το ζήτημα των περιφράξεων: σε ποιον θα απευθυνθείτε 
για βοήθεια όταν τελικά η κρίση τελειώσει και έρθει η τράπεζα -που 
της ανήκει το κτίριο- και θελήσει να χτίσει ένα νεκρό μουσείο με αλ¬ 
λόκοτα εκθέματα; Από ποιον θα ζητήσετε βοήθεια όταν θα έρθουν 
και -για να σας πετάξουν έξω- θα πουν ότι αυτό το κτίριο είναι επι¬ 
κίνδυνο ή είναι ακόμα και μια όχληση προς τους γείτονες, που δεν το 
χρησιμοποιούν, που το κτίριο δεν έχει καμία σχέση με τη ζωή τους; 

Τα κοινά πρέπει να γίνουν ουσιώδη για την αναπαραγωγή της 
ζωής. Και αυτή είναι μια απαραίτητη συνθήκη για την ανάπτυξη των 

δικών μας δυνάμεων. Τα κοινά, όπως ειπώθηκε και πριν, μπορεί να 
είναι είτε αλλοιωμένα, είτε καταπιεστικά είτε χειραφετητικά και πι¬ 
στεύω ότι είναι πολύ σημαντικό να κρατήσουμε και να θυμηθούμε 
-μιας και γίνεται μεγάλη κουβέντα για τα κοινά σε διάφορες κοινό¬ 
τητες- ότι δεν πρέπει να προβάλλουμε τις δίκες μας αξίες πάνω στον 
ορισμό των κοινών. Αλλά να μετατρέψουμε τα ίδια τα κοινά σε ένα 
πεδίο αγώνα. Το σημείο-κλειδί για εμάς, με την ευρύτερη έννοια του 
αγώνα έναντι στο κεφάλαιο, είναι ότι τα κοινά βρίσκονται εκτός της 
σφαίρας του κεφαλαίου, ανεξάρτητα από το αν μας αρέσουν αυτά τα 
κοινά ή όχι. Τι σημαίνει να βρίσκονται εκτός του κεφαλαίου; όπως 
ανέφερα και χθες, αυτό σημαίνει ότι η αλληλεπίδραση μεταξύ μας 
για τη δημιουργία και αναπαραγωγή αυτών των κοινών δε βασίζεται 
στο εμπόρευμα ή το κέρδος. Αυτό σημαίνει ότι βρίσκονται εκτός της 
σφαίρας του κεφαλαίου. Σημαίνει ότι η δράση μας στην ουσία ούτε 
ορίζεται ούτε μετριέται από το κεφάλαιο και τις ιεραρχήσεις του κε¬ 
φαλαίου. Σημαίνει, για παράδειγμα, ότι δε χρειάζεται η αποτελεσμα- 
τικότητα να είναι η πρώτη μας ιεράρχηση σε αυτό που κάνουμε, δε 
χρειάζεται να είμαστε πρώτα και κύρια αποτελεσματικοί. Το γεγο¬ 
νός, λοιπόν, ότι βρίσκονται εκτός αυτής της σφαίρας και το ότι ανα¬ 
γνωρίζουμε -παρ’ όλους τους περιορισμούς και τα όρια- ότι υπάρ¬ 
χουν πράγματα που βρίσκονται εκτός αυτής της σφαίρας, ότι υπάρ¬ 
χει ένα εκτός, είναι ιδιαίτερα κρίσιμο γιατί σημαίνει ότι έχουμε ένα 
σταθερό σημείο από το οποίο μπορούμε να διεξάγουμε τους αγώνες 
μας. Ένα σημείο πάνω στο οποίο μπορούμε να οικοδομήσουμε τις δι¬ 
κές μας δυνάμεις-για. Να δημιουργήσουμε και να αναπαράγουμε και 
στην ουσία να μεγεθύνουμε τις κοινωνικές μας δυνάμεις. Θα πω κάτι 
που είπε ο Πυθαγόρας: «Δώσε μου ένα τόπο να σταθώ και θα μπορέ¬ 
σω να κινήσω τη γη». 5 Αυτό το μέρος που βρισκόμαστε σήμερα είναι 
ένας από αυτούς τους τόπους. 

Οι περισσότεροι άνθρωποι όταν μιλούν για τα κοινά αναφέρονται 
στα «κοινά αγαθά» [οοιηιτιοη §οοά5]. Αναφέρονται σε πράγματα, 
είτε αυτά είναι υλικά είτε άυλα, απτά ή άπιαστα. Πιστεύω ότι αυτά τα 
δύο, τα κοινά αγαθά και τα κοινά σχετίζονται μεταξύ τους αλλά πα¬ 
ράλληλα πρέπει να κάνουμε εδώ μία διάκριση, η σημασία της οποίας 
δεν πρέπει να μας διαφεύγει. Σας προσκαλώ, λοιπόν, να το σκεφτού- 
με μαζί. Τα κοινά αγαθά, όπως και τα εμπορεύματα, έχουν έναν δι- 

φυή χαρακτήρα. Ο διφυής αυτός χαρακτήρας αποκαλύπτεται καταρ- 
χάς από το ίδιο τους το όνομα: κοινά αγαθά. Στο όνομα αυτό συνδυ¬ 
άζεται ένα ουσιαστικό, το «αγαθό», με έναν επιθετικό προσδιορισμό, 
το «κοινό». Πρόκειται για αγαθά που, όπως συμβαίνει με όλα τα αγα¬ 
θά, αντιπροσωπεύουν κοινωνικά αντικειμενοποιημένες αξίες χρή¬ 
σης. Αντικείμενα που ικανοποιούν, με άλλα λόγια, κοινωνικά καθο¬ 
ρισμένες ανάγκες και επιθυμίες. Είναι, λοιπόν, αγαθά και ως τέτοια 
αξίες χρήσης αλλά παράλληλα είναι και κοινά, πράγμα που σημαίνει 
ότι μπορούν να χρησιμοποιηθούν από μια πολλαπλότητα ανθρώπων. 
Έτσι, τα κοινά αγαθά είναι αξίες χρήσης για πολλούς ανθρώπους. 

Αλλά αυτός ο ορισμός των κοινών αγαθών δεν είναι ιδιαίτερα λει¬ 
τουργικός στο σήμερα. Είναι σαν να κατανοούμε τα κοινά αγαθά 
όπως θα τα ερμήνευε μια μετακαπιταλιστική κοινωνία και να προβά¬ 
λαμε στη συνέχεια την ερμηνεία αυτή στο παρόν. Να φέρω ένα παρά¬ 
δειγμα: η αίθουσα αναμονής ενός αεροδρομίου είναι μια αξία χρή¬ 
σης για πολλούς ανθρώπους αλλά παρ’ όλα αυτά δε θα επιλέγαμε να 
την ονομάσουμε κοινό. Ή επίσης ένας δρόμος είναι μια αξία χρήσης 
για μια πολλαπλότητα αλλά και πάλι θα συναντούσαμε προβλήμα¬ 
τα αν ορίζαμε το δρόμο ως κοινό. Συνήθως τον αποκαλούμε δημόσιο 
χώρο. Το σημείο-κλειδί σε αυτά τα παραδείγματα είναι ότι η πολλα¬ 
πλότητα μέσα σε αυτούς τους χώρους είναι κατά κύριο λόγο σιωπη¬ 
ρή. Όταν διασχίζεις ένα δρόμο, δε μιλάς, σιωπάς. Τα αγαθά τα χρη¬ 
σιμοποιείς αλλά δεν τα διεκδικείς, δε νοιάζεσαι γι’ αυτά, δε λες τίπο¬ 
τα γι’ αυτά. Είσαι απλά ένας χρήστης. Για να γίνουν τα αγαθά πραγ¬ 
ματικά κοινά θα πρέπει αυτή η πολλαπλότητα που τα χρησιμοποιεί 
να ζωντανέψει και να διεκδικήσει την κυριότητά αυτών των αγαθών. 
Και αυτό έχει βαρύνουσα σημασία γιατί εδώ ακριβώς έγκειται η δι¬ 
άκριση ανάμεσα στα κοινά και το δημόσιο χώρο. Ένας δρόμος εί¬ 
ναι ένας δημόσιος χώρος, γίνεται όμως κοινός τη στιγμή που τον ανα¬ 
κτούμε και τον μετατρέπουμε σε τόπο συνάντησης και μοιράσματος. 
Γίνεται κοινός όταν ανακτάται από μια κοινότητα ανθρώπων που ζω¬ 
ντανεύει, δημιουργεί και οργανώνει το δικό της χώρο, παίρνει απο¬ 
φάσεις και διεκδικείτο δημόσιο χώρο. Αυτό ακριβώς συνέβη στις κε¬ 
ντρικές πλατείες της Ισπανίας με το κίνημα των Αγανακτισμένων και 
το ίδιο πράγμα συμβαίνει και σήμερα στις πλατείες της Αθήνας και 
της Θεσσαλονίκης. Μετατρέπουν τους δημόσιους χώρους σε κοινά. 

Οργανώνουν την ίδια την αναπαραγωγή των ζωών τους μέσα από αυ¬ 
τές τις πλατείες. 

Και όταν η πολλαπλότητα διεκδικεί κατά αυτήν την έννοια τα αγα¬ 
θά, δημιουργεί ταυτόχρονα και νέες αξίες χρήσης, πέρα από αυτές 
των πραγμάτων. Δημιουργεί σχεσιακές αξίες, αποδίδοντας νέα νο¬ 
ήματα στις υπάρχουσες μορφές κοινωνικών σχέσεων. Κατορθώνει, 
έτσι, να θέσει υπό αμφισβήτηση τις κοινωνικές ιεραρχίες και τους 
αποκλεισμούς που βασίζονται στο φύλο ή σε άλλους διαχωρισμούς. 
Με αυτόν τον τρόπο και μέσω αυτής της διαδικασίας παραγωγής των 
κοινών [οοπιπιοπίπο] χα κοινά αγαθά μετατρέπονται σε στοιχεία ενός 
συστήματος κοινών. Έτσι όταν μιλάμε για κοινά σε πληθυντικό αριθ¬ 
μό, θα πρέπει πάντα να αντιλαμβανόμαστε ένα σύστημα που περι¬ 
λαμβάνει ως στοιχεία του α) την κοινότητα, β) τους κοινούς πόρους 
αλλά και γ) τη διαδικασία δημιουργίας των κοινών, τη διαδικασία του 
οοπιπιοπίπο. Με άλλα λόγια, τα κοινά αγαθά δεν είναι παρά ένα μόνο 
στοιχείο αυτού του συστήματος. 

Έτσι, στο βαθμό που κατανοούμε τα κοινά ως κυτταρική μορ¬ 
φή του κομμουνισμού, αυτής της κίνησης που καταργεί το κεφάλαιο 
αλλά δημιουργεί παράλληλα μια νέα ζωή, θα πρέπει πάντα να τα εξε¬ 
τάζουμε ως δυναμικά συστήματα, να λαμβάνουμε υπόψη τις δυναμι¬ 
κές που αναπτύσσονται μέσα σε αυτά. Και οι δυναμικές αυτές έχουν 
δύο διαστάσεις: μια εσωτερική -που αφορά το ίδιο το κοινό- και μια 
εξωτερική. Η εσωτερική διάσταση έχει μελετηθεί διεξοδικά. Αναφέ¬ 
ρω ονομαστικά μόνο την Οκίτοπι αλλά είναι πολλοί οι ακαδημαϊκοί 
που ασχολήθηκαν με τα όρια, τις αντιφάσεις και τις δυνατότητες των 
κοινών, όσον αφορά αυτό που συμβαίνει στο εσωτερικό της οργάνω¬ 
σής τους. Αλλά η ουσιαστική για μας διάσταση είναι η δεύτερη, η σχέ¬ 
ση των κοινών με ό,τι τα περικλείει, η σχέση με το εξωτερικό τους πε¬ 
ριβάλλον και αυτό δεν είναι άλλο από το κεφάλαιο. Έτσι, τα κρίσιμο 
ερωτήματα είναι το πώς και το σε ποιο βαθμό τα κοινά αρθρώνονται 
με το κεφάλαιο, διότι κατά τη γνώμη μου κάποιου είδους συνάρθρω¬ 
ση με το κεφάλαιο είναι αναπόφευκτη. 

Σε αυτό το σημείο θα ήθελα να μιλήσω για την κρίση, τη σχέση της 
κρίσης με τα κοινά. Θα ξεκινήσω με μια υπόθεση: θεωρώ, όπως συ¬ 
ζητήθηκε και χθες με διάφορους τρόπους, ότι βρισκόμαστε εν μέσω 
μιας κρίσης. Και όταν μιλάω για κρίση έχω στο μυαλό μου μια κρί- 

ση κοινωνικής σταθερότητας, μια βαθιά καπιταλιστική κρίση και όχι 
απλά μια ύφεση. Η κρίση αυτή απαιτεί από την πλευρά του κεφαλαί¬ 
ου μια αναδιάρθρωση των ταξικών σχέσεων, προκειμένου να συνε¬ 
χιστεί η ανάπτυξη και η καπιταλιστική συσσώρευση. Θα μπορούσα¬ 
με να συζητάμε για ώρες προσπαθώντας να περιγράφουμε τις διά¬ 
φορες στρατηγικές που επιστρατεύει το κεφάλαιο ώστε να αντιμετω¬ 
πίσει την κρίση αλλά εκτιμώ ότι όλες αυτές οι ρυθμίσεις καταλήγουν 
να επιδεινώνουν την κρίση της κοινωνικής και οικολογικής αναπα¬ 
ραγωγής που βιώνουμε. Ούτε ο πράσινος καπιταλισμός είναι λύση, 
ούτε η πυρηνική ενέργεια είναι λύση. Θα μπορούσαμε να απαριθμή¬ 
σουμε διάφορους μηχανισμούς και διάφορα μοντέλα αλλά οποιαδή¬ 
ποτε ρύθμιση κι αν επιλεγεί, συμβάλλει στο βάθεμα της κρίσης και 
όχι στην επίλυσή της. Αυτό σημαίνει ότι βρισκόμαστε σε μια χρονική 
στιγμή κατά την οποία πέφτει πάνω μας βαριά η σκιά του μέλλοντος. 
Επίσης, κρίνοντας από τα τελευταία χρόνια, είναι ξεκάθαρο -του¬ 
λάχιστον σε εμένα- ότι ο νεοφιλελευθερισμός, ως τρόπος καπιταλι¬ 
στικής διαχείρισης και κυριαρχίας, δεν προτίθεται να παραδώσει τα 
ηνία σε έναν άλλο τρόπο διαχείρισης. Οι κυρίαρχες τάξεις δε φαίνο¬ 
νται πρόθυμες να ευθυγραμμιστούν πίσω από ένα νέο μοντέλο καπι¬ 
ταλιστικής διεύθυνσης. 

Παρ’ όλα αυτά, υπάρχουν ενδείξεις ότι αυτή η νεοφιλελεύθερη δι¬ 
ακυβέρνηση αρχίζει να ζητάει βοήθεια. Και αυτή η έκκληση για βο¬ 
ήθεια απευθύνεται στα κοινά. Σε αυτήν τη νέα φάση που διανύουμε, 
είναι σίγουρο ότι θα δούμε ξανά ολοένα και περισσότερες περιφρά¬ 
ξεις σε διάφορες περιοχές του πλανήτη, οπουδήποτε αυτό είναι εφι¬ 
κτό, από περικοπές στις δαπάνες έως την αρπαγή γαιών. Αλλά πα¬ 
ράλληλα θα δούμε και την ενσωμάτωση των κοινών. Θα περιγράφω 
εν συντομία δύο τέτοια παραδείγματα: στην Αγγλία, ο νέος κυβερ¬ 
νητικός συνασπισμός επιβάλλει δραστικότατες περικοπές δημοσίων 
δαπανών, ακόμη μεγαλύτερες και από αυτές που είχε εφαρμόσει η 
κυβέρνηση της Θάτσερ τη δεκαετία του ’80. Ταυτόχρονα, όλη τους η 
επιχειρηματολογία περιστρέφεται γύρω από αυτό που οι ίδιοι ονο¬ 
μάζουν το όραμα της Μεγάλης Κοινωνίας [Βϊ§ δοοϊείγ]. Ακόμη και 
σύμφωνα με τη δική τους οπτική, όμως, ο λόγος αυτός περί Μεγά¬ 
λης Κοινωνίας δεν είναι απλά μια ρητορική. Αντανακλά μια συγκε¬ 
κριμένη συντηρητική ιδεολογική παράδοση που επιδιώκει την ενδυ- 

νάμωση της κοινότητας. Αυτή η τάση είναι ορατή σε διάφορα επίπε¬ 
δα όπως τα σχολεία και η εκπαίδευση, η φροντίδα των ηλικιωμένων, 
οι υπηρεσίες καθαριότητας και περιβαλλοντικής φροντίδας στις γει¬ 
τονιές κ.λπ., πάντα όμως στο πλαίσιο των περικοπών και της μείωσης 
των κοινωνικών δαπανών. Με αυτόν τον τρόπο, χρησιμοποιούν αυτήν 
την ενδυνάμωση της κοινότητας ως μαξιλαράκι, ως μηχανισμό απορ¬ 
ρόφησης των κραδασμών που προκαλούν οι περικοπές των κοινωνι¬ 
κών παροχών. 

Ένα δεύτερο παράδειγμα είναι το αυξανόμενο ενδιαφέρον για 
τα Τοπικά Συστήματα Εμπορικών Συναλλαγών 6 και τα τοπικά συ¬ 
ναλλάγματα, που λειτουργούν συμπληρωματικά προς το παραδοσι¬ 
ακό καπιταλιστικό σύστημα, προκειμένου να απορροφήσουν τις δι¬ 
ακυμάνσεις και τα σκαμπανεβάσματα των επιχειρηματικών κύκλων. 
Τα παραδείγματα είναι πολυάριθμα αλλά το βασικό ερώτημα που δι¬ 
ατρέχει όλα τα παραδείγματα είναι το εξής: ποια η σχέση μεταξύ κοι¬ 
νών, κεφαλαίου και κομμουνισμού; Και θέλω εδώ να διευκρινίσω ότι 
αυτή η σχέση δεν είναι κάτι ξεκάθαρο, υπάρχει μια σημαντική αμφι¬ 
σημία. Μερικές φορές τα όρια είναι δυσδιάκριτα και αυτό είναι πολύ 
σημαντικό να το καταλάβουμε. 

Ο ανθρωπολόγος Οαιιάε ΜεϊΠ&κδοιιχ έγραψε ένα βιβλίο στα 
μέσα της δεκαετίας του £ 70 που λέγεται νομίζω «Μώάεηκ, Με&1 3πά 
Μοπεγ». 7 Στο βιβλίο αυτό, ο ΜεϊΠ&κκοιιχ αναλύει, λοιπόν, αυτήν την 
αμφισημία με έναν πάρα πολύ ενδιαφέροντα τρόπο. Μελετά πώς το 
κοινό ενός χωριού, ενός παραδοσιακού χωριού, βρισκόταν στην ου¬ 
σία, στην υπηρεσία της συσσώρευσης του κεφαλαίου, με το να επιτρέ¬ 
πει την πληρωμή χαμηλότερων μισθών, το να υπάρχουν δηλαδή χα¬ 
μηλότεροι μισθοί. Κι αυτό συνέβαινε, καθώς μέσα στο κοινό του χω¬ 
ριού υπήρχε η δυνατότητα της αναπαραγωγής της ζωής χωρίς ιδιαί¬ 
τερη έμφαση στο χρήμα, μέσα από την άμεση παραγωγή και ανταλ¬ 
λαγή των εοτηπιοηεΓΚ. Αυτό είναι το πρόβλημα με τη Μεγάλη Κοινω¬ 
νία, για την οποία μιλούν στη Βρετανία. Από την άλλη μεριά, αυτά τα 
κοινά των χωριών, σε άλλες περιπτώσεις επέτρεψαν την οικοδόμη¬ 
ση της δύναμης-για. Έδωσαν τη δύναμη στους εοτητηοπεΓΚ ώστε να 
αρνηθούν συγκεκριμένες επιταγές του κεφαλαίου, καθώς επίσης και 
να αγωνιστούν για καλύτερους μισθούς. Κι αυτό γιατί, προφανώς, 
όσο λιγότερο εξαρτιόμαστε από το χρήμα, όσο περισσότερο η συνο- 

λική αναπαραγωγή της ζωής μας γίνεται διαμέσου αυτών των κοινών, 
τόσο περισσότερη δύναμη διαθέτουμε ώστε να αρνηθούμε το κεφά¬ 
λαιο. Υπήρξαν, άλλωστε, αγώνες που κατάφεραν να κρατήσουν για 
μήνες χάρη στη στήριξη που έλαβαν από τα κοινά. 

Έτσι, αυτή η αμφίσημη σχέση μεταξύ των κοινών και του κεφα¬ 
λαίου, ανοίγει για εμάς μια τεράστια ευκαιρία να σκεφτούμε στρατη¬ 
γικά για το πώς θα κινηθούμε ανάλογα μέσα στις διαφορετικές συν¬ 
θήκες. Αλλά ένα πράγμα είναι για μένα ξεκάθαρο: ότι τα κοινά επι¬ 
τρέπουν τη δημιουργία δύναμης, της δύναμης της αναπαραγωγής της 
ίδιας της ζωής. Στο πλαίσιο της άσκησης αυτής της δύναμης, καθώς 
αναπαράγουμε τη ζωή, ουσιαστικά καταργούμε διαμέσου αυτής της 
διαδικασίας το κεφάλαιο και έτσι στηρίζουμε, επεκτείνουμε και προ¬ 
ωθούμε τον κομμουνισμό. Κι αυτός για μένα είναι ο τρόπος με τον 
οποίο μπορούμε να αντικαταστήσουμε το τέλος της ιστορίας του κε¬ 
φαλαίου με την αρχή της ιστορίας της δικής μας κίνησης. 

Ευχαριστώ πολύ. 


5.4 Συζήτηση 

Σχόλιο 1: 

Θα κάνω μια γρήγορη τοποθέτηση, ουσιαστικά επιδιώκοντας μια με¬ 
τατόπιση στη συζήτηση. Θέλω να πω καταρχάς ότι δεν έχω προλάβει 
φυσικά να διαβάσω τα κείμενα τα οποία έχουν βγει αναφορικά με 
την εννοιολόγηση των κοινών και των περιφράξεων. Βρίσκω πάντως 
τις θέσεις που έχουν εκτυλιχθεί ιδιαίτερα ενδιαφέρουσες, πολύ πε¬ 
ρισσότερο γιατί φαίνεται πως απαντάνε μ’ έναν πολύ ενδιαφέροντα 
τρόπο σε ερωτήματα που μας τέθηκαν στην Αθήνα, π.χ. αναφορικά 
με το δημόσιο χώρο, μέσα στη συνάντηση που έγινε για τα μέσα μαζι¬ 
κής μεταφοράς από το συντονιστικό που συγκροτήθηκε. 

Παρ’ όλα αυτά, βρίσκω στις εισηγήσεις ένα βασικό έλλειμμα. Η 
έννοια του κοινού, έτσι όπως τίθεται, μοιάζει να είναι ουδέτερη, δεν 
εμπεριέχει τα υποκείμενα. Ουσιαστικά συνιστά μια αφήγηση η οποία 
ουδετεροποιείτην αντίληψη του «δημόσιου χώρου», το τι σημαίνει το 
κοινό, βγάζοντας τα υποκείμενα και τις ζωντανές σχέσεις που αυτά 
αναπτύσσουν σε ένα δεύτερο πλάνο μέσα σ’ αυτήν την αφήγηση. Το 



220 ΠΡΟΣΕΓΓΙΣΕΙΣ ΓΙΑ ΤΑ ΚΟΙΝΑ ΚΑΙ ΕΝΑΝΤΙΑ ΣΤΙΣ ΠΕΡΙΦΡΑΞΕΙΣ 


κοινό έρχεται πρώτο. Μιλάει ο Μ&κκίηιο για τα κοινά και τα περι¬ 
γράφει ως σημεία αναπαραγωγής της ζωής. Όμως, αυτές τις σχέσεις 
αναπαραγωγής της ζωής δεν τις περιγράφει ως πρωτεύουσες για τη 
συγκρότηση των κοινών. Νομίζω ότι συμβαίνει αυτό που διατύπω¬ 
σα και παραπάνω, η έλλειψη του υποκειμένου -και το υποκείμενο 
όταν μιλάμε για τα κοινά είναι οι ζωντανές κοινότητες των ανθρώ¬ 
πων. Αυτό τελικά μου φαίνεται ως ελλειματικό σε όλη αυτήν την ανά¬ 
λυση που εκτυλίχθηκε και από τις τρεις συλλογικότητες προηγουμέ¬ 
νως. Αυτό είναι ουσιαστικά το μοναδικό σημείο των ενστάσεων και 
μπορώ να το εξειδικεύσω σε κάποιες θέσεις που αναφέρθηκαν. 

Μια πρώτη παρατήρηση. Διαφωνώ κάθετα με το γεγονός ότι στα 
κοινά οφείλουμε να μην προβάλλουμε τις δικές μας αξίες. Ακριβώς 
το αντίθετο. Η έννοια του κοινού, οργανώνεται με βάση τους αξια- 
κούς κώδικες, τα κοσμοείδωλα και τις αντιλήψεις, οι οποίες αυτές γο- 
νιμοποιούν, εμπλουτίζουν και δημιουργούν τελικά έναν κοινό χώρο. 
Ας φέρουμε ένα παράδειγμα, μιλώντας για ένα ποτάμι ή ένα δάσος, 
το λόφο του Φιλοπάππου, το πάρκο Τρίτση, το Ελληνικό. Τι ακριβώς 
συνιστά κοινό μέσα σε αυτά; Οι απαντήσεις μπορεί να είναι πολλα¬ 
πλών ειδών και εξαρτάται από τη θέση την οποία παίρνεις, αλλά τε¬ 
λικά αυτές οι διαφορετικές απαντήσεις συνιστούν πολύ μεγάλη δια¬ 
φορά στο τι τελικά πραγματώνεται μέσα σε αυτά και το πώς τα υπε¬ 
ρασπιζόμαστε. Δηλαδή ένα δάσος ή ένα ποτάμι μπορεί να έχουν μια 
αισθητική αξία και αυτό είναι ένα κομμάτι της αντίληψης του αστικού 
κόσμου. Μπορεί να έχουν μια λειτουργική αξία. Δηλαδή να καθαρί¬ 
ζουν τον αέρα ή να χρησιμοποιούνται ως πρωτογενής πηγή ξυλείας 
ή ως δίκτυο μεταφοράς ή οτιδήποτε άλλο. Κι αυτό συνιστά την αφή¬ 
γηση μιας οικονομετρίας. Ή μπορεί, σε αντίθεση με αυτές τις αφη¬ 
γήσεις ή και με άλλες παρόμοιες που μπορεί να αναπτυχθούν, να συ- 
νιστούν εκείνο το πεδίο μέσα στο οποίο επανασυγκροτείται μια βιω¬ 
ματική σχέση με τη φύση. Αυτό όμως συνιστά κάτι τελείως διαφορε¬ 
τικό. Δηλαδή αν τελικά αρχίζουμε να βάζουμε την έννοια των κοινών 
χωρίς να βάζουμε και τις εννοιολογήσεις που τα οργανώνουν, έχου¬ 
με χάσει ένα μεγάλο σημείο της δυνατότητας υπεράσπισής τους και 
επανασυγκρότησής τους. Και τελικά όμως τι σημαίνει εννοιολόγηση; 
Κι αυτό είναι στην πραγματικότητα η ίδια η ιστορία που παράγει το 
επαναστατικό κίνημα, αν σε αυτό αναφερόμαστε. Ουσιαστικά αφορά 

την επανασυγκρότηση ενός κοσμοειδώλου, ταυτοτήτων οι οποίες έρ¬ 
χονται να επαναορίσουν, να επανοργανώσουν ζωντανές σχέσεις, να 
δημιουργήσουν κοινότητες ανθρώπων μέσα από τον αγώνα και από 
την αντίληψη για τη ζωή. Αυτό τελικά είναι θεμελιώδες. 

Σχετικά με αυτό, στις θέσεις του Μωβ Καφενείου. Γενικά παρα¬ 
κολουθώ τις έμφυλες αναλύσεις γιατί είναι από τις πιο ενδιαφέρου¬ 
σες τοποθετήσεις που έχουν αναδυθεί τα τελευταία χρόνια. Ένα ση¬ 
μείο που με ξενίζει και έχει σχέση με όσα ανάφερα προηγουμένως, 
είναι η εμμονή στις αφηγήσεις της νεωτερικότητας. Καταρχήν, δε θε¬ 
ωρώ τις αφηγήσεις της νεωτερικότητας μονοδιάστατα αρνητικές για¬ 
τί αυτό υπόρρητα κρύβεται πίσω από όλες τις αναλύσεις και αυτό ου¬ 
σιαστικά υπήρχε και μέσα στην ανάλυση του Μωβ Καφενείου. Δεν 
τις οργανώνουν εξαρχής. Δεν είναι η νεωτερικότητα ας πούμε που 
οργανώνει μια αφήγηση πάνω στο δίπολο άντρας-γυναίκα. Υπάρχει 
ήδη αυτή η αφήγηση κι αυτό το δίπολο στην ανάλυση της πατριαρχι¬ 
κής κοινωνίας στις μη ιστορικές κοινωνίες. Και το λέω όλο αυτό, τε¬ 
λικά, για να καταλήξω και να αντιστρέφω αυτήν την εμμονή στις αφη¬ 
γήσεις της νεωτερικότητας και να μιλήσω για τις αφηγήσεις της με- 
τανεωτερικότητας. Δηλαδή, δεν μπορούμε να αντιληφθούμε την έν¬ 
νοια των κοινών και πολύ περισσότερο των κοινοτήτων, αν δε δούμε 
τον τρόπο με τον οποίο ο καπιταλισμός, αυτό το συγκεκριμένο στά¬ 
διο του καπιταλισμού κι αυτή η συγκεκριμένη περίοδος στην οποία 
ζούμε, πώς καταστρέφει και ανασυγκροτεί τις ζωές μας με έναν τρό¬ 
πο που δεν είναι δυνατό να υπάρξεις. Σε αντίθεση με τη νεωτερικότη¬ 
τα, ο μετανεωτερικός κόσμος επαναοργανώνει, τουλάχιστον κατά τη 
γνώμη μου, γιγαντιαίες ιδιωτικές σφαίρες. Αυτό σημαίνει την έξοδο 
ουσιαστικά του συλλογικού κόσμου τόσο από το ψυχοσυναισθηματι- 
κό πεδίο όσο και από τις νοηματικές αφηγήσεις και τις αντιληπτικές 
κατηγορίες του κόσμου. Κι αυτό συνιστά μια πολύ μεγάλη διαφορά. 

Όταν έρχονται κεντρικά αναλυτικά εργαλεία -τα οποία κατά τα 
άλλα είναι φοβερά χρήσιμα- όπως αυτή η αντίληψη που κατατίθε¬ 
ται για τα κοινά και τις περιφράξεις και μπαίνουν μέσα στην αντίλη¬ 
ψη και στην εννοιολόγηση του αγώνα, αν δε δουν κι αυτή τη διάστα¬ 
ση και αν δεν προσπαθήσουν να επαναπροσδιορίσουν τις υποκειμε¬ 
νικές κατηγορίες που συγκροτούν την έννοια του κοινού, εκεί πέρα 
λανθάνουν. Τελοσπάντων αυτό που ήθελα να πω... Ας πούμε, με τη 

θέση του Β&ιππ&η, ότι το συγκεκριμένο μοντέλο του καπιταλισμού 
καταστρέφει κάθε δραστικοποιημένη και πραγματική κοινωνική σχέ¬ 
ση και αντικαθιστά όλες τις ταυτότητες με την ταυτότητα του κατανα¬ 
λωτή, εγώ συμφωνώ. Αλλά αυτό αν δεν το δεις, αν δε δεις δηλαδή την 
ανάγκη επανασυγκρότησης των κοινών μέσα από την επανασυγκρό- 
τηση των ταυτοτήτων -γιατί αυτό σημαίνει «επανασυγκροτώ», ότι ο 
καπιταλισμός είναι κοινωνική σχέση. Ή μάλλον, η πραγματική κατα¬ 
στροφή των κοινωνικών σχέσεων. Αν πραγματικά θέλουμε να δούμε 
την επανάσταση και τα δικά μας προτάγματα σαν μια αντίληψη επα- 
νακατασκευής εδάφους, εδαφικοποίησης ζωής, κοινοτήτων, θα πρέ¬ 
πει να δούμε και την επανασυγκρότηση ταυτοτήτων και μέσα σε αυτό 
το πλαίσιο των υποκειμένων να εξετάσουμε τα κοινά. Θα πρέπει δη¬ 
λαδή κυρίως να κοιτάζουμε τις κοινότητες των ανθρώπων που αναδύ¬ 
ονται μέσα στην πραγματική ζωή και μέσα στον αγώνα και τα κοινά 
να έρχονται σαν εκείνο το αντικείμενο το οποίο προσδιορίζεται κυ¬ 
ρίαρχα από τα υποκείμενα, τις κοινότητες. 

Κλείνοντας, δηλαδή, να το συνοψίσω λιγάκι. Θεωρώ την ανάλυση 
για τα κοινά και τις περιφράξεις πάρα πολύ χρήσιμη και ειδικά έτσι 
όπως ορίζεται από το Θοίε \& Κ.3§ε, θεωρώ ότι μας πηγαίνει βήματα 
μπροστά. Μόνο που φαίνεται να είναι μια αφήγηση της συγκεκριμέ¬ 
νης ιστορικής περιόδου. Μοιάζει να είναι μια αφήγηση, η οποία προ¬ 
σπαθεί να καταλάβει τον αστικό χώρο μέσα στο μητροπολιτικό πε¬ 
δίο. Έτσι, υπάρχουν πράγματα μέσα στις αναγκαίες υποκειμενικότη¬ 
τες της ζωής τα οποία φαίνεται ότι τα χάνει. Δηλαδή ίσως θα χρειά¬ 
ζεται αυτή η συζήτηση να επαναοριστεί κυρίαρχα από την έννοια της 
κοινότητας και της υποκειμενοποίησης, πριν δοκιμάσει να μεταβεί σε 
ένα δεύτερο στάδιο πάνω στην έννοια του κοινού και του δημόσιου. 

Σχόλιο 2: 

Λοιπόν, ελπίζω να διασκεδάζει κάπως ο Μ&δδϊιηο με την κριτική, για¬ 
τί αυτό ακριβώς πρόκειται να κάνω τώρα. Θεμέλιος λίθος αυτού που 
ονομάζει ο Μ&κδϊιτιο «κομμουνισμό των κοινών» είναι ουσιαστικά η 
θεωρία για τη συνεχιζόμενη πρωταρχική συσσώρευση. Ο Μοδκπηο 
λέει ότι αυτό είναι μια αναμόρφωση της μαρξιστικής θεωρίας, κατά 
τη γνώμη μου πρόκειται για κάτι παράδοξο. Είναι όντως μια ανα¬ 
μόρφωση της μαρξιστικής θεωρίας, αλλά στην πραγματικότητα γίνε- 

ται με έναν τέτοιο τρόπο που συμπληρώνει τη μαρξιστική θεωρία, ού¬ 
τως ώστε να μπορεί σήμερα το περιεχόμενο του κομμουνισμού να 
είναι αυτό που ήταν και για τον Μαρξ, για την ιστορική εποχή του 
Μαρξ. Δηλαδή, η δημιουργία μιας «κοινωνίας ελεύθερα συνασπι¬ 
σμένων παραγωγών». Ο τρόπος παραγωγής του κομμουνισμού για 
τον Μαρξ, είναι η κίνηση από την τάξη καθεαυτή στην τάξη δι’ εαυ- 
τήν, στην τάξη για τον εαυτό της. Μέσα στην αναδιάρθρωση παράγε- 
ται η θεωρία του κομμουνισμού των κοινών, που στην πραγματικότη¬ 
τα κατά τη γνώμη μου είναι μια σύγχρονη επανάληψη αυτού του σχή¬ 
ματος. Το σχήμα του Μαρξ από την τάξη καθεαυτή προς την τάξη 
για τον εαυτό της εγώ στην πραγματικότητα το ξαναβλέπω στο σχή¬ 
μα του Μ&55ΠΠΟ για την ανάπτυξη δυνάμεων, τις οποίες ονομάζει κοι¬ 
νά, για την «ανεξάρτητη από το κεφάλαιο αναπαραγωγή της ζωής» 
-κάνω ηιιοίε από αυτά που είπε προηγουμένως- ως προϋπόθεση για 
την κατάργηση του κεφαλαίου. Στην πραγματικότητα δηλαδή πρόκει¬ 
ται για τη δημιουργία μιας κοινωνίας παραγωγών και αυτό απαιτεί 
ένα Γ6θ1ώηιίη§, μια επαναοικειοποίηση όπως μεταφράστηκε, των μέ¬ 
σων παραγωγής. Έχει μάλιστα ενδιαφέρον για όσους διαβάσουν την 
πολύ ενδιαφέρουσα έκδοση που έκανε το τεόεΐ.ηεί ότι στη μετάφρα¬ 
ση του «τεείώιτπηο» οι συντάκτες έχουν έχουν αντιληφθεί αυτήν την 
αντίφαση και έχουν κάνει μια προσπάθεια να επαναορίσουν το τι ση¬ 
μαίνει ΓεείΗΠτπηο ουσιαστικά. 

Κατά τη δική μου γνώμη δεν είναι αυτό το περιεχόμενο του κομ¬ 
μουνισμού που παράγεται σήμερα, άλλα αυτό είναι έξω από το σχό¬ 
λιο που θέλω να κάνω εδώ. Αυτό που θέλω να πω είναι ότι ο Μαρξ 
παρότι είχε αυτόν τον τρόπο παραγωγής του κομμουνισμού στο μυα¬ 
λό του, ήδη από τότε, από τον δέκατο ένατο αιώνα, είχε ορίσει διαφο¬ 
ρετικά την πρωταρχική συσσώρευση, όχι ως κάτι που προηγείτο του 
καπιταλισμού άλλα ως μια μακρά ιστορική διαδικασία. Επειδή και ο 
Μακκπηο αναφέρεται συγκεκριμένα στον Μαρξ, θα κάνω ςιιοίε από 
ένα κομμάτι και θα ήθελα καταρχάς να μου πει τη γνώμη του πάνω σε 
αυτό, ποια είναι η διαφωνία του: 

«[...] μαζί με το μέγεθος του δαπανημένου κεφαλαίου, αυξά¬ 
νει και η μάζα του κέρδους αν και με μικρότερο ποσοστό. Ωστό¬ 
σο, αυτό συνεπάγεται ταυτόχρονα συγκέντρωση του κεφαλαίου, 
γιατί τώρα οι όροι παραγωγής απαιτούν τη χρησιμοποίηση μεγά- 

λης μάζας κεφαλαίου. Συνεπάγεται επίσης τη συγκεντροποίηση 
του κεφαλαίου, δηλαδή την καταβρόχθιση των μικρών κεφαλαιο¬ 
κρατών από τους μεγάλους και την αποκεφαλαιοκρατοποίηση των 
πρώτων.» 8 

Εδώ είναι το ενδιαφέρον κομμάτι: 

«Πρόκειται πάλι, αν και σε δεύτερο βαθμό, για τον χωρισμό 
των όρων εργασίας από τους παραγωγούς, στους όποιους ανή¬ 
κουν ακόμα αυτοί οι μικρότεροι κεφαλαιοκράτες, γιατί σ’ αυτούς 
παίζει ακόμα κάποιο ρόλο ή δική τους προσωπική εργασίαή...] 
Ακριβώς αυτός ό χωρισμός των όρων εργασίας, από τη μία, και 
των παραγωγών, από την άλλη, είναι πού συγκροτεί την έννοια 
του κεφαλαίου πού αρχίζει με την πρωταρχική συσσώρευση [...] 
και πού εμφανίζεται μετά σαν μόνιμη διαδικασία στη συσσώρευ¬ 
ση και στη συγκέντρωση του κεφαλαίου, και που εδώ τέλος εκ¬ 
φράζεται σαν συγκεντροποίηση σε λίγα χέρια υπαρχόντων ήδη 
κεφαλαίων και σαν αποκεφαλαιοκρατοποίηση πολλών (αυτή εί¬ 
ναι τώρα ή νέα μορφή τής απαλλοτρίωσης). Αυτή η διαδικασία θα 
οδηγούσε σύντομα την καπιταλιστική παραγωγή στην κατάρρευ¬ 
ση, αν δεν δρούσαν ξανά διαρκώς αποκεντρωτικά αντιτιθέμενες 
τάσεις δίπλα στην κεντρομόλο δύναμη.» 9 

Άρα, λοιπόν, αυτό που ο Μεικδϊιηο ονομάζει παραδοσιακή αντί¬ 
ληψη για την πρωταρχική συσσώρευση, στην ουσία εμφανίζεται από 
τον Μαρξ σαν μία συνεχής διαδικασία απαλλοτρίωσης κεφαλαίων 
μικρότερων καπιταλιστών -κατά τις αναδιαρθρώσεις- από μεγαλύ¬ 
τερους καπιταλιστές. Σίγουρα το κεφάλαιο -σε αυτό το πράγμα δε 
μπορούμε παρά να συμφωνήσουμε- επεκτείνεται ακόμη και σήμερα 
με την εκτόπιση των παραγωγών από τη γη τους. Προφανώς, υπάρ¬ 
χουν ακόμη φτωχοί αγρότες οι οποίοι ζουν μόνο από την εκμετάλλευ- 
ση της γης τους, όπως υπάρχουν και ιθαγενείς κυνηγοί, ελάχιστοι μεν 
αλλά υπάρχουν. Η πρωταρχική συσσώρευση ήταν μια μακρά ιστορι¬ 
κή διαδικασία μέσω της οποίας επιβλήθηκε η κυριαρχία του καπιτα¬ 
λιστικού τρόπου παραγωγής, δηλαδή η κυριαρχία της αντίφασης της 
εκμετάλλευσης πάνω σε όλες τις άλλες αντιφατικές κοινωνικές σχέ¬ 
σεις, οι οποίες εξακολουθούν να υπάρχουν και να ανήκουν οργανικά 
στην καπιταλιστική κοινωνία. 

Κατά τη γνώμη μου, πίσω από τη χρήση του όρου «συνεχιζόμενη 

πρωταρχική συσσώρευση» υπάρχει μια ιδεολογία, η ιδεολογία αυτή 
είναι ότι αναγνωρίζει ένα εξωτερικό του καπιταλισμού συμπαν κοι¬ 
νωνικών σχέσεων, το οποίο αντιμετωπίζει το κεφάλαιο ως μία συνε¬ 
χή κατάληψη αυτού του χώρου, συνεχή εμπορευματοποίηση πτυχών 
της ανθρωπινότητας. Ο Μ&δκϊηιο έφερε ας πούμε το παράδειγμα της 
Υφανέτ, υπάρχουν και άλλα παραδείγματα από το κείμενο του, όμως 
το πρόβλημα κατά τη γνώμη μου γίνεται ακόμη μεγαλύτερο, στη αντί¬ 
ληψη για τα κοινά όχι μόνο όταν μιλάμε για τους εναλλακτικούς χώ¬ 
ρους αναπαραγωγής, όπως θεωρεί ο Μ&κδϊιηο την Υφανέτ, αλλά όταν 
φτάνουμε στην ιδιωτικοποίηση των κρατικών υπηρεσιών. Λέει για 
παράδειγμα σε ένα από τα κείμενα που έχει μεταφράσει το τεβεί.ηεί: 

«Η ιδιωτικοποίηση των κοινών αγαθών στις Ηνωμένες Πολι¬ 
τείες και στην Ευρώπη επίσης πρέπει να εξεταστεί με αυτό τον 
τρόπο, [δηλαδή ως νέα περίφραξη]. Για μένα ωστόσο είναι σημα¬ 
ντικό να δοθεί έμφαση, όχι μόνο στο ότι οι περιφράξεις συμβαί¬ 
νουν διαρκώς αλλά επίσης και στο ότι διαρκώς δημιουργούνται 
κοινά .» 10 

Σε άλλο σημείο λέει όμως το εξής: 

«Οι σύγχρονές μορφές της πρωταρχικής συσσώρευσης εμφα¬ 
νίζονται σε εντελώς διαφορετικά πλαίσια από αυτά στις οποίες 
έλαβε χώρα το κίνημα ενάντια στις περιφράξεις στην Αγγλία και 
το δουλεμπόριο, όμως το να τονίζουμε τον χαρακτήρα των κοινών 
μας επιτρέπει να ερμηνεύσουμε τη σημερινή κατάσταση χωρίς να 
ξεχνάμε τα σκληρά μαθήματα του παρελθόντος .» 11 
Και συνεχίζει: 

«Κοινωνικοοικονομικά δικαιώματα είναι τις περισσότερες φο¬ 
ρές το αποτέλεσμα παλαιότερων μαχών, κρατικοί θεσμοί έχουν 
αναπτύξει και προσπαθήσει να ενσωματώσουν πολλά από αυτά 
τα δικαιώματα με βάση τις προτεραιότητες του καπιταλιστικού 
συστήματος, για παράδειγμα τα εγγυημένα δικαιώματα του με¬ 
ταπολεμικού κράτους πρόνοιας μπορεί να κατανοηθούν ως θε¬ 
σμοθέτηση σε ορισμένες μορφές των κοινωνικών κοινών (κοοΜ 
οοιηηιοηκ ).» 12 

Το ζήτημα αυτό το θεωρώ ιδιαίτερα σημαντικό γιατί άπτεται και 
της κατάστασης της ταξικής πάλης στην Ελλάδα σήμερα. Ανεγείρο- 
νται, δηλαδή, θεωρητικά ερωτήματα σχετικά με το πώς πρέπει να 

αντιληφθούμε την ιδιωτικοποίηση των κρατικών υπηρεσιών. Είναι οι 
υπηρεσίες που παρέχει το κράτος «κοινωνικά κοινά»; Ή μήπως στην 
πραγματικότητα είναι έμμεσος μισθός; Οι αγώνες ενάντια στις ιδιω¬ 
τικοποιήσεις είναι αγώνες για τα κοινά; Ή είναι στην πραγματικό¬ 
τητα ουσιαστικά μισθολογικοί αγώνες; Τι σημαίνει για μας να παρα¬ 
μένουν οι παρεχόμενες υπηρεσίες στο κράτος, αλλά παράλληλα, ας 
πούμε, να γίνονται συνεχώς πιο ακριβές, όπως για παράδειγμα στην 
υγεία; τι σημαίνει δηλαδή γενικώς η πρόταξη της μη ιδιωτικοποίη¬ 
σης; Τελικά, δηλαδή, το ερώτημα είναι πώς πρέπει να αντιμετωπίζου¬ 
με τη σημερινή κατάσταση στην οποία το κράτος πρόνοιας ισοπεδώ¬ 
νεται, καταστρέφεται; Πρέπει να το επαναδιεκδικούμε; Αυτό το σχό¬ 
λιο ήθελα να κάνω. Ευχαριστώ. 

Σχόλιο 3: 

Πάντως παιδιά, λίγο πριν απαντήσει, με όλη την εκτίμηση γιατί από 
ότι φαίνεται δούλεψε και το έψαξε για να κάνει αυτό το πράγμα, νο¬ 
μίζω ότι αυτές οι τοποθετήσεις, δηλαδή η παράθεση αποσπασμάτων 
τόσο μεγάλων, δεν εξυπηρετούν. Θέλω να πω ας μπαίνουν τα ζητή¬ 
ματα αλλά να μπαίνουν με ένα τρόπο που να κινείται η κουβέντα για¬ 
τί ουσιαστικά θεωρώ ότι η κουβέντα γίνεται για να επικοινωνούμε τα 
σκεπτικά μας, τους αγώνες μας, τις εμπειρίες μας. Τοποθετήσεις αυ¬ 
τού του τύπου θα έπρεπε, νομίζω, να είναι γραπτές, όπως μια κριτική 
αλληλογραφία όπου γράφεις ένα κείμενο, το στέλνεις και περιμένεις 
απάντηση ή έρχεσαι αύριο το πρωί στη συνέντευξη ας πούμε και το 
συζητάς. Κατά τη γνώμη μου πάντα και με όλο το σεβασμό. 

Σχόλιο του Μοδδΐηιο ϋβ Αη§β1ΐδ: 

Αν δε σας πειράζει, θα αρχίσω να απαντώ σε κάποια πράγματα για¬ 
τί ήδη η πληροφορία γίνεται αρκετά πυκνή. Ξεκινώντας με την τε¬ 
λευταία παρατήρηση, ισχυρίζομαι ότι μπορεί να αποδοθεί στον ίδιο 
τον Μαρξ αυτή η θεωρία της συνεχιζόμενης πρωταρχικής συσσώρευ¬ 
σης. Οπότε συμφωνώ με αυτά τα αποσπάσματα του Μαρξ που δια¬ 
βάστηκαν, δεν έχω κάποιο πρόβλημα με αυτά. Αναφερόμουν όμως, 
προηγουμένως, στην ορθόδοξη μαρξιστική ανάγνωση του Μαρξ, η 
οποία πάντα περιθωριοποιεί την πρωταρχική συσσώρευση σαν κάτι 
που ανήκει στις απαρχές του καπιταλισμού. Το μόνο φως, ας πού- 

με, η μόνη αναλαμπή σε όλη αυτή την παράδοση είναι η Ρόζα Λού¬ 
ζε μπουργκ. 

Υπάρχει και ένα ακόμα ζήτημα, όμως, που ο Μαρς ίσα-ίσα που 
αναφέρει: όχι μόνο η επέκταση του κεφαλαίου περιφράσσει συνεχώς 
νέους χώρους και τους εντάσσει μέσα στην παγκόσμια αγορά, δηλα¬ 
δή οι περιοχές που πριν δεν εντάσσονταν μέσα στην καπιταλιστική 
παραγωγή τώρα ενσωματώνονται σε αυτή, αλλά και για τους εργατι¬ 
κούς αγώνες -ακόμη και για τους παραδοσιακούς εργατικούς αγώ¬ 
νες- τα μέσα του αγώνα είναι η δημιουργία των κοινών. Δεν έχου¬ 
με παρά να μελετήσουμε για παράδειγμα την ιστορία των ελευθερια- 
κών κινημάτων στις Η.Π.Α. Εκεί μπορούμε να βρούμε, για παράδειγ¬ 
μα, μοντέλα αλληλοβοήθειας και αλληλεγγύης που επέτρεπαν στους 
εργάτες και τις οικογένειές τους να αναπαράγονται και συγχρόνως 
παρείχαν το έδαφος για την ενότητα των εργατών στην αντιπαράθε¬ 
σή τους με το κεφάλαιο. Οι πρώτες ελευθεριακές οργανώσεις και οι 
κοινότητες του αγώνα ουσιαστικά δημιουργήθηκαν γύρω από αυτήν 
τη δραστηριότητα του οοιτιιυοπίπο. Όταν μιλάμε για τα κοινά στην 
ιστορία του καπιταλισμού, στην ουσία μιλάμε για οργανώσεις και θε¬ 
σμούς της εργατικής τάξης. Και παράλληλα, μιλάμε πάντα για την 
προσπάθεια του κράτους και του κεφαλαίου να ενσωματώσει αυτούς 
τους θεσμούς, όχι μόνο να τους καταστείλει -αν και πάντα υπάρχει 
και καταστολή- αλλά και σε ορισμένες ιστορικές περιόδους να τους 
απορροφήσει και να τους μετασχηματίσει κατά τέτοιο τρόπο ώστε να 
είναι συμβατοί με τη λειτουργία του κεφαλαίου. 

Κατά τη μεταπολεμική περίοδο, το κοινωνικό συμβόλαιο μετα¬ 
ξύ των οργανώσεων της εργατικής τάξης και του κεφαλαίου περιε- 
λάμβανε από τη μία την αναγνώριση κάποιων κοινών πόρων, όπως η 
πρόνοια, αλλά ταυτόχρονα από την άλλη την εφεύρεση μηχανισμών 
μέσω των οποίων τέτοιοι εργατικοί θεσμοί θα μπορούσαν να τεθούν 
στην υπηρεσία της καπιταλιστικής συσσώρευσης. Και όλο αυτό, απο¬ 
κλείοντας παράλληλα συγκεκριμένους τομείς. Τέτοιο παράδειγμα εί¬ 
ναι φυσικά οι γυναίκες που κατά τη μεταπολεμική περίοδο περιο¬ 
ρίστηκαν και κλείστηκαν εκ νέου στα σπίτια τους. Ή επίσης, όσον 
αφορά τις Η.Π.Α., οι κοινότητες των μαύρων που και αυτές αφέθη- 
καν εκτός του κοινωνικού συμβολαίου. Για να μη μιλήσουμε για τους 
αγρότες του Τρίτου Κόσμου που βομβαρδίστηκαν με βόμβες ναπάλμ. 

Έτσι, λοιπόν, η σχέση των κοινών με τον καπιταλισμό κουβαλάει μια 
αμφίσημη και αντιφατική ιστορία. Αλλά αυτό δε σημαίνει ότι δεν έχει 
αξία να σκεφτόμαστε με όρους κοινών το παρόν, χωρίς να αγνοούμε 
τα προβλήματα του παρελθόντος. 

Θέτεις πολύ σημαντικά και θεμελιώδη ερωτήματα: θα έπρεπε να 
διεκδικούμε υπηρεσίες από το κράτος; Τι σημαίνει αυτό; Να γυρί¬ 
σουμε πίσω στο χρόνο, στην εποχή πριν τις περικοπές; Να επιστρέ¬ 
φουμε, δηλαδή, στην περίοδο των αλλοιωμένων κοινών; Ή μήπως να 
χρησιμοποιήσουμε αυτήν την ευκαιρία που ανοίγεται μέσα από τους 
αγώνες εναντίον των περικοπών ώστε να οραματιστούμε νέους τρό¬ 
πους ανάκτησης των κοινών, που θα συνεπάγονται ανώτερες βαθμί¬ 
δες χειραφέτησης και κοινωνικής εξουσίας; Αν θεωρήσουμε το σύ¬ 
στημα υγείας ως ένα κοινό, τότε ποια είναι η κοινότητα; Ποια η σχέ¬ 
ση μεταξύ ασθενών και γιατρών, διοικητών και αρμόδιων υπουργών; 
Όλα αυτά οφείλουν να ανασυσταθούν, να μετασχηματιστούν. Και 
όλα αυτά οφείλουν να πέσουν στο τραπέζι και να συζητηθούν μέσα 
στο πλαίσιο του αγώνα. 

Θα ήθελα επίσης, πολύ σύντομα, να κάνω ένα σχόλιο πάνω στην 
πρώτη τοποθέτηση, σχετικά με το ερώτημα κατά πόσο τα κοινά είναι 
κάτι ουδέτερο: νομίζω ότι δεν κατόρθωσα να γίνω ιδιαίτερα σαφής 
πάνω σε αυτό. Φυσικά εσύ και εγώ, όπως και οποιοσδήποτε άλλος/η 
από όσους/ες βρίσκονται απόψε εδώ, προβάλουμε τις δικές μας αξί¬ 
ες, τις δικές μας αρχές σε οποιαδήποτε κατάσταση εμπλακούμε. Και 
προφανώς οι υποκειμενικότητές μας είναι κομμάτι της εξίσωσης από 
την πρώτη στιγμή που παρεμβαίνουμε, οπουδήποτε και αν συμβαί¬ 
νει αυτό. Με αυτήν την έννοια, εντάσσω τον εαυτό μου στη θεωρία 
της κοινωνικής κατασκευής [κονστρουκτιβισμού], δεν είμαι υποστη- 
ρικτής της νεωτερικότητας. Αλλά αληθεύει, επίσης, ότι συχνά ακούμε 
για καταστάσεις στις οποίες δε θα επιλέγαμε να εμπλακούμε, διότι 
οποιοδήποτε κοινό βρίσκεται μπροστά μας δε σημαίνει αυτόματα ότι 
συμμερίζεται τις δικές μας αξίες. Επομένως, δεν τίθεται ζήτημα ου¬ 
δετερότητας των κοινών. Εφόσον μιλάμε για πραγματική πράξη, για 
την πρακτική δραστηριότητα του οοπιιυοπίπο, πάντα μέσα από αυτήν 
τη δραστηριότητα αναδύονται αξίες. Αλλά οι αξίες που κομίζουμε 
μέσα από τη ριζοσπαστική κινηματική μας παράδοση, μέσα από τους 
αγώνες μας για τη χειραφέτηση, ενάντια στους αποκλεισμούς, την εκ- 

μετάλλευση, τις ιεραρχίες, αυτές οι αξίες πρέπει να εισαχθούν στις 
σφαίρες αναπαραγωγής της ζωής, να γειωθούν στο εκάστοτε κοινω¬ 
νικό υπόβαθρο, στο κοινωνικό έδαφος στο οποίο αυτές λαμβάνουν 
χώρα. Και έτσι η μάχη που πρέπει να δώσουμε, που συχνά είναι ένας 
αγώνας διττός, δεν είναι μόνο η μάχη ενάντια στο κεφάλαιο αλλά επί¬ 
σης και η αναδιαμόρφωση των κοινοτήτων μας και συχνά η δημιουρ¬ 
γία νέων κοινοτήτων μέσα από τον κοινωνικό κατακερματισμό. 

Στην Ιταλία, εκεί που μένω, δουλεύω μεταξύ άλλων σε ένα κοινο¬ 
τικό κήπο που έχουμε στήσει και αν ήταν να εφαρμόσω τις ριζοσπα¬ 
στικές μου αξίες, θα συνεργαζόμουν μόνο με τη σύντροφό μου και 
ίσως με καναδυό άτομα ακόμη. Αλλά αντίθετα, υπάρχουν και συμμε¬ 
τέχουν άνθρωποι με διαφορετικές καταβολές, ως προς τη θρησκεία 
-κάποιοι καθολικοί για παράδειγμα και μάλιστα πολύ πιστοί-, ή ως 
προς την ιδεολογία -υπάρχουν κάποιοι αριστεροί και κάποιοι δεξι¬ 
οί, κάποιοι που ψηφίζουν τον Μπερλουσκόνι και τη Λίγκα του Βορ¬ 
ρά και υπάρχει μάλιστα και ένας φασίστας. Το πλαίσιο εκεί, το πο¬ 
λιτιστικό υπόβαθρο στην ευρύτερη περιοχή, εκφέρει ένα λόγο έντο¬ 
να αντιμεταναστευτικό και επικριτικό ως προς τους πολιτισμούς της 
Βόρειας Αφρικής. Παρ’ όλα αυτά, έχουμε και δύο άτομα από το Μα¬ 
ρόκο που δουλεύουν μαζί μας, οι οποίοι είναι μετανάστες που έφτα¬ 
σαν πρόσφατα στην Ιταλία, όπως επίσης και δύο μετανάστες από την 
Αιθιοπία που έφτασαν μόλις πριν από μια βδομάδα. Και αυτοί οι άν¬ 
θρωποι, δουλεύουν πλάι-πλάι με αυτούς που ψήφισαν τον Μπερλου¬ 
σκόνι και τη Λίγκα του Βορρά. Πώς είναι αυτό δυνατό; Δε χτίσα¬ 
με αυτή την κατάσταση ξεκινώντας με ιδεολογικές συζητήσεις αλλά 
αφήνοντας την ιδεολογική μας συζήτηση να ωριμάσει και να δημι¬ 
ουργήσει μια εκρηκτική δυναμική ενώ κάνουμε πράγματα. Έχουμε 
έτσι φτάσει στο σημείο, αυτός που ψήφισε Μπερλουσκόνι να έχει αρ¬ 
χίσει να το ξανασκέφτεται. Επίσης, άκουσα από κάποιον που μέχρι 
πέρυσι ήταν σθεναρά ενάντια στους μετανάστες, να λέει ότι «τελι¬ 
κά, αυτός ο τύπος είναι καλό παιδί» και ακόμα οι φασίστες σταμάτη¬ 
σαν πια να κάνουν ροκί φωτογραφίες του Μουσολίνι στην σελίδα που 
έχουμε στο ί&οεόοοΕ Πράγμα που είναι κάτι πολύ καινούριο και για 
μένα. Έχω ζήσει σε μεγάλες πόλεις όλη μου τη ζωή, και σε μια πα¬ 
ρόμοια κατάσταση κάπου αλλού, θα έλεγα «άντε γαμηθείτε» και θα 
έκανα κάτι άλλο. Αλλά είναι πολύ ενδιαφέρον και το συνειδητοποίη- 

σα τώρα, ότι ζώντας σε μια μικρή περιοχή τα τελευταία τρία χρόνια, 
τόσο εγώ προσωπικά όσο και η οικογένεια μου, δεν έχουμε την επι¬ 
λογή να μην αντιμετωπίσουμε τους ανθρώπους που πρέπει να αντιμε¬ 
τωπίσουμε. Η μόνη επιλογή που έχουμε είναι το κατά πόσο θα μπο¬ 
ρέσουμε να κάνουμε κάτι συλλογικά, κάτι το οποίο εμείς θεωρούμε 
σημαντικό για τις ζωές μας ή όχι. Και το πώς αυτό θα συμβεί εξαρτά- 
ται και από τη δική μου συμβολή, από εμένα τον ίδιο, και εκεί είναι 
που θα θέσω τις δικές μου αξίες και θα τραβήξω τις διαχωριστικές 
μου γραμμές και αν κάποιος κάνει, για παράδειγμα, ένα ρατσιστικό 
σχόλιο, θα το αντικρούσω και θα προσπαθήσω να το συζητήσω και να 
το αντιμετωπίσω. Έτσι, οι υποκειμενικότητες και οι ταυτότητες είναι 
καίριας σημασίας αλλά παράλληλα είναι παράγοντες που εξελίσσο¬ 
νται ταυτόχρονα με τη διαδικασία της δημιουργίας των κοινών. 

Σχόλιο 4: 

Εγώ θα ήθελα να ρωτήσω, όχι τον Μοκκϊιηο, μιας και δεν είναι ο μό¬ 
νος ομιλητής εδώ, υπάρχουν και άλλοι. Εγώ δεν κατάλαβα τη φεμινι¬ 
στική κριτική στα οοιπιτιοηκ, ήταν εντελώς επιγραμματική, όπως επί¬ 
σης και για το μισθό και για την οικιακή εργασία. Δηλαδή, αν πια¬ 
στούμε από το τελευταίο που είπε ο Μ&δκίιηο, ότι μέσα από όλη αυτή 
τη διαδικασία λειτουργίας των κοινών, που κατά τη δική του γνώμη 
είναι κομμουνισμός -δεν παίρνω θέση πάνω σε αυτό, η δική μου αντί¬ 
ληψη είναι κάπως διαφορετική αλλά τελοσπάντων- αν όλη αυτή η δι¬ 
αδικασία αλλάζει τις ταυτότητες, είναι ξεπέρασμα παγιωμένων κοι¬ 
νωνικών ταυτοτήτων και ρόλων και προσωπείων ας πούμε, γιατί στον 
καπιταλισμό δεν υπάρχουν ακριβώς πρόσωπα, υπάρχουν ρόλοι, ποια 
είναι δηλαδή η κριτική, ότι η λογική του οοπιιυοπίπο ή χου μισθού για 
την οικιακή εργασία, αν τελοσπάντων πούμε ότι ανήκουν στην ίδια 
θεωρητική παράδοση του Αυτόνομου μαρξισμού, διατηρούν τους ρό¬ 
λους του κοινωνικού φύλου; Αυτή είναι η κριτική που κάνετε; 

Σχόλιο από το Μωβ Καφενείο: 

Όπως το αντιλαμβάνομαι, και νομίζω ότι έτσι κάπως ειπώθηκε, από 
την εισήγηση μπήκε ένα ζήτημα ότι οι περιφράξεις περιορίζουν την 
πρόσβαση στα μέσα διαβίωσης και παράλληλα κατασκευάζουν την 
ίδια τη γυναίκα, όπως ειπώθηκε, ως αγαθό. Οπότε, με δύο παραδείγ- 

ματα που τέθηκαν στις περιφράξεις στους δημόσιους χώρους και το 
χαρακτήρα αυτών των περιφράξεων, αναδείχθηκε αυτό, μία διερώ- 
τηση για το αν το ίδιο πράγμα θα αναπαραχθεί μέσα στα κοινά. Αν 
δηλαδή τα κοινά αναπαράγουν τη γυναίκα ως αγαθό. Ναι, ενδείξεις 
ανιχνεύτηκαν στα δύο παραδείγματα που είπες. 

Σχόλιο 5: 

Λίγο όπως το κατάλαβα εγώ, αν ο μισθός της οικιακής εργασίας είναι 
για γυναίκες, ναι, αναπαράγει τις έμφυλες [περιφράξεις]. Αν υπάρ¬ 
χει ένας μισθός εργασίας, και είναι έτσι, ένας μισθός εργασίας, τότε 
ίσως δεν τις αναπαράγει. Αν είναι για τις γυναίκες, τις αναπαράγει. 

Σχόλιο Α από το Μωβ Καφενείο: 

Θα πω κάποια πράγματα σε σχέση με τον οικιακό μισθό για τον οποίο 
ερωτηθήκαμε. Καταρχήν, συμφωνούμε κάπως με αυτά που είπε και ο 
X. στην εισήγησή του, ότι τα κοινά δεν μπορούν να απαιτηθούν, όπως 
εμείς δεν αναπαραγόμαστε με τη μορφή αιτημάτων αλλά αναπαρα¬ 
γόμαστε μέσα από σχέσεις. Επομένως, βλέπουμε και κατασκευάζου¬ 
με τα κοινά εντός των αγώνων. Ένα συν που βάζουμε είναι τα ποιο¬ 
τικά χαρακτηριστικά, τα οποία βλέπουμε μέσα στους αγώνες και τους 
αποκλεισμούς που γίνονται. Γι’ αυτό κάπως βάλαμε και το υποκεί¬ 
μενο μετανάστης. Δε νοούνται κοινότητες που αποκλείουν κάποιους 
άλλους, είτε αυτοί είναι μετανάστες είτε ομοφυλόφιλοι, τρανς, γκέι 
και λεσβίες. Και μια άλλη κριτική που κάναμε σχετικά με ένα λόγο 
που έχει αναπτυχθεί κυρίως από τη Ρεόεπα, που ανήκει στο πλαί¬ 
σιο των Αυτόνομων μαρξιστών, είναι ότι, όταν λέγεται ότι οι γυναί¬ 
κες πρέπει να αναλάβουν ηγετικό ρόλο στην αναπαραγωγική εργα¬ 
σία και στην κολλεκτιβοποίηση αυτής -με κάποια παραδείγματα κυ¬ 
ρίως από την Αφρική- αυτό που βλέπουμε εμείς είναι η φυσικοποίη- 
ση του ρόλου μας και προτιμούμε να μπούμε ως κάτι άλλο στα κοινά, 
και όχι με τις ήδη υπάρχουσες ταυτότητες. 

Σχόλιο Β από το Μωβ Καφενείο: 

Και κάποια πολύ σύντομα σχόλια σε σχέση με το υποκείμενο και το 
ρόλο που κατέχει στην εισήγησή μας. Διαλέξαμε το παράδειγμα του 
δημόσιου χώρου ακριβώς γιατί φαίνεται σε αυτόν πώς ακριβώς δο- 

μείται το κοινό. Εμείς θεωρούμε ότι ο χώρος κατασκευάζεται από τις 
σχέσεις και από τα υποκείμενα, αυτό για μας είναι κεντρικό, και εκεί 
κάπως βλέπουμε τις περιφράξεις και όχι απλώς στα κάγκελα ή στις 
κάμερες αφηρημένα. Συνεπώς, το υποκείμενο έχει κεντρική θέση σε 
όλη αυτή την ανάλυση μας, καθώς από αυτό ξεκινά και τελειώνει η 
κατασκευή των κοινών και των περιφράξεων. Και εκεί ακριβώς τις 
βλέπουμε και εντός των κινημάτων -για να απαντήσω ίσως και στην 
παρατήρηση του Μβκκϊιτιο. Νομίζω ότι δεν ενδιαφέρει τόσο το πόσο 
χώρο χρησιμοποιούμε εδώ, δηλαδή ποσοτικά αν το δούμε, τα τετρα¬ 
γωνικά που χρησιμοποιούμε, για να δούμε τις περιφράξεις που ενδε¬ 
χομένως υπάρχουν. Περισσότερο εστιάζουμε στις σχέσεις που έχου¬ 
με εδώ μέσα και στον τρόπο με τον οποίο δομούνται. Γιατί φυσικά 
και εντός των κινημάτων μπορούμε να αντιληφθούμε περιφράξεις 
και φυσικά και την έμφυλη διάστασή τους. 

Ένα άλλο πολύ σύντομο σημείο για την νεωτερικότητα και τη με- 
τανεωτερικότητα: δεν ταυτιζόμαστε σε καμία περίπτωση με τη γιγά¬ 
ντωση, όπως αναφέρθηκε, της ιδιωτικής σφαίρας. Θέλουμε ακριβώς 
να ξεφύγουμε από αυτά τα δίπολα. Δε σημαίνει δηλαδή πως μια κρι¬ 
τική στη νεωτερικότητα αυτόματα πρέπει να σε ταυτίσει με την με- 
τανεωτερικότητα, τον μεταμοντερνισμό. Παρ’ όλα αυτά, ο τρόπος με 
τον οποίο έχει κληροδοτηθεί η αντίληψη για τον χώρο, τουλάχιστον 
στις δυτικές κοινωνίες και στη νεωτερικότητα, νομίζω ότι αποτελεί 
ένα εξαιρετικό εργαλείο κριτικής και αναστοχασμού πάνω στο πώς 
πια θα θέλαμε, εντός των κοινών, να αντιλαμβανόμαστε το χώρο και 
τις σχέσεις μας μέσα σε αυτόν. 

Σχόλιο 6: 

Εγώ δύο πράγματα θέλω να πω, μπαίνω σαν αστερίσκος και αστερί¬ 
σκους θα βάλω. Το ένα είναι σχετικό με αυτό που τέθηκε στην εισή¬ 
γηση, στο κομμάτι του Μωβ Καφενείου. Νομίζω ότι το ζήτημα των 
κοινών γυναικών, έτσι όπως προκύπτει μέσα στην ιστορική του εμφά¬ 
νιση, αρθρώνεται ακριβώς μέσα σε κοινωνίες που είναι ήδη εκμεταλ¬ 
λευτικές, εξουσιαστικές και πατριαρχικές, δηλαδή πάνω στον τριπλό 
άξονα που συγκροτεί όλες τις ιστορικές κοινωνίες. Μάλιστα, ταυτί¬ 
ζεται με τη χρονική περίοδο που διαμορφώνεται ο διαχωρισμός της 
σφαίρας δημόσιου-ιδιωτικού, κάτι που συμβαίνει σε όλα τα επίπεδα. 

Συνεπώς, εφόσον το ζήτημα των γυναικών υπάγεται πλέον στο ζήτη¬ 
μα της κατοχής των ανδρών, υπάρχουν γυναίκες οι οποίες είναι ιδι¬ 
ωτικές -ανήκουν δηλαδή ατομικά σε κάποιον συγκεκριμένο άνδρα- 
και γυναίκες οι οποίες είναι κοινές, όπως ακριβώς υπάρχει η διάστα¬ 
ση ατομικού/ιδιωτικού και δημόσιου σε όλα τα επίπεδα. 

Το δεύτερο σημείο σαν αστερίσκος, έχει σχέση πολύ με τη δική 
μας κοινωνία, την ελληνική κοινωνία. Νομίζω ότι το μόνο που πρέ¬ 
πει να προσέξουμε στην προσέγγιση των περιφράξεων είναι να μην 
τις διαχωρίσουμε από την ιδιοκτησία. Επειδή, λοιπόν, ακριβώς μιλά¬ 
με για μία σχέση, που χαρακτηρίζεται από διαδικασία και από αξίες, 
αυτό που λέμε περιφράξεις δεν είναι μια διαδικασία που πραγματώ¬ 
νεται έτσι γενικά και αόριστα -επειδή όταν συνήθως λέμε κεφάλαιο, 
είναι σαν να καταλαβαίνουμε ένα μεγάλο πράγμα. Αυτή η σχέση εί¬ 
ναι εγκαθιδρυμένη σε όλο τον ιστό και καθετοποιημένη μέσα στην 
κοινωνία. Και αυτό σημαίνει το εξής: το έχουμε συναντήσει όλοι, εί¬ 
ναι από τις εικόνες που έχουμε, σε διάφορα επαρχιακά μέρη, αν πας 
στα νησιά είναι όλα χωρισμένα, δηλαδή τα τελευταία διακόσια χρό¬ 
νια έχουν γίνει όλα ιδιοκτησίες. Αυτό τι σημαίνει; Σημαίνει ότι η δι¬ 
αδικασία των περιφράξεων δεν εξελίσσεται μόνο σε μια υψηλή κλί¬ 
μακα. Είναι καθετοποιημένη μέσα σε όλο τον κοινωνικό ιστό. Εκτός 
από εκείνους που δεν έχουν καμία ιδιοκτησία. Αλλά στην Ελλάδα, το 
θέμα που έχουμε συζητώντας για τις περιφράξεις και τα κοινά, είναι 
ότι έχουμε τεράστια διασπορά μικρής ιδιοκτησίας. 

Και αυτός είναι ο λόγος, που αν εδώ στην ελληνική κοινωνία, εγώ 
δηλαδή, ας πούμε αναρχικός, είκοσι χρόνια το λέω και στην γειτο¬ 
νιά μου και τα λοιπά, κάποια στιγμή μετά από κάποια χρόνια το απο¬ 
δέχτηκαν. Αν πας στη γειτονιά σου και πεις «παιδιά, κοινοκτημοσύ¬ 
νη!», μιλάμε για πολύ πέτρα. Υπάρχει πρόβλημα. Το μεγάλο πρόβλη¬ 
μα που υπάρχει, ακόμα και πιο βαθιά από την αναγνώριση πολιτικών 
ταυτοτήτων, είναι να πας και να πεις στη γειτονιά σου ότι «είμαι πού- 
στης, είμαι γκέι» ή «πιστεύω στην κοινοκτημοσύνη». Τελείωσε. Είναι 
τα δύο ζητήματα τζιζ. Ακόμα και να πεις «είμαι αναρχικός, είμαι εκεί¬ 
νο, είμαι το άλλο, κ.λπ.», τελικά με τον ένα ή με τον άλλο τρόπο είναι 
πιο εύκολα διεκδικήσιμο, διαχειρίσιμο και αναγνωρίσιμο στο πλαί¬ 
σιο του κοινωνικού ιστού. Το λέω αυτό με την έννοια ότι, θέλοντας να 
δουλέψουμε μέσα από κοινότητες σαν αυτές που συζητάμε, θέλοντας 

να μπούμε σε διάφορα μέτωπα και να δημιουργήσουμε αυτές τις κοι¬ 
νότητες, το λέω σαν ένα πράγμα, που μας απασχολεί και συλλογικά 
και εμένα προσωπικά, ότι σίγουρα έχουμε ένα βαθμό δυσκολίας που 
είτε τον συναντάμε πολύ σύντομα είτε τον συναντάμε σε δεύτερο χρό¬ 
νο. Δηλαδή, κάποιος ακούει κομμουνισμό και το πρώτο πράγμα που 
σκέφτεται είναι «θα μου πάρουν το αμάξι, θα μου πάρουν το σπίτι». 
Είναι μια πολύ γρήγορη αυτόματη σκέψη, σκέφτεται κάτι σαν Μόσχα, 
Ό&οϊά, Ιράγκα, σπίτια από το κράτος, ένα τέτοιο πράγμα. 

Σχόλιο 7: 

Λοιπόν, εγώ θέλω να θέσω ένα άλλο ερώτημα που είναι διττό. Κάτι 
που αντιμετωπίζουμε πολύ έντονα είναι ότι προσπαθούμε να χτίσου¬ 
με αγώνες γύρω από κάποια πράγματα που θέλουμε να τα χτίσουμε 
ως κοινά -γιατί είναι μια διαδικασία- αλλά την ίδια στιγμή βιώνουμε 
μια απόλυτη έλλειψη κοινότητας από τα πριν. Δηλαδή, έχει προχω¬ 
ρήσει τόσο πολύ η ιδιώτευση και η εξατομίκευση του κόσμου, οπότε 
ξαφνικά του λες, έλα να συζητήσουμε για τη Δ.Ε.Η., ή έλα να συζητή¬ 
σουμε για την υγεία, ή έλα να συζητήσουμε για το βουνό στη Χαλκι¬ 
δική. Εκεί λοιπόν, αντιμετωπίζουμε ένα ζήτημα με την απόλυτη εξα¬ 
τομίκευση στις γειτονιές, τουλάχιστον των πόλεων γιατί στα χωριά 
ενδέχεται να είναι κάπως διαφορετικά τα πράγματα. Πρέπει να χτί¬ 
σουμε κάτι από την αρχή. Το ξεκινάμε αυτό το πράγμα, μπορεί σε κά¬ 
ποιες περιπτώσεις να έχει ήδη ξεκινήσει, έχουν γίνει διάφοροι αγώ¬ 
νες για τέτοια πράγματα -ακόμα και για έναν δρόμο που περιφρά¬ 
χτηκε στη γειτονιά μπορεί να γίνει αγώνας. Αλλά είναι τόσο δυνα¬ 
τές οι σχέσεις του καπιταλισμού που μετά γυρνούν πολύ εύκολα στην 
εξατομίκευση και χάνουμε αυτές τις κοινότητες. 

Είναι ένα άλλο, μεγάλο κεφάλαιο αυτό, πώς χάνονται δηλαδή οι 
κοινότητες αγώνα που δοθήκαν, που παλέψαν και χαθήκαν, ακόμα 
και οι κοινότητες από τον χώρο εργασίας, κοινότητες συναδέλφων. 
Αυτό δηλαδή είναι ένα πολύ μεγάλο ζήτημα, στο βαθμό που έχει προ¬ 
χωρήσει η εξατομίκευση και η αλλοτρίωση των ανθρώπινων σχέσεων 
και ακόμα και οι ανάγκες μας μπαίνουν στο παιχνίδι, για να επιβι¬ 
ώσουμε πρέπει να αναπαραχθούμε, πρέπει να δουλέψουμε. Κόσμος 
φεύγει και πηγαίνει σε άλλα μέρη, ανθρώπους που παλέψαμε μαζί, 
τους χάνουμε και με αυτόν τον τρόπο. 

Την ίδια στιγμή, είπε ο Μ&δδϊτηο κάτι που και εγώ πιστεύω είναι 
πολύ σωστό, ότι η αδυναμία αυτή τη στιγμή του νεοφιλελεύθερου μο¬ 
ντέλου για την αναπαραγωγή του ίδιου του καπιταλισμού τους βά¬ 
ζει να σκεφτούν ξανά, να στηριχτούν στα κοινά των ανθρώπων, επει¬ 
δή δε βλέπουν την προοπτική της επιστροφής σε ένα κρατικό μοντέ¬ 
λο, σε έναν κεϋνσιανισμό. Είπε ο ίδιος π.χ. ότι στην Αγγλία το πρό¬ 
γραμμα των συντηρητικών θέλει να στηριχτεί ξανά στις κοινότητες 
και στους δήμους, όπου οι φτωχοί δήμοι θα καταφέρουν άλλα πράγ¬ 
ματα, οι πλούσιοι δήμοι θα καταφέρουν άλλα πράγματα. Την ίδια 
στιγμή αυτό είναι και ένα στοίχημα όμως πάλι και για τον καπιτα¬ 
λισμό, δηλαδή με τέτοια εξατομίκευση που υπάρχει δε ξέρω πώς θα 
καταφέρουν να στηριχτούν σε τοπικά νομίσματα που θα δημιουργη- 
θούν στο Μάντσεστερ και αυτό να είναι ένα καλό αφομοιωτικό μα¬ 
ξιλάρι. Γιατί η εξατομίκευση έχει προχωρήσει τόσο πολύ που σε κά¬ 
ποια ζητήματα νιώθουν φοβερά αδύναμοι, όπως για παράδειγμα εί¬ 
ναι η υγεία. Πώς δηλαδή στο Μάντσεστερ, όσο και να μπορέσουν να 
αναλάβουν τομείς τη υγείας οι κοινότητες, ο κόσμος δε θα απαιτή¬ 
σει μια κεντρική κρατική κοινωνική ρύθμιση της υγείας, ας πούμε ότι 
θέλω αξονικό τομογράφο για να κάνω κάτι. Αυτήν την τάση τη βλέ¬ 
πουμε και εδώ πέρα, δηλαδή, ο δήμος Συκεών-Νεάπολης έχει βγά¬ 
λει ιατρείο για ανέργους, δε ξέρω άμα το έχετε δει, ή τώρα υπάρχει 
πρόταση για το κοινωνικό ιατρείο αλληλεγγύης. Θα παίξουν τέτοια 
πράγματα. 

Μιλώντας με το Γ. στο πηγαδάκι, λέγαμε ότι η μόνη λύση, όσον 
αναφορά το πρώτο σκέλος για τις κοινότητες αγώνα, είναι να κυκλο¬ 
φορούν οι αγώνες σαν εμπειρίες, γιατί οι κοινότητες χάνονται, χά¬ 
θηκε η κοινότητα στην Ολυμπιάδα, ας το πούμε αυτό, δεν ξέρει ο 
Μ&δδίιηο γι’ αυτό... Λέμε, λοιπόν, ότι η απάντηση είναι η κυκλοφορία 
των αγώνων. Αλλά και εδώ ανοίγει ένα τεράστιο ζήτημα που λέγεται 
διαχείριση της ιστορικής μνήμης και πώς αυτή τη μνήμη θα την κά¬ 
νεις πραγματικό κτήμα του άλλου, υπάρχει πλέον μια φολκλόρ ιστο¬ 
ρία για την Ολυμπιάδα, τεράστιο ζήτημα. Π.χ. η Δ.Ε.Η. ήταν ιδιω¬ 
τική, ήταν η εταιρία Ρο\νοτ που έδινε ηλεκτρισμό στην Ελλάδα και 
έχουν γίνει φοβεροί εργατικοί αγώνες το 1928, το 1929, το 1930 από 
τους εργάτες και από κοινότητες των Αθηνών ενάντια στα τιμολόγια 
της Ρο\νετ. Που είναι αυτή η μνήμη; 

Σχόλιο του Μοκκΐιηο ϋβ Αη^εΐΐκ: 

Απλά δύο σχόλια, γιατί το μυαλό μου έχει αρχίσει να εκρήγνυται. 
Δύο πολύ σύντομα σχόλια. Το πρώτο είναι μια πολύ σύντομη απάντη¬ 
ση στη συντρόφισσα. Το ερώτημα κατά πόσο οι σχέσεις είναι ποιοτι¬ 
κές ή το ποιοτικό ενάντια στο ποσοτικό. Στην πραγματικότητα είναι 
και τα δύο. Αν θέλουμε δηλαδή να καταργήσουμε, να ξεπεράσουμε 
τη σημερινή κατάσταση πραγμάτων και να δημιουργήσουμε κάτι και¬ 
νούριο ταυτόχρονα, τότε μιλάμε σίγουρα και για τα δύο, γιατί μιλά¬ 
με για τη δημιουργία νέων κοινωνικών σχέσεων αλλά αυτές οι νέες 
κοινωνικές σχέσεις θα χρησιμοποιούν πράγματα. Και σε έναν καπι¬ 
ταλιστικό κόσμο, που μας κατακλέβουν τους πόρους καθημερινά, τα 
πράγματα είναι πολύ σημαντικά. Μόνο μέσω των πραγμάτων μπο¬ 
ρούμε να επαναδιαμορφώσουμε τις σχέσεις μας. Αν κάτι μας έχει δι¬ 
δάξει ο Μαρξ, αυτό είναι να μη φετιχοποιούμε τις κοινωνικές σχέ¬ 
σεις. Δηλαδή να μη σκεφτόμαστε τη σχέση μεταξύ ανθρώπων σαν 
τη σχέση μεταξύ πραγμάτων. Είναι πολύ σημαντικό όμως να κατα¬ 
λάβουμε και δε θα πρέπει να αγνοούμε ότι στην πραγματικότητα τα 
πράγματα διαμεσολαβούν τις κοινωνικές μας σχέσεις. 

Μίλησες για την περίπτωση που κάποιος αγώνας εξαφανίζε¬ 
ται μετά από κάποιες στιγμές ή μετά από κάποια χρόνια. Αυτό εί¬ 
ναι ένα εξαιρετικά σημαντικό σημείο, η σχέση μεταξύ των αγώνων 
και του καπιταλισμού. Ένα πράγμα που έχω μάθει, προερχόμενος 
από μια αυτόνομη παράδοση, είναι ότι αυτό που καθορίζει τους ρυθ¬ 
μούς της καπιταλιστικής ανάπτυξης, στις ποιοτικές της εκφάνσεις και 
μορφές, είναι οι αγώνες. Ο Μαρξ είπε ότι μπορούμε να διαβάσουμε 
ακόμη και την ανάπτυξη της τεχνολογίας ως αποτέλεσμα τέτοιου εί¬ 
δους αγώνων. Ο Μυπο Ττοηίϊ, ο Ιταλός εργατιστής, μας έδειξε πώς 
οι αγώνες διαμορφώνουν το κεφάλαιο και πώς το κεφάλαιο πάντα 
ακολουθεί, πάντα προσπαθεί να αντιμετωπίσει τους αγώνες, να ανα¬ 
κτήσει αυτήν τη μορφή. Αλλά, η πραγματική πηγή κάθε καινοτομί¬ 
ας είναι ο ίδιος ο κοινωνικός αγώνας. Αυτή η άποψη έχει όμως ένα 
όριο. Γιατί δεν μας έδειξε ποτέ πώς να βγούμε από τον καπιταλισμό, 
πώς να καταργήσουμε το σύστημα. Εκτός και αν δεχτούμε την ορθό¬ 
δοξη μαρξιστική οπτική που μας λέει ότι κάποια στιγμή ο καπιταλι¬ 
σμός θα καταρρεύσει ή ότι θα καταφέρουμε να πάρουμε την εξουσία, 
κάτι στο οποίο δεν πιστεύω. Οι αγώνες πάντα κυκλοφορούσαν, χρει- 

άζεται και εμείς να το υποβοηθάμε αυτό μέσω των δικτύων μας αλλά 
αυτό γινόταν πάντα. Οι αγώνες πάντα κυκλοφορούν. Μα η κυκλο¬ 
φορία των αγώνων αυτών διαμόρφωσε την καπιταλιστική ανάπτυξη, 
οπότε υπάρχει πάντα και η κυκλοφορία του κεφαλαίου. Έτσι, η κυ¬ 
κλοφορία των αγώνων είναι αναγκαία, όχι όμως και ικανή συνθήκη 
ώστε να μας βγάλει από τον καπιταλισμό. Επομένως, για όλους αυ¬ 
τούς τους λόγους, η ερώτηση για μένα είναι πλέον με μια ευρεία έν¬ 
νοια: πώς μπορούμε να δημιουργήσουμε την κυκλοφορία των κοινών; 
Πώς αρθρώνουμε τα κοινά; Πώς τα μεγαλώνουμε σε κλίμακα, κρα¬ 
τώντας όμως ταυτόχρονα αυτό το στοιχείο της από τα κάτω ριζοσπα¬ 
στικής, δημοκρατικής συμμετοχής σε αυτά; Πώς μπορούμε να συμ¬ 
βάλλουμε στην εξάπλωση των κοινών, διατηρώντας παράλληλα εντός 
τους το χαρακτήρα του διαρκούς αγώνα ενάντια στην ιεραρχία, στην 
καταπίεση κ.λπ.; 

Σχόλιο 8: 

Έγινε πολύς λόγος για υποκειμενικότητα, για ταυτότητες. Βέβαια, 
όλοι ξέρουμε ότι η δίκιά μας υποκειμενικότητα, οι δικές μας ταυτότη¬ 
τες διαμορφώθηκαν μέσα στις κεφαλαιοκρατικές σχέσεις και οπωσ¬ 
δήποτε, όπως ειπώθηκε, είναι εγγεγραμμένες σε αυτές. Όλα αυτά 
που είπε το Μωβ Καφενείο, οι εκπρόσωποι του Μωβ Καφενείου 
έδειξαν πολύ καλά, ότι αυτό το πράγμα θα μεταφερθεί και μεταφέ- 
ρεται όχι μόνο με εξωτερικούς τρόπους αλλά και με εσωτερικούς στα 
κοινά που ενδεχομένως θα κάνουμε. Το θέμα είναι το εξής: διαμορ¬ 
φωνόμαστε μέσα σε αυτήν την κοινωνία, μας διαμορφώνει οπωσδή¬ 
ποτε και ο αγώνας μας ενάντια σε αυτήν την κοινωνία καθώς επίσης 
και η κριτική που ασκούμε σε αυτήν την κοινωνία. Αλλά πόσο βα¬ 
θιά μας διαμορφώνουν; Εγώ νομίζω ότι η κριτική μας και η διαφο¬ 
ρετική μας στάση από άλλους ανθρώπους, ενδεχομένως μας διαμορ¬ 
φώνουν ως ένα βάθος αλλά όχι εντελώς βαθιά. Και γι’ αυτό όλοι εί¬ 
μαστε αντιφατικά υποκείμενα, είμαστε πατριαρχικοί ενώ δε θέλουμε 
να είμαστε πατριαρχικοί και έχουμε την ιδιοκτησία βαθιά γραμμένη 
μέσα μας. Νομίζω, επομένως, ότι ακριβώς γι’ αυτό στα κοινά οι υπο¬ 
κειμενικότητες θα είναι πολύ σημαντικές και οι διαπροσωπικές σχέ¬ 
σεις πολύ σημαντικές. Πώς, λοιπόν, αυτό μπορούμε να το δούμε χω¬ 
ρίς μια θεώρηση των σχέσεων, χωρίς μια θεώρηση του υποκειμένου; 

Και κυρίως μιλάω για την ψυχολογία, που είναι ένας αποκλεισμένος 
χώρος και από τον αριστερό και από τον αντιεξουσιαστικό χώρο. Εν¬ 
νοώ εδώ τη συζήτηση γι’ αυτό που είναι το ψυχικό υποκείμενο ή αλ¬ 
λιώς γι’ αυτό που είναι το ψυχολογικό στις σχέσεις μας. Εγώ, λοιπόν, 
εκτιμώ ότι μια θεώρηση -πολλές θεωρήσεις αν θέλετε-του υποκειμέ¬ 
νου, της υποκειμενοποίησης, καθώς επίσης και των διαπροσωπικών 
σχέσεων είναι απαραίτητη σε αυτήν την προσπάθεια. 

Σχόλιο του Μοκκΐιηο ϋε Αη^εΐΐκ: 

Συμφωνώ απόλυτα με την τελευταία τοποθέτηση. Από την στιγμή που 
ξεκινάει αυτή η διαδικασία, από τη στιγμή που εμπλεκόμαστε με τη 
διαδικασία δημιουργίας των κοινών, του οοηιιηοηίημ, ανοίγει αυτό¬ 
ματα και αυτή η διερώτηση για το ποιοι είμαστε, ποιες είναι οι δια¬ 
προσωπικές μας σχέσεις, ποιες οι εσωτερικές μας αντιφάσεις. Η ψυ¬ 
χολογία -ή καλύτερα κάποιες εκδοχές της ψυχολογίας- έχουν εδώ 
αναμφισβήτητα θέση και θα πρέπει να μπαίνουν στην εξίσωση. Το 
οοπιπιοπίπο, αυτή η διαδικασία δημιουργίας των κοινών, είναι μία 
σφαίρα ανθρώπινων διαπροσωπικών σχέσεων. Και από τη στιγμή 
που βρισκόμαστε μέσα σε αυτήν τη διαδικασία, καθίσταται αυτόμα¬ 
τα κρίσιμο το ερώτημα του ποιοι είμαστε εμείς, ποιος είναι ο καθένας 
από εμάς και ποιο είναι το άτομο που έχουμε απέναντι μας. 

Συντονίστρια: 

Εάν δεν υπάρχουν άλλες τοποθετήσεις, μάλλον σιγά-σιγά θα πρέ¬ 
πει να κλείσουμε αυτόν τον σημερινό μαραθώνιο. Υπενθυμίζουμε 
το αυριανό ραντεβού στις 13.00 για μία δημόσια συνέντευξη με τον 
Μ388Ϊιηο όπου όποιες/οι θέλουν μπορούν να παρευρεθούν. Ευχαρι¬ 
στούμε πολύ για την παρουσία και τη συμμετοχή σας. 

5.5 Σημειώσεις 

1. Πρόκειται για τη λεγάμενη «θεωρία της τραγωδίας των κοινών» του 
Χάρντιν, ο οποίος υποστήριξε στα τέλη της δεκαετίας του ι 60 ότι αν 
υπάρχει ελεύθερη πρόσβαση και έλλειψη δικαιωμάτων ιδιοκτησίας 
στους κοινούς πόρους, τότε οι χρήστες τους συμπεριφέρονται εγω¬ 
ιστικά σαν «ελεύθεροι καβαλάρηδες» και υπερχρησιμοποιούν τους 

πόρους μέχρι που τους καταστρέφουν ολοκληρωτικά. «Εκεί είναι η 
τραγωδία. Ο καθένας κλειδώνεται σε ένα σύστημα το οποίο τον υπο¬ 
χρεώνει να αυξήσει τη χρήση του χωρίς όρια σε έναν κόσμο που έχει 
όρια. Η καταστροφή είναι το αποτέλεσμα όταν κάθε άνθρωπος ακο¬ 
λουθεί το συμφέρον του σε μια κοινωνία που πιστεύει στην ελευθε¬ 
ρία των κοινών. Η ελευθερία των κοινών φέρνει την καταστροφή σε 
όλους» (Ηιιπίίιι Ο. 1968. ΤΤιο Ιηι§εάν οί ΐΤιε οοππηοπΝ, δείεηεε, 162: 
1243-1248) 

2. Μαρξ, Κ., Ένγκελς, Φρ., (1997), Η γερμανική ιδεολογία, Αθήνα: 
Ουίεηδετ§. 

3. Για τους όρους εξουσία-για (ή δύναμη-για) και εξουσία-επί βλ. 
Ηο11ο\ναγ .Το Η η. (2006). Ας αλλάξουμε τον κόσμο χωρίς να καταλά¬ 
βουμε την εξουσία. Αθήνα: Σαββάλας. - Σ.τ.Ε. 

4. Εννοεί εξωτερικός ως προς το εγχείρημα της συγκεκριμένης κατάλη¬ 
ψης - Σ.τ.Ε. 

5. Ο Μακείπτο ϋε Απ§ε1ίε αναφέρεται στη γνωστή ρήση του Αρχιμήδη: 
«Δός μοι πά στώ και τα γαν κινάσω», την οποία λανθασμένα αποδί¬ 
δει στον Πυθαγόρα. - Σ.τ.Ε. 

6. Εοεώ ΕχοΤΐ3Π§ε Τταάίπβ δγείετηε - ΕΕΤδ. Έχουν αποδοθεί στα ελ¬ 
ληνικά ως Τοπικά Συστήματα Εμπορικών Συναλλαγών ή ως Τοπικά 
Συναλλακτικά Εμπορευματικά Συστήματα. Τα ΕΕΤδ δε χρησιμοποι¬ 
ούν στο εσωτερικό τους το επίσημο κρατικό νόμισμα αλλά αντίθετα 

6.1 Εισήγηση της συλλογικότητας ΒΙθυιτοεΗθη 

Η προοπτική της κομμουνιστικοποίησης 

Σε μια απόπειρα να προσεγγίσουμε την έννοια του κομμουνισμού, 
που είναι και το γενικό θέμα αυτής της κουβέντας, θεωρούμε ότι 
ο κομμουνισμός σήμερα παράγεται ως επανάσταση της τρέχουσας 
ιστορικής περιόδου, ως κομμουνιστικοποίηση. Για εμάς, η κομμου- 
νιστικοποίηση προεικονίζεται μέσα στους αγώνες που διεξάγονται 
σήμερα, ως το ξεπέρασμα των ορίων τους, και όχι μέσα στο πώς θα 
έπρεπε να γίνονται οι αγώνες σήμερα. Η κομμουνιστικοποίηση δεν 
έχει τον κομμουνισμό σαν πολιτικό πρόγραμμα, σαν σκοπό και σαν 
αποτέλεσμα, είναι η ίδια η παραγωγή του κομμουνισμού. Δεν υπάρ¬ 
χουν στάδια ανάμεσα στην επανάσταση αυτού του κύκλου αγώνων 
και τον κομμουνισμό, ούτε ο σοσιαλισμός ούτε και καμία άλλη μορφή 
εργατικής εξουσίας ή σταθερής εργατικής διαχείρισης (κατάργηση 
του κράτους και δημιουργία εργατικών συμβουλίων ή αυτοδιαχείρι¬ 
ση). Η κομμουνιστικοποίηση δεν είναι η επανοικειοποίηση των επι- 
μέρους κεφαλαίων από τους προλετάριους. Οι προλετάριοι δεν επα- 
νοικειοποιούνται τίποτα. Η κομμουνιστικοποίηση δεν είναι αγώνας 
για την επανοικειοποίηση των κοινών. Για εμάς δεν υπάρχουν δο¬ 
μές κομμουνιστικοποίησης σήμερα, όπως αναφέρεται στην αφίσατου 
φεστιβάλ-συνεδρίου Οοτηιπιιηϊκιηοδ. Η κομμουνιστικοποίηση δεν εί¬ 
ναι κολλεκτιβοποΐηση. Η κομμουνιστικοποίηση, επίσης, δεν είναι η 
κοινότητα αγώνα. Το να αποκαλεί κανείς την κοινότητα αγώνα κομ- 
μουνιστικοποίηση, σημαίνει, για όσους το κάνουν, ότι όντως αντιλαμ¬ 
βάνονται την άμεση σύνδεση ανάμεσα στους τωρινούς αγώνες και 

την επανάσταση, και αυτό είναι ουσιώδες. Αλλά η σύνδεση αυτή έχει 
έναν χαρακτήρα «εδώ-και-τώρα», αυτονομεί τη δυναμική της περι¬ 
όδου και κατασκευάζει την ιδεολογία της περιόδου, η οποία όμως 
αναπόφευκτα οδηγεί σε έναν εναλλακτικό τρόπο ζωής. 

Η κομμουνιστικοποίηση και ο κομμουνισμός είναι πράγματα του 
μέλλοντος, δε συμβαίνουν στο παρόν, αλλά πρέπει να μιλάμε γι’ αυτά 
στο παρόν. 

Τι είναι η κομμουνιστικοποίηση; Είναι μέτρα που θα λάβει καταρ- 
χήν ένα κομμάτι του προλεταριάτου μέσα στον αγώνα ενάντια στο 
κεφάλαιο. Είναι μέτρα που θα λαμβάνει για να μπορέσει να συνεχί¬ 
σει τον αγώνα του. Τα μέτρα αυτά θα είναι ταυτόχρονα μέτρα επιβί¬ 
ωσης μέσα στην κατάργηση του ως τάξη: κατάργηση κράτους, χρή¬ 
ματος, ιδιοκτησίας, κάθε τύπου μετρησιμότητας και ανταλλαγής. Το 
προλεταριάτο μπορεί να πάρει αυτά τα μέτρα και να καταργήσει το 
κεφάλαιο αυτοκαταργούμενο το ίδιο, γιατί είναι η τάξη του καπιτα¬ 
λιστικού τρόπου παραγωγής, από την εκμετάλλευση της οποίας πα- 
ράγεται υπεραξία. Μόνο επειδή αποτελεί πόλο της κεντρικής αντί¬ 
φασης του καπιταλισμού, της εκμετάλλευσης, μπορεί να καταργήσει 
την αντίφαση αυτή και μαζί με αυτήν ταυτόχρονα όλες τις καπιταλι¬ 
στικές κοινωνικές αντιφάσεις. Το προλεταριάτο δεν κάνει την επα¬ 
νάσταση επειδή οι προλετάριοι μισούντο κεφάλαιο ή επειδή υπάρχει 
επιθυμία μιας άλλης ζωής. Αυτά αποτελούν την ιδεολογική έκφραση 
του γεγονότος ότι το προλεταριάτο αποτελεί πόλο της αντίφασης της 
εκμετάλλευσης. 

Το προλεταριάτο κάνει κατεξοχήν διεκδικητικούς αγώνες για να 
βελτιώσει τις συνθήκες της ζωής του μέσα στον καπιταλισμό. Δε θα 
ξεπεράσει τη διεκδικητική φύση των αγώνων του με το να κατανο¬ 
ήσει, δήθεν, ότι αυτή δεν οδηγεί πουθενά, δε θα κάνει την επανά¬ 
σταση για να υλοποιήσει κάποιο αόριστο, αφηρημένο ιδανικό. Μέσα 
στην εξέλιξη των διεκδικητικών αγώνων του θα επιτεθεί συγκεκρι¬ 
μένα στα μέσα παραγωγής ως τέτοια, δηλαδή στο ρόλο τους ως μέσα 
παραγωγής (όπως για παράδειγμα κάνουν ήδη οι εργάτες στο Μπα¬ 
γκλαντές την ώρα που διεκδικούν το μισθό τους. Μπορούμε να σκε- 
φτούμε τη γενίκευση μιας τέτοιας κατάστασης). Αυτή η επίθεση, αν η 
επανάσταση συνεχιστεί σαν αλυσιδωτή αντίδραση, σαν επανάσταση 
μέσα στην επανάσταση, θα οδηγήσει στην κατάργηση τους ως αξία, 

θα τα αποκαπιταλιστικοποιήσει. Η επίθεση στις τράπεζες, στις οποί¬ 
ες οι προλετάριοι έχουν χρήματα στους λογαριασμούς τους, είναι που 
θα θέσει αναγκαστικά το ζήτημα του πώς θα υπάρχει ζωή χωρίς χρή¬ 
μα και δε θα είναι μια απόφαση κατάργησης του χρήματος. Η επίθε¬ 
ση στα αστυνομικά τμήματα θα θέσει το θέμα του οπλισμού της επα¬ 
νάστασης για να αντιμετωπίσει τις συνέπειες των πράξεων της. Η κα¬ 
τάληψη των τηλεπικοινωνιακών δικτύων και δικτύων μεταφορών ή η 
καταστροφή τους θα θέσει το θέμα της επικοινωνίας των εξεγερμέ- 
νων ή του μπλοκαρίσματος της επικοινωνίας ανάμεσα στις δυνάμεις 
καταστολής. Η επίθεση στα καταστήματα και η λεηλασία των εμπο¬ 
ρευμάτων θα θέσει το θέμα της μη ανταλλαγής και μη διανομής σε ένα 
πρωτόλειο επίπεδο και για μικρό αλλά κρίσιμο χρονικό διάστημα. Η 
συνέχιση του αγώνα στο δημόσιο χώρο, η μη δυνατότητα επιστροφής 
στο σπίτι, θα θέσει σε αμφισβήτηση τη διάκριση ανάμεσα στην ιδιωτι¬ 
κή και τη δημόσια σφαίρα, θα θέσει το θέμα του φύλου. Η κατάληψη 
των χώρων παραγωγής ή η καταστροφή κάποιων από αυτούς θα θέσει 
το θέμα του πώς θα αναπαράγεται η ζωή συνολικά. Αν οι εξεγερμέ- 
νοι που κομμουνιστικοποιούν παρασύρουν μεγάλο μέρος της κοινωνί¬ 
ας, μέσα από μια συγκρουσιακή φυσικά διαδικασία, στην εφαρμογή 
κομμουνιστικών μέτρων, μόνο τότε θα μπορεί να προχωρήσει η επα¬ 
νάσταση. Το πιο σημαντικό: μόνο αν όλα αυτά γίνουν μαζί και όχι το 
καθένα ξεχωριστά, μόνο αν συμβαίνουν παράλληλα σε πολλά μέτω¬ 
πα και όχι κεντρικά, θα γίνει η επανάσταση ως κομμουνιστικοποίηση. 

Με τα μέτρα αυτά οι προλετάριοι δημιουργούν άμεσες δι-ατομικές 
σχέσεις οι οποίες αποτελούν τη σάρκα και το αίμα του μέλλοντος. 
Από αυτές, την ανάπτυξη τους, την εμβάθυνση τους μπορεί να παρα- 
χθεί ο κομμουνισμός, δηλαδή η κατάργηση της διάκρισης της παρα¬ 
γωγικής με την αναπαραγωγική διαδικασία, η κατάργηση της ίδιας 
της έννοιας του τελικού προϊόντος, να παραχθεί το βασίλειο της ελεύ¬ 
θερης δραστηριότητας η οποία δε θα είναι ούτε ατομική ούτε κοινω¬ 
νική γιατί αυτή η διάκριση δε θα υπάρχει πλέον. 

Αν έστω και ένα από τα μέτρα κατάργησης των διαμεσολαβή- 
σεων θεωρηθεί δευτερεύον και το κομμάτι του προλεταριάτου που 
αφορούν κατασταλεί με κάποιον τρόπο εσωτερικά, ήδη θα ξεκινάει 
η αντεπανάσταση. 

Ένα παράδειγμα: Αν οι γυναίκες αναγκαστούν να γυρίσουν στο 

σπίτι και στα παιδιά, αν παραμείνει το σπίτι το ίδιο ως κάτι ξεχωριστό, 
δεν μπορεί να προχωρήσει η κομμουνιστικοποίηση. Άλλο παράδειγ¬ 
μα: αν ριζώσει μέσα από την επανάσταση ένα σύστημα ανταλλαγής 
και μετρησιμότητας, ακόμη και χωρίς χρήμα, αν επικρατήσει οποια¬ 
δήποτε συστηματοποίηση και θεσμοποιημένη ή μη διαμεσολάβηση 
των σχέσεων ανάμεσα στα άτομα, η επανάσταση θα υποχωρήσει. 

Πώς, όμως, τα πράγματα θα φτάσουν ως εκεί; Με το να συζητάμε 
σήμερα για την κομμουνιστικοποίηση, την επανάσταση που θα γίνει 
στο μέλλον, το μόνο που κάνουμε είναι να ψάχνουμε πώς αυτή προ¬ 
αναγγέλλεται στους σημερινούς αγώνες ως το ξεπέρασμα των ορίων 
τους. Η σημερινή επανάσταση παράγεται από τον καπιταλισμό, όπως 
είναι σήμερα. Η σημερινή φάση του καπιταλισμού, η κρίση του, πα- 
ράχθηκε μέσα στον κύκλο αγώνων της περιόδου από τα τέλη της δε¬ 
καετίας του ι 70 μέχρι σήμερα. Σταδιακά η μισθολογική διεκδίκηση 
έγινε αθέμιτη μέσα στην καπιταλιστική σχέση. Δηλαδή πλέον το κε¬ 
φάλαιο δεν μπορεί να ικανοποιήσει τα μισθολογικά αιτήματα των ερ¬ 
γατών και να συνεχίσει να αναπαράγεται αποτελεσματικά, έχει σπά¬ 
σει το συμβόλαιο, η εργατική δύναμη τείνει να αντιμετωπίζεται μόνο 
ως κόστος το οποίο πρέπει να ελαχιστοποιηθεί. Μέσα από αυτό το 
αθέμιτο η ταξική πάλη της περιόδου αυτής μεταμορφώθηκε σταδια¬ 
κά. Σημαντικά γεγονότα έλαβαν χώρα: από τις ήττες των ανθρακωρύ¬ 
χων στην Αγγλία στα μέσα της δεκαετίας του '80 και την επιβολή του 
νεοφιλελευθερισμού, δηλαδή τη νίκη της αναδιάρθρωσης, μέχρι το 
κίνημα ανέργων στη Γαλλία στα μέσα της δεκαετίας του 4 90, είχε ήδη 
συντελεστεί η διάλυση της εργατικής ταυτότητας. Η τάξη δεν μπορού¬ 
σε πια να επιβεβαιωθεί, να βρει μέσα στον εαυτό της τη μελλοντική 
κοινωνία. Κατέρρευσαν τα συνδικάτα της, τα κόμματα της, ο υπαρ¬ 
κτός σοσιαλισμός, όλα αυτά που την ένωναν ως εργατική ταυτότητα. 

Έτσι, σήμερα στην κλίμακα του προλεταριάτου ως τάξης, δεν 
μπορεί να υπάρξει αλληλεγγύη που να αναφέρεται σε μια κοινή ταυ¬ 
τότητα εκμεταλλευομένων. 

Η έμφυλη και φυλετικά διαχωριστική ενότητα στη βάση της εργα¬ 
τικής ταυτότητας που υπήρχε μέχρι τους αγώνες του '60-'7() σαρώθη¬ 
κε από την αναδιάρθρωση. Το κείμενο του ΟνΖϊηε έχει δίκιο όταν 
λέει ότι «η επίκληση μιας ορθόδοξης ενότητας [της τάξης] έναντι του 
κατακερματισμού που προτείνουν τα κινήματα ταυτοτήτων συγχέει 



0ΟΜΜΙΙΝΙ5ΜΟ5 247 


τη διαφορά μεταξύ των ταυτοτήτων με τη διαφορά που τις κάνει δυ¬ 
νατές». Όμως, η λογική αυτού του συμπεράσματος πρέπει να εφαρ¬ 
μοστεί και στην ανάλυση για τα συλλογικά υποκείμενα των διάφορων 
κοινωνικών ρόλων που αναδύθηκαν με τη σάρωση της εργατικής ταυ¬ 
τότητας: ούτε οι γυναίκες ως συλλογικό υποκείμενο μπορούν να εί¬ 
ναι ενωμένες, η εκμετάλλευση εξακολουθεί να υπάρχει και να τις δι¬ 
αχωρίζει παρά το ότι σαρώθηκε η έμφυλη εργατική ταυτότητα. Ούτε 
οι μετανάστες μπορούν να είναι ενωμένοι, η εκμετάλλευση τους δια¬ 
χωρίζει σε μετανάστες αφεντικά και μετανάστες προλετάριους παρά 
το ότι σαρώθηκε η ρατσιστική εργατική ταυτότητα που αντιστοιχού¬ 
σε στο φορντισμό. 

Οι διαφορές ανάμεσα στα κομμάτια του προλεταριάτου δεν είναι 
απλώς περιστασιακές, ούτε τυπικές. Είναι εγγενείς στον ίδιο τον ορι¬ 
σμό της κατάστασης του εκμεταλλευόμενου. Στις καπιταλιστικές σχέ¬ 
σεις παραγωγής, μπορεί να έχει κάποιος τις καλύτερες προθέσεις του 
κόσμου και την καλύτερη δυνατή αντισυντεχνιακή, αντιρατσιστική, 
αντισεξιστική συνείδηση, αλλά αυτό δεν αλλάζει τίποτα αν, αντικει¬ 
μενικά ή νομικά, οι καταστάσεις μέσα στις οποίες υπάρχει κοινωνι¬ 
κά είναι τέτοιες που τον ευνοούν περισσότερο από άλλους. Οι διαφο¬ 
ρές, οι κατακερματισμοί, έχουν υλική, αντικειμενική βάση. Αντικει¬ 
μενικά, ο λευκός εργάτης δεν είναι ο μαύρος εργάτης και είναι κατα¬ 
νοητό ότι δεν έχει καμία όρεξη να γίνει. 

Ο κατακερματισμός, η ανεργία και η επισφάλεια έχουν με την επι¬ 
βολή της αναδιάρθρωσης μπει στο κέντρο του ορισμού της μισθωτής 
εργασίας. Ο μόνος ορίζοντας που μένει είναι το ίδιο το κεφάλαιο, ο 
άλλος κόσμος που δήθεν είναι εφικτός, τα κινήματα αντιπαγκοσμιο- 
ποίησης κ.λπ. Καθώς όμως ο κύκλος συσσώρευσης προχωράει προς 
την κρίση υπερσυσσώρευσης, σημαντικά γεγονότα δείχνουν τι παρά- 
γεται μέσα σε αυτόν τον κύκλο ως επανάσταση και ως αντεπανάστα¬ 
ση: κρίση και εξέγερση στην Αργεντινή το 2001, πόλεμος κατά της τρο¬ 
μοκρατίας, εξέγερση στα ό&ηΐϊειιεκ το 2005, κίνημα ενάντια στο ΟΡΕ 
το 2006, η παγκόσμια χρηματοπιστωτική κρίση, ο Δεκέμβρης του 2008 
στην Ελλάδα, η εξέγερση στην Καραϊβική το 2009, οι επιθέσεις στα 
μέσα παραγωγής στις διεκδικητικές απεργίες στο Μπαγκλαντές από 
το 2006 μέχρι σήμερα, η κατάρρευση των μεσαίων στρωμάτων και η 
κρίση μοντέλου διακυβέρνησης στη Μέση Ανατολή και το Μαγκρέμπ 

και οι εξεγέρσεις σε αυτές τις περιοχές σήμερα. Η αναδιάρθρωση του 
κεφαλαίου ήταν φυσικά και αναδιάρθρωση της ταξικής πάλης. Η τάξη 
πλέον, όταν αγωνίζεται μέσα στον κατακερματισμό της, προσκρούει 
απέναντι στο μόνο είδωλο της που έχει μείνει στο κεφάλαιο να της θυ¬ 
μίζει ότι και αυτή είναι κεφάλαιο: την αστυνομία και την καταστολή 
γενικότερα. Ο συνδικαλισμός, η πολιτική, το κράτος, όλα έχουν γίνει 
πειθαρχικά και κατασταλτικά, ξεφτίζει με μεγάλη ταχύτητα ο συμπλη¬ 
ρωματικός προνοιακός χαρακτήρας που είχαν προηγουμένως. 

Σήμερα πια, μέσα στην κρίση, η διεκδίκηση ύπαρξης του μισθού 
βρίσκεται σε αδιέξοδο. Ποιο είναι το όριο που παράγεται σήμερα; 
Σήμερα, οι αγώνες μέσα στο αδιέξοδο της μισθολογικής διεκδίκησης 
βρίσκουν μπροστά τους σαν αντίφαση το ότι η τάξη προσπαθεί να συ¬ 
νεχίσει να υπάρχει ως τάξη. Από εδώ προκύπτει ότι η αναπαραγω¬ 
γή του κεφαλαίου, σήμερα, μέσα στην κρίση του αναδιαρθρωμένου 
καπιταλισμού, είναι ταυτόχρονα η αναπαραγωγή μέσα στους αγώνες 
μιας δυναμικής αποκλίσεων ανάμεσα σε αντιφατικές πρακτικές. Μια 
τέτοια δυναμική παραγωγής αποκλίσεων δεν μπορεί να ολοκληρω¬ 
θεί ποτέ θετικά, δεν μπορεί να οδηγήσει στην επικράτηση της εργα¬ 
τικής τάξης. Αντίθετα, φέρνει συνεχώς την εργατική τάξη ως τέτοια 
σε αντίφαση με τον εαυτό της. Το σημαντικό εδώ είναι η ίδια η από¬ 
κλιση ανάμεσα στις δραστηριότητες και όχι η ταυτοποίηση «επανα¬ 
στατικών» και «μη-επαναστατικών» πρακτικών. Τέτοια διάκριση δεν 
υπάρχει πριν την επανάσταση και κάθε επίκληση της σε αυτό το στά¬ 
διο είναι ιδεολογική έκφραση των φορέων των δραστηριοτήτων που 
αποκλίνουν μεταξύ τους. 

Για να δώσουμε ένα πρόχειρο παράδειγμα του τι είναι η απόκλι¬ 
ση: μέσα σε έναν μακροχρόνιο αγώνα διεκδίκησης μισθού που εμφα¬ 
νίζεται κατά κύματα από το 2006, οι εργάτες στο Μπαγκλαντές επιτέ¬ 
θηκαν πολλές φορές στα εργοστάσια που δούλευαν και τα έσπασαν 
και τα έκαψαν. Δηλαδή, ενώ ζητούσαν να συνεχίσουν να δουλεύουν 
με καλύτερο μισθό μέσα σε αυτά τα εργοστάσια, την ίδια στιγμή, ερ¬ 
χόμενοι αντιμέτωποι με τη μη ικανοποίηση από το κεφάλαιο των αι¬ 
τημάτων τους, καίγοντας τα εργοστάσια επιτέθηκαν στην ίδια τους 
την ύπαρξη ως εργάτες. Η απόκλιση δεν είναι το κάψιμο των εργο¬ 
στασίων, είναι η αντιφατική συνύπαρξη της διεκδίκησης με την επί¬ 
θεση στα μέσα παραγωγής. 

Όσο προχωράει αυτή η δυναμική, από τη μία πλευρά τόσο περισ¬ 
σότερο η τάξη τείνει να αγωνιστεί ως τάξη ενάντια στο κεφάλαιο, και 
από την άλλη, τόσο περισσότερο παράγονται αποκλίσεις στο εσω¬ 
τερικό των ταξικών αγώνων, καθώς το όριο που έχει να αντιμετω¬ 
πίσει η τάξη είναι η ίδια της η αναπαραγωγή ως μέρος του κεφα¬ 
λαίου. Ο πολλαπλασιασμός των πρακτικών που αποκλίνουν μεταξύ 
τους θα παράγεται στο εσωτερικό αυτών των μορφών, και θα θέτει 
σε αμφισβήτηση κάθε πιθανή σταθεροποίηση, κάθε «προλεταριακή 
επιτυχία». Η δυναμική αυτή αποτελεί την εμβάθυνση της αντίφασης 
και προεικονίζει το ποιοτικό άλμα: την ολοκληρωτική ρήξη της δυ¬ 
ναμικής με τον ίδιο της τον εαυτό. Αυτή η ρήξη θα είναι η επανάστα¬ 
ση. Κομμάτια του προλεταριάτου, ξεπερνώντας το διεκδικητικό χα¬ 
ρακτήρα του αγώνα τους, θα πάρουν τα πρώτα μέτρα κομμουνιστικο- 
ποίησης. Το γεγονός αυτό θα οξύνει την κρίση, μέσα στην οποία ήδη 
βρίσκεται η προλεταριακή συνθήκη, και ταυτόχρονα θα ξεκινήσει τη 
διαδικασία αμφισβήτησης της προλεταριακής κατάστασης για το σύ¬ 
νολο του προλεταριάτου. 

Μπορεί κανείς να πει: καλά, γιατί συμβαίνει αποκλειστικά σήμε¬ 
ρα αυτό; Οι προηγούμενες επαναστάσεις δηλαδή δεν ήταν κομμουνι¬ 
στικές; Η απάντηση, χωρίς δισταγμό, είναι: ναι, ήταν κομμουνιστικές 
αλλά με άλλο περιεχόμενο. Το περιεχόμενο του κομμουνισμού είναι 
που αλλάζει γιατί ο κομμουνισμός είναι το ζωντανό κίνημα που πα- 
ράγεται από το ιστορικό παρόν της αντίφασης του κεφαλαίου, δεν εί¬ 
ναι μια κατάσταση πραγμάτων γνωστή εκ των προτέρων που πρέπει 
να εγκαθιδρυθεί, ένα ιδεώδες στο οποίο πρέπει να προσαρμοστεί η 
πραγματικότητα. Το γεγονός ότι η επανάσταση το Τ7, το '36 και λίγο 
πιο αντιφατικά ακόμη και το '68 είχε στο κέντρο της την εργατική 
ταυτότητα, είχε ως στόχο το θρίαμβο της εργατικής τάξης, το να πά¬ 
ρουν οι εργάτες την κοινωνία στα χέρια τους, και όχι να την καταρ¬ 
γήσουν ως τέτοια, το γεγονός ότι η επανάσταση τους ήταν το να φτιά¬ 
ξουν το κράτος τους ή τα εργατικά τους συμβούλια, δηλαδή να διαχει¬ 
ριστούν ως τάξη την παραγωγή, δεν είναι κάποιου τύπου λάθος τους. 
Ήταν η επανάσταση της εποχής τους, αυτό παραγόταν τότε ως κα¬ 
τάργηση του κεφαλαίου, δεν μπορούσε να υπάρξει άλλη, και αυτή η 
επανάσταση ηττήθηκε. 

Αν αποτύχει η επανάσταση που παράγεται από την εποχή μας, 



250 ΠΡΟΣΕΓΓΙΣΕΙΣ ΓΙΑ ΤΗΝ ΕΠΑΝΑΝΟΗΜΑΤΟΔΟΤΗΣΗ ΤΟΥ ΚΟΜΜΟΥΝΙΣΜΟΥ 


δε θα πρόκειται για λάθη που έκαναν οι προλετάριοι ή για στρεβλή 
συνείδηση αλλά θα πρόκειται για το αποτέλεσμα μιας ιστορικής σύ¬ 
γκρουσης το οποίο δεν μπορούμε να προκαθορίσουμε σήμερα. Η 
αντεπανάσταση που φέρει μέσα της η κομμουνιστικοποίηση ως επα¬ 
νάσταση θα έχει επικρατήσει. 

Πώς μπορεί να αποτύχει η επανάσταση που παράγεται από την 
τρέχουσα περίοδο του αναδιαρθρωμένου καπιταλισμού; Αν δεν ξε- 
περάσει τις εσωτερικές αντιφάσεις της, που θα αναπτύσσονται κα¬ 
θώς οι προλετάριοι κάνουν απόπειρες να εφαρμόσουν κομμουνιστι¬ 
κά μέτρα, θα επικρατήσει η αντεπανάσταση. 

Παραδείγματα: Η τοπικοποίηση, δηλαδή τοπική αυτοδιαχείριση 
της αναπαραγωγής της ζωής. Πρόκειται για αναγκαίο στάδιο μεν, 
καθώς η καταστροφή που θα επιφέρει η επανάσταση θα είναι τέ¬ 
τοια που θα προκύψει η τοπικοποίηση ως ζήτημα επιβίωσης, αλλά αν 
τα πράγματα μείνουν έτσι και κάθε τοπικά εντοπισμένη κοινότητα 
προσπαθήσει αυτόνομα να αναπαραχθεί με αυτοδιαχείριση, χωρίς 
να κατορθώσει να συνεργαστεί με άλλες κοινότητες και τελικά να δι¬ 
αλυθεί ως τέτοια ως προς τις άλλες κοινότητες, όπως και οι άλλες ως 
προς αυτήν, η καπιταλιστική αντεπανάσταση θα τις συντρίψει, θα συ¬ 
ντρίψει κάθετι αδύναμο απέναντι στην κατασταλτική δύναμη πυρός 
που διαθέτει. Άλλο παράδειγμα, συνδεόμενο με το πρώτο: Η συνερ¬ 
γασία μεταξύ κοινοτήτων θα είναι μια κατάσταση συγκρουσιακή, δε 
θα είναι παράδεισος επί της γης. Οι ειδικές διαφοροποιήσεις ανάμε¬ 
σα στα διάφορα κομμάτια του προλεταριάτου, θα προκαλέσουν συ¬ 
γκρούσεις. Ένα μεγάλο τμήμα του προλεταριάτου, το οποίο μεγα¬ 
λώνει συνεχώς, είναι το προλεταριάτο της ακραίας φτώχειας και της 
παραοικονομίας. Πώς, όταν θα καταστρέφεται η παραοικονομία (η 
οποία υπάρχει μόνο γιατί υπάρχει η κανονική οικονομία), αυτό το 
τμήμα του προλεταριάτου θα θεωρεί πως είναι προς το συμφέρον του 
να εφαρμόσει την κατάργηση της ανταλλαγής με την οποία μέχρι σή¬ 
μερα επιβιώνει; Σ’ αυτή την αντίφαση κρύβεται πολλή βία, εμβάθυν¬ 
ση της έμφυλης κυριαρχίας, η δυναμική της βαρβαρότητας. Αλλά και 
το υπόλοιπο, πιο επίσημο προλεταριάτο, πώς θα ξεπεράσει τις βασι¬ 
κές ορίζουσες αναπαραγωγής της κανονικότητας του καπιταλισμού; 
Μέσα στο χαμό των μαχών και των διάσπαρτων συγκρούσεων, μέσα 
στην ταυτόχρονη προσπάθεια οργάνωσης μιας άλλης ζωής, χωρίς δι- 

άκριση παραγωγής και αναπαραγωγής, χωρίς ρόλους, χωρίς κοινω¬ 
νία σε τελική ανάλυση, θα μπορεί να υπάρχει άραγε το σπίτι του κα- 
θενός (έστω κι αν αυτό είναι ας πούμε η Υφανέτ); Θα μπορεί να 
υπάρχει η οικογένεια του καθενός και της καθεμιάς; Όταν οι γυναί¬ 
κες θα αμφισβητούν μέσα στην εξέγερση τον κοινωνικό τους ρόλο, 
να αναπαράγουν την εργατική δύναμη, φανταστείτε πόσες συγκρού¬ 
σεις θα ξεσπάσουν. Πώς θα ξεπεραστεί το ότι για να καταστραφεί ο 
καπιταλισμός πρέπει να καταργηθεί ο κοινωνικός ρόλος γυναίκα και 
ο κοινωνικός ρόλος άντρας; Ότι τα παιδιά δε θα πάνε σχολείο, ότι 
δεν είναι μελλοντικοί εργαζόμενοι που πρέπει να εκπαιδευθούν, και 
το βασικότερο από όλα: ότι τα παιδιά δεν ανήκουν σε κανέναν άλλον 
απολύτως πέρα από τον εαυτό τους, αλλά πρέπει οι ενήλικοι να συνε- 
χίσουν να τα προστατεύουν μέσα σε αυτήν την πραγματικότητα; Δύ¬ 
σκολα ερωτήματα στα οποία η καπιταλιστική αντεπανάσταση θα έχει 
απαντήσεις: φυλακές και δολοφονίες για το αποκλεισμένο προλετα¬ 
ριάτο των γκέτο και των παραγκουπόλεων, εθελοντισμό για ένα πιά¬ 
το φαΐ για το προλεταριάτο που θα μένει έξω από τη φυλακή, γάμους 
ανάμεσα σε Ιεκόϊαηκ και γενικότερα θεσμοθέτηση όλων των σε¬ 
ξουαλικών ταυτοτήτων, μεγαλύτερο άνοιγμα των δυνατοτήτων στις 
γυναίκες ως άτομα να ανεβαίνουν στην κοινωνική ιεραρχία, μόνο για 
να συνεχίσουν ως συλλογικό υποκείμενο να έχουν τον υποδεέστερο 
κοινωνικό ρόλο «γυναίκα» κ.λπ. 

6.2 Εισήγηση των εκδόσεων Κόκκινο Νήμα 

Γεια σας κι από μένα. Γ. από το Κόκκινο Νήμα. Υπάρχουν κάποια 
σημεία σε σχέση με αυτά που είπε ο Μ. [ομιλητής από ΒΠιιηΐΒοΙιεη] 
που είναι κοινά, για το τι είναι η κομμουνιστικοποίηση από την άπο¬ 
ψη του περιεχομένου. Επομένως, αυτό το κομμάτι της εισήγησής μου 
θα προσπαθήσω να το κάνω όσο το δυνατόν πιο σύντομο για να μην 
επαναλαμβανόμαστε. Εγώ θα ήθελα να ξεκινήσω από κάπου αλλού. 
Το πρώτο πράγμα που θα ήθελα να πω είναι ότι βλέποντας πως η ση¬ 
μερινή μέρα έχει ως γενικό τίτλο των συζητήσεων «Δομές κομμμου- 
νιστικοποίησης και κοινωνικής αναπαραγωγής» και εμείς είμαστε 
στην ενότητα «Προσεγγίσεις για την επανοηματοδότηση του κομμου¬ 
νισμού» σκέφτηκα ότι θα ήταν ίσως ενδιαφέρον από ιστορική σκοπιά 

να πούμε κάποια πράγματα για το πώς δημιουργήθηκε ο όρος κομ- 
μουνιστικοποίηση. Στην πορεία, επίσης, θέλω να δείξω γιατί κατά τη 
γνώμη μου δεν μπορούν να υπάρξουν δομές κομμουνιστικοποίησης. 
Η κομμουνιστικοποίηση είναι δημιουργία νέων κοινωνικών σχέσε¬ 
ων όχι νέων δομών, υπάρχει μια διαφορά πάνω σε αυτό, ελπίζω να 
γίνει κατανοητή. Όσον αφορά το θέμα της εναπανανοηματοδότησης 
του κομμουνισμού, σε αυτό που λένε οι διοργανωτές υπάρχει και μια 
δόση δίκιου και μια δόση αδίκου, δηλαδή από την άποψη του περιε¬ 
χομένου και σε αντίθεση με αυτό που είπε πριν ο Μ., ο κομμουνισμός 
δεν έχει αλλάξει από τη δεκαετία του 1840. Αυτό που έκαναν οι κομ¬ 
μουνιστές και που επεδίωκαν τη δεκαετία του 1840 επιδιώκουν και 
στη δεκαετία του 2010. Αυτό από την άποψη της λογικής. Από άποψη 
ιστορική, φυσικά υπάρχουν μεγάλες διαφορές. 

Να ξεκινήσω πρώτα με λίγα λόγια για την ιστορία της χρήσης του 
όρου στη Δύση. Υπάρχει ένα κείμενο του ΟϊΠεδ ϋαιινε [Ζιλ Ντωβέ], 
που είναι ο πιο κατάλληλος άνθρωπος να μας ενημερώσει για την 
ιστορία του όρου μιας και τον όρο αυτό τον πρωτοχρησιμοποΐησαν 
οι φίλοι του κομμουνιστές μετά το 1968. Μας λέει ότι -σε ένα κεί¬ 
μενο που έχει κυκλοφορήσει πολύ πρόσφατα και το οποίο σχεδιά¬ 
ζουμε ως Κόκκινο Νήμα να μεταφράσουμε- πρώτη φορά εμφανίζε¬ 
ται ο όρος κομμουνιστικοποίηση στο λεξικό λΜεόδΙεΓδ το 1961. Και 
αυτό που σημαίνει το εοτηιηυηϊζε εκεί είναι συνώνυμο του δονϊείϊζε, 
δηλαδή της προσπάθειας των λεγάμενων κομμουνιστικών κομμάτων, 
λενινιστικών και σταλινικών, να εφαρμόσουν το πρόγραμμά τους 
στις χώρες στις οποίες είχαν καταφέρει να καταλάβουν την εξουσία. 
Λέει ο Ντωβέ ότι αυτό δεν έχει καμία σχέση με το πώς χρησιμοποι¬ 
ήσαμε εμείς τον όρο εοιηιηιιηΪ53ίϊοη τη δεκαετία του ’70. Και για τον 
όρο λέει τα εξής: 

«δεν είμαι σίγουρος ποιος πρωτοχρησιμοποίησε τη λέξη. Από 
όσο μπορώ να θυμηθώ ήταν ο Ντομινίκ Μπλανκ στις συνομιλίες 
που είχαμε μαζί του το 1972-74 και αργότερα σε ένα κείμενο που 
λεγόταν “Για έναν κόσμο χωρίς χρήμα” το οποίο δημοσιεύτηκε 
σε τρία μικρά φυλλάδια το 1975-76». 

Ανεξάρτητα από το ποιος έπλασε τη λέξη, η ιδέα κυκλοφορού¬ 
σε εκείνη την εποχή σε ένα μικρό κύκλο ανθρώπων που συνδέονταν 
με το βιβλιοπωλείο «Ο Γεροτυφλοπόντικας» [Γα Υϊεϊΐΐε Τ&ιιρε], το 

οποίο λειτουργούσε από το 1965 μέχρι το 1972 στο Παρίσι. Μετά τα 
γεγονότα του Μάη του ’68, ο βιβλιοπώλης, ονόματι Πιερ Γκιγιόμ, 
πρώην μέλος της ομάδας Σοσιαλισμός ή Βαρβαρότητα -της γνωστής 
ομάδας στην οποία ήταν ο Καστοριάδης- και του ΡοιινοΪΓ Οιινπετ, 
και στενός φίλος για ένα διάστημα του Ντεμπόρ, προωθούσε σταθε¬ 
ρά την ιδέα της επανάστασης ως κομμουνιστικοποίησης, μάλλον χω¬ 
ρίς να χρησιμοποιεί τη φράση. Σε κάθε περίπτωση πάντως, ήταν ο 
Ντομινίκ Μπλανκ αυτός που πρώτος τόνισε δημόσια τη σημασία της. 
Στο «Για έναν κόσμο χωρίς χρήμα», έλεγε ότι η διαφορά ανάμεσα 
στην κομμουνιστική επανάσταση και όλες τις παραλλαγές του ρε¬ 
φορμισμού δεν είναι ότι η επανάσταση προϋποθέτει την εξέγερση, 
αλλά ότι αυτή η εξέγερση πρέπει να αρχίσει άμεσα να κομμουνιστι- 
κοποιείτην κοινωνία. Ειδάλλως, δε θα αποκτήσει ποτέ κανένα κομ¬ 
μουνιστικό περιεχόμενο. Με αυτήν την έννοια, το «Για έναν κόσμο 
χωρίς χρήμα» είναι ένα θεμελιώδες κείμενο. Η έννοια της κομμουνι- 
στικοποίησης, συνεχίζει ο Ντωβέ, ήταν πολύ περισσότερο από απλή 
διανοητική σύλληψη. Ήταν ριζωμένη σε μια -μικρής κλίμακας φυσι¬ 
κά- πρακτική και ιστορική εμπειρία. Αυτή η πρακτική και ιστορική 
εμπειρία για την οποία μιλάει ο Ντωβέ ήταν η εξέγερση του Μάη του 
’68. Κάποιοι βγήκαν από αυτήν την εξέγερση με αυτοδιαχειριστικές 
ιδέες και ιδέες άμεσης δημοκρατίας, και κάποιοι άλλοι με κομμου¬ 
νιστικές αντιλήψεις, εστιάζοντας ο καθένας τους σε διαφορετικές 
όψεις της εξεγερτικής εμπειρίας του Μάη. Γιατί η εξεγερτική εμπει¬ 
ρία του Μάη περιείχε και την κομμουνιστικοποίηση και την αυτοδια¬ 
χείριση και την άμεση δημοκρατία, σε μία ένταση μεταξύ τους. 

Το δεύτερο που θέλω να πω έχει σχέση με την ιστορία της χρήσης 
αυτού του όρου στην Ελλάδα τώρα. Ο όρος πρώτο εμφανίζεται στην 
Ελλάδα σε ένα βιβλίο που εκδώσαμε το 2002 του ίδιου κυρίου, του 
Ζιλ Ντωβέ, στο «Έκλειψη και επανεμφάνιση του κομμουνιστικού κι¬ 
νήματος». Πρέπει να πω εδώ, για συντρόφους που ίσως να μην έχουνε 
μια πλήρη επίγνωση της ιστορίας του αντιεξουσιαστικού χώρου στην 
Ελλάδα, ότι ο αντιεξουσιαστικός χώρος στην Ελλάδα -που ξεκινάει 
με μια μικρή ομάδα της Διεθνούς Βιβλιοθήκης στις αρχές της δεκαε¬ 
τίας του £ 70 εν μέσω χούντας- τα πρώτα κείμενα που εκδίδει, δηλα¬ 
δή τα πρώτα κείμενα που εκδίδει ομάδα που αυτοαποκαλείται αναρ- 
χική-αντιεξουσιαστική στην Ελλάδα μετά τον Β’ Παγκόσμιο Πόλε- 

μο, είναι κομμουνιστικά. Είναι δηλαδή της ομάδας, για παράδειγμα, 
Εε Μοιινειηεηί ΘοιηηιιιηϊκΙε, στην οποία ανήκει ο Ντωβέ και αφο¬ 
ρά τη δραστηριότητα του Μ.Ι.Ε. [Μονϊιτιϊεηίο Ιδεπεο άε Είδεταείοη] 
στην Ισπανία και το πώς είχαν σταθεί αλληλέγγυοι στους αγωνιστές 
του Μ.Ι.Ε., κείμενα της Βιιΐΐείϊη ΘοτηπιιιηϊκΙε, κείμενα των Καταστα- 
σιακών, είχαν μεταφράσει τα Χειρόγραφα του 1844 του Μαρξ, το «Η 
Συσσώρευση του Κεφαλαίου» της Ρόζα Λούξεμπουργκ και μετά συ¬ 
νέχισαν και με άλλα κείμενα, του ΙοΙιη ΖετζΗΠ και ορισμένα κλασι¬ 
κά κείμενα του Μπακούνιν, του Κροπότκιν. Η κομμουνιστική προ¬ 
βληματική, η κομμουνιστικοποίηση είναι μια άλλη λέξη για τον κομ¬ 
μουνισμό η οποία απλώς θέλει να τονίσει περισσότερο τη διαδικα¬ 
σία παρά τον κομμουνισμό ως τελικό στόχο, τη διαδικασία δημιουρ¬ 
γίας της κομμουνιστικής κοινωνίας. Τελειώνω με αυτό, ότι η ιστορία 
μας, η ιστορία του αντιεξουσιαστικού χώρου, σε πολύ μεγάλο βαθμό 
είναι ιστορία κομμουνιστικών αντιλήψεων. Αυτό στην πορεία χάθη¬ 
κε για λόγους που δεν είναι της ώρας να συζητηθούν. Ας επανέλθου¬ 
με στο βιβλίο του Ντωβέ. 

Όταν εκδώσαμε το βιβλίο αυτό, ξέραμε πολύ καλά ότι θα βγει πο¬ 
λύς κόσμος μέσα από το χώρο και θα πει «τι είναι αυτά ρε; κομμου- 
νιστικοποίηση, κομμουνισμός... τι λένε οι άνθρωποι; Σταλινικοί εί¬ 
ναι, λενινιστές...» κ.λπ. Και όντως υπήρξαν τέτοιου είδους κατηγορί¬ 
ες και σχόλια, και για να πω την αλήθεια, δεν το περίμενα ποτέ ότι 
θα έφτανα να μιλάω για την κομμουνιστικοποίηση [γέλια]. Είχα πά¬ 
ντα την εντύπωση ότι θα μείνουμε μια μειοψηφία κάτω στην Αθήνα η 
οποία θα λέει τα δικά της χωρίς να δείχνει κανένας άλλος ενδιαφέ¬ 
ρον. Η αλήθεια είναι ότι όταν το βγάλαμε όντως θέλαμε να προκα- 
λέσουμε μια συζήτηση μέσα στο χώρο, θέλαμε να προκαλέσουμε τις 
ιδέες που κυριαρχούσαν τότε και σε κάποιο βαθμό κυριαρχούν ακό¬ 
μα στον αντιεξουσιαστικό χώρο. Θέλαμε το βιβλίο αυτό να συζητηθεί 
και να είναι μια πρόκληση στις αντιλήψεις άμεσης δημοκρατίας που 
δίνουν πρωτεύουσα σημασία στη διαδικασία λήψης των αποφάσεων. 
Θέλαμε να είναι μια πρόκληση στη θεωρία των δυναμικών μειοψηφι- 
ών που λειτουργούν ως ομάδες κρούσης και ως ειδικοί της βίας, αντι- 
μπατσική βία κ.λπ. Θέλαμε να είναι μια πρόκληση στον τριτοκοσμι- 
σμό, στη μηδενιστική αντίληψη, στην αντιφασιστική αντίληψη, ακόμη 
και στον εργατισμό. Αυτή η τελευταία ιδεολογία αναπτύχθηκε με κά- 

ποια μεγάλη καθυστέρηση σε σχέση με τις υπόλοιπες στην Ελλάδα. 

Πώς οριζόταν η κομμουνιστικοποίηση σε αυτό το βιβλίο; Θα σας 
διαβάσω ορισμένα κομμάτια από το σχετικό κεφάλαιο: 

«Με τον κομμουνισμό η ανθρωπότητα οικειοποιείται τον πλούτο 
της, κάτι που συνεπάγεται έναν αναπόφευκτο και ολοκληρωτικό 
μετασχηματισμό αυτού του πλούτου. Αυτό απαιτεί την καταστρο¬ 
φή των επιχειρήσεων ως διαχωρισμένων μονάδων και συνεπώς 
την καταστροφή του νόμου της αξίας: όχι με σκοπό την κοινωνικο¬ 
ποίηση του κέρδους, αλλά την κυκλοφορία των αγαθών [...] χωρίς 
τη μεσολάβηση της αξίαςή...] Το κεφάλαιο ζει για να συσσωρεύει 
αξία: παγιώνει αυτήν την αξία υπό τη μορφή αποθηκευμένης ερ¬ 
γασίας, παρελθοντικής εργασίας. Η συσσώρευση και η παραγωγή 
μετατρέπονται σε αυτοσκοπό. Τα πάντα είναι υποταγμένα σε αυ¬ 
τές: το κεφάλαιο τροφοδοτεί τις επενδύσεις του με ζωντανή εργα¬ 
σία. Η κομμουνιστική επανάσταση είναι μια εξέγερση ενάντια σε 
αυτόν τον παραλογισμό. Είναι, επίσης, μια αποσυσσώρευση, [...]» 
Καλό θα ήταν να τον κρατήσουμε αυτόν τον όρο, γίνεται τώρα τελευ¬ 
ταία πολύ συζήτηση γύρω από την αποανάπτυξη: 

«[...] όχι για να επιστρέφουμε σε μορφές ζωής που έχουν παρέλθει 
ανεπιστρεπτί, αλλά για να βάλουμε τα πράγματα στη θέση τους: 
μέχρι τώρα ο άνθρωπος έχει θυσιαστεί προς όφελος των επενδύ¬ 
σεων. Σήμερα το αντίθετο είναι δυνατό.[...| Όλα τα επαναστατικά 
κινήματα του παρελθόντος είχαν καταφέρει να ακινητοποιήσουν 
την κοινωνία και περίμεναν κάτι να βγει από αυτή την καθολική 
παύση. Η κομμουνιστικοποίηση αντίθετα, θα κυκλοφορεί τα αγα¬ 
θά χωρίς χρήμα, θα ανοίξει την πόρτα που απομονώνει ένα εργο¬ 
στάσιο από τη γειτονιά, θα κλείσει ένα άλλο εργοστάσιο στο οποίο 
η εργασιακή διαδικασία είναι τόσο αλλοτριωτική που δεν μπορεί 
να βελτιωθεί τεχνικά, θα καταργήσει το σχολείο ως εξειδικευμένο 
χώρο που αποκόβει τη μάθηση από την πρακτική για 15 χρόνια, θα 
γκρεμίσει τους τοίχους που αναγκάζουν τους ανθρώπους να φυλα¬ 
κίζονται μέσα σε οικογενειακές μονάδες των 3 δωματίων -εν ολί- 
γοις θα τείνει να διαλύσει όλους τους διαχωρισμούς. 

Η κομμουνιστική επανάσταση είναι προϊόν των αγώνων. Η 
ανάπτυξη των αγώνων αυτών φέρνει τα πράγματα σε ένα σημείο 
όπου η κοινωνία αναγκάζει όλα τα άτομα, στα οποία δεν δίνει κα- 

μιά άλλη προοπτική, να εγκαθιδρύσουν νέες κοινωνικές σχέσεις. 
Εάν σήμερα ένας αριθμός κοινωνικών αγώνων δείχνει να μην οδη¬ 
γεί πουθενά, αυτό συμβαίνει επειδή η μόνη πιθανή τους συνέχι¬ 
ση θα ήταν ο κομμουνισμός, ανεξαρτήτως τι σκέφτονται αυτοί που 
συμμετέχουν σε αυτούς. Ακόμα και όταν οι εργάτες απλώς προ¬ 
βάλλουν ορισμένα αιτήματα φτάνουν συχνά σε ένα σημείο όπου 
δεν υπάρχει καμιά άλλη λύση εκτός από μια βίαιη σύγκρουση με 
το κράτος και τους βοηθούς του, τα συνδικάτα. Σε αυτήν την περί¬ 
πτωση, ο ένοπλος αγώνας και η εξέγερση συνεπάγονται την εφαρ¬ 
μογή ενός κοινωνικού προγράμματος και τη χρησιμοποίηση της οι¬ 
κονομίας ως όπλου. [...] Η αστική τάξη κατάφερε να χρησιμοποιή¬ 
σει το όπλο της οικονομίας προς όφελος της, π.χ. διασπώντας την 
εργατική τάξη μέσω της ανεργίας. Το προλεταριάτο ήταν ανίκανο 
να χρησιμοποιήσει την οικονομία προς όφελος του και αγωνίστηκε 
βασικά με στρατιωτικά μέσα: έφτασε μόνο να δημιουργήσει έναν 
κόκκινο στρατό στο Ρουρ, το 1920, αλλά δεν χρησιμοποίησε ποτέ 
το όπλο που του προσφέρει η ίδια η κοινωνική του λειτουργία.» 
Αναφέρεται στο παρελθόν, π.χ. σε παρελθούσες επαναστάσεις. 

«Ο κομμουνισμός δεν μπορεί να αναπτυχθεί χωρίς να επιτεθεί 
στην καρδιά του ζητήματος, στο κέντρο όπου παράγεται η υπε¬ 
ραξία: την παραγωγή. Αλλά απλά χρησιμοποιεί αυτό το εργαλείο 
για να το καταστρέφει. [...] Για να ενοποιηθούν τα διάφορα στοι¬ 
χεία που εξεγείρονται ενάντια στη μισθωτή εργασία, η κοινωνία 
θα πρέπει να βρίσκεται σε τόσο άσχημη κατάσταση ώστε να μη 
μπορεί να απομονώσει τον έναν αγώνα από τον άλλο.» 

Και ποιοι είναι αυτοί που αγώνες που μπορούν να ενωθούν ή να 
απομονωθούν; Θα μιλήσω για αυτό στη συνέχεια. «Η κομμουνιστι¬ 
κή επανάσταση δεν είναι ούτε το σύνολο των σημερινών κινημάτων 
ούτε ο μετασχηματισμός τους μέσω της παρέμβασης μια “πρωτοπορί¬ 
ας”. Προϋποθέτει ένα κοινωνικό σοκ.» Και αυτό είναι ένα άλλο ση¬ 
μείο στο οποίο θα ήθελα να σταθώ αργότερα, για ποιο πράγμα μιλά¬ 
ει όταν λέει κοινωνικό σοκ. 

«Η επανάσταση είναι πάνω από όλα μετασχηματισμός της κοινω¬ 
νίας, δηλαδή αυτού που συγκροτεί τις σχέσεις ανάμεσα στους αν¬ 
θρώπους και ανάμεσα στους ανθρώπους και τα μέσα επιβίωσης. 
Τα οργανωτικά προβλήματα και οι “ηγέτες” είναι δευτερεύοντα 

ζητήματα: εξαρτώνται από αυτό που θα πετύχει η επανάσταση. 
[...] Η επανάσταση δε θα γίνει τη μέρα που το 51% των εργατών 
θα γίνει επαναστατικό και δε θα ξεκινήσει δημιουργώντας έναν 
μηχανισμό λήψης αποφάσεων. Ο καπιταλισμός είναι αυτός που 
καταπιάνεται διαρκώς με προβλήματα διαχείρισης και ηγεσίας. 
Η οργανωτική μορφή της κομμουνιστικής επανάστασης, όπως και 
κάθε άλλου κοινωνικού κινήματος, εξαρτάται από το περιεχόμε¬ 
νό της. Ο τρόπος με τον οποίο το κόμμα, η οργάνωση της επανά¬ 
στασης, συγκροτείται και δρα, εξαρτάται από το έργο που πρέπει 
να πραγματοποιήσει.» 

Μη φρικάρετε με τη λέξη κόμμα. Θα μιλήσουμε και για αυτό παρα¬ 
κάτω [γέλια]. Τελειώνοντας, λέει ο Ντωβέ: 

«Ως εκ τούτου η κομμουνιστικοποίηση είναι κάτι παραπάνω από 
το άθροισμα αυτόνομων αποσπασματικών ενεργειών. Το κεφά¬ 
λαιο θα υπονομευθεί από μια γενικευμένη ανατρεπτική δράση 
μέσω της οποίας οι άνθρωποι θα πάρουν τη σχέση τους με τον κό¬ 
σμο στα ίδια τους τα χέρια. Αλλά τίποτα καθοριστικό δεν θα επι¬ 
τευχθεί όσο το κράτος διατηρεί την εξουσία του.» 

Εγώ θα πρότεινα από αυτόν τον ορισμό της κομμουνιστικοποίη- 
σης που δίνει ο Ντωβέ να προσέξουμε ορισμένα πράγματα. Πρώτον, 
τον ορισμό του κεφαλαίου ως αέναης συσσώρευσης αξίας, όπου η 
αξία είναι ο κοινός παρονομαστής όλων των εμπορευμάτων, ο μέσος 
κοινωνικά αναγκαίος χρόνος εργασίας βάσει του οποίου μετριούνται 
ποσοτικά τα εμπορεύματα. Και το χρήμα είναι η πιο καθολική και 
ανεξάρτητη, αυτονομημένη μορφή της αξίας. Η κατάργηση της αξί¬ 
ας, που η ουσία της είναι η αφηρημένη, αλλοτριωμένη εργασία που 
γίνεται με σκοπό την απόκτηση του καθολικού διαμεσολαβητή, που 
είναι το χρήμα, αποτελεί τον άμεσο στόχο της κομμουνιστικοποίη- 
σης. Μιλώντας πιο γενικά, θα έλεγα ότι ο άνθρωπος διαφέρει από 
τα άλλα ζώα στο ότι δημιουργεί την ιστορία του, την ιστορία της, δη¬ 
λαδή, τις διαμεσολαβήσεις εκείνες που της επιτρέπουν να επικοινω¬ 
νεί με το είδος της και τη φύση. Η διαμεσολάβηση του χρήματος είναι 
π.χ. μια διαμεσολάβηση που έχει επιβληθεί ιστορικά πάνω στον ίδιο 
τον δημιουργό της. Η κομμουνιστικοποίηση είναι η διαδικασία μέσω 
της οποίας το εξεγερμένο προλεταριάτο δημιουργεί νέες μορφές μη 
αλλοτριωτικής διαμεσολάβησης. 

Ένα δεύτερο σημείο που εγώ θα πρότεινα να προσέξουμε από 
αυτά που λέει ο Ντωβέ, είναι -και εδώ βρίσκεται η διαφορά μας από 
την άποψη του οοηιηιιιηίζίπο- ότι η χρήση βίας στην ανατροπή του 
καπιταλιστικού τρόπου παραγωγής είναι απαραίτητη και αναπόφευ¬ 
κτη. Αν υπάρχει μια κομμουνιστική αντίληψη η οποία θεωρεί ότι μπο¬ 
ρεί να αλλάξει την κοινωνία με ειρηνικό τρόπο, με έναν σταδιακό 
ειρηνικό τρόπο, αυτό θα έχει σαν αποτέλεσμα είτε να παραδοθεί η 
βία στην αποκλειστικότητα των ένοπλων ομάδων, των ειδικών της 
βίας που φτάνουν να αποκοπούν από το πραγματικό κίνημα και τις 
πραγματικές κοινωνικές ανάγκες του αγώνα, είτε να δικαιολογηθεί 
η κρατική βία. 

Τρίτο πράγμα που λέω να προσέξουμε από τον ορισμό του Ντω¬ 
βέ είναι -κι αυτό είναι κριτική στον Ντωβέ- την σχεδόν αποκλειστι¬ 
κή, εστίασή του στο περιεχόμενο της κομμουνιστικοποίησης εις βά¬ 
ρος της σημασίας των μορφών, εις βάρος δηλαδή της σημασίας που 
θα είχε η δημιουργία μιας προλεταριακής δημόσιας σφαίρας όπου το 
τι σκέφτονται και συζητούν οι προλετάριοι έχει σημασία. Όπως έχει 
και πολύ μεγάλη σημασία το ζήτημα της εξάλειψης των ηγετών. Το 
θέμα της εξουσίας, που διαρκώς βλέπουμε ότι αναπαράγεται, ακό¬ 
μη και μέσα στις συλλογικότητες του αντιεξουσιαστικού χώρου, εί¬ 
ναι ένα θέμα που -σε αντίθεση με τον Ντωβέ- δεν πιστεύω ότι πρέ¬ 
πει να το θεωρήσουμε δευτερεύον, είναι ένα θέμα που πρέπει να χτυ¬ 
πηθεί στη ρίζα του. 

Το τέταρτο πράγμα που θα πρότεινα να προσέξουμε είναι αυτά 
που λέει για τους αγώνες και προσωπικά αυτό νομίζω πως είναι το 
σημαντικότερο σημείο. Δηλαδή ότι η κομμουνιστική επανάσταση, η 
κομμουνιστικοποίηση, είναι προϊόν των ήδη υπαρχόντων αγώνων. 
Δεν υπάρχει δηλαδή ένας αγώνας για την κομμουνιστικοποίηση και 
ένας άλλος αγώνας, εντελώς διαφορετικός που θα ήταν π.χ. για καλύ¬ 
τερες συνθήκες δουλειάς, για μεγαλύτερο μισθό, για δημιουργία ενός 
πάρκου κ.λπ. Είναι ένα σημείο στο οποίο πολύ θα ήθελα να επιμείνω 
και αν θέλετε το συζητάμε και στην πορεία της συζήτησης, ότι δηλα¬ 
δή δεν είναι άλλο ο αγώνας για την κομμουνιστικοποίηση και άλλο, 
εντελώς διαφορετικό πράγμα, οι ήδη υπάρχοντες αγώνες. Θα το εξη¬ 
γήσω αυτό λίγο, κάνοντας ένα σχήμα στον πίνακα: 

Κύκλωμα Συνολικού Κεφαλαίου 

Αυτό το σχήμα το παίρνω από τις πρώτες σελίδες του Δεύτερου 
Τόμου του Κεφαλαίου του Μαρξ και δείχνει το κύκλωμα του συνολι¬ 
κού κοινωνικού κεφαλαίου. Εντελώς σχηματικά, μας δείχνει πώς λει¬ 
τουργεί η καπιταλιστική κοινωνία. Ο καπιταλιστής, που είναι η προ¬ 
σωποποίηση του χρήματος -γιατί στην ανάλυση του κεφαλαίου του 
Μαρξ δεν υπάρχουν πρόσωπα, υπάρχουν μάσκες οικονομικών χαρα¬ 
κτήρων που παίζουν στην σκηνή ενός θεάτρου και το θέατρο αυτό εί¬ 
ναι η αγορά και η παραγωγή- κατεβαίνει στην αγορά με ένα X ποσό 
και αγοράζει εργατική δύναμη και μέσα παραγωγής. Το Ε συμβολί¬ 
ζει το εμπόρευμα, το οποίο διαιρείται σε εργατική δύναμη [ΕΔ] και 
μέσα παραγωγής [ΜΠ]. Σημαντικότερο από αυτά τα δύο εμπορεύ¬ 
ματα είναι αυτό της εργατικής δύναμης. Την εργατική δύναμη και τα 
μέσα παραγωγής τα βάζει στην παραγωγική διαδικασία (Π), από την 
οποία βγαίνει με ένα εμπόρευμα μεγαλύτερης αξίας [Ε’] από αυτό 
που αγόρασε. Αυτό το εμπόρευμα μεγαλύτερης αξίας μπαίνει στην 
κυκλοφορία και του αποφέρει ποσότητα χρήματος [Χ’] μεγαλύτερη 
από αυτήν που επένδυσε αρχικά. Αυτή η ποσότητα, το κέρδος του, εί¬ 
ναι ΔΧ=Χ’-Χ. Ένα μέρος επιπλέον αυτού του ποσού χρήματος πη¬ 
γαίνει για επανεπένδυση και ο κύκλος αυτός ξαναρχίζει. Είναι ο αέ¬ 
ναος κύκλος της καπιταλιστικής συσσώρευσης. Ένα άλλο μέρος του 
χρήματος πηγαίνει για να αποπληρώσει τους τόκους των δανείων που 

έχει πάρει από τις τράπεζες και για τα μέσα ιδιωτικής κατανάλωσης, 
αυτά δεν μας ενδιαφέρουν, είναι όσα χρησιμοποιεί για πολυτελείς 
αγορές, πολυτελή πλούτο κ.λπ. 

Το σχήμα αυτό το έκανα, όχι για να μιλήσω για την ανάλυση του 
Μαρξ στο Κεφάλαιο, όσο με βάση την ανάλυση του Μαρξ στο Κεφά¬ 
λαιο να μιλήσω για τους αγώνες. Οι κοινωνικοί και ταξικοί αγώνες 
εμφανίζονται και κυκλοφορούν περνώντας από όλα τα σημεία της 
κυκλοφορίας του κεφαλαίου. Επομένως, η κυκλοφορία του κεφα¬ 
λαίου είναι στην πραγματικότητα ταυτόχρονα και κυκλοφορία των 
αγώνων. Για παράδειγμα: για να μπορέσει να αγοράσει ο καπιταλι¬ 
στής το εμπόρευμα εργατική δύναμη και να έχει στη διάθεσή του τα 
μέσα παραγωγής, τις πρώτες ύλες και οτιδήποτε άλλο αποτελεί μέσο 
παραγωγής πρέπει να τηρούνται κάποιες προϋποθέσεις. Οι προϋπο¬ 
θέσεις αυτές δεν τηρούνται, εν μέρει, όταν έχουμε αγώνες στα συ¬ 
γκεκριμένα σημεία του κύκλου. Για παράδειγμα, η υπογεννητικό- 
τητα που υπήρξε μετά το 1968 εξαιτίας της άρνησης των γυναικών 
να γίνουν μητέρες, δημιούργησε ένα πρόβλημα στη Δύση επαρκούς 
και διαθέσιμης εργατικής δύναμης που έπρεπε να το εξασφαλίσουν 
φέρνοντας μετανάστες από άλλες χώρες -που σημαίνει, δηλαδή, ότι 
εκεί, με τη σειρά τους, έπρεπε να τσακιστούν οι αγώνες ενάντια στις 
περιφράξεις και οι αγώνες για τη γη, για να μπορέσει να απελευθε¬ 
ρωθεί εργατική δύναμη που θα ερχόταν στις χώρες της Δύσης για να 
δουλέψει ή σε άλλες χώρες, π.χ. Ιαπωνία κ.λπ.. Ένας άλλος παράγο¬ 
ντας που μπορεί να δημιουργήσει προβλήματα στο κεφάλαιο, ώστε 
να μην έχει στη διάθεσή του επαρκή εργατική δύναμη, μπορεί να εί¬ 
ναι η φοιτητική υπεραιωνοβιότητα: η αμφισβήτηση, η ανατροπή της 
εκπαιδευτικής διαδικασίας. Αυτοί λοιπόν οι αγώνες, σε αυτό εδώ το 
σημείο του καπιταλιστικού κύκλου, δεν επιτρέπουν την απρόσκοπτη 
κυκλοφορία διαθέσιμης, άφθονης και πειθαρχημένης εργατικής δύ¬ 
ναμης στην αγορά. 

Πάμε στα μέσα παραγωγής. Και εδώ πρέπει να τηρούνται κάποιες 
προϋποθέσεις ώστε να μπορεί να έχει ο κάτοχος του χρήματος στη δι¬ 
άθεσή του τα μέσα παραγωγής που χρειάζεται. Οικολογικοί αγώνες: 
Αγώνες ενάντια στην ιδιωτικοποίηση ή και κρατικοποίηση των φυσι¬ 
κών πόρων δεν επιτρέπουν την άφθονη πρόσβαση του κεφαλαίου σε 
φθηνές πρώτες ύλες ή μπορεί να το επιβαρύνουν με έξοδα προστασί- 

ας του περιβάλλοντος, πράγμα το οποίο έχει μια επίπτωση στα κέρδη. 

Αλλά ακόμα κι αν έχει καταφέρει [το κεφάλαιο] να ξεπεράσει 
προβλήματα -που το καταφέρνει φυσικά να ξεπεράσει προβλήματα 
και να θέσει την εργατική δύναμη και τα μέσα παραγωγής σε συνερ¬ 
γασία- η εργατική δύναμη κινεί τα μέσα παραγωγής στην παραγωγι¬ 
κή διαδικασία. Εδώ θα βρεθεί αντιμέτωπος ο κάτοχος του χρήματος 
με άλλους αγώνες. Αγώνες μισθολογικούς, απεργίες, σαμποτάζ μη¬ 
χανών, επιβράδυνση της παραγωγής, καταλήψεις, αγώνες για τη μεί¬ 
ωση της εργάσιμης ημέρας. 

Εάν καταφέρει να ξεπεράσει κι αυτόν τον εφιάλτη και μπορέσει 
να βγει με μεγαλύτερο εμπόρευμα στην κυκλοφορία, εκεί θα βρεθεί 
αντιμέτωπος με άλλους αγώνες. Οι αγώνες αυτοί είναι αγώνες αυτο¬ 
μείωσης, αγώνες τύπου «Δεν Πληρώνω», κινήματα μποϊκοτάζ, συλ¬ 
λογικές απαλλοτριώσεις, που μπορεί να κυμαίνονται από απαλλοτρι¬ 
ώσεις σε σουπερμάρκετ μέχρι απαλλοτριώσεις τραπεζών ή οτιδήπο¬ 
τε άλλο. Αν και από αυτή την διαδικασία μπορέσει να βγει -και βγαί¬ 
νει συνήθως- φτάνει στο τέλος του κύκλου με περισσότερο χρήμα, 
περισσότερο φρέσκο και ζεστό χρηματάκι στην τσέπη, το οποίο επα¬ 
νεπενδύει για να συνεχιστεί αυτός ο κύκλος. 

Τι μας ενδιαφέρει λοιπόν, και αυτό το σχήμα, που είναι η κυκλο¬ 
φορία του κεφαλαίου, και η κυκλοφορία των αγώνων σε σχέση με την 
κομμουνιστικοποίηση; Αφενός μεν μας ενδιαφέρει να εντοπίζουμε 
τους αγώνες στον κύκλο του συνολικού κοινωνικού κεφαλαίου, γιατί 
συμβάλλουν στην κρίση αναπαραγωγής του κεφαλαίου. Η οποία βέ¬ 
βαια δε γίνεται με έναν αυτοματικό τρόπο, δεν πάμε με έναν αυτόμα¬ 
το τρόπο από την εκδήλωση αγώνων σε έναν τομέα, κατευθείαν στην 
κρίση. Υπάρχουν πολιτικές, ιδεολογικές διαμεσολαβήσεις, πρέπει να 
υπάρχει κρίση απονομιμοποίησης εκτός από κρίση υπερσυσσώρευ- 
σης, για να φτάσουμε σε μια κρίση αναπαραγωγής του κεφαλαίου. 
Και υπάρχουν κι άλλες θεωρίες για την κρίση πέρα από αυτή που 
λέω εγώ. Δεν μας ενδιαφέρει όμως τώρα το θέμα της κρίσης, αυτό το 
συζητήσατε την Παρασκευή [πρώτη ημέρα φεστιβάλ]. Αυτό που με 
ενδιαφέρει εμένα να πω, είναι ότι ήδη μέσα σε αυτούς τους αγώνες 
που περιέγραψα, υπάρχει ένα πλήθος κομμουνιστικών χειρονομιών 
και συμπεριφορών. Υπάρχει μέσα σε αυτούς τους αγώνες μια άρνηση 
του υπάρχοντος κόσμου, μια υπόρρητη προσπάθεια να δημιουργηθεί 

ένας καινούριος κόσμος. Εμείς, όμως, βλέπουμε μόνο τα όρια αυτών 
των αγώνων. Οι δυνατότητες τους γίνονται ορατές όταν ένα κοινω¬ 
νικό σοκ, μια κοινωνική κρίση, συν οι πρακτικές αναγκαιότητες του 
αγώνα οδηγήσουν σε ρήξη με τις υπάρχουσες συνθήκες επιβίωσης 
και τους υπάρχοντες τρόπους επικοινωνίας. Η κομμουνιστικοποίη- 
ση, λοιπόν, όπως την καταλαβαίνω εγώ, είναι η πρακτική, δημιουργι¬ 
κή πλευρά αυτής της ρήξης. Τα χαρακτηριστικά της ρήξης, όπως εκ¬ 
φράστηκαν π.χ. το Δεκέμβρη του 2008, για να μην φάω το χρόνο μπο¬ 
ρούμε να τα πούμε αργότερα στη συζήτηση, στην οποία [συζήτηση] 
εμένα θα με ενδιέφερε να δείξουμε πώς υπάρχουν στοιχεία κομμου- 
νιστικοποίησης (το μέλλον μέσα στο παρόν, δηλαδή, που έλεγε και ο 
Κροπότκιν πριν από εκατόν τριάντα, εκατόν σαράντα χρόνια), μιλώ¬ 
ντας για τους αγώνες που παίζουν τώρα. Γιατί -ξαναθυμίζω αυτό το 
σημείο που λέει ο Ντωβέ, με το οποίο και συμφωνώ- η κομμουνιστι- 
κοποίηση είναι η συνέχεια των αγώνων, όταν φτάνουν σε ένα σημείο 
που δεν μπορούν πλέον τα αιτήματά τους να ικανοποιηθούν εντός της 
υπάρχουσας οργάνωσης της κοινωνίας. 

6.3 Εισήγηση της συλλογικότητας Φυθθπευίυιη νϊΐθθ 

Ποιοι είναι οι κομμουνιστές; Δεν είμαστε εμείς κομμουνίστριες; 

Στο κείμενο Φεμινισμός και πολιτικές των κοινών, η δϊΐνϊο Ρεάεποϊ 
εισηγείται την έννοια των κοινών ως τη λογική και ιστορική εναλλα¬ 
κτική απέναντι στο κράτος, την ιδιοκτησία και την Αγορά. Συζητώ¬ 
ντας τις προϋποθέσεις που χρειάζεται να πληρούνται για την ύπαρ¬ 
ξη των κοινών, εστιάζει στην κοινοτική κουλτούρα που ανέπτυξαν οι 
γυναίκες ως τα ιστορικά υποκείμενα της αναπαραγωγικής εργασίας 
και αναφέρει παραδείγματα οικειοποίησης των μέσων αναπαραγω¬ 
γής εκ μέρους των γυναικών. Ακολουθώντας το νήμα του μαρξιστικού 
φεμινισμού που ανέδειξε τη σημασία της αναπαραγωγικής εργασίας 
κάνοντας την ορατή ως αναπαραγωγή του εργάτη, η Ρεόεπεί αντιστέ¬ 
κεται, παρ’ όλα αυτά, στην πολιτικοποίηση της θέσης των γυναικών 
που ταυτοποιήθηκαν με την ιδιωτική σφαίρα και τις συνέπειες αυτού 
του εγκλωβισμού. Η ανάγνωση και ανάδειξη των συλλογικών εμπειρι¬ 
ών και αγώνων των γυναικών μετατοπίζει συμβολικά την αξία της αό¬ 
ρατης οικιακής εργασίας. Από εκεί και πέρα, η πρόταση της Ρεόεποϊ 

να αναλάβουν οι γυναίκες ηγετικό ρόλο στην κολλεκτιβοποίηση του 
σπιτιού γιατί, όπως χαρακτηριστικά γράψει «δεν πρόκειται για ζήτη¬ 
μα ταυτότητας, αλλά εργασίας και ασφάλειας» κι έτσι «δεν αποτελεί 
παραχώρηση σε μια φυσιοκρατική αντίληψη της θηλυκότητας», ανα¬ 
παράγει την έμφυλη τάξη και κατά συνέπεια τις τραυματισμένες προ¬ 
ϋποθέσεις ισότιμης συμμετοχής των γυναικών στο κοινωνικό και πολι¬ 
τικό σώμα. Κι έτσι, ενώ η δημοσιοποίηση της πολιτικής σημασίας της 
ιδιωτικής σφαίρας θα μπορούσε να είναι μια διαδικασία απεγκλωβι- 
σμού, γίνεται άλλη μια νόρμα κανονικοποίησης και κατά συνέπεια κα¬ 
ταπίεσης. Το γεγονός ότι απομυστικοποιήθηκε η συμβολή των οικια¬ 
κών εργασιών στην κεφαλαιοκρατική διαδικασία δεν εξηγεί καθόλου 
γιατί οι γυναίκες να συνεχίσουν να μένουν στο σπίτι ή γιατί επιφορτί¬ 
στηκαν με τις οικιακές εργασίες εξαρχής. Δεν εξηγεί το φύλο της σχέ¬ 
σης αυτής. Η ανάγνωση αυτή, μιλώντας για τις γυναίκες, κρύβει ότι δε 
μιλάει για το πολιτικό σύστημα του φύλου. Είναι και οι νοικοκυρές ερ¬ 
γάτριες, σύμφωνοι. Αλλά γιατί νοικοκυρές είναι οι γυναίκες; 

Στο κείμενο της ομάδας Αιιί'Ηοθοη Από τον Εργατισμό (ΟροηιΨιτιο) 
στον «Αυτόνομο Μαρξισμό», διαβάζουμε: 

«Η ανάδυση των γυναικών ως συλλογικού υποκειμένου που στοχεύ¬ 
ει στην κοινωνική αλλαγή συνεισέφερε στον επαναπροσδιορισμό 
της ταξικής ανάλυσης του Εργατισμού [...] για κάποιους μες στην 
Αυτονομία, οι φεμινίστριες αποτελούσαν αναπόσπαστα κομμάτια 
του νέου κοινωνικού υποκειμένου -του “κοινωνικού εργάτη”». 

Στη συνέχεια, οι συγγραφείς σπεύδουν να σχετικοποιήσουν τη θέση 
αυτή. Οι γυναίκες διαχωρίζονται σε αυτές που προέρχονται από χα¬ 
μηλότερα οικονομικά στρώματα σε σχέση με τις πιο προνομιούχες. Το 
απόσπασμα καταλήγει στο συμπέρασμα ότι, αν δε στηρίζεται σε μια 
ταξική ανάλυση, η έμφαση στους αγώνες των γυναικών ως τέτοιων ρι¬ 
σκάρουν τον καριερισμό ή την ιδεολογία. Κι αν, σύμφωνες με τον ανα- 
στοχασμό που έχει σημειωθεί στους φεμινισμούς μας, δε διαχωριζό¬ 
μαστε από την ταξική αυτή ανάλυση, πέρα από αυτή εμείς διαβάζουμε 
επίσης την ανδρική λογική αυτής, που κρίνει ότι κάποιες γυναίκες θα 
εισέλθουν στο προλεταριάτο χωρίς να αλλάξουν τίποτα σ’ αυτό, χωρίς 
να πουν σε όσους τις κρίνουν και πάλι ότι οι ίδιοι είναι άνδρες, λευκοί, 
ετεροφυλόφιλοι. Μήπως ταυτόχρονα οι ίδιοι οι ταξικοί αγωνιστές, με 
έναν τρόπο, αναρωτιούνται πότε έκαναν οι γυναίκες πολιτική; 

Στην παρέμβαση αυτή θέλουμε να συζητήσουμε τα δύο αυτά ση¬ 
μεία που δείχνουν την περιορισμένη και περιοριστική εστίαση των 
αφηγήσεων αυτών για την προοπτική της κοινωνικής αλλαγής, της 
αντιιεραρχίας, της ισότητας, της ελευθερίας. Επιδιώκουμε να κοιτά¬ 
ξουμε μέσα από την ιστορία μας, από τα περιθώρια δηλαδή της ιστο¬ 
ρίας, όχι μόνο όσες αποκλείστηκαν από το κέντρο, αλλά ποιες κοινω¬ 
νικές σχέσεις, ποιος τρόπος σκέψης, αντίληψης, αίσθησης κατασκεύ¬ 
αζε τον αποκλεισμό τους. Για να πολιτικοποιήσουμε τις θέσεις υπο¬ 
κειμένων και τις διαδικασίες παραγωγής τους, τις ζωές που είναι/γί- 
νονται αόρατες, απαξιωμένες, απολιτικές, τις φωνές που δεν ακού- 
γονται, τις αφηγήσεις που καλύπτονται από άλλες αφηγήσεις και να 
ισχυριστούμε ότι ο ορίζοντας του κοινού δεν μπορεί παρά να υποστα- 
σιοποιείται και να αναδιευθετείται διαρκώς σε σχέση με αυτές τις θέ¬ 
σεις μάχης και με όσες δεν έχουμε φανταστεί ακόμα ότι μπορεί και 
να υπάρχουν ήδη ή να προκόψουν από την ίδια μας τη δράση, που εί¬ 
ναι πάντα και αλληλεπίδραση. 

Αυτό που η φεμινιστική παραγωγή των δεκαετιών του £ 70 και του 
"80 συνέλαβε δεν ήταν μόνο το αποτέλεσμα της αναπαραγωγικής ερ¬ 
γασίας που καθιστούσε δυνατή την παραγωγικότητα των ανδρών ερ¬ 
γατών, αλλά το σύστημα εκείνο που, παράγοντας διαχωρισμένα τα 
κοινωνικά φύλα, κάνει να φαίνεται αυτονόητο το σύστημα εκμετάλ¬ 
λευσης και καταπίεσης. Έτσι: 

«πολλές φεμινιστικές τοποθετήσεις το διάστημα εκείνο επιδίωκαν 
όχι μόνο να ταυτοποιήσουν την οικογένεια ως τμήμα του τρόπου 
παραγωγής, αλλά να δείξουν πώς η ίδια η παραγωγή του κοινω¬ 
νικού φύλου [§εηάετ] πρέπει να νοηθεί ως τμήμα της “παραγωγής 
των ίδιων των ανθρώπινων όντων”, σύμφωνα με κανόνες που ανα- 
παρήγαγαντην ετερόφυλα κανονιστική οικογένεια». 

Στο εμπνευσμένο κείμενο της Οαγ1ε ΚιιΙύη «Το εμπόριο των γυ¬ 
ναικών σημειώσεις για την πολιτική οικονομία του φύλου»: παρέχε¬ 
ται μια αναλυτική περιγραφή των κοινωνικών εκείνων σχέσεων που 
παράγουν τα ανθρώπινα όντα ως έμφυλα κοινωνικά υποκείμενα, δη¬ 
λαδή ως άνδρες και γυναίκες. Γράφει: 

«Ο Μαρξ κάποτε ρώτησε: “Τι είναι ένας νέγρος σκλάβος; Ένας 
άνδρας της μαύρης φυλής. Η μια εξήγηση είναι τόσο καλή όσο και 
η άλλη. Ένας νέγρος είναι ένας νέγρος. Γίνεται σκλάβος μόνο 

μέσα από ορισμένες σχέσεις. Μια κλωστική μηχανή για βαμβά¬ 
κι είναι μια μηχανή που κλώθει βαμβάκι. Γίνεται κεφάλαιο μόνο 
μέσα σε ορισμένες σχέσεις. Αν την απομακρύνουμε απ’ αυτές τις 
συνθήκες δεν είναι κεφάλαιο περισσότερο απ’ ότι ο χρυσός εί¬ 
ναι από μόνος του χρήμα ή η ζάχαρη είναι η τιμή της ζάχαρης”. 
(Μαρξ, 1971 δ : 28). Παραφράζω: Τι είναι μια οικόσιτη γυναίκα; 
Ένα θηλυκό του ανθρώπινου είδους. Η μια εξήγηση είναι τόσο 
καλή όσο και η άλλη. Μια γυναίκα είναι μια γυναίκα. Γίνεται οι¬ 
κόσιτη, σύζυγος, περιουσιακό στοιχείο, κουνελάκι, πόρνη ή ένα 
ανθρώπινο φερέφωνο μέσα από ορισμένες σχέσεις. Αν την απο¬ 
μακρύνουμε απ’ αυτές τις σχέσεις, δεν είναι πια η βοηθός του άν- 
δρα περισσότερο απ’ ότι ο χρυσός είναι από μόνος του χρήμα 
κ.λπ. Ποιες είναι οι σχέσεις μέσα από τις οποίες ένα θηλυκό γίνε¬ 
ται μια καταπιεσμένη γυναίκα;» 

Ο ίδιος ο Μαρξ, στους υπαινιγμούς του για τα ηθικά και πολιτι¬ 
σμικά στοιχεία που προσδιορίζουν τι σημαίνει για διαφορετικούς ερ¬ 
γάτες η αναπαραγωγή, συνάντησε τα όριά του. Όπως και κάθε ανά¬ 
γνωση που περιορίζεται στη σκοπιά ανάλυσης των ταξικών σχέσεων. 
Η Ρούμπιν ανέδειξε ότι, για την κατανόηση των σχέσεων αυτών, η 
ταξική ανάλυση δεν επαρκεί. Τα συστήματα συγγένειας καθορίζουν 
το σύστημα του φύλου, το σύστημα του φύλου συγκροτεί την τάξη. Η 
σχέση κεφάλαιο επιβιώνει πατώντας πάνω σε υποδομές/συστήματα 
που έχουν παράγει αντιλήψεις για την «καλή ζωή», για τις «βασικές 
ανάγκες», για το τι έχει αξία και τι όχι, για το τι συνιστά άτομο, επι¬ 
θυμία, σχέση, βία, εξουσία. Το ερώτημα «τι προηγείται;» είναι ανα¬ 
λυτικά προβληματικό. Κατά την επισήμανση της Βιιίΐετ, οι λόγοι που 
επικαλούνται μια ορθόδοξη ενότητα έναντι του «κατακερματισμού» 
που προτείνουν τα κινήματα ταυτοτήτων, συγχέουν τη διαφορά μετα¬ 
ξύ των ταυτοτήτων με τη διαφορά που κάνει τις ταυτότητες αυτές δυ¬ 
νατές. Η απάλειψη αυτής της διαφοράς ισοδυναμεί με την εξημέρω¬ 
ση, την υποταγή, την απαξίωση, τον αποκλεισμό όλων αυτών σε βά¬ 
ρος των οποίων γίνεται η διάκριση των πολιτικών συστημάτων από 
την πλευρά της κυριαρχίας. Η απάλειψη αυτής της διαφοράς και η 
αναγωγή ενός μέρους των σχέσεων εξουσίας στο «όλον» είναι λά¬ 
θος. Με άλλα λόγια, η ταξική διαφορά δεν μπορεί να καθίσταται ως 
η κύρια ή πρωτεύουσα διαφορά. Όχι μόνον γιατί κάτι τέτοιο δεν υπο- 

στηρίζεται αναλυτικά και εμπειρικά -δεν υπάρχει δηλαδή «κύρια ή 
πρωτεύουσα» διαφορά έξω από συγκεκριμένα κοινωνικά συμφραζό- 
μενα- αλλά και επειδή, ακόμη περισσότερο, σηματοδοτεί πλέον ως 
συμβολισμός μια μη συγκρουσιακή με το υπάρχον τοποθέτηση, μια 
μάλλον αντιδραστική κατεύθυνση αντιπαράθεσης που δεν απειλεί 
ιδιαίτερα ούτε το κεφάλαιο, ούτε γενικότερα την τάξη των πραγμά¬ 
των, όπως αυτά είναι τακτοποιημένα στο πλαίσιο της φιλελεύθερης 
καπιταλιστικής δημοκρατίας. Επίσης, μια τέτοια θέση απλώς αναπα¬ 
ράγει την ισχύ της αλληλοδιαπλοκής των πολιτικών συστημάτων εφό¬ 
σον, εμμένοντας στην ανάδειξη ενός τμήματος των σχέσεων εξουσί¬ 
ας, συγκαλύπτει και συσκοτίζει τις συνθήκες παραγωγής αυτών των 
σχέσεων, ή αλλιώς, τις φυσικοποιεί. 

Σε αυτή τη συντηρητική γραμμή σκέψης, το φύλο αναφέρεται πά¬ 
ντα σε σχέση με τις γυναίκες, οι γυναίκες σε σχέση με το φύλο. Η σε¬ 
ξουαλικότητα σε σχέση με τους γκέι και τις λεσβίες, οι γκέι και οι λε¬ 
σβίες σε σχέση με τη σεξουαλικότητα. Με κανέναν άλλο τρόπο δεν 
αναφέρονται και δεν αναγνωρίζονται στην πολιτική σκέψη και θεω¬ 
ρία. Η «πόλη» βρίσκεται όπου δεν είμαστε εμείς. Η «πόλη» είναι των 
ετεροφυλόφιλων ανδρών. Αυτό λέγεται κάθε φορά που οι γυναίκες εί¬ 
ναι το πρόβλημα και όταν τίθεται το ερώτημα του πώς θα ενταχθούν 
κι αυτές στη δημόσια σφαίρα. Οι άλλοι πώς εντάσσονται στη δημό¬ 
σια ζωή αλήθεια; Πώς έχουν ήδη ενταχθεί; Πώς θεωρούνται αυτονό¬ 
ητα ενταγμένοι; Με λίγα λόγια, πώς γίνονται άνδρες; Πώς κατασκευ¬ 
άζονται και διακρίνονται αυτά τα υποκείμενα για τα οποία θεωρείται 
εκ των υστέρων αυτονόητο ότι η πολιτική είναι ταυτόσημη με τη φύση 
τους; Τι θα συμβεί στις δομές των κινηματικών λόγων αν αναδείξουμε 
ότι δεν έχουν μόνο οι γυναίκες φύλο αλλά και οι άνδρες και η πολιτική; 

Η υπαγωγή του φύλου στην τάξη, όπως και της φυλής, της σεξου¬ 
αλικότητας κ.λπ., αμβλύνει και αποσιωπά εκείνες τις μορφές κατα¬ 
πίεσης και ιεραρχίας που περιγράφονται από τους τρόπους που βιώ- 
νεται η τάξη υπό την έμφυλη ή φυλετική διάκριση. Επιπλέον, αδυνα¬ 
τεί να περιγράψει τους τρόπους με τους οποίους παίρνουν υπόστα¬ 
ση όλες αυτές οι κοινωνικές κατασκευές της φυλής, του φύλου, της 
ηλικίας, της τάξης, του σώματος, της αναπηρίας, της σεξουαλικότη¬ 
τας, της υγείας που, εφόσον δεν αποτελούν ουσίες, επιστρατεύονται 
η μία ενάντια στην άλλη, για να επικυρώσουν την ισχύ η μία της άλ- 

λης. Μια που δεν πρόκειται για φυσικές κατηγορίες, αλλά για κοινω¬ 
νικές κατασκευές, δεν υπάρχει νόημα και εξουσία έξω από αυτές τις 
σχέσεις. Η μία αποτελεί το σύμπτωμα, τη μεταφορά, την απόδειξη της 
ύπαρξης της άλλης. Είναι απολύτως απαραίτητο για την ανάλυσή μας 
να διακρίνουμε τις κατηγορίες αυτές μεθοδολογικά, προκειμένου να 
δούμε πώς οι κατηγορίες αυτές συγκροτούν η μία την άλλη σε συγκε¬ 
κριμένες ιστορικές συνθήκες. Από την άλλη, πρέπει να αποφύγουμε 
την δημιουργία ενός απλουστευτικού μοντέλου τριπλής, τετραπλής ή 
πενταπλής καταπίεσης που μετρά τα προνόμια και τα επαναστατικά 
υποκείμενα (π.χ. γυναίκα, μετανάστρια, μαύρη, λεσβία, εργάτρια). 

Μια συζήτηση για την υγεία θα μπορούσε να αφορά τις οικονομι¬ 
κές δυνατότητες πρόσβασης των ανθρώπων στις υπηρεσίες περίθαλ¬ 
ψης. Ή θα μπορούσε να συζητά σώματα εργαζομένων εκτεθειμένα 
περισσότερο ή λιγότερο στην αρρώστια. Ή θα μπορούσε να αφορά 
την πρόσβαση κάποιων ανθρώπων που βιώνουν το φύλο τους εκτός 
του διχοτομικού συστήματος που παράγει «άνδρες» και «γυναίκες» 
σε υπηρεσίες που παρέχουν τη δυνατότητα να επαναπροσδιορίσουν 
τα έμφυλα χαρακτηριστικά του σώματός τους. Μιλάμε για πλούσιους 
ή φτωχούς αναπήρους, αλλά και για βαριά ή λιγότερο αναπήρους, 
μια τάξη μεγέθους τόσο σχετική, που κρίνεται σε σχέση με τις δυνα¬ 
τότητες φροντίδας που επιλέγει να παρέχει μια κοινωνία, ώστε να 
κάνει μια ζωή βιώσιμη και έχουσα σημασία, αν θεωρεί ότι αξίζει να 
είναι βιώσιμη και να έχει σημασία. Σε ένα άλλο πλαίσιο: 

«κάποιες κατηγορίες κατώτερων ανδρών θεωρούνται ως “εκθηλυ- 
μένοι” σε ορισμένες ή σε όλες τις πτυχές της ύπαρξής τους -το πιο 
αντιπροσωπευτικό τέτοιο παράδειγμα είναι οι θηλυπρεπείς γκέι 
άνδρες. Άλλοι, όπως οι (ετεροφυλόφιλοι) αφροαμερικάνοι των 
ΗΠΑ, αναπαρίστανται ως υπερ-αρρενωποί με διάφορους τρό¬ 
πους. Ταυτόχρονα, η αναπαράστασή τους είναι ελλιπώς αρρενω¬ 
πή επειδή περιέχει “πολύ” από το φυσικό, το ζωώδες κ.λπ.» 

Στις σχέσεις μεταξύ υποκειμένων, στις σχέσεις μεταξύ ανδρών, οι 
τρόποι μέσω των οποίων αναπαρίσταται η αρρενωπότητα ως πολιτι¬ 
σμική κατασκευή αποκτούν κεντρική σημασία σε αγώνες που αφο¬ 
ρούν την ισότητα και την αναγνώριση -που αφορούν δηλαδή το πρα¬ 
κτικό σχήμα που παίρνει η αντίληψή μας για το τι συνιστά κοινωνική 
δικαιοσύνη και πώς αυτή κερδίζεται. Οι ανισότητες δεν παράγονται 

απλώς και μόνο ως συνέπεια ταξικών διακρίσεων. Αυτό που διακυ- 
βεύτηκε στο πογκρόμ των Ελλήνων εναντίον των Αλβανών το 2004, 
ήταν και το ποιος ήταν καλύτερος άνδρας, ο Έλληνας ή ο Αλβανός με 
τα περίφημα συνθήματα («είναι βαριά η πούτσα του τσολιά»). Αγνο¬ 
ώντας την αλληλοδιαπλοκή διαφόρων σημείων -βλέπε «εθνική ανω¬ 
τερότητα/αρρενωπή υπεροχή/καλή θέση στην παραγωγή»- αδυνα¬ 
τούμε να κατανοήσουμε τι κατασκευάζει κάποιον/κάποια ως αυτόν/ 
αυτή που αξίζει να είναι εργάτης, υποδεέστερος, αόρατος. 

Πριν και πάνω απ’ όλα, αυτό που επισημαίνουμε στην πολιτική 
μας είναι ότι η εξουσία είναι μέσα μας. Το κείμενο αυτό επιχειρημα¬ 
τολογεί ενάντια στις διακρίσεις των προνομίων, την ίδια στιγμή που η 
κατανόησή του προϋποθέτει το ταξικό και πολιτισμικό προνόμιο της 
μόρφωσης. Κι ενώ οι συγγραφείς του εμφορούνται ειλικρινά από τις 
αρχές της αντιιεραρχίας, η δομή του αναπαράγει αυτές τις ανισότητες. 

Εκτιμούμε ότι η ιδεολογική ηγεμονία κάποιων κινηματικών λό¬ 
γων έχει αποκλείσει άλλες δυνατότητες να γίνουν ορατές ταυτότητες, 
άρα και σχέσεις άρα και κοινότητες αγώνα, οι οποίες υπάγονται στε- 
ρεοτυπικά και ασφυκτιούν σε κυρίαρχα σχήματα που ως πεδία λόγου 
ορίζονται διαρκώς από τους άλλους. Αυτοί που εγκαθίστανται από τα 
ίδια πεδία λόγου σε θέση περισσότερο προνομιούχα θα έπρεπε να εί¬ 
ναι πιο ενσυνείδητοι στον τρόπο που οι λόγοι και τα πεδία εξουσίας 
τους κατασκευάζουν σε σχέση με τους άλλους στους οποίους έχουν 
προβάλει τους φόβους τους για την απώλεια ελέγχου της πλεονεκτι¬ 
κής τους θέσης. Η εξουσία είναι φαντασιακή, δεν υπάρχει πριν από 
τα αποτελέσματα που δημιουργούν οι εσωτερικευμένοι μας θεσμοί. 
Υπάρχουν ξεκάθαρα τα αποτελέσματά της, τα οποία επιχειρούν συ¬ 
στηματικά να μας πείσουν ότι υπάρχουν πριν και έξω από μας, όσο 
αυταπατόμαστε ότι αρκεί να νικήσουμε για να απαλειφθούν τα βίαια 
αυτά αποτελέσματα, χωρίς να απελευθερωθούμε από αυτές τις ιστο¬ 
ρίες κατάκτησης και ελέγχου και να αυτοθεσμιστούμε παράγοντας 
ασταμάτητα νοήματα αγώνων. 

6.4 Συζήτηση 

Σχόλιο 1: 

Λοιπόν, νομίζω ότι οι εισηγήσεις ήταν αρκετά μεγάλες και κατατο- 

πιστικές. Εγώ μόνο τέσσερις αστερίσκους θα βάλω: Πρώτον, όλο 
αυτό που περιγράφεται ως διαδικασία κομμουνιστικοποίησης, κατά 
την άποψη μου, υπάρχει στο σύνολό του με διαφορετικούς προσδι¬ 
ορισμούς μέσα στο έργο των Καταστασιακών. Οι οποίοι βέβαια με 
τον ένα ή τον άλλον τρόπο κατατάσσονται ως μεταμαρξιστικό κομμά¬ 
τι αλλά πάντως δεν υπάρχει μόνο η συγκεκριμένη καταγωγική βάση 
που προσδιορίστηκε. Αυτός είναι ο λόγος που κατά την άποψή μου, 
πέρα από την επίσης καταγωγική προσέγγιση που κάνει ο Γ. [Κόκκι¬ 
νο Νήμα] για τη δεκαετία του £ 70, τη Διεθνή Βιβλιοθήκη κ.λπ., αυτή 
η προσέγγιση και αυτός ο λόγος υπάρχει σε όλη την μεταπολιτευτική 
διαδρομή του αντιεξουσιαστικού ρεύματος και με ιδιαίτερη ανάπτυ¬ 
ξη συγκρότησης ήδη τη δεκαετία του £ 90 και τη δεκαετία την προη¬ 
γούμενη. Με καθοριστικές κιόλας προσπάθειες, κατά τη γνώμη μου, 
σε πολλά μέτωπα δηλαδή, να μπορέσει αυτό το πράγμα να απλωθεί. 
Αυτός είναι ο ένας αστερίσκος. 

Ο δεύτερος αστερίσκος είναι ότι δόθηκε πολύ εμφατικά μια προ¬ 
σέγγιση στην κομμουνιστικοποίηση όσον αφορά ενός είδους διάκρι¬ 
ση μεταξύ του περιεχομένου και των οργανωτικών μορφοποιήσεων 
των περιεχομένων. Νομίζω ότι, σε σχέση με τον Μ. [Βίπυιτωοΐιεη], ο 
Γ. επιχείρησε προς το τέλος, χρησιμοποιώντας ένα απόσπασμα του 
Ντωβέ, λίγο να το αποκαταστήσει, γιατί είναι, κατά την άποψη μου, 
τραγικό σφάλμα. Τα κύρια ερωτήματα σε μια διαδικασία, σε μια συ¬ 
γκρότηση, σε μια διαδρομή, είναι ποιοι είμαστε, τι θέλουμε να κά¬ 
νουμε, πώς το κάνουμε. Αυτά είναι θεμελιώδη και τα τρία. Δεν υπάρ¬ 
χει από τη μία ένα περιεχόμενο που είναι το «τι θέλουμε να κάνου¬ 
με» και από την άλλη μια μορφή, το «πώς θα το κάνουμε» -είναι θε¬ 
μελιώδες στο περιεχόμενο το πώς θα το κάνουμε. Συνεπώς, νομίζω 
ότι θέλει μια μικρή προσοχή, ότι μπορεί μετά να υπάρχουν, αν χρη¬ 
σιμοποιήσουμε τον όρο «αυτοοργάνωση», όλες ακριβώς οι μορφές ή 
διαφορετικές εκδοχές αυτοοργάνωσης αναλόγως αυτών που συγκρο¬ 
τούν μια τέτοια είδους διαδικασία. Αυτοί, ως συγκεκριμένα υποκεί¬ 
μενα, θέλουν να κάνουν κάτι συγκεκριμένο -ή πιο αόριστο σαν ένα 
πεδίο προσανατολισμού- και μετά επιχειρούν με μια προσπάθεια συ¬ 
γκεκριμένη να δημιουργήσουν τον κοινό τόπο συνεννόησης, επικοι¬ 
νωνίας αλλά και απόφασης και πράξης. Συνεπώς, το πεδίο της από¬ 
φασης είναι αυτό που συγκροτεί το πολιτικό. Κατά την άποψή μου, η 

άμεση δημοκρατία είναι συγκεκριμένη μορφοποίηση της αυτοοργά¬ 
νωσης και δεν είναι η αυτοοργάνωση η ίδια. Η άμεση δημοκρατία εί¬ 
ναι διαδικασίες που έχουν πλειοψηφία/μειοψηφία, έχουν ψηφοφορί¬ 
ες, έχουν απλώς οριζόντια αλλά-με-πλειοψηφίες λήψη αποφάσεων. 
Δεν είναι η μόνη μορφή αυτοοργάνωσης, κατά την άποψή μου είναι 
εξαιρετικά μειοψηφική, ευτυχώς, στον ελλαδικό χώρο. Άρα, λοιπόν, 
ο τρόπος λήψης απόφασης για μένα είναι το ίδιο κομβικός με αυτό 
που θέλουμε να κάνουμε, το πώς θα πάρουμε την απόφαση. 

Τρίτος αστερίσκος: νομίζω ότι στην ε ισήγηση του Ο V [Οιιεεποιιΐυηι 
νίΐιιε], που την έκανε η Σ., υπάρχει στο τελευταίο σημείο κάτι που, 
κατά τη γνώμη μου, θέλει μια προσοχή. Είναι πολύ σωστό όντως ότι 
υπάρχει διαδοχή κάποιων βημάτων, δηλαδή για να μπορέσουμε να 
δημιουργήσουμε πεδία κοινότητας πρέπει καταρχήν να υπάρχει το 
πεδίο της ορατότητας, της αναγνωρισιμότητας, συνεπώς της συγκρό¬ 
τησης σχέσης, γιατί την κοινότητα μπορεί να τη συγκροτήσει μόνο η 
σχέση. Αλλά θέλει μια μικρή προσοχή, κατά τη γνώμη, μου το να βά¬ 
ζουμε με μια αυστηρή, γραμμική διαδοχή τα βήματα. Δηλαδή, συνή¬ 
θως στη ζωή, στην καθημερινή μας ζωή και στη δράση και στα πράγ¬ 
ματα που κάνουμε, αυτά γίνονται με ένα λιγάκι πιο χαοτικό και μπερ¬ 
δεμένο τρόπο. Και εγώ μένω απλώς στο σημείο ότι είναι προς χάριν 
της κατανόησης και της κατάθεσης του λόγου ότι ακούγεται έτσι δι¬ 
αδοχικά. Πιστεύω ότι μια συλλογική προσπάθεια, όπως είναι π.χ. το 
Ον ή οποιαδήποτε άλλη προσπάθεια, δεν είναι ότι πρέπει να θέτει 
σαν στόχο καταρχήν την κατάθεση του λόγου, την ορατότητα και την 
αναγνωρισιμότητά του, χωρίς την ίδια στιγμή να προκαλεί, ακόμα και 
με διαγκωνισμούς, το ζήτημα της παραγωγής σχέσεων που μπορεί να 
είναι σχέσεις αμοιβαιότητας -συνεπώς να συγκροτούν κοινότητα- ή 
σχέσεις συγκρουσιακές, δηλαδή να παράγουν και ρήξεις. Προφανώς 
βέβαια αυτό, ασχέτως του αν λέμε ότι το κάνουμε έτσι ή αλλιώς, συμ¬ 
βαίνει, και είναι λογικό να συμβαίνει γιατί είναι ο τρόπος που συνο¬ 
λικότερα κινούμαστε και ως άνθρωποι. 

Τελευταίος αστερίσκος. Χρειάζεται νομίζω, επίσης, μια προσο¬ 
χή, το άκουσα λίγο από τις δύο πρώτες εισηγήσεις κυρίως, για την 
κριτική γύρω από την πρωτοπορία: δεν είμαστε -όπως σωστά ειπώ- 
νεται- δεν είμαστε κάτι άλλο εμείς και κάτι άλλο οι αγώνες. Ούτε οι 
αγώνες γενικότερα είναι η μορφοποίηση αυτού που, με κάποιον τρό- 

πο, συνεχίζει να ονομάζεται (κατά την άποψή μου από την αριστε¬ 
ρή ορολογία) οι μαζικοί αγώνες, οι κοινωνικοί αγώνες, οι εργατικές 
αγώνες, οι «ό,τι να 'ναι» αγώνες. Προφανώς, επειδή επιδιώκουμε τη 
σύμμειξη, δηλαδή τη διασταύρωση και τη σύνθεση ανάμεσα σε αυτό 
που λέμε καθημερινή ζωή και αγωνιστική δραστηριότητα -ίσως με τη 
διάθεση να φτάσουμε στο σημείο να καταργήσουμε και τους όρους 
που τα τακτοποιούν έστω μεθοδολογικά- και τελοσπάντων εγώ, από 
μία συγκεκριμένη προσέγγιση, χρησιμοποιώντας τον όρο κομμουνι- 
στικοποίηση, θεωρώ ότι αυτό είναι και το επίδικο τελικά. Όσο σημα¬ 
ντικό είναι ότι αυτό μπορεί να υπάρχει, να εξελίσσεται ή και εμείς οι 
ίδιοι να συνδιαλεγόμαστε -μια και είμαστε αντιφατικά αλλά ταυτό¬ 
χρονα χειραφετημένα υποκείμενα, δηλαδή κινούμαστε προς τη χει¬ 
ραφέτηση μέσα σε ευρύτερους συλλογικούς αγώνες και δραστηριό¬ 
τητες που εξελίσσονται μέσα σε μία κοινωνία- την ίδια στιγμή εμείς 
είμαστε πραγματικά υποκείμενα αυτής της κοινωνίας, είμαστε τμή¬ 
ματα της κοινωνίας, είμαστε τμήμα του κινήματος, είμαστε τμήμα των 
αγώνων, με την πολυεπίπεδη καθημερινή μας δραστηριότητα. Θέλω 
να πω ότι πολλές φορές μου ακούγεται λίγο παράδοξο το ότι επανα¬ 
λαμβάνουμε, με μια αντίστροφη εκδοχή -όχι με την πρωτοποριακή 
εκδοχή, ότι δηλαδή κάτι θα το καθοδηγήσουμε, θα το κατευθύνουμε, 
ότι θα το κάνουμε, θα το δείξουμε- αλλά πάλι με κάποιον τρόπο απο¬ 
σπούμε τον εαυτό μας ως υποκειμενικότητες από αυτό που συμβαίνει 
τριγύρω μας, λες και αυτό που εμείς εν γένει σε πολλά επίπεδα κά¬ 
νουμε δεν είναι την ίδια στιγμή τμήμα της ζωής μας ή τμήμα του αγώ¬ 
να. Αυτό δεν σημαίνει ότι, με έναν έμμεσο τρόπο, υπερασπίζομαι τη 
λογική των δομών κομμουνιστικοποίησης, γιατί εγώ έχω γενικότερα 
ένα άλλο πρόβλημα με τις δομές, που δε θα θίξω τώρα. 

Έχω συνολικό πρόβλημα με την αντίληψη της έννοιας των δομών 
ως στατικά σχήματα τα οποία περισσότερο παράγονται αντιληψια- 
κά και όχι δυναμικά. Τα αντιμετωπίζω δηλαδή με την ίδια φιλοσο¬ 
φία που αντιμετωπίζω τους θεσμούς, δεν χρησιμοποιώ ποτέ την έν¬ 
νοια της αντιθέσμισης κ.λπ. Γιατί θεωρώ ότι όλα αυτά δεν υποδεικνύ¬ 
ουν προσανατολισμούς και δυναμικά σχήματα που να οργανώνονται 
σχεσιακά και με τα παραγόμενα αποτελέσματά τους και να διαδρούν 
με τον περιβάλλοντα χώρο και με τον εαυτό τους, αλλά είναι λιγάκι 
στατικά μορφώματα. Δηλαδή είναι σαν να παράγουμε στην έννοια 



272 ΠΡΟΣΕΓΓΙΣΕΙΣ ΓΙΑ ΤΗΝ ΕΠΑΝΑΝΟΗΜΑΤΟΔΟΤΗΣΗ ΤΟΥ ΚΟΜΜΟΥΝΙΣΜΟΥ 


των αντιθεσμίσεων νέου τύπου κανονιστικά πλαίσια και στην έννοια 
των δομών στατικά σχήματα οργανωτικών μορφών για να πετύχουμε 
αυτό που θέλουμε. Ενώ πιστεύω ότι είναι λίγο πιο παράδοξη, αντι¬ 
φατική αλλά και γοητευτική, η δημιουργική κίνηση γενικότερα των 
πραγμάτων και ημών μέσα σε αυτά. 

Σχόλιο 2: 

Γεια χαρά. Λίγες παρατηρήσεις όσον αφορά τις δύο πρώτες εισηγή¬ 
σεις. Κάποιες ανεπάρκειες που μου φάνηκαν από αυτά που άκουσα. 
Ένα πρώτο θέμα ήταν ένας φαινομενικός ντετερμινισμός των δύο 
αυτών εισηγήσεων, δηλαδή η έμφαση στην ταξική πάλη και στο προ¬ 
λεταριάτο μου θύμισε αυτό που έκαναν οι συμβουλιακοί κομμουνι¬ 
στές παλιότερα, που έλεγαν ότι το ίδιο το προλεταριάτο μπορεί να 
γεννήσει την επανάσταση και να την ολοκληρώσει και εμείς το μόνο 
που κάνουμε είναι να αναλύουμε αυτήν τη διαδικασία και να καταγ¬ 
γέλλουμε αυτούς που θέλουν να γίνουν οι ηγέτες του προλεταριάτου 
κ.λπ. Το ότι η ίδια η ταξική πάλη θα παράγει τις μορφές της πολιτι¬ 
κής χειραφέτησης της ίδιας της εργατικής τάξης είναι ένας εν μέρει 
αναγωγισμός, οικονομισμός, που μειώνει τη σημασία του ιδεολογι¬ 
κού και πολιτικού αγώνα. Το προλεταριάτο, δηλαδή, μπορεί να ανα¬ 
συγκροτεί το κεφάλαιο και όχι μόνο να παραπέμπει πέρα από αυτό. 

[διακοπή λόγω βροχής] 

Μέσα στην ίδια προβληματική, θέλω να επισημάνω κάποιες πι¬ 
θανές ανεπάρκειες που εντόπισα σε αυτά που ακούστηκαν. Το πρώ¬ 
το ήταν ένας ντετερμινισμός και αναγωγισμός του ζητήματος της χει¬ 
ραφέτησης στο επίπεδο της ταξικής πάλης, δηλαδή ότι η ταξική πάλη 
γεννά συνείδηση. Και αυτό, κατ’ εμέ, παραβλέπει το προλεταριάτο 
και την πάλη του και ως δυνητικά ανασυγκροτητική του κεφαλαίου 
και [την αντιλαμβάνεται] μόνο ως πάλη που παραπέμπει πέρα από 
το κεφάλαιο. Επίσης, υποβιβάζει τη σημασία του πολιτικού και ιδεο¬ 
λογικού αγώνα, του αγώνα που μπορούν να παίζουν πολιτικές οργα¬ 
νώσεις για την επανάσταση κ.λπ. Είπα ότι αυτό μου θύμισε τους συμ- 
βουλιακούς κομμουνιστές, οι οποίοι δεν οργάνωναν πολιτικές ομά¬ 
δες και απλά περίμεναν το προλεταριάτο να κάνει τη δουλειά. Αυτό 

που κάνανε ήταν να επισημαίνουν αυτό που κάνει το προλεταριά¬ 
το και να κριτικάρουν όσους θέλουν να εγγυηθούν κ.λπ. Νομίζω ότι 
η επανάσταση δεν είναι κοινωνιολογικό ζήτημα, δηλαδή ζήτημα του 
να αναλύουμε το επίπεδο των τάξεων, της ταξικής πάλης κ.λπ., αλλά 
πρωτίστως ιδεολογικό ζήτημα. Και αυτό αναδεικνύει τη σημασία αυ¬ 
τού που δεν άκουσα, δηλαδή μιας αριστερός η οποία μπορεί να υπάρ¬ 
ξει ως καταλύτης αυτών των αγώνων και να τους σπρώξει στα όριά 
τους. Φυσικά, σήμερα η αριστερά είναι είτε νεκρή είτε σαν ζόμπι που 
αναπαράγει δόγματα, αλλά αυτό δε σημαίνει ότι δεν είναι αναγκαία 
μια αριστερά επαναστατική για να δώσει το ιδεολογικό και πολιτικό 
στίγμα στην ταξική πάλη. 

Νομίζω ότι αυτό γίνεται σαφές στο πώς προσεγγίζεται η επα¬ 
νάσταση με την κομμουνιστικοποίηση. Ο Μαρξ έλεγε ότι μετά την 
απαλλοτρίωση των καπιταλιστών διατηρείται το αστικό δίκαιο, δη¬ 
λαδή οι σχέσεις συνεχίζουν να διαμεσολαβούνται από την εμπορευ- 
ματική μορφή της εργασίας. Γι’ αυτό και δεν έλεγε ποτέ ο μαρξισμός 
ότι κατευθείαν θα βιώσουμε την απελευθέρωση, απλά η πάλη προχω¬ 
ρούσε σε ένα άλλο επίπεδο, δε θα μπορούσαμε ξαφνικά να συναδελ- 
φωθούμε επειδή θα γίνει η επανάσταση. Φυσικά, ο τρόπος που αντι¬ 
μετώπισαν ο Μαρξ και ο Λένιν αυτό το πρόβλημα, με τη δικτατορία 
του προλεταριάτου, δε ξέρω αν είναι σωστό, αλλά προσπάθησαν να 
αντιμετωπίσουν το πρόβλημα διαλεκτικά. Δηλαδή ότι οι ίδιες κοινω¬ 
νικές συνθήκες που παράγουν την εξουσία διατηρούνται και μετεπα- 
ναστατικά. Το θέμα είναι, λοιπόν, πώς θα υπάρξει πολιτική οργάνω¬ 
ση και μετεπαναστατικά και πώς αυτή θα επιταχύνει την κρίση της 
αστικής κοινωνίας. Η επανάσταση δεν έρχεται να αντιμετωπίσει την 
κρίση αλλά να την επιταχύνει. Γι’ αυτό εδώ διακρίνω ότι η συζήτηση 
είναι κάπως σαν ο παραδοσιακός αναρχισμός να χρησιμοποιεί κομ¬ 
μουνιστική ορολογία, γιατί υπάρχει ένα πιάσιμο σε διιστορικές αρ¬ 
χές, όπως ότι η εξουσία είναι αναγκαστικά κακή. Νομίζω ότι πρέπει 
να επιμείνουμε στο θέμα της συγκεκριμένης ιστορικής συνείδησης 
που μπορεί στην πάλη του προλεταριάτου να καταργήσει τον εαυ¬ 
τό της αλλά και το κεφάλαιο, μπορεί να χρησιμοποιήσει και μορφές 
εξουσίας αμεσοδημοκρατικής ή δε ξέρω κι εγώ τι άλλο. Το ζήτημα εί¬ 
ναι ακριβώς η πολιτική και η ιδεολογική συνείδηση η οποία θα προ¬ 
σπαθήσει, μέσω διαφόρων μορφών, μέσα σε συνθήκες που παραμέ- 

νουν ιεραρχικές και αστικές, να καταργήσει τον εαυτό της. 

Και να κλείσω με μια γενική παρατήρηση για το τριήμερο και για 
τους διοργανωτές: νομίζω ότι το να ανάγουμε την κρίση στην αντί¬ 
σταση των εργατών είναι σαν -από μια άποψη- να ωραιοποιούμε μια 
οπισθοδρόμηση. Αυτό που κάνουν συγγραφείς σαν τον ί ΙοΙΙοννιιν ή 
τον Οε&νετ κ.λπ. Είναι σαν να είναι οι εργαζόμενοι στο καναβάτσο 
και να τους λέμε «πολύ ωραία, τον έχεις στριμώξει στη γωνία». Νομί¬ 
ζω ότι η κρίση δεν είναι τόσο προϊόν της αντίστασης των εργαζομένων 
όσο της ανικανότητας των εργαζομένων να αντισταθούν σήμερα, κάτι 
που ξανά ανάγει το ζήτημα της συνείδησης και ξανά να ξεπεράσου- 
με αυτό τον αναγωγισμό στην ταξική πάλη, η οποία από μόνη της δεν 
είναι τίποτα -την χρησιμοποιούν και οι αστοί π.χ. για τα μέτρα τους 
ή υπήρχε διιστορικά η ταξική πάλη. Το θέμα είναι να δούμε πώς θα 
παραχθεί η συνείδηση η οποία θα δει την ταξική πάλη στην προοπτι¬ 
κή μετασχηματισμού της αστικής κοινωνίας πέρα από τον εαυτό της. 

Σχόλιο 3: 

Εγώ δύο-τρία σημεία μόνο θέλω να πω, όχι ερμηνευτικά. Ένα είναι 
ότι για εμένα υπάρχει μια αναγκαιότητα και τις ερμηνείες και τα σχή¬ 
ματα που χρησιμοποιούμε για να κατανοήσουμε την πραγματικότη¬ 
τα να προσπαθήσουμε λίγο να τα γειώσουμε σε εμπειρίες και καθη¬ 
μερινότητες. Και θα μιλήσω σε σχέση με μια προσωπική διαδικασία. 
Αυτό που ονομάστηκε από τον Γ. [Κόκκινο Νήμα] «κοινωνικό σοκ», 
δηλαδή μια στιγμή όπου οι αγώνες χρειάζονται ένα κοινωνικό σοκ 
για να περάσουν σε μια νέα, πιο καθολική, ποιότητα, δε ξέρω πώς να 
το ορίσω. Εγώ βλέπω αυτή τη στιγμή ότι ίσως υπάρχει εν μέσω κρί¬ 
σης ένα αθόρυβο κοινωνικό σοκ. Και τι εννοώ με αυτό: Εγώ αυτή τη 
στιγμή είμαι άνεργος και έχω δύο παιδιά. Αυτό σημαίνει ότι έχω βρε¬ 
θεί ξαφνικά να χρειάζεται να βρίσκομαι στο ρόλο που επιτελεί μια 
γυναίκα μεγαλώνοντας δύο παιδιά. Άμα δεν υπήρχε αυτό το πράγ¬ 
μα, αυτόν τον ρόλο εγώ δε θα μπορούσα να τον φανταστώ, πώς εί¬ 
ναι και τι σημαίνει προηγουμένως. Αυτό το ονομάζω αθόρυβο κοινω¬ 
νικό σοκ γιατί βλέπω τον απέναντι, που είναι στην ίδια κατάσταση, 
έχει απολυθεί και προσέχει τα παιδιά του αλλά συνεχίζει και γυαλί¬ 
ζει τα σκαρπίνια της δουλειάς του και σιδερώνει τη γραβάτα του και 
την κοιτάει όλη μέρα στη βεράντα. Η αποδόμηση, δηλαδή, του ρόλου 

και των έμφυλων διαχωρισμών κ.λπ., εγώ νομίζω μπορεί να συμβεί 
ή συμβαίνει μέσα από αυτό που ονομάζεται κοινωνικό σοκ και μέσα 
από έναν επαναπροσδιορισμό του καθενός και της καθεμιάς μέσα 
σε αυτήν τη διαδικασία. Οπότε δε θεωρώ ότι απαιτείται μία στιγμή 
ή μάλλον αυτό το κοινωνικό σοκ δεν είναι μόνο μία στιγμή, είναι μια 
διαδικασία που μπορεί να έχει μία κορύφωση που είναι η στιγμή του 
κοινωνικού μετασχηματισμού ενδεχομένως, αλλά έχει και αυτό από 
πίσω του ιστορία. 

Ένα δεύτερο σημείο είναι σε σχέση με αυτό που μπήκε από το 
Ον, ότι η εξουσία είναι φαντασιακή. Αυτό έχει μια καστοριαδική 
αντίληψη περί του «εκ του μηδενός» κ.λπ., που νομίζω ότι είναι προ¬ 
βληματική αντίληψη για τη γέννηση της εξουσίας. Η εξουσία παράγε- 
ται μέσα από συγκεκριμένες σχέσεις, μέσα από συγκεκριμένες διαδι¬ 
κασίες σε αυτήν την κοινωνία. Δεν είναι μία στιγμή έκλαμψης που έρ¬ 
χεται και γεννιέται και νομίζω έχει πολύ μεγάλη σημασία να μπορού¬ 
με να συγκεκριμενοποιούμε, να εξειδικεύουμε τις διαδικασίες και 
τους τρόπους που αυτή εμφανίζεται και παράγεται. Γι’ αυτό νομίζω 
ότι μια λογική που βλέπει ξεχωριστά συστήματα εξουσίας έχει πρό¬ 
βλημα. Νομίζω ότι πρέπει να καταβληθεί προσπάθεια ώστε να υπάρ¬ 
ξει μια σύνθεση. Το πώς, για παράδειγμα, μέσα από το βασικό δια¬ 
χωρισμό που μπαίνει στην κοινωνία, που είναι ο διαχωρισμός που 
βάζει το κεφάλαιο -αυτό δεν είναι μια εργατίστικη προσέγγιση- πώς 
αυτός ο βασικός διαχωρισμός που βάζει το κεφάλαιο παράγει, όχι 
μόνος του αλλά σε συνδυασμό με άλλες ιστορικές διαδικασίες, την 
πραγματικότητά μας. 

Και ένα τρίτο είναι ότι εγώ συμφωνώ με αυτό που έχει ειπω¬ 
θεί εδώ από το Κόκκινο Νήμα σε σχέση με τους αγώνες. Νομίζω 
ότι είναι πάρα πολύ κομβικό αυτό το σημείο. Και διαφωνώ με τους 
Βΐ&ιππ&οΐιεη, βλέποντας μια αντίληψη που περιμένει τη μεγάλη νύ¬ 
χτα, χωρίς να βλέπει τις διαδικασίες πίσω από αυτήν. Το θέμα τώρα 
σε σχέση με την έμφαση στο περιεχόμενο, που μπαίνει πάρα πολύ 
από όλους, θα το προσεγγίσω κάπως πρακτικά -δεν μπορώ να το 
προσεγγίσω θεωρητικά. Βλέποντας και συμμετέχοντας στην προσπά¬ 
θεια να χτιστούν διαδικασίες τόσα χρόνια που κινούμαστε σε αυτόν 
το χώρο και κοινωνικά κ.λπ., νομίζω ότι η δομή δεν είναι ένα πράγμα 
απαραίτητα στατικό. Η δομή είναι αποτύπωση κάθε στιγμή των περί- 

εχομένων που υιοθετούν οι άνθρωποι που συλλογικοποιούνται. Αλλά 
αυτά τα περιεχόμενα πρέπει με κάποιον τρόπο να βρουν ένα τρόπο 
να γίνουν λειτουργικά και να οργανώσουν την κοινωνική συνύπαρξη 
με όρους αταξικούς κ.λπ. Αυτή ήταν μια μικρή συνεισφορά. 

Σχόλιο 4: 

Νιώθω κάπως άβολα γιατί άλλα περίμενα να ακούσω και άλλα άκου- 
σα. Περίμενα, δηλαδή, να ακούσω για δομές όπως η κατάληψη Υφα- 
νέτ ή δομές όπως οι συνελεύσεις γειτονιάς που έχουν προκύψει μετά 
το 2008 ή ακόμα για εργατικές δομές ή δομές κοινωνικές άλλης μορ¬ 
φής και πώς αυτές θα μπορέσουν να βάλουν το ζήτημα της ανατρο¬ 
πής αυτής της κοινωνίας και της δημιουργίας μιας άλλης κοινωνίας 
και εν πάση περιπτώσει πώς θα τη φανταζόμασταν. Δεν περίμενα ότι 
το περιεχόμενο της σημερινής συζήτησης είναι το να ξεθάψουμε τον 
Μαρξ από εκεί που τον έθαψε -κατά τη γνώμη μου μια και καλή- ο 
Καστοριάδης όταν αυτόν τον κύκλο που μας έκανε ο Γ., από την πρώ¬ 
τη του παράμετρο απέδειξε ο Καστοριάδης ότι δεν υπάρχει. Δεν θυ¬ 
μάμαι τα βιβλία, δεν περίμενα να συζητηθεί κάτι τέτοιο. Ο Καστορι¬ 
άδης το πρώτο πράγμα που λέει είναι ότι δεν υπάρχει αξία, με απο¬ 
τέλεσμα να μην υπάρχουν και όλα τα υπόλοιπα, δεν υπάρχει υπερα¬ 
ξία, δεν υπάρχει η μέση παραγόμενη αξία που είπε ο Γ. πιο πριν, εί¬ 
ναι ένα κατασκεύασμα, ένα αξίωμα του Μαρξ, ανυπόστατο εντελώς, 
πάνω στο οποίο κατασκευάζει όλη την υπόλοιπη θεωρία του. 

Πολύ περισσότερο προβληματίζομαι γιατί δεν περίμενα σε αυτόν 
το χώρο να ακούσω ας πούμε αυτές τις δύο εισηγήσεις. Και οι δύο 
πρώτες εισηγήσεις είχαν όντως έναν ντετερμινιστικό χαρακτήρα. Πε¬ 
ρίμενα δηλαδή και ιστορικά, και από τους εισηγητές αυτούς -γιατί 
παρακολουθώ όσο μπορώ τη δουλειά τους- ότι αυτή η πρώιμη φάση 
του αντιεξουσιαστικού/αναρχικού κινήματος στην Ελλάδα θα έχει 
ξεπεραστεί πλέον. Δηλαδή τον Μαρξ τον διαβάσαμε για να μπορέ¬ 
σουμε στη συνέχεια να διαβάσουμε όλες τις αντιμαρξιστικές, αντιντε- 
τερμινιστικές θεωρίες που έχουν γίνει και να σταματήσουμε πλέον 
να περιμένουμε μία αλήθεια που θα μας οδηγήσει στην επανάσταση. 
Για να καταλάβουμε ότι οι σχέσεις δεν είναι αντικειμενικές, να κα¬ 
ταλάβουμε ότι όλα αυτά είναι ρευστά, είναι δημιουργήματα των κοι¬ 
νωνιών και ως τέτοια ανατρέπονται. Αν δε το καταλάβουμε αυτό, θα 

περιμένουμε κάποιες αντικειμενικές συνθήκες, θα περιμένουμε κά¬ 
ποιους που γνωρίζουν καλύτερα τα πράγματα, θα περιμένουμε κά¬ 
ποιο κόμμα ίσως να αλλάξει αυτήν την κατάσταση ή θα ταλανιζόμα¬ 
στε σαν αγράμματοι, σαν έφηβοι ή σαν μωρά, σαν χώρος κοινωνικός 
στην Ελλάδα, ψάχνοντας από δω κι από εκεί, άλλοτε να ακολουθού¬ 
με εργατίστικες πρακτικές και άλλοτε να μη δίνουμε καμία σημασία 
σε εργατικούς αγώνες που είναι ανατρεπτικοί. 

Τώρα ο κόμπος μου ήταν μεγαλύτερος γιατί δεν μπόρεσα να κατα¬ 
λάβω την τρίτη εισήγηση πολύ καλά, ζητάω συγγνώμη γι’ αυτό. Έτσι 
αδικώ λίγο την εισήγηση, ήταν τόσο πυκνές και οι τρεις εισηγήσεις 
που κουράστηκα, νομίζω ότι σε πολλά από τα στοιχεία που ειπώθη¬ 
καν συμφωνώ. Το λέω έτσι για να σας δείξω την αίσθησή μου, δε μπο¬ 
ρώ να πω κάτι ιδιαίτερο. 

Όσον αφορά κάποια σχόλια που έγιναν από τον τρίτο ομιλητή 
προς τους Βΐ&ιιιτωοΐιεη. Και ο τρίτος ομιλητής είπε ποια είναι αυτά τα 
αντικειμενικά στοιχεία που κάνουν έναν αγώνα να έχει αξία ή όχι, 
να έχει σημασία ή όχι, ότι υπάρχουν κάποια αντικειμενικά πράγμα¬ 
τα πίσω από έναν αγώνα. Ο ντόπιος δεν είναι μετανάστης γιατί έχει 
ένα υλικό αντίκρισμα. Αυτό ισχύει απαραίτητα, αναγκαστικά, προς 
τη μία κατεύθυνση. Πραγματικά, ο ντόπιος δε θέλει να είναι μετανά¬ 
στης γιατί έχει και αντικειμενικό αντίκρισμα. Όμως δε σημαίνει ότι, 
σε οποιοδήποτε ρατσισμό ή εθνικισμό, υπάρχει πάντοτε ένα αντικει¬ 
μενικό αντίκρισμα. Το να πας να σκοτωθείς για την ελληνική σημαία 
τι αντικειμενικό αντίκρισμα έχει; Το να είσαι αντιαμερικάνος τι αντι¬ 
κειμενικό αντίκρισμα έχει; Σε αυτούς όλους τους εργάτες δίπλα μας 
καταλαβαίνω ότι το να είσαι αντιαλβανός έχει ένα αντίκρισμα, εί¬ 
ναι κατανοητό σε όλους μας, και όποιος δεν το βλέπει χάνει την ου¬ 
σία του ρατσισμού στην Ελλάδα. Τον έχεις εργάτη στο χωράφι σου 
και συμφέρει να καλλιεργείτο χωράφι σου. Το να είσαι ρατσιστής με 
τους γκέι για παράδειγμα ή με τις λεσβίες τι άμεσο αντίκρισμα έχει 
στον καθένα, στον κάθε εργάτη; 

Κοιτώντας τις σημειώσεις μου, θα πρέπει να προσπαθήσει -και 
εμείς στην μπροσούρα που γράψαμε για την κρίση προσπαθήσαμε 
να απαλείψουμε ακόμη και τους μαρξικούς όρους όσο γινότανε- ο 
αντικυριαρχικός χώρος να απεμπλακεί από τις μαρξιστικές/λενινι- 
στικές αντιλήψεις, θα πρέπει να βρει τις δικές του θεωρίες, τις δι- 

κές του πρακτικές για να μπορέσει να αποκτήσει εκείνα τα ιδιαίτε¬ 
ρα χαρακτηριστικά που θα του δώσουν τη δυναμική να συντελέσει 
στην κοινωνική ανατροπή. 

Σχόλιο 5: 

Να πω δυο λόγια τώρα, στη μέση της κουβέντας για διάφορα από τα 
σχόλια που ακουστήκανε. Εγώ είμαι από το Θν. Θέλω να πω δύο 
κουβέντες σε σχέση με τις ταυτότητες και πώς εμείς συλλογικά τις 
βλέπουμε, τις χρησιμοποιούμε ή τους κάνουμε κριτική, γιατί νομίζω 
ότι διάφορες τοποθετήσεις, σχόλια που ακουστήκανε μετά, σαν να 
μην έχουμε συνεννοηθεί πολύ καλά, έχω την εντύπωση. Εμείς βλέ¬ 
πουμε τις ταυτότητες σαν αυτές τις κοινωνικές κατασκευές που τα- 
μπελάρουν τους ανθρώπους, τις επιθυμίες τους, την έκφρασή τους, 
τη ζωή τους. Και υπάρχει μια ιεραρχία κοινωνική ανάμεσα στις διά¬ 
φορες ταυτότητες, ανάλογα με το πού ο καθένας εντάσσεται. Δεν τις 
βλέπουμε ως το επαναστατικό όχημα ή το όχημα το οποίο αν το χρη¬ 
σιμοποιήσουμε, το διεκδικήσουμε για τον εαυτό μας, αυτό θα μας κά¬ 
νει κάτι, να απελευθερωθούμε ή ξέρω εγώ τι. Δηλαδή τις χρησιμοποι¬ 
ούμε για να επικοινωνήσουμε, τις χρησιμοποιούμε στρατηγικά για να 
περιγράφουμε την εμπειρία, είτε την εμπειρία της καταπίεσης, είτε 
την εμπειρία του αγώνα, είτε οποιαδήποτε εμπειρία. Τις χρησιμοποι¬ 
ούμε γι’ αυτό και συλλογικά, αλλά παράλληλα προσπαθούμε να τις 
αποδομήσουμε, όπως λέμε, ή να τους κάνουμε κριτική, σα να υπάρ¬ 
χει ένα όραμα για τότε που δε θα τις χρειαζόμαστε αλλά και γιατί ως 
κοινωνικές κατασκευές καλουπώνουνε την εμπειρία μας. Ότι το γυ¬ 
ναίκα, άντρας, γκέι, 5ίΓ3Ϊ§1ιί, λεσβία, εργάτης, αναρχικός, το οτιδήπο¬ 
τε είναι αυτές οι λέξεις που χρησιμοποιούμε για να επικοινωνήσου¬ 
με και παράλληλα είναι αυτές οι λέξεις που κάπως μας επιβάλλουν 
τα νοήματα και μας περιορίζουν. Οπότε εμείς χρησιμοποιούμε με αυ¬ 
τόν το διττό τρόπο την έννοια της ταυτότητας και δεν τη βλέπουμε ως 
το απελευθερωτικό όχημα. 

Τώρα, σε σχέση με το αν στο κείμενο, όπως είπε ο Κ. πριν, περι¬ 
γράφουμε συγκεκριμένα κάποια στάδια που θα είναι πρώτα η ορα¬ 
τότητα και μετά κάποιο άλλο, μετά κάποιο άλλο: νομίζω ότι δεν πε¬ 
ριγράφουμε κάποια διαδικασία έτσι ντετερμινιστική για το πώς θα 
γίνει η συνάντηση με τους άλλους. Ένα πράγμα που λέμε είναι ότι 

προϋπόθεση μιας συνάντησης είναι ο ένας να βλέπει τον άλλο. Κάτι 
τέτοιο λέμε για αρχή. Και το τελευταίο που ήθελα να πω, σε σχέ¬ 
ση με αυτήν την, κάπως ρητορική, ερώτηση που έβαλες τώρα στο τέ¬ 
λος «ποιο είναι το υλικό αντίκρισμα του να είναι κάποιος ρατσιστής 
με τους γκέι;» κ.λπ. Εγώ σκέφτομαι ότι και με τους Αλβανούς ή με 
οποιουσδήποτε «άλλους», εθνικά άλλους, στη χώρα αυτή εδώ που 
ζούμε και υποφέρουμε, νομίζω ότι το υλικό αντίκρισμα και πάλι δεν 
είναι ότι επειδή είναι οι εργάτες που σου σκάβουν το χωράφι θα τους 
πληρώνεις λιγότερο κ.λπ. και αυτό σε συμφέρει. Νομίζω ότι υπάρχει 
κάτι βαθύτερο σε αυτό το ρατσιστικό μίσος, το οποίο είναι το ίδιο και 
στην περίπτωση των τρανς, των γκέι και οποιασδήποτε άλλης κατηγο¬ 
ρίας που κοινωνικά χαρακτηρίζεται υποδεέστερη. Το υλικό αντίκρι¬ 
σμα που παίρνεις είναι μία αίσθηση ανωτερότητας, μία ευχαρίστη¬ 
ση. Σε συγκροτεί σαν άνθρωπο ως ανώτερο και αυτό μπορεί να είναι 
κάτι πολύ ευχάριστο να το νιώθεις φαντάζομαι. Γιατί μάλλον δεν είναι 
μόνο υλικές οι συνθήκες που καθορίζουν το τι κάνουμε. 

Ένα τελευταίο σε αυτό που είπε ο τρίτος ομιλητής γι’ αυτήν την αλ¬ 
λαγή ρόλων που βλέπει τώρα και κάπως τη βιώνει. Νομίζω ότι είναι 
σημαντικό) αυτήν την εμπειρία -και είναι πολύ ωραίο που τη μοιράστη¬ 
κες- ότι μπορεί να τη βλέπεις σαν μια ευκαιρία. Νομίζω ότι ένα χρήσι¬ 
μο πράγμα, που μπορούμε να κάνουμε και συλλογικά, είναι αυτές τις 
ευκαιρίες, σε αυτή τη στιγμή που τα πράγματα ταλαντεύονται, να τις βι- 
ώνουμε δημιουργικά. Γιατί, για παράδειγμα, νομίζω ότι μια παραδοσι¬ 
ακή περίπτωση αρρενωπότητας, που μένει ξαφνικά χωρίς δουλειά και 
δε μπορεί να στηρίξει την οικογένεια και βρίσκεται να κάνει αυτές τις 
χαρακτηρισμένες ως γυναικείες, -και άρα υποδεέστερες- δουλειές της 
αναπαραγωγής, βιώνει ένα πολύ τραυματικό σοκ της υποτίμησης, ας το 
πούμε, του εαυτού. Και νομίζω ότι αυτό είναι ένα χρήσιμο πράγμα στις 
κοινότητές μας, το να μπορούμε να βιώνουμε αυτές τις στιγμές ως δη¬ 
μιουργία και ανατροπή των κανονιστικών προτύπων. 

Σχόλιο 6: 

Δεν ξέρω κατά πόσο θα είμαι χρήσιμος στην κουβέντα όπως γίνεται 
αυτήν τη στιγμή, κάποιους προβληματισμούς μου θα πω που, αν και 
δεν τους σημείωνα στην κουβέντα γιατί δεν είχα την αίσθηση πως θα 
μιλήσω, τους ομαδοποίησα στο τέλος. 

Συζητώντας με κάποιους φίλους μου παλιά και συντρόφους, είχα¬ 
με καταλήξει στο πόσο πολύ ζηλεύουμε τους εργάτες του δέκατου- 
ενατου- με-αρχές-του-εικοστού αιώνα, για το ότι είχανε όλες αυτές 
τις εσχατολογίες δομημένες μέσα στο κεφάλι τους, τις μαρξιστικές 
κυρίως εσχατολογίες, και το πώς αυτές γεννούσανε ελπίδα. Ότι ο άλ¬ 
λος κόσμος έρχεται και ο καπιταλισμός πεθαίνει. Ο θάνατος αυτών 
των εσχατολογιών γέννησε δυνατότητες, γέννησε προοπτικές, γέννη¬ 
σε όμως και πολύ απελπισία. Απελπισία την οποία την έχουμε δει πε¬ 
ρισσότερο αυτήν τη στιγμή που, κάνοντας έναν κύκλο κοντά έναν αιώ¬ 
να ο καπιταλισμός, βάζοντας προβλήματα κάτω από το χαλάκι, τα βρί¬ 
σκει πάλι μπροστά του και μεγαλύτερα. Η διαφορά μας είναι η έλλει¬ 
ψη αυτής της εσχατολογίας. Κατανοώ και βιώνω την ανάγκη να ανα- 
καλύψω ξανά αυτήν την εσχατολογία, να την ξεσκονίσω και το κου¬ 
στούμι αυτό να το φορέσω πάλι. Το κατά πόσο αυτό, όμως, θα έχει μια 
σχέση με πραγματικότητες, το κατά πόσο το κουστούμι, ακόμα και αν 
το ράψω, το κάνω καινούριο, το ξαναφορέσω, κατά πόσο θα μου κά¬ 
νει τη δουλειά μου -γιατί εμένα η «δουλειά» μου είναι η καταστροφή 
αυτού του κόσμου και η δημιουργία ενός νέου κόσμου, το οποίο ονο¬ 
μάζω κομμουνισμό- δε ξέρω κατά πόσο θα γίνει αυτή η «δουλειά» 
μου ή κατά πόσο θα αναπαράγω πάλι τέρατα. Το λέω γιατί ψήγματα 
εσχατολογίας τα διέκρινα και εδώ, κυρίως στην πρώτη τοποθέτηση. 

Μέσα σε όλο αυτό θέλω να πω ότι, γενικά, για μένα το τι είναι 
ο κομμουνισμός το βάζω λίγο πιο βιωματικά γιατί φαντάζομαι πως 
πολλούς η κουβέντα μπορεί να τους χάωσε, να τους αποσυντόνισε, 
να τους κούρασε. Για μένα το τι είναι ο κομμουνισμός: τα πάντα συ¬ 
ζητιούνται και τα πάντα ξεπερνιούνται. Δηλαδή, ό,τι και να συζητή¬ 
σουμε, η ίδια η πραγματικότητα θα είναι αυτή που θα μας ξεπεράσει. 
Μοντέλα θα φτιάξουμε και μοντέλα θα καταστρέψουμε. Το ζήτημα 
είναι ότι για μένα πάντα ο κομμουνισμός θα είναι οι αρνήσεις που 
κατακτώ, θα είναι η κοινότητα του αγώνα, όχι γιατί η κοινότητα του 
αγώνα είναι κομμουνισμός, αλλά επειδή ο ίδιος ο αγώνας είναι μια 
προβολή του γιατί μάχομαι. Είναι πολύ χαρακτηριστικό ότι βιώνουμε 
νέες, παλιές, μάλλον πάλι ξεθαμμένες, σκονισμένες επαναστατικές 
τάσεις που αυτήν την κοινότητα του αγώνα τη θέτουν υπό αμφισβήτη¬ 
ση. Για μένα, πάντα η κοινότητα του αγώνα είναι προβολή του άλλου 
κόσμου που σκέφτομαι, του κομμουνισμού. Αλλά, για μένα, ο κομ- 

μουνισμός αυτός είναι οι αρνήσεις που κατακτώ -και εδώ έρχεται [να 
συνδεθεί] με την τρίτη εισήγηση [αυτό] που κάπως θέλω να πω. Θε¬ 
ωρώ ότι τα ζητήματα τα οποία μπαίνουν είναι πάρα πολύ σημαντικά 
για ένα πράγμα το οποίο λέγεται επαναστατικό κίνημα, το οποίο εί¬ 
ναι ζωντανό και του οποίου οι αρνήσεις κατακτιούνται. Δεν ανοίγου¬ 
με τα συρτάρια και βρίσκουμε αρνήσεις. Τις αρνήσεις τις βρίσκου¬ 
με μπροστά μας, τις σπάμε, σπάμε τα κεφάλια μας στις αρνήσεις μας. 
Για μένα, ο κομμουνισμός είναι οι αρνήσεις που θα βρούμε στην πρά¬ 
ξη, δηλαδή οι αρνήσεις αυτές που έχουμε και κατακτούμε, το πώς αυ¬ 
τές θα εφαρμοστούν στην πράξη όταν αυτός ο κόσμος ή πεθάνει ή τον 
σκοτώσουμε -δεν είμαι πολύ σίγουρος για το ποιο από τα δύο. 

Επίσης, εγώ, σαν αναρχικός, να πω την αλήθεια πάντα χαωνόμουν 
σε σχέση με μια συνεχή αναζήτηση του επαναστατικού υποκειμένου, 
που θυμίζει λίγο το «μέσο τηλεθεατή», το «μέσο πολίτη», το ποιο εί¬ 
ναι αυτό το επαναστατικό υποκείμενο. Ότι πρέπει δηλαδή να είναι 
«γυναίκα, μαύρη, λεσβία, εργάτρια». Μέσα σε αυτό χάνουμε πραγ¬ 
ματικότητες, π.χ. μια μεγάλη ιδεολογική διαφορά της αναρχίας με το 
μαρξισμό είναι το ζήτημα της καταπίεσης και της εκμετάλλευσης. Σε 
αυτό το σημείο εμένα ο εργατισμός με επαναφέρει -σαν εξαρτημένο 
αντανακλαστικό είναι αυτό, δεν ξέρω μπορεί να είναι και λάθος- μου 
φέρνει αυτή την εννοιολογική διαφορά της εκμετάλλευσης και της 
καταπίεσης, ότι υπάρχουν καταπιεσμένα κομμάτια που δεν εμπεριέ¬ 
χονται στην έννοια της εκμετάλλευσης. Δηλαδή το αξιακό ζήτημα αυ¬ 
τής της κοινωνίας, στο πώς καταπιέζει σε όλες τις πτυχές της, μέσα σε 
όλα της τα πεδία, νομίζω ότι μου μένει πάντα ένα κενό. Μπορεί να 
έχω αυτήν την ορθοδοξία μέσα στο κεφάλι μου σε ζητήματα εργατι¬ 
κά αλλά αυτό μου το κενό δε μπορώ να το αφήσω στην άκρη. Ο εργά¬ 
της λειτουργεί σε όλο το πεδίο του κοινωνικού εργοστάσιου και σαν 
καταναλωτής δέχεται όλες τις καταπιέσεις, τις οποίες, όμως, τις δέ¬ 
χεται και ένας κάποιος άλλος ο οποίος δεν έχει και την εκμετάλλευ¬ 
ση του εργάτη. Αυτό το σημείο κάπως μου ξεφεύγει απ’ τη σημερινή 
εκδήλωση, δεν το πολυβρήκα. 

Σχόλιο 7: 

Θα ήθελα να κάνω δύο κριτικές παρατηρήσεις στην εισήγηση από το 
σύντροφο των Βώιιιτωοΐιεη. Το πρώτο είναι ότι στην εισήγηση, στη 

γραπτή της μορφή αλλά και στην προφορική, υπάρχει μια συνταύτιση 
προλεταριάτου και κεφαλαίου -φαντάζομαι, μεταβλητού κεφαλαίου. 
Αυτή η συνταύτιση καλύπτει κάποια πράγματα που είναι βασικά για 
την όλη ανάλυση, δημιουργεί μια ευκολία. Θα πω στο τέλος ποια εί¬ 
ναι αυτή η ευκολία. Κατά τη γνώμη μου, είναι σημαντικό να έχου¬ 
με στο μυαλό μας ότι το προλεταριάτο δεν είναι κεφάλαιο, δεν είναι 
αξία, είναι η κατεξοχήν μη-αξία, και μετατρέπεται σε κεφάλαιο, σε 
μεταβλητό κεφαλαίο, μέσα από την παραγωγική διαδικασία. Αυτός ο 
μετασχηματισμός δεν είναι μια ομαλή διαδικασία, είναι η κατεξοχήν 
βία του κεφαλαίου. Το κεφάλαιο πρέπει να σπάσει το προλεταριάτο 
για να εκλυθεί αυτό που λέμε αφηρημένη εργασία. Αυτή η διαδικα¬ 
σία είναι μια «συνένωση» του προλεταριάτου με τα μέσα παραγωγής. 

Να κάνω μια παρένθεση εδώ. Κατά τη γνώμη μου, αυτή η συνένω¬ 
ση, σε εισαγωγικά ή όχι, είναι η καρδιά του καπιταλιστικού τρόπου 
παραγωγής. Από αυτήν τη σκοπιά μπορεί να ασκηθεί και μια κριτι¬ 
κή στη λογική που έβαλε χθες η Υφανέτ, στη λογική των κοινών. Αν 
η καρδιά του καπιταλιστικού τρόπου παραγωγής είναι ο συγκεκρι¬ 
μένος τρόπος συνένωσης των παραγωγών και των μέσων παραγωγής 
και όχι ο διαχωρισμός τους, τότε ο διαχωρισμός παράγεται στη βάση 
αυτής ακριβώς της συνένωσης, και εκεί πέρα μπορεί να ασκηθεί μια 
αρνητική κριτική και στη βάση αυτής της άρνησης μπορούμε να πα- 
ράξουμε ένα κομμουνισμό που να έχει ριζοσπαστικό περιεχόμενο. 

Αυτή η παρένθεση για τα κοινά. Τώρα: ποια είναι η ευκολία που 
προκύπτει απο την συνταύτιση προλεταριάτου και μεταβλητού κεφα¬ 
λαίου; Δεν μπορώ να το δείξω στην παρέμβαση, αλλά είναι ότι φεύ¬ 
γει η ανάγκη να μιλήσουμε για τη δυνατότητα και την αναγκαιότητα 
του συλλογικού αναστοχασμού μέσα στον ταξικό ανταγωνισμό, για 
τη δυνατότητα και την αναγκαιότητα αυτού που ειπώθηκε «προλετα¬ 
ριακή δημόσια σφαίρα» ή που θα £ λεγα εγώ «μορφές προλεταριακής 
εξουσίας». Οπότε θα ήθελα να ρωτήσω: στην ανάλυση σας ποιο είναι 
το στάτους, η καταστατική θέση του συλλογικού αναστοχασμού; Για 
μένα είναι απαραίτητη στιγμή του ταξικού ανταγωνισμού και του ξε¬ 
περάσματος του. Αυτό είναι το πρώτο σημείο. 

Το δεύτερο είναι ότι στην ανάλυση σας προκύπτουν κάποιες φρά- 
σεις-συμπεράσματα που χαρακτηρίζουν το περιεχόμενο που εσείς δί¬ 
νετε στον κομμουνισμό στη συγκεκριμένη περίοδο. Ας πούμε, κατάρ- 



0ΟΜΜΙΙΝΙ5ΜΟ5 283 


γηση του εμπορεύματος, της εργατικής τάξης. Αυτά είναι κάπως κοι¬ 
νοί τόποι, σε μικρότερο ή μεγαλύτερο βαθμό, στον αντιεξουσιαστι- 
κό χώρο. Και κάποια πράγματα που δεν είναι κοινοί τόποι, όπως κα¬ 
τάργηση της ιδιοκτησίας συνολικά, κατάργηση της εργασίας και με¬ 
ρικές θετικότητες, άμεσα κοινωνικά άτομα, άμεση κοινωνική δρα¬ 
στηριότητα κ.λπ. Ή ακόμη και κατάργηση-καταστροφή της κοινωνί¬ 
ας ως κάτι που υπάρχει έξω από τα άτομα -το οποίο είναι αρκετά ση¬ 
μαντικό. Αυτοί οι προσδιορισμοί λέτε ότι προσδιορίζουν την έννοια 
του κομμουνισμού στη συγκεκριμένη περίοδο και προκύπτουν από 
μια επιχειρηματολογία που είναι αρκετά στιβαρή, συγκροτημένη. Το 
πρόβλημα είναι ότι όλοι αυτοί οι προσδιορισμοί μπορούν να βρεθούν 
κατά λέξη σε κείμενα του γνωστού τύπου, που είναι όλα κείμενα του 
19ου αιώνα, εκτός από το περί κατάκτησης της ιδιοκτησίας στο σύ¬ 
νολό της. Όποτε υπάρχει μια αντίφαση, που είναι είτε αντίφαση του 
καπιταλισμού και εκφράζεται στη θεωρία έτσι, είτε είναι αντίφαση 
της θεωρίας που κάνετε εσείς. Οπότε το δεύτερο ερώτημα είναι αυτό. 

Σχόλιο 8: 

Νομίζω ότι όταν κουβεντιάζουμε για τη μαρξική σκέψη και την κομ¬ 
μουνιστική θεωρία υπάρχει ένας πολύ μεγάλος κίνδυνος να εργα- 
λειοποιήσουμε όλο αυτό το σχήμα, αν αφήσουμε απέξω το διαλεκτι¬ 
κό του χαρακτήρα. Και αυτό είναι αρκετά σύνηθες ακριβώς λόγω 
της δυσκολίας που έχει ο διαλεκτικός χαρακτήρας μέσα στη μαρξική 
σκέψη και στην κομμουνιστική θεωρία. Και χάνοντας έτσι το διαλε¬ 
κτικό χαρακτήρα είναι πολύ φυσικό πολλές φορές όλο αυτό το θεω¬ 
ρητικό σχήμα να εργαλειοποιηθεί και να καταλήξει από μια ζωντανή 
κι ανοιχτή θεωρητική διαδικασία σε μια παγιωμένη ιδεολογία. Ένα 
άλλο πράγμα που θα ήθελα να επισημάνω στην κουβέντα, είναι ότι 
την έννοια της αντίφασης πολλές φορές την αντιλαμβανόμαστε σαν 
μία αντίθεση. Είναι λίγο πιο πολύπλοκο. Νομίζω ότι ακριβώς η έν¬ 
νοια της αντίφασης είναι επίσης μια έννοια που την παραγνωρίζου¬ 
με και την ξεχνάμε όταν προσπαθούμε να κατανοήσουμε τη μαρξική 
σκέψη και την κομμουνιστική θεωρία. Όπως επίσης ξεχνάμε τη δι¬ 
συπόστατη φύση που έχουνε οι σχέσεις μέσα στη γενικότερη καπιτα¬ 
λιστική συνθήκη. Έτσι πολλές φορές ξεχνάμε ότι το ίδιο αντικείμε¬ 
νο μπορεί να είναι ταυτόχρονα ανταλλακτική αξία και αξία χρήσης, 

εμπόρευμα και αγαθό. Ότι η αφηρημένη εργασία είναι ταυτόχρονα, 
πολλές φορές, και συγκεκριμένη εργασία, ακριβώς στο ίδιο υποκεί¬ 
μενο. Ότι υπάρχει από τη μια μεριά εργατική τάξη καθεαυτή και ερ¬ 
γατική τάξη δι’εαυτήν. Ξαφνικά ενώ αυτά τα έχουμε στο μυαλό μας, 
όταν προσπαθούμε να τα βάλουμε στο χαρτί και να κάνουμε αναλύ¬ 
σεις, ξεχωρίζονται απότομα και ξεχνάμε ότι αυτά τα πράγματα ενυ¬ 
πάρχουν μέσα στην ίδια σχέση. Αυτή για μένα είναι η έννοια της αντί¬ 
φασης. Η αντίφαση δεν είναι κάτι που πρέπει να το λύσουμε για να 
πάρουμε ένα πράγμα καθαρό. Είναι ουσιαστικά αυτό που θα λυθεί 
αλλάζοντας την ίδια τη κοινωνική σχέση. 

Κλασική παρεξήγηση, όταν λέμε υλικές σχέσεις: όταν μιλά ο 
Μαρξ για υλικές σχέσεις δε μιλά αναγκαστικά γι’ αυτό που φανταζό¬ 
μαστε, δηλαδή οικονομικές σχέσεις, τη διαφορά που έχει ο εργάτης 
από τον καπιταλιστή. Όταν μιλά για υλικές σχέσεις εγώ αυτό που κα¬ 
ταλαβαίνω είναι συνολικότερα το πως οργανώνονται και πως δομού¬ 
νται οι κοινωνικές σχέσεις που ορίζουν τη συνολική ανθρώπινη δρα¬ 
στηριότητα. Όταν μιλάει για υλισμό, λοιπόν, δε μιλά ούτε για πράγ¬ 
ματα, ούτε για ποσότητες, ούτε για πόσο χρήμα μένει στην τσέπη. Μι¬ 
λάει για κοινωνικές σχέσεις. 

Προφανώς όλα αυτά είναι πολύ χαρακτηριστικά. Νομίζω πως εί¬ 
ναι πολύ έντονη η ιδέα και στην αριστερά και στον αντιεξουσιαστι- 
κό και στον αναρχικό χώρο και στην κοινωνία, στο φαντασιακό μας 
γενικότερα, ότι η επανάσταση είναι αυτό το κλασικό σχήμα της επί¬ 
θεσης στα χειμερινά ανάκτορα. Θα γίνει η επανάσταση, θα έχει ένα 
συγκρουσιακό, πολεμικό χαρακτήρα, μπορεί να θυμίζει και πολύ Δε¬ 
κέμβρη του 2008 και για κάποιον το φαντασιακό του πάει στην Οκτω¬ 
βριανή επανάσταση, για κάποιον άλλον στο συγκρουσιακό χαρακτή¬ 
ρα του Δεκέμβρη του 2008, και αυτό είναι επανάσταση. Η επανάστα¬ 
ση όμως δεν είναι ακριβώς αυτό το πράγμα. Είναι αυτή η διαδικασία 
κατά την οποία αλλάζουν, μετασχηματίζονται οι κοινωνικές σχέσεις 
οι οποίες διαμορφώνουν το κεφάλαιο και την εργασία. Αυτά ήθελα 
να επισημάνω σαν προβληματισμούς στο πως πολλές φορές κουβε¬ 
ντιάζουμε γι’ αυτό που λέγεται κομμουνισμός, κομμουνιστική θεω¬ 
ρία, μαρξιστική σκέψη κ.λπ. 


Σχόλιο από το Κόκκινο Νήμα: 

Σκέφτομαι μήπως θα έπρεπε να αρχίσουμε και έναν κύκλο απαντή¬ 
σεων, γιατί ήδη έχουν μαζευτεί αρκετές παρατηρήσεις. 

Όσον αφορά αυτό που είπε ο Κ. στην αρχή, δε μπορώ να μπω 
αυτή τη στιγμή σε λεπτομέρειες. Υπάρχει μια διαφορετική εκτίμηση. 
Εγώ πιστεύω ότι χάθηκαν οι κομμουνιστικές ιδέες από το αντιεξου- 
σιαστικό κίνημα και ότι υπάρχει μια επάνοδος τώρα τελευταία. Αυτό 
όμως θα απαιτούσε μια άλλη συζήτηση, να κάνουμε δηλαδή ανάλυση 
του «χώρου» από τη δεκαετία του ’70 μέχρι σήμερα. 

Γι’ αυτό θα πάω κατευθείαν στο δεύτερο σχολιαστή. Προσωπι¬ 
κά δε δέχομαι καθόλου την κατηγορία περί ντετερμινισμού, δηλα¬ 
δή δε νομίζω ότι υπάρχει κάτι τέτοιο στην έκθεση της θεωρίας περί 
κομμουνιστικοποίησης που έκανα. Το θέμα που έθιξε επίσης για το 
συμβουλιακό κομμουνισμό, κατά πόσο ας πούμε καταγγέλλει απλώς 
τους ηγέτες κ.λπ., είναι άλλο ένα τεράστιο κεφάλαιο και τι να πει κα¬ 
νείς επάνω σε αυτό χωρίς να πρέπει να μιλάει για πολλή ώρα. Σαφώς 
μέσω της ταξικής πάλης ανασυγκροτείται το κεφάλαιο, γιατί το κε¬ 
φάλαιο είναι ταξική πάλη. Μπορεί μέσω της ταξικής πάλης το κεφά¬ 
λαιο να καταλήξει σε μια ανασυγκρότηση ή η ταξική πάλη να οδηγή¬ 
σει στη διάλυση της καπιταλιστικής σχέσης. Αυτό είναι ένα στοίχημα, 
δεν υπάρχει κάτι ντετερμινιστικό σε αυτό. Τώρα, όσον αφορά τη θε¬ 
ωρία για ομάδες-καταλύτες, πολύ απλά δεν την πιστεύω αυτή τη θε¬ 
ωρία πλέον. Πιστεύω ότι υπάρχει μια ταξική πάλη διάχυτη σε όλο το 
κύκλωμα του συνολικού κοινωνικού κεφαλαίου και αν υπάρχει μια 
πολιτική οργάνωση που μπορεί να πιστέψει ότι μπορεί να ελέγξει 
την ταξική πάλη σε όλα τα σημεία του συνολικού κοινωνικού κεφα¬ 
λαίου και να τα βάλει σε μια γραμμή και να τα οδηγήσει προς τα κά¬ 
που... Ήταν μια ψευδαίσθηση αυτή και του Μαρξ και του Λένιν -και 
ειδικά του Λένιν-, οδήγησε σε τραγικά αποτελέσματα όπως τη συ¬ 
γκρότηση του κρατικού καπιταλισμού στη Ρωσία. Τώρα όσον αφο¬ 
ρά στο ότι μπορεί να είναι αυτά που είπα παραδοσιακός αναρχισμός 
με κομμουνιστική φρασεολογία, πρέπει να πω εδώ, για να αποκα¬ 
ταστήσω μια ιστορική πραγματικότητα, ότι ο αναρχοκομμουνισμός 
ήταν ένα βασικό ρεύμα του αναρχισμού: δηλαδή ο Καφιέρο και ο 
Κροπότκιν έλεγαν πράγματα τα οποία ήταν πολύ κοντά -στην εποχή 
τους- έλεγαν πράγματα που ήταν πολύ κοντά στον Μαρξ. Ο Καφιέρο 
είχε κάνει μάλιστα και μια σύνοψη του «Κεφαλαίου» η οποία κύκλο- 

φορεί. Υπήρχε, την εποχή εκείνη της 1ης Διεθνούς και προς τα τέλη 
του δέκατου ένατου αιώνα, ένας διάλογος και ένας αλληλοεπηρεα- 
σμός ανάμεσα στους Μαρξ και Ένγκελς από τη μια μεριά και στους 
αναρχοκομμουνιστές από την άλλη. 

Για μένα, η ταξική συνείδηση, δεν είναι πολιτική συνείδηση. Κομ¬ 
μουνισμός δεν είναι ένα κίνημα πολιτικό, αλλά πάντως είναι ένα κί¬ 
νημα εναντίον της πολιτικής με τη στενή έννοια, όπως την καταλαβαί¬ 
νουμε σήμερα. Γιατί, όπως έλεγε ο Μαρξ, η ζωή από την οποία απο¬ 
κλείεται ένας προλετάριος δεν είναι η πολιτική ζωή, είναι η κοινω¬ 
νική ζωή. Η μιζέρια που βιώνουμε είναι μιζέρια μέσα στις κοινωνι¬ 
κές σχέσεις και όχι σε μια συγκεκριμένη μορφή του κεφαλαίου που 
είναι η πολιτική του μορφή, π.χ. το κράτος ή άλλες νομικές μορφές 
του κεφαλαίου. Και σαφώς δεν πιστεύω ότι η κρίση είναι προϊόν της 
ανικανότητας των εργαζομένων να αντισταθούν. Μπορεί κανείς να 
έχει μια άποψη ότι η κρίση μπορεί να μην προέρχεται από την ταξι¬ 
κή πάλη, ότι παίζουν ρόλο άλλοι παράγοντες ή και άλλοι παράγοντες, 
αλλά δεν μπορώ να δω πως μπορεί να είναι αποτέλεσμα της ανικανό¬ 
τητας των εργαζόμενων να αντισταθούν. 

Τώρα για αυτά που είπε ο Δ. σε σχέση με τη δομή, ότι οι σύντρο¬ 
φοι εδώ δεν την αντιμετωπίζουν ως κάτι στατικό αλλά ως κάτι λει¬ 
τουργικό που προωθεί τον αγώνα, αυτό ίσως να είναι ένας διαφορε¬ 
τικός τρόπος αντίληψης ή ορισμού. 

Και έρχομαι στον Μ., που είπε ότι περίμενε να ακούσει άλλα 
πράγματα. Εμένα το θέμα μου εδώ δεν είναι η ανταλλαγή εμπειρι¬ 
ών πάνω στον ταξικό αγώνα. Αν ήταν να μιλήσουμε στη συγκεκριμέ¬ 
νη θεματική για ανταλλαγή εμπειριών από τον ταξικό αγώνα, θα ανα¬ 
φερόμουνα σε ένα πλήθος αγώνων στους οποίους έχω εμπλακεί τα 
τελευταία χρόνια, από αγώνες στην εκπαίδευση, σε συνελεύσεις γει¬ 
τονιάς και σε πολλές άλλες περιπτώσεις. Το δικό μου το θέμα ήταν η 
εξήγηση του όρου: δηλαδή αν είναι να χρησιμοποιούμε τον όρο κομ- 
μουνιστικοποίηση, τι περιεχόμενο μπορούμε να του δώσουμε και τι 
περιεχόμενο του έχει δοθεί μέχρι τώρα. Το να γνωρίζουμε την ιστο¬ 
ρία όρων που χρησιμοποιούμε, ακόμη και όρων που ίσως δε θα θέλα¬ 
με να χρησιμοποιήσουμε είναι απαραίτητο -μπορεί να μη θέλεις να 
χρησιμοποιήσεις αυτό τον όρο και είναι δικαίωμά σου, εγώ δεν έχω 
έρθει εδώ να πείσω κανέναν ότι πρέπει να χρησιμοποιεί την γλώσσα 

που χρησιμοποιώ εγώ- αλλά πρέπει να έχουμε γνώση των πραγμάτων 
για τα οποία συζητάμε και να συζητάμε στη βάση αυτής της γνώσης. 

Ένα δικό μου βασικό θέμα σήμερα, που ίσως να μην το έκανα εγώ 
αρκετά σαφές, είναι το πώς συγκροτείται το υποκείμενο εκείνο που 
πηγαίνει ενάντια στο κεφάλαιο μέσα από την κυκλοφορία των αγώ¬ 
νων, που δεν είναι ανεξάρτητοι από την κυκλοφορία του κεφαλαίου. 
Και δεν είναι ανεξάρτητοι οι αγώνες από την κυκλοφορία του κεφα¬ 
λαίου γιατί συγκρούονται με αυτήν την κυκλοφορία, συγκρούονται 
με αυτήν την ταξική σχέση εξουσίας που είναι το κεφάλαιο. Το κε¬ 
φάλαιο δεν είναι οικονομία, όπως πολύ σωστά είπε και ο σύντροφος. 
Αυτή ήταν μία από τις πολλές ψευδαισθήσεις του Καστοριάδη, για¬ 
τί ο Καστοριάδης όταν λέει ότι διαβάζει Μαρξ στην πραγματικότη¬ 
τα δε διαβάζει Μαρξ, δε γνωρίζει τον Μαρξ, γνωρίζει τον Μαρξ με 
διάφορα ψευδώνυμα: Τρότσκι, Λένιν, κ.λπ. και νομίζει ότι μιλάει για 
τον Μαρξ. Το κεφάλαιο είναι σαφές από την ανάλυση του Μαρξ ότι 
είναι μια κοινωνική σχέση, είναι ένας ιστορικά ειδικός τρόπος παρα¬ 
γωγής και επικοινωνίας όπως επίσης είναι και μια ιστορικά ειδική 
μορφή πατριαρχίας. Ο δικός μου τρόπος να προσεγγίζω τα πράγμα¬ 
τα είναι βασικά ιστορικός. Είναι και λογικός, με την έννοια ότι οι κα¬ 
τηγορίες που χρησιμοποιούνται στο Κεφάλαιο είναι λογικής φύσης. 
Δεν μπορώ να επεκταθώ περισσότερο σε αυτό. Θα μπορούσα να πω, 
πολύ γενικά, ότι αν κοιτάς τις κατηγορίες του Κεφαλαίου από λογι¬ 
κή σκοπιά, αυτές δεν έχουν φύλο -για να πάρω ένα παράδειγμα από 
αυτά που συζητήθηκαν μέχρι τώρα. Αν τις κοιτάς όμως από ιστορική 
σκοπιά αυτές οι κατηγορίες έχουν φύλο και όντως έχουν πολύ μεγά¬ 
λο δίκιο οι φεμινίστριες να κριτικάρουν όλες αυτές τις ελλείψεις στη 
μαρξική θεωρία. 

Σαφώς πιστεύω και εγώ, όπως είπε πριν ο Δ., ότι είναι προβλημα¬ 
τικό να κάνουμε μία ανάλυση που λέει απλώς ότι βλέπουμε ένα δια¬ 
φορετικό σύστημα εξουσίας στον καπιταλισμό, ένα διαφορετικό σύ¬ 
στημα εξουσίας στην πατριαρχία, ένα διαφορετικό σύστημα εξουσί¬ 
ας στον ρατσισμό και μετά να προσπαθούμε με έναν κάπως τεχνη¬ 
τό τρόπο να τα φέρουμε κοντά το ένα στο άλλο. Πρέπει να δούμε 
πως αλληλοδιαπλέκονται και ποια είναι η βασική σχέση, σήμερα που 
μιλάμε, το 2011 που συγκροτεί την πατριαρχική, τη ρατσιστική, την 
εθνικιστική, και ούτω καθεξής, σχέση. Αυτό δεν σημαίνει ότι ανά- 

γονται όλες οι καταπιέσεις στην οικονομία αλλά σημαίνει ότι η κα¬ 
πιταλιστική σχέση συγκροτεί το υποκείμενο της καπιταλιστικής κοι¬ 
νωνίας με έναν ιστορικά ειδικό τρόπο που δεν υπήρχε πριν από το 
δέκατο έκτο αιώνα, πριν από την απαρχή της καπιταλιστικής κυρι¬ 
αρχίας. Αλλιώς, θα μιλούσαμε υπεριστορικά και γενικά για ρατσι¬ 
σμό που υπήρχε πάντα, δηλαδή θα λέγαμε: οι αρχαίοι Έλληνες έλε¬ 
γαν «Πας μη Έλλην βάρβαρος», επομένως ο ρατσισμός είναι διαχρο¬ 
νικό φαινόμενο, η καταπίεση της γυναίκας επίσης είναι διαχρονικό 
φαινόμενο κ.λπ. Ναι, αλλά ποιο είναι το ιδιαίτερο χαρακτηριστικό 
του ρατσισμού, της πατριαρχίας, του εθνικισμού σήμερα; Όπως και 
το ιδιαίτερο χαρακτηριστικό της εκμετάλλευσης -γιατί και εκμετάλ¬ 
λευση υπήρχε σε όλες τις κοινωνίες. Γνωρίζοντας ποια είναι η ειδικά 
καπιταλιστική σχέση, αρχίζουμε να καταλαβαίνουμε καλύτερα τι εί¬ 
ναι αυτό που πολεμάμε. Και το να γνωρίζεις τον εχθρό σου είναι και 
αυτό μια πρώτη νίκη. 

Όσον αφορά τώρα το θέμα της οργάνωσης, ότι δηλαδή κατά κά¬ 
ποιο τρόπο μπορεί να έδωσα την εντύπωση ότι προκύπτει κάπως αυ¬ 
τοματικά η κομμουνιστικοποίηση, η ένοπλη εξέγερση κ.λπ. απλά από 
την καταπίεση που νιώθουν οι εργάτες και οι εργάτριες. Χρησιμο¬ 
ποίησα τον όρο «δημόσια προλεταριακή σφαίρα» που για μένα εί¬ 
ναι η αντικατάσταση αυτού που παλιά έλεγαν «το Κόμμα». Βέβαια το 
κόμμα θεωρούνταν με δύο τρόπους: ως πολιτική οργάνωση, που για 
μένα είναι απορριπτέα, και ως ιστορικό κόμμα -αυτή την έννοια είχε 
ο Μαρξ. Εφόσον ο κομμουνισμός είναι το πραγματικό κίνημα που 
καταργεί τις υπάρχουσες συνθήκες, το κόμμα του προλεταριάτου δεν 
είναι ένα πράγμα το οποίο έχει γραφεία, καταστατικά, μέλη, κάρτες 
μέλους κ.λπ., είναι ένα ιστορικό ρεύμα περισσότερο. Αυτό σήμερα 
πιστεύω ότι θα μπορούσε να εκφραστεί καλύτερα με την έννοια της 
δημόσιας προλεταριακής σφαίρας, όπου όλα τα θέματα μπορούνε να 
συζητιούνται από ταξική σκοπιά. Και το αντιπαραθέτω στην αστική 
δημόσια σφαίρα που είναι φιλελεύθερη. 

Για παράδειγμα να γιατί διαφωνώ με την έννοια που χρησιμοποι¬ 
εί το ΟνΖϊηε για την κοινωνική δικαιοσύνη: υπάρχει ένας αγώνας 
για αναγνώριση αλλά υπάρχει ένας αγώνας για αναγνώριση του ότι 
είμαστε προλετάριοι -γιατί υπάρχει και η ψευδαίσθηση ότι δεν είμα¬ 
στε και ότι είμαστε απλώς άτομα, ή ότι είμαστε απλώς φύλα, ή έθνη ή 



0ΟΜΜΙΙΝΙ5ΜΟ5 289 


φυλέζ. Βέβαια το πιο τραγικό από όλα είναι να νομίζουμε ότι είμαστε 
απλώς άτομα. Μέσα σε μια δημόσια προλεταριακή σφαίρα όλα αυτά 
τα ζητήματα που συζητάμε σήμερα μπορούν να γίνονται αντικείμενο 
διαρκούς επεξεργασίας, όπως και οι εμπειρίες αγώνα. 

Τέλος να πω -όχι γιατί με ενδιαφέρει η υπεράσπιση του Μαρξ 
όσο γιατί δεν πιστεύω ότι έχει μια υλιστική ανάλυση και το θέμα αυτό 
το έχει δηλώσει στις θέσεις για τον Φόυερμπαχ- ότι ο Μαρξ είναι πέ¬ 
ραν και του υλισμού και του ιδεαλισμού. Οποιοσδήποτε διαβάσει τις 
πρώτες εκατόν πενήντα σελίδες του Κεφαλαίου ψάχνει να βρει πού 
είναι η υλιστική ανάλυση. Μιλάει διαρκώς για φαντάσματα που κα¬ 
ταδιώκουν τη ζωή μας, για το φαντασιακό του κεφαλαίου, για την 
αξία ως φαντασματική αντικειμενικότητα. Δε μπορώ να αναφερθώ 
περισσότερο σε αυτή την ανάλυση αλλά θα σας επιστήσω την προσο¬ 
χή στο εξής, σε έναν προβληματισμό πάνω στο τι είναι η έννοια που 
χρησιμοποιεί «το χρήμα-φετίχ», που σήμερα τη βλέπουμε, μέσω της 
κρίσης του χρέους και του εκβιασμού του χρέους που παίζει πάνω 
στη ζωή μας, τι τεράστιο ρόλο έχει. Δεν θα υποτιμούσα αυτό που λέ¬ 
γεται «άλλες μορφές εξουσίας», πατριαρχική, ρατσιστική κ.λπ., αλλά 
πιστεύω ότι το χρήμα-φετίχ είναι αυτή τη στιγμή στη ζωή μας πολύ 
πιο κεντρική έννοια και γύρω από αυτήν την έννοια ενσωματώνονται 
και οι άλλες καταπιέσεις. Για αυτό και συμφωνώ με εκείνες τις φεμι¬ 
νίστριες, όπως η Ρεάεποϊ και άλλες από τη δεκαετία του ’70, που θε¬ 
ωρούσαν το σημερινό σύστημα ως πατριαρχικό καπιταλισμό. Δηλαδή 
μια συγκεκριμένη, ιστορικά ειδική μορφή πατριαρχίας. Το θέμα εί¬ 
ναι, πιστεύω εγώ, να δούμε πώς συναρθρώνονται όλα αυτά τα πράγ¬ 
ματα. Για να δείξω ότι η έννοια της αξίας δεν είναι κάτι μεταφυσικό 
αλλά κάτι πολύ πραγματικό που ορίζει τη ζωή μας, θα έπρεπε να μι¬ 
λήσω πολύ ώρα οπότε περιορίζομαι σε αυτά τα σχόλια. Ευχαριστώ. 

Σχόλιο από Βίαιιηιουΐιεη: 

Να απαντήσω και εγώ σε κάποια από αυτά που τέθηκαν, τα έχω ση¬ 
μειώσει λίγο πρόχειρα και δε μπορώ να αντιστοιχίσω αυτή τη στιγμή 
το καθένα σχόλιο σε κάθε άτομο, εν πάση περιπτώσει απαντάω στα 
σχόλια, σημασία έχει το περιεχόμενο αυτών που λέμε. 

Η κριτική περί εσχατολογίας, ας ξεκινήσουμε από αυτό, αναφέρ¬ 
θηκε ότι στις αρχές του αιώνα υπήρχε πάλι μια τάση του κινήματος 

για εσχατολογία και τώρα ξεσκονίζεται και ξεθάβεται κ.λπ. Αυτό 
κατά την γνώμη μου μπορεί να απαντηθεί ως εξής: με την εννοιολό- 
γηση του καπιταλισμού ως ιστορικά καθορισμένου τρόπου παραγω¬ 
γής, που αναφέρθηκε ο Γ. προηγουμένως και με το γεγονός ότι, όταν 
συναντιούνται οι αντιφάσεις μέσα στη γενικευμένη κρίση που παρά¬ 
γει την επανάσταση, πραγματικά τότε αμφισβητείται το κεφάλαιο. Το 
ποια μορφή θα πάρει αυτή η πραγματική αμφισβήτηση στην προλε¬ 
ταριακή ιδεολογία που παράγεται, καθώς παράγεται η επανάσταση, 
μπορούμε να το καταλάβουμε μόνο εκ των υστέρων αυτό. Αυτό δη¬ 
λαδή που σε εμάς φαίνεται σήμερα εσχατολογία στην ανάπτυξη της 
προλεταριακής θεωρίας στον Α’ Παγκόσμιο Πόλεμο, τότε αφορού¬ 
σε την πρώτη φορά που τόσα πολλά έθνη-κράτη εμπλεκόντουσαν σε 
παγκόσμιο πόλεμο, αφορούσε την ωρίμανση μιας οικονομικής κρί¬ 
σης του καπιταλισμού που δεν είχε προηγούμενο, αφορούσε το ότι 
στη Ρωσία ξαφνικά ανατράπηκε ένα καθεστώς ασύλληπτης δύναμης. 
Η κατάργηση του κεφαλαίου τίθεται με ιστορικά καθορισμένο τρόπο 
μεν, αλλά τίθεται ως τέτοια. Το διακύβευμα αυτό είναι όταν γίνεται 
η προλεταριακή επανάσταση. Δεν λένε οι προλετάριοι «μάλλον δε 
φτάνουμε στο τέλος του καπιταλισμού με αυτή την επανάσταση γιατί 
συμβαίνει το α και το β». Μόνο εμείς σήμερα μπορούμε να πούμε ότι 
δεν ήταν αυτή η κομμουνιστική επανάσταση. Και εξάλλου στον τρόπο 
που το έθεσα στο κείμενο, θεωρώ ότι έκανα σαφές ότι πρόκειται για 
μία ιστορική σύγκρουση που παράγεται μέσα από την εξέλιξη του κύ¬ 
κλου αγώνων, της οποίας το αποτέλεσμα δεν είμαστε σε θέση -κατά 
την γνώμη μου είναι γελοίο να ειπωθεί κάτι τέτοιο- να το προκαθο¬ 
ρίσουμε από τώρα. Άρα είναι ταυτολογικό για μένα το ζήτημα της 
εσχατολογίας, πάντα δηλαδή όταν το προλεταριάτο κάνει την επανά¬ 
σταση αμφισβητεί τον καπιταλισμό. Το αν εκ των υστέρων εμείς κρί¬ 
νουμε ότι δεν αμφισβητήθηκε στην πραγματικότητα ο καπιταλισμός 
εκείνη την στιγμή, είναι μόνο γιατί εμείς βρισκόμαστε σήμερα εδώ, 
στο 2011. Το 1917 η διάρθρωση του καπιταλισμού που υπήρχε αμφι¬ 
σβητήθηκε από τον κομμουνισμό που υπήρχε, που ήταν το να πάρει η 
εργατική τάξη τα μέσα παραγωγής στα χέρια της. 

Σε ότι αφορά το οργανωτικό ζήτημα που τέθηκε. Εμείς λέμε ότι 
καθώς σαρώνεται η εργατική ταυτότητα μέσα από την αναδιάρθρω¬ 
ση, αυτό που παράγεται ως επανάσταση είναι η κατάργηση του προ- 

λεταριάτου ως τάξη, όχι ο θρίαμβός της, όχι απλώς η απελευθέρω- 
σή της από το κεφάλαιο, όχι η μετεξέλιξη της κοινωνίας κατ’ εικόνα 
και ομοίωση της εργατικής τάξης σε μια εργατική κοινωνία. Αυτή η 
διαδικασία εμπεριέχει μέσα της ένα σύνολο συγκρούσεων που αφο¬ 
ρά όλες τις κοινωνικές σχέσεις. Αυτού του τύπου η παραγωγή τίθεται 
ήδη σήμερα μέσα στους αγώνες. Στην Αργεντινή, όταν τελείωνε το κί¬ 
νημα των Πικετέρος, υπήρχε μεγάλη σύγκρουση μεταξύ των ανδρών 
και γυναικών που συμμετείχαν στο κίνημα. Οι άνδρες έθεταν το ζή¬ 
τημα ότι οι γυναίκες δεν ήταν στο σπίτι. Μέσα στους αγώνες παράγο- 
νται συνεχώς συγκρούσεις, αυτό είναι η «απόκλιση των δραστηριοτή¬ 
των», αυτός είναι ο τρόπος με τον οποίο «επιλύεται» το οργανωτικό 
ζήτημα. Βλέπουμε κάποιο εργατικό κόμμα να μπορεί να καθοδηγή¬ 
σει την επανάσταση; Δεν υπάρχει. Δε μπορούμε να έχουμε κάποιου 
τέτοιου τύπου ηγεσία. Δεν είναι μέρος του ιστορικού περιεχομένου 
του σημερινού, αυτού που παράγεται για αυτό και δεν τα βλέπουμε, 
δεν είναι κάποιου τύπου έλλειψη. Συγνώμη αν μιλάω κάπως εμφατι- 
κά, κατά τη δική μου γνώμη μιλάω αυτή τη στιγμή. 

Ότι είπαμε ότι θα είναι η μεγάλη νύχτα, δε βλέπουμε τις διαδικα¬ 
σίες από τις οποίες προκύπτει η επανάσταση. Ο κύκλος συσσώρευ¬ 
σης, που ξεκινάει από την κρίση του "73 και την αναδιάρθρωσή μέ¬ 
χρι σήμερα, ως κύκλος συσσώρευσης και ως κύκλος ταξικής πάλης, 
αυτός είναι που παράγει την επανάσταση. Όλοι οι αγώνες, ο τρόπος 
που μετασχηματίστηκαν, τα όρια που συνάντησαν, το πώς ξεπεράστη- 
καν, το πώς δημιουργήθηκε νέο περιεχόμενο. Μίλησα για τις ήττες 
των ανθρακωρύχων στην Αγγλία στα μέσα του '80. ουσιαστικά νικά η 
αναδιάρθρωση. Μίλησα για τους αγώνες στη δεκαετία του "90, μπο¬ 
ρούμε να μιλήσουμε για τους αγώνες ενάντια στα Προγράμματα Δο¬ 
μικής Προσαρμογής από όπου ξεκινάει να απονομιμοποιείται ο νεο¬ 
φιλελευθερισμός, μπορούμε να μιλήσουμε για τους αγώνες της αντι- 
παγκοσμιοποίησης και την απόκλιση που υπήρχε μέσα τους σχετι¬ 
κά με τα κομμάτια που μιλούσαν για τον άλλο κόσμο που είναι εφι¬ 
κτός και με το ΘΙ&ιΑ ΗΙοιΑ που ήθελε μόνο να πηγαίνει να τα σπάει. 
Μιλήσαμε για την κρίση το 2001 στην Αργεντινή, εκεί το κίνημα των 
Πικετέρος αμφισβήτησε πάρα πολλά πράγματα και μάλιστα έφτασε 
και στο οριακό σημείο να προσπαθήσει να κάνει αυτοδιαχείριση, να 
μπορέσει αυτό να λειτουργήσει για κάποιο χρονικό διάστημα, για- 

τί εκεί βρισκόταν ο κύκλος συσσώρευσης ακόμα, που να μπορούν να 
υπάρχουν αυτοδιαχειριζόμενα εργοστάσια παράλληλα με την κανο¬ 
νική οικονομία και τελικά αυτό να καταλήξει σε ένα αδιέξοδο. Μι¬ 
λήσαμε για την εξέγερση στα όωιΐϊειιεκ, μιλήσαμε για το κίνημα ενά¬ 
ντια στο ΟΡΕ το 2006. Αυτοί, οι ταξικοί αγώνες είναι η διαδικασία 
παραγωγής της επανάστασης. Οι ταξικοί αγώνες με το συγκεκριμέ¬ 
νο περιεχόμενό τους, που δεν είναι διαφορετικό από το περιεχόμενο 
της εκμεταλλευτικής σχέσης μιας συγκεκριμένης ιστορικής περιόδου. 

Πάω λίγο στις ερωτήσεις που απεύθυνε σε μένα ειδικά ο Β.. Εν 
μέρει στην πρώτη ερώτησή του, απάντησε ήδη ο Κ. από το Κόκκινο 
Νήμα. Η αλήθεια είναι ότι ο Β., αυτό που είπε ότι λέμε, είναι η μισή 
πρόταση από την εισήγησή μας. Εμείς δε λέμε δηλαδή ότι το προλε¬ 
ταριάτο είναι μόνο μεταβλητό κεφάλαιο, λέμε ότι το προλεταριάτο 
είναι ταυτόχρονα και ταυτόσημα τάξη του κεφαλαίου με μόνο ορίζο¬ 
ντα τη διαιώνιση της καπιταλιστικής σχέσης αλλά και την ίδια στιγμή 
-αυτή είναι η παράδοξη διατύπωση της αντίφασης- και τάξη της επα¬ 
νάστασης με μόνο ορίζοντα την καταστροφή της σχέσης αυτής. Είπα¬ 
με ότι ο τρόπος που βλέπουμε εμείς την εξέλιξη αυτής της αντίφασης 
σήμερα, είναι ότι δεν συγκροτείται η τάξη σε τάξη για τον εαυτό της, 
σε τάξη που θα πάρει την εξουσία, θα καταλάβει τα μέσα παραγω¬ 
γής, θα φτιάξει τα εργατικά της συμβούλια κ.λπ. Αλλά μέσα από την 
παραγωγή αποκλίσεων ανάμεσα στις δραστηριότητες τις ταξικές, πα- 
ράγεται η τάξη ως τάξη -και εδώ υπάρχει κάτι το παράδοξο- ενάντια 
στον εαυτό της, ως τάξη που θα καταργήσει το κεφάλαιο καταργώ¬ 
ντας και τον εαυτό της τον ίδιο. Στην τελευταία παράγραφο του κει¬ 
μένου έχουμε βάλει ένα σχόλιο από μια εσωτερική συζήτηση μετα¬ 
ξύ όσων συζητάμε αυτά τα πράγματα, το οποίο αξίζει να το διαβάσω 
σχετικά με αυτό και λέει: 

«Η απόκλιση νομίζω ότι είναι ενδεχόμενη αλλά όχι αναγκαστι¬ 
κή απαρχή, απλώς απαρχή μιας ρήξης. Νομίζω ότι η έννοια αυτή 
προσπαθεί να τονίσει το γεγονός ότι το προλεταριάτο είναι ταυτό¬ 
χρονα τάξη του κεφαλαίου, με μόνο ορίζοντα τη διαιώνιση της κα¬ 
πιταλιστικής σχέσης, αλλά και τάξη της επανάστασης με μόνο ορί¬ 
ζοντα την καταστροφή της σχέσης αυτής. Στο στάδιο για το οποίο 
μιλάμε, το σημερινό, γίνεται λόγος για πρακτικές που τείνουν να 
ξεχωρίσουν το ένα από το άλλο. Δηλαδή πρακτικές που τείνουν 

να διακρίνουν την τάξη του κεφαλαίου από την τάξη της επανά¬ 
στασης, αλλά δεν παύουν να είναι πρακτικές της τάξης που είναι 
ταυτόχρονα και ταυτόσημα και τάξη του κεφαλαίου και τάξη της 
επανάστασης. Η υπέρβαση της αντίφασης τοποθετείται σε ένα με¬ 
ταγενέστερο στάδιο όπου η διάρρηξη αυτής της ταυτότητας, τάξη 
του κεφαλαίου και γι’ αυτό τάξη της επανάστασης, δε μπορεί να 
είναι παρά μια ιστορική παραγωγή που υπερβαίνει και τους δύο 
όρους της αντίφασης. Δεν είναι η νίκη του ενός όρου πάνω στον 
άλλο, είναι η ιστορική παραγωγή της τάξης που για να είναι τάξη 
της επανάστασης πρέπει να αυτοκαταργηθεί σαν τάξη, καταργώ¬ 
ντας και όλες τις τάξεις. Τότε, όταν θα έχει αρχίσει αυτή η διαδι¬ 
κασία, θα μπορούμε πλέον να μιλάμε για ρήξη.» 

Σε σχέση με το δεύτερο που με ρώτησες, είναι πολύ μεγάλη η συ¬ 
ζήτηση, δηλαδή μιλάμε για την ιστορικοποίηση του κομμουνισμού και 
γιατί το περιεχόμενο είναι διαφορετικό. Ανέφερες ότι ο Μαρξ έχει 
πει πολλά πράγματα από αυτά που λέμε, ήδη από το δέκατο ένατο αι¬ 
ώνα, και γιατί λέμε ότι αυτό είναι το περιεχόμενο της επανάστασης 
σήμερα και δε λέμε ότι αυτό είναι το περιεχόμενο της επανάστασης 
από το δέκατο ένατο αιώνα, αφού ήδη λεγόντουσαν αυτά τα πράγμα¬ 
τα από τότε. Η απάντηση που μπορώ να δώσω σε αυτό είναι ότι είμα¬ 
στε υποχρεωμένοι κάπως να κρίνουμε τα πράματα με βάση αυτό που 
έγινε. Δεν έχουμε μια θεώρηση που κρίνει τα πράματα με βάση το τι 
θα μπορούσε να είχε γίνει. Αυτό που έγινε είναι ότι η επανάσταση 
του 1848 είχε ένα συγκεκριμένο δημοκρατικό περιεχόμενο, η επανά¬ 
σταση του 1871 επίσης, η επανάσταση του 1917 ήταν η επανάσταση 
με την οποία η τάξη ήθελε να πάρει τα μέσα παραγωγής, εκφράστη¬ 
κε με δύο διαφορετικούς τρόπους είτε με την κατάληψη της κρατικής 
εξουσίας είτε με τα εργατικά συμβούλια, η επανάσταση του 1936 επί¬ 
σης εντάσσεται σε αυτό το πλαίσιο. Φτάνουμε σε ένα οριακό σημείο 
καθώς προχωράμε εκεί, όπου η αντίφαση αυτή του θριάμβου της ερ¬ 
γατικής ταυτότητας από τη μια, δηλαδή του θριάμβου της εργατικής 
τάξης και του κομμουνισμού το '68, μοιάζει λίγο να εμφανίζεται ως 
αντίφαση. Οι Καταστασιακοί, ας πούμε, λέγανε ότι «δε θέλουμε να 
δουλεύουμε ποτέ» αλλά και ότι «πρέπει να φτιάξουμε εργατικά συμ¬ 
βούλια», λέγανε και τα δύο πράγματα, οι ίδιοι άνθρωποι στον ίδιο το 
λόγο τους. Και από εκεί και πέρα, από την αναδιάρθρωση που γίνε- 

ται μετά την κρίση της δεκαετίας του '70. κατά την δική μας γνώμη 
και με βάση αυτά που βλέπουμε στους ταξικούς αγώνες, παράγεται 
αυτή η διάλυση της εργατικής ταυτότητας και γι’ αυτό η επανάσταση 
ως αυτοκατάργηση του προλεταριάτου και όχι ως θρίαμβος ή χειρα¬ 
φέτηση της εργατικής τάξης. Αυτά. Εντάξει, τώρα τα είπα πάρα πολύ 
συνοπτικά γιατί δεν θέλω να καταχρώμαι άλλο τον χρόνο. 

Θα εκμεταλλευτώ ότι έχω εγώ το μικρόφωνο και θα κάνω μία 
ερώτηση και εγώ προς την εισηγήτρια της τρίτης εισήγησης του Θν. 
Στην πρώτη παράγραφο της τρίτης σελίδας της εισήγησης, γίνεται μία 
νύξη για την σχέση ανάμεσα στις φυσικές κατηγορίες και τις κοινωνι¬ 
κές κατασκευές. Λέει: 

«Μία που δεν πρόκειται για φυσικές κατηγορίες αλλά για κοι¬ 
νωνικές κατασκευές δεν υπάρχει νόημα και εξουσία έξω από αυ¬ 
τές τις σχέσεις, η μια αποτελεί το σύμπτωμα, την μεταφορά, την 
απόδειξη της ύπαρξης της άλλης. Είναι απολύτως απαραίτητο για 
την ανάλυσή μας να διακρίνουμε τις κατηγορίες αυτές μεθοδο¬ 
λογικά, προκειμένου να δούμε πώς οι κατηγορίες αυτές συγκρο¬ 
τούν η μία την άλλη σε συγκεκριμένες ιστορικές συνθήκες, από 
την άλλη πρέπει να αποφύγουμε την δημιουργία ενός απλουστευ- 
τικού μοντέλου τριπλής, τετραπλής ή πενταπλής καταπίεσης που 
μετρά τα προνόμια και τα επαναστατικά υποκείμενα π.χ. γυναίκα, 
μετανάστρια, μαύρη, λεσβία, εργάτρια.» 

Αυτό που θα πω συνδέεται και με κάτι που είπε και ο Γ. προηγου¬ 
μένως που μιλούσε, θέλω να ρωτήσω, γιατί αυτή η σκέψη κάπως στα¬ 
ματάει εδώ -κατά τη γνώμη μου, αν εγώ έχω καταλάβει καλά το κεί¬ 
μενο- και δε γίνεται στη συνέχεια μια προσπάθεια να αποσαφηνιστεί 
περισσότερο στο υπόλοιπο κείμενο. Θέλω να ρωτήσω, ποιος είναι 
κατά την γνώμη σας ο τρόπος που συγκροτούνται οι κοινωνικές αντι¬ 
φάσεις σήμερα; Γιατί καταλαβαίνω από το κείμενο ότι υπάρχει μία 
κριτική στο ότι πρόκειται για ειδικά καπιταλιστική σχέση του κοινω¬ 
νικού φύλου, της φυλής κ.λπ. Γιατί αυτό κατά την γνώμη μου δεν εί¬ 
ναι μία θεωρητική άσκηση, έχει να κάνει με τον τρόπο που προσεγγί¬ 
ζουμε τους αγώνες συνολικά και με τον τρόπο που αντιλαμβανόμαστε 
την επανάσταση και το ξεπέρασμα, εγώ θεωρώ, του καπιταλισμού, 
αυτού τελοσπάντων που θεωρούμε ότι υπάρχει σήμερα και πρέπει 
να ξεπεραστεί. Άρα η ερώτηση είναι: ποιο είναι το μοντέλο συγκρό- 

τησης μεταξύ των διαφορετικών κοινωνικών αντιφάσεων που υπάρ¬ 
χουν σήμερα για σας; Αυτά. 

Σχόλιο από το (}ν: 

Καταρχάς να πω ότι, και σε αυτά που έλεγε ο Γ. προηγουμένως αλλά 
νομίζω και στη δική σου ερώτηση, κάπως διαισθάνομαι να διαφαίνε- 
ται μια επιστημολογική προϋπόθεση για το πώς κάνουμε αυτή τη συ¬ 
ζήτηση, δηλαδή ήδη από την πρώτη τοποθέτηση του Κ. φάνηκε να μι¬ 
λάμε για βήματα, για το πώς κατακτούμε τελοσπάντων το πολυπόθη¬ 
το κάτι. Νομίζω ότι ακριβώς αυτόν τον τρόπο της δυτικής κοσμοαντί¬ 
ληψης για το πώς οργανώνεται ο χώρος και ο χρόνος αμφισβητούμε 
στην αποδομητική πολιτική ταυτοτήτων που κάνουμε. Και στην τοπο¬ 
θέτηση του Γ. επίσης, ο οποίος επανέφερε το ζήτημα του κέντρου και 
της περιφέρειας, δηλαδή του χρήματος-φετίχ γύρω από το οποίο ορ¬ 
γανώνεται η εμπειρία μας, για ακόμη μια φορά θα πούμε, -και νομί¬ 
ζω ότι αυτό που ρώτησες σε κάποιο βαθμό αναλύεται στο κείμενο, δε 
ξέρω γιατί δεν έγινε σαφές- αλλά αυτό το οποίο αμφισβητούμε είναι 
ακριβώς αυτή η δομή, ότι υπάρχει ένα κέντρο και μία περιφέρεια. 
Και ότι αυτό που μάθαμε από τα περιθώρια της ιστορίας μας είναι 
ότι υπάρχει αυτή η δομή και προκειμένου να την αμφισβητήσουμε θα 
χρειαστεί σε ένα βαθμό να τη νικήσουμε. 

Με αυτή την έννοια και πάλι στην παρατήρηση του Δ., δε μιλή¬ 
σαμε ακριβώς για ξεχωριστά συστήματα εξουσίας αλλά για διακρι- 
τά συστήματα εξουσίας, που σημαίνει ότι, προκειμένου να μιλήσεις 
για την κοινωνική κατασκευή του φύλου χρειάζεται να μιλήσεις για 
την ιεραρχική σχέση άνδρα και γυναίκας προκειμένου να την αποδο- 
μήσεις. Κατά συνέπεια αυτό το οποίο λέμε εμείς είναι ότι υπάρχουν 
δύο πόλοι σε αυτή τη συζήτηση. Υπάρχει από την μια η πολιτική ταυ¬ 
τότητας, που το ερώτημα το οποίο θέτει είναι το ποιος είναι σε χει¬ 
ρότερη θέση, ποιανού το δίκιο χρειάζεται να υπερασπιστούμε κ.λπ., 
επομένως εκεί βλέπουμε την πραγματικότητα και κρίνουμε ότι κά¬ 
ποιες κοινωνικές κατηγορίες -όπως είναι οι γυναίκες, οι μαύρες, οι 
λεσβίες, οι ανάπηροι κ.λπ.- χρήζουν υπεράσπισης. Και ο άλλος πό¬ 
λος αυτής της διαδικασίας είναι να σκεφτούμε το πώς φτάσαμε στη 
διαδικασία να συζητάμε για αυτές τις ιεραρχήσεις. Λέμε δηλαδή ότι 
από τα ίδια πεδία λόγου που κατασκευάζονται οι γυναίκες, οι λεσβί- 

ες, οι ανάπηροι κ.λπ., κατασκευάζονται οι άντρες, οι 5ίτ&ϊ§1ιί, οι αρ¬ 
τιμελείς κ.λπ. και αυτό για μας σημαίνει ότι η δυσλειτουργία αυτή εί¬ 
ναι ένας τρόπος να θέσουμε το ερώτημα για το πώς οργανώνεται η 
ζωή. Και για αυτό στις φεμινιστικές-μαρξιστικές αναλύσεις αυτό που 
σχολιάζουμε, όταν διερωτόμαστε για το πώς θα ενσωματωθούν οι γυ¬ 
ναίκες στην τάξη, εμείς αυτό που αναρωτιόμαστε είναι το πώς οι άν- 
δρες έχουν ήδη ενταχθεί στην τάξη. Αυτή η ερώτηση μπορεί να έχει 
κάποιες βάσεις πραγματικές, γιατί οι γυναίκες διαρκώς υπό προϋπο¬ 
θέσεις εντάσσονται σε αυτή τη δημόσια σφαίρα, αλλά αυτή η διερώ- 
τηση από την άλλη κρύβει το γεγονός ότι η δημόσια σφαίρα έχει κα¬ 
ταστατικές προϋποθέσεις υπό τις οποίες κάποιοι είναι ήδη ενταγμέ- 
νοι και κάποιοι έχουν ήδη ενταχθεί σε αυτήν ως άντρες, 8ίτώ§1ιί, δυ¬ 
τικοί, ιδιοκτήτες, εργάτες κ.λπ. 

Να συμπληρώσω κάτι, δεν ξέρω αν ρώτησες στρατηγικά για το μο¬ 
ντέλο που ακολουθούμε, αυτό στο οποίο εμείς επιμένουμε είναι να 
ανιχνεύουμε αυτή την εμπειρία μέσα από την οποία τα υποκείμενα 
έρχονται στο λόγο. Δηλαδή προηγουμένως, σε αυτό που έλεγε ο Μ. 
για το ποιο είναι το υλικό αντίκρισμα του ρατσισμού και της ομοφοβί- 
ας, οικονομικό μπορεί να μην υπάρχει αλλά υλικό πράγματι υπάρχει, 
δηλαδή το αίσθημα του να ανήκεις σε μία κοινότητα την οποία προ¬ 
ϋποθέτεις ως νόημα και ως μορφή ζωής ότι υπάρχει και ότι αν συμ- 
μετάσχεις εσύ σε αυτήν θα αντλήσεις απόλαυση και ικανοποίηση, εί¬ 
ναι αυτή που κατασκευάζει τις εξουσίες και τις ιεραρχίες του ρατσι¬ 
σμού και της ομοφοβίας. Και με αυτή την έννοια η εξουσία είναι φα- 
ντασιακή και ο ρατσισμός και η ομοφοβία είναι μεταφυσική. Ακρι¬ 
βώς επειδή έχουμε κατασκευαστεί και έχουμε πειθαρχηθεί ώστε να 
νομίζουμε ότι αν ανήκουμε και συμμετάσχουμε σε μια εθνική κοι¬ 
νότητα, η οποία με έναν τρόπο φαντασιακό προϋποτίθεται, τότε αυ¬ 
τήν επιτελούμε γιατί έτσι απολαμβάνουμε αυτή τη μορφή ζωής και 
με αυτό τον τρόπο την κατασκευάζουμε και μέσα από το αποτέλεσμά 
της νομίζουμε ότι ικανοποιούμε μία ουσία που υπάρχει πριν από μας, 
ενώ στην πραγματικότητα είναι μια ψευδαίσθηση του υποκειμένου 
να συνδέεται με τον κόσμο που πριν από αυτόν δεν υπάρχει. Δηλαδή 
πριν να μιλήσεις δεν υπάρχει γλώσσα. Απλά έχεις ήδη μιληθεί μέσα 
από αυτήν γιατί σου την έχουν απευθύνει. 

Σχόλιο Β από το ΟΥ: 

Να συμπληρώσω ή να συνέχισα» λίγο τη σκέψη. Παρατηρώντας και 
λίγο και αυτό που γίνετε τώρα, εδώ, σήμερα, σκέφτομαι το εξής, ότι 
ένα πράμα που εγώ ως πολιτική κάνω είναι να προσπαθώ να ανι- 
χνεΰω αυτές τις κρυμμένες εξουσίες που μπορεί να ανταλλάσσονται 
σε διάφορα επίπεδα και να μην είναι ορατές, να μην καταγράφονται, 
να μην θεωρούνται καν εξουσίες. Οπότε τώρα σκεφτόμουνα αυτό που 
μας ρώτησες για τη συγκρότηση των κοινωνικών αντιφάσεων σήμερα 
και σκεφτόμουνα το εξής, ότι εγώ τώρα που μιλάω και πριν που μι¬ 
λούσα παθαίνω ταχυκαρδία, ότι δεν έχει σηκώσει καμία -εκτός από 
εμένα και τη Σ. μέχρι τη στιγμή αυτή στη κουβέντα- δεν έχει σηκώ¬ 
σει κάποια άλλη κοπέλα το μικρόφωνο να μιλήσει να πει κάτι, όπως 
και η πλειοψηφία και από χθες που ήμουνα εδώ, την Παρασκευή δε 
ξέρω τι έγινε, μπορεί να μιλήσανε όλες την Παρασκευή. Οπότε σκέ¬ 
φτομαι και αυτό που έλεγε και το Μωβ Καφενείο χθες με το «δημό¬ 
σιο χώρο» και αν αυτός είναι ένας «δημόσιος χώρος» ή και «κοινός» 
ίσως, που με τη πρωτοβουλία του Οαίι \ά Κ.3§ε δημιουργείται και εί¬ 
μαστε εδώ σήμερα. Σε αυτό το δημόσιο χώρο υπάρχουν προϋποθέ¬ 
σεις για τη συμμετοχή του καθενός και της καθεμίας και το φύλο εί¬ 
ναι μια από αυτές τις προϋποθέσεις και τα όρια που βάζει, η συγκρό¬ 
τηση δηλαδή που επιβάλει στο σώμα, τα νοήματα αυτά τελοσπάντων 
που έλεγε και η Σ. -γιατί δε ξέρω αν έχουμε π.χ. και τρανς ανάμεσα 
μας και πόσοι μετανάστες είναι εδώ ή οτιδήποτε άλλη... 

Και σκεφτόμουνα επίσης ότι στην εισήγηση του ΒΙίΐυιτίΗοΗοη στο 
τέλος υπάρχει μια καταγραφή από αντεπαναστατικές δραστηριότη¬ 
τες μέσα στην επανάσταση, ότι εκεί ας πούμε δεν υπήρχε μέσα σε 
αυτήν την καταγραφή, ενώ υπήρχαν οι λεσβίες, οι γκέι, οι τρανς, δεν 
υπήρχε η ετεροφυλοφιλία. Σαν ας πούμε οι ετεροφυλοφιλία να μην 
είναι μια αντεπαναστατική πράξη που μπορεί να υπάρξει μετά την 
επανάσταση, γιατί όπως υπήρχαν γυναίκες αν δε κάνω λάθος και 
όχι άντρες, πάντα υπάρχει αυτό το άλλο το όποιο είναι αόρατο όταν 
θέλει ή δυσκολεύεται να κατακτήσει το δημόσιο χώρο, να πάρει το 
λόγο, να μιλήσει για τον εαυτό του και από την άλλη είναι πολύ ευ¬ 
άλωτο στο να μιλάνε οι άλλοι γι’ αυτό χωρίς να αντιλαμβάνονται τη 
θέση από την οποία μιλάνε γι’ αυτό. 

Σε σχέση με αυτό που έλεγε ο Γιώργος πριν για το να γίνουμε ορα- 

τοί ως προλετάριοι ή προλετάριες σε διάφορες κοινωνικές κατηγορί¬ 
ες ή άλλες, σκεφτόμουνα ότι μου φαίνεται να είναι σαν ένα αίτημα να 
γίνουμε τελικά απλώς όλοι προλετάριοι και αυτό θα λύσει κάτι. Αλλά 
και στην εισήγηση λέμε ότι το θέμα της ένταξης, για παράδειγμα, των 
γυναικών στο προλεταριάτο θα είναι κάτι που θα αλλάξει και το προ¬ 
λεταριάτο ως τέτοιο, δηλαδή δεν είναι κάτι σταθερό που απλώς μετά 
άμα μπούμε όλοι μέσα θα είναι το ίδιο. Όπως και αυτή η κουβέντα δε 
θα είναι η ίδια άμα πάρουνε κάποιοι άλλοι το μικρόφωνο. 

Σχόλιο Γ από το ΟΥ: 

Να πω και εγώ κάτι που είχε βάλει ο Γ. για τη βασική σχέση, τι εί¬ 
ναι αυτό το ιδιαίτερο που χαρακτηρίζει σήμερα το 2011. Δε ξέρω από 
πότε μέχρι σήμερα το βάζεις το ιδιαίτερο. Από πότε; Ναι, από το δέ¬ 
κατο έκτο αιώνα και μετά... Και λες ότι αυτή η βασική σχέση μάλλον 
θα έχει να κάνει με αυτό το ιδιαίτερο, και μετά λες ότι αυτό το ιδιαίτε¬ 
ρο σχετίζεται με μια συγκεκριμένη σφαίρα της ανθρώπινης δραστη¬ 
ριότητας. Όχι; Και λέω το ιδιαίτερο σήμερα λες πιο είναι, η καπιταλι¬ 
στική σχέση μάλλον, ο τρόπος. Το ιδιαίτερο, ενώ με την άλλη έννοια 
είπες ταυτόχρονα ότι με μια άλλη έννοια η πατριαρχία ή ο ρατσισμός 
είναι διαχρονικά πράγματα. Ποιος τα αντιμετωπίζει έτσι; Πάντως όχι 
εμείς. Έτσι ας πούμε θα ρωτούσα ποια ήταν η βασική σχέση ας πού¬ 
με τον 5ο π.Χ. αιώνα στην Αθήνα; Νομίζω τέλος πάντων ότι η ερώτη¬ 
ση είναι ρητορική. Ότι κάθε φορά αυτό σκέφτομαι, επειδή είπε και 
η Σ. πριν ένα ζήτημα επιστημολογίας που έχει να κάνει και με τις κα¬ 
τηγορίες μέσα από τις οποίες φτιάχνουν τον κόσμο και τις αναλύσεις 
μας. Υπάρχει μια πολύ σαφής επιλογή του πώς αναγνωρίζεις τον κό¬ 
σμο και φτιάχνεις κατηγορίες για να τον καταλάβεις όταν μιλάς για 
μια βασική σχέση ή για μια βασική διάκριση. Εγώ θα μπορούσα να 
δεχτώ ότι υπάρχει μια βασική σχέση που μπορεί να ορίζει έναν άν¬ 
θρωπο, αυτό το σχήμα, η κατηγορία άνθρωπος, σήμερα το 2011 μέσα 
στη ζωή του κάποια στιγμή. Μπορεί κάποια ώρα της ζωής του, μπορεί 
για οχτώ ώρες να υπάρχει μια βασική σχέση, μια σχέση προτεραιότη¬ 
τας. Ας πούμε, το κάνει ως ένα... όπως αυτό που λέμε στη φιλοσοφία 
11ιοιι§1ιί οχροπιτιοηΐ, ότι αν εγώ όταν είμαι στη δουλειά μου είμαι κυ¬ 
ρίως εκεί, με ορίζει αυτή η βασική σχέση εργασίας. Παρ’ όλα αυτά, 
σε αυτό το πεδίο της ζωής, για μένα τουλάχιστον ως λεσβία, η βασι- 

κή σχέση κυριαρχείται συνεχώς από το γεγονός ότι στη σχολική τάξη 
που μπαίνω και βγαίνω δεν έχω τη δυνατότητα να μιλήσω πραγματι¬ 
κά σε σχέση με τη ζωή μου. Απέναντι σε αυτό που είναι η ζωντανή 
μου σχέση με τους άλλους ανθρώπους μέσα σε αυτό το χώρο. Και εν¬ 
δεχομένως αν θα χρειαστεί να υπερασπιστώ και πράγματα που έχουν 
να κάνουν με αυτήν -σε εισαγωγικά πια θα τη βάλω- τη «βασική σχέ¬ 
ση», τη σχέση μου αυτή δηλαδή την εργασιακή, εκεί που πάω και πα¬ 
ράγω υπεραξία και δε ξέρω και γω τι άλλο κάνω και ενδεχομένως 
ανήκω στο προλεταριάτο, δε ξέρω. 

Θέλω να ρωτήσω επίσης, μετά μπορείτε ίσως να μου πείτε, πιο εί¬ 
ναι το προλεταριάτο; Μπορεί να ακούγεται τελείως από χαζό μέχρι... 
αλλά η σεξουαλική μου, δε θα τη πω τώρα ταυτότητα, αυτό που ορί¬ 
ζει, που οργανώνει, που έχω κάνει ως επιλογή ή που δεν ήταν επιλο¬ 
γή που σχετίζεται με την επιθυμία μου, ο τρόπος δηλαδή που έχω ορ¬ 
γανώσει τη ζωή μου συνολικά γύρω από τη σχέση αυτή του πώς ερω¬ 
τεύομαι, πώς είμαι στη ζωή, με ποιους ανθρώπους συναναστρέφομαι, 
δε μπορώ πραγματικά να τη ξεχωρίσω από κάτι, ας πούμε, που εμφα¬ 
νίζεται να είναι πιο βασικό. Πιο βασικό σε σχέση με τι; Στο πώς ορί¬ 
ζω τη σχέση μου με τη μάνα μου και άρα με τα προνόμια ή τις συμμα- 
χίες που μπορώ να κάνω με το θεσμό της πατροπαράδοτης οικογένει¬ 
ας; Τον τρόπο που μπορώ να χτίσω σχέσεις μέσα στο εργασιακό πε¬ 
ριβάλλον με άλλους ανθρώπους για να πούμε, γιατί στο βαθμό που 
δε μπορώ να πω στους συναδέλφους ότι «εγώ είμαι και λεσβία παι¬ 
διά εκτός από όλα τα άλλα»... δε ξέρω, δεν είναι τόσο εύκολο μετά να 
πεις διάφορα άλλα πράγματα. Πώς θα συνεργαστούμε εδώ πέρα να 
πάμε στο διευθυντή, να πούμε αυτά, να πούμε τα άλλα, είναι μια απώ¬ 
λεια τελοσπάντων, εντάξει; Το γεγονός ότι εγώ πρέπει να σκέφτομαι 
ότι σε ένα άλλο κομμάτι της ζωής μου όταν θα εμφανιστώ για τους 
όποιους λόγους στο δρόμο ως μια λεσβία που κάτι διεκδικώ υπάρχει 
πάντα αυτό το γεγονός της συναπάντησης με ανθρώπους που υπάρ¬ 
χει πάντα αυτή η έκθεση, αυτός ο κίνδυνος. Άρα με αυτή την έννοια, 
δε ξέρω πώς είναι για εσένα βασική σχέση αλλά μέσα στο συγκείμε¬ 
νο που λέμε, στα συμφραζόμενα της δικής μου ζωής... Ενώ μπορώ να 
δω αυτό που είπε και η Σ., τα διακριτά συστήματα. Για παράδειγμα 
μόνο να παρακολουθήσω μπορώ τι σημαίνει να είσαι μελαμψός αυτή 
τη στιγμή ή μελαμψή στην Αθήνα, τι σήμαινε το τελευταίο καιρό. Δι- 

ότι παρακολουθώ, δε το βιώνω. Δε ξέρω, πρέπει να συνεννοηθούμε, 
κατάλαβες; Δηλαδή υπάρχει η αναγκαιότητα του να συνεννοηθούμε, 
πραγματικά υπάρχει αναγκαιότητα να συνεννοηθούμε. Δε με πειρά¬ 
ζει αν θα συνεχίσεις να το ορίζεις ως «βασική σχέση», απλώς πρέπει 
να ανοίξουν νομίζω, τα περιεχόμενα, θα πρέπει να είναι, η αντίληψη 
θα είναι, οι πρακτικές θα είναι... Με ποιους τρόπους θα έρθουμε να 
συναντηθούμε -αν υποθέσουμε ότι συνδεόμαστε σε ένα κοινό πράγμα 
ή θέλουμε να φτιάξουμε κοινότητες... δε ξέρω τι κάνουμε εδώ πέρα. 

Σχόλιο από το Κόκκινο Νήμα: 

Ένα τελευταίο μόνο σχόλιο θέλω να κάνω για αυτά που είπε η συ- 
ντρόφισσα. Κατά τον ίδιο τρόπο ας πούμε που δυσκολεύεσαι εσύ να 
πεις ότι είσαι λεσβία στο σχολείο, κατά τον ίδιο τρόπο δυσκολεύεται 
και ένας μετανάστης να πει ότι είναι προλετάριος. Δηλαδή η κατηγο¬ 
ρία μετανάστης είναι μια φετιχιστική κατηγορία. Όχι με την έννοια 
ότι ο μετανάστης δεν είναι και μετανάστης αλλά είναι σα να λες «ας 
πούμε ότι αφού σε χαρακτηρίζουν μόνο με αυτόν τον όρο ή λένε εί¬ 
ναι “οι μελαμψοί” ας πούμε και εμείς είμαστε “οι λευκοί” άρα είμα¬ 
στε διαφορετικοί». Όλα αυτά είναι φετιχιστικές κατηγορίες. Αν κά¬ 
που θα μπορούσαμε να συναντηθούμε σε ένα διάλογο, θα είναι ακρι¬ 
βώς σε μια βάση αποφετιχοποίησης. Κατά τον ίδιο τρόπο που και 
μια συγκεκριμένη φεμινιστική αντίληψη αποφετιχοποιεί το φύλο και 
δείχνει ότι δεν είναι βιολογικό αλλά κοινωνικό, κατά τον ίδιο τρόπο 
χρειάζεται να πούμε ότι δεν είμαστε δάσκαλοι μόνο. Και αυτή ακό¬ 
μα είναι μια φετιχιστική κατηγορία, όχι με την έννοια ότι δεν είμαστε 
δάσκαλοι, αλλά υπάρχει ένα συγκεκριμένο σύστημα νοηματοδότησης 
ταυτοτήτων στο καπιταλισμό, σαν να πρέπει διαρκώς να αυτοπροσδι- 
οριζόμαστε από κάτι πολύ συγκεκριμένο που κάνουμε, το οποίο μας 
εμποδίζει όταν εστιαζόμαστε σε αυτό το μερικό πράγμα να δούμε τη 
συνολική κατάσταση. 

Υπήρχε μια πολύ ωραία ατάκα που είχε πει κάποτε η φεμινίστρια 
.Γυΐϊεΐ Μϊίεΐιείΐ ότι «εάν μας απορροφήσουν αποκλειστικά τα δικά μας 
προβλήματα είναι πολύ πιθανό ότι μέσα από μια πολιτική της ταυ¬ 
τότητας το φεμινιστικό κίνημα θα οδηγηθεί σε κάτι ανάλογο με τον 
εθνικιστικό σοβινισμό των τότε εθνικοαπελευθερωτικών κινημάτων 
του Τρίτου Κόσμου ή τον οικονομισμό της εργατικής τάξης». Αυτό 

που νομίζω ότι προσπαθούσε να πει με αυτό είναι ότι χρειαζόμαστε 
πιο καθολικές κατηγορίες από αυτές που προκύπτουν από την πολύ 
άμεση εμπειρία μας για να μπορούμε να αρχίσουμε να καταλαβαινό- 
μαστε, ότι δεν είμαστε μόνο ο τριτοκοσμικός, η δασκάλα, η λεσβία, 
ο μετανάστης, ο πολίτης του τάδε έθνους κ.λπ. Και εγώ προσωπικά 
μπορεί να κάνω λάθος, μπορεί όχι, αυτό που μας ενώνει μέσα στο κα¬ 
πιταλισμό προσπαθώ να το δω εξετάζοντας τη συνολική συγκρότηση 
αυτού του συστήματος, το οποίο μετά μας χωρίζει και σε επιμέρους 
κατηγορίες. Γιατί δε θα μπορούσε να λειτουργήσει αν δε μας χώριζε 
σε επιμέρους κατηγορίες. 

Σχόλιο Γ από το ΟΥ (συνέχεια): 

Απλώς λες ότι είναι ο καπιταλισμός που μας συγκροτεί και ο οποίος 
μας χωρίζει. Βάζεις μια σειρά. Εγώ δεν τη βάζω. 

Σχόλιο 9: 

Μια ερώτηση ήθελα να θέσω προς το Κόκκινο Νήμα. Αν έχω κατα¬ 
λάβει καλά τη διατύπωση. Κατάλαβα από την εισήγηση και τις απα¬ 
ντήσεις που δόθηκαν ότι η έμφυλη καταπίεση συνοψίζεται μέσα στη 
ρητορική περί απόκλισης των δραστηριοτήτων εντός της προλεταρι¬ 
ακής τάξης. Αν το κατάλαβα σωστά. Εννοείτε δηλαδή πως ο αγώνας 
για τη καταστροφή του συστήματος των φύλων θα ενσωματωθεί, θα 
γειωθεί μέσα στους ίδιους τους ταξικούς αγώνες; Και αν ναι, πώς το 
βλέπετε αυτό να επιτυγχάνεται; 

Σχόλιο από το Κόκκινο Νήμα: 

Η συγκεκριμένη άποψη που λες περί απόκλισης είναι του Βίοιπτωοΐιεη, 
εγώ δε μπορώ να τοποθετηθώ αυτήν τη στιγμή πάνω στο ζήτημα. Δη¬ 
λαδή αν είχα πει κάτι τέτοιο, θα σου το εξηγούσα κιόλας. 

Σχόλιο από Βΐίΐιιιιΐίΐοΐιυη: 

Λοιπόν, η απάντηση είναι ναι. Τώρα να το εξηγήσω λίγο περισσό¬ 
τερο αυτό το «ναι». Λέμε ότι κατά την εξέλιξη των ταξικών αγώνων 
η κίνηση δεν είναι από μια τάξη καθεαυτή προς μια τάξη δι’εαυτήν, 
όπως παράγεται σήμερα ο κομμουνισμός, αλλά μέσα από τη διάλυ¬ 
ση, τη σάρωση της εργατικής ταυτότητας, η οποία όπως είπα προη- 

γουμένως έχει ως εργατική ταυτότητα στην ιστορία της και έμφυλα 
και φυλετικά χαρακτηριστικά. Η σάρωση αυτού του πράγματος από 
την αναδιάρθρωση του καπιταλισμού και ταυτόχρονα από την αναδι¬ 
άρθρωση των ίδιων των ταξικών αγώνων σε αυτήν την περίοδο, φτιά¬ 
χνει αυτή η σάρωση μαζί με τους αγώνες που έχει μαζί της, φτιάχνει 
το περιεχόμενο του κομμουνισμού ως ταυτόχρονη κατάργηση όλων 
των αντιφάσεων. Και της αντίφασης της εκμετάλλευσης, και της αντί¬ 
φασης του κοινωνικού φύλου. Αυτό που είπα για τη διαδικασία μέσα 
από την εξέλιξη των αποκλίσεων έχει υλικά χαρακτηριστικά, μιλά¬ 
με για συγκρούσεις. Είπα δηλαδή προηγουμένως ότι, σαν εσωτερικές 
αντιφάσεις της επαναστατικής διαδικασίας θα υπάρχουν συγκρού¬ 
σεις ανάμεσα σε άλλα πράγματα αλλά και στο ζήτημα του φύλου. Με 
την έννοια ότι κατά τη δική μου γνώμη, όπως το αντιλαμβάνομαι εγώ 
ας πούμε, κεντρικό ζήτημα είναι η διάκριση δημόσιας και ιδιωτικής 
σφαίρας, η συνέχιση της διάκρισης ανάμεσα σε δημόσια και ιδιωτι¬ 
κή σφαίρα που ουσιαστικά σημαίνει ότι επιτίθεται η αντεπανάσταση. 
Αυτή η σύγκρουση προφανώς στις απαρχές της, όπως είναι απολύτως 
λογικό, θα πάρει τα χαρακτηριστικά σύγκρουσης ανάμεσα σε γυναί¬ 
κες και άντρες ή σε κάποιες γυναίκες και κάποιους άνδρες. Το ερώ¬ 
τημα λοιπόν που τίθεται, ως ζητούμενο δηλαδή αυτό που τίθεται, εί¬ 
ναι το πώς μέσα από όλες αυτές τις συγκρουσιακές διαδικασίες... Δε 
θα υπάρχουν μόνο συγκρουσιακές διαδικασίες του τύπου γυναίκες/ 
άντρες, θα υπάρχουν συγκρουσιακές διαδικασίες του τύπου: «εμείς 
θέλουμε να συνεχίσουμε από αυτό το εργοστάσιο να παράγουμε προ¬ 
ϊόντα, εμείς που το καταλάβαμε, και αυτά τα προϊόντα να τα πουλά¬ 
με και να παίρνουμε το κέρδος» και το άλλο κομμάτι του προλεταριά¬ 
του θα θέλει να το καταστρέψει το εργοστάσιο, θα θέλει να του δώσει 
μια άλλη χρήση. Όλα αυτά τα πράγματα θα συναρθρώνονται με ένα 
τρόπο ο οποίος δεν έχει γραμμικά χαρακτηριστικά, δεν είναι απλές 
συσχετίσεις, θα υπάρχει ένα χάος τέτοιων σχέσεων που θα δημιουρ- 
γούνται. Το ζήτημα είναι πως μέσα από όλες αυτές τις συγκρούσεις 
η αυτοκατάργηση της τάξης δε θα προκύψει ειρηνικά. Η αυτοκατάρ¬ 
γηση της τάξης θα είναι σύγκρουση ανάμεσα σε κομμάτια της τάξης. 
Το θέμα είναι πώς μέσα από αυτό, μέσα ταυτόχρονα από το ότι θα 
καταστρέφεται η διάκριση του φύλου, θα καταστρέφεται η διάκριση 
ανάμεσα στο τι είναι παραγωγή και τι είναι αναπαραγωγή, θα κατα- 

στρέφεται η διάκριση μεταξύ στο ότι ο ένας είναι από δω και ο άλ¬ 
λος δεν είναι, θα καταστρέφετε η διάκριση στο ότι αυτόν το χώρο τον 
λέμε «εργοστάσιο» ή τον λέμε ότι «εδώ κοιμόμαστε» ας πούμε, ή ότι 
«παίζουμε» ή ότι «φτιάχνουμε και πράγματα» τα οποία ούτε καν μπο¬ 
ρούμε να τα φανταστούμε αυτή τη στιγμή καθώς θα δημιουργούνται 
οι ατομικές σχέσεις. Το αν μέσα από αυτή τη διαδικασία τελικά δε 
θα φτάσουμε στο να συγκροτηθούν πλέον νέα στρατόπεδα, ότι ο πό¬ 
λεμος θα γίνει «γυναίκες» από τη μια μεριά, «άντρες» από την άλλη 
μεριά. Αν φτάσουμε εκεί, αν έτσι τελικά οριστικοποιηθεί η απόκλι¬ 
ση των δραστηριοτήτων που αφορά τη διάκριση μεταξύ παραγωγικής 
και αναπαραγωγικής σφαίρας, τότε δε θα ενοποιηθεί η ανθρωπότητα 
ως καταργημένο πια προλεταριάτο και άρα ως καταργημένες όλες οι 
ταυτότητες, τα κοινωνικά φύλα, οι σεξουαλικές ταυτότητες, οι φυλε¬ 
τικές ταυτότητες, τα πάντα. Μιλάμε για την κατάργηση των πάντων. 
Η κατάργηση των πάντων εμπεριέχει σύγκρουση μεταξύ των πάντων. 

Σχόλιο 10: 

Ήθελα με κάποια παραδείγματα να θέσω δυο ζητήματα. Το ζήτημα 
της συνείδησης και το ζήτημα του τελικού στόχου και του τι κάνουμε 
ενδιάμεσα. Φυσικά και οι δύο σας, τώρα δε θυμάμαι ακριβώς πώς το 
θέσατε η καθεμία, είναι ολοφάνερα ότι ακόμα και στο δικό μας χώρο 
που θα μπορούσε κανείς να πει ότι κυκλοφορούν οι πλέον συνειδη¬ 
τοποιημένοι άνθρωποι που αγωνίζονται για ένα άλλο κόσμο κ.λπ., οι 
γυναίκες είναι πάντα λιγότερες και, ή δε μιλάνε ποτέ ή μιλάνε πολύ 
λίγες από αυτές. Πράγμα που σημαίνει ότι μάλλον το πρόβλημα δε 
λύνεται με το να συνειδητοποιήσει κανείς ποια είναι η κατάστασή 
του, ποια είναι η κοινωνία, πώς λειτουργεί και ότι θέλει να την αλλά¬ 
ξει, να απαλλαγεί από αυτήν, να τη καταστρέφει. Αυτό είναι το ένα 
ζήτημα. Οπότε θέλω να πω ότι όση προσπάθεια και αν κάνει κανείς 
να συνειδητοποιήσει και να εμβαθύνει στη κατανόηση και στην αντί¬ 
ληψη του κόσμου όπως είναι σήμερα, αυτό φυσικά βοηθά και καλό 
είναι φυσικά να το κάνει κανείς, αλλά δεν είναι αυτό που θα οδηγή¬ 
σει τελικά στη λύση του προβλήματος. Γιατί όπως βλέπουμε δε λύνε¬ 
ται αυτό το πρόβλημα έτσι. 

Το άλλο ζήτημα του τελικού στόχου, για μένα, έτσι όπως βλέπω 
εγώ τα πράγματα, είναι η ολική καταστροφή. Γιατί διαφορετικά, 

όπως το αντιλαμβάνομαι, πάλι δε θα δοθεί λύση σε όλα τα επιμέρους 
προβλήματα στα όποια θα αναφερθώ τώρα με κάποια παραδείγμα¬ 
τα. Σε σχέση με αυτό που είπες, ότι είσαι λεσβία και δε μπορείς να 
μιλήσεις σε σχέση με αυτό το πράγμα, π.χ. στη δουλειά σου. Το λέω 
κάπως χοντροκομμένα, επίσης κάπως χοντροκομμένα και απλοϊκά 
θα πω και τα υπόλοιπα πράγματα, απλώς για να τα συνδέσω με κά¬ 
ποιο τρόπο. Εγώ π.χ. στη δουλειά μου δε μπορώ να μιλήσω σε καμιά 
περίπτωση για τις απόψεις μου για τον κόσμο, για το πώς θέλω να εί¬ 
ναι οι σχέσεις μεταξύ των ανθρώπων κ.λπ. γιατί φυσικά θα απολυθώ 
την επόμενη στιγμή. Και ο κάθε ένας από εμάς περιορίζει τον εαυ¬ 
τό του και κρύβει διάφορες πτυχές της ζωής του και αυτό είναι κάτι 
που συμβαίνει σε όλους. Και εγώ τείνω να αντιμετωπίζω κάτι τέτοιο 
με τον εξής τρόπο, δηλαδή όταν βλέπω ότι όλοι αναγκάζονται... μάλ¬ 
λον όχι κάπως αλλιώς πρέπει να το πω... θα συνεχίσω και με κάποια 
άλλα παραδείγματα. Τελοσπάντων, αυτό που θέλω να πω είναι ότι 
αυτός ο περιορισμός για ποιο λόγο προκαλείται; Για ποιο λόγο ανα¬ 
γκάζεται ο καθένας να κρύβει τι είναι, να καταπιέζεται κ.λπ.; Τι εί¬ 
ναι αυτό που διαπερνάει και διαποτίζει όλες τις σχέσεις, όλες τις εκ¬ 
φάνσεις της ζωής; Τα πάντα και όλους τους ανθρώπους χωρίς καμία 
εξαίρεση; Τις γυναίκες, τους άντρες, τους μετανάστες, ανάλογα σε 
ποιο χώρο βρίσκονται και τι κάνουν εκεί; Είναι ο καπιταλισμός, είναι 
οι σχέσεις μέσα στο καπιταλισμό. Άρα για μένα λύση πραγματική θα 
δοθεί μόνο εάν δεν υπάρχει πλέον καπιταλισμός, αυτό δε σημαίνει 
πως εντωμεταξύ δεν αντιμετωπίζουμε τίποτα και δε κάνουμε τίποτα 
για όλα αυτά τα προβλήματα που προανέφερα. Φυσικά με όποιο τρό¬ 
πο μπορεί ο καθένας αγωνίζεται στη καθημερινότητά του ενάντια σε 
όλα αυτά που τον καταπιέζουν. Για μένα όμως είναι πάρα πολύ σημα¬ 
ντικό να μη χάνει κανείς το τελικό στόχο. Τουλάχιστον εγώ πιστεύω 
ότι δεν πρόκειται να δοθεί λύση στο πρόβλημα της γυναικείας κατα¬ 
πίεσης αν κανείς θεωρήσει ότι, με το να αγωνιστεί απέναντι σε αυτό, 
αυτό θα είναι αρκετό για να εξαλειφθεί η γυναικεία καταπίεση. Άρα 
θεωρώ ότι όλα τα προβλήματα συγκλίνουν. 

Σχόλιο από το ()ν: 

Αγώνας ενάντια στον καπιταλισμό είναι και αγώνας ενάντια στη γυ¬ 
ναικεία καταπίεση; 

Σχόλιο 10 (συνέχεια): 

Ναι, πώς θα μπορούσε να μην είναι; Θέλω να πω ότι ο αγώνας ενά¬ 
ντια στο καπιταλισμό θεωρώ ότι είναι ο αγώνας ενάντια σε όλων των 
ειδών την καταπίεση. Απλώς αυτό ήθελα να πω, ότι όλα συνδέονται 
μεταξύ τους. Ένας μετανάστης στη χώρα του δεν είναι μετανάστης, 
είναι ο ντόπιος ο οποίος μπορεί να είναι ρατσιστής απέναντι στο με¬ 
τανάστη στη χώρα του. Όταν αναγκαστεί να μεταναστεύσει ο ίδιος, 
μπορεί να δεχτεί ρατσιστική αντιμετώπιση. Αυτό σημαίνει ότι δεν εί¬ 
ναι δικό του το χαρακτηριστικό. Ότι ανάλογα με τη θέση που αποκτά 
στην καπιταλιστική κοινωνία θα δεχτεί και αυτήν την αντιμετώπιση. 
Άρα το πρόβλημα είναι η καπιταλιστική κοινωνία. Δηλαδή η ταυτότη¬ 
τα του καθενός δεν καθορίζεται από τον ίδιο, καθορίζεται μόνο από 
τη καπιταλιστική κοινωνία οπότε λύση σε τέτοια ζητήματα μπορεί 
να δώσει μόνο η κατάργηση της καπιταλιστικής κοινωνίας και δε θα 
μπορέσει να καταργηθεί η ταυτότητα από μόνη της, αυτή που καπε¬ 
λώνει το καθένα στην εκάστοτε στιγμή και κατάσταση που βρίσκεται. 

Σχόλιο 11: 

Μια μικρή παρατήρηση, αν μου επιτρέπετε, για τη σημασία που έχει 
το κεφάλαιο για τα ζητήματα της σεξουαλικότητας. Η μετάβαση στον 
καπιταλισμό διέλυσε τις παραδοσιακές μορφές ζωής μέσα σε μια κοι¬ 
νότητα και ανάγκασε τους ανθρώπους στο να είναι ιδιοκτήτες της ερ¬ 
γατικής τους δύναμης. Αυτή η διαδικασία συνοδεύτηκε από μια αί¬ 
σθηση ατομικής ανεξαρτησίας μέσα σε ένα σύστημα αντικειμενικής 
εξάρτησης, δηλαδή μια ψευδαίσθηση ότι έχεις την εργατική σου δύ¬ 
ναμη και θα κτίσεις τη ζωή σου πρώτη φορά. Έως τότε, σε προκαπι- 
ταλιστικές εποχές, όλα οριζόντουσαν από νόρμες που ήταν από τη 
συντεχνία σου, από το φύλο σου, από χίλια δυο πράγματα. Υπάρ¬ 
χει επομένως μια μετάβαση στον καπιταλισμό που πρώτη φορά επι¬ 
τρέπει σε κάποιον άνθρωπο να λέει ότι «η σεξουαλικότητά μου είναι 
δικό μου θέμα και θα κάνω ότι θέλω με αυτό». Αυτό ως ατομική δι¬ 
εκδίκηση, επαναστατική όπως εμφανίστηκε κυρίως στον εικοστό αι¬ 
ώνα, είναι φαινόμενο της εποχής του κεφαλαίου. Με αυτήν την έν¬ 
νοια η ολοκλήρωση, το σπάσιμο της αντικειμενικής εξάρτησης από 
αυτήν την ατομική, το αίσθημα της ατομικής ανεξαρτησίας που δεν 
ολοκληρώνεται, σχετίζεται με τον προλεταριακό αγώνα για την κα- 

τάργηση του κεφαλαίου. Δε θέλω να αποφύγω το ερώτημα σου για 
το προλεταριάτο, το προλεταριάτο είναι ακριβώς αυτό, δηλαδή η αλ¬ 
λοτριωμένη εργασία στη προοπτική να σπάσει αυτήν την αντικειμε¬ 
νική κυριαρχία του κεφαλαίου πάνω στη κοινωνία. Οπότε σίγουρα 
αυτά τα αιτήματα πρέπει να τα δούμε σε συνάρτηση με τον αγώνα μέ- 
σα-και-ενάντια, για το ξεπέρασμα του κεφαλαίου και όχι αντιθετικά, 
έτσι όπως νομίζω ότι τίθεται. 

6.5 Σημειώσεις 

1. Αναφέρεται στο κείμενο της ομάδας μυεεπουΐυτη νίΐιιε με τίτλο: 
«Ποιοι είναι οι κομμουνιστές; Δεν είμαστε εμείς κομμουνίστριες;». 
Το κείμενο αυτό μοιράστηκε σε γραπτή μορφή κατά τη διάρκεια του 
φεστιβάλ-συνεδρίου και παρουσιάστηκε προφορικά από μέλη της 
ομάδας στην εισήγησή τους που ακολουθεί. - Σ.τ.Ε. 

2. Ντωβέ, Ζιλ. (2002). Έκλειψη και Επανεμφάνιση του Κομμουνιστικού 
Κινήματος. Αθήνα: Κόκκινο Νήμα. 

3. ο.π. 

4. ο.π. 

5. ο.π. 

6. ο.π. 

7. ο.π. 

8. Ο τίτλος αυτού του κειμένου έχει στα αλήθεια πολλές συνδηλώσεις. 
Η δο]οατηετ Τπιίΐι, μια απελευθερωμένη σκλάβα, το 1851 μιλάει σε 
ένα συνέδριο γυναικών στην Αμερική. Η ομιλία της έχει τίτλο «Δεν 
είμαι εγώ γυναίκα;» («Αίη’ί I ά \νοτηωι?»). Αναρωτιέται δηλαδή αν η 
δική της εμπειρία, η δική της ζωή ως γυναίκας, μαύρης, απελευθερω¬ 
μένης σκλάβας, ανήκει στις εμπειρίες καταπίεσης που αναδείκνυε το 
τότε κίνημα για τα δικαιώματα των γυναικών, στο οποίο πρωτοστα¬ 
τούσαν λευκές, μεσοαστές, ετεροφυλόφιλες γυναίκες. Ο λόγος αυτός 
θα μείνει στην ιστορία για να συμβολίσει την ανάδειξη της μη έντα¬ 
ξης στο γυναικείο κίνημα φωνών που δεν ακούγονταν, υποκειμένων 
που έμεναν αόρατα και παράλληλα τη διεκδίκηση να ανοιχτεί χώρος 
μέσα σε αυτό το κίνημα για να χωρέσουν κι άλλες εμπειρίες. Πολλά 
χρόνια πέρασαν από τότε. 

Το 2009, οργανώνεται στο Λονδίνο το συνέδριο Οη Ιΐιε ίάεει οί 

εοηιιηιιηίειη από το Βίτΐίόεείί ΙηείίΙιιίε ίοτ ίΡε ΗιπηαηίΙίεε ( ΖίζεΡ, 
ϋοιιζΐη&κ , κτλ). Οι σύνεδροι είναι σχεδόν αποκλειστικά άντρες. Την 
πρώτη μέρα του συνεδρίου, κυκλοφορεί σε μορφή παρέμβασης ένα 
εναλλακτικό (φανταστικό) πρόγραμμα, όπου οι σύνεδροι είχαν αντι- 
κατασταθεί από φεμινίστριες και οι τίτλοι των παρουσιάσεων είχαν 
διαμορφωθεί αναλόγως. Στο φανταστικό αυτό πρόγραμμα, συμμετεί¬ 
χαν (με φανταστικούς τίτλους ομιλιών) η Αη§ε1α Οιινώ («Γυναίκες, 
Φυλή και Τάξη»), η Βγηιιε δε§&1 («Τι έκανε ο φεμινισμός στον κομ¬ 
μουνισμό»), η δίΐνία Ρεάετίεί («Δημιουργώντας κοινότητες φροντί¬ 
δας»), η ναπόππΗ δΐιίνα («Οικοφεμινισμός και η αμφισβήτηση του δυ¬ 
τικού κομμουνισμού»), η δΐιείίει Κο\νΗοΙΙιιιιη και Ηιι\ν Βεγηοπ («Κομ¬ 
μουνιστές χωρίς κομμουνισμό»), η Οοιιπιι ΗΗηιννιιν («Διασπισιστι- 
κός κομμουνισμός») κ.α. Το φανταστικό συνέδριο έκλεινε με την ομι¬ 
λία της Ρείΐ Ιιοοίτε , μιας μαύρης αμερικανίδας φεμινίστριας, με τίτ¬ 
λο «Δεν είμαι εγώ κομμουνίστρια;», παραπέμποντας στην ομιλία της 
δο)οιιτηετ Τταΐΐι και κριτικάροντας την απουσία φεμινιστικών προ¬ 
σεγγίσεων από το συγκεκριμένο συνέδριο. 

9. δίΐνώ Ρεάετίεί, (2011), Φεμινισμός και πολιτικές των κοινών. 

10. Αυί’ΙιοΗεη , (2003), Από τον εργατισμό στον αυτόνομο μαρξισμό. 

11. Ιιιάίΐΐι Βιιίΐετ, (1998), Ο μαρξισμός και το απλώς πολιτισμικό, στις 
Θέσεις τεύχος 93. 

12. (3&γ1ε ΚιιΙύη, 1975, Το εμπόριο των γυναικών: σημειώσεις για την 
πολιτική οικονομία του φύλου. 

13. ο.π. 

14. ΟίΐηίεΙ Μιιπβ, Φυλή, τάξη και αντιφάσεις της αρρενωπότητας, στο 
ηνζίηε τεύχος 4. 

15. ο.π. 

7.1 Εισήγηση του Οθίε Ε3 Κ3 §θ 

Η δεύτερη κουβέντα έχει να κάνει με τις δομές κοινωνικής αναπα¬ 
ραγωγής, κυρίως ας πούμε σε σχέση με την εργασία, αλλά και ευρύ¬ 
τερα διάφορες δομές κοινωνικής αναπαραγωγής, όπως μπορεί να εί¬ 
ναι οι συνελεύσεις γειτονιάς. Αυτές έχουν μια ιδιαίτερη σημασία σε 
μια περίοδο κρίσης όπου σε γενικές γραμμές η κατάσταση λειτουργεί 
με ένα τρόπο που λίγο-πολύ όλοι και όλες αντιλαμβανόμαστε, δηλα¬ 
δή επιχειρήσεις μεγάλες μειώνουν την παραγωγή τους, απολύουν κό¬ 
σμο, ελεύθεροι επαγγελματίες και μικροεπιχειρήσεις κλείνουνε, αυ¬ 
τοαπασχολούμενοι είναι στο όριο, με αποτέλεσμα και αυτοί να περ¬ 
νάνε στην ανεργία ή να καταφεύγουνε σε μια δουλειά με μικρότε¬ 
ρο εισόδημα, δηλαδή σε μια υποτιμημένη εργασία. Και τελικά, όλη 
αυτή η κατάσταση έχει σαν αποτέλεσμα να υπάρχει μια τεράστια αύ¬ 
ξηση της ανεργίας και αυτή η πραγματικότητα βάζει επιτακτικά το 
ερώτημα: τι μπορεί να γίνει σε σχέση με αυτήν την κατάσταση; Και 
όχι μόνο για τους άνεργους ως άμεσα ενδιαφερομένους -για το πώς 
θα επιβιώσουν ή θα αναπαραχθούν κοινωνικά, όπως το λέμε εμείς 
με την ευρύτερη έννοια, με την έννοια δηλαδή όχι μόνο της επιβίω¬ 
σης να φάνε για να ζήσουν- αλλά και για τους άμεσα ενδιαφερομέ¬ 
νους, για όσους δηλαδή από τη μια στιγμή στην άλλη μπορεί να βρε¬ 
θούν στην ίδια θέση. 

Τώρα, σε σχέση με την εργασία, θα μπορούσαμε να πούμε ότι τέ¬ 
τοια εγχειρήματα όπως είναι οι κολλεκτίβες ή το αλληλέγγυο εμπόριο 
ή εγχειρήματα στη βάση του αντιπραγματισμού ή της ανταλλαγής προ¬ 
ϊόντων φαίνεται να έχουν ένα σκεπτικό σε μία κατεύθυνση να ξεπερά- 

σουν τους διαχωρισμούς. Καταρχάς, τον κλασικό διαχωρισμό αφεντι- 
κού/εργαζόμενου αλλά και άλλους διαχωρισμούς, όπως έμφυλους ρό¬ 
λους -που αναφέρθηκαν και προηγουμένως- και αυτό το οποίο θα πά¬ 
ρουν από αυτή τη διαδικασία, το «κέρδος», το οποίο μάλλον δεν εί¬ 
ναι ακριβώς «κέρδος» με την κλασική καπιταλιστική έννοια, πώς θα το 
μοιράσουν. Πολλές φορές το κριτήριο μπορεί να είναι «στα ίσια» που 
λέμε, ή άλλες φορές μπορεί να είναι με κριτήρια «δικαιοσύνης» που 
αποφασίζουν τα ίδια τα μέλη αυτών των εγχειρημάτων. 

Αυτά τα εγχειρήματα, όπως έχουμε δει, μπορεί να αναπτυχθούν 
στη βάση επιχειρήσεων οι οποίες ήδη υπάρχουν και βρίσκονται στο 
όριο του να κλείσουν, οι ίδιοι οι εργαζόμενοι να έχουν μια κατεύθυν¬ 
ση στο μυαλό τους, το να πάρουν αυτοί την επιχείρηση και να τη δου¬ 
λέψουν οι ίδιοι. Αυτό το είδος αυτοδιαχειριζόμενης επιχείρησης που 
υπάρχει στο εξωτερικό με κάποια άλλη δομή, όχι ακριβώς έτσι, στην 
Ελλάδα δεν υπάρχει. Έχει δύο βασικά εμπόδια, αυτά που είδαμε 
και σαν παραδείγματα στον αγώνα στο εστιατόριο Βαηψιβΐ. Το πρώ¬ 
το, είναι το νομικό εμπόδιο: δεν υπάρχει κάποιο σαφές πλαίσιο που 
να μπορούν αυτοί οι εργαζόμενοι σε περίπτωση που κλείσει το κατά¬ 
στημα, η επιχείρηση, να πουν ότι «δε θέλουμε να χάσουμε τη δουλειά 
μας, θέλουμε να ζήσουμε, να πάρουμε την επιχείρηση και να τη δου¬ 
λέψουμε οι ίδιοι». Αυτό [μπορεί να συμβεί] όταν, για παράδειγμα, ο 
εργοδότης χρωστάει λεφτά, να μπουν και να δουλέψουν μέχρι να πά¬ 
ρουν αυτά τα λεφτά. Αυτό είδαμε ότι δεν μπορεί να γίνει, υπάρχουν 
αυτά τα νομικά εμπόδια και ότι σε οποιαδήποτε τέτοια περίπτωση θα 
πρέπει να υπάρχει σύγκρουση. 

Το κυριότερο μοντέλο τέτοιων εγχειρημάτων δημιουργείται από 
πολιτικά υποκείμενα, δηλαδή άτομα που ασχολούνται με το κίνημα 
και ξέρουν πέντε πράγματα και πέντε ανθρώπους. Δεν καταλαμβά¬ 
νουν μια επιχείρηση που ήδη υπάρχει, αλλά φτιάχνουν ένα τέτοιο 
δικό τους εγχείρημα. Βέβαια, ο περιορισμός που υπάρχει σε αυτές τις 
περιπτώσεις είναι ότι τα άτομα αυτά δεν έχουν συνήθως κάποιο κοι¬ 
νό αντικείμενο, δηλαδή μπορεί να μαζευτούν πέντε άτομα, οι οποί¬ 
οι όμως να μην ξέρουν τι να κολλεκτιβοποιήσουν. Τα κυριότερα εγ¬ 
χειρήματα που έχουν προκύψει, σχεδόν όλα είναι τέτοιου είδους και 
εμείς κάπως τα χωρίζουμε σε δύο κατηγορίες: α) στα εγχειρήματα 
αλληλέγγυου εμπορίου, τα οποία εμπορεύονται προϊόντα αλλά σε μία 

προσπάθεια να αφήσουν έξω τους μεσάζοντες που εμπλέκονται σε 
αυτήν τη διαδικασία και β) στα εγχειρήματα στη βάση του αντιπραγ¬ 
ματισμού, της ανταλλαγής προϊόντων. 

Το ερώτημα που τίθεται στην όλη κουβέντα είναι αν αυτές οι μορ¬ 
φές οργάνωσης, αυτές οι δομές κοινωνικής αναπαραγωγής είναι 
απλώς μια εναλλακτική, ένας εναλλακτικός τρόπος επιβίωσης μέσα 
στο καπιταλιστικό σύστημα και δομές που μπορούν εύκολα να ενσω¬ 
ματωθούν ή εάν μπορούν να αποτελέσουν, μέσω της γενίκευσής τους, 
μια πρόταση στην κατεύθυνση της αυτοδιεύθυνσης της παραγωγής 
και τελικά να αποτελέσουν μια διαδικασία ανάμεσα σε άλλες για την 
έξοδο από τον καπιταλισμό. 

Πάνω σε αυτά θα κάνουν εισηγήσεις τρεις ομάδες: η κατάλη¬ 
ψη Πραποπούλου και το Δίκτυο για την Τροφοσυλλογική Δράση- 
«Ντουλάπι» από την Αθήνα, καθώς και το Άνευ Αρχών, καφενεί- 
ο-τσιπουράδικο εδώ στη Θεσσαλονίκη. 

7.2 Εισήγηση του Δικτύου για την Τροφοσυλλογική Δράση- 
« Ντουλάπι» 

Δε θα μιλήσω κατευθείαν για το Ντουλάπι, θα πω λίγα πράγματα για 
τις συλλογικές κουζίνες, και πιο ειδικά από τη δική μου εμπειρία από 
τη συλλογική κουζίνα Σκαραμαγκά που κάνουμε τα τελευταία δυο 
χρόνια, μιας και το Ντουλάπι έχει έρθει σαν ένα αποτέλεσμα και σαν 
μια ανάγκη που έχει προκύψει μέσα από την εμπειρία μας και μέσα 
από τις κουζίνες και τέτοιου τύπου εγχειρήματα. Η συλλογική κουζί¬ 
να πλαισιώθηκε καταρχήν από ανθρώπους οι οποίοι θεωρούν ότι το 
θέμα της τροφής είναι ένα κομβικό σημείο τόσο στο επίπεδο του πώς 
βιώνουμε καθημερινά τη ζωή μας, όσο επίσης επειδή βλέπαμε μέσα 
σε αυτό ένα μεγάλο πολιτικό πεδίο να ανοίγεται με διάφορα θέματα 
που αφορούν το θέμα της τροφής. Δεν ξεκίνησε αυτή η προσπάθεια, 
η κουζίνα, σε σχέση με την κρίση απαραίτητα, περισσότερο επιδιώ¬ 
ξαμε να δοθεί μια συλλογική απάντηση στο πώς βιώνουμε την καθη- 
μερινότητά μας μέσα στον καπιταλισμό και μέσα στην πόλη γενικά. 
Παρ’ όλα αυτά, η κρίση και η ανάγκη για κάποιες διαφορετικές λύ¬ 
σεις τα τελευταία δύο χρόνια κατά κάποιο τρόπο βάζουνε πιο πολύ 
στο κέντρο μια τέτοια προσπάθεια. 

Θα πω κάποια πράγματα για το πώς έχει λειτουργήσει η κουζί¬ 
να της Σκαραμαγκά μέχρι στιγμής. Λειτουργεί σε μια τακτική βάση, 
δηλαδή γίνεται κάθε Δευτέρα γιατί θέλουμε να αντιμετωπίζουμε την 
τροφή ως μια βιοτική ανάγκη, φροντίζουμε οι άνθρωποι να τρώνε 
όλοι μαζί σε ένα κοινό τραπέζι. Επίσης, δεν υπάρχει αντίτιμο στην 
κουζίνα της Σκαραμαγκά, δηλαδή η συνεισφορά είναι ελεύθερη και 
η συνεισφορά μπορεί να είναι με οποιοδήποτε τρόπο: μπορεί να εί¬ 
ναι είτε χρηματική είτε ας πούμε σε προϊόντα ή να βοηθήσει κάποιος 
στην κουζίνα, και μπορεί σε κάποιες περιπτώσεις να μην υπάρχει συ¬ 
νεισφορά, εξαρτάται πάντα από τις περιπτώσεις και πώς θέλει ο κα¬ 
θένας να το κάνει. Μαγειρεύουμε όλοι μαζί και αναζητούμε με συλ¬ 
λογικό τρόπο τα προϊόντα που μπορούμε να χρησιμοποιήσουμε για 
την κουζίνα και είναι καλύτερα για εμάς. Δε μαγειρεύουμε, δε φτιά¬ 
χνουμε γενικά με βιολογικά προϊόντα απαραίτητα γιατί θεωρούμε 
ότι είναι σημαντικό να δίνουμε περισσότερη έμφαση στον τρόπο με 
τον οποίο συναντιόμαστε, μοιραζόμαστε τα πράγματα και όχι τόσο 
στην ποιότητα της τροφής. Φυσικά, όταν έχουμε βιολογικά προϊόντα 
τα χρησιμοποιούμε, αλλά γενικά το βιολογικό είναι και πάρα πολύ 
ακριβό... Περισσότερο δίνουμε βάση από πού προέρχεται ένα προ¬ 
ϊόν, δηλαδή μας ενδιαφέρουν περισσότερο οι μικρές παραγωγές, οι 
άνθρωποι οι οποίοι έρχονται σε επαφή μαζί μας και είναι ανοιχτοί 
σε τέτοια εγχειρήματα. Τα προϊόντα τα οποία είναι στην εποχή τους, 
για παράδειγμα μια βιολογική ντομάτα από τον Βασιλόπουλο, δε μας 
ενδιαφέρει περισσότερο από μια ντομάτα που δεν είναι τουλάχιστον 
πιστοποιημένη, από ένα μικρό παραγωγό. 

Ξεκινώντας αυτό το εγχείρημα, αυτό που μας ενδιέφερε περισσό¬ 
τερο, και αυτό που βλέπαμε γύρω μας, ήταν ο τρόπος με τον οποίο ο 
άνθρωπος μέσα στην πόλη καθημερινά και μέσα στην κοινωνία βιώ- 
νει το θέμα της τροφής, είναι πάρα πολύ χαρακτηριστικό της ποιότη¬ 
τας ζωής σήμερα και γενικότερα. Βλέπαμε το πολύ συνηθισμένο πα¬ 
ράδειγμα μια απομονωμένη κατανάλωση, μάσημα τροφής μπροστά 
σε μια οθόνη, σε έναν υπολογιστή. Βλέπαμε ανθρώπους, που παρό¬ 
λο που ζούσαν κάτω από την ίδια στέγη, να μη συναντιούνται ποτέ να 
κάτσουν στο ίδιο τραπέζι και να φάνε και από την άλλη υπήρχε αυτή 
η πλευρά της τροφής ως διασκέδαση, της κατανάλωσης σε ένα εστι¬ 
ατόριο είτε αυτό σημαίνει για μια φτωχή οικογένεια Σάββατο βράδυ 

πάω στο ί&κί-ίοοά, είτε αυτό σημαίνει ένα πιο κυριλέ εστιατόριο για 
κάποιους οι οποίοι έχουν χρήματα, με όλες τις σχέσεις οι οποίες βι- 
ώνονται μέσα σε αυτό, τις εργασιακές σχέσεις, τους σερβιτόρους και 
γενικά μια αποξένωση. Ένας κοινός παρονομαστής πέρα από την 
απομόνωση, την κακή ποιότητα τροφής και την έλλειψη γενικά χώ¬ 
ρου και χρόνου και επικοινωνίας είναι και η απώλεια οποιοσδήποτε 
σχέσης με το φαγητό, τόσο ως προς το πώς παράγεται το φαγητό όσο 
και πώς μαγειρεύεται, πώς προετοιμάζεται σε γενικές γραμμές. Νο¬ 
μίζω ότι δεν απέχουμε πολύ από τα φαινόμενα κάποιων χωρών στη 
βόρεια Ευρώπη, στην οποία τα παιδιά όταν τους ρωτήσανε «πώς εί¬ 
ναι τα ψάρια;» είπαν ότι «είναι τετράγωνα και μεγαλώνουν σε κου¬ 
τί». Είμαστε πάρα πολύ κοντά σε αυτό, σε σχέση με το τι σχέση έχου¬ 
με με το φαγητό και από πού προέρχεται. 

Για εμάς οπότε το να βρεθούμε, να μαγειρεύουμε μαζί και το να 
προσπαθούμε να δώσουμε μια συλλογική απάντηση στο πώς βρί¬ 
σκουμε την τροφή, στο πώς τη μοιραζόμαστε ήταν σημαντικό, και για 
την ίδια την κατάληψη -τη Σκαραμαγκά- στην οποία συναντιούνται 
πάρα πολλοί άνθρωποι και θα ήταν καλό να μη συμβαίνει αυτό μόνο 
μέσα στις συνελεύσεις, αλλά να έχουμε και μία καθημερινότητα κοι¬ 
νή, να μπορούμε να συζητάμε γύρω από ένα τραπέζι, να μπορούμε να 
γνωριζόμαστε καλύτερα. Υπάρχει και το θέμα της γειτονιάς, των αν¬ 
θρώπων για τους οποίους δεν είναι εύκολο να πλησιάσουν ένα χώρο 
από μια συνέλευση, αλλά τους είναι πιο εύκολο να έρθουν να φάνε 
μαζί μας, οπότε είναι ένα εγχείρημα το οποίο κατά κάποιο τρόπο θα 
έφερνε κοντά τους ανθρώπους από τη γειτονιά, γενικά όποιον ήθε¬ 
λε να συμμετέχει. Η κουζίνα η συγκεκριμένη έχει φιλοξενήσει περί¬ 
που είκοσι με τριάντα έως και εβδομήντα ανθρώπους, παρ’ όλα αυτά 
δεν ήταν το πιο σημαντικό για μας να μεγαλώσει, να έχουμε πάρα 
πολύ κόσμο. Περισσότερο είχε σημασία να υπάρξει μια ώθηση να 
αρχίσουν να δημιουργούνται τέτοιες κουζίνες σε κάθε γειτονιά, αν 
είναι δυνατόν σε κάθε οικοδομικό τετράγωνο, και να μπορέσει με 
αυτόν τον τρόπο να διευθετηθεί με έναν εντελώς διαφορετικό τρό¬ 
πο το θέμα της τροφής. Ταυτόχρονα, μέσα από την κουζίνα μας δό¬ 
θηκε η ευκαιρία να συζητήσουμε, να βγάλουμε κείμενα και να προ¬ 
βληματιστούμε πάνω σε διάφορα ζητήματα τα οποία σχετίζονται με 
την τροφή, θα τα πω έτσι πάρα πολύ επιγραμματικά: το θέμα της πα- 

ραγωγής, το θέμα της καλλιέργειας και της οικολογικής ισορροπίας, 
το θέμα της διατροφικής κρίσης γενικότερα, ο έλεγχος του σώματος, 
η πειθάρχηση γενικότερα μέσα από την τροφή καθώς και η ιατρικο- 
ποίηση, η οικονομική διάσταση του θέματος, ο έλεγχος της γης από 
εταιρίες γενετικής τροποποίησης, οι πατέντες των σπόρων και πολλά 
άλλα θέματα και ήταν ένας τρόπος αυτός να συναντηθούμε και να μι¬ 
λήσουμε και να γίνουν κάποιες εκδηλώσεις, γενικά να δημοσιοποιη¬ 
θούν τέτοια θέματα. 

Εκτός από την κουζίνα στη Σκαραμαγκά λειτουργούν και άλλες 
κουζίνες στην Αθήνα, στο κέντρο γενικότερα, και επίσης και κάποιες 
άλλες συλλογικότητες, οι οποίες ασχολούνται με το θέμα της τροφής, 
με τις οποίες δεν έχουμε πάντα τα ίδια χαρακτηριστικά, δεν αντιμετω¬ 
πίζουμε πάντα με τον ίδιο τρόπο διάφορα θέματα. Συνεργαζόμαστε 
με αυτές τις κουζίνες, έχουν γίνει και εγχειρήματα έξω από τις κατα¬ 
λήψεις, έχουν υπάρξει κουζίνες έξω από τους χώρους μας και σε γενι¬ 
κές γραμμές βρίσκουμε ότι μια συλλογική κουζίνα είναι ένας τρόπος 
να παρέμβεις και σε άλλες γειτονιές έξω από το κέντρο και επίσης και 
σε μέρη στα οποία η παρουσία κινηματικών διαδικασιών, αλλά καμιά 
φορά και η φυσική παρουσία ανθρώπων, είναι απαραίτητη, όπως τον 
τελευταίο καιρό σε κάποιες περιοχές της Αθήνας με τα ρατσιστικά 
πογκρόμ. Πολλοί από αυτούς τους ανθρώπους πήραν και την πρωτο¬ 
βουλία να προχωρήσουν στη δημιουργία αυτού που λέγεται Ντουλάπι 
προσπαθώντας να απαντήσουν και σε πρακτικά ζητήματα αλλά και να 
προχωρήσουν κάποια θέματα τα οποία αφορούν την τροφή. 

Να πω δύο λόγια για το δίκτυο ανταλλαγής τροφής το «Ντουλά¬ 
πι». Πώς λειτουργεί η όλη φάση. Αρχικά αναφερθήκαμε στη συλλο¬ 
γική κουζίνα της Σκαραμαγκά, γιατί το Ντουλάπι εξαρχής ξεκίνησε 
σαν κατά κάποιο τρόπο απότοκο τόσο της συλλογικής κουζίνας Σκα¬ 
ραμαγκά, όσο και της κουζίνας του Αυτόνομου στεκιού. Συγκεντρώ¬ 
νουμε σε έναν χώρο τροφή και κοιτάμε να τη μοιραζόμαστε, αυτό 
ήτανε το αρχικό διακύβευμα και τέλος πάντων η επιθυμία μας. Τώρα 
με τι τρόπο γίνεται αυτό. Είτε επιλέγουμε οι άνθρωποι που βρισκό¬ 
μαστε στο Ντουλάπι και συμμετέχουμε σε αυτό το τι θα θέλουμε να 
υπάρχει, άρα κοιτάμε να έρθουμε σε επαφή με κάποιους παραγω¬ 
γούς, με κριτήριο τόσο την ποιότητα των προϊόντων, αλλά κυρίως να 
έχουμε κάποια επαφή με αυτούς τους παραγωγούς, να ξέρουμε ότι 

π.χ. δεν χρησιμοποιούν μαύρη εργασία ή οτιδήποτε, ότι δεν χρησι¬ 
μοποιούν μεθόδους καλλιέργειας πλήρως καταστροφικούς ή και στα 
όρια της λεηλασίας της γης γενικότερα και φυσικά να έχουν μια τιμή 
σχετικά προσιτή για τον κόσμο. Εννοείται ότι η επιθυμία μας είναι 
για πράγματα που θέλουμε, π.χ. αλεύρι ή ρύζι ή οτιδήποτε, αν είναι 
δυνατόν, να ερχόμαστε σε επαφή με μικρούς παραγωγούς και αυτό 
έχουμε κάνει μέχρι τώρα. Ο δεύτερος τρόπος που έρχεται η τροφή εί¬ 
ναι από το πλεόνασμα. Η καθεμιά που συμμετέχει μπορεί να έχει από 
τον κήπο της ροδάκινα ή βερίκοκα που βγαίνουν όλα μαζί και δεν ξέ¬ 
ρει τι να τα κάνει ή κάποια οικογενειακή ή φιλική άκρη π.χ. το λάδι 
ή πηγαίνεις στο σούπερ μάρκετ και βλέπεις πολτό τρούφας και λες 
«τι ένα τι τέσσερα» και λες «τι να τα κάνω τα τέσσερα;», ε, υπάρχει 
το Ντουλάπι. Ψειρίζεις τέσσερα, τα μοιράζεις τα υπόλοιπα. Προφα¬ 
νώς, σε όλο αυτό το διακύβευμα η επαφή με παραγωγούς και η βο¬ 
ήθεια μικρών καλλιεργητών ή κολλεκτίβων καλλιέργειας είναι μέσα 
στα σχέδιά μας. Επίσης, δεν υπάρχει αντίτιμο, υπάρχει ένα κουτί, στο 
οποίο ο καθένας αφήνει ελεύθερα ό,τι κρίνει ότι μπορεί να αφήσει 
για οτιδήποτε υπάρχει. Απλά, για τα πράγματα τα οποία έχουμε έρ¬ 
θει εμείς σε επαφή με παραγωγούς και τα έχουμε αγοράσει σε συ¬ 
γκεκριμένη τιμή αναγράφουμε κάπου την τιμή με την οποία αγορά¬ 
στηκαν. Για τα υπόλοιπα η καθεμία αφήνει ό,τι θέλει. Τώρα έχει ένα 
ενδιαφέρον το πώς αυτό θα λειτουργήσει, το πώς θα διασφαλίσεις ότι 
θα μπουν λεφτά και δε θα συμβαίνει αυτό που λέγεται «τραγωδία των 
κοινών». Σε αυτό τονίζουμε με κάθε τρόπο δυο πράγματα: 

α) ότι «τα σάβανα τσέπες δεν έχουν, στερούνται» και 

β) ότι η κοινή πορεία όλων μας είναι ο τάφος, τα σκουλήκια, και 
στο ενδιάμεσο αντί να παράγουμε εξατομίκευση και απληστία μπο¬ 
ρούμε να παράγουμε λίγη συνεργασία και αλληλοβοήθεια. Και προ- 
φυλασσόμαστε γενικότερα, στις κουβέντες που ανοίγουμε, να βάζου¬ 
με κατά εμάς σημαντικούς όρους που είναι η ευγένεια και η γενναι¬ 
οδωρία. 

Παράλληλα, στο χώρο αυτόν κάνουμε μαθήματα αυτομόρφωσης 
που αφορούν την καλλιέργεια, τρέχουσες συνθήκες, νομικές ή μη, 
που αφορούν απαγορεύσεις βοτάνων -εννοείται το καθεστώς των 
κοινών και των περιφράξεών τους όσον αφορά την τροφή-, δηλαδή 
βιοπατέντες και πνευματικά δικαιώματα πάνω στην ίδια τη ζωή, κά- 

ποια μαθήματα αυτομόρφωσης για την καλλιέργεια και συλλογή μα- 
νιταριών κ.α.. Αυτό πάνω κάτω είναι το πώς λειτουργεί για την ώρα 
το Ντουλάπι. Το πιο σημαντικό βέβαια είναι το γιατί. Τι θέλω να πω; 
Γιατί το κάνουμε όλο αυτό; Η απάντηση «για να έχουμε τροφή όλοι 
μας» είναι προφανής. Τι υπάρχει πέρα από αυτό; Να ξεκινήσω με το 
σχετικά αγαπημένο μου πεδίο, αυτό της αρνητικότητας, δηλαδή τι δε 
θέλουμε να είναι το Ντουλάπι. Χωρίς να είμαστε αρνητικοί σε οποια¬ 
δήποτε προσπάθεια αλληλέγγυου εμπορίου ή προσπαθειών κολλεκτι- 
βίστικων να διαχειριστούν το θέμα της εργασίας, είτε να βοηθήσου¬ 
με κάποιες κινηματικές υποδομές να απαντήσουν στο θέμα της καθη¬ 
μερινής επιβίωσης, εμείς δε θέλουμε να κάνουμε κάτι τέτοιο. Το βα¬ 
σικό πρόταγμα, η βασική συνθήκη του Ντουλαπιού είναι να σπάσει η 
κυρίαρχη συνθήκη καταναλωτή-παραγωγού, αυτός ο φετιχισμός του 
εμπορεύματος που ανακυκλώνεται ξανά και ξανά με κάποιον τρόπο 
να κατακερματιστεί με τις δικές μας προσπάθειες στο συγκεκριμένο 
αυτό χώρο. Όπως αναφέρθηκε νωρίτερα, θεωρούμε ότι το πεδίο της 
τροφής είναι ιδιαίτερα προνομιακό για να ανοίξει την κουβέντα σε 
πολλά άλλα θέματα. Τα κοινά και οι περιφράξεις είναι δύο από τα 
πλέον προφανή που μπορείς να μιλήσεις, και έχεις μια υλικότητα να 
μιλήσεις, από τη στιγμή που διαχειρίζεσαι κάποια παραγωγή και την 
κοινή διάθεση για αλληλέγγυα τροφή σε ένα χώρο. Έτσι, μπορείς πιο 
εύκολα να καταλάβεις τι είναι το κοινό και πώς αυτό το διαχειρίζε¬ 
σαι. Παράλληλα, ξεκινάμε και ένα εγχείρημα καλλιέργειας όσοι συμ¬ 
μετέχουμε στο Ντουλάπι. Υπάρχει μια έκταση γης που μας έχουν πα¬ 
ραχωρήσει, η οποία ως σκοπό έχει να μοιράζει τα προϊόντα της μέσω 
του Ντουλαπιού και εννοείται βοηθάμε και στεκόμαστε αλληλέγγυοι 
και σε άλλα εγχειρήματα κατάληψης γης στην Αθήνα π.χ. η κατάληψη 
του Αγρού στο πάρκο Αγίων Αναργύρων στην Αθήνα. 

Ένας άλλος στόχος είναι να σπάσει ένα από τα κυρίαρχα φαι¬ 
νόμενα της νεωτερικότητας, αυτό της εξατομίκευσης, που λέει ότι 
το άτομο, είναι αυτή η κυρίαρχη υπόσχεση που υπήρξε στη νεωτε- 
ρική εποχή, ανεβαίνει στο πάλκο ώστε να το δούνε όλοι, εξυψώνε¬ 
ται και οι επιθυμίες του γίνονται διαταγή. Η πραγματικότητα ήταν 
ότι το άτομο ανέβηκε για να μείνει μόνο του, αβοήθητο, έτσι η αγο¬ 
ρά να μπορεί να το κατασπαράξει ανά πάσα στιγμή με μεγαλύτερη 
ευκολία. Αυτή ακριβώς η συνθήκη που σε ένα πρακτικό επίπεδο λέει 

ότι «εντάξει, ναι, και εγώ προτιμώ να αγοράσω από μια κολλεκτίβα 
ρύζι» ή «τα λεφτά μου να πάνε κάπου και να πάρω φτηνότερα αλεύ¬ 
ρι ή οτιδήποτε», αλλά πώς θα το κάνω μόνος μου, όντως ακόμα και 
να τραβηχτείς να βρεις ένα παραγωγό αλευριού στα Φάρσαλα ή στη 
Βόρεια Ελλάδα για να έχει μια σημασία να σου στείλει ο παραγωγός 
πρέπει να σου στείλει πενήντα κιλά. Τι να τα κάνεις τα πενήντα κιλά 
αλεύρι; Οπότε αν υπάρχει ένα δίκτυο κανονίζουμε, κάποιοι τρέχου- 
νε γι’ αυτό, κάποιες άλλες τρέχουνε για κάποια άλλα πράγματα, όλο 
αυτό μοιράζεται κι έτσι δημιουργείται μια δομή αλληλεγγύης που κα¬ 
λύπτει αυτά τα πράγματα. 

Ένα δεύτερο, πολύ σημαντικό διακύβευμα είναι πάλι αυτό που 
αναφέρθηκε πριν, η αποξένωση του σημερινού δυτικού ανθρώπου με 
την τροφή του, δηλαδή του ότι έχεις πλήρη άγνοια του τι εμπεριέχει 
αυτό το προϊόν που φτάνει στο πιάτο σου και το οποίο καταναλώνεις 
παθητικά, πόσο ποσοστό εκμετάλλευσης, δηλητηριασμού των νερών 
της γης ή καταστροφή των όποιων κοινοτήτων. Αυτό το πράγμα θέ¬ 
λουμε να το σπάσουμε και με μαθήματα αυτομόρφωσης, ακόμα και 
τροφοσυλλογής, δηλαδή τι βγαίνει στην ελληνική ύπαιθρο, πού μπο¬ 
ρούμε να πάμε να μαζέψουμε οτιδήποτε μέσω συνεχούς επαφής με 
μικρούς παραγωγούς και γενικώς με καλλιέργεια μιας συνθήκης που 
λέει πάνω-κάτω ότι είμαστε όλοι περισσότερο ενήμεροι για την τρο¬ 
φή που καταναλώνουμε. 

Ένας άλλος στόχος, είναι φυσικά να βοηθηθούν μικροί παραγω¬ 
γοί ή εγχειρήματα παραγωγής τροφής κολλεκτιβίστικα, γιατί υπάρ¬ 
χει μια πάρα πολύ συγκεκριμένη τάση τις τελευταίες δυο δεκαετίες 
όλη η παραγωγή της τροφής να ελέγχεται από λίγες μόνο εταιρίες και 
από μεγαλοπαραγωγούς. Έτσι το τι φτάνει, πότε, με τι τιμή στα σου¬ 
περμάρκετ να είναι αποτέλεσμα καθαρά αποφάσεων των πολυεθνι¬ 
κών, με όλα αυτά που αυτό συνεπάγεται: τον τζόγο πάνω σε οποιαδή¬ 
ποτε φυσική καταστροφή που παίζεται στο χρηματιστήριο, που ανε¬ 
βάζει τις τιμές των τροφίμων και όλα αυτά. Αυτό θα θέλαμε να συμ¬ 
βεί μέσω ενός σπασίματος του δίπολου παραγωγού-καταναλωτή, έτσι 
ώστε όλοι εν δυνάμει να βοηθούμε στην παραγωγή και να βοηθούμε 
στην κατανάλωση. 

Επίσης, ένα πολύ βασικό σε κουβέντες περί παραγωγής τροφής 
έχει να κάνει με την αυτάρκεια. Θεωρούμε ότι τέτοια δίκτυα σχέσε- 

ων όπως το Ντουλάπι θα θέλαμε να πολλαπλασιάζονται και να απα¬ 
ντάνε ακριβώς σε αυτό, ότι δεν χρειάζεται και δεν πρέπει κιόλας κά¬ 
ποιος να επιδιώκει τη διατροφική του αυτάρκεια, αντιθέτως χρειάζε¬ 
ται να έχει σχέσεις, δίκτυα, αλληλέγγυες σχέσεις με άλλους ανθρώ¬ 
πους ώστε να μοιράζεται πράγματα, να μη χρειάζεται να καλλιεργεί 
τα πάντα για να τη βγάλει μόνος του ή μόνη της, να υπάρχει όλο αυτό 
το δίκτυο σχέσεων που λέει ότι «εγώ μπορώ να βγάλω ντομάτες π.χ. 
ο άλλος μπορεί να βγάλει αλεύρι, ανταλλάσουμε, μοιράζουμε, γνωρι¬ 
ζόμαστε» και αυτό το πράγμα είναι το σημαντικότερο. 

Τώρα όσον αφορά τη συμμετοχή μας σε αυτό το τριήμερο τίθε¬ 
ται το ερώτημα: αυτό το πράγμα είναι κομμουνιστικοποίηση; Η αλή¬ 
θεια είναι ότι εγώ δεν ξέρω. Θα οδηγήσει σε κάποια επανάσταση; 
Ούτε αυτό πραγματικά. Από την άλλη βρίσκουμε πιο σημαντικό αυτό 
το διάστημα τα ερωτήματα παρά τις απαντήσεις; Δεν πιστεύουμε ότι 
η επανάσταση θα έρθει ντετερμινιστικά από μια εγγενή κρίση του 
ίδιου του συστήματος. Τσως, λέμε ίσως, να έρθει από μια σειρά εξε¬ 
γέρσεων από ποικίλους λόγους, για ποικίλους λόγους, από μια δολο¬ 
φονία, από μια διαδικτυακή σχέση ή από μια έλλειψη θέσεων παρ- 
κινγκ. Όταν θα έρθει, πιστεύουμε ότι αυτά τα δίκτυα σχέσεων και 
αλληλεγγύης μπορεί να μην επιταχύνουν απαραίτητα ή να πυροδοτή¬ 
σουν την έλευσή της, θα διασφαλίσουν όμως ότι δε θα παράξει νέα 
Γκούλαγκ και νέα τέρατα. 

7.3 Εισήγηση της κατάληψης Κτήματος Πραποπούλου 

Γεια χαρά και από μας, από την κατάληψη Πραποπούλου, στο Χα¬ 
λάνδρι στην Αθήνα. Να πω λίγα για την κατάληψη, για να καταλάβε¬ 
τε λίγο όσοι δεν ξέρετε τι παίζει εκεί κάτω. Είμαστε στον πέμπτο χρό¬ 
νο λειτουργίας κατάληψης ιδιωτικού χώρου ενός κτιρίου, το οποίο 
έχει και αρκετό χώρο, τέσσερα στρέμματα περίπου κήπου. Τι κάνου¬ 
με εμείς όσον αφορά αυτήν εδώ την κουβέντα για τις δομές κοινωνι¬ 
κής αναπαραγωγής; 

Λοιπόν ένα πράγμα που κάνουμε είναι να παράγουμε πολιτικό 
λόγο και δράση επιθετική στο υπάρχον, στο πλαίσιο της θεωρίας, να 
το πω έτσι, και το άλλο είναι να προσπαθούμε να δοκιμάζουμε, να 
ανιχνεύουμε κάποιες καταστάσεις, εγχειρήματα για το πώς μπορού- 



0ΟΜΜΙΙΝΙ5ΜΟ5 321 


με εδώ και τώρα να παλέψουμε κάποια πράγματα που θέλουμε να 
κρατηθούν σε μια μετεπαναστατική κοινωνία. Εντάξει, αυτό είναι 
λίγο ακροβασία, καταλαβαίνετε όμως τι εννοώ. Δηλαδή, μια απάντη¬ 
ση στο ερώτημα στο κατά πόσο μια δομή κοινωνικής αναπαραγωγής 
είναι επαναστατική από μόνη της: εμείς λέμε όχι, σίγουρα πρέπει να 
υπάρχει, αλλά χωρίς το υπόλοιπο, το άλλο σκέλος, δε γίνεται να προ- 
καλέσει μια επανάσταση. Εμείς αντιλαμβανόμαστε ως δομές κοινω¬ 
νικής αναπαραγωγής την οργάνωση της ζωής, των ανθρώπινων δρα¬ 
στηριοτήτων, με όρους ελευθεριακούς, κομμουνιστικούς, αντικαπιτα- 
λιστικούς, χωρίς εξουσίες, χωρίς εμπορευματοποίηση, αντιιεραρχι- 
κά. Βέβαια αυτό σηκώνει και μια κουβέντα για το ποιες από όλες τις 
πτυχές της ζωής, όπως είναι τώρα δομημένη, θέλουμε να κρατήσουμε, 
δηλαδή σίγουρα όχι όλες. Έτσι, να πω ένα παράδειγμα, δεν ξέρω αν 
όντως ένα αυτοργανωμένο εστιατόριο έχει να προσφέρει κάτι, αν θα 
πρέπει σαν δομή να υπάρχει σε μια επαναστάτημένη, ελεύθερη κοι¬ 
νωνία να το πω έτσι. 

Εμείς έχουμε ασχοληθεί με διάφορες πτυχές, όσο μπορέσαμε 
να πειραματιστούμε. Σε μια πρώτη φάση καλλιεργήσαμε συλλογικά 
πίσω στο χωράφι, παράξαμε προϊόντα, σίγουρα δεν καλύφθηκαν οι 
διατροφικές ανάγκες ούτε καν όλων των ανθρώπων της κατάληψης, 
πάντως υπήρξε διάδοση της γνώσης, της μόρφωσης, από άτομα που 
ξέρανε αλλά και όλο αυτό το πνεύμα του συλλογικού, του να πράττεις 
συλλογικά. Κλήθηκε και άλλος κόσμος, δηλαδή όλο αυτό ήταν δημό¬ 
σιο, και ό,τι κάνουμε προσπαθούμε να το δημοσιοποιούμε και να κα¬ 
λούμε κόσμο από τη γειτονιά και από άλλες γειτονιές στο χώρο μας. 
Μια άλλη βασική διαδικασία είναι αυτή της αυτομόρφωσης, είτε γίνε¬ 
ται ρητά είτε άρρητα. Δηλαδή θέλω να πω, έχουμε οργανώσει κύκλους 
αυτομόρφωσης για διάφορα ζητήματα: κοινωνική ψυχολογία, θέματα 
των υπολογιστών, ιδιωτικότητα στο ϊηΐετηεί, αλλά μέσα σε μια κατά¬ 
ληψη πολλοί θα γνωρίζετε ότι η διαδικασία της αλληλομόρφωσης, δη¬ 
λαδή το πώς ο ένας μεταδίδει στον άλλο τις γνώσεις, τις πληροφορίες, 
γίνεται σε καθημερινή βάση. Αυτά άπτονται έτσι κι αλλιώς στον τρό¬ 
πο, αυτό αφορά όλες τις καταλήψεις. Θεωρούμε ότι το πώς συλλογι¬ 
κά διαχειρίζεσαι ένα χώρο είναι έτσι κι αλλιώς μια διαδικασία, μπο¬ 
ρεί να μην είναι μια δομή αλλά είναι σίγουρα μια διαδικασία και απο¬ 
τελεί στοίχημα που θέλουμε να κρατηθεί, δηλαδή το να μπορούν οι 

άνθρωποι να διαχειριστούν συλλογικά ένα χώρο, με ίσους όρους και 
όχι να είναι ο πατέρας που να διαχειρίζεται το σπίτι, ο διαχειριστής 
στην πολυκατοικία, το αφεντικό στην εργασία και στο χώρο. Έχουμε 
κι εμείς τώρα τελευταία μια συλλογική κουζίνα και είναι παρόμοιοι οι 
προβληματισμοί και γενικά οι πτυχές που έχουμε σκεφτεί. 

Τώρα μια κριτική, στο πώς έχουν εφαρμοστεί αυτά τα πράγματα. 
Σίγουρα λόγω και έλλειψης χρόνου και χώρου, το περιβάλλον στο 
οποίο γίνονται αυτά, ο καπιταλισμός να το πω έτσι, είναι πολύ εχθρι¬ 
κό, αφιλόξενο σε τέτοια πράγματα, οπότε εμείς θεωρούμε ότι ανα¬ 
γκαστικά αυτά τα εγχειρήματα θα είναι, έτσι κι αλλιώς, μερικά. Δε 
θεωρούμε ότι υπάρχουν νησίδες ελευθερίας στον καπιταλισμό, αλλά 
όμως αξίζει να προσπαθούμε εδώ και τώρα να φτιάχνουμε, να οικο¬ 
δομούμε πράγματα που θέλουμε, για το πώς θέλουμε να οργανωνό¬ 
μαστε σαν κοινωνία. Αυτά με λίγα λόγια. 

7.4 Εισήγηση του καφενείου «Ανευ Αρχών» 

Εμείς παιδιά είμαστε καφενείο, είμαστε δώδεκα άτομα, είμαστε το 
Άνευ Αρχών. Ξεκινήσαμε πριν από τέσσερις μήνες, λειτουργούμε αυ- 
τοργανωμένα, όλο το εγχείρημα είναι πολιτικό και ξεκίνησε για να 
βοηθήσει κινηματικά όπου υπάρχει ανάγκη. Προσπαθήσαμε ξεκινώ¬ 
ντας πριν από τέσσερεις μήνες, ήμασταν λίγοι, σιγά-σιγά γίναμε πε¬ 
ρισσότεροι. Ο καθένας μέσα σε αυτό το εγχείρημα δίνει την προ¬ 
σωπική του εργασία χωρίς κανένα προσωπικό όφελος και κάθε τέ¬ 
λος του μήνα αποφασίζεται από μια συνέλευση που υπάρχει πού θα 
πηγαίνουνε τα αποτελέσματα του καφενείου, τα χρηματικά αποτελέ¬ 
σματα. Προσπαθούμε να έρθουμε σε επικοινωνία με πρακτικά αδύ¬ 
ναμους κρίκους, κοινωνικά αποξενωμένους, είτε μειονότητες είτε ό,τι 
άλλο είναι αυτό, για να τους δώσουμε μια μέρα εξτρά, γιατί αυτή τη 
στιγμή λειτουργούμε τέσσερεις μέρες τη βδομάδα, δηλαδή να ανοί¬ 
ξουμε μια Πέμπτη, να πάρουν μια μέρα που τη διαχειρίζονται μόνο 
αυτοί και να είναι δίκιά τους, με δικά τους φαγητά και όλα τα οφέ¬ 
λη να πηγαίνουν σε αυτούς για την υποστήριξή τους. Επίσης σχέδια 
υπάρχουν για συλλογικές κουζίνες με διάφορες θεματικές τις οποίες 
σιγά-σιγά κι εμείς οργανώνουμε γιατί είμαστε πολλοί φρέσκοι. Σκέ¬ 
ψεις υπάρχουν για να πάμε πέρα από τη διαδικασία του καφενείου 

και του εατιατορίου. Όπως είπαν και τα παιδιά [από το Ντουλάπι], 
προσπαθούμε κι εμείς να έρθουμε σε συνέχεια με τους προμηθευ¬ 
τές, δηλαδή να είναι όσο το δυνατόν και βιολογικά (τα προϊόντα) και 
οι προμηθευτές να είναι ελεγμένοι με την έννοια της μαύρης εργασί¬ 
ας στο βαθμό του εφικτού, να μπούμε και στον πρωτογενή τομέα με 
την έννοια του να μπορέσουμε, ερχόμενοι σε επαφή με αυτούς τους 
παραγωγούς, να φέρουμε τα προϊόντα τους μέσα στο καφενείο και 
να μπορούν να πωλούνται, φυσικά σε πολύ φτηνότερες τιμές και σε 
πολύ καλύτερη ποιότητα. Αυτά. Δεν ξέρω αν κάποιος θέλει να ρωτή¬ 
σει κάτι, γιατί ήρθαμε εντελώς απροετοίμαστοι. 

Ο χώρος είναι στην Αγ. Δημητρίου, ενοικιαζόμενος. Από τα κέρ¬ 
δη, δίνονται πρώτα τα έξοδα και όλα τα υπόλοιπα λεφτά πηγαίνουν 
κινηματικά. Κάθε φορά που αποφασίζεται κάτι, βγάζουμε ένα κειμε- 
νάκι εσωτερικά και ανακοινώνουμε πού έχουν πάει τα λεφτά. 

7.5 Συζήτηση 

Σχόλιο 1: 

Δύο-τρεις διευκρινιστικές ερωτήσεις θέλω να κάνω. Πρώτη ερώτη¬ 
ση: Πώς βλέπετε το ζήτημα της ανθρώπινης εργασίας την ώρα που γί¬ 
νεται όλη η ιστορία στο Άνευ Αρχών, δηλαδή τί είδους εργασία είναι 
αυτή, πώς την ορίζετε και πώς την μοιράζετε; 

Δεύτερη ερώτηση: Αν μπορείτε δώστε κάνα δύο παραδείγματα, 
όχι σε σχέση με το πού πήγαν αυτά τα κέρδη ή οτιδήποτε τέτοιο, αλλά 
αν υπήρξαν βοηθητικά σε κάποια διαδικασία. 

Τρίτη ερώτηση: Επειδή ψάχνεστε τώρα κάπως να ανοίξετε από 
ό,τι κατάλαβα μια μέρα παραπάνω για κάποιους, κάποιες ομάδες, 
ορίστε το λίγο παραπάνω, τι συμβαίνει με αυτούς; Υπάρχει μια μέρα 
κατά την οποία μαζεύεται στοκ ή προϊόντα, πρώτες ύλες και εκείνη 
την ημέρα το διαχειρίζονται αυτοί; Τι συμβαίνει με το παραγόμενο 
κέρδος, αυτό πηγαίνει σε αυτούς ή μπαίνει σε μια κεντρική κουβέ¬ 
ντα συνέλευσης κατά την οποία υπάρχουν κάποιες προτεραιότητες; 

Με έναν τρόπο, δηλαδή, πώς το βλέπετε να κυλάει στο χρόνο όταν 
αυξηθούν είτε οι άνθρωποι που εμπλέκονται ή προκύψει να μη βγαί¬ 
νει και τόσο, οικονομικά και πολιτικά. Οικονομικά από τη μία βγαί¬ 
νει; Δεν ξέρω... θα μας πείτε. Και πολιτικά σε σχέση με το πώς κά- 

ποιος εξωτερικός το αντιλαμβάνεται αυτό το εγχείρημα, δηλαδή μπο¬ 
ρώ εγώ να έρθω εκεί πέρα και να το δω σαν ένα μαγαζί κάποιων φί¬ 
λων μου; Μπορώ να το δω -είναι λίγο προβοκατόρικα αυτά για να 
τα απαντήσετε- ως ένα χώρο ο οποίος προτάσσει κάτι για την εργα¬ 
σία ή όχι; Μπορώ να το δω ως ένα χώρο ο οποίος προτάσσει κάτι σαν 
την αλληλοβοήθεια μέσω χρηματικού ποσού σε κάποιους χ, ψ, ζ, κα¬ 
λούς σκοπούς; 

Σχόλιο από Άνευ Αρχών: 

Κατά βάση ο τρόπος εργασίας μέσα είναι ότι όλοι κάνουν από όλα, 
είναι εκατό τις εκατό συμμετοχικός, δεν υπάρχουν φυσικά ιεραρχί¬ 
ες -αυτά δε χρειάζεται να ειπωθούν, νομίζω είναι αυτονόητα- αλλά 
ακόμη και στο πρακτικό κομμάτι όλοι κάνουν από όλα, όλοι πρέπει 
να μάθουν από όλα, δεν υπάρχει σερβιτόρος και μάγειρας, είναι όλα 
κυκλικά. Τώρα, όσον αφορά τη δεύτερη ερώτηση για το πού πάνε τα 
χρήματα. Τα χρήματα μέχρι στιγμής έχουν πάει στο Ταμείο Αλληλεγ¬ 
γύης Φυλακισμένων, στην υπόθεση ΠΙΚΠΑ, στους μετανάστες, στην 
υπόθεση των τριακοσίων μεταναστών όταν ήταν ενεργή, ξανά δυο 
φορές έχουμε δώσει στο ΠΙΚΠΑ, και τώρα σε μια μπροσούρα που 
πάλι είναι για την αλληλεγγύη στους πολιτικούς κρατούμενους και 
αυτό το μήνα και κάποια χρηματική βοήθεια για μια υπόθεση στο 
Βόλο που ασκήθηκαν διώξεις. Όσον αφορά τις ομάδες: η μέρα που 
θα δίνουμε στις ομάδες που χρίζουν βοήθειας κ.λπ. είναι καθαρά δί¬ 
κιά τους, αυτόνομη χρήση καθαρά του χώρου. Έρχονται, λειτουρ¬ 
γούν μέσα στο χώρο, τους παρέχεται ο χώρος εκατό τοις εκατό και 
ότι κέρδη βγάλουν τα παίρνουν αυτοί, δηλαδή τα κέρδη τα παίρνουν 
αυτοί, δε μπαίνουν σε κανένα ταμείο, σε καμία συνέλευση. Ποιοι 
μπορεί να είναι αυτοί; Κάναμε μια φορά με Αφγανούς, προσπαθή¬ 
σαμε να έρθουμε σε επαφή με τον Ξενώνα, προσπαθήσαμε να έρ¬ 
θουμε σε μια επαφή με άλλου τέτοιου είδους ομάδες, είτε Σομαλούς, 
είτε Μπαγκλαντεσιανούς, ακόμη δεν έχουν ευοδώσει αυτές οι προ¬ 
σπάθειες, προσπαθούμε να βρούμε μια άκρη με ηιιεετ ομάδες επίσης. 

Σχόλιο 2: 

Εγώ θέλω να σας ρωτήσω ένα-δυο πράγματα πάνω στο εγχείρημα 
που κάνατε πριν τέσσερεις μήνες, ουσιαστικά από ό,τι καταλαβαίνω 

η ενασχόλησή σας με το κίνημα, η ανάγκη για χρήματα που πάνε για 
κινηματικούς ή λόγους αλληλεγγύης σας προέτρεψε να ανοίξετε αυτό 
το εγχείρημα. Προσπαθώντας να κάνω έναν παραλληλισμό με τις μο- 
νοθεματικές πρωτοβουλίες που βέβαια είναι κινηματικές εκατό τοις 
εκατό, θέλω να ρωτήσω το εξής. Κάποιες φορές στις μονοθεματικές 
πρωτοβουλίες για τους πολιτικούς κρατούμενους, για τους άνεργους, 
για την εκπαίδευση μπαίνουμε σε μια διαδικασία να κάνουμε ένα 
άνοιγμα στην κοινωνία και, ας πούμε, να έρθουν σε αυτές τις πρω¬ 
τοβουλίες άνθρωποι που ενδιαφέρονται πάρα πολύ ή ενδιαφέρονται 
εκείνη τη στιγμή για το θέμα αυτής της πρωτοβουλίας, και μέσα από 
αυτό να τους ανοίξουμε μια πόρτα, χωρίς να σημαίνει ότι εμείς τα ξέ¬ 
ρουμε όλα ή είμαστε καλύτεροι, στο κίνημα ή σε μια ευρύτερη θεώ¬ 
ρηση των πραγμάτων που μπορεί να φτάσει μέχρι εναντίον του κα¬ 
πιταλισμού, κομμουνιστικοποίηση, που ακούστηκαν αυτά κ.λπ. Λοι¬ 
πόν αντίστοιχα ήθελα να ρωτήσω το εξής, και επειδή μάλλον είστε λί¬ 
γους μήνες ακόμα και να μην έχετε [θέσει] αυτή την ερώτηση, αυτή τη 
στιγμή ίσως έχει αξία να την έχετε στο μυαλό σας, στο πίσω μέρος του 
μυαλού σας έτσι ώστε κάποια στιγμή να απαντηθεί: κάποιοι οι οποίοι 
έρχονται ως πελάτες, συγγνώμη τώρα που το χρησιμοποιώ έτσι, κά¬ 
ποιοι εξωτερικοί, όπως είμαι εγώ που μπορώ να έρθω να φάω κ.λπ., 
έχει μεγάλη αξία αν συμβαίνει ή αν θα συμβεί, αν πίνοντας ή τρώγο¬ 
ντας ή με την ύπαρξή τους εκεί άνοιγε μια πόρτα στο κίνημα δηλαδή 
δεν έρχονταν-έφευγαν απλά αφήνοντας τα χρήματα που εσείς, εμείς, 
τα διαχειριζόμαστε προς τους σκοπούς που θέλουμε. Αλλά ίσως μέσα 
από εκεί τελικά γίνονταν ενεργοί και μπαίνοντας στη διαδικασία να 
συμμετέχουν στο δικό σας εγχείρημα ή μπαίνοντας σε μια διαδικα¬ 
σία μεγαλύτερη. Δηλαδή να μην είναι απλά πελάτες εδώ και εκεί και 
απλά να παν τα χρήματα κάπου, αλλά να είναι κινηματικοί. Πάνω 
κάτω αυτό, δε ξέρω αν καταλάβατε την ερώτηση. Ευχαριστώ. 

Σχόλιο από Άνευ Αρχών 

Λοιπόν ως τώρα τι έχουμε κάνει εκεί: πρώτα από όλα αρκετοί έχουν 
επισκεφτεί το χώρο, έτσι κι αλλιώς τον ξέρουν. Έχουμε γύρω-γύρω 
αρκετό έντυπο υλικό για να μπορεί να πάρει οποιοσδήποτε που θέ¬ 
λει να έρθει σε επαφή με άλλα έντυπα. Έχουμε σε κάθε τραπέζι δικό 
μας έντυπο υλικό, ώστε να μπορεί να ξέρει, να είναι συνειδητή η θέση 

του, που έρχεται, τι κάνει, που πηγαίνουν τα χρήματά του, ένας άγνω¬ 
στος πού μπαίνει έχει δηλαδή μια γνώση. Ταυτόχρονα έχουμε ανα¬ 
τρέψει ως τώρα τους τρόπους διεξαγωγής αυτού του πράγματος, δη¬ 
λαδή δεν υπάρχει αυτή η σχέση σερβιτόρου, δεν υπάρχει αυτή η σχέ¬ 
ση παίρνω-δίνω, «τι θέλετε», όλη αυτή η συμπεριφορά, ο τρόπος συ¬ 
μπεριφοράς δηλαδή ως τώρα. Από εκεί και μετά μένουν πολλά πράγ¬ 
ματα να κάνουμε σίγουρα, δεν είναι ένας ναός για να μπορούμε να 
βάλουμε κόσμο μέσα στο κίνημα αλλά είναι εν γνώσει των περισσό¬ 
τερων από τον τίτλο ακόμα απέξω, μέχρι μέσα, τον έντυπο χώρο πώς 
το βρίσκουμε, το πού είναι και τι κάνουμε εκεί πέρα. 

Σχόλιο 3: 

Εγώ, χωρίς να είμαι ενάντια σε οποιαδήποτε τέτοια κίνηση, θεωρώ 
ότι καμιά φορά κάποιες τέτοιες σχέσεις... εντάξει, μπορεί να έχει κα- 
ταργηθείη σχέση μάγειρα-σερβιτόρου κ.λπ., είναι μια λογική πολλών 
ανθρώπων που επικρατεί σε πολλούς χώρους σήμερα. Το να πηγαί¬ 
νω σε ένα εστιατόριο, σε έναν οποιοδήποτε χώρο μέσα στον οποίο τα 
χρήματα πηγαίνουν για κάποιο κινηματικό σκοπό, αυτό το πράγμα 
κατά κάποιο τρόπο υποκαθιστά μέσα στη συνείδηση τους μια πραγ¬ 
ματική δράση και έρχεται να υποκαταστήσει μια άλλη δράση. Μπαί¬ 
νει πάρα πολύ το ότι δίνω κάποια χρήματα εκεί, έχω μια επαφή και 
καμιά φορά λειτουργεί ναι μεν θετικά στο ότι όντως υπάρχουν ανά¬ 
γκες και είναι καλό αυτό που γίνεται, να βρίσκονται τρόποι να μαζευ¬ 
τούν χρήματα, γιατί δυστυχώς είναι απαραίτητα ακόμη σε πάρα πολ¬ 
λά πράγματα. Αλλά κρύβει και μια επικινδυνότητα στο πώς ο καθέ¬ 
νας το αντιλαμβάνεται. 

Σχόλιο 4: 

Λοιπόν εγώ είμαι από την Υφανέτ, κάποιες σκόρπιες σκέψεις θα πω 
τώρα σχετικά με το θέμα σήμερα. Λέμε για δομές και για δομές κοι¬ 
νωνικής αναπαραγωγής. Η αλήθεια είναι ότι οι καταλήψεις σε ένα 
βαθμό, όπως τις γνωρίζουμε μέχρι τώρα, εξυπηρετούσαν πάντα ένα 
κομμάτι μιας κοινωνικής αναπαραγωγής για αυτούς που συμμετεί¬ 
χαν πιο στενά στο κίνημα, στο χώρο. Σε ένα βαθμό, δηλαδή ήταν χώ¬ 
ροι που ικανοποιούσαν κάποιες ανάγκες κοινωνικοποίησης, πολιτι¬ 
κοποίησης, συνάντησης, συζήτησης, ζύμωσης. Σε ένα τέτοιο πλαίσιο 

άρχισαν τα τελευταία δέκα χρόνια -και από πιο παλιά υπήρχαν πα¬ 
ραδείγματα, από όσο γνωρίζω τουλάχιστον όπως εγώ τα έχω ζήσει 
στη Θεσσαλονίκη- προσπάθειες να εμπλουτίζεται αυτό το κομμάτι 
των δομών με διαδικασίες καθημερινότητας, με το να ανοίγονται ζη¬ 
τήματα, κυρίως πάλι προς το εσωτερικό για το πώς ζούμε, για το πώς 
τρώμε, πώς στεγαζόμαστε. Από εκεί προκύψαν και πειραματισμοί σε 
στεγαστικά εγχειρήματα, με συντροφικές κουζίνες, με έναν άλλο τρό¬ 
πο να διαχειριζόμαστε τον ελεύθερό μας χρόνο. Αυτό, τουλάχιστον 
για εμένα, όπως το βίωσα, έγινε και σε μια περίοδο που ως νέος είχα 
αρκετό ελεύθερο χρόνο ανάμεσα σε άλλους ανθρώπους, κυρίως της 
ηλικίας μου. Ουσιαστικά πέρα από το πολιτικό κομμάτι εγώ νιώθω 
και πιστεύω ότι είχαμε βρει ένα τρόπο να ζούμε, να μοιραζόμαστε 
και ταυτόχρονα να αμφισβητούμε αυτό που συνέβαινε γύρω μας. 

Καλά είναι αυτά που γίνονται και μακάρι να συνεχίσουν να γίνο¬ 
νται και μέσα στις καταλήψεις και εκτός των καταλήψεων με άλλους 
τρόπους, αλλά κάπως τον τελευταίο καιρό έχουν αρχίσει να ανοί¬ 
γουν, να μπαίνουν ζητήματα και πιο ευρύτερα, δηλαδή κάναμε μια 
συντροφική κουζίνα εδώ και πόσα χρόνια στην Υφανέτ, παλιότερα 
και στη Μαύρη Γάτα, και μιλούσαμε για έναν άλλο τρόπο να διαχει¬ 
ρίζεσαι την καθημερινότητά σου, να μοιράζεσαι την τροφή κ.λπ.. Βλέ¬ 
πουμε ότι πλέον υπάρχουν ζητήματα και ανάγκες που ξεπερνάν κατά 
πολύ τη διαχείριση του ελεύθερου χρόνου και κυρίως, τα τελευταία 
δυο χρόνια μπαίνουν και με ένα βίαιο τρόπο, π.χ. λόγω της ανεργίας, 
πολλοί είμαστε τελειόφοιτοι και δεν έχουμε στον ήλιο μοίρα, μπαί¬ 
νουν ζητήματα για το πώς συλλογικά, είτε μέσα στις ήδη υπάρχουσες 
δομές είτε αλλιώς, θα καταφέρουμε να επιλύσουμε στοιχειώδη ζητή¬ 
ματα επιβίωσης. Αυτόν κάπως τον προβληματισμό έχει και αρκετός 
κόσμος στην Υφανέτ, αναζητώντας διεξόδους για το πώς μπορούν να 
χρησιμοποιηθούν οι δομές που έχουμε σε μια κοινωνική προοπτική, 
και ως αντιθεσμίσεις και ως αντιπροτάσεις ή μέσα από διαδικασίες 
αγώνα που θα μπορούσαν να συσχετιστούν με αυτές τις δομές. Κάπως 
μας έχει περάσει η ιδέα ενός κοινωνικού εστιατορίου που να απευ¬ 
θύνεται και στον κόσμο που συμμετέχει στο κίνημα αλλά και ευρύτε¬ 
ρα. Εντάξει, έχει πολλά ζητήματα αυτό το πράγμα, έχει πάρα πολύ εν¬ 
διαφέρον που ακούγονται, παρουσιάζονται άλλα εγχειρήματα κοντι¬ 
νά ή κάπως σχετικά με αντίστοιχες δομές. Εγώ θα επικεντρώσω και 

στο Άνευ Αρχών που γνωρίζουμε καλύτερα στην πόλη μας. Ας πούμε 
εγώ θα έβλεπα τέτοιες δομές, οι οποίες θα ξεφύγουν από τα εσωτερι¬ 
κά του κινήματος, δηλαδή θα μπορέσουν να βάλουν ένα ζήτημα π.χ. 
στο πώς ως άνεργοι μπορούμε να οργανωθούμε σε μια γειτονιά και 
να φτιάξουμε, να δημιουργήσουμε συλλογικά τους όρους της δικής 
μας αναπαραγωγής, ταυτόχρονα φυσικά και μέσα από μια διαδικα¬ 
σία αγώνα που θα ανοίγει ζητήματα ευρύτερα. Αυτά κάπως τα γενικά. 

Σχόλιο 5: 

Λοιπόν, θα μιλήσω ως χρήστης των δύο συλλογικών κουζινών που 
υπάρχουν στο Αυτόνομο Στέκι, οπότε αυτά που θα πω θα αφορούν 
πιο πολύ στο πώς εγώ έχω αντιληφθεί αυτά τα εγχειρήματα μέσα από 
τη χρήση που τους κάνω και όχι πώς τα ίδια τα εγχειρήματα έχουν την 
εικόνα για τον εαυτό τους ή πώς τα ίδια τα εγχειρήματα ορίζουν το τι 
θέλουν να πουν. Δεν είναι εδώ πέρα οι συντρόφισσες και οι σύντρο¬ 
φοι που ασχολούνται με τα εγχειρήματα, οπότε θα πω δυο λόγια για 
το πώς εγώ τα έχω δει. Λοιπόν, το πιο παλιό εγχείρημα είναι η συλ¬ 
λογική κουζίνα της Τετάρτης η οποία είναι περίπου δυο χρόνια. Λει¬ 
τουργεί με τη λογική της ελεύθερης συνεισφοράς, δηλαδή δεν υπάρ¬ 
χει κάποιο συγκεκριμένο αντίτιμο. Αυτή η συνεισφορά μπορεί να εί¬ 
ναι σε εργασία, σε χρήμα ή προϊόντα. Υπάρχει μια σχετικά σταθερή 
ομάδα που μαγειρεύει κάθε Τετάρτη, η οποία όμως κάθε φορά πλαι¬ 
σιώνεται και από κόσμο ο οποίος δεν είναι σε αυτή τη σταθερή ομά¬ 
δα ή έρχεται στο μαγείρεμα. Υπάρχουν γύρω στα τριάντα με σαρά¬ 
ντα άτομα στην κουζίνα αυτή, οι πιο πολλοί έχουν μια σταθερή σχέση 
με την κουζίνα, δηλαδή είναι ένας κόσμος που έρχεται με μια σταθε¬ 
ρότητα. Πέρα από τον κινηματικό κόσμο, υπάρχει ένας κόσμος που 
είναι στη γειτονιά, κυρίως είναι άνθρωποι που έρχονται και μαγει¬ 
ρεύουν και γουστάρουν το εγχείρημα, έχουν μια κάποια πολιτικοποί¬ 
ηση, όχι όμως αναγκαστικά τέτοια που να ταυτίζεται με το χώρο. Επί¬ 
σης, είναι ορισμένοι άνθρωποι που έχουν κάποια προβλήματα επι¬ 
βίωσης, που χρησιμοποιούν το χώρο, καθώς και κάποιοι εργαζόμε¬ 
νοι από έναν κοντινό εκδοτικό οίκο, τον Άγρα, με τον οποίο, από την 
απεργία που είχε γίνει παλιότερα, έχουμε συγκροτήσει πολύ καλές 
συντροφικές σχέσεις. 

Κατά την άποψή μου, ένα από τα θετικά στην όλη ιστορία της κου- 

ζίνας είναι ότι αυτή η σταθερότητα της σχέσης του κόσμου που τρώ¬ 
ει δημιούργησε και μια σταθερότητα των σχέσεων μεταξύ τους, δηλα¬ 
δή αυτός ο κόσμος που γνωρίστηκε στην κουζίνα δε γνωριζόταν πριν, 
δεν ήταν από τις ίδιες πολίτικες συλλογικότητες ή ομάδες, ή ας πού¬ 
με κάποιοι δεν είχαν σχέση με πολίτικες ομάδες, όμως μέσω της δι¬ 
αδικασίας αυτής άρχισε να γνωρίζεται, να κάθεται μαζί στο τραπέ¬ 
ζι, να πίνει μετά μπύρες, να κουβεντιάζει διάφορα ζητήματα από τα 
κοινωνικά, τα προσωπικά, μέχρι τα πολιτικά και γενικά να δημιουρ- 
γούνται σχέσεις που σπάνε τη λογική της απομόνωσης, της μοναξιάς 
κ.λπ. Παρ’όλα αυτά, η κουζίνα έχει κάνει κάποια πράγματα που για 
εμένα είναι πολύ σημαντικά, πολύ βασικά. Έχει κάνει αρκετές αλ¬ 
ληλέγγυες κουζίνες, όπου το περίσσευμα από το κουτί της ενίσχυσης, 
πέρα από τα έξοδα, πηγαίνει σε αλληλεγγύη σε διάφορα εγχειρήμα¬ 
τα, είτε αυτά είναι πολιτικοί κρατούμενοι ή αγώνες μεταναστών, ερ¬ 
γατικοί αγώνες κ.λπ.. Ένα άλλο αρκετά σημαντικό ζήτημα που έχει 
θέσει είναι η λογική της απεργιακής κουζίνας. Επειδή συνήθως οι 
γενικές απεργίες πέφτουν Τετάρτες, υπάρχει το εξής σκεπτικό: όταν 
κάνουμε απεργία, δεν πάμε ούτε στη δουλειά, αλλά δεν πάμε ούτε 
στα μαγαζιά, απεργούμε από τη δουλειά, αλλά ταυτόχρονα δεν πάμε 
να καταναλώσουμε, και προφανώς κάνουμε αλληλεγγύη στον κλάδο 
του επισιτισμού, που στην Αθήνα υπάρχει και ένα δυνατό σωματείο 
βάσης σε σχέση με αυτό. Αυτή περίπου είναι η συλλογική κουζίνα της 
Τετάρτης, η οποία είναι και η πιο μακροχρόνια. 

Ένα καινούργιο εγχείρημα που έχει ξεκινήσει εδώ και δυο μήνες 
περίπου είναι η Συλλογική Κουζίνα των Ανέργων, η οποία γίνεται 
κάθε Τρίτη, προς το βράδυ. Έχει ξεκινήσει από κάποιους ανέργους, 
οι οποίοι προσπαθούν αυτή τη στιγμή να φτιάξουν ένα σωματείο βά¬ 
σης ανέργων στην Αθήνα, αλλά χωρίς να έχει ταυτιστεί μαζί του, εί¬ 
ναι ένα διαφορετικό εγχείρημα. Η λογική των συντρόφων που το ξε¬ 
κίνησαν είχε να κάνει -πέρα από την κάλυψη της ανάγκης του φαγη¬ 
τού στους άνεργους που είναι αρκετά σημαντική- με μια λογική να 
σπάσει τη μοναξιά, τη μιζέρια, την απομόνωση που νιώθει, την εξατο- 
μίκευση που νιώθει ο άνεργος, να βρεθούν αυτοί οι άνθρωποι μαζί να 
κουβεντιάσουν γύρω από το ζήτημα της ανεργίας, να δουν πως μπο¬ 
ρούν να οργανωθούν, να αντισταθούν και γενικά να αρχίσουν να γί¬ 
νονται συλλογικό υποκείμενο. Ταυτόχρονα ένας άλλος στόχος των 

συντρόφων και σε σχέση με το σωματείο αν προχωρήσει, αλλά και 
χωρίς το σωματείο, ήταν από το περίσσευμα του κουτιού να δημι- 
ουργηθεί ένα ταμείο αλληλεγγύης, ώστε όταν κάποιος άνεργος που 
συμμετέχει στη διαδικασία έχει κάποια πολύ σοβαρά και επείγοντα 
προβλήματα, π.χ. δεν μπορεί να πληρώσει το ενοίκιό του, δεν μπο¬ 
ρεί να πληρώσει κάποιο λογαριασμό της Δ.Ε.Η., να βοηθιέται από 
αυτήν την κατάσταση. Αυτά, έτσι λίγο, για την περιγραφή αυτών των 
δυο δομών κοινωνικής αναπαραγωγής. Ένα κομμάτι του κόσμου εί¬ 
ναι κοινό και στις δυο κουζίνες. Επίσης, υπάρχει μια σχέση έτσι με 
έναν κόσμο της γειτονιάς, χωρίς αυτό να σημαίνει ότι έχει αποκτή¬ 
σει τα χαρακτηριστικά αυτού που θα λέγαμε μιας κοινωνικής κουζί¬ 
νας, μιας κουζίνας που καλύπτει τις ανάγκες της γειτονιάς. Παρ’ όλα 
αυτά, ήταν η κουζίνα ένας λόγος που κατέβηκε κόσμος τα σκαλιά του 
υπογείου του αυτόνομου στεκιού που αλλιώς δε θα τα κατέβαινε και 
αυτό ήταν σημαντικό για μας, για την κουζίνα, για το στέκι και γενι¬ 
κά για αυτό που λέμε κοινωνικοποίηση σε σχέση με τη γειτονιά, πώς 
σπας τις περιχαρακώσεις σου ως πολιτικός χώρος κ.λπ. 

Ένα άλλο στοιχείο που θέλω να θίξω, είναι ότι τέτοια εγχειρή¬ 
ματα θα είναι μεγάλο λάθος να θεωρήσουμε ότι υπάρχει ένας μονά¬ 
χα τρόπος να υπάρχουν, ότι υπάρχει μια συνταγή, πρέπει να τη βρού¬ 
με, να την ορίσουμε και να την ακολουθήσουμε. Νομίζω ότι τέτοια 
εγχειρήματα πρέπει τα ίδια να βρούνε τον τρόπο που θα λειτουργή¬ 
σουν, αν θα είναι με αντίτιμο, αν θα είναι χωρίς αντίτιμο, αν θα πρέ¬ 
πει όλοι να περνάνε από όλους τους ρόλους, αν όσοι τρώνε πρέπει 
να μαγειρεύουν ή όχι, ή αν θα είναι αλληλέγγυο εμπόριο, αν θα εί¬ 
ναι στη φάση της ανταλλαγής και όλα αυτά. Νομίζω σε αυτό το πράγ¬ 
μα δεν υπάρχει ένας δρόμος, κάθε συλλογικότητα και κάθε εγχείρη¬ 
μα πρέπει να ανακαλύψει και να βρει αυτό που του ταιριάζει. Σημα¬ 
σία έχει ένας γενικός προσανατολισμός προς μια λογική, πώς απο¬ 
σπάμε κομμάτια της ζωής μας και της ανθρώπινης δραστηριότητας 
από αυτό που λέγεται εμπορευματική εκμετάλλευση, σχέσεις κεφα- 
λαίου-εργασίας. Επίσης, κατά την άποψή μου είναι πολύ ενδιαφέρον 
σαν πείραμα ακόμα και παρ’όλο που φαίνεται στην αρχή να έχει μι¬ 
κρές δυνατότητες, αυτό που είπαν τα παιδιά από την Σκαραμαγκά 
προηγουμένως, το πώς δοκιμάζουμε να βρούμε μορφές που να στηρί¬ 
ζονται πιο πολύ στη λογική του μοιράσματος και της προσφοράς και 

λιγότερο στη λογική της ανταλλαγής. Νομίζω ότι αυτό μπορεί να λει¬ 
τουργήσει περισσότερο ταυτόχρονα, σπάει πιο πολύ τις σχέσεις και 
τις δομές που έχουμε γνωρίσει στον καπιταλισμό. Δεν είναι αναγκα¬ 
στικά εύκολο και σαφώς δεν είναι και ο μοναδικός δρόμος. Θα πρέ¬ 
πει να πω ότι αυτό αφορά αυτά που ξεκινάν από εμάς και δεν εμπλέ¬ 
κονται με αυτό που θα λέγαμε εργατικές κολλεκτίβες. Εκεί πέρα εί¬ 
ναι ένα άλλο μοντέλο, έχει άλλα χαρακτηριστικά, πολύ σημαντικά 
και πολύ θετικά κι αυτά, αλλά σε επίπεδο κοινωνικών πολιτικών χώ¬ 
ρων τα μοντέλα που στηρίζονται πιο πολύ στο μοίρασμα και στην 
προσφορά, κατά την άποψή μου, έχουν μεγαλύτερο ενδιαφέρον. 

Σχόλιο 6: 

Να πω κι εγώ μερικά λόγια σχετικά με το ερώτημα που τέθηκε νω¬ 
ρίτερα. Με ποιο τρόπο ή ποια κατεύθυνση θα μπορούσαμε να δού¬ 
με ώστε να απαντήσουμε πράγματα που αφορούν την προσωπική μας 
επιβίωση. Πάνω σε αυτό θα ήθελα να πω ότι κατ’ εμέ ελάχιστο ενδι¬ 
αφέρον έχει σε ένα πολιτικό καθαρά επίπεδο η δημιουργία κολλεκτί- 
βων, είτε καφενείων, είτε μπαρ, εστιατορίων, οτιδήποτε άλλο που ναι 
μεν απαντάνε με πολύ ωραίο τρόπο στις ανάγκες για επιβίωση των 
ανθρώπων, δεν υπάρχουν αφεντικά, οτιδήποτε ενδιάμεσο, και μοιρά¬ 
ζονται τα λεφτά επί ίσοις όροις, αλλά εντέλει αναπαράγουν την ίδια 
πελατειακή σχέση, τα ίδια προϊόντα, τα ίδια μοντέλα κατανάλωσης, 
διασκέδασης, όλα αυτά. Ότι έχει ένα περιορισμένο ενδιαφέρον και 
ουσιαστικά εξατομικευμένο κατά κάποιο τρόπο και ακόμα και στην 
πλήρη επιτυχία του, ακόμα και να φτιάξουμε μια πόλη γεμάτη κολλε¬ 
κτίβες και αλληλέγγυα εμπόρια, ότι αυτό το πράγμα εντέλει δεν κά¬ 
νει πιο φιλικό το περιβάλλον αυτής της πόλης. Δηλαδή είναι ελάχιστη 
παρηγοριά να ξέρω ότι το ουίσκι που θα πίνω στο εναλλακτικό μπαρ, 
ξέρω γω, τα λεφτά θα πηγαίνουν σε φίλους, ίσως να μην είναι καν πα¬ 
ρηγοριά, να είναι ακόμα χειρότερα. Αναφέρομαι στον κίνδυνο, που 
είναι πάντα υπαρκτός σε τέτοια εγχειρήματα, να κεφαλαιοποιήσεις 
τις φιλικές, συντροφικές ή άλλες σχέσεις και να τις μετατρέψεις σε 
πελατειακές, υποσυνείδητα ή καμιά φορά συνειδητά, χωρίς αυτό να 
σημαίνει ότι δεν έχει ενδιαφέρον σε ένα καθαρά επίπεδο μιας πα¬ 
ρέας, να πούνε «παιδιά προκειμένου να δουλεύουμε στον καθένα να 
μας ρουφάει το αίμα θα κάνουμε κάτι μόνοι μας». 

Για μένα έχει επίσης πάρα πολύ μεγάλο ενδιαφέρον το να κά¬ 
νουμε μια κατάληψη και μέσα σε αυτή την κατάληψη να κοιτάξου¬ 
με να πραγματώσουμε αυτό το οποίο λέμε και ξαναλέμε στο κίνημα 
για χρόνια, ότι η αλληλεγγύη και η αλληλοβοήθεια καθιστά το χρή¬ 
μα άχρηστο, όντως η ανταλλαγή υπηρεσιών, η αμοιβαιότητα και η αλ¬ 
ληλοβοήθεια σε μια κολλεκτίβα, σε μια κατάληψη σε οτιδήποτε, να 
πληροί αυτή τη συνθήκη. Για μένα ένα διακύβευμα είναι πώς αυτό το 
πράγμα θα αφορά όλο και περισσότερο κόσμο και σε αυτό θα έβλε¬ 
πα δίκτυα που εξαπλώνονται και προτάσσουν αυτήν την αμοιβαιότη¬ 
τα, όχι μόνο στο θέμα της τροφής που είπαμε νωρίτερα, αλλά και σε 
άλλα πεδία που ανοίγονται όλο και πιο επιτακτικά, π.χ. το ρεύμα, τις 
ομάδες αλληλοβοήθειας που λένε «κανείς δεν είναι μόνος του απένα¬ 
ντι στη Δ.Ε.Η». Καμία δε θα πάρει την ευθύνη ότι «εγώ επανασυνδέω 
το ρεύμα», αυτό θα το αναλάβει η γειτονιά. Ότι δηλαδή απαντάμε 
συλλογικά και δεν εμπλεκόμαστε άμεσα με εγχρήματες συναλλαγές ή 
αν το θέλουμε με καθαρά ανταλλακτικές. Ο καθένας προσφέρει ό,τι 
μπορεί και ξεκινάμε με το ότι οι άνθρωποι έχουνε περίσσευμα δημι¬ 
ουργικότητας, φαντασίας να προσφέρουν και όλο αυτό το πράγμα, 
όσο μοιράζεται σιγά-σιγά μπορεί να μη λύνει όλα τα προβλήματα επι¬ 
βίωσης, αλλά σε μια ολοένα αυξανόμενη αγριότητα και βαρβαρότη¬ 
τα που ζούμε, αυτό αρχίζει και απαντάει πράγματα και θα έβλεπα τη 
διερεύνησή του σε ολοένα και περισσότερα πεδία. Δηλαδή, μετά το 
ρεύμα και την τροφή μπορούμε να πάμε σε πράγματα που αφορούν 
την ένδυση, τη στέγαση, την ανταλλαγή γενικώς, ομάδες που ασχο¬ 
λούνται με το θέμα της αυτομείωσης κι όλα αυτά. 

Και μέσα σε όλα αυτά, καλό είναι να βοηθάμε και να στηρίζονται 
άνθρωποι που τρέχουν για αυτά τα πράγματα, αλλά καλό είναι κάθε 
φορά να αναρωτιόμαστε ότι σε μια βάση που θα κάναμε, σε ένα κό¬ 
σμο που λέμε ότι θα θέλαμε να έχουμε, τέτοιου είδους καφενεία, τέ¬ 
τοιου είδους εσπρέσο, καφέ Ζαπατίστας συσκευασμένο να πουλιέται 
σε ένα μαγαζί, ακόμα και άμα ξέρω ότι τα λεφτά θα πάνε στους Ζα¬ 
πατίστας, είναι αυτό ένα πράγμα που θα ήθελα να υπάρχει; Οπότε θα 
έβλεπα πιο πολύ να επικεντρωθούμε στη διερεύνηση πεδίων μη εγ- 
χρήματης απαραίτητα συναλλαγής. 

Σχόλιο 7: 

Να πω λίγο κάποια πράγματα για τις συντροφικές κουζίνες. Κάποιος 
κόσμος το είχαμε ξεκινήσει από το 1999 στη Μαύρη Γάτα. Αυτό ήταν 
μια ιδέα που είχε έρθει από ένα γερμανό σύντροφο, εμείς δεν το εί¬ 
χαμε ξανακούσει, που μάλλον στη Γερμανία ήταν παράδοση αυτό 
υποθέτω. Θα πω κάποια ζητήματα που προέκυψαν. Αυτό διήρκησε 
στην αρχική του φάση γύρω στα δύο με τρία χρόνια, οπού υπήρχε 
ομάδα συγκεκριμένη, η οποία μαγείρευε, η οποία ήταν κάπως όπως 
περιγράφηκε, εμπλουτιζόταν, αλλά υπήρχε ένας πυρήνας και στη συ¬ 
νέχεια αυτό σταμάτησε. Ο λόγος που σταμάτησε είναι το θέμα της 
συνέπειας και του χρόνου που απαιτείται για να στηρίξεις μια τέ¬ 
τοια υποδομή, ειδικά όταν δουλεύεις. Κόσμος δηλαδή που το στήριζε 
αυτό κάθε Σάββατο που γινόταν, αυτό σήμαινε ότι ουσιαστικά δού¬ 
λευε μια επιπλέον μέρα για να το βγάζει όπως θεωρούσε, γιατί υπήρ¬ 
χε και μια λογική να βγαίνει κάτι συγκεκριμένο και ποιοτικό. Οπό¬ 
τε το θέμα του χρόνου και της συνέπειας οδήγησε στο να σταματήσει 
αυτή η προσπάθεια και στη συνέχεια ερχόμενοι και στην Υφανέτ εδώ 
πέρα και κάνοντας κάποιες συντροφικές κουζίνες, δεν ακολουθήθη¬ 
κε ακριβώς αυτό το μοντέλο. Αηλαδή κόσμος έφερνε στις συντροφι¬ 
κές κουζίνες φαγητά ή μαγείρευε εδώ αλλά εκ περιτροπής ή πρωτο- 
βουλιακά, χωρίς να υπάρχει μια συγκεκριμένη ευθύνη. Υπήρχε μια 
ομάδα κουζίνας, η οποία ήταν πολύ ρευστή να το πω έτσι. Αυτό είχε 
σαν αποτέλεσμα αυτό που έβγαινε, είναι προσωπικές απόψεις αυτές, 
να είναι ένα πράγμα, που, διατροφικά εννοώ, είχε πολλά ζητήματα 
-δηλαδή να τρώω πέντε διαφορετικά είδη ρυζιού ας πούμε. 

Και για μένα μπαίνει αυτό το ζήτημα στον αντιπραγματισμό και 
σε δομές κοινωνικής αναπαραγωγής που προσδοκούν χωρίς να βγά¬ 
ζουν κάποιο κέρδος αυτοί που το κάνουν, να έχει τη μορφή εργασίας 
ουσιαστικά. Πώς μπορεί αυτό να διατηρηθεί με όρους συνέπειας και 
να προσφέρει κάτι σε αυτούς που έρχονται και το μοιράζονται όπως 
θέλουμε να το διατυπώσουμε τέλος πάντων, το οποίο να είναι «αντα¬ 
γωνιστικό» με αυτό που συμβαίνει στο έξω, ας πούμε, που προσφέ¬ 
ρει ο καπιταλισμός και οι καπιταλιστικές σχέσεις; Για εμένα αυτό το 
πράγμα έχει μια μορφή, ότι αυτό μπορεί να το κάνεις όσο δε δουλεύ¬ 
εις, όσο είσαι σε μια φάση αρκετού ελεύθερου χρόνου και νομίζω ότι 
έχει ένα πολύ σαφές όριο σε σχέση με αυτό. 

Ένα δεύτερο ζήτημα είναι η γενίκευσή του. Δε μπορώ πραγματι¬ 
κά να φανταστώ εύκολα, πώς μπορεί η κοινωνία, οι ανάγκες μιας κοι¬ 
νωνίας σε σχέση με την τροφή, να απαντιούνται με έναν τόσο ρευστό 
και πρωτοβουλιακό τρόπο, χωρίς υποδομές για να μαγειρέψεις μαζι¬ 
κά, γιατί όλες οι υποδομές μας στις καταλήψεις δεν είναι υποδομές 
που μπορούν να παρέχουν σε αρκετό κόσμο τροφή, είναι πολύ περι¬ 
ορισμένες οι δυνατότητες και λόγω χρηματικών ζητημάτων, οπότε σε 
μια προβολή στο μέλλον ή στο άμεσο μέλλον δεν ξέρω πού... Το μο¬ 
ντέλο αυτό γενικά με προβληματίζει, δε λέω ότι το αμφισβητώ συνο¬ 
λικά αλλά με έχει βάλει σε μεγάλο προβληματισμό όσον αφορά την 
τροφή. Υπάρχουν και άλλα πράγματα, άντε η τροφή μπορεί να στε¬ 
γαστεί σε μια κατάληψη, άλλα ζητήματα αναγκών που είναι απαραί¬ 
τητες για μας πώς μπορούν να στεγαστούν; 

Οπότε το συμπέρασμά μου είναι ότι έχουν προβλήματα αυτές οι 
δομές όσο δε μπορούν να συνδεθούν με το ζήτημα της εργασίας και 
δε μπορούν με κάποιο τρόπο να το διαπραγματευτούν αυτό το ζήτη¬ 
μα και γίνονται σε μια καλοπροαίρετη, Ουσιαστική για μένα, με την 
καλή έννοια, λογική των ανθρώπων που συμμετέχουν. 

Σχόλιο 8: 

Επιπρόσθετα πάνω σε αυτό που είπαν τα παιδιά από το Οιί'ο \& Κιιμο 
θέλω να πω ότι συμφωνώ με τη διαφωνία πάνω στις νησίδες ελευ¬ 
θερίας και, μιλώντας ως μέλος της Ε.Σ.Ε. Θεσσαλονίκης, θέλω να 
πω ότι εμείς προάγουμε την αυτοοργάνωση στους χώρους της δου¬ 
λειάς και με σκοπό την κολλεκτιβοποίησή τους αργότερα. Το θέμα 
είναι οι άνθρωποι που υπάρχουν ήδη μέσα στο εγχείρημα -και θέλω 
να το πω κι εγώ πάλι προβοκατόρικα όπως ειπώθηκε και πριν- ότι 
η λύση της συλλογικής κουζίνας για παράδειγμα μέσα σε ένα ιιτόαη 
πλαίσιο, είτε είναι Αθήνα είτε είναι Θεσσαλονίκη ή είναι Γιάννενα, 
αλλά είναι ιιτόαη το πλαίσιο, είναι εύκολο γιατί υπάρχουν υποδομές. 
Όσον αφορά άλλα επαγγέλματα, προκειμένου να βάλουμε κι εμείς 
κάποιους στόχους και κάποια πράγματα τα οποία μπορούν να ευο- 
δώσουν με κείμενα σε χώρους εργασίας, τι έχουν να προτείνουν τα 
ήδη υπάρχοντα εγχειρήματα, τα οποία ναι, είναι συλλογικές κουζί¬ 
νες, ναι μέσα σε υτόΗη πλαίσια, αλλά δίνουν κάποιες απαντήσεις και 
κάποιους δρόμους; 

Σχόλιο 9: 

Λοιπόν, εγώ ήθελα να βάλω κάποιους προβληματισμούς, και με βάση 
την παρουσίαση εδώ και γενικότερα με πράγματα που γίνονται σε 
αυτή τη συγκυρία. Καταρχάς, γενικότερα την ορολογία «εθελοντι¬ 
σμός» και «εθελοντική εργασία», εγώ τη βρίσκω προβληματική το να 
μπαίνει για μια τέτοια φάση. Καταλαβαίνω ότι είναι κάτι που προ¬ 
σπαθεί να περιγράφει, απλά εγώ θεωρώ ότι πίσω από αυτό υπάρχει 
και κάτι άλλο και τι εννοώ: για μένα όλες οι δομές και όλα τα πράγ¬ 
ματα που κάνουμε, πέρα από ένα κομμάτι της αναπαραγωγής και μια 
ανάγκη που καλύπτεται, έχουν νόημα στο βαθμό που δημιουργούν 
αντιπαραθέσεις και αυτό νομίζω δεν είναι μια ηθική κριτική, δηλα¬ 
δή το κατά πόσο είναι χρήμα, το αντιεμπορευματικό δεν ξέρω εγώ τι, 
αλλά νομίζω ότι μπαίνει με πολύ υλικούς όρους. Ας πούμε χθες, που 
είχε και την κουβέντα για τα κοινά, ακούστηκε αυτό για τα αλλοιωμέ¬ 
να κοινά όταν μιλούσε ο ϋε Αη§ε1Ϊ5 που έλεγε ότι θα μπορούσε να εί¬ 
ναι μια πιθανή απάντηση από την πλευρά του καπιταλισμού. Εννοώ, 
δηλαδή, ότι πρέπει να βλέπουμε μέσα από τα πράγματα που κάνουμε, 
μπορεί να μην παράγουν υπεραξία, αλλά από την άλλη συνεισφέρουν 
στην κυκλοφορία της αξίας, συνεισφέρουν στην κυκλοφορία του χρή¬ 
ματος και είναι επικίνδυνο γιατί παίρνουν σχέσεις ή κοινότητες για 
την ώρα πολιτικές, θα το έλεγα εγώ, που προϋπάρχουν σχετικά έξω 
από την καπιταλιστική αξιοποίηση και τις βάζουν μέσα σε αυτήν. Γι’ 
αυτό, νομίζω, δηλαδή, ότι δεν είναι ιδεολογικό το θέμα, ότι είναι υλι¬ 
κό και γι’ αυτό νομίζω ότι πρέπει να διασφαλίζεται ας πούμε πέρα 
από την ανάγκη που προκύπτει. Και δεν εξετάζω τις προθέσεις, μπο¬ 
ρεί να είναι οι καλύτερες, αλλά το πώς συμβαίνει αυτό στην πράξη. 

Σχόλιο 10: 

Ναι, ούτε εγώ εννοώ ότι πρέπει να φτιάξεις νησίδες, ακριβώς το αντί¬ 
θετο, εννοώ ότι αυτό χτυπιέται μέσα από τη σχέση και αυτό σημαί¬ 
νει, ότι και η δομή που πρέπει να κάνεις θα πρέπει να είναι, αν μι¬ 
λάμε με όρους δομών, δομή αγώνα, δηλαδή να αντιπαρατίθεται μέσα 
στη σχέση. 

Σχόλιο 9 (συνέχεια): 

Να πω κάτι τελευταίο, με βάση τα τελευταία. Δεν εγείρω τώρα ακρι- 

βώς ένα ζήτημα αντιεμπορευματικού, ούτε είπα ότι ο μόνος αγώνας 
είναι ο εργατικός αγώνας με τη στενή έννοια. Είπα μόνο ότι κάποιες 
δομές αναπαραγωγής πρέπει να τις βλέπουμε διττά και αυτό πιο προ¬ 
σεκτικά, δηλαδή μια τέτοια δομή μπορεί από τη μια όντως να δρα 
υποστηρικτικά, να βοηθά στην αναπαραγωγή του κόσμου που μπορεί 
έτσι ποιο εύκολα να εμπλακεί σε αγώνες και να τους συνεχίσει, από 
την άλλη μπορεί ακριβώς επειδή καλύπτει ένα κομμάτι της αναπαρα¬ 
γωγής του, να τον κάνει, όχι να επαναπαυτεί, αλλά τέλος πάντων λι¬ 
γότερο διεκδικητικό. Γι’ αυτό νομίζω ότι το πρόσημο πρέπει να μπαί¬ 
νει και ότι αυτό το πρόσημο είναι της αντιπαράθεσης με τη σχέση, 
μέσα στη σχέση, πέρα από τη δομή που φτιάχνεις εσύ. Και γενικότε¬ 
ρα νομίζω ότι η κουβέντα -έτσι σαν διαπίστωση- είναι λίγο συγκε¬ 
χυμένη, δηλαδή μιλάμε για αυτοαξιοποίηση, μιλάμε για κολλεκτίβες, 
μιλάμε για συνεργατικές, λίγο μπαίνουν όλα μαζί και γι’ αυτό νομίζω 
ότι υπάρχει αυτό το ζήτημα. 

Συντονιστής: 

Άμα θέλει να πει κάποιος άλλος κάτι, αλλιώς να το τερματίσουμε 
εδώ γιατί έχει τραβήξει αργά και κάποιοι σύντροφοι θα χρειαστεί να 
αποχωρήσουν. Ευχαριστούμε που ήρθατε. 



Ξεκινάμε από όλες αυτές τις κινήσεις, μικρότερες ή μεγαλύτερες, 
κάποιες πιο εμφανείς και άλλες πιο αθόρυβες, αποδεχόμενες πως 
δεν ανατρέπουν την καπιταλιστική ολότητα. Θέλουμε ωστόσο να 
αναζητήσουμε τις κοινές τους συνδέσεις και τις γραμμές συνέχει¬ 
ας ανάμεσά τους, να ανιχνεύσουμε τα χαρακτηριστικά τους εκεί¬ 
να που δείχνουν προς την καταστροφή της ολότητας. Οι κοινότητες 
αγώνα που δημιουργούμε, οι κομμουνιστικές χειρονομίες, η επίθε¬ 
ση στη λογική του κεφαλαίου είναι πολύτιμα. Είναι τα σπαράγμα¬ 
τα αυτού που είναι όχι-ακόμη. Της συνολικής άρνησης αυτού που 
μας αρνείται τη ζωή, της κατάργησης του κόσμου που τώρα κρίνε- 
ται. Αυτό κάποιοι το έχουν ονομάσει κομμουνισμό. Είναι για μας 
σημαντικό να αρχίσουμε να το αρθρώνουμε. 



